
PREFACE 


TO 


VOL. II. OF THE COMMENTARIES. 


In this Volume are contained the concluding part of the 
Commentary on Samuel, the Questions on the Books of 
Kings, the treatise on the Building of Solomon’s Temple, 
and the Commentary on Ezra. 


In Regum libros triginta Questiones. 

These thirty questions on the Books of Kings, or, as 
our Bibles are now divided, of Samuel and Kings, were 
occasioned by an application from Nothelm, a priest of the 
church of London, to Bede, who requested to have certain 
difficulties explained. They are found in the folio editions. 
[Bas. iv. 441—462. Col. 333—347.] 

Locos, quos triginta Questiones spectant, quippe in 
Editt. non indicatos, hic adponimus : 





1 Sam. 11, 35. 2 Sam. XxX111. 20. 
u11. 19. 1 Reg. vi. 2. 
— vi. 19. —— vi. 8. 
— VII. 2. — vi. 9. 
— xx. 14, 15. —_ vil. (8, 9. 
——— XXv. 29. — viii. 65. 
2 Sam. 1. 18. —. XVI. 34, 
vilt. 2, —- xx. 10. 
xxi 8. 2 Reg. xt. 5. 

2 Reg. x1. 12. 2 Reg. xx. 9. 
xt. 15. ——— xxi. 14, 

——— xiv. 7. —— xx1i1. 10. 
— xIv. 25. ——- xxi. 11. 
xvii. 29, 30. —— xx. 13. 

—- XVIII. 82. —_—— xxiv. 14. 


[Gaehle, Dissert. de Beda, &c.] 


De edificatione Templi, allegorice expositionis. 

This treatise is found in the folio editions [Bas. 
vill. 1—73. Col. vin. 1—52]. It consists of twenty-five 
chapters in one, though Cave, Fabricius, Baronius, and 
all the editions mention two books. It forms a com- 
mentary on 1 Kings v.—vii. and 2 Chron. ii.—v. At the 
end of it, in the folio editions, is found an additional 
portion, called Questiones Quingue, &c., but this is not 
found in the MSS., and has no reference whatever to 
Bede. The text of this edition has been corrected by 
the aid of a MS. in the Bibliothéque Royale, [2165.| which 
has been collated throughout, and a partial examination 
of a MS. in the British Museum. 


In Ezram et Neemiam, libri 111. 


This work is found in the folio editions, [Bas. iv. 462— 
588. Col. iv. 8348—477.] and, like others of Bede’s writings, 
is inscribed to Bishop Acca, at whose instigation it was 
first written. The latter portion of it, which commences 
the book of Nehemiah, will be found in the next volume. 





IN SAMUELEM PROPHETAM, 
ID EST, LIBRUM PRIMUM, 


ALLEGORICA EXPOSITIO. 


LIBER SECUNDUS. 


Qvon1am in hoc libello, id est, secundo nostrz allegoricze 
expositionis in beatum prophetam Samuelem, de fine duca- 
tus ejusdem Samuelis, et de initio regni Saul, auxiliante 
Domino, sumus pro modulo nostro dicturi; visum est loco 
procemii, de tempore quo quisque eorum Dei populo pre- 
fuerit, aliqua tractare; et quia scriptura sancta de hoc 
tacere videtur, quid verisimilius zstimari possit, sollicita 
inquisitione scrutari. Et quidem non defuere, qui ambos 
non amplius tredecim annis preesse dicerent; eo quod 
scriptum sit, Et factum est, ex qua die mansit arca in 
Cariathiarim, multiplicati sunt dies: erat quippe jam 
annus vicesimus. Putantes arcam viginti annis in Ca- 
riathiarim mansisse; et hos a principio Samuelis, usque 
post septimum David annum, quando in Hierusalem reg- 
hare incipiens, eam illo adduxerit, esse computandos; cum 
scriptura manifestissime testetur, temporibus Saulis pug- 
nante Israel adversus Philistiim, eam fuisse cum populo in 
castris, Possitque verius multo videri, viginti annos qui 
dicti sunt, si tempus mansionis arcz in Cariathiarim desig- 
nant, ad hoc usque tempus potius, quam cum David eam 
inde duxerit, esse numerandos. Sunt qui suis Samuelem 
in Chronicis pratereundum penitus esse putarent. Sunt 
qui ei septuaginta annos, qui Sauli triginta adnotarent. 
Sunt qui, juncto amborum tempore, quadraginta eos annos 

populum rexisse perhiberent. Sed unde aliquid horum 
affrmari debeat, invenire nequimus. Unde autem cassari 
omnia, et destrui possint, facillime patet. Dicit enim mani- 
feste scriptura: Factum est igitur quadringentesimo et 
octogesimo anno egressionis filiorum Israel de terra 
/Egypti, in anno quarto, mense Zio, ipse est mensis secun- 
dus regis Salomonis super Israel, et sedificare coepit domum 
Domino. Replica ergo Judicum tempora, et invenies 
quia Othoniel quadraginta annis populum rexert, Ahud 
octoginta, Debbora quadraginta, Gedeon quadraginta, 
Abimelech tribus, Thola viginti tribus, Jair viginti duobus, 
Jephte sex, Abessan septem, Hajalon decem, qui in Sep- 
tuaginta interpretibus non invenitur: Labdon octo, Sanson 
viginti, Heli quadraginta, qui simul faciunt annos tre- 
centos triginta novem: quibus adde quadraginta annos 
itineris ab Augypto, totidem regni David, quatuor Salo- 
monis, fiunt quadringenti viginti tres: minus videlicet quin- 
quaginta et septem, a quadringentis octoginta, qui necesse 
est anni quinquaginta septem residui Josue, Samuelis, et 
Saulis temporibus expendantur; sed quomodo dividamus, 
scriptura non docet. Si chronicorum sequentes auctorita- 
tem, vigintiquatuor Josuz damus, ceteri duo plus quam 
triginta non habent. Si Sauli quadraginta, reliqui duo non 
amplius quam decem habent et septem. Ergo ut aliqua 
querendi via pateat, revolvamus scripta Josephi, qui 
doctior de talibus, preeter divina eloquia, nemo facile repe- 
ritur. Et mveniemus in Antiquitatum ejus_ historia, 
Josue xxvi. annis, Samuel duodecim, Saul viginti populo 
preefuisse regendo; qui simul fiunt anni quinquaginta 
octo. Nec turbare nos debet unum quod quadringentis 
et octoginta superest. Sive enim scriptura more suo ple- 
narlam summam ponens, unum quod supererat, minime 
curavit addere: sive quod magis credibile est, Josephi 
scriptura per incuriam long etatis unum alicubi, ut fieri 
solet, adjecit. Neque enim putandum est, in scripture 
sanctz literis errorem factum; que cum multis aliis in 
locis dissonet, in Judicum tamen catalogo per omnia inter 
Hebraicam veritatem, et Septuaginta interpretum edi- 

tionem concordat, preter unum duntaxat Hajalon, quem 
illi funditus omisere. Cujus omissio Greecorum chrono- 
graphos Hebraicz veritatis inscios coegit, neglectis Josephi 
scriptis, Samueli et Sauli quadraginta annos, Josuz viginti- 
septem dare. Videbant enim se aliter ad quadringente- 
simum octogesimum numerum, quem annis Hajalon 
adimplere non noverant, pervenire non posse: quibus se 
novem annos Josepho, quem ignorare nullatenus pote- 
rant, ut scripture satisfieret, addere licuit. Cur non et 
nobis simili necessitate conclusis, liceat unum saltem com- 
puto illius annum subtrahere, ac Josue viginti quinque 
annos, Samueli et Sauli triginta duo annotare? ne plus 
justo historicis credendo, scripturam solvere videamur: 
quz absolute quadringentesimum octogesimum egressionis 
ex AEgypto annum, quartum esse Salomonis asseverat. 
Quod si ita scriptum esset: Factum est post ccccLxxx. 
annos egressionis ex Augypto, quarto anno regni Salo- 
monis, nulla omnimode esset controversia; quia superfluus 
annus ipse esset quartus Salomonis. Et ne quis dicat fal- 
sam nos sequi regulam quadringentorum octoginta anno- 
rum, quasi CCCCCCLXxx. sint potius juxta quedam exem- 
plaria computandi, ipse sacree interpres historize, cum tem- 
porum librum transferret in Latinum, ubi ad quartum 
Salomonis annum perveniens, templum in eo edificari 
ceeptum meminit: statim vel ex sua quam in scripturis 
sanctis collegerat eruditione, vel ex auctoritate Grzeca sub- 
junxit, et ait: Colligitur autem omne tempus a Moyse, et 
egressu Israel ex AXgypto, usque ad praesentem annum, 
anni 480. Sane ne quem turbet in computo temporis, 
quod scriptum, et supra memoravimus: quia ex qua die 
mansit arca in Cariathiarim, multiplicati sunt dies: erat 
quippe jam annus 20, et requievit omnis domus Israel post 
Dominum. Potest iste versiculus etiam sic accipi, ut non 
arcam in Cariathiarim viginti annis mansisse designet, sed 
ex qua die mansit arca ibidem, omnem domum Israel 
requievisse post Dominum 20 annis, gaudentem nimirum 
de revertente ad se, quam ob peccata perdiderant, arca, 
postea vero communicantem peccatis Saul paulatim ab 
B2 

ejus deviasse vestigiis. Sed quia in longum preefatio pro- 
cessit, ipsum jam quem scrutamur ordinem scripture 
inchoemus. 


IN CAP. VIII. 


Cap. 1. Factum est autem cum senuisset Samuel, &c. usque 
ad Vadat unusquisque in civitatem suam, &c.| Hec lectio 
ad literam et typice intellecta, arguit eos qui neglecto quod 
didicere sancto mandato, suis potius concupiscentiis ser- 
vire desiderant: quod et de omnibus falso fidelibus gene- 
raliter, et de Judzis specialiter accipi potest; qui vel post 
incarnationem Salvatoris, terreni regni amore, predicatores 
regni ccelestis abjecerint; vel quietissima olim regimina 
judicum fastidientes, contra Domini consultum regalis 
sceptri gestierint stemmate sublimari. Factum est autem, 
inquit, cum senuisset Samuel, posuit filios suos judices 
Israel. Nomen senectutis in scripturis cum mystice poni- 
tur, aliquando maturitatem sapientiz, et consilii gravi- 
tatem, aliquando torporem mentis ab inchoate virtutis 
novo fervore frigentem significat. Dictum est enim de 
justo judice, cujus fallere sapientiam nulla conscientia 
prevalet: Et Antiquus Dierum sedit. Dictum et de mem- 
bris illius, Gloria, senum canities, id est, sapientiz gra- 
vitas. Item in malam partem, qui se a virtutum studio 
tepescere senserat, ait: Inveteravi inter omnes inimicos 
meos. Utrique autem parti potest convenire quod dici- 
tur, Samuel senescens, filios suos posuisse judices Israel. 
Cum enim fides et dilectio Christi senuisset apud Judzos, 
quibusdam videlicet ab ea quasi grandeva senectute fri- 
gentibus ; quibusdam vero in ea quasi longa jam vivendi 
consuetudine maturis, posuit ipse Dominus Scribas et 
Phariszeos ejusdem populi judices, qui rectam vite viam 
discernere, et subditis ostendere deberent: qui filii Dei 
dicti sunt, juxta hoc quod ipse dixit in Exod., Filius meus 
primogenitus Israel. Quod zeque ut dictum est, et ad in- 
carnationis Dominic, et ad ea potest tempora referri, cum 
primum in eodem populo sunt judices a Domino positi. 
Nam et tunc, propheta attestante, justus ex fide vivebat. 

Haud dubium quin illa de qua Petrus ait: Sed per 
gratiam Domini Jesu credimus salvari, quemadmodum 
et ill. 

Fuitque nomen filtt eyus primogeniti Joel, &c.| Joel inci- 
piens vel fuit Dei, Abia pater fuit, Bersabee puteus jura- 
menti dicitur. Est enim locus, sicut et nomine probat, ubi 
Abraham et Isaac foedus cum Abimelech pepigere jurantes ; 
significans fontem illum salutarem, qui circumcisionem et 
preputium unius ejusdemque fidei pacto sociatos abluit ; 
in quo prefati fratres sunt judices dati, ut vite videlicet 
fontem et propinarent et biberent. Verum illi juxta nomen 
suum incipientes quidem, sed non perseverantes usque in 
finem, ut salvi fierent, et quondam ad Deum pertinentes, 
patrumque populi vocabulo digni existentes, nunc in con- — 
traria mutati, suas traditiones et scelera legi pariter et 
gratize pretulere. Sed et quisque nostrum cum a spi- 
rituali quam inchoaverat ardore tepescens, infimos terrenos- 
que cogitatus suze menti preponit, quasi degeneres filios 
senescens Samuel Bersabee judices statuit; quia pravis 
sensibus baptismi mysterium subdit. 

Congregatt ergo universi majores natu Israel, venerunt ad 
Samuelem, &c.| Congregati ergo post ascensionem Domini 
universi majores natu carnalis Israel, venerunt adversus 
eum, miseruntque regionem post eum, in Ramatha, id est, 
in altitudinem celorum, ubi omne quicquid terris agimus, 
dicto citius patet, dicentes: Noluimus hunc regnare super 
nos ; et quasi ad eum quem latere nil potest, verba facien- 
tes: Ecce, inquiunt, tua in nobis fides et caritas senuit, et 
filii quos enutristi et exaltasti, ipsi spreverunt te. Malui- 
mus ergo, instar gentium que te non noverunt, et regno- 
rum quz non invocaverunt nomen tuum, extranei a tuo 
ducatu manere, quam tuz gratiz fidei et regno et patriz 
privari. Si enim, relicta pugnandi solertia, omnes tuz 
doctrine simplicitatem sequimur, venient Romani, et tol- 
lent nostrum et locum et gentem. Hee quidem Judzi, 
quamvis non voce, mente tamen reproba, et intentione 
adversus Dominum sunt, et adversus Christum ejus locuti. 

Displicuitque sermo in oculis Samuelis, &c.] Displicuit 

infidelitas Judeorum coram prudentibus in Christo, qui 
sunt oculi ecclesiz, eo quod infima pro summis eligendo, 
nescientes licet Domino dixissent, Da nobis regnum ter- 
restre, quod nos perpetuo damnet. Nam de ccelesti, quod 
pauperibus spiritu promittis, nobis cura non est, pro quo- 
rum salute, vel per se ipse, dum esset in mundo, vel 
per sua membra, etiam post ascensionem Patrem Salvator 
oravit. Quod de Jacob fratre Domini specialiter ecclesias- 
tica narrat historia, quia tanta videlicet instantia et seduli- 
tate pro populo templum frequentans supplicaverit, ut 
camelorum duritiam traxisse ejus genua crederentur. 

Dixit autem Dominus ad Samuel: Audi vocem populi, &c.] 
Ne liberum eis tollas arbitrrum, sed da potestatem filios 
Dei ficri, his qui credere noluerint, nec te doleas oppro- 
brium hominum ex abjectione plebis effectum. Non enim 
tuam doctrinam in homine loquentis, sed meam divinam 
per te operantis abjecerunt, ne regnum ullis in te tribuam 
sempiternum. Cui simile est quod ipse dixit: Mea doc- 
trina non est mea, sed ejus qui misit me. 

Sicut dereliquerunt me, et servierunt divs alienis, &c.| Id 
est, sic derelinquent etiam gratiam evangelii, et servient 
alienis a Deo traditionibus suis. 

Nunc ergo audi vocem eorum, &c.] Et hee person 
Patris ad Filium loquentis aptissime congruunt, Dimitte 
eos secundum desideria cordis eorum, et ibunt in volunta- 
tibus suis. Verumtamen contestare eos per evangelium, 
et predic eis quid temporalis miseriz coram hominibus, 
quid zeterni tormenti apud inferos passuri sint, qui neglecto 
servitio, vel potius libertate spirituali, sibimet regnare ma- 
luerint, dicens: Quia venient dies in te, et circumdabunt 
te inimici tui vallo, et relinquetur domus vestra deserta, et 
czetera talia, et ait: 

Hoc ertt gus regis qui imperaturus est vobis.| Non qualis 
essc debeat moderatus ac justus imperator exponit, cujus 
et in plerisque scripture sanctz locis, et maxime in Deute- 
ronomio perfectio docetur; sed potius rector improbus, 
a quo austeritate subjectos sit oppressurus intimat, ut per 
hzec populum a pertinaci illius petitione revocet. Figurate 

autem quz de bono rege scriptura loquitur, Christum 
significant: de quo sub Salomonis specie canitur, Deus, 
judicium tuum regi da. Quz autem de malo, diabolum: 
juxta illud Ecclesiastici, Rex insipiens perdet populum 
suum. Et merito, quia ille diaboli, iste membrum est 
Christi. 

Filios vestros tollet, &c.| Vos, inquit, in libertatem vocati 
estis, fratres, tantum ne libertatem in occasionem carnis 
detis. Qui ergo libertatem, in quam vocatus est, in occa- 
sionem carnis dederit, mox impii regis, hoc est diaboli, 
quem pro domino elegit, potestate depressus, cuncta hzec 
quz Samuel populo dixit, in seipso servitia tolerabit. Nam 
quod de uno populo semel dictum specialiter, sed diutius, 
et veritate historica, et typica est ratione actitatum, omni- 
bus aque mortalibus, qui jugum Domini suave a se proje- 
cerint, est generaliter aptandum ; quorum filios tollit im- 
probus rex, et ponit in curribus suis, cum eorum gesta 
praclara, verbi gratia, modestiam, patientiam, benignita- 
tem, eleemosynam, et cetera hujusmodi, tollens antiquus 
hostis, hypocrisi, cenodoxia, superbia, vel alia qualibet 
vitiosa peste commaculans, infidelium nectit operibus, in 
quorum cordibus nequitiz freno constrictis, ipse pessimus 
auriga quasi suis per omnia superbus et guudens lbere 
circumfertur in curribus. Et quia quos nunc falso fideles 
in fidelibus per opera sociat impius hostis, eosdem ipsis in 
fine per supplicia judex sociabit districtus; recte de talibus 
scriptum est: Veniet dominus servi illius in die qua non 
sperat, et hora qua nescit, et dividet eum, partemque ejus 
cum infidelibus ponet. 

Facietque sibi equites, &c.| In tantum, inquit, sibi diabolus 
vestra etiam fortiora subjugavit studia, ut per hec et alios 
freno erroris corripere, edomare, et ad impietatis studeat cal- 
lem deflectere, virtutisque sobolem vitiorum satagat reddere 
preconem. Nam sicut in bono quadrige virtutum minis- 
trat, qui prudentiam, fortitudinem, justitiam, et temperan- 
tiam proximorum cordibus infert ; ita e contranio quadrigam 
pessimi regis preecurrit, qui suis sequacibus adversa hisce 
virtutibus vitiorum exempla preemonstrat. 

Et constituet sili tribunos, et centuriones, &c.| Et ex ves- 
tris magnis actibus, quasi bonz conscientiz utero progeni- 
tis filiis, alios sibi corruptor antiquus, ut id officu delegabit, 
qui velut tribuni quidam adversum castra veritatis hostilem 
ducant exercitum; alios qui in centuriones magnam vite 
zeternee perfectionem se sequentibus promittant; hos qui 
seminantes in carne, de carne metent corruptionem ; juxta 
quod Osez dicit, Arastis impietatem, messuistis iniquita- 
tem, comedistis frugem mendacii. Alios qui dialecticis 
insidiis fabricatores errorum, et cultores perversorum dog- 
matum contra veritatem confortent, fraudulentus ordinator 
distribuit. Possumus autem aratores agrorum diaboli etiam 
eos sentire, qui corda miserorum exercitio pravi dogmatis 
excolant. Messores vero, qui velut perfectos in minoribus 
suorum fructus auditorum, ad secretiora sua contemplanda 
mysteria, quasi purgatiores ad horrea perducant; quod 
hereticorum proprium, et maxime Manicheorum solet 
esse commentum. Possunt namque filu populi contuma- 
cis, quos super diversis persone unius actibus interpretati 
sumus, etiam ad diversas referri personas, ab eodem uno 
adversario diverso errore foedatas. 

Filias quoque vestras faciet sibi unguentarias, &c.] Syn- 
agogas quoque vestras, vel animas deceptorum, vel certe 
cogitationes ingenua quondam castitate liberas, faciet suis 
pravitatibus nefaria adulatione faventes; quod pessimum 
genus unguenti detestans propheta precatur: Oleum autem 
peccatoris non impinguet caput meum. Cui contraria est 
boni regis unguentaria, Maria videlicet Magdalene, que 
dicit: Dum esset rex in accubitu suo, nardus dedit odorem 
suum. Faciet et vitiorum foco famulantes: de quo pro- 
pheta testatur, Omnes adulterantes velut clibanus corda 
eorum. Cuicontrarius est focus dilectionis supernz, quem 
qui audito verbo veritatis percepere, dixerunt ad invicem : 
Nonne cor nostrum ardens erat in nobis, dum loqueretur 
in via, et aperiret nobis scripturas? Faciet et panificas, 
que vecordes quosque ad infanda heresium convivia vo- 
cantes aiunt, Panes occultos libenter edite: aque furtive 
dulciores sunt, et panis absconditus suavior. De quo 

pane et alibi dicitur: Dulcis est homini panis mendacii, 
sed postea implebitur os ejus calculo. Cui contrarius est 
panis veritatis, qui cor hominis confirmat. Cujus cogni- 
tionem, quia caro et sanguis non revelabit, sed Pater qui in 
ceelis est: recte sub mulieris specie fortis de ecclesia cani- 
tur, Facta est quasi navis institoris, de longe portans 
panem suum. 

Agros quoque vestros, et vineas, &c.] Amplissimas quoque 
copias virtutum spiritualium vestrarum, et fructus ferven- 
tissime dilectionis, necnon et dona suavissima misericordiz 
fulgentis auferens a vobis, immundorum potius spirituum 
voluptatibus subjiciet. 

Sed et segetes vestras, et vinearum redditus addecimatit, 
&c.| Sed et opera vestra quasi ad nature usque perfectio- 
nem jam perducta, spemque totius vite vestre ccelesti 
mercede, quz denario numero signata est, corruptor anti- 
quus ex integro privabit, ut horum damno servientium 
sibi malignorum spirituum, quos angelica quondam virtute 
nudatos, humanam fecit esurire perniciem, desideria sem- 
per insaturabilia reficiat. 

Servos etiam vestros, et ancillas, &c.] Motus etiam animi 
vel carnis ineptos, verbi gratia, iram, emulationem, gulam, 
luxuriam, et cetera talia, que sapientium necesse est 
disciplina coerceantur et refrenantur ; sed et cetera rectz 
intentionis officia, suo potius juri seevus fraudator mancipa- 
bit, gregibusque virtutum opimis, in quibus diu frustra 
serviebatis, denaria perfectione carentibus, ipse in fine 
pasture palmam hostis accipiet. Sicque tandem vos sub 
adversario servos effectos gemetis, quos sub domino liberos 
pridem vivere tzdebat. 

Et clamabitis in die illa a facie regis vestri, &c.| Patet 
hc prophetia, et usque hodie apud Judzos non cessat 
impleri; qui sicut in septimodecimo Psalmo scriptum est, 
Clamabunt (et non est qui salvet) ad Dominum, nec 
exaudivit eos. Ad quos dicit Dominus: Non exaudiam 
preces vestras. Manus enim vestre sanguine plene sunt. 
Illo videlicet quem in hujus electione regis nefandi sibi 
imprecabantur dicendo: Sanguis enim super nos, et super 

8 





10 ALLEGORICA EXPOSITIO. 


fillos nostros. Hunc baptismatis aqua diluant, et clament 
ad Dominum de tribulatione sua, et de necessitatibus 
eorum liberabit eos. Alioquin audiunt ab apostolo Jacobo: 
Petitis, et non accipitis, eo quod male petatis. Sed et 
morali intellectu, difficile ac sero vincuntur vitia, que diu 
libenter jacentes, seque sponte prosternentes oppresserant. 

Noluit autem populus audire vocem Samuel, &c.] Heec 
inobedientis populi pertinacia regem pro Domino postu- 
lans, non in solo predicate gratiz tempore, sed etiam 
ante Dominicz incarnationis celebrata mysteria, synago- 
gam, Immo totum pzne genus humanum, ab ipso primo 
parente, quando serpentis verba Deo proposuit, occupavit. 
Semper enim contumaces quique liberum suz voluntatis 
arbitrium divine gratiz student anteferre regimini. At 
vero boni quique filii Patris spirituum supplicantes, non 
nostrum regnum, neque voluntas nostra; sed, Adveniat, 
inquiunt, regnum tuum; fiat voluntas tua, sicut in ceelo et 
in terra. 

Et ait Samuel : Vadat unusquisque tn civitatem 
suam.] Docet et hodie sermo divinus, contumaces quosque 
ac rebelles contra Dominum a publico contentionis obsti- 
natz singulos ad curiam redire pectoris; quatenus suo 
secum quisque liberior in corde, quid contra voluntatem 
tuam superne dispositionis gesserit, quam a districto 
Judice sententiam excepturus sit, sedulus exploret. 


IN CAP. IX. 


Et erat vir de Benjamin nomine Cis, filius Abiel, &c.| In 
eo quidem Saul rex, quod pro Samuel electus a populo per- 
tinaci, quod David persecutus, qui cetera flagitia est 
operatus, quod eundem David reprobatus et mortuus 
regni successorem accepit: Judzorum significat malitiam, 
qui et prophetas et Dominum spernentes ac persequentes, 
sibimetipsi regnare maluerunt; ideoque regnum Dei, de 
quo ejecti sunt, reliquerunt genti facienti fructus ejus. In 
eo vero quod oleo sancto unctus est, quod Israel ab hoste 
salvabat, Dominum Jesum Christum figurate denuntiat. 
Atque ideo presens lectio, que ejusdem Saulis unctionis 

historiam, nullam vero notam reprehensionis continet : 
Domini Salvatoris propter nos homines, et propter nostram 
salutem, descensionem de ccelo, baptismi a Joanne suscep- 
tionem, czeteraque dispensationis temporariz mysteria celsa 
designat. Et primo quidem sensum, qui est de Domino, 
juvat, quia Saul de Benjamin ortus, quod electus et bonus 
perhibetur ; sive quia Benjamin filius dexterz interpreta- 
tur, sive quia minima tribus est in Israel; semper enim in 
humilibus spiritu, quorum est regnum cclorum, Christo 
solet gratia generari. 

Et erat ei filius vocabulo Saul, &c.| Qui enim est de 
terra, de terra est, et de terra loquitur: qui de ccelo venit, 
super omnes est; qui peccatum non fecit, nec inventus 
est dolus in ore ejus. Sed et nomen Saul, quod dicitur 
expetitus, sive petitio, Christo aptissime congruit; qui 
magno sanctorum desiderio semper imploratur, et adesse 
rogatur. Necnon et Cis patris illius, id est, duri voca- 
bulum, mysteriis alludit ; sive Deum Patrem designet, seu 
David, vel Abraham, aut alium quemlibet patrum, ex qui- 
bus Christus secundum carnem. Nam et dura est natura 
illa, quze non solum vinci vel mutari, sed nec ab ulla potest 
condita natura comprehendi. Dura est per districtionem 
Judicii reprobis, quze per gratiam misericordiz suavis est 
bonis. Hic etenim de his dicitur: Quam bonus Deus 
Israel, his qui recto sunt corde! De illis autem: Omni- 
potens sermo tuus de ceelo a regalibus sedibus. Durus 
debellator in mediam exterminii terram prosilivit ; et dura 
in tentationibus sunt fidelia corda bonorum, quibus sub 
Ezechielis specie dicitur: Ecce dedi faciem tuam valen- 
tiorem faciebus eorum, et frontem tuam duriorem frontibus 
eorum, ut adamantem et silicem dedi eum. 

Perterant autem asine Cis patris Saul, &c.] Perierant 
anime etiam ad Deum Patrem Domini nostri Jesu Christi 
pertinentes ; quia etsi juste viverent, priusquam Dei Filius 
descenderet ad terras, primam stolam recipere non pote- 
rant. Et dixit Deus Pater ad unicum Filium suum: 
Junge tuo comitatui unanima sanctorum, qui tibi obtem- 
peranter adhzreant, desideria praclara, et 1psis pro sua te 

virtute sequentibus, opus humane salvationis ingredere. 
Quod si in Cis patre Saul coetum patrum antiquorum libet 
accipere, constat hunc curam animarum gessisse fidelium, 
et Christum sedulo rogasse, ut ad harum salvationem dig- 
naretur in carne venire, dicendo: Domine Deus virtutum, 
converte nos, et ostende faciem tuam, et salvi erimus, et 
cetera hujusmodi. 

Cap. 11. Querens asinas Saul per quinque loca, non 
invenit, &c.] Quz a progenitoribus ejusdem Saulis, et beati 
Samuelis cognomen traxisse videntur. Et DominusChristus 
perditas in protoplasto mortalium animas ad viam vite 
reduci desiderans, per quinque hujus seculi ztates coepta 
non explevit; quia ad tempus usque suz incarnationis 
neminem, quamvis perfecte viventem, in ccelestis regni 
gaudia reduxit. 

Cum autem venissent in terram Suph, dixit Saul ad pue- 
rum suum, &c.]| A quinto loco cassate questionis Saul 
quasi redire disponit. Et Dominus enormitate prevarica- 
tionis humane videbatur, quasi a curanda impiorum salute 
voluisse reverti, dum in quinta seculi etate subtractis pro- 
phetarum oraculis, subtracta frequentia collocutionis ange- 
licee, sola pravorum hominum scelerata acta crebrescerent. 
Et revera tot ac tantis ante adventum Domini mundus 
sceleribus urgebatur, ut plus de justorum tuenda, quam de 
acquirenda impiorum salute, Conditor humani generis puta- 
retur esse sollicitus. Verum ille pro adversitatum molestiis 
suorum providus electorum, et patientiam probare invin- 
cibilem, et desideria volebat constantia differendo jam 
magis ac magis acuere; unde sequitur : 

Qui att et: Ecce est vir Det in civitate hac, &c.| Hec est 
enim patientia et fides sanctorum, hic amor continuus, 
hee preestolatio diutina a longe aspiciens et salutans incar- 
nationis Dominice et humanz reparationis gaudium ; hc, 
inquam, illa frequens scripturis gratize salvantis obsecratio : 
Excita potentiam tuam, et veni, ut salvos facias nos. 
Exsurge, quare obdormis, Domine? exsurge, et ne repellas 
usque in finem; quare faciem tuam avertis? et cetera 
talia. Ecce, inquiunt, est in civitate mundanz conver- 


IN LIB. I. SAM. CAP. IX. 13 


sationis, ccelesti gratia nobilissimus, et absque ulla dubie- 
tate veracissimus prophetarum chorus. Nunc ergo eamus 
illuc, et a contemplanda tue gloria divinitatis, que mundis 
solum cordibus patet, ad humanitatis etiam olim promisse, 
ac diu jam desideratz, mysteria cernenda veniamus. Beati 
namque oculi qui viderunt, et aures que hec audire me- 
ruerunt. Forte resonantibus ibi de te, ac viam nostrz 
devotionis attestando, juvantibus prophetarum preconiis, 
credere incipiet mundus, et ipsi, reductis ad vitam qui 
perierant, a tanti temporis longo labore quiescemus. Ver- 
bum dubitationis ponitur, ad ostendendam erroris humani 
gravitatem, difficultatemque curandi, juxta illud Salvatoris: 
Putas inveniet fidem in terra? et: Si crederetis Moysi, 
crederetis forsan et mihi. Huic loco simile quid illa sapiens 
amatrix in amoris sui cantico loquitur Christo: Quis mihi 
det te fratrem meum, sugentem ubera matris mez, ut inve- 
niam te foris, et deosculer? Ac si aperte diceret, Quem 
invisibilem intus Deum credo, confiteor et adoro, hunc 
etiam foris mez substantiz conformem videre et alloqui 
desidero. 

Dixit Saul ad puerum suum: Ecce ibimus, &c.| Saul 
quidem et puer ejus errabant, in eo quod hominem Dei 
munera prophetiz querere putabant, ideoque frustra tur- 
bati sunt, quod ne sportulam quidem, que ei dari potuerit, 
ad portandum secum viaticum acceperint, que ex palma- 
rum foliis, pulchra varietate contexta, deficiente licet pane, 
qui inerat, inter salutandum pro munere solet tribui, si 
non vir sanctus omnibus ultro vere dicere consuesset. Sed 
allegorici sensus ordo non errat, quia Dominus electos suos 
famulos crebra compunctione sollicitat, ne ad audiendum 
verbum Dei, et querendam suam viam, que Christus est, 
(nemo enim venit ad Patrem nisi per illum,) vacui mente 
vel actione conveniant, sed sedulo perquirant quid obe- 
dientize congruentis, quid reliquarum virtutum suo doctori, 
quibus merito verbum committere debeat, ostendant. Sed 
et in veteri testamento, quicunque Christum ad complenda 
vaticinia prophetarum in mundum venire, qui Saulem in 
civitatem Samuelis intrare, et ques ipse doceret agere 

desiderabant, mox ab ipso Christo secreta inspiratione 
bonis docebantur operibus insistere, quo digni fierent 
videre et audire, que multi justi et reges antea cupientes 
non audierunt neque viderunt. Ecce, inquit, ibimus; 
quid feremus ad virum? panis defecit in sitarchiis nostris, 
et sportulam non habemus. Ecce instat tempus com- 
plendz in Christo prophetiz, quid boni operis habemus, 
quo predicatoribus illius temporis nos commendare, et de 
illo quo opus habemus mereamur ediscere? Legis quidem 
observatio per Phariszorum traditiones corrupta, immo 
ipsa sua vetustate, et quasi longo usu consumpta, defecit in 
actibus nostris; et conversatione nove gratiz, que regnum 
ceelorum expectet, priusquam ille cui repositum est veniat 
et doceat, habere nequivimus. Nam palmarum que vin- 
centibus in premio dari solebant, plectz, ccelesti remune- 
ratione dignas actiones significant; palmarum foliis texta 
vascula, spe zternorum gaudiorum dilatata corda demon- 
strant. 

Ecce inventa est in manu mea quarta pars stateris argenti, 
&c.| Stateram argenti perfectionem humanz salutis, qua 
ad laudandum Deum proficit, intellige; quze quatuor ni- 
mirum partium incrementis ad summam suz soliditatis 
attingit; quia in veteri videlicet testamento futura fide 
Dominice incarnationis erecta, in novo ejusdem susceptz 
incarnationis sacramentis imbuta, in absolutione carnis 
zeterni regni perceptionis sublimata, et in die judicii etiam 
carnis est resurrectione glorificanda. Dhrcit ergo Sauli 
puer ejus: Ecce inventa est in manu mea quarta pars 
stateris argenti; demus homini Dei, ut indicet nobis viam 
nostram. Dicit Christo ad bona se opera cohortanti vetus 
fidelium populus, nove gratiz dulcedinem suspirans: Ecce 
inventa est apud me spes, fidesque venturi in carne Christi. 
Confiteamur hanc incarnati verbi ministris, ut plenius nos 
de via nostra, quze Christus est, instruant. Nec frustra 
puer cum eodem Saule, qui Christum significat, hc se 
facturum promittit. Ipse est enim qui operatur in nobis 
et velle et perficere pro bona voluntate. 

Olim in Israel sic loquebatur unusquisque 

eamus ad videntem, &c.| Idem secretorum scrutator et enar- 
rator, et propheta recte dicitur, quia profatur, id est, pre- 
loquitur futura. Et videns non immerito vocatur, quia 
mundatis cordis oculis, que minus perfectis nequeunt, 
arcana rimatur. Unde et eorum scripta non minus visiones 
quam prophetiz vocantur. Visio, inquit, Esaiz filii Amos. 
Liber visionis Nahum Elceszi. Verbum quod vidit Esaias 
filius Amos. Quare nimirum redarguendi sunt, qui prophetas 
Dei juxta Cataphrygas in ecstasi locutos autumant, ut tot 
sapientiz verba promentes que dicerent, Ipsi nescirent. 
Et juxta apostolicz sententiz veritatem catholice sentien- 
dum, spiritus prophetarum prophetis fuisse subjectos, ut 
ex ratione vel loqui nossent, vel tacere. Denique Psal- 
mista, qui mandata Dei diligentius exquisierit, super 
seniores se intellexisse gloriatur. Et in alio loco: Psallam, 
inquit, et intelligam in via immaculata, quando venies ad 
me. Non ergo quasi arreptitius nesciens psallit, qui ea 
quz psallit, adveniente in se sapientiz spiritu intelligit ; 
sed et plerumque prophetz de quibusdam sibi divinitus 
ostensis, quze pra sul magnitudine quasi homines capere 
non poterant, ab astantibus angelis quasi ratione utentes, 
et sapientium sitientes inquirebant. Sed quezeritur quo- 
modo Samuel, qui non de longe prioribus, sed de przesen- 
tibus, hoc est sui zvi temporibus sermonem facit, dicat : 
Qui enim propheta dicitur hodie, vocabatur olim videns. 
Voluntque hos et hujusmodi versiculos ab Ezra sacerdote 
et scriba, cum scripturam sanctam restauraret, quasi de 
olim transactis intersertos esse temporibus. Nam et longe 
post mortem Samuelis usque ad Ezre tempora, nomen 
videntium zeque ut prophetarum scripturis inditum claret. 

Et ierunt in civitatem in qua erat vir Dei.) Et venit 
Dominus per incarnationem in mundum, ubi erat tunc 
temporis maximus prophetarum Baptista Joannes; vene- 
runt cum illo etiam sancti illius, non quidem iterum 
nascendo in mundo, quo jam vixerant et quo eum venire 
cupiebant; sed mentem suam ad eum etiam in carne 
diligendum retorquendo, quem semper in divinitate secre- 
tum spiritualiter amabant. 

Cumque ascenderent clivum civitatis, invenerunt puellas, 

&c.] Cum sequentibus se ministris incarnationis sue, 
primisque credentium Dominus sublimia nove vite prz- 
cepta inchoaret, apparuerunt animz humiles et castz, de 
suorum latebris peccatorum confitendo egress, atque ad 
hauriendas aquas in gaudio de fontibus Salvatoris, ab ipso 
Joanne przedocte, quas ipse sollicitus sit, apud eas si videns 
interrogat, quia conscientias discutiens singulorum ad se 
venientium, an Joannem prophetam intellexerint veritatis, 
an ejus dicta cum amore susceperint, investigat. 

Que respondentes dixerunt illis: Hic est, ecce ante te, 
&c.] Respondentes animz simplices Christi, cui conscien- 
tiz singulorum quicquid cogitant patet: Hic, inquiunt, 
Joannes, ccelestia videre doctus, precursor tibi factus est, 
et tu festinus illum, quesumus, ad salvandum nos inse- 
quere ; adjutor enim et liberator noster es tu, Domine, 
ne tardaveris. Nam et ille hodie, hoc est eyusdem cujus 
et tu gratiz fideique lucifluze preedicator, venit in mundum. 
Quia tempus est, ut populus omnis electorum in excelso 
nove conversationis culmine sacrificium Deo spiritualiter 
consecretur; siquidem ipse qui medius nostrum, necdum 
agnitus consistis, postquam te mundo manifestare volu- 
erim, statim invenies eum ad tui adventus obsequia para- 
tum. Neque enim vel ipse tante gratiz vir, antequam 
te videre meruerit, aut summa virtutum fastigia conscen- 
dere, aut perfectis gaudii spiritualis potest dapibus re- 
fici. 

Neque enim comesturus est populus, donec ille veniat, &c. | 
Neque enim vulgus imperitum, inquiunt, dulcedinem 
potest vite ccelestis, a qua diu jam exulabat, sperando 
degustare, donec ille veniat, qui poenitentiam agentibus 
regnum celorum appropinquare testetur. Quia ipse primo 
eos, qui hostia Dei viva fieri desiderant, pristinis erroribus 
castigatis baptizando abluit, et deinceps spe xternz here- 
ditatis gaudere suadet. 

Cumque illi ambularent in medio urbis, apparuit Samuel, 
&c.] Et coepit fama Christi fideliumque ejus paulatim 
predicante Joanne crebrescere. Cumque baptizato omni 
populo, et ipse venisset ad Joannem, ut baptizaretur ab 
eo, occurrit e1 idem Joannes devote servitutis obsequiis, 

ut post przconia venturi etiam presentem baptizaret, 
populisque Dei Agnum ostenderet; ac tale tantumque 
meritis proficientibus, et martyrii sanguine perfectis, vir- 
tutum cacumen ascenderet, cui in natis mulierum pro- 
pheta major nemo esset. 

Dominus autem revelaverat auriculam Samuelis, &c.] Et 
Deus Pater sui secreta mysterii revelaverat Joanni, 
manente adhuc statu Mosaicz legis, dicens: Quia post- 
quam nove gratiz diem figuris legalibus per omnia quasi 
zequahbus horarum spatiis comparatam manifestaveris 
mundo, mittam ad te virum de terra filii dextrae, id est 
qui carnem portet non virili semine conceptam, sed divino 
singulariter opere sacram, qui juxta nomen suum salvabit 
crediturum mihi populum, Deum videre cupientium, de 
potestate tenebrarum ; hunc baptizans, et Spiritu Sancto 
perunctum videns, ducem populi mei cunctis predicare 
incipies. 

Cumque respexisset Samuel Saulem, Dominus ait ei, &c.] 
Cum videret Joannes Jesum venientem ad se, admonitus 
a Spiritu Sancto, intellexit ipsum esse Agnum Dei, ipsum 
qui tollit peccata mundi, ipsum de quo Micheas propheta 
loquitur: Et tu Bethleem Ephrata parvulus es in milli- 
bus Juda, ex te mihi egredietur qui sit dominator in 
Israel. 

Accessit Saul ad Samuelem in medio porte, &c.| Venit 
ad Joannem Dominus in confinio legis adimplende, et 
inchoate gratiz. Lex enim et prophetz usque ad Joan- 
nem; ex eo regnum Dei evangelizetur, et omnis in illud 
vim facit. Et interrogat eum in qua sit humilitate, czte- 
rarumque virtutum perfectione posita ei conscientia, qui 
tantum divine contemplationis pre ceteris tunc morta- 
libus videre meruerit. Domus quippe singulorum, ipsa 
est conscientia, in qua per cogitationes semper inhabitant. 
Interrogat autem eum non verbis sciscitando, sed ei sua 
dona tribuendo. Respondens vero ille, ubi sit domus sua 
pandit; quia in cunctis se que gerebat virtutibus, in 
humilitatis mansione positum ostendit; Illum, inquiens, 

oportet crescere, me autem minui. Et cetera talia, quibus 
sequentia Samuelis aptissime conveniunt responsa. 

Et respondit Samuel Sauli, dicens: Ego sum videns, &c.] 
Respondit Joannes, Domino ccelestia sibi dona largiente, 
dicens: Ego amicus Sponsi; ego precursor tuus sum ; 
ego a te debeo baptizari, qui pre me veniens, ante me 
factus es. Et quidem ipse nunc a me baptisma cum 
populo credentium accipies, pariter audientibus ambo 
dapes verbi ministrabimus, atque ipsi vicissim audientium 
fide reficimur. Verum tuz ubi cunctis gratiz splendor 
illuxerit, finito mez precursionis officio, te preedicare 
dimittam, junctoque mihi choro precedentium propheta- 
rum, omnia temporariz dispensationis tue mysteria fide- 
lium turbis, membris utique tuis, indicare curabo. 

Et de asinis quas perdidisit nudiustertius, ne sollicitus, 
&c.] Et de animabus, quz tempore tertio seculi, id est 
mundi nascentis exordio, perire cceperunt, gaude, quia me 
preedicante jam resipiscere, et acta poenitentia regnum 
celorum sperare didicerunt. Tria tempora, ante legem, 
sub lege, sub gratia intellige. 

Et cujus erunt optima queque Israel? &c.] Et quis erit 
gratize quam preedico largitor atque auctor, nisi tu? cujus 
omnia esse quecunque habet Pater, rectissime confitentur. 
Optima enim Israel sunt dona celestium gaudiorum, qui 
domui Patris sui qui in ceelis est ministrat. 

Nunquid non filius Jemini ego sum de minima tribu Israel, 
&c.] Et Dominus contenta superborum prosapia, pau- 
peres parentes, et humiles spiritu, de quibus nasceretur, 
elegit; et ipse de se loquitur: Ego non quero gloriam 
meam. Et pulchre Saul filius Jemini, id est dexterz 
mez dicitur, quia ipse sibi Christus ex divinitatis sux 
potentia condidit hominis substantiam, quam ex virgine 
nasciturus susciperet ; juxta quod alibi legitur: Sapientia 
tedificavit sibidomum. Pulchre de cognatione novissima 
inter omnes familias tribus Benjamin, id est filii dextere. 
Filius enim dexterz Christus Deus est, ad cujus tribum 
pertinent omnes electi; sed quanto quisque inter sanctos 

humilior, tanto illi est quasi vicina cognatione conjunctior; 
quia et ipse homo Christus, ut celsior majestate, ita sanctis 
omnibus est humilitatis virtute preestantior. 

Assumens tlaque Samuel Saulem et puerum ejus, intro- 
duxit eos in triclinium, &c.| Triclinium Greece coenaculum. 
Triclinos dicitur ccenatio, a tribus lectulis discumben- 
tium ita vocatum. Klinin enim Grece lectum, sive accu- 
bitum dicunt. Siquidem apud veteres in loco ubi appa- 
ratus exponebatur convivii, tres lectuli strati erant, in 
quibus discumbentes epulabantur. Itaque Joannes multos 
ad epulas virtutum predicando convocans, omnibus his 
Christum et Apostolos ejus, tametsi post venientes, prez- 
tulit ; et merito, quia non nisi per ejus baptisma, quod 
illorum ministerio dari incipiebat, potuit regni ccelestis 
aula reserari. Erant enim quos imbuebat, Decalogum 
legis per agnitionem sanctz Trinitatis fortiter et infatiga- 
bili mente completuri. 

Disitque Samuel coco: Da partem quam dedi tibi, &c.} 
Dixit Joannes sue ipsius linguz, que audientibus alimenta 
vitz solebat adhibere: Preedica potentiz singularis vir- 
tutem, quam precepi tibi, ut nulli puro homini datam 
diceres. At illa mox prophetico cordi obtemperans, pro- 
tulit divine solum virtuti ac majestati verba congrua. 
Et hxc Mediator: hominum, homini Jesu Christo con- 
venire perhibebat, dicens: Qui habet sponsam sponsus 
est; et qui de sursum venit, super omnes est. Et iterum: 
Non enim ad mensuram dat Deus Spiritum. Pater diligit 
Filium, et omnia dedit in manu ejus. 

Dizitque Samuel: Ecce quod remansit pone ante te, &c.| 
Dixit Joannes Christo, magnalia divine virtutis ejus enun- 
tians: Omnes quidem quos ad fidem et poenitentiam con- 
vocare potul, virtuti operam dare suasi. Verum quia nos 
in iniquitate concepti, et in delictis editi, quamvis multum 
nitentes, peccato ad integrum carere, et virtutis arcem 
comprehendere nequimus; tu qui Verbum caro factus es, 
perfecti per omnia vincendi ac docendi, quas nostra fragi- 
litas non capit, dapibus vescere. De quibus profecto 
dapibus ipse Salvator aiebat: Meus cibus est, ut faciam 

voluntatem ejus qui misit me, ut perficiam opus ejus. 
Tunc autem verba hujusmodi dicebat Domino Joannes, 
et cum ejus celsitudinem et humanz conditionis fragili- 
tatem commemorans ait: Qui est de terra, de terra est, 
et de terra loquitur; qui autem de ccelo venit, supra 
omnes est. 

Et comedit Saul cum Samuel in die illa, &c.) Et preedi- 
cabat Dominus cum Joanne in oppido gratia fulgenti, 
usque dum mitteretur in carcerem Joannes, dicens de 
credituris sibi populis: Ego cibum habeo manducare, 
quem vos non scitis. Et non solum perfectis alta virtu- 
tum ascendendo, sed infimis quibusque condescendendo, 
communia vivendi tradidere mandata, his dicentes: Ven- 
dite que possidetis, et date eleemosynam ; illis vero: Non 
homicidium facies, non adulterabis. 

Et locutus est cum Saul in solario, &c.} Locutus est 
Joannes cum Domino in lumine cognitz divinitatis illius. 
Solarium quippe (quod nomen trahit ex eo quod pre alti- 
tudine sui prius zedificiis inferioribus orti solis jubar exci- 
piat) wlorum nimirum corda significat, quibus a terrenis 
desideriis divino timore suspensis, familiarius oritur Sol Jus- 
titie. Cum enim uterque Dominus videlicet et Joannes 
suze propter quam missus est dispensationis inchoasset 
exordium, noveque lucis gratia jamjam mundo clarere 
ceepisset, confessus est idem Joannes Jesum Christum 
esse Filium Dei, se autem missum ante illum, tota illum 
mentis intentione desiderans, ad operandum divina in 
carne surgere, et se preecursionis officio congruo tempore 
quiescere. 

Et surrexit Saul, egressique sunt ambo, &c.| Et manifes- 
tavit Jesus gloriam suam, et crediderunt in eum discipuli 
ejus. Egressique ambo, ipse videlicet et Joannes, de oc- 
culta divine voluntatis contemplatione, ad ostendenda foras 
operum magnalia processerunt. 

Cumque descenderent in extrema parte civitatis, Samuel 
dizit ad Saul: &c.] Cum sedens Dominus, humilitate 
ac paupertate pro nobis assumpta, despectum novissimum- 
que virorum, atque inter cives mundi extremum ostendens, 

suos quoque sequaces pauperes spiritu esse doceret, non 
tamen statim machinantibus licet spe impiis, occasum 
mortis subiit ; sed juxta vaticinia prophetarum, quorum et 
Joannes portio est, antecedere se obedientes sibi famulos, 
et de vitiis ad virtutes, de morte jussit transire ad vitam. 
Ipse autem eis decedentibus paulisper subsistit in mundo, 
donec indicatum fidelibus suis de se per prophetas verbum 
Patris expleret. 
IN CAP. X. 


Tulit autem Samuel lenticulam olei, &c.| Tulit Joannes 
preedicandam Spiritus Sancti gratiam, et totam ejus pleni- 
tudinem in Christo requiescere testatus est, dicens: Quia 
vidi Spiritum descendentem quasi columbam de ceelo, 
et mansit super eum. Et bene effudit, quia oleum, inquit, 
effusum nomen tuum. 

Ei deosculatus est eum, &c.] Et prophetiz figuras evange- 
licze veritati fideique gratize legis decreta diu desiderate 
pacis unione sociavit, et ait: Ecce unxit te Deus, Deus 
tuus, oleo exultationis pre participibus tuis, ut postules 
ab eo, et det tibi gentes hereditatem tuam, et possessionem 
tuam terminos terre. 

Cum abieris hodie a me, invenies duos viros, &c.] Cum 
abiret Jesus plenus Spiritu Sancto de Jordane ab Joanne, 
invenit diu perditos perfidia populos, sed jam tunc fide 
et operatione confirmatos. Invenit autem eos, ad salutis 
utique viam revocando; et hoc cessante paulatim et veluti 
moritura ac sepelienda synagoga carnalis observantia, de 
qua ipse carnem suscipere dignatus est. Rachel quippe 
fuit mater Benjamin, e tribu de qua Saul originem duxit. 
Invenit autem quos salvaret Dominus ; et quasi meridiano 
nove dilectionis, in fervore ac scientize lumine fulgente de 
celestibus, in finibus gratiz et veritatis, que ad compara- 
tionem legis per Moysem date, quasi dextera est ad sinis- 
tram. Unde recte Benjamin filius dexter interpretatur. 
Qui nimirum populi credentes inventi misericorditer a 
Christo confessi sunt, ejus beneficiis gratias agendo, quod 
anime ipsorum instar brutorum animalium quondam erro- 
nez, celesti jam sint gratia redemptz, per eum qui venit 

quzrere et salvum facere quod perierat. Confessi sunt 
etiam fidei mysteria, que didicere, quod intermissa, hoc 
est ad horam dimissa, Pater omnipotens fatuorum hebetu- 
dine a pigritia, sollicitus fuerit pro Filio suo, et credentibus 
in eum, ne forte turbati passione illius, a fide desciscerent, 
donec completa passionis ejusdem dispensatione, et re- 
surrectionis gloria celebrata, opportunius vel Judzorum vel 
gentium immundas, quz ad tempus intermiserat, animas 
querere et salvari preciperet; ut que ex parte jam 
fuerant inventz, perfecte Domini sui congregarentur ad 
presepe. 

Cumque abieris inde, et ultra transieris, &c.] Crescente 
cursu sue doctrine Salvator pervenit usque ad insinuan- 
dum discipulis suz passionis arcanum, quod mundo esset 
excelse lucis dona redditurus. Thabor quippe, qui est 
mons altissimus, et interpretatur veniens lumen, et nomine 
et situ vivificzee crucis mysteriis arridet, cujus sacramenta 
pandentem Dominum quesierunt suppliciter, et invenerunt 
fortes quique Sancte Trinitatis confessores ascendentes 
plis profectibus ad Deum in ecclesia, que est Bethel, 
id est domus Dei; qui secundum datam sibi gratiam 
quidam pinguissima peenitudinis remedia pro cogitatione, 
locutione, et operatione offerenda; alii confirmantia cor 
hominis scripture sanctz cibaria, que triplici ratione con- 
stat, divino sibi munere revelanda; alii ferventissima com- 
punctivee dilectionis pocula in vasis cordium fictilibus Deo 
dicanda ferebant. Qui cum in suis singuli gradibus Chris- 
tum Salvatorem agnoscerent, ejusque incarnationem ad 
mundi optarent provenire salutem, dederunt ei geminam 
scripturarum interpretationem; ut post primam videlicet 
historia lectionem, que ante ejus incarnationem per legem 
completa est, ipse allegoricum quoque et anagogicum 
sensum, qui vel presentis gratize veritati, vel future vitze 
beatitudini congrueret, actu susceptz dispensationis aperi- 
ret. Quos nimirum quoque panes de manu offerentium 
accepit, quando discipulis dignam operationem pro meritis 
aperuit sensum, ut intelligerent scripturas. Cui, ni fallor, 
trium panum interpretatio pulcherrima ratione concinit ; 

quod et in evangelio petitor improbus, instante inopiz 
necessitate, tres zeque panes ab amico fideli quzerit, et 
accepit. Et in Levitico, offerendi ad sacrificium panes 
trimodo jubentur cocturz genere preparari, in clibano 
videlicet, in sartagine, et in craticula, In craticula nam- 
que assatis panibus alimur, cum ea que juxta literam 
aperte, et sine aliqua obtectione dicta vel acta sunt, ad 
tutandam animi salutem percipimus. In sartagine autem 
frixis, quando literse superficiem szpe versando ac retrac- 
tando, quid in hac Christi mysteriis, quid ecclesiz catho- 
licee statui, quid castigandis singulorum moribus allegorice 
congruat inspicimus. Porro in clibano panem verbi que- 
rimus, quando etiam ea que nondum videre possumus, sed 
in futuro videnda speramus, in scriptura anagogica, id est 
sursum latura mentis intentione complectimur. 

Post hec venies in collem Domini, ubi est statto Philistino- 
rum, &c.| Collem Domini Gabatha civitatem, que inter- 
pretatur collis, intellige. Veniens ergo Dominus usque ad 
celsitudinem divinz suz majestatis exponendam mortali- 
bus, quam sibi immundi spiritus procaciter usurpabant, 
consortem adjutorem et testem suz preedicationis gregem 
prophetarum accepit ; juxta quod et ipse, uno ex eis Esaia 
lecto, perdocuit ; qui nimirum prophete vita et verbo 
quasi organo quod tangebant, et carmine quod dicebant, 
consoni, de occulta summe gloriz ad communia humanita- 
tis infirma solebant operando pariter et loquendo redire. 
Et pulchre grex prophetarum de excelso descendens et 
prophetans, non post se genera musicorum, sed ante se 
habuisse describitur. Ille enim doctor vere in excelso 
divinz contemplationis se fuisse demonstratur, qui ad 
loquendum humilibus infirmisque condescendens, cuncta 
quz dicturus est preedicando, consona voci manu pre- 
monstrat operando, quomodo de Domino scriptum est: 
Quz coepit Jesus facere et docere. Occurrentibus ergo 
sibi prophetis, Saul accepto Spiritu Domini propheta- 
vit cum eis, aliumque est statim mutatus in virum. Et 
Dominus noster post patefacta de se prophetarum pre- 
sagia, manifeste quo plenus erat spiritus gratiz prophe- 

tandi, hoc est futura gaudia predicandi, et ipse minis- 
terium suscepit ; nec mora proficiente credentium animo, 
de propheta est mutatus in Christum, non quidem esse 
incipiendo quod non erat, sed apparendo quod erat. 

Ei descendens ante me in Galgala, &c.| Descendit ante 
Joannem Dominus in Galgala, id est volutabra, illa vide- 
licet de quibus in Psalmo loquitur Patri: Salvum me fac, 
Deus, quoniam intraverunt aquz usque ad animam meam. 
Infixus sum in limo profundi, et non est substantia. Non 
quia ante Joannem Dominus mortis subierit exitrum, sed 
quia antequam Joannem occiderent, persequebantur Judzi 
Jesum, et querebant eum interficere; quia non solum 
solvebat sabbatum, sed et Patrem suum dicebat Deum, 
zequalem se faciens Deo. Descenditque ad illum Joannes, 
quia ad exemplum humuilitatis ac patientia illius, et carce- 
ris volutabrum suscepit et mortem. Obtulit autem Domi- 
nus semetipsum hostiam Patri, et pacificavit per suum 
sanguinem quz in ceelis et que in terris sunt in ipso. 
Sed expectabit usque ad tempus sui precursoris exemplum. 
Cujus universitas, juxta consuetudinem scripturarum, sep- 
tem dierum numero signatur, doncc scilicet idem, morte ab 
impiis suscepta, quid ipse Dominus esset passurus ostende- 
ret. 

Itaque cum avertisset humerum suum, &c.| Cum abiret 
Dominus a Joanne, mox paternz dispositionis executus 
imperium, nova est cogitatione mutatus, ut qui eatenus 
subditus erat parentibus suis czterorumque mortalium 
zestimabatur similis, exinde clarescentibus virtutum indiciis 
Deus quoque patesceret. Omnia autem qu Joannes de 
illo, quzeque prophet alii preedixere, vera erant. 

Videntes autem omnes qui noverant eum heri et nudiuster- 
tius, &c.] Docente Jesu in patria sua, multi audientes admi- 
rabantur in doctrina ejus, dicentes: Unde huic hc omnia? 
et quze est sapientia que data est illi, et virtutes tales que 
per manus ejus efficiuntur? Nonne iste est faber, filius 
Marie, frater Jacobi et Joseph, et Jude et Simonis? 
Nonne et sorores ejus hic nobiscum sunt? et scandaliza- 
bantur in illo. Et dicebat cis Jesus: Quia non est pro- 

pheta sine honore, nisi in patria sua, et in cognatione, et in 
domo sua. 

Cessavit autem prophetare, &c.] Cessavit autem Jesus 
propheta zstimari, et ceepit Deus omnipotens credi, de quo 
Esaias persequentibus eum populis aiebat: Quiescite ergo 
ab homine, cujus spiritus in naribus ejus, quia excelsus 
reputatus est ipse. 

Diritque patruus Saul ad eum ; Indica mihi, &c.| Patruus 
Saul qui hec cum illo loquitur, Ner intelligitur, pater 
Abner, qui erat filius Abiel aut Saul. Querentibus ergo 
Domini cognatis ac fratribus, quale Joannes de illo testi- 
monium dixerit, sed necdum credentibus in eum, sicut 
Joannes evangelista testatur; respondens ipse Dominus, 
jam regni ccelestis introitum pcenitentibus a suo przecursore 
predicatum, promissumque docuit; sed se ejusdem Deum 
ac Dominum ab eodem ipso predicatum, regemque cunctis 
gentibus pradicandum ingratis ac superbis dicere distulit. 
Hactenus unctionem Saul allegorica super Domino expo- 
sitione succincte transcurrimus. Sed et tropologice, id 
est, juxta moralis intelligentiz regulas, quisque nostrum 
simplices cogitationes et ad ferenda fraternz necessitatis 
onera Dei verbo refectas, intra sui pectoris septa custodit, 
quasi paratas ad opus quotidianum asinas pascit, que 
videlicet saluberrima cogitationum devotio sibi surripiente 
aliquo, ut assolet tcntationis articulo a suimet custodia 
relapsa, ad exteriora quzeque ac secularia sectanda, ruptis 
continentiz frenis effugerit, omni mox necesse est instantia 
mentis vagabundas recolligere, et intrinsecum ad pabuli 
ceelestis reducere festinemus presepe. Et quia sufficientes 
non sumus agere aliquid ex nobis, quasi a nobis, sumptis 
obedientiz et humilitatis muneribus, ascendamus ad audi- 
endum Dei verbum, atque ejus modestis consolationibus 
erecti, quod nostra infirmitas nequiverat, acquiramus. Kt 
veniet profecto, divina opitulante gratia, ut non solum 
intermissam mentis recuperemus observantiam, sed et per- 
fectioris doni fcenore ditati, etiam regni ccelestis incipiamus 
gaudia sperare ; immo ipsi caritatis, gaudii, pacis, patientiz, 
longanimitatis, bonitatis, benignitatis, fidei, modestiz, con- 

tinentiz, czterorumque fructuum spiritualium devotos 
Deo populos regentes, super hanc hereditatem Domini 
oleo gratiz ccelestis ungamur in principem; necnon et 
prophetico ore deosculari, id est, exhortatoria scripturze 
sanctz monita, quibus vel nostra vel proximorum corda 
consolentur, nostro mereamur more suscipere. 

Cap. 111. Et convocavit Samuel populum ad Dominum in 
Masphat, &c.| In hac lectione Saul et superborum proter- 
viam et humilitatem Domini ac fidelium ejus designat. 
In eo siquidem quod projecto Domino, qui de A:gypto 
Israel eduxit, qui de manu ASgyptiorum eruit, qui omnium 
regum, qui solus salvabit de universis malis, rex consti- 
tuitur, contumacem, sibique pro Deo regnare malentem, 
vel synagoge vel ecclesie plebem demonstrat. Etenim 
hodie non pauci, neglectis Christi imperiis, qui se de tene- 
bris erroris ad fidem vocando eduxit, qui de potestate tene- 
brarum baptizando eruit, qui de omnium malorum incursu 
protegendo semper castigando salvavit, malunt suis im- 
probis servire corruptelis. Dominum vero Salvatorem 
idem Saul indicat, in eo quod de tribu Benjamin, id est, 
filii dexterze descendit, quia caritas et fides ilius in eis 
solum qui ad dexteram regni partem pertinent, perfecte 
generatur. Quod de cognatione Metri, id est, pluvize 
genus ducit, illius videlicet que ait: Audiat terra verba 
oris mei. Expectetur sicut pluvia eloquium meum. Unde 
et ardens regni illius appetitor aiebat: Anima mea sicut 
terra sine aqua tibi. Et de illo alibi: Et descendit sicut 
pluvia in vellus. Quod Saul, id est, petitio vel expetitus 
appellatur; quia nimirum semper ab eo regni ccelestis est 
appetendus, et omni intentione querendus introitus. Quod 
filius est Cis, id est, duri, vel quia Deus Pater non est 
Pater homo ut mutetur, nec Filius hominis ut agat poeni- 
tentiam ; vel quia populus fidelium ejus,in qua semper 
dilectione generatur, fortis inter adversa proclamat: Ideo 
posui faciem meam ut petram durissimam, et scio quoniam 
non confundar. Quod in regem ungendus absconditus 
est domi; vel quia cum venturi essent, ut raperent eum, et 
constituerent sibi regem, fugit; vel quia intus se quzri 

debere, intus inveniri posse, intus esse que docet, intus 
qua ducit ostendit. Quod altior fuit universo populo; 
quis enim similis erit Deo inter filios Dei? Quod domum 
habuit Gabaath, id est, in colle, sive sublime; ipsa est 
enim civitas in monte posita, de qua scriptum est: Et 
homo factus est in ea, et ipse fundavit eam Altissimus. 
Quod abiit cum ea pars exercitus, quorum tetigerat Deus 
corda. Quod filu Belial, id est, diaboli, sive pestilentiz, 
qui eum despexere, nuncupantur. Quod ille dissimulabat 
se contraria loquentes audire; ait enim: Et non quero 
gloriam meam, est qui quzrat et judicet. 

Locutus est autem Samuel ad populum legem regni, &c.| 
Locutus est Joannes Baptista, locuti sunt prophete czteri 
ad populum legem regni ccelestis, quod per Christum 
datur; et scripserunt in suo singuli libro, et reposuerunt 
inter sacras scripturas, in quibus solis semper divina vo- 
luntas invenitur. Sane juxta literam dicendum, quod 
supra, ubi jus regis promulgatur, superba ejus praesumptio 
ad sedandum populi petentis pertinaciam predicitur. Hic 
vero per legem regni dictam, scriptam, et memorize causa 
coram Domino repositam, qualis rector bonus, qualisque 
animo ad subditos esse debeat, juxta Deuteronomii jussa 
declaratur. 

Et dimistt Samuel omnem populum, &c.| Dimittit et 
hodie doctor finito sermone, dimittit et pagella finita lec- 
tione omnes auditores singulos in conscientiam suam; ut 
quz audierant, meditando retractent, et operando meditata 
perficiant. Quod si quem movet, quare reprobi regis acta 
super Christo, qui est rex regum, per allegoriam interpre- 
tari preesumpserim; sctat hoc esse consuetudinis expo- 
sitorum, immo rationis scripturarum, ut vel de malo 
bona, vel de bono homine malam allegoriz formam, ubi 
sic ordo poposcerit, indifferenter assumant. Alioquin 
hunquam nigro atramento, sed lucido semper auro, vel 
qualibet alia decora specie scribi oporteret ; quoniam Deus 
lux est, et tenebre in eo non sunt ulla. Non inordinate 
nigredo candorem significat. Denique beatus papa Gre- 
gorius ejusdem Saulis non solum unctionem ad Chnisti 

regnum, sed et ipsam ejus quz pro peccato evenit mortem, 
ad innoxiam Christi mortem allegorice significandam, non 
dubitavit transferre. Lege enim expositionem ejus in Job, 
ubi dixit, Pereat dies in qua natus sum. Item in Jechonia 
rege, qui pro suo scelere damnandus, de Judza transmi- 
grat ad Chaldzos, Dominum intelligit de Judzis non cre- 
dentibus ad gentes salvandas translatum. Salomonis, 
quamvis postmodum gravissime peccantis, sapientia dicta 
vel acta omnia ad Christi laudes figurandas ecclesia refert. 
Nec pauci ecclesiz tractatores, dicente apostolo, Petra 
autem erat Christus; virgam qua percussa est petra, cru- 
cem Christi, Moysen autem et Aaron viros sanctos, qui 
percusserunt, crucifigentes Dominum, principes sacer- 
dotum et legis doctores, id est, Phariszeos intelligunt. Et 
si hec petra quamvis salubria plebi pocula suggerens, 
petra tamen naturali mole dorso ruris inhzrens, ineffabilia 
Christi munera signat, vel lapis ille patriarcha chrismate 
sancto perfusus, Dei Filium oleo Sancti Spiritus unctum 
denuntiat ; vel certe Cyrus ille Persa, quamvis homo 
rationabilis, a Christi tamen fide et sacramentis funditus 
extraneus, ob figurandi congruentiam Christi vel typo, vel 
nomine potuit recte consecrari ; cur non homo Christi, cut 
in juventute mystica unctione dedicata sunt Christi, usque 
ad mortem nomine sacrosancto preclarus, futura Christi in 
carne gesta possit figurando predicere? Notandumque 
attentius, quia nec ipsa scriptura cuncta que in exemplum 
assumit probat. Neque enim putandum est Marsorum, 
quze dzemonica non dubitatur, artem preedicasse vir sapiens, 
cum ait: Quis medebitur incantatoria serpente percusso ? 
Cujus dicti sensus est, quis emendat doctorem a diabolo 
deceptum ? Quod si vel hoc cuiquam forte novum videtur, 
quod idem Saul uno eodemque tempore bonum pariter et 
malum significare dicatur, videat sanctum virum Isaac 
filio benedicentem, sed eundem filium minime cognoscen- 
tem, typum habere Judzorum, qui Christum Salvatorem, 
quem venturum benedictum in nomine Domini diu ceci- 
nerant, jam preesentem in carne fide non viderint. Videat 
eundem filium benedictum ab angelo simul, et claudum 

effectum, gentem significare Judaicam, benedictam quidem 
in credentibus Christo, sed claudam in persequentibus 
Christum. Et per bonos ergo bona, et per malos mala, et 
per malos bona libere pro locis et temporibus figurantur. 
Nec tamen in premiorum receptione boni nisi bona, nec 
mali nisi sola que gessere, secum sua mala referunt. Quo- 
modo unis licet iisdemque coloribus scripti niger Athiops, 
et Saxo candidus, cujus sit quisque coloris indigena, pos- 
sunt facile statim et sine ulla controversia discerni; at 
aliter in pictura, ubi nisi sui quisque coloris, sicut et habi- 
tus deformetur, mendacii prorsus impudentis tabula, quz 
imaginem promisit, arguitur. 


IN CAP. XI. 


Cap. tv. Ascendit autem Naas Ammonites, et pugnare 
cepit, &c.| Hee lectio typice docet hereticorum contra 
ecclesiam bella graviter quidem szvitura, sed Domino 
semper opitulante devincenda. Uncto igitur in regem 
Saule, confestim ascendit Naas Ammonites, et pugnare 
ceepit adversum Jabes Galaad. Diffusa nuper in mundo 
gratia fidei, ascendit de abysso, id est, de cordibus im- 
plorum diabolus, et hzreticorum trahens agmina secum, 
pugnare ccepit adversus ecclesiam Christi. Quod de om- 
nibus generaliter hzreticis, et de his qui ipsis apostolorum 
temporibus pullulantes circumcisionem dogmatizavere, 
potest specialiter accipi. Naas quippe, qui interpretatur 
serpens, diabolus est. Ammon, qui in populum meroris 
transfertur, hzreticorum conventus exprimit, non solum 
propter nomen, quo ecclesiam de suo casu merentem 
significat, sed etiam qui nocte et de incesto conceptus est. 
Heresis namque solet in cecitate misere cogitationis non 
recte presumpto a doctore verbi semine nasci. Jabes 
Galaad civitas est, quz abscondi non potest, in monte 
constituta, id est, ecclesia in Christi fide sublimata. Unde 
bene Jabes exsiccata vel siccitas interpretatur; significans 
ecclesiam, vel singulam quamque animam fidelem, et a 
fluxu vitiorum castigatam, ne sint vie ejus tenebre, et 
lubricum, et instar cervi ad fontes aquarum anhelantis, 

amore continuo Deum fontem vivum videre sitientem. 
Galaad, qui acervum testimonii sive transmigrationem 
testimonii sonat, Dominus est; quia congeriem nobis vi- 
vorum lapidum non exiguam suz in fide firmatam in tes- 
timonium recte conversandi preemonstrat ; vel qui de veteri 
ad novum, de literali testimonio ad spirituale, de terrestri 
ad ccelestia nos transmigrare desiderat. 

Dixeruntque omnes virt Jabes ad Naas, &c.| Consen- 
tiebant szpe nonnulli fideles ecclesiz viri foederati ger- 
mane diligendo, et servire humiliter obtemperando docto- 
ribus, quos crebra scripturarum meditatione prudentes 
sicut serpentes zstimabant; sed ecclesiastice pacis cus- 
todia, sicut columbas non esse nesciebant. Verum quia 
nihil opertum quod non revelabitur, continuo se prodebant 
fabricatores errorum, et cultores perversorum dogmatum, 
illuminatos sui cordis oculos non habere, nec eis dici posse, 
Oculi vestri sicut columbz; sed contrario cunctis suis 
auditoribus oculos dextros, id est, celestis et superne 
contemplationis sensus auferre desiderare, et ad sola eos 
sinistra ac perversa contuenda deflectere, belloque quoti- 
diano, quod contra spiritualia nequitie in celestibus agi- 
mus, impotes efficere. Ob hoc namque Naas Jabitis oculos 
dextros volebat eruere, ut dum sinistram vultus partem in 
certamine scutis obtexissent, quid contra hostem, quid pro 
sua salute agere deberent, intueri non possent. Ob hoc 
antiquus hostis fideles ccelesti lumine privare conatur, ut 
eos per omnia spirituali pugnz inutiles reddat. 

Et dixerunt ad eum seniores Jabes, &c.) Dixerunt pru- 
dentiores quique et in fide cautiores ad hereticos, in qui- 
bus loqui cognoscebant draconem, serpentem antiquum, 
qui est diabolus et Satanas, sicut e diverso in Paulo et simi- 
libus ejus locutus est Christus: Ne nos cogatis vestro 
novo dogmati credete, donec Spiritus Sancti, qui septi- 
formis ecclesiz datus est, lumen inquirentes, patrum 
scripta legendo transcurramus; et si non fuerit in eis qui 
nostram fidem defendat, egrediemur ad vos, et derelicta 
unitate catholica, que intus, vobis potius, qui de illa dudum 
egressi, nunc deforis eam impugnatis, sociabimur, audie- 

musque nobis in ea legi etiam contra nos. Ex nobis exie- 
runt, sed non erant ex nobis: si enim fuissent ex nobis, 
permansissent utique nobiscum. Hezc autem dicebant, 
non ulla conditione assensum prebituri hereticis, sed de 
paterna fide certissimi, juste rationis eos allegatione devic- 
turi. Cui simile est illud Psalmistz: Si reddidi retribu- 
entibus mihi mala, decidam merito ab inimicis meis inanis. 
Et quod apostolus ait: Nam si mortui non resurgunt, 
neque Christus resurrexit. Si autem Christus non resur- 
rexit, vana est fides vestra, inanis est et preedicatio nostra. 
Invenimur autem et falsi testes Dei, quia testimonium 
diximus adversus Deum, quod suscitaverit Christum ; 
quem non suscitavit, si mortul non resurgunt. Hec 
enim dicta sunt, non ut vel Christi resurrectio denegetur, 
vel propheta retribuentibus sibi mala reddidisse docere- 
tur; sed ut per ea quz falsa convinci non poterant, etiam 
ea de quibus ambiebatur, astruerentur esse veracia. 

Venerunt ergo nuntit in Gabaad Saulis, &c.| Venerunt 
pro fidei necessitate missi nunti in Hierosolymam, vel 
aliquam aliam nobilem fide civitatem, in qua Dominum 
regnare dubium non esset; et narrabant apud se turbatam 
hzresi ecclesiam. Quod audiens omnis recte credentium 
populus, dolorem intimi pectoris etiam lachrymis et fletu 
testabatur ; ut szepius contigisse, qui historiam ecclesiasti- 
cam legerit, inveniet. 

Et ecce Saul veniebat, sequens boves de agro, &c.| Et 
ecce Dominus adjutor in opportunitatibus, in tribulatione 
veniebat, qui natus est homo in mundo post legisperitos 
et philosophiz doctores non paucos, quos tamen de agro 
forinsecee libertatis ad subeundos ecclesiz muros cclestia 
docendo agebat, sedulusque semper de ecclesiz lachrymis, 
ut has pius miserator abstergeret et consolaretur, inquire- 
bat. 

Et assumens utrumque bovem, concidit in frusta, &c.| Et 
assumens Dominus utrumque sapientem, et eum videlicet 
qui de carnali legis observantia, et eum qui de seculari phi- 
losophia gloriabatur, quicquid superbum sapiebant, evan- 
gelica simplicitate, veritate et humilitate destruxit; misit- 

que in omnes terminos ecclesiz per evangelistarum, qut 
bene nuntiando nomen accipiunt, opera illo cooperante 
firmata: Quicunque non exierit, inquiens, a paterna sua 
conversatione, que in mundo erat, secutusque professione 
et opere evangelii prophetizque monita, ad subeundum 
se spirituale certamen accinxerit, omne quod vel actionis 
incessu discretum, vel meditatum utiliter ruminatione verbi 
regere putaverit in exemplum eorum de quibus dicitur: 
Ubi sapiens? ubi scriba? inveniet in fine perdendum. 

Invasit ergo timor Domini populum, &c.| Audito per 
evangelium populus fidelium, quid heretici et schismatici, 
quid gentiles et Judzi infideles pati habeant, salubri timore 
correptus, ab illecebris egrediens veteris hominis, in uni- 
tatem sese catholic recepit ecclesiz; contemptisque 
omnibus apocryphorum latebris, in luce coruscantis evan- 
gelii recensendus a Christo, ac suo nomine in ceclo daturus 
affuit. Unde merito Bezec fulgur interpretatur, illud nimi- 
rum veritatis et gratiz lumen ccoeleste significans, de quo 
Dominus, cum hereticos vitandos doceret, dicens: Et 
dicent vobis, Ecce hic, ecce illic. Nolite ire, neque secte- 
mini; adjunxit, atque ait: Nam sicut fulgur coruscans 
sub celo, in ea que sub celo sunt fulget, ita erit Filius 
hominis in die sua. Et de quo Psalmista, Fulgura, inquit, 
multiplicavit, et conturbavit eos. Nec frustra Bezec etiam 
egestatem sonare perhibetur. Beati pauperes spiritu, quo- 
niam ipsorum est regnum celorum. Et qui relictis omni- 
bus sequuntur Dominum, cur non a rege suo recenseri 
putentur in Bezec? 

Fueruntque filiorum Israel trecenta millia, &c.| Fuerunt in 
populo gentium, fuerunt qui ad defensionem fidei promp- 
tissimi recte crederent, sperarent, et per dilectionem opera- 
rentur. Ternarius numerus quippe propter confessionem 
sanctz Trinitatis ad fidem; denarius et centenarius propter 
dextrz mercedis electionem, et denarium diurnum bonis 
vinitoribus dandum, referuntur ad spem. Porro millenarius 
propter solidam denarii, quod natura ad immobilem stabi- 
lemque perfectz dilectionis respicit operationem, quamvis 
recte potest in eadem ipsa vel Jude vel gentium ecclesia, 

per viros Juda primo Deum confitentium fortitudo; per 
filios autem Israel, sublimitas eorum qui perfectius eum 
speculari didicerunt, intelligi; juxta quod Psalmus ait: 
Notus in Judza Deus, in Israel magnum nomen ejus. 
Notandum, quod juxta literam multo ante tempora Ro- 
boam filii Salomonis, seorsum tribum Juda, seorsum autem 
czeteras que vocabantur Israel, fuisse recensitas, quamvis 
nedum imperio vel religione discretas. 

Et dixerunt nuntits, qui venerunt : Sic dicetis, &c.] Dixe- 
runt olim viva voce presentibus, dicunt et nobis hodie 
sua scripta consulentibus, ecclesiz propugnatores, jubent- 
que mandari periclitantibus ejusdem ecclesize membris, 
nunquam ad hereticos audiendos exeant, certi sue salutis, 
ubi veritas evangelici solis illuxerit. Dicitur et omnibus 
persecutionem patientibus propter justitiam ; quia patien- 
tia pauperum non peribit in finem. Sed ubi judicii dies 
inclinaverit, salus eterna dabitur. . 

Venerunt ergo nuntii, et annuntiaverunt viris Jabes, &c.] 
Qui prius hereticorum versutias et argumentorum spineta 
formidabant, postmodum jam fortiorum doctorumque sola- 
tus confirmati, promittunt se non jam in nocte dialectics 
deceptionis, sed in ostensione lucidissime veritatis et vir- 
tutis exire ad eos, non jam cum ipsis ab ecclesia damnandi, 
sed contra ipsos arma cum ecclesia laturi. 

Ei facietis nobis omne quod placuerit vobis.| Leti hac 
nocte, licet conflictu ingruente dixerunt, qui sciebant cer- 
tissime mane fidei aspirante, mox placiturum hostibus, 
non adversa veritatis piacula prosyllogismorum, sed sola 
fugiendi, tenebrasque suas repetendi solatia querere. 

Et factum est cum venisset dies crastinus, &c.| Factum 
est cum appatruisset gratia Dei Salvatoris in ecclesiz peri- 
clitantis auxilium, constituit illam in tres fidelium partes, 
conjugatorum videlicet, continentium, et doctorum ; quos 
propheta sub Noe, Danielis, et Job appellatione designat, 
precipiens solerter, ut suos quique cuneos pro defendenda 
ecclesiz pace acuerent. 

Et ingressus est media castra in vigilia matutina, &c.] 
Surgente inter hzresium tenebras Lucifero sane doctrine, 

mox perfidiz castra turbantur. Incalescente autem scrip- 
turas Sole Justitie, funditus anathematizata dispereunt. 
Lux enim lucet in tenebris, et tenebree eam non compre- 
henderunt. 

Reliqui autem dispersi sunt, &c.] Multitudinis creden- 
tium, quamvis late disperse, cor unum et anima est una. 
Heretici autem, qui ad tempus ecclesiz judicium effugisse 
sibi videntur, et ab illa longius expulsi, et inter se sunt 
ipsi discordes. Juxta quod Esaias ait, Et concurrere 
faciam Afgyptios adversus Atgyptios. Sabellius enim 
contra Arium, contra Nestorium Euthices, Fotinus contra 
Manicheum, et czeteri contra czteros impli impios arma 
iniquitatis commovent. 

Et ait populus ad Saul: Quis est iste qui dixit, &c. ?] 
Nolentibus Dominum recipere Samaritanis, dixerunt filu 
tonitrui: Domine, vis dicamus, ut ignis descendat de celo, 
et consumat illos? Et conversus Jesus increpavit illos: 
Nescitis cujus spiritus estis; Filius hominis non venit 
perdere, sed salvare. 

Dixit autem Samuel ad populum venientem: Eamus in 
Galyala, &c.| Victis damnatis, vel correctis hereticis, dicit 
perfectus quisque doctor ad subditam sibi ecclesiam : 
Venite revelata facie cordis, gloriam Domini speculemur. 
Galgala quippe revelatio dicitur. Et eo magis renovemur 
spiritu mentis nostre in agnitionem ejus qui creavit nos, quo 
illorum victores pericula cernimus; quia in vetustate rema- 
nentes, noluerunt revelare ad Dominum viam suam et spe- 
rare in eum, nec obsecrare subnixi, ac dicere: Revela ocu- 
los nostros, ut consideremus mirabilia de lege tua. 

Et perrexit omnis populus in Galgala, &c.| Audito magis- 
trorum spiritualium hortatu, crevit populus electorum in 
fide et agnitione veritatis, atque in revelatione cordis, sese 
illustrati humiliando ac despiciendo, Christi per omnia 
gloriam quzsiere, et exaltavere nomen ejus ad invicem, 
proque pace ecclesize quicquid valuere devotionis obtulere 
coram Domino. 

Et letatus est 1bi Saul, &c.] Letatus est Saul in Gal- 
gala, quod dicitur revelatio. Exultavit Spiritu Sancto 

Jesus, et dixit : Confiteor tibi, Pater, Domine cceli et terre, 
qui abscondisti hc a sapientibus et prudentibus, hoc est 
serpentina sapientia fidentibus, quasi sub Naas rege contra 
Israel dimicantibus ; et revelasti ea parvulis, hoc est, eis 
quos et in fulgore veritatis, et in paupertate spiritus quasi 
in civitate Bezec timor Domini collegit, confortavit, adjuvit. 
Iterum, inquiens, videbo vos, et gaudebit cor vestrum, et 
gaudium vestrum nemo tollet a vobis. 


IN CAP. XII. 


Cap. v. Dixit autem Samuel ad universum Israel: Ecce 
audivi vocem vestram, &c.| In hac lectione Samuel proprie 
statum Israelitici regni describit. Contestatus namque 
populum, quod et se innoxio et Domino semper Salvatore 
adjuncto regem sibi male petierint, sub ejusdem regis 
figura variantia totius eorum regni tempora comprehendlit. 
Quod enim de uno dicit: 

Si timueritis Dominum, et servieritis et, &c.] De omnibus 
inteligendum signavit; quia videlicet eorum exigentibus 
meritis, sicut unius primi regis imperium, sic et totum 
ilud quod contra Dei sibi voluntatem impetravere regnum, 
tempora esset habiturum posteriora pejora prioribus: et 
interim quamdiu timuerunt Deum, bonis regibus illu- 
strandi; quoties neglexerint, cum malis puniendi: et ulti- 
mum, aggravescente malitia, regnum ipsum pariter liber- 
tatem et patriam essent captivitate vel morte mutatun. 
Signum quoque prevaricationis et duri cordis populi non 
minimum, et eo magis terribile, quo illis regionibus inusi- 
tatum exhibuit, voces scilicet et pluviam tempore messis 
triticeze, que toto xstatis tempore in terra promissionis, 
nisi magno miraculo venire non solent: ut hinc nimirum 
omnes qui neglecto post longam agnitionem divine volun- 
tatis imperio, sibimet ipsi regnare, suisque cupiditatibus 
servire desiderant, perverso se ordine gerere signaret: qui 
videlicet tempore quo postmodum percepti verbi riga- 
tionem, maturos jam boni operis fructus ferre debuerant, 
adhuc se moribus incompositis, voce supernz correptionis, 
vel exhortationis, qua doceantur que sint elementa exordu 

sermonum Dei, opus habere demonstrent. Quod si et 
hanc quis lectionem allegorice querat exponi, facile quidem 
occurrit, quid sit quod Samuel constituto super Israel rege 
gradiente ante eum, se jam tunc senuisse: ab adolescentia 
autem sua coram ipsis, testibus Domino et Christo ejus, 
innocenter vixisse pronuntiat: quia regnante nunc secun- 
dum presagia prophetica in ecclesia Domino Jesu 
Christo, ipsi legis et prophetarum libri quidem de illo tes- 
timonium dant: et hoc ubique affirmant, quia testante 
Patre et Filio, immo et Spiritu Sancto, lex sancta, et man- 
datum sanctum, et justum et bonum. Nec detur aliquis 
Manicheo sociisque illius locus, quo vel cetera instru- 
menti scripta, de quo unus apex preterire non potest, vel 
datorem ejusdem reprehendant: nec prophetarum figuras 
senuisse, ullus qui se nove lucis gratia redemptum novit, 
ambigit. Quid quod nec bovem se cujuspiam, nec asinum 
tulisse perhibet ? quia scilicet prophetica legalisque scrip- 
tura nemini vel triplicitatem recte conversandi ad prox- 
imum, vel gravitatem corripiendi, et instruendi proximum, 
sinistra suggerendo subtraxit. Asinus namque qui inge- 
nita mansuetudine et hominum necessaria, et ipsos ho- 
mines portare consuevit, amorem fraternz utilitati accom- 
modum designat. Bos autem, cul non solum imposita 
caro onera gestare, sed et arva vertendo sulcos seminibus 
preeparare moris est; eos nimirum, qui non modo fratrum 
infirma tolerare, verum eorundem quoque pigrescentia 
corda castigando evertere, et ad suscipiendum verbi semen 
solent excolere, demonstrat: quibus solum personis dua- 
bus tota, ni fallor, operariorum ecclesiz solet caterva com- 
prehendi. Non ergo Samuel bovem cuiquam, non asinum 
tulit ; quia nec peritiam docendi eruditis, nec simplicioribus 
quibusque pie vivendi cum fratribus modestiam vetus sancta 
scriptura preripuit. Sed et illud in promptu est, quid sit 
quod ait: Si timueritis Dominum, eritis vos et rex qui 
imperat vobis consequentes Dominum: sin autem, erit 
manus Domini super vos. Et quod in conclusione sub- 
Junxit: Quod si perseveraveritis in malitia, et vos et rex 
vester pariter peribitis. Qui enim percepta fidei sacra- 

menta recte servaverit, ejus Dei et Domini monita seque- 
tur, de quo solus verus rex Israel ait: Sicut et ego 
Patris mei precepta servavi, et maneo in ejus dilec- 
tione. Qui vero audiens non audierit vocem Domini, 
divine super hunc manus est ultio, donec peenitentiam 
egerit, intenta. At qui ad mortem usque impeenitens per- 
duraverit, talis profecto, quia ad Antichristum pessimum 
regem pertinet, zterna cum eo perditione damnabitur. 
Neque enim illi soli, qui in fine mundi Antichristo illi 
contra Deum se erigenti adhzserint, ejus regno servire 
putandi sunt: sed et hodie quam plurimi fidei mysteriis 
initiati, cum diversis se facinoribus immerserint, regno 
ejusdem impie militare probantur: diciturque et eis e lec- 
tione prophetica: Si timueritis Dominun, et servieritis, et 
eritis vos et rex qui imperat vobis, id est, Dominus Jesus 
Christus, sequentes Dominum Deum Patrem ejusdem Dei 
et Domini nostri Jesu Christi; quod si perseveraveritis in 
malitia, et vos et rex vester Antichristus (tune enim illum 
habebitis regem) pariter peribitis. Verum quod inter 
cetera dicit, et scietis et videbitis quia grande malum fece- 
ritis vobis in conspectu Domini, petentes super vos regem ; 
non facile videtur ad Christum regem posse referri, quem 
omnis qui super se humiliter regnare petit, non malum 
aliquod, sed grande bonum facit, adeo ut quisquis hoc 
unum facere neglexerit, nullum facere possit; nisi forte 
dicatur, quia, crescente hominum peccato, factum sit, ut 
Filius Dei in carne humana passurus veniret; qui 8i nun- 
quam homo peccasset, nunquam pro hoc contra hostem in 
homine pugnaret: atque ideo toties ad erudiendum ‘genus 
humanum, angelis, patriarchis, prophetisque przemissis, in 
plenitudine temporum, quando gravius peccaturos homines 
presciebat, suum ipse adventum reservaverit, ut ubi abun- 
davit peccatum, superabundaret gratia: meritoque intelli- 
gatur, quia grande malum fecerint, qui noluerunt audire 
Moysen et prophetas, sed enormitate scelerum ipsum Dei 
Filium in carne venire coegerunt. Neque huic sensui 
vineze evangelice parabola contradicere videtur, cujus pes- 
simi coloni fructus in tempore reddere nolentes, servosque 

Domini sui impie cedendo, lapidando, et contumeliis suffi- 
ciendo, Filium ad se unicum mitti fecerunt. Potest autem 
hoc quod in die messis tritici voces et pluvize de ceelo datze 
referuntur, etiam in bonam partem interpretari; ut intel- 
ligamus vocem evangelice preedicationis spiritualibus into- 
nuisse de ccelis, in tempore quo corda legi fructum ferentia 
ad horrea ecclesiz primitive oporteret aggregari. Potest 
et ita, quod lidem preedicantes apostoli messores fuerint in 
his qui legem jam noverant et fecerunt, ad evangelii gra- 
tiam vocandis: rigatores autem in his qui legis necdum 
verba cognoverant, et de his dictum, Levate oculos vestros 
et videte regiones, quia albze sunt jam ad messem. De 
illis autem, Ego plantavi, Apollo rigavit, Deus autem incre- 
mentum dedit: diligentius sane intelligendum, et ad imi- 
tationem virtutis est trahendum, quod beatus Samuel, sper- 
nente se populo, et de principatu ejiciente, nihilominus 
verbum sedule exhortationis et piz intercessionis opem 
ferre non omittit. Absit, inquit, a me hoc peccatum in 
Dominum, ut cessem orare pro vobis, et docebo vos viam 
bonam et rectam. O eximium fraternz dilectionis exem- 
plum, de ducatu innocens, immo etiam sanctissimus pro- 
pheta et sacerdos ejicitur, et peccatum ducit in Dominum, 
si ipsos suos ejectores ad zterni gaudia sublevare orando 
pariter et admonendo non satagat. 


IN CAP. XIII. 


Cap. vi. Filius unius anni Saul, cum regnare ceepisset, 
&c.] In hac lectione multifaria dispensante Domino, et 
contra ecclesiam bellorum, et pro ecclesia defensionum 
spiritualium genera panduntur. Sed primo caput lectionis, 
quod plerosque turbat imperitos, intueamur ad literam. 

Filius unius anni Saul, cum regnare cepisset, &c.| Et est 
sensus: postquam electus Saul, et a beato Samuele est 
oleo sancto perunctus in regem, toto anno primo humilis et 
privato similis mansit, nec regio habitu indui, ceteraque 
regni insignia sumere curavit: quod etiam supra belli 
Ammonitic1 tempore, ubi boves de agro quasi rusticus 
agebat, probatum est, cujus initium belli Josephus post 

mensem totius honoris ejus contigisse perhibet. Secundo 
autem et tertio anno regiam quidem mentem induit, regali 
cura populo preefuit. Sed necdum milites ex populo, qui 
suo lateri familiarius adhererent, usque ad quarti demum 
anni principium elegit. Allegorice autem filius est unius 
anni, populus fidelium, sive in synagoga, sive in ecclesia, 
cum regnare incipit; quia sic quisque ad regnum fidei 
pertinere, regisque zterni potest membris incorporari, cum 
primo didicerit, quia unus Dominus, una fides, unum bap- 
tisma, unus Deus et Pater omnium, Duobus autem annis 
regnat, et sic sibi de Israel tria millia militum elegit: 
quia dum unitati fidei sociandam spem et dilectione cog- 
noverit, mox sibi doctores, qui eandem fidem, spem, et 
caritatem diligentius se suosque doceant, atque ab hostis 
irruptione tutentur, eligit. Quod dupliciter intelligendum 
est ; quia videlicet et antiquos ecclesiz magistros, olimque 
cum Christo regnantes, nunc etiam nobis magistros, quo- 
rum scripta vel exempla sequamur, eligimus, et novos 
quotidie in locum precedentium, quos dignos arbitramur, 
ut credentes, sperantes, amantesque ab hoste defendant, 
ordinamus. 

Et erant cum Saul duo millia in Machmas, &c.| For- 
tiores quosque et millenario numero dignos ecclesia sibi, 
quorum gladio verbi et fidei scuto muniatur, eligit: porro 
infirmiores in fide ad tuenda propriz conscientiz, in qui- 
bus peregrinantur a Domino, tabernacula remittit. Verum 
quia Saul et Jonathan ambo ad regnum pertinent, sed non 
idem est meritum amborum; quorum, ut cetera taceam, 
unus delictum Deo David persequitur, ut hostem, alter 
ut suam diligit animam, videtur in eis binus credentium 
vel predicantium ordo signari. Unus eorum qui dicunt: 
Domine, Domine, nonne in tuo nomine prophetavimus? 
Alius eorum qui audiunt: Vos autem estis qui perman- 
sistis mecum in tentationibus meis. Unde bene Saul ex- 
petitor dicitur, haud dubium quin ab illo de quo Dominus 
apostolis loquitur: Ecce Satanas expetiit vos, ut cribraret 
sicut triticum. Jonathan autem columbe donum, vel 
columbz dedit, vel Domini donum interpretatur: signifi- 

cans eos, qui omne quicquid habent virtutis, spiritui gratize 
tribuunt, atque ab eo se accepisse confitentur. Et Saul in 
Machmas et in monte Bethel, id est, in humilitate et in 
monte domus Dei: Jonathan autem in Gabaath Benjamin, 
hoc est in colle filii dexterze cum suis quoque militibus 
mansisse referunt. Quia et reprobi nonnunquam, quam- 
vis sinistra vel instabili mente virtutes spirituales exercere, 
vel etiam docere videntur, soli autem columbina simplici- 
tate praediti, ad regnum sublime Christi, qui est in dextera 
Dei, pertinere probantur. Sed et hoc quod duo millia 
cum Saul, mille autem cum Jonathan fuerunt, profecto 
docet, quia quantum perfectiores, tanto sunt quique pau- 
ciores. Vel certe duo millia sunt in humilitate et in monte 
domus Dei, puritate fidei devoti, et spei sublimitate pro- 
vecti: mille autem in colle Filii dexter caritatis, quz 
nunquam excidit, perfectione gloriosi. 

Et percussit Jonathan stationem Philistiim, &c.| Et devin- 
cit humilis quisque doctor, et Spiritus Sancti juvante gratia 
decertans, aciem spirituum malignorum, patefactis eorum 
insidiis, quibus altitudinem vite ccelestis hominibus eripere 
moliuntur. 

Et ererit se Israel adversus Philistitm.| Instantibus verbi 
ministris, vel hostes virtutis suze conterere, vel excelsz 
predicationis buccina proximos ad viam virtutis excitare, 
eriguntur animi audientium ad subeundum spirituale cer- 
tamen, indagandas cavendasque ac superandas aerearum 
versutias potestatum. 

Clamavit ergo populus post Saul in Galgala, &c.] Cres- 
cente in bonis ardore virtutis agende, crescit et immundis 
spiritibus ardor ejusdem impediende ac refringende vir- 
tutis ; qui videntes fidelium contra se amicos erectos, hos 
colles insidiarum deceptionumque variarum copiis expug- 
nare contendunt: et quasi currus ascendunt Philistiim, 
eum plurimas simul cohortes gentilium, vel perfidorum 
synagogas, vel conventicula hereticorum, hoste nequis- 
simo contra militiam virtutis ascendunt: equis sedent, 
cum singulorum corda pravorum erroris freno constricta, 
fidelibus contraire compellunt: pedestres incedunt, cum 

sibi ipsis decipulas tendunt. De quibus apte subjun- 
gitur: 

Et reliquum vulgus sicut arena, que est in littore maris 
plurima.| Ipsa est enim arena crebris vicinorum vitiorum 
fluctibus obnoxia, necnon et vento superbiew semper insta- 
bilis et fugax, supra quam domus sine fundamento petre 
fidei constructa, ingruente tentationum articulo corruit, et 
fit ruina ejus magna. Nec sine certo mysterio contrarius 
virtuti exercitus tricenario et senario numero, vel etiam 
millenario, qui fidei et operis solent perfectionem signifi- 
care, comprehenditur. Ipse enim Satanas transfigurat se 
in angelum lucis. Quid igitur mirum, si ministri ejus 
transfigurentur velut ministri justitiz? Inter quas sepe 
transfigurandi versutias, etiam fide vel operatione se per- 
fectos ostendunt. liter, senario numero includuntur, 
neque ad septenarium conscendere norunt, qui hanc solum- 
modo vitam, quz sex diebus creata est, diligentes, ad 
futuram requiem tendere negligunt. Triginta quoque, 
quia malos figuraliter exprimant, intelligit, quia Dominum 
Salvatorem triginta argenteis non tantum a Juda semel, 
sed et a multis quotidie falsis fratribus venditum novit ; 
quicunque enim neglecta fidei, qua imbuti sunt, veritate, 
cunctos sul corporis sensus seculi hujus illecebris subdunt, 
quasi quinquies senis argenteis Dominum produnt. 

Et ascendentes castrametati sunt in Magmas, &c.] Mag- 
mas, ut diximus, humilitatem ; Bethaven domum idoli, vel 
domum inutilem sonat. Ascendentes autem de occultis 
suis machinationibus immundi spiritus, vel per seipsos 
quasi vulgus pedestre latenter suadendo, vel quasi ascen- 
sores equorum et curruum per deceptos homines sedu- 
cendo, primo suis victoribus cuncta munimina humilitatis 
eripere tentant, ut per quam ipsi de ccelo corruere, cordi- 
bus humanis superbize pestem inserant ; pariter satagentes, 
ut quamcunque domum mentis inutilem, sibique dicatam 
repererint, quasi ad orientem Bethaven castrametantes, 
omnem illi verze lucis exortum suis tenebris mediatricibus 
obcludant. 

Quod cum audissent viri Israel, se in alto sitos, &c.] Cum 

viderint quique fideles antiqui hostis insidias ad debellanda, 
vel in semetipsis vel in proximis humilitatis, moenia paratas, 
vel fortasse etiam aliquos infirmiorum crebris eorum incur- 
sibus afflictos, przesidia mox necesse est lectionum spiri- 
tualium, jejuniorum, eleemosynarum, orationum, ceetera- 
rumque virtutum, quibus defendantur, adeant, abscondan- 
turque in eis a contradictione linguarum; et Pater, qui 
videt in abscondito, misereatur et adjuvet. 

Hebrei autem transierunt Jordanem terram Gad et 
Galaad.| Perfectiores quique incumbentibus tentationum 
pressuris universa mundi negotia postponunt, in quibus 
reprobi descendere, et in seculum labi, quorumque laqueis 
vel tentantes apprehendere, vel tentati solent apprehendi ; 
superbiz quoque tumorem, ob quem Satanas de ceelo cum 
suis satellitibus descendit, salubriter inclinati transcen- 
dunt; hzc namque et hujusmodi vitiorum obstacula Jor- 
danis fluvius non solum nomine; quia descensio eorum, 
vel apprehensio eorum dicitur, videlicet immundorum, 
vel hominum vel dzmonum; sed etiam situ, quo in mare 
mortuum defluens, laudabiles aquas perdit, figuraliter 
ostendit. Quia nimirum cunctas seculares illecebras, flux- 
usque concupiscentiz carnalis ima obscuritate perpetuze 
mortis extinguit. Quem profecto Jordanem, id est, appre- 
hensionem descensionemque pravorum electi transcen- 
dentes, terram Gad et Galaad, id est, accincti et acervi 
testimonii, subeunt ; quia mentem jugi virtutum exercitio 
preeditam, et bonorum semper operum, quz de seipsa lau- 
dabile testimonium ferant, frugem foecundam conscendunt. 
Et pulchre qui vitiorum flumen adversum transire dicuntur, 
Hebrzi, id est, transitores vocantur. Et quibus unus 
videns impium superexaltatum, et elevatum super cedros 
Libani, et transivit, inquit, et ecce non erat. Et alibi: Et 
in Deo meo transgrediar murum. 

Cap. vit. Cumgque adhuc esset Saul in Galgal, &c.| Hee 
lectio sub Saulis et David, synagoge et ecclesiz speciem 
docet, cadentibus a fide quibusque, alios promissa illis 
regni ceelestis praemia accipere. Sed ut manifestior alle- 
gorize sensus eluceat, primo juxta historiam, in quo pecca- 

verit Saul, et regnum perdere meruit, inquiramus. Patet 
ergo, quod imminente belli discrimine, sicut etiam anti- 
quitatum historia prodit, mittens vocavit Samuelem, ut in 
tempore tantz necessitatis ejus precibus et consilio juva- 
retur, qui expectare eum ibi preecepit, et hostias preeparare, 
septima die venturus ad eum, ut tunc sacrificantes ita 
congrederentur ad bellum. At ille quidem septem diebus, 
ut mandaverat Samuel, sed nequaquam mandatum cum 
perfectione servavit. Cum enim videret ipsum quidem 
morari, se autem a militibus derelinqui, obtulit holocaus- 
tum; quod ubi Samuel adveniens comperit, stulte eum 
fecisse testatus est, eo quod orationes et sacrificia, quz 
voluntate Dei erant facienda pro populo, ipse przeoccuparet 
offerre. Saul ergo, sicut szepe, doctores Judzorum, septem 
dies expectati Samuelis, tempus legis, que sabbati myste- 
rium docebat ; Samuel prophetiam, vel ipsum qui loque- 
batur in prophetis Dominum significat. Saul in Galgalis, 
id est, in revelatione, Samuelem hostias oblaturum, et pro 
populo deprecaturum, septem diebus expectare jubetur. 
Et Phariszi ac doctores Judzorum, prophetis eos contes- 
tantibus, in observatione revelatz et datz sibi legis sunt 
manere przcepti, donec ipsius prophetia manifestior et 
apertior, qua ratione vivendum, quomodo malignis hos- 
tibus esset obviandum, ostenderet. Imo donec ipse Do- 
minus et caput prophetarum adveniens, ad debellandas 
aerias potestates seipsum pro mundo offerret hostiam Patri. 
Sed posito adhuc in Galgalis Saule, populus perterritus 
est,qui sequebatur eum. Positis in agnitione divinz volun- 
tatis legisperitis, perterriti sunt legis auditores, qui eos 
sequebantur, et vel vitiorum tentantium incursibus, vel 
preeceptorum legalium asperitatibus, vel certe eorum ex- 
emplis magistrorum, ab agenda, quam audiebant, coeperunt 
lege lassescere. Recte namque in Galgal, id est, in reve- 
latione positi legisperiti dicuntur, ad comparationem vide- 
licet gentium, quee ne legis quidem verba perceperunt, a 
tenebris obscuratum non habentes intellectum; quamvis 
idem ipsi ad comparationem evangelice claritatis velamen 
habent super cor suum; nec nisi ad Christum conversi, 

possunt revelata facie gloriam verbi specular. Neque hoc 
quod Galgal, in qua erat Saul, etiam volutabrum interpre- 
tari fertur, ab infirmi cordis, et necdum ad fontem aque 
vivee pervenientis significatione discrepat; de qualibus 
dicitur: Et sus lota in volutabro luti. 

Et expectavit septem diebus juxta placitum Samuelis, &c. | 
Expectavit ccetus legalium doctorum cum suis auditoribus 
toto tempore quo sabbatum celebratur in lege, Christi 
adventum in carne, quem in novissimis jam legalis obser- 
vantiz temporibus didicerat adfuturum ; sed tardante illo, 
ut in plenitudine temporum, quam predestinaverit, ipse 
veniret, lapsa eorundem auditorum portio non minima, 
spiritualis exercitu castra reliquit. Et quidem de bene 
expectantibus propheta dicit: Justus autem meus ex fide 
vivit. De lapsis vero subjungit: Quod si subtraxerit se, 
non placebit sibi in illo anima mea. 

Ait ergo Saul: Afferte mihi holocaustum, &c.] Videns 
delapsum a se populum Saul, sed Samuel propinquantem 
non videns, obtulit holocaustum. Videntes legis doctores, 
qui tum temporis erant, longe a primorum perfectione 
degenerantes dilapsum a legis custodia populum, et incar- 
nationis Dominice tempus instare nescientes, statuere 
suas traditiones servandas, quasi Domino per omnia pla- 
cituras. Cui sensui suffragatur, quod idem Saul redar- 
guenti se pro stulta temeritate Samueli cum respondisset, 
dicens : 

Quia vidi quod dilaberetur populus a me, &c.] Quorum 
verborum qui sit mysticus sensus, ex his quz superius 
exposita sunt, facillime patet. Adjunxit protinus, et ait: 
Porro Philistiim congregati fuerant in Magmas, id est, 
humilitate; quia nisi humilitati privati, nequaquam sua 
Domino preeferrent ; nec nisi obsidentibus claustra cordis 
superbiz spiritibus eum qui in altis habitat, et humilia 
respicit, contumaces spernerent. 

Dixit, Nunc descendent Philistiim ad me in Galgala, &c.] 
Timentes Pharisei et Scribz, ne a demonibus vel in volu- 
tabro vitiorum mergerentur, vel in datz legis revelatione 
redderentur inutiles, coeperunt zemulationem Dei habere, 

sed non secundum scientiam ; et sicut Psalmista testatur, 
Illic trepidaverunt timore, ubi non erat timor. 

Dixitque Samuel ad Saul: Stulte egisti, &c.] Et ipse 
Dominus in evangelio, et prophetz, suis quisque tempo- 
ribus corripiunt eos, qui quasi absque Samuele sacrifi- 
cantes, neglecto divini sermonis auxilio, sine causa Deum 
colunt, docentes doctrinas et mandata hominum. 

Quod si non fecisses, jam nunc preparasset Dominus reg- 
num tuum, &c.] Non sic accipiendum, quasi zternum Sauli 
regnum Deus statuerit, et hoc postea noluerit servare pec- 
canti, quem et peccaturum prescierat; sed przparaverat 
regnum ejus, in quo figura regni esset seterni. Sed et 
omnis scriba doctus in regno celorum, proferens de the- 
sauro suo nova et vetera, regnat super Israel in sempiter- 
num. Illum videlicet Israel, quem erudiendo et regendo 
fecit esse spiritualem; qualibus dicit apostolus, Quz est 
enim corona mea aut gaudium? nonne vos ante Dominum 
Jesum? Unde et intraturo in gaudium Domini sui bene 
negotianti, id est, multos per suam doctrinam acquirenti 
servo dicitur: Eris potestatem habens super decem civi- 
tates; id est, ex eorum quos de lege spiritualiter imbuisti 
meritis et scientia, gloriosior in regno fulgebis. At si 
doctor aliquis suum sensum scripture verbis prztulerit, et 
per ea quz ipse sibi composuit dogmata suos auditores, 
quam ad spiritualia accenderit; quod est Saulem absque 
Samuele hostias offerentem, suam ad bellandum sancti- 
ficare militiam, perdet stultus imperium. Quod si non 
fecisset, habere potuisset super Israel eternum. De qua- 
libus Salvator in evangelio: Qui ergo solverit, inquit, 
unum de mandatis istis minimis, et docuerit sic homines, 
minimus vocabitur in regno celorum. Minimus namque est 
talis in presenti regno ecclesiz, extraneus prorsus a futuro. 

Sed nequaquam regnum tuum ultra consurget.| Omnis 
enim, inquit, plantatio, quam non plantavit Pater meus 
coelestis, eradicabitur. 

Quesivit sibi Dominus virum juxta cor suum, &c.] Sub 
persona David Christum et Christiani populi duces signi- 
ficat ; unde signanter populum suum dicit, et non addit, 

Israel; ut etiam przputium ad hujus ducis imperium 
pertinere demonstret. Non autem quasi nesciens Dominus 
quesivit, sub humano more loquens hominibus, etiam sic 
loquendo nos querit. Venit enim Filius hominis quzrere 
et salvare quod perierat. Cuil adeo jam eramus noti, ut 
in ipso essemus ante constitutionem mundi. Quesivit 
ergo sibi Dominus virum juxta cor suum, id est, qui con- 
silium voluntatis eyus et pura mente cognosceret, et pia 
devotione sequeretur. Quod et de David quidem recte 
intelligitur, qui super omnes docentes se intelligens, incerta 
et occulta sapientiz divine, et manifesta revelatione cog- 
novit, et mirabili suavitate decantavit. Sed melius multo 
ac perfectius de illo magni consilii angelo, qui solus pater- 
norum est conscius revelator arcanorum. Neque enim cor 
Dei, humani corporis membrum, juxta anthropomorphitas, 
sed consilii et sapientiz divinz secretum interius signifi- 
care credendum est. Juxta quod et supra dictum est, cum 
novum Christi et ecclesiz szcerdotium, quomodo et hic 
regnum, abjecto vetere, prophetaretur futurum, dicente 
viro Dei ad Heli: Et suscitabo mihi sacerdotem fidelem, 
qui juxta cor meum et animam meam faciat. 

Surrexrit autem Samuel, et ascendit de Galgalis, &c.] 
Eandem regni mutationem propheta quam verbo predixe- 
rat, etiam ipso locum mutando demonstrat. Et ipse enim 
Dominus, qui de incredulis ait: Surgite, eamus hinc; 
relicta synagoga collem filu dexterz, id est celsa illius 
populi precordia ; qui non terrene cujuslibet, sed ccelestis 
et zterne beatitudinis Filius esse voluerit ; et propheticus 
sermo per dispensationem Salvatoris illustratus, de revela- 
tione literali, qua rude mentes imbuebantur ad altiora 
quzeque ac sacratiora Christi et ecclesize mysteria perfectos 
docendo subiit. Verum que de duobus populis dicta 
sunt, in singulis quotidie videmus gesta personis. Nam- 
que Saulis in Galgal constituti populus terretur, dum 
quemque fidelium vel in revelatione scientiz, quam percepit 
minus fortem; vel in volutabro vitiorum, quo turpis incidit 
enerviter infixum, conscius suz fragilitatis animus turbat, 
et pro sua salute queritanda utiliter compungit, ne 

forte spiritualis adversarius Machmas, id est humilita- 
tem, quam maxime cupit, expugnet; ne revelationem 
doctrine ccelestis auferat; ne caterarum mcenia virtutum 
fraudulentus victor irrumpat. Expectat Saul septem die- 
bus, juxta placitum Samuelis, dum quis in tribulatione 
positus, fide et actione sollicita promissum Domini querit 
auxilium. Septem quippe tribus et quatuor constant; tria 
autem ad fidem pertinent propter confessionem Sanctz 
Trinitatis ; quatuor ad opera, propter prudentiam, fortitu- 
dinem, temperantiam, et justitiam; quibus quatuor quasi 
angulis tota virtutum spiritualium structura firmatur. Sed 
hos septem dies, id est septenariz devotionis lucem, dum 
quis perfecte consummaverit, juxta quod Psalmus admo- 
net: Expecta Dominun, et viriliter age, et confortetur cor 
tuum; adveniet Dominus in corde, et mansionem in eo 
faciens, cunctas statim hostilis exercitus insidias destruet 
illustratione adventus sui. At qui minus aliquid hujus 
perfectionis habuerit, minus videlicet patiens in adversis, 
minus de superni juvaminis respectu confidens, oblitus 
illud Ecclesiastici, Noli cunctari in tempore angustiz ; 
omnes confestim, in quibus sibi applauserat, virtutum 
cuneos desperando amittit ; quomodo Saul, quia septima 
die necdum bene completa, de promisso Samuelis adventu 
desperat, a populo dilabente relinquitur; qui si tempus 
constitutum complesset, pollicito prophetz non fraudaretur 
auxilio: Prope est enim Dominus omnibus invocantibus 
eum in veritate. Auxit autem Saul peccatum, non solum 
de promissis prophetz titubando, sed etiam ipse holocaus- 
tum, quod sacerdotem decebat, offerendo. Auget blasphe- 
miam Pelagius, auget alius aliquis infideliter fidelis, dum de 
gratia superna minus sollicitus, sua se virtute salvari posse 
confidit ; et quod solius summi sacerdotis est donum, suze 
libertatis arbitrio conquirere stultus arbitratur. Ideoque 
juxta Apocalypsim Joannis: Venit alius, et promissum 
talibus regnum coronamque vite et benedictionis accipit. 
Quam mutationem non consiliorum supernorum, sed rerum 
humanarum significavit ipse Samuel, cum rejectione per- 
fidi, ac fidelissimi regis electione praedicta, surgens ascendit 

de Galgalis in Gabaa Benjamin. Quia missum in mundo 
Dei verbum, non revertetur ad eum vacuum, sed faciet 
quzecunque ipse voluit, et prosperabitur in his ad quze 
misit illud. Relictisque simulatoribus et callidis, qui pro- 
vocant iram Dei, simplices ac fideles, quos ad regnum 
celeste provehat, querit auditores. 

Cap. vit. Et recensuit Saul populum, &c.usque ad id quod 
ait: Et vir Israel sociatus sili est, &c.| In hac lectione rare- 
scentibus astu spirituum immundorum studiis scriptura- 
rum, universa per eos statim humani cordis itinera, quze 
triplici divisione constant, misere vastanda produntur: sed 
non defutura periclitantibus superni miracula presidii, 
quod per spiritualium doctorum auditorumque obedien- 
tium laborem, hostem quidem ad accelerandam fugam, 
suos vero milites ad sperandam obtinendamque victoriz 
palmam concitet. Fugientibus ergo ceteris a timore Phi- 
listinorum, sexcenti tantum viri cum Saule remansere. 
Quia trepidantibus in spirituali certamine quibuslibet in- 
firmis in fide, et aliquando etiam lapsis, soli qui rectum 
opus sola supernz retributionis intentione faciunt, cum 
suis doctoribus vigilare, stare in fide, viriliter agere con- 
fortari, et-caritati per omnia studere non desistunt. Sena- 
rius etenim numerus, quo mundi est creatura perfecta, 
rectam operationem ; centenarius autem, qui decem deca- 
dibus quadratur, et de leva transit in dexteram, dextere, id 
est zeternze mercedis perfectionem designat. | 

Et Saul et Jonathan filius ejus, populusque, &c.| Machmas 
humilitatem, ut szepe dictum est, Gabaa Benjamin collem 
fil dexterze sonat. Quzrendum ergo, quomodo spiritibus 
immundis humilitatis portas obsidentibus, perfecto in colle 
virtutum possint, vel magistri, vel auditores spiritualia sua 
castra metare; videndumque quod infra scriptum est, quia 
Saul cum sexcentis suis morabatur in extrema parte sub 
malo granato. Sub malo granato enim populus, qui potest 
dicere: Mihi autem absit gloriari, nisi in cruce Domini 
nostri Jesu Christi. Fructus namque crucis Dominico 
cruore rubicundus instar mali granati, multa credentium 
grana quasi uno caritatis et spei cortice circumvertit. Sed 

in extrema parte Gabaa, eandem sub qua requiescat vitz 
arborem habet; qui necdum perfecte consummatus, queri- 
tur cum apostolo, dicens: Condelector legi Dei secundum 
interiorem hominem; video autem aliam legem in membris 
meis, repugnantem legi mentis mez, et captivantem me in 
lege peccati, quze est in membris meis; et cztera. 

Et egressi sunt ad predandum de castris Philistinorum 
tres cunei, &c.| Et his tribus cuneis ecclesiam quotidie 
tentari, omnis qui in castris illus legitime militat, sentit. 
Tres etenim ad preedandum de castris Philistinorum egre- 
dientur cunei, cum immundi spiritus interioris nostri homi- 
nis custodiam tentantes, aut rationabilem ejus partem, aut 
irascibilem, aut concupiscibilem, vel in singulis singulas, 
vel in uno omnes, virtutum divitiis nudare conantur. Qui- 
bus profecto partibus etiam ipsorum locorum, atque pre- 
fati cunei, qui egressi sunt, nomina conveniunt. Via 
quippe Ephraim, id est crescentis, contra quam primus 
cuneus pergebat, concupiscibilis anime pars est; recte hoc 
nomine dicta, quia crementum querere nunquam desinit; 
bonorum quidem, si ab Israel, id est recta et Dei visionem 
suspirante anima regitur; malorum vero, si contra legis jura 
statuens, vitiorum immundorumque spirituum improbitate 
vastatur. Et bene de primo cuneo cum diceret, Pergebat 
contra viam Ephraim; addidit, Ad terram Saul; quia 
prima nimirum maximaque nequissimis spiritibus intentio 
est, ipsos sacri certaminis duces, concupiscentia vel animz 
vel carnis, a virtutum ceptis avertere; quo de privatis 
justitia principibus, liberius dira per incautum serpant 
contagia vulgus. Via Bethoron, id est domus ire, ad 
quam secundus cuneus ingrediebatur, ipsam quam signat 
passionem mentis etiam nomine demonstrat. Quam utique 
domum bene gubernabat Israeliticus possessor, cum vir 
ille mitissimus super omnes homines qui morabantur in 
terra, liberaturus Dei populum, exivit a Pharaone iratus 
nimis. Philistzus autem predabatur, cum fratris boni 
justitia, Cain, qui ex maligno erat offensus, tratus est 
vehementer ; adeo ut per iram homicidii prima fraternitatis 

jura dissiparet. Vallis Seboim, id est caprearum sive 
damarum, ad quam tertius se verterat cuneus, rationabilem 
mentis intuitum figurate denuntiat. Namque hec animalia 
oculorum acie perhibentur excellere ; unde et a Grecis ab 
acute cernendo Dorcades appellantur; nec frustra toties 
in Cantico Canticorum sub Christi et ecclesiz laude repe- 
tuntur. Recte autem non mons, sed vallis caprearum, 
recte contra desertum posita memoratur; quia cum semper 
humilitatis auxilio, tum maxime in discernendis bonis ac 
malis, ne census oberret, indigemus, et quanto quis humi- 
lior, ea que mundi sunt minus diligenda et querenda 
cognoscit. Iter ergo termini imminentis valli Dorcadum 
viam crescentis, viam quoque domus ire Israel in pace 
possidet, dum populus Dei vel unusquisque fidelis humili 
intentione quz sint sequenda, que spernenda dignoscit, 
atque in his quz sequenda utiliter cognoverit, usque ad 
perfectum diem crescere ; pro his vero que ejus vel intui- 
tum spiritualem, vel cursum profectumque retardare tenta- 
verint, salubriter irasci et non peccare satagit; ut quicun- 
que mala pro bonis stulte ratiocinando elegerit, et hac 
noxie electa noxius exequi concupierit, proque omnibus 
quz tali concupiscentiz obstrepunt irascendum putaverit, 
hujus omnes viz mentis ac termini, hostis invisibilis acer- 
bitate devastantur. 

Porro faber ferrarius non inveniebatur, &c.| Patet profecto 
causa, que maxime hostibus terram repromissionis popu- 
landi, id est, ecclesiz virtutes vitandi spatium tribuat : vide- 
licet si desit ei doctor, et spiritualium fabricator armorum, 
que apostolus adversum nequissimi tela ignea docet esse 
tenenda. Cavent enim, quantum valent, improbi tentato- 
res, ne induamur armatura Dei, ne gladii ancipites in 
manibus nostris ad faciendam in eis vindictam appareant. 

Descendebat ergo omnis Israel ad Phtlistiim, &c.| De- 
scendunt et hodie nonnulli, relicta altitudine verbi Dei, 
ad quod audiendum ascendere debuerant, auscultantque 
fabulis secularibus, ac doctrinis demoniorum, et legendo 
dialecticos, rhetores, poetasque gentilium, ad exercendum 

ingenium terrestre, quasi ad fabros Philistiim pro ex- 
acuendis sylvestris sive ruralis culture ferramentis, in- 
ermes, hoc est spirituali scientia privati conveniunt. 

Cumque venisset dies prelit, non est tnventus ensis et 
lancea, &c.| Cum quotidie instet dies prelii contra adver- 
sarias potestates, plurimis sua rusticitate contentis, pauci 
admodum idonea lectione vel auditione scripturarum ad 
hoc prelium rite armati procedunt; unde nostro torpore 
adjutus quotidie facit nobis spiritualis, quod tunc Israeli 
carnalis adversarius fecisse describitur. 

Egressa est autem statio Philistiim, ut transcenderet in 
Machmas.] Arma quippe non habendo Israel hostibus 
patriam prodidit ; et nos desidia vel legendi, vel magistros 
spirituales interrogandi, quasi incuria fabricandi arma, vel 
Israelitas fabros petendi, occasionem damus hostibus, quo 
post oppressam humilitatem, quam Magmas obsessa signi- 
ficat, etiam ceteris virtutibus, quasi terre sancte finibus, 
arma impietatis inferant. Sed ad hec teterrimi hostis 
arma repellenda, non artis humane peritia, sed, juvante 
Spiritus Sancti gratia, doctorum celestium est exhortatio 
flagitanda. Unde sequitur: 

Et accidit quadam die, ut diceret Jonathan, &c.) Jona- 
than namque, qui interpretatur columbe donum, predi- 
tos Spiritus gratia doctores ; adolescens armiger ejus, dis- 
cipulos obedienter arma non carnalia, sed Deo potentia 
gestantes; quorum renovatur sicut aquile juventus; que- 
dam dies inchoati certaminis, eorum subitam contra hostium 
tentamenta superne lucis inspirationem designat. Horta- 
turque die quadam Jonathan armigerum, ut ad Philistiim 
transeant stationem, cum magister quisque perfectus a 
ceelesti subito gratia respectus, ad devincendos vitiorum 
incursus, piorum precordia concitat adjutorum. 

Patri autem suo hoc ipsum non indicavit.| Transitum 
usque ad stationem Philistiim Jonathan patrem suum 
simul et populum quod disposuisset celavit; quia sicut 
spiritualium consilio semper uti aptissimum est, ita ali- 

jura dissiparet. Vallis Seboim, id est caprearum sive 
damarum, ad quam tertius se verterat cuneus, rationabilem 
mentis intuitum figurate denuntiat. Namque hec animalia 
oculorum acie perhibentur excellere ; unde et a Grecis ab 
acute cernendo Dorcades appellantur; nec frustra toties 
in Cantico Canticorum sub Christi et ecclesie laude repe- 
tuntur. Recte autem non mons, sed vallis caprearum, 
recte contra desertum posita memoratur; quia cum semper 
humilitatis auxilio, tum maxime in discernendis bonis ac 
malis, ne census oberret, indigemus, et quanto quis humi- 
lior, ea que mundi sunt minus diligenda et quzrenda 
cognoscit. Iter ergo termini imminentis valli Dorcadum 
viam crescentis, viam quoque domus ire Israel in pace 
possidet, dum populus Dei vel unusquisque fidelis humili 
intentione que sint sequenda, que spernenda dignoscit, 
atque in his que sequenda utiliter cognoverit, usque ad 
perfectum diem crescere ; pro his vero quz ejus vel intul- 
tum spiritualem, vel cursum profectumque retardare tenta- 
verint, salubriter irasci et non peccare satagit; ut quicun- 
que mala pro bonis stulte ratiocinando elegerit, et hzc 
noxie electa noxius exequil concupierit, proque omnibus 
quze tali concupiscentiz obstrepunt irascendum putaverit, 
hujus omnes viz mentis ac termini, hostis invisibilis acer- 
bitate devastantur. 

Porro faber ferrarius non inveniebatur, &c.| Patet profecto 
causa, que maxime hostibus terram repromissionis popu- 
landi, id est, ecclesiz virtutes vitandi spatium tribuat : vide- 
licet si desit ei doctor, et spiritualium fabricator armorum, 
quze apostolus adversum nequissimi tela ignea docet esse 
tenenda. Cavent enim, quantum valent, improbi tentato- 
res, ne induamur armatura Dei, ne gladii ancipites in 
manibus nostris ad faciendam in eis vindictam appareant. 

Descendebat ergo omnis Israel ad Philistiim, &c.| De- 
scendunt et hodie nonnulli, relicta altitudine verbi Dei, 
ad quod audiendum ascendere debuerant, auscultantque 
fabulis secularibus, ac doctrinis dsmoniorum, et legendo 
dialecticos, rhetores, poetasque gentilium, ad exercendum 

ingenium terrestre, quasi ad fabros Philistiim pro ex- 
acuendis sylvestris sive ruralis culture ferramentis, in- 
ermes, hoc est spirituali scientia privati conveniunt. 

Cumque ventsset dies prelit, non est tnventus ensis et 
lancea, &c.| Cum quotidie instet dies przlii contra adver- 
sarias potestates, plurimis sua rusticitate contentis, pauci 
admodum idonea lectione vel auditione scripturarum ad 
hoc prelium rite armati procedunt; unde nostro torpore 
adjutus quotidie facit nobis spiritualis, quod tunc Israeli 
carnalis adversarius fecisse describitur. 

Egressa est autem statto Philistiim, ut transcenderet in 
Machmas.] Arma quippe non habendo Israel hostibus 
patriam prodidit ; et nos desidia vel legendi, vel magistros 
spirituales interrogandi, quasi incuria fabricandi arma, vel 
Israelitas fabros petendi, occasionem damus hostibus, quo 
post oppressam humilitatem, quam Magmas obsessa signi- 
ficat, etiam ceteris virtutibus, quasi terre sanctz finibus, 
arma impietatis inferant. Sed ad hec teterrimi hostis 
arma repellenda, non artis humanz peritia, sed, juvante 
Spiritus Sancti gratia, doctorum ceelestium est exhortatio 
flagitanda. Unde sequitur: 

Et accidit quadam die, ut diceret Jonathan, &c.) Jona- 
than namque, qui interpretatur columbe donum, predi- 
tos Spiritus gratia doctores ; adolescens armiger ejus, dis- 
cipulos obedienter arma non carnalia, sed Deo potentia 
gestantes ; quorum renovatur sicut aquile juventus; que- 
dam dies inchoati certaminis, eorum subitam contra hostium 
tentamenta supernz lucis inspirationem designat. Horta- 
turque die quadam Jonathan armigerum, ut ad Philistiim 
transeant stationem, cum magister quisque perfectus a 
ceelesti subito gratia respectus, ad devincendos vitiorum 
Incursus, piorum precordia concitat adjutorum. 

Patri autem suo hoc ipsum non indicavit.) Transitum 
usque ad stationem Philistiim Jonathan patrem suum 
simul et populum quod disposuisset celavit; quia sicut 
spiritualium consilio semper uti aptissimum est, ita ali- 

Sed de situ loci hujusce, quod lectori manifestior fiat, 
Josephi verba videamus. Erant, inquit, castra hostium 
super scopulum, habentem subtilissimam longitudinem 
tribus verticibus acutissimis prominentem scopulis per 
circuitum euntibus, et quasi propugnaculis invasiones 
pugnantium prohibentibus. Unde contingebat ut custo- 
des minorem haberent solitudinem castrorum; quia natura 
locus ille omnibus videbatur esse munitus, et ad capien- 
dum valde difficilis, eo quod non solum illic ascendere, 
sed etiam accedere difficile videretur. Cum ergo venisset 
ad castra Jonathas, armigerum confortabat. Et paulo 
post: Accedentes igitur ad exercitum hostium, apparente 
jam die, viderunt eos Palestini. Item post aliquanta, cum 
insultantium Philistinorum verba narrasset, adjunxit : 
Quam vocem grate suscipiens Saul filius, tanquam ei vic- 
toriam designantem, tunc quidem ab illo loco, in quo hostes 
fuerant visi, recessit ; mutansque locum venit ad petram, 
quze erat propter munitiones locorum desolata custodibus, 
et exinde quasi repentes et trahentes semetipsos cum multo 
labore, naturam loci vicerunt, ut ad inimicorum castra 
descenderent; irruentesque eis dormientibus, occiderunt 
quidem quasi viginti. Verum his locorum gratia comme- 
moratis, ad scrutanda sacre scripture mysteria redeamus. 

Et facta plaga prima, qua percussit Jonathas et 
armiger ejus, &c.| Denarius numerus, ut certum est, 
perfectionem bone vel operationis solet significare, vel 
mercedis. At contra vicenarius, in quo Jacob servivit 
Laban Syro, et fratri Esau, quem Deus odio habuit, 
munera misit, duplicitatem pravorum dogmatum, quz 
simplicibus et ecclesiz membris, vel actionis devotionem, 
vel certitudinem superne retributionis satagunt auferre, 
demonstrat. Media pars jugeri arandi, ecclesia est, que 
in terris adhuc inter reprobos conversata, correptione 
predicatorum gaudet ad gignendos vite fructus exerceri. 
Par boum in die arans, concordia doctorum est, de legis et 
evangelii disciplina sub eodem fidei jugo convenientium, 
in luce precepte scientia subditorum corda castigans 
et ad ferendum Deo fructum Spiritus excolens, de quo 

Salomon ait: Ubi autem multz segctes, ibi manifesta 
fortitudo bovis. Prima ergo plaga, quam Jonathan et 
armiger ejus percussere, viginti virorum est, in media 
parte jugeri; ac inde turbati, atque huc illucque diffugi- 
entes Philistiim, alterutrum se magna nimis cede proster- 
nunt. Primo suos hostes ecclesia, que peregrinatur a 
Domino, per spirituales magistros ac discipulos obedientes 
ab obsidenda turbandaque suorum fide vel operatione 
compescens, filios mortis ostendit; deinde se invicem 
Ipsi variantium errorum quasi adverso mucrone configunt, 
ita ut, triumphante ecclesia, palam de his possit intelligi, 
quod dicitur: Quia versus fuerat gladius uniuscujusque 
ad proximum suum. 

Et factum est miraculum in castris per agros, &c.| Mira- 
culo fit reprobis constantia virtusque Jjustorum, quasi cas- 
trametantibus per agros, cor exercitatum, malitia pariter 
et deliciarum affluentia resolutum habentibus. Unde bea- 
tus apostolus Petrus, cum luxuriam describeret eorum qui 
velut in agro liberze voluptatis residentes, in desideriis, 
vinolentiis, comessationibus, potationibus, et illicitis idolo- 
rum cultibus vitam ducunt, adjunxit dicens: In quo admi- 
rantur non concurrentibus vobis in eandem luxurie con- 
fusionem. Sed et spirituales adversarii, quamvis humane 
salutis acerrimi predones, et ipsi perfectorum virorum 
obstupescere facta, perfectarum precum ceterarumque 
virtutum solent cedere devotioni. 

Et conturbata est terra, &c.| Ut terrena sapientes ad 
celestium virorum facta conturbentur; ut dzmones ab 
hominibus attentandis, fracta suarum virium malignitate, 
trementes gementesque resiliant, non humane virtutis 
opus, sed miraculum est divine pietatis. Unde Paulus 
cum diceret, se plus illis omnibus laborasse, continuo 
subjunxit: Non autem ego, sed gratia Dei mecum. 

Et respexerunt speculatores Saul, &c.| Respiciunt pre 
ceteris hi qui scripturz sanctz speculam conscenderant, 
et sunt in colle filii dexterse, id est in sublimi celestium 
operum arce constituti, et scientia videlicet pura, et sim- 
plici actione preclari, ac primi ruinam vident instantem, 

fugamque pravorum. Non enim omnium est catholico- 
rum, lectis hzreticorum gentiliumve libellis, mox quid in 
eis elroris contineatur agnoscere; auditis dialecticorum 
versutiis, illico ruinosos deceptionum laqueos acute men- 
tis sagacitate discernere ; sed eorum qui diutina vel medi- 
tatione scripturarum, vel virtutum gratia promerente exer- 
citatos habent sensus ad discretionem boni et mali; mul- 
torum pzne moti pedes, pene effusi sunt gressus; quia 
zelaverunt in peccatoribus, pacem peccatorum videntes. 
At speculator ille nobilissimus usque ad collem fili1 dex- 
terze mirabiliter ascendens, vidit impium superexaltatum 
et elevatum super cedros Libani. Et transivi, inquit, et 
ecce non erat; et quzsivi eum, et non est inventus locus 
ejus. Et hoc est speculatores in Gabaa positos multitu- 
dinem cernere prostratam, quam in inferioribus siti qui- 
libet, necdumque perfectum scientize cacumen subeuntes, 
stare in prosperis, et sospitate degere putabant; sapientes 
quosque in pravitate viventium certissimum previdere 
supplicium. 

Et ait Saul ad Achiam: Applica arcam Dei, &c.| Achias 
frater illius, sive frater ejus dicitur. Aiunt ergo boni 
duces ecclesiz, aiunt quique fideles quotidiana contra 
potestates aerias bella gerentes, fratribus suis scripture 
sacre lectione preditis, et majore virtutum exercitio 
seipsos quotidie per sacerdotium regale Deo hostiam vivam 
offerentibus: aiunt, inquam, talibus hi qui per semetipsos 
adhuc tentationibus agitari, vel ecclesiam generaliter hzre- 
sibus turbari conspiciunt, ut patefactis divinorum eloqui- 
orum arcanis, testimonia sibi manifestiora, quibus contra 
heresium fabricatores uti debeant, quibus cetera tenta- 
tionum luctamina devincere possint, aperta ratione diluci- 
dent. Sed spe contingit tot ac tantas inter se hostes 
ecclesiz (hostes hereticos dico, vel gentiles) habere pug- 
nas conflictusque verborum sive dogmatum, ut melius sua 
dispensatione altrinseca, quam assertione spiritualium pagi- 
narum convincantur esse falsa quz docent, et que agunt 
immunda: faciendumque sit ccelestis militiz ductoribus, 
quod Saul fecisse describitur, qui exorto in castris Phi- 

listinorum tumultu, et in majus ac majus augescente, non 
amplius Deum per sacerdotem consulere, sed ipse arrepta 
militum manu, hostes quos invicem dissidere compererat, 
insequi, atque ad fugam urgere festinat. Potest autem 
Achias sacerdos, arce Domini custos, etiam ipsos sacrz 
scripture conditores non inconveninenter exprimere ; qui 
nobis, quoties pie petuntur, arcam quam servant divini 
proferunt oraculi: proferunt et exempla bonorum operum 
quz gessere ; quod significatum est supra, ubi idem Achias 
ephod portasse perhibetur. Nec vacat, quod filius Achitob 
fratris Ichabod filii Phinees, qui exortus fuerat ex Heli 
sacerdote Domini, in Silo fuisse memoratur. Achitob 
quippe frater bonus interpretatur. Nam et ipsi sacrarum 
literarum conditores, ex sacerdotibus non pauci genus 
duxere: et a fratribus bonis eruditi, nonnullos etiam fra- 
tres, sicut ipsa scriptura testis est, habuere non bonos: et 
ejusdem hodie lectores que a bonis instructi, malorum 
tamen quos Ichabod et ortu et nomine inglorius signat, 
nequeunt carere consortio. 

Conclamavit ergo Saul et omnis populus, &c.| Judzi, 
gentiles, et hzeretici, cum sint hostes ecclesiz cuncti, alter- 
utrum se singuli verbo gladio feriunt. Ipsi Judzi per 
Phariszos et Saduceos invicem pugnant: item heretici et 
pagani tanta variorum dogmatum sacrorumque disso- 
nantia, non minora sibimet quam ecclesiz bella inferunt. 
Una est autem, inquit, columba mea, perfecta mea: una 
est matri suz, electa genitrici suz, a qua Jonathan ductor 
ille fortissimus, ut columbze donum vocaretur, cognomen 
virtutis accepit; cujus paci perpetuz etiam malorum dis- 
cordia servit. Unde sequitur: 

Sed et Hebrai qui fuerant cum Philistiim heri et nu- 
diustertius, &c.| Multi namque seducti ab hereticis, impug- 
nantesque cum eis ecclesiam, ubi dissonantiam dogmatis 
eorum cognovere, et catholica simplicitate quasi opere 
Jonathz dialecticas eorum cautes transcendi atque exsupe- 
rari viderunt, reversi sunt, ut, impositione manus sacer- 
dotalis, catholicz reconciliarentur ecclesiz. 

Omnes quogue Israelite qui se absconderant in monte 

8 


58 ALLEGORICA EXPOSITIO 


Ephraim, &c.| Recte discretionis est, ut qui potest, contra 
reprobos docendo vel arguendo pro ecclesia certet, cavens 
illud propheticum: Maledictus qui prohibet gladium 
suum a sanguine. At qui docendi efficax non est, in fru- 
giferee se mentis altitudine, ne virtutibus spoliandus ab 
hoste fraudulento reperiatur, abscondat. Sunt enim qui 
ad deprehendendam expugnandamque versutiam hereti- 
corum, czeterasque antiqui hostis insidias, idonei non sunt, 
sed has per alios expositas, Juxta vires insequi, et odio 
habere non cessant: et hoc est, quod fugatos audientes 
Philisteos absconsi prius in monte Ephraim, id est, frugi- 
fero, Israelitz suis se confestim in acie jungunt: nec suo 
tamen nisu, sed divino semper ecclesia salvatur auxilio. 

Pugna autem pervenit usque Bethaven.| Bethaven domus 
idoli, vel domus inutilis dicitur: et usque ergo ecclesia 
persequitur hzreticos arguendo, donec eos in plerisque 
paganorum dementiz sequalia blasphemasse convincat: et 
usque verbi gladium protendit, donec impios quoque et 
infideles pietati fideique restituat. 

Et vir Israel sociatus sibi est in die illa.| Fugatis per 
diversa hostibus, ecclesia toto terrarum orbe divisa, uno 
eodemque semper fraternitatis amore lzetatur. 

Cap. 1x. Adjuravit igitur Saul populum, dicens: Male- 
dictus vir, &c. usque ad id quod scriptum est: Porro Phi- 
listitim abierant in loca sua.| Hec lectio doctores veritatis 
instruit, sicut a ceteris mundi illecebris, sic etiam ab 
appetenda secularis eloquentiz dulcedine abstinere, necnon 
et eos quos imbuunt, in petra fidei ab omni prioris vitz 
corruptione mactare. Adjuravit igitur Saul populum 
fugientes Philisteos persequentem, ne quisquam nisi.com- 
pleta de hoste victoria comederet: qui timens juramentum, 
et pane sedulus, et melle quod fluens in saltu vidit, absti- 
nuit. Pracepit magister egregius, ut quisquis in agone 
fidei contendit, ab omnibus se mundi abstineat illecebris: 
et suo ceteros accendens exemplo, Castigo, inquit, corpus 
meum, et servituti subjicio; ne forte aliis przdicans, 1pse 
reprobus efficiar. Sive enim caro adversus Spiritum, et 
Spiritus adversus carnem concupiscat, sive hereticus catho- 

lico, sive Judzus aut gentilis Christiano contradicat, seu 
quilibet immundus spiritus obsistat, cuncta tentationum 
molimina melius continentiz superantur industria: cujus 
adeo late patet virtus, ut etiam a diligenda nimium, sequen- 
daque secularis eloquentiz suavitate, qua superbus incul- 
tusque philosophorum quasi saltus fluit, abstinere con- 
veniet. Favus enim distillans, labia meretricis. 

Porro Jonathan non audierat, cum adjuraret pater ejus 
populum, &c.| Illuminatos dicit oculos, recreatos et reno- 
vatos ad intuendum, qui longa, ut solet, inedia vel labore 
tabere jam cceperant. Jonathan igitur, qui prius scopu- 
lorum dentes et ictus devicerat ensium, qui hostis audacia 
compressa, suis victoriz causam salutisque prebuerat, 
improvisa subito blandientis gastrimargiz culpa conster- 
nitur. Et nobiles sepe magistri ecclesiz, magnorumque 
victores certaminum, ardentiore quam decet oblectatione 
libros gentilium lectitantes, culpam quam non previdere 
contrahebant: adeo ut quidam eorum se pro hoc ipso 
scribat in visione castigatum, objectumque sibi a Domino 
inter verbera ferientia, quod non Christianus, sed Cicero- 
nianus potius esset habendus. Sed et auditorum fidelium 
non pauci virtutum gratia pollentes, minoribus vitiis ten- 
tari non desinunt, quod divina geri dispensatione non 
latet : ut qui minora certamina per se superare nequeunt, 
in magnis quz habent, non sibi aliquid tribuere, sed solo 
Patri lumimum gratias agere discant. Intinxit autem 
Jonathan favo sylvestri virgam, qua vel ad equum, vel ad 
viandi presidium utebatur: et sic eam manu ad os con- 
vertit suum. Et magister quilibet nonnunquam auctoritate 
potentize vel subditos regere, vel seipsum sine offensione 
gerere curans, argumentis sive sententiis gentilium credit 
adjuvandum: mellitoque, ut ita dixerim, ex his ore illumi- 
nantur quidem, quasi favosa compositione verborum oculi 
mentis, ad enuntiandum que recte noverint acutius ; sed 
retardantur plerumque mentis ejusdem incessus, recordata 
sensuum vanitate a persequendis pravorum sive actuum 
sive dogmatum cultoribus. Quod canens Psalmista, Nar- 

raverunt mihi, inquit, iniqui fabulationes, sed non ita ut 
lex tua, Domine, omnia mandata tua veritas. 

Jurejurando constrinzxit pater tuus populum, &c.) Tur- 
bavit, quia totum interdixit ; quod siex parte interdixisset, 
et ex parte concessisset, commodius res videretur exacta. 
Verum quia in hujuscemodi rebus spiritualium patrum sit 
jussis obsequendum, Jonathan sorte deprehensus, et ora- 
culum Domini die illa consulenti Sauli subductum mani- 
festissime declarat. Si enim tanti apud Deum valuit ter- 
reni regis imperium, quanti putas valere magistri spi- 
ritualis? Sed et in typica parte turbat terrena precordia, 
si quis hzc sola ceelestia gerere precipiat, cum Dominus 
vinum novum in utres veteres mittendum non esse teste- 
tur. Turbat acumen legentium, et deficere cogit, qui eos 
a legendis secularibus literis omnimode zstimat prohiben- 
dos, quibus ubilibet inventa utilia quasi sua sumere licet. 
Alioquin nec Moyses et Daniel sapientia vel literis 4tgyp- 
tiorum Chaldsorumque paterentur erudiri; quorum tamen 
superstitiones, simul et delicias horrebant. Nec ipse 
magister gentium aliquot versus poetarum suis vel scriptis 
indidisset, vel dictis: sed multo cautius necesse est acutis 
rosa in spinis, quam mollibus lilium colligatur in foliis ; 
multo securius in apostolicis quam in Platonicis quzeritur 
consilium salubre pagellis. Nam et apes ips, quz hujus- 
modi mella faciunt, ore quidem pretendunt dulcia dicta 
quze mulceant, sed in posterioribus servant venenata gesta 
que feriant. 

Vidistis ipsi, quia illuminati sunt ocult met, &c.| Hee 
ejus persone verba conveniunt, qui doctis in ecclesia, sive 
etiam doctoribus lectionem literarum gentilium non autu- 
mat esse nocivam. Videtis, inquit, quia efficacior sum 
factus, et acutior promptiorque ad peroranda que decent, 
eo quod gustaverim paululum de flore Tullianze lectionis ; 
quanto magis si didicisset populus Christianus sectas et 
dogmata gentilium, nonne multo confidentius et certius 
eorum derideret simul et convinceret errores, multo devo- 
tius de sua sana fide gauderet, Patrique luminum pro hac 

gratias redderet? Neque enim aliam ob causam putandum 
est Moysen vel Danielem sapientiam voluisse discere secu- 
larem, quam ut cognitam destruere melius, et devincere 
possent. 

Percusserunt ergo tn die illa Philisteos, &c.] Magmas 
humilitatem, Ajalon campos significat. In omnibus autem 
que recte gerit ecclesia, Philisteos percutit; quia per bona 
quz facit, malorum spirituum vires minuit; quia percu- 
tiendi sunt ab humilitate inchoatz, usque ad latitudinem 
consummate virtutis, ab initio fidei usque ad fructiferam 
caritatis amplitudinem. De qua dicitur: Latum manda- 
tum tuum nimis. Sed et ipse status universalis ecclesiz 
ab humilitate incipiens unius Judezx gentis, ad totius 
usque mundi fines crescendo pervenit. De quibus Psalm- 
ista Domino canit: Et campi tui replebuntur ubertate, 
pinguescent fines deserti. 

Defatigatus est autem populus nimis, &c.] Quod dicitur 
populus comedisse cum sanguine, non est putandum cru- 
entam eum carnem crudamque comedisse; quod nequa- 
quam humanz, sed est nature bestialis; sed occisis pecu- 
dibus, antequam sanguis bene dilueretur, nondum purgatas 
carnes coxisse vel assasse, et sic comedisse. Significat 
autem magistros inertes, qui sicut hodie cernimus, longo 
szepe catechizandi labore defatigati, nonnullos quos dzmo- 
niacis erroribus predicando eruerant, a gentilibus quidem 
ritibus erudiendo mactant; imitari conati illum, cui desti- 
natis de colo cuncti generis animantibus dictum est: 
Macta et manduca. Sed quasi in terra mactant, et cum 
sanguine manducant, quos a terrenis sensibus, carnisque 
et sanguinis illecebris minus perfecte, vel docendo, vel ipsi 
vivendo non subtrahunt, assuetosque adhuc vitiis, nec- 
dumque agendis virtutibus institutos, accelerant ecclesiz 
membris incorporare; contra exemplum primi pastoris 
ecclesize, qui in ccoenaculo, hoc est in summa vivendi vel 
docendi locatus, mactare oblata, et a Deo purgata manducare 
precipitur. Et notandum, quamvis perfecta et imbecillis 
est mentis humane perfectio, Jonathan tot tantorumque 
patrator operum, talis triumphi auctor, gule surreptionem 

nescius incurrit. Populus omnis post observatum sollicitz 
continentiz tempus statutum, post tot una die prostratos 
adversarios, et ipse gastrimargia victrice prosternitur. Ve- 
rum quia multiplex est gulz tentatio, hunc ante tempus 
concessum ad comedendum pertraxit, illum tempore con- 
cesso minus concessa sumere persuasit. 

Nuntiaverunt autem Sauli, dicentes quod populus peccasset 
Domino, &c.| Cognita perfecti quique rectores desidia 
negligentium doctorum, quod peccent Domino, baptizantes 
eos quos a carnali cogitatione, necdum plena fidei institu- 
tione purgarint, continuo tales prevaricationis reos ar- 
guunt, et catholica auctoritate vite ceelestis regulam palam 
proponi jubent; magistrisque inertibus, quos vulgaris 
eatenus imperitia vexaret, imperari, ut adductis usque ad 
eam quam ipsia patribus didicerant vitz formulam, cunctis 
quos imbuendos susceperint, super firmissimum catholice 
perfectionis exemplar eos catechizando, a pristina conver- 
satione paternz traditionis occidant, et baptizando ecclesiz 
membris incorporent, neque ultra peccent Domino, fidei 
et vite ccelestis ignaros, unitati sui corporis, hoc est eccle- 
siz Christi nectentes. Bovem et arietem Philisteis ereptos, 
atque a populo Dei super saxum intellectuale mactatos et 
comestos, stultum quemlibet et superbum intellige, a con- 
suetudine mortifera spiritualem renovatos in vitam ; sicut 
et supra oves et vituli cum bubus ab eisdem ablati, zeque 
motibus anime vel carnis irrationabilibus et lascivie 
deditos, sed per Dominum salvatos, insinuant. 

Adificavit autem Saul altare Domini.) A®dificavit altare, 
ut celebrato super illud holocausto, pro peccato quoque 
populi, quod temere commiserat, interveniret. Atdificat 
magister quisque perfectus in audientium corde fidem 
Dominice passionis, ubi in altare vivificee crucis sanguis 
ille pretiosus in remissionem fusus est peccatorum, mani- 
festo cunctos informans exemplo; quia si et Domini exitus 
mors, multo magis servi mortificare debent membra sua 
quze sunt super terram ; fornicationem, immunditiam, libi- 
dinem, concupiscentiam malam, et avaritiam, quz est 
simulachrorum servitus, et cactera talia, quae opera carnis et 

sanguinis esse, nec fructui Spiritus sociari posse, manifes- 
tissime claret. Sed et ipsi quotidie veterum patrum ple- 
biumque dicta vel acta replicantes, ac per hec inter luc- 
tandum cum hostibus spiritualiter refici desiderantes, 
quotquot ad literam solum tante auctoritatis verba senti- 
mus, quasi in terra boves ovesque mactantes, cum sanguine 
comedimus ; quia ccelestia carnali et terreno intuitu summa 
contrectamus. At quicumque spiritualiter universa in 
Christo et ecclesia recapitulari dignoscimus, super saxum 
illud grande, quod preecisum de monte sine manibus cre- 
vit, destructo mundi imperio, et implevit omnem terram, 
occidentes absque noxa vescimur, gratumque jam Domino 
nostrze devotionis ac pil sensus altare construimus. 

Ei dizit Saul: Irruamus super Philistiim nocte, &c.] 
Disponens Saul irruere super Philistiim nocte, et vastare 
eos usque ad internecionem, consulit oraculum Domini, 
nec meretur ; auctoremque peccati inquirens, sorte depre- 
hensum, et confitentem morti adjudicat Jonathan; quem 
tamen, quia salutem magnam fecit in Israel, populus a 
judicio mortis eruit. Volentes szepe boni rectores cunctos 
dzmonum insidias expugnari, ac superseminata bono se- 
mini zizania funditus, si fieri possit, ab agro mundi hujus 
expurgari, responsum Domini per scripturas, quod hoc 
fieri valeat, non accipiunt; causam querentes, nullam 
magis quam humane fragilitatis atque ignorationis au- 
diunt; quia videlicet nec ipsi doctores eximii, ducesque 
credentium, in bonis qu agunt, a peccati surreptione 
possint immunes existere, sed in multis offendunt omnes ; 
verum ne propter hxc mortem luant zternam, et bonorum 
quz gesscre meritis, et ecclesiarum, quas certando muniere, 
precibus adjuvantur. 

Recessitque Saul, ne persequeretur Philistiim, &c.] Rece- 
dunt quidem doctores suz fragilitatis conscii, nec ad omnes 
dzemonum versutias indagandas vel evacuandas sufficere 
sese posse deprehendunt; sed vz illis cordibus, ad quz 
repulsi atque abjecti immundi spiritus quasi ad propria 
loca recurrunt. 

Cap. x. At Saul, confirmato regno super Israel, pugnabat, 

&c. ad id quod scriptum est: Nam quemcumque videret 
Saul virum fortem et aptum ad prelium, sociabat eum sibi.] 
In hac lectione sub figura crescentis regni vel domus Saul, 
Christi fides per orbem propalanda describitur, qui pug- 
nabat per circuitum adversus omnes inimicos suos; quia 
de Judea, quz in medio nationum est, missis przedicato- 
ribus Christus inimicas suo nomini gentes suo verbo sub- 
jugavit. Juxta quod Psalmista preedixit: Omnes qui in 
circuitu ejus sunt, offerent munera. 

Contra Moab et filios Ammon, et Edom, &c.| Moab et 
Ammon, qui juvante ebrietate, in qua est luxuria, nocte de 
incesto concepti sunt; hereticos intellige, inordinate ac- 
cepto paterne fidei semine degeneres. Edom, qui major 
natu minori fratri servire addictus est, Judzeorum populum 
exprimit ; qui nationibus gentium per orbem, et cecitate 
perfidiz mentis, et terrenz servitutis est conditione sub- 
missus. Reges Soba, Philistiim et Amalec, de quo con- 
sequenter dicitur : 

Congregatoque exercitu percussit Amalec, &c.| Exteras a 
patriarcharum sanguine fide et sacramento nationes signi- 
ficat, quos universos suze pacis inimicos duplici ratione 
Christus superat, ut Israel spiritualem de manu vastato- 
rum ejus eruat, vel sua videlicet fide salvando credentes, 
vel incredulos sua justa examinatione damnando. 

Fuerunt autem filit Saul, &c.] Tres filii Saul magnos 
fidei catholicze, que unum in tribus personis Deum pre- 
dicat, duces exprimunt. Qui quoniam non sua virtute, 
sed Dei gratia sunt quod sunt, quoniam eterna sui Con- 
ditoris (cui dicitur, Tu autem idem ipse es) visione perfrui 
desiderant ; quoniam per Christum Jesum, verum videlicet 
Regem et Salvatorem, se perpetuo salvandos ac regnaturos 
confidunt. Recte primus filius Columb donum, secundus 
Desideravi, tertius Rex meus salus interpretatur. Due 
filiz ejus, infirmiores fidelium plebes, sed corpore et 
mente Deo devotas indicant; vel certe primogenita filia 
synagoge, minor ecclesiz speciem tenet. Quibus etiam 
nominum etymologia congruit; nam quia synagoga elec- 
torum non de cunctis late nationibus, sed de multitudine 

solius est Israelitice stirpis collecta: ecclesia autem om- 
nibus est ad fidem convocata de gentibus, recte primo- 
genita filia de multitudine, secunda ex omnibus interpretari 
perhibetur. Uxor Saulis Achinoem, que interpretatur 
fratris decor, totam catholice ecclesiz perfectionem figu- 
rate denuntiat, quee frequenter in amoris Cantico soror, et 
decora sui Conditoris, qui el per incarnationis mysterium 
frater fieri dignatus est, appellatur. Abner princeps 
militize ejus, qui patris lucerna dicitur, vel Joannem Bap- 
tistam, qui erat lucerna ardens et lucens, vel omnium qui 
singulari pre czeteris ecclesiz propugnatoribus altitudine 
preefulgent, viros virtutis insinuat. Admonendum sane 
putavimus lectorem, non semper easdem personas unum 
eundemque typica in parte modum tenere figurarum, sed, 
mutatis rerum circumstantium causis, mutari etiam pro 
tempore et loco species ordinesque typorum. 

Erat autem bellum potens adversus Philisteos, &c.| Causa 
belli potentis adversus Philistzeos illa maxime extitit, quia 
Saul fortes quosque et aptos ad prelium viros sociabat 
sibi. Nam si rex ipse nulla fortioris militiz manu stipa- 
retur, nequaquam vicinis hostibus terribilis, eos ad bellum 
potenter excitaret; sed sicut prioribus eousque temporibus 
Israel illis turpissime, sine aliqua spe libertatis serviret ; 
sic nimirum, sic in ecclesia quotquot dissoluti a bonis 
operibus, nec virtutum spiritualium sumus militia preediti ; 
quia desidiosi negligentesque peccamus, hostibus infestis 
enervi torpore tributa sinistree conversationis solvimus. 
At cum a peccati servitute resipiscimus, spem vincendi 
resumimus, insurgit hostis, et crebrioribus nos acrioribus- 
que tentationum stimulis appetit, ut vel ad flagitiorum nos, 
si possit, servitium revocet; vel si non possit, ipsam saltem 
sui contemptus injuriam gravius seeviendo vindicet. Verum 
ut de moralibus nostris ad allegorica majorum gesta con- 
tuenda subeamus; et in ipso ecclesiz nascentis exordio, 
quanto fortiores quosque aptioresque ad prelium spirituale 
viros sociabat sibi Christus, tanto plura id temporis ac 
frequentiora per eos immundis spiritibus animarum spolia 

tollebat; sed et majora ab eisdem martyri certamina 
tolerabat. 


IN CAP. XV. 


Cap. x1. Et dixit Samuel ad Saul: Me misit Dominus, 
ut ungerem te in regem, &c. usque ad id quod scriptum est, 
Quod constituisset regem Saul super Israel.| Hee lectio 
super Samuelis et David specie Judeorum regnum ob 
culpam perfidie ad gentes transferendum, immo omnes qui 
peccata cum suis auctoribus perfecto odio non oderint, 
extirpandos docet a regno fidei; et hoc melioribus proximis 
dato, nihilominus eos qui operantur iniquitatem, cum suis 
operibus esse perdendos. 

Dixit Samuel ad Saul: Me misit Dominus, ut ungerem 
te in regem, &c.| Dicit sermo propheticus quotidie recto- 
ribus ecclesiz, quod non proprie libertatis industria, sed 
ipsius ministerio per Dominum ad regendum sint populum 
ejus electi; ideoque vocem imperii illius intenta semper 
debeant aure percipere. Dicit et omnibus ecclesiz filus, 
ut Domini jussis obtemperent ; quia nimirum omnis mundo 
corde, qui Dei visionem desideranter expectat, rex super 
populum ejus Israel unctus est; super ipsum scilicet bo- 
narum cogitationum actionumque ceetum, cujus se meritis 
sperat ad ejus visionem pertingere. Israel quippe, vir 
videns Deum interpretatur. Et beati mundo corde, quo- 
niam ipsi Deum videbunt. 

Hec dicit Dominus exercituum: Recensui, &c.| Apta 
preefatio ad bellum spirituale cohortanti, ut Deum qui hoc 
adire preciperet, Dominum exercituum cognominet; hoc 
est agminum angelicorum, quorum nos necesse est contra 
potestates aerias dimicantes, protegamur auxilio. Aigyp- 
tus autem, quz tenebras sonat, priora peccata, que nos 
usque ad mare baptismatis secuta, sed in eo sunt demersa, 
significat. Amalec vero, qui transito mari Rubro restitit 
in via solitudinis Israeli, et interpretatur populus brutus, 
ea nimirum peccata demonstrat, quz nobis post undam 
baptismi quotidianis armis insistentes, ne ad promissa 

ceelestis patriz regna perveniamus obsistunt; ne fructum’ 
nostri cordis in sanctificatione conservemus, lethifero hunc 
tentant quasi dente decerpere; quorum omnia demoliri, 
neque eis parcere jubemur; hoc est, deponere omnia 
propter que venit ira Dei in filios incredulitatis, iram, 
indignationem, malitiam, blasphemiam, turpem sermonem 
de ore vestro, et czetera hujyusmodi. 

Non parcas eis, sed interfice, &c.] A viro usque ad mulie- 
rem, ab opere perfecto peccati usque ad cogitationem 
carnalem dicit, genitricem videlicet nutricemque sobolis 
immundz. Parvulum et lactentem, ipsa initia proposi- 
tumque nefariz actionis, quz sinistra cogitatio male nuper 
edita, pejus alere delectat; intellige, bovem, ovem, came- 
lum, et asinum, hebetudinem stultitiz, dissolutionis iner- 
tiam, turpitudinem superbiaz, et luxuriz petulantiam dicit. 

Praecepit itaque Saul populo, et recensuit eos, &c.| Et 
nos, ut vitiorum bella vincere valeamus, mites necesse est, 
et innocuos in corde nostro sensus aggregemus; imita- 
tores videlicet Agni illius immaculati, qui nos suo sanguine 
de mundi hujus Aigypto redimere dignatus est. Qui vide- 
licet sensus imperio modesti spiritus obsecundantes, quia 
tunc veraciter adversus hostem prevalent, cum gemina, 
id est Dei et proximi, dilectione muniti, veritatis viam in- 
cedunt; cum sola denarii ceelestis spe universas terrene 
habitationis delicias, simul et miserias spernunt, recte 
pedites memorati duces ducentenario et denario numero 
comprehenduntur: nam quia millenarius numerus, ejus 
de quo agitur rei sive persone perfectionem signet, nulli 
dubium est. 

Cumque venisset Saul usque ad civitatem Amalec, &c.] 
Civitas Amalec constipatam adversus fideles tentationum 
aciem exprimit, que nunc a demonibus, nunc ab homi- 
nibus, nunc a nostra ipsorum concupiscentia contra nos 
excitata desevit. Cui nimirum civitati tentantium viti- 
orum proximus est torrens inundans, hoc est turbidus 
cogitationum fluctuantium impetus, qui de superbie 
dzemoniacz montibus cadens, tanto muros pravitatis gra- 
vius alluit, ac nobis inexpugnabiles reddit, quanto acrior 

annum Domini placabilem hyems persecutionis exasperat. 
In quo tamen torrente insidias contra Amalec tendimus, 
cum occultis animi virtutibus, et que solus pectoris nostri 
arbiter novit, devotionum studiis hostem przeoccupare et 
devincere satagimus. Nam quasi aperto ei certamine 
occurrimus, quoties eleemosynis, precibus, jejuniis, et 
ceteris talibus spiritualis armature generibus, auctoris 
nostri contra eum flagitamus auxilium ; at cum fide, spe, 
et dilectione, horumque similibus armis apostolicis, que 
quantum in nobis abundent, solus qui donavit cognoscit ; 
homines autem alios, et ipsos spiritus nequissimos, quam- 
vis sedulo ac sollicite nobis insidiantes, latet. Cum, inquam, 
hujusmodi armis invisibilibus contra spiritualia nequitize 
in ceelestibus, vel inter ipsas tentationum procellas indui- 
mur, quasi insidias in torrente contra Amalec tendimus ; 
quia palam furentem adversarium, ubi non videt, sterni- 
mus. 

Dixitque Saul Cineo: Abite, recedite, &c.| Cinzeos cogna- 
tos fuisse Moysi, sacra refert historia, dicens: Abner autem 
Cinzeus recesserat quondam a ceteris Cinzis fratribus suis, 
filiis Obab cognati Moysi; et tetenderat tabernacula usque 
ad vallem, que vocatur Sennimi, et erat juxta Cades. Pre- 
cepit ergo Saul Cinzo recedere ab Amalec. Curat doctor 
epregius, ut si quid inter vitia que arguit, virtutum quas 
amplectatur repererit, servet incolumem. Plures enim 
etiam inter paganos invenies mansuetos, humiles, benig- 
nos, patientes, et in exemplum Cornelii centurionis elee- 
mosynis atque orationibus servientes. Que nimirum vir- 
tutes, quia legi Dei vicina quasi cognatione congruunt, 
et de imis mundi tenebris ascendentes, quo ad requiem 
lucemque promissam pervenire possint adjuvant, nequa- 
quam inter vitia perdende, sed ut possessori suo prodesse 
queant, (Cinzeus namque possidens dicitur,) a vitiorum sunt 
omnium secernendz catalogo. Recedit enim, jubente Saule, 
Cinzeus, qui salvandus est, ab Amalec perdendo, cum 
separantur examine districti doctoris virtutes catechizan- 
dorum quz juvant, a vitiis que gravant; ut nec propter 
vitia detestanda cujusquam mali detestentur etiam virtutes, 

quas inter vitia detestanda sedulus exercere probatur. Nec 
rursum bonorum cujuspiam vitia, quibus inter virtutes 
quasi homo carere nequit, propter viciniam virtutum am- 
plectenda judicentur; sed sequo discrimine in omnibus 
corrigantur prava, que viam salutis impediunt; serventur 
recta, quz adjuvant. 

Percussitque Saul Amalec, &c.| Evila, que dolens sive 
parturiens dicitur, initium conversionis, quz non sine 
dolore et molesta quadam quasi parturitione novi hominis 
inchoatur, insinuat. Sur, que in rectam transfertur, per- 
fectum correctionis finem designat. Quz bene e regione 
Egypti sita solitudo describitur, quia sic quisque melius 
rectitudinem quam accepit conservat, si pressure tene- 
brarum, de qua ereptus est, semper meminit. In Evila 
positus gladio verbi qui dicit: Poenitemini igitur, inquit, 
et convertimini, ut deleantur vestra peccata. Sed et apos- 
tolus Jacobus, cum ait: Miseri estote, et lugete, et plo- 
rate; risus vester in luctum convertatur, et gaudium in 
merorem. Humiliamini in conspectu Domini, et exal- 
tabit vos. Eosdem percutiendo venit Sur, que e regione, 
sicut ut alibi scriptura dicit, contra faciem Aigypti; cum 
ait apostolus Paulus: Fuistis enim aliquando tenebre, 
nunc autem lux in Domino, ut filu lucis ambulate. Et 
ipse in Sur positus, ASgyptum, de qua exierat, attendere 
non neglexit, dicens: Qui non sum dignus vocari apos- 
tolus, quia persecutus sum ecclesiam Dei, sed misericor- 
diam consecutus sum. Percussum se salubriter, ut melius 
post czedem viveret, ostendit, cum ait: Vivo autem jam 
non ego, vivit vero in me Christus. Nec solum qui con- 
vertuntur, sed et hi qui, accepto verbo veritatis, converti 
a pravitate non curant, percutiunt ab Evila usque Sur: 
quia perpetuis addicti doloribus, justam divine districtionis 
sententiam sustinent, que est e regione Aigypti; quia 
secundum nequitiam studiorum ipsorum retribue illis. Et 
hos quoque jubente Samuele percutit Saul, cum idem 
ecclesiz magister juxta sanctz scripture monita, qui obe- 
dientes corrigit ad vitam, contemptores juste damnandos 
preenuntiat. 

Et apprehendit Agag regem Amalec vivum, &c.| Hac- 
tenus pugna Saulis optimum discretumque, vel suimet- 
ipsius, vel subjectz sibi plebis rectorem, ab hinc inertem 
designat et reprobum, qui recte quidem innocuis Moysi 
parcit cognatis. Recte vulgus omne, et vilia quzeque ac 
reproba demolitur; sed non recte greges ovium, cztera- 
que in terram prona animalia, vestes, et omnia pulchra 
simul cum ipso rege reservat. Et spiritualis militia duces 
universos, qui Atgyptum intellectualem, hoc est tenebras 
mundi fugientibus Dei famulis obsistunt, vel homines vel 
actus reprobos gladio verbi et vite rectoris exterminare ; 
quicquid vero insons et Mosaicum inter eos invenerint, 
debent immune servare. At qui abominabilia solum et 
infanda, verbi gratia, fornicationem, idololatriam, perjurium, 
masculorum concubitum, furta, falsa testimonia, et czetera 
hujusmodi flagitia, vel in suis, vel in subditorum moribus 
eradicare satagunt ; comessationes vero et ebrietates, con- 
tentiones et: zemulationes, avaritiam, odium, vanz laudis 
vel honoris appetitum, quasi minus noxia, vel etiam salu- 
bria, necnon et ipsum regem vitiorum pinguissimum, hoc 
est superbiz tumorem, nolunt disperdere, reatum profecto 
gravissimz preevaricationis incurrunt. Cujus ob meritum 
reatus, et Judzorum populo quondam in exemplum Saulis, 
oblatum regnum Dei datum est genti facienti fructus ejus. 
Et multi hodie Christianorum promissam sibi vite coro- 
nam aliis obtinendam relinquunt. Ubi etiam juxta literam 
saluberrime monemur, ut divini preecepti auctoritas, huma- 
num semper in nobis vincat affectum. Stulta enim mise- 
ratione parcit homo homini, cui Deus non parcendum 
preceperit; quasi melius noverit quid de homine fieri 
debeat homo, quam qui hominem fecit. Non autem sola 
auctoritate regni superbiam designat Agag, (quia initium 
omnis peccati superbia,) sed et ipso nomine, quod trans- 
fertur in tectum, quia contentus szpe a cognitione proxi- 
morum, fastus elationis tumet in corde pravorum. Appre- 
hendit autem Agag regem vivum, et vulgus interficit, qui 
vitia carnis eradicans, caput eorum superbiam disputando 
a virtutibus secernere, et quantum sit noxia novit definire ; 

sed hanc humiliter vivendo, in seipso non novit extinguere. 
Parcitque Saul Agag, parcit et populus, quando et dux 
ipse virtutum animus latenti in precordiis superbize mol- 
liter annuit ; et universa que hunc sequitur operum spiri- 
tualium turma, ejusdem nefandi tumoris assensione cor- 
rumpitur. 

Factum est autem verbum Domini ad Samuel, dicens, &c.| 
Peenitentia Dei, non perturbatio sensus, quz in homines 
cadere solet, retractantes quid improvide mali commise- 
rint ; sed mutatio dicitur rerum transeuntium, immutabili 
prescientia manente divina; sicut enim non peenitere, 
mutare nolle quz statuit significat. Juravit Dominus et 
non peenitebit eum, Tu es sacerdos in eternum ; hoc est, 
quod semel statuit, nunquam sacerdotium Christi mutavit. 
Peenituit autem Saul constituisse regem; quia et per- 
fidiam totius Judez gentis, et fidem falsorum Christiano- 
rum promissio regni munere privet. 

Contristatusque est Samuel, &c.| Non hec per allegoriam 
exponenda, sed ad imitationem potius sunt trahenda virtu- 
tis; ut pro fratrum erratis, que ipsi in se intelligere non- 
dum queunt, non solum contristemur in animo, sed et 
omni ad Dominum pro eis intentione clamemus; necnon 
et Ipsos mox ut locus et tempus arriserit, ad agnitionem 
correptionemque admissorum revocare curemus. 

Cumque de nocte surrexisset Samuel, ut iret ad Saul 
mane, &c.| Carmelus, notitia circumcisionis; Galgala, 
revelatio dicitur. Multi ergo necdum plene vitiorum 
certamine devicto, certam jam sibi quasi perfecta purifi- 
cationis agnitione consummatis coronam justitiz superesse 
promittunt ; quod est signum sibi triumphale fiducia jam 
consummati agonis erigere, et hoc in monte altissimo 
virtutum, qui notitia circumcisionis appellatur. Descen- 
duntque post heec in revelationem, cum se ipsi post virtu- 
tum culmen ascensum, post prelibatum supernz retribu- 
tionis gaudium, vera jam humilitate gloriosos autumant 
veraciter revelata cordis facie nosse arcana. De quibus 
Patri Dominus ait: Abscondisti hec a sapientibus et pru- 
dentibus, et revelasti ea parvulis. 

Et dixit ei Saul: Benedictus tu Domino, &c.] Vocem 
gregum et armentorum, inconditos animi motus, dissonos- 
que cogitationum insolentium tumultus intellige; quos 
quicunque in se edomare ac reprimere dissimulat, frustra 
se verbum Domini, quo vitia cuncta demoliri precepit, 
jactat implevisse. 

Et ait Saul: De Amalec adduxerunt ea, &c.] Hee 
nolentes licet rea conscientia prophetz confitetur; cum 
non solum Deo, cujus oculis nuda et aperta sunt omnia, 
sed et viris spiritualibus fraudulenta pravorum pectora 
patent. Nam et Heliszeus longe posito Giezi, presens 
erat corde. Et apostolus corpore absens, presens autem 
spiritu arguit peccantem in Corintho. De exemplis, in- 
quit, reproborum adduxere multimodos brutorum lascivo- 
rumque affectuum clamores. Pepercit enim sensus im- 
prudens his vitiis, quze minus nociva videbantur, neque ea 
delere curavit ; quin potius hec ipsa virtutes arbitratus, 
auctori suo grate offerenda putavit. Verbi gratia, stultitiam 
simplicitatem putando, iracundie procacitatem zelum Phi- 
nees et Helize nuncupando, desidiam torporis, patientiam 
David zstimando, et angustiam tenacitatis parsimoniz, 
discretionem vocando ; et notanda pariter ac vitanda pra- 
vorum consuetudo nequissima, qui excusando sua solent 
admissa cumulare. Ecce enim Saul ea que Domino 
jubente occisa sunt, se cum populo occidisse; his vero 
quze contra interdictum ejus reservata sunt, non se, sed 
populum pepercisse testatur. Et multi negligentes ac 
desides, si qua vitia superaverint, vel se superasse putave- 
rint, non hec Auctoris gratis, sed suo sudori tribuunt. 
Quezcunque autem in se extinguere aut nolunt aut ne- 
queunt, heec inditz sibi nature vitio prevaluisse causan- 
tur, ut ex obliquo et in ipsum nature Auctorem reatus 
humani causa refundantur. 

Dixit autem Samuel ad Saul: Sine me, et indicabo tibi, 
§c.] Supra legimus, quod in die sit unctus in regem Saul ; 
in die quod ungi debeat predictus, et nunc nocte reproba- 
tus ostenditur. Non hoc fortuitu et sine causa; sed quia 
dies aliquando justitia, nox peccatum dicitur, in die electus, 

et nocte rejectus est, qui propter humilitatis modestiam 
regnare, propter noxam inobedientiz meruit reproban, non 
divino judicio, sed merito variante humano. Sed et hodie 
dicente Domino: Quia multi sunt vocati, pauci autem 
electi; quicunque vocati, per opera sunt tenebrarum ab 
electorum luce separati. 

Et ait Samuel: Nonne cum parvulus esses in oculis tuis, 
&c.?] Et hee beati Samuelis increpatio congruit cuilibet 
Christiano, fidem qua imbutus est preevaricanti; dicente ad 
eum aliquo spiritualium magistrorum, quorum idem Samuel 
speciem tenet: Nonne cum humiliatus in animo tuo pro 
vita preterita, quz erat sine Deo, ad ecclesiam venisses, 
accepta jam fidei et baptismi gratia, caput in exercendis 
Spiritus fructibus factus es? quibus ad visionem divine 
claritatis pervenire deberes. Israel namque vir videns 
Deum interpretatur. Unxitque te Dominus chrismate 
sul Spiritus, ut bonorum rector ac moderator actuum 
ad zterni regis imperium pertineres. Mittens quoque te 
in viam nove conversationis, expugnato vetere homine 
cum actibus ejus, omnia que sunt super terram membratim 
mortificare preecepit. Quare ergo contempta evangelica et 
apostolica voce, aliam tibi vivendi regulam condere, ac 
vitiorum spolia congregare maluisti? in quibus nonnun- 
quam etsi oculos mortalium tibi fallere visus es, ante 
interni tamen arbitri examen malum grande fecisti. 

Et ait Saul ad Samulem: Imo audivi vocem Domini, &c.] 
Quantum hec responsio Saulis rebelli superborum pervi- 
cacize conveniat, ex his que superius exposita sunt facillime 
patet. Sunt enim qui vel scripture sacre lectione, vel 
magistrorum sermone convicti, ac pro suis redarguti com- 
missis, non humiliando remedium flagitare, sed insuper 
excusando malint augmentum conquirere peccatorum. 

Et ait Samuel: Numquid vult Dominus holocausta aut 
victimas, &c.?| Et hec quidem proprie Judzis dicta conve- 
niunt, qui neglecto judicio, misericordia et fide, ceeterisque 
talibus, per hostias se et holocausta Dominum placare 
posse rebantur. Sed et nunc in ecclesia sunt non pauci 
divitus pariter et criminibus aggravati, qui peccata quibus 


74 ALLEGORICA EXPOSITIO 


adherere non desistunt, eleemosynis se quotidianis abluere 
confidant. Sunt alii qui jejuniis et orationibus, psalmodize- 
que frequentia castigari se arbitrentur a sordibus vitiorum, 
quibus abstinere non curant, cum Dominus hujusmodi sibi 
hostias non peccatores quoslibet et impuros, sed a peccato 
continentes offerre przcipiat. Denique Psalmista non ait, 
Inter mala opera fac bonum; sed, Declina, inquit, a malo, 
et fac bonum. Et leprosus in lege vel immundus, nequa- 
quam cum ipsa immunditia, sed ubi mundatus ab hac 
videretur, hostias Deo jubebatur offerre. Notandum autem, 
quod non victimas malas, sed obedientiam dicit esse melio- 
rem, ut illas quoque suo tempore bonas ostendat. Non 
vituperat legem, sed evangelium prefert. Laude dignum 
dicit populum legis, quia pia cordis devotione suis holo- 
causta de gregibus offerebat auctori; sed laudabiliorem 
multo designat eum qui ad consilium evangelii exhibet 
corpus suum hostiam viventem, sanctam, Deo placentem. 

Pro eo ergo quod abjecisti sermonem Domini, &c.] Sicut 
cetera hujusce lectionis, sic et hzec reprobati Saulis ab- 
jectio, juxta allegoriam quidem synagoge, juxta vero legis 
tropologiam cujuslibet falso Christiani, vel magistri vel 
discipuli primo fideli, ac postmodum damnabili possunt 
convenire statui, impleta prophetia Balaam, que dicit: 
Tolletur propter Agag rex ejus, et auferetur regnum illius ; 
quia videlicet propter contectam in pectore, nec deletam 
funditus superbie pestem, et populus quondam Judaicus, 
et nunc Christianorum quam plurimi regni ccelestis sint 
sede privati. 

Et conversus est Samuel ut abiret, &c.| Conversa gratia 
prophetali, ut propter peccata discederet a Judzis, appre- 
hendere illi non totum prophetiz lectionis indumentum, 
quo animam calefacere fide, et ornare possent operibus; 
sed extremam solummodo summitatem, que est in parte 
literze, quam et ipsam a soliditate sensus spiritualis abs- 
trahentes, quasi a prophetiz vestis integritate sciderunt. 
Ideoque quoniam prophetas scindere non timuerunt, scindi 
a@ se regnum Dei, et gentibus tradi meruerunt. Sed et 
hodie quisque sacra eloquia, quibus eruditus est, et ad 

quzrendum regnum ceeleste imbutus, improba mente con- 
tempserit ; quia vestem sacrosanctam ungentis se in reg- 
num, maculat, ablatam sibi regni beatitudinem proximo 
meliori relinquit. Neque a talium significanda miseria 
discrepat, quod Samuel, audita Saulis superbia, conversus 
ut abiret dicitur. Multi enim dum ea que norunt, bona 
operari contemnunt, ad extremum justo Dei judicio, que 
agenda sint, nescire merentur. Hinc hereticorum luxuria 
multimoda zizaniorum, messem seminis evangelici nefario 
germine polluit, dum repulsa szpius ab actione veritatis 
scientia, conversa tandem sese auferebat et a mente. 

Porro triumphator tn Israel non parcet, &c.] Qui te, 
inquit, solus, imo cunctum Israel, contra Amalec dimican- 
tem sua gratia triumphare fecit, ipse etiam tibi verbum 
ejus prevaricanti non parcet; qui quanto vincendi faculta- 
tem non tua fortitudine, sed ccelitus accepisti, tanto in 
servando anathema minus excusandus ostenderis. Quia 
sicut Moyses ait: Bellum solius Domini est contra Ama- 
lec; et: Delebo, inquit, memoriam Amalec sub ceelo. 
Quod idem et de spirituali est certamine sentiendum, 
ubi eo majore periculo parcimus hostibus, id est vitiis 
indulgemus, quo majus in remissis remittendisque quotidie 
peccatis, auctoris nostri munus accipimus. Timendumque 
ne et ipsi supernz visionis minus solliciti, mereamur audire 
cum Saul, Quia triumphator in Israel non parcet; hoc est, 
qui in plurimis victoriz donum concessit, ut ad gratiarum 
vos actionem, vivendique industriam provocaret, idem vos 
ad ultimum suze sanctionis in curia severa examinatione 
damnabit. Quidam putant hoc quod dicitur, Porro trium- 
phator in Israel non parcet; non ad Dominum, sed ad 
illum esse referendum, de quo premissum est, Et dabit 
ilud proximo tuo meliori te; quod videlicet David accepta 
regni potestate, vel domui Saul, vel exteris hostibus, Do- 
mini jussu trucidandis parcere noluerit. Quod ita morali- 
ter exponunt, quia meliores nobis proximi vitia, quze nobis 
prevaluisse conspexerint, summo in se studio conentur ex- 
tinguere, ne et ipsi eandem prevaricationis foveam, qua 
alios misere dilapsos contemplantur, incidant. Porro quod 

sequitur, Et poenitudine non flectetur; sternam quam 
minatus est, atque immutabilem Domini sententiam signi- 
ficat. Quod vero subjungitur, Neque enim homo est, ut 
agat poenitentiam; manifeste innuit, quod supra, ubi poeni- 
tuisse Deus dicitur, non passibilitas divine substantiz, 
apud quam non est transmutatio, nec vicissitudinis obum- 
bratio, sed humano more hominibus temperata Dei locutio 
signatur. Non ergo sicut hominem, ita Deum cujusquam 
pacti sui poenitet, cujus de omnibus omnino rebus tam fixa 
sententia, quam certa est presentia. 

Atille ait, Peccavi, &c.] Et obstinata Saulis superbia, et 
beati Samuelis humilis semper modestia declaratur. Quid 
enim superbius, quam ut cognito quisque suo scelere, quo 
apud Dominum prevaricator, imo et anathema monstretur, 
adhuc tamen ab hominibus et coram hominibus honorari 
deposcat ? Quid e contra benignius, quam ut agnita quis- 
que alterius nequitia, qua coram Domino reprobus osten- 
datur, adhuc tamen eum coram hominibus honorari non 
recusat? Unde quia nunc quoque non desunt, qui vel 
a magistris spiritualibus, vel a sacris paginis ob sua faci- 
nora redarguti, plus interdum nociva adhuc proximorum 
laudatione gravari, quam sua salubri gaudeant pcenitudine 
curari. Nos quoque in exemplum beati Samuelis erga 
tales modeste agere, neque eos traducere oportet, quos 
incorrigibiles, et divino jam judicio non dubitamus esse 
damnandos; maxime si hos aliquo gradu ecclesiastico, 
quem ejusdem Saulis unctio non indecenter exprimit, 
agnoverimus insignitos. 

Dixitque Samuel: Adducite ad me Agag, &c.| Agag, ut 
supra dictum est, tectum; Amalec populus bruchus, sive 
populus lingens appellatur. Dicit ergo scriptura prophe- 
tica, dicunt ministri et dispensatores ejusdem scripture 
suis auditoribus, ut tectum diu superbiz vulnus, ac male 
servatum in corde, producant in medium confitendo. Que 
videlicet superbia rex et caput est scelerum ceterorum, 
utpote ex sua radice prodeuntium; que incautos ficte 
blandiendo, quasi lingendo decipere, atque universa vitalis 
gratiz querunt erodere genimina. Pinguissimus autem 

idem nefandus rex dicitur, hoc est crebrescentium supra 
modum criminum, male delectabili sagina pregravatus. De 
qua Psalmista loquitur: Prodiit quasi ex adipe iniquitas 
eorum. 

Et ait Samuel: Sicut fecit absque liberis mulieres gladius 
tuus, &c.] Gladium Agag ipsum efficacissimum superbie 
furorem intellige; mulieres Hebrzas liberis ab eo privatas, 
animas fideles, sed superbia victrice bonorum operum 
fructu spoliatas. Sed sicut tu, inquit, innumeros, o pre- 
sumptio superba, a via veritatis avertisti; sic tempore 
prefinito, cum venerit qui totum imiquitatis imperium 
juste judicando destruat, tua genitrix impietas intermi- 
norum facinorum captivata, omni illa vitiorum nequissima 
sobole carebit, nullos ultra habendo quos seducat. 

Et in frusta concidit Samuel Agag, &c.] Et spiritualis 
quisque ac propheticus doctor in frusta concidit regem 
populi lingentis; cum multiplices superbiz deceptiones 
eventilans, diligentissimeque vitium eviscerans, quid contra 
singulas ejus versutias sibi suisque agendum sit, intuetur 
et explicat. Quod intra pinguissimum Agag, id est, tectum 
malitiz, putredinis et corruptele sint receptacula czca, 
dilucidat et pandit; et hoc in Galgalis, id est, in revela- 
tione manifestatez veritatis et fidei, facit hoc doctor. Et 
aliter: Cum videlicet in revelatione novissimi examinis 
concidendum per omnia peccati corpus, cui nunc reprobi 
stulte parcunt, comminuendumque preedicit. 

Et non vidit Samuel ultra Saul, &c.] Imitandum potius 
quam allegorizandum, quem ob peccati meritum adeo de- 
testatur, ut nec videre aliquando dignetur. Huic ipsi fra- 
ternitatis intwitu tantum pietatis impendit, ut hanc etiam 
luctu lachrymisque testetur. Unde non indecenter talis 
animi viris, et illud Psalmistz, quod ait: Nonne qui 
oderunt te, Deus, oderam illos, et super inimicos tuos 
tabescebam? Et evangelica illa nihilominus congruit 
beatitudo, qua dicitur: Beati qui lugent nunc, quoniam 
ipsi consolabuntur. Si enim sine ulla dubietate beatus 
est, qui turbatis a timore irs venture oculis, proprium 
lectum, id est, opera virtutum, in quibus ipse requiescere 

debeat, laborans in gemitu suo singulas lavat lachrymando 
per noctes; quanto beatior ille qui de sua salute Deo pro- 
pitio jam factus securior, pro fraternis Domino supplicans 
plorat et lamentatur excessibus ? 


LIBER TERTIUS. 


PREFATIO. 

EXPLICATIS jam non pauco sudore duobus in Samuelem 
expositionis nostre libellis; uno, qui ejusdem beatissimi 
prophetz Samuel, et sacerdotis nativitatem, vitam et du- 
catum ; altero, qui Saulis primo electi a Domino, postmo- 
dum vero reprobati gesta contineret; nunc ad tertium a 
beati David auspiciis inchoandum mittimus manum; non 
nostro freti ingenio, sed superni adjutoris per omnia cum 
tuis sacrosanctis orationibus, dilectissime antistitum, con- 
fidentes auxilio, ac pro certo sperantes, quia qui inter tam 
dissonos historici callis anfractus, Saulis dico nunc pla- 
centia Deo, nunc acta perversa, nostrum sine offendiculo, 
ut credimus, allegoricum servavit incessum ; ipse in beati 
David, qui non erroneam coangustato, sed dilatato corde 
viam mandatorum Domini cucurrit, actis spiritualibus ad 
altiora mysterii spiritualis arcana typice transferendis, suze 
nos pietatis gratia comitari dignetur. Ubi breviter in 
procemio commemorandum, quia cum vetera transitura, et 
facienda essent omnia nova, ipsam quoque mutationem 
crebrius figuraliter oportebat intimari. Sicut enim supra 
Samuel sacerdotium reprobato Heli substituitur, ut sacer- 
dotium Christi, quod nunc in ecclesia geritur, indicetur 
legali sacerdotio successurum ; ita et hic pro Saule David 
unctus in regem, significat regnum Judzorum, quod per 
legem erat, Christi ecclesiz regno mutandum. Juxta quod 
eisdem Judzis Dominus protestatur, dicens: Ideo dico 
vobis, auferetur a vobis regnum Dei, et dabitur genti 
facienti fructus ejus. 


IN CAP. XVI. 


Cap. 1. Usquequo tu luges Saul? &c. usque ad id quod 
scriptum est: recedebat enim ab eo spiritus malus.| Hec 

lectio significat Dominum Salvatorem ad regnandum in 
ecclesia singulariter, oleo lzetitiz perunctum, cujus imperio 
clarescente, remota legis umbra, Judzi partim ad perse- 
quendum instigati, partim sint Dominice incarnationis et 
passionis accepta fide salvati. Dixit ergo Dominus ad 
Samuel: Usquequo tu luges Saul? cum ego projecerim 
eum, ne regnet super Israel. Dixit Deus Pater ad pro- 
phetas et apostolos de Judzorum, vel presenti, vel etiam 
futura reprobatione meerentibus: Usquequo lugetis vos 
ruinam populi contumacis? cum ego culpis exigentibus 
projecerim eum, ne regnum sibi singulare fidei et veritatis, 
quasi czteris gentibus excellentior, et Deo familiarior 
usurpet ; sed gentium potius nationes Christi misericordia 
salvatas, se multo sublimiores agnoscat. Nam ut etiam 
antiquos prophetas de futura suz gentis excecatione, que 
nobis causa illuminationis fuit, contristatos, imo etiam 
lamentatos fuisse cognoscas, audi Esaiam, qui, cum de 
Dominici adventus gratia premisisset, dicit: Habitantibus 
in regione umbrz mortis, lux orta est eis. Mox ejusdem 
lucis adventui respondens subjunxit, et ait: Multiplicasti 
gentem, et non magnificasti letitiam. Et alibi de ejusdem 
populi adjectione commemorans, dicit inter cxtera: Et 
angeli pacis amare flebunt; prophetas utique significans, 
divini verbi nuntios. Sed et Jonas propheta Ninivitis 
preedicare jussus, maluit se periculo maris fugiendo, quam 
predicando gentibus fidei verbum committere ; metuens 
nimirum ne fractis non credendo bone olivz ramis, inser- 
tus per fidem oleaster, socius radicis et pinguedinis effice- 
retur olive. 

Imple cornu tuum oleo, et veni, &c.| Relicta, inquit, cura 
regni carnalis, illud potius imperium, quod Spiritus Sancti 
lumine probatur esse pinguissimum, sperandum aman- 
dumque suscipite. Hoc non a vobisipsis venientes, sed a 
meo Spiritu missi, populo illi, qui a mundi illecebris secre- 
tus, zterne salutis gaudia suspirat, intimare curate. Pro- 
vidi enim in filiis ejusdem populi mihi regem. Isai quippe 
insule holocaustum sive sacrificium, Bethlehem domus 
panis interpretatur. Insula autem unaquaque anima 

fidelis; insula omnis ecclesia sanctorum, que ab hujus 
seculi fluctibus altiora petendo separata, totam jam se per 
Spiritus Sancti fervorem purificans, hostiam acceptabilem 
Deo reddit, et sui pectoris hospitium vivi panis domicilium 
facit. 

Et ait Samuel: Quomodo vadam ? &c.| Aiebant Domino 
prophete, aiebant et apostoli: Quomodo regnum novi 
testamenti preedicare poterimus? audient enim legis emu- 
latores Judzi, et interficient nos. Quem enim propheta- 
rum non sunt persecuti? et occiderunt eos qui preenun- 
tiabant de adventu Christi. Quibus Dominus respondens, 
corpus suum de plebis conversatione segregatum, arctioris 
continentiz manu corripere, et ad mortem pro Domino 
suscipiendam paratum gestare precepit, necnon et suos 
auditores ad subeundam martyrii gloriam accendere, quasi 
ad victimam Isai vocare mandavit. Nunquam enim melius 
allator mortis superatur, quam cum superno amore tole- 
ratur. Et ego, inquit, vobis,o prophetz mei, praeconesque 
futurorum, non ut aliis per homines, sed per infusionem 
mei Spiritus, quid dicatis aut faciatis, et quis, ubi, vel 
quando venturus sit Christus, ostendam. Possunt hec de 
Joanne Baptista specialiter intelligi, quem de Christo 
evangelizantem audierunt, et occiderunt Judzi; sed ille 
et corpore et mente paratus ad martyrium, auditores ad 
victimam, hoc est ad baptismum peenitentiz vocabat. Cui 
non aliquis homo magister, sed Deus ipse quid faceret 
ostendit; datoque Sancti Spiritus signo, cui de omnibus 
quos baptizabat divinitatis testimonium daret, edocuit. 

Venttque in Bethlehem, &c.| Exortis in mundo prophe- 
tarum de Christo przeconiis, occurrentes eisdem prophetis 
devota mente quique prudentiores, jam digna miraculo 
eorum dicta ducebant, sollicitaque intentione perquirebant, 
si heec eadem prophetarum oracula pacem seculis adven- 
turam signarent ; an Mosaice legis instar jugum importa- 
bile super discipulorum essent impositura cervices. Re- 
sponderuntque prophetz, ac suis singuli proclamabant in 
libris, ad hoc se in Dei missos civitatem, ut testimonium 
perhiberent illi, qui venturus esset ad pacificanda terrestria 

ceelestibus; et post longa inimicitiz discrimina, quz hu- 
mana merebatur iniquitas, reconciliandum Deo mundum, 
perveneranda sui sanguinis mysteria. Quod eodem or- 
dine potest et de Joanne accipi, quia vitam et doctrinam 
ejus admirantes populi, putabant eum Christum, et de 
statu ejus sollicite querebant. At ille pacem se terns 
venturam annuntiare testatus. 

Ad immolandum, inquit, Domino veni, &c.| Id est, ad 
docendum et patiendum pro Domino veni; baptizamini et 
credite mecum, ut pariter in Christo vivamus. 

Sanctificavit ergo Isai et filios eyus, &c.| Omnes sanctifi- 
cavit, sed David solum oleo chrismatis unxit; quia multa 
ecclesiz# membra, sed unum est caput. Multos baptizavit 
Joannes, sed in unum columba descendit. 

Cumque ingresst essent, vidit Eliab, &c.| Inducit filios 
Isai, primum, secundum, et tertium. In his quisquam 
qui digne ungatur, non invenitur; quia protulit synagoga 
legis doctores, prophetas, et psalmistas; sed omnes hi par- 
ticipes, nemo in eis auctor humane salutis invenitur. 

Addusxit ttaque Isai septem filios suos coram Samuel, &c.] 
Septenarius numerus propter sabbatum legi, sicut octona- 
rius evangelio propter resurrectionis mysterium congruit. 
Nullus igitur ex his qui secundum legem perfecti, sabba- 
tum tantummodo vel corporis in presenti, vel etiam Spi- 
ritus in futuro seculo sperant, predicant, percipiunt, 
tametsi celsus meritis, et viribus fortis existens, mundum 
salvare sufficit. 

Dizxitque Samuel ad Isai: Numquid jam completi sunt filii ? 
&c.] Preemissis in mundo legis doctoribus, preemisso pro- 
phetiz przeconio, preemissa dulcedine psalmodiz, praemissa 
denique longa devotione populi, per legem Moysi pro- 
phetis et psalmistis in divinis obsequiis eruditis, supererat 
adhuc Chnisti incarnatio, in temporum plenitudine ven- 
tura. De quo recte intelligitur, quod ait Isai: Adhuc 
reliquus est parvulus, et pascit oves. Parvulus enim natus 
est nobis, Filius datus est nobis. Qui loquitur in evan- 
gelio: Ego sum Pastor bonus, et cognosco meas, et cog- 
noscunt me mex. Nec sine certi ratione mysterii idem 

parvulus, et antequam a propheta ungeretur, oves pavisse 
narratur ; quia Pastor ille bonus, qui venit ut vitam habe- 
ant, et abundantius habeant, nonaginta novem oves pascebat 
in ccelis, antequam centesimam quereret atque inveniret in 
terris. Hic octavum numerum implevit; quia et nostre 
spem resurrectionis et suz nobis tribuit exemplum. Si- 
quidem dies quo Dominus surrexit, a die quidem passionis 
ejus tertius, sed a die primz conditionis est octavus. Sic 
etiam post sex hujus seculi ztates, et septimam, que nunc 
illa in vita geritur, sabbati animarum, quasi octava xtas 
nostre resurrectionis adventura speratur. 

Et ait Samuel ad Isai: Mitte, et adduc eum, &c.| Dice- 
bant prophetz sanctis illius temporis: Mittite vestre 
devotam mentis intentionem, et crebris ad Deum fusis 
orationibus, Christi adventum impetrate, dicentes; Os- 
tende nobis, Domine, misericordiam tuam, et salutare tu- 
um da nobis; et cetera hujusmodi. Nec enim completo 
presentium passionum vel operum bonorum sacrificio, 
discumbere possumus cum Abraham, et Isaac, et Jacob, 
in regno celorum, priusquam Dei Filius humilis et pau- 
per adveniens, contrito mortis laqueo, vite nobis januas 
sublimiter aperiat. Nam et ipse nos in evangelio non a 
nobis ipsis, sed per suam gratiam discumbere posse, hoc 
est in regno requiescere testatur: Amen, inquiens, dico 
vobis, quod precinget se, et faciet illos discumbere, et 
transiens ministrabit illis. 

Misit ergo, et adduxit eum, &c.] Desiderabat Simeon 
senex, desiderabant czeteri illius temporis sancti venisse 
Dominum in carne, et venit. Erat autem rufus ob cru- 
orem passionis ; quia pastor bonus animam suam posuit pro 
oribus suis. Erat et speciosus forma pre filiis hominum ; 
quia peccatum non fecit, nec inventus dolus in ore ejus. Cui 
simillimum est, quod in ejus laude sponsa loquitur: Dilec- 
tus meus candidus et rubicundus; candidus scilicet actione, 
rubicundus sanguine. Et quod ibi sequitur, Electus ex 
millibus ; hoc est quod hic reprobatus fratribus solus ungi- 
tur David. 

Tulit igitur Samuel cornu olei, et unxit eum, &c.| Accepit 

propheta predicandam veri regis gloriam, et ait: Dilexisti 
justitiam, et odisti iniquitatem, propterea unxit te Deus; 
et cetera. Qui de Spiritu Sancto conceptus, plenitudinem 
ejusdem Spiritus ab hora conceptionis illius nunquam 
hhabere cessavit. Accepit Joannes officium, Christo testi- 
monium perhibendi; et descendente in eum Spiritu Sancto 
in medio eorum, quos baptizavit, vidit, et testimonium 
perhibuit, quia hic est Filius Dei; et egressus est Jesus in 
virtute Spiritus in Galilzam. 

Surgensque Samuel abit in Ramatha.| Tmpleto unctionis 
officio Samuel domum redit; quia jam veniente Domino, 
qui prenuntiabatur venturus, prophetarum preconia silu- 
erunt. Lex enim et prophetz usque ad Joannem, ex eo 
regnum Dei evangelizatur. Sed et ipse Joannes ex suze 
precursionis officio; Illum, inquit, oportet crescere, me 
autem minul. 

Spiritus autem Domini recessit a Saul, &c.| Crescente 
Christi przconio, perfidorum mox corda Judzorum Spi- 
ritus gratia deseruit, atque ad persequendum nomen illius 
impia peste commovit; et hoc Domino justo permittente 
judicio, ut et probati quique manifesti fierent in ecclesia, 
et exigentibus meritis improbi profundiorem suz malitiz 
mergerentur in foveam. 

Ecce spiritus Det malus exagitat te, &c.| Dicebant apo- 
stoli Judzis, eorum per omnia cupientes servire saluti: 
Videte et cognoscite, quam malus est spiritus, qui vestris 
culpa exigente mentibus, a Domino immissus adversus 
nomen unigeniti Filii ejus vos convenire, et consilium fecit 
inire: et jam modo acta pcenitentia de erratis, ad auxilium 
vivifici ligni, ubi innoxia ejusdem Agni immaculati Dei et 
Domini nostri Jesu Christi sunt membra extensa, con- 
fugite. Quzremus enim, id est, acquiremus vobis, fidem 
planius exponendo, si vultis, hominem illum, nobis quidem 
notissimum, sed adhuc vobis ignotum, qui singulari pre 
hominibus scientia preditus, salutifero crucis sux ligno 
cuncta nocentis adversarii novit mortifera tela fugare: ut 
quandocumque vos diabolus ad «mulandum contra gra- 
tiam evangelii, legis umbram cceperit commovere, adsit 

memoria Dominic passionis, et vestra mox a furiosa 
intentione corda compescat. 

Providete mihi aliquem bene psallentem, &c.] Multos qui- 
dem, inquit, scientes psallere novi, sed bene psallentem 
aliquem mihi providete et adducite; quod est annuentes 
apostolorum orsis dicere Judzos, multos quidem cruci 
affixos pro peccatis novimus, sed eos nec sibi nec nobis 
profuturos agnovimus. Unde providete, ut ejus nos sacra- 
mentis imbuatis, ejus nostro in pectore fidem ac dilec- 
tionem catechizando adducatis, qui bene sua super lignum 
membra mortificando perpetua nos a morte redimeret. 

Ecce vidi filium Isai Bethlehemitem scientem psallere, &c.] 
Unus de pueris est unitas humilium Christi, uno videlicet 
eodemque corde animaque conveniens. Que sciscitantibus 
de fide Judzis, et vivificee crucis pedetentim, ut ita dicam, 
signacula clausa pulsantibus, apertiora statim queesita fidel, 
et Dominice dispensationis arcana dilucidans: Ecce, in- 
quit, ipsa vel carnis vel fidei oculis vidi et cognovi natum 
de radice Jesse, in Bethlehem Juda, virum scientem ferre 
infirmitates, et mortis subire patibulum, potestates aerias 
debellare idoneum, fortitudine pariter et prudentia sub- 
limem, imo ipsum Dei virtutem, et Dei sapientiam, specio- 
sum forma pre filiis hominum, et innocentia vite et ope- 
rum exhibitione ccelestium: et ut ad summum veniam, 
Ipse est qui solus dicere potuit, Ego in Patre, et Pater in 
me est; et qui videt me, vidit et Patrem: cujus eximus 
virtutibus etiam nominis concinit gloria. Dicitur enim 
David, id est, manu fortis, sive desiderabilis. Manu fortis 
est enim in virtute passionis, quia adversarios stravit. 
Desiderabilis in claritate resurrectionis, qua suos sublima- 
vit. De quo enim scriptum est: Dominus fortis et potens, 
Dominus potens in prelio: ipse est in quem desiderant 
angeli prospicere ; et qui, sicut propheta dicit, veniet Desi- 
deratus omnibus gentibus, et implebitur gloria domus 
Domini. 

Misit ergo Saul ad Isat, dicens: Mitte ad me David, &c.} 
Mittebant catechizati nuper Judai indices suze voluntatis 
sermones ad eos, qui preecesserant in Christo, dicentes : 

Societatem nobis credite salvandi per baptisma in Christo, 
quem vestris semper in cordibus, fide, spe, et caritate pro- 
genitum, vite sterne pascua beatis quibusque et angelis 
et hominibus ministrare didicimus, qui justis fratrum peti- 
tionibus assensum prezbentes, commodaverunt, eis Christi 
suscipienda mysteria. Neque hec fidetenus agebant, sed 
juxta eum qui cum discipulis suis dicens: Ite, docete 
omnes gentes, baptizantes eos in nomine Patris et Filii et 
Spiritus Sancti: continuo subjunxit et ait, Docentes eos 
servare omnia quéecunque mandavi vobis. Inter sacra- 
menta fidei, quibus extrinsecus imbuerentur, mittebant 
etiam virtutum exempla, quibus alerentur interius: panes 
quippe et vinum, virtutes et doctrina spiritualis est. Panis 
enim cor hominis confirmat. Et poculum tuum, inquit, 
inebrians, quam preclarus est! Hoedus de capris, unus 
humilis poeenitentium luctus est, de lascivo peccantium 
turbarum grege sequestratus hoc: hcedus namque in 
lege solebat pro peccatis offerri. Hzec asino vectore per 
David Saul mittit Isai, cum doctor quisque sapiens insti- 
tuendis Christo donante suis auditoribus, in simplicibus 
quibuslibet, et humano judicio despectis gratiam virtu- 
tum, quas imitentur, crebrius abundare commemorat. 
Nota et in Saulis unctione, que et ipsa Christi regnum 
significat, asinas, panes, lagenam vini, necnon et hoedos 
inveniri: de quibus suo loco tractatum est. 

Et venit David ad Saul, &c.] Venit Dominus ad corda 
credentium Judzorum per fidem, et stetit coram eis per 
indefatigabile desiderium agnite et concupitz suavitatis 
illius. Quibus se diligentibus ipse contra cuncta maligni 
hostis certamina, fidei et veritatis arma copiosa, et hac invin- 
cibilia ministravit, loricam videlicet justitiz, scutum fidel, 
galeam salutis, et gladium Spiritus, quod est verbum Dei. 

Igitur quandocunque spiritus Dei malus arripiebat Saul, 
&c.| Patet sensus ex superioribus, nec Judzis solum fide- 
libus, sed et nobis congruit. Oportet enim, ut quando- 
cumque mentem nostram aliqua tentatio maligni spiritus 
arripiens, a tranquillitate sui status averterit, quisquis 
adest fratrum spiritualium, Dominice nobis passionis 
humilitatem ad memoriam revocet, sedula nos exhorta- 

tione contestans; quia qui innocens et justus sponte pro 
nobis sustinuit crucis supplicium, exemplum profecto reli- 
quit, ut sequentes vestigia ejus, innocenter in prosperis, 
patienter agamus in adversis. Ita enim fiet, ut allocutione 
fraterna quasi citharizantis David manu refocillati levius 
habeamus. David quippe semper Redemptorem nostrum, 
sed aliquando in se, aliquando in suis membris significat : ac 
recedente diri spiritus instinctu, mox Sancti Spiritus gratia 
nos illuminatura succedat. Quod si quem movet, quare 
idem Spiritus et Dei appelletur, et malus ; sciat illum Dei 
quidem dictum propter justissimam ejus permissionem, 
malum vero propter ipsius spiritus nequissimam volun- 
tatem. Utitur enim Deus etiam malis spiritibus ad pro- 
bationem quorundam, vel damnationem, vel correctionem, 
vel etiam in bonis conservationem. Ad probationem qui- 
dem, sicut beatum Job Dominus per Satan tentando pro- 
bavit: ad damnationem vero, sicut Achab regem prece- 
dentium causa scelerum Domino permittente, spiritus 
mendax, ut bello periret, decepit : ad correctionem autem, 
sicut tradit apostolus peccantem in Corintho Satane, ut 
spiritus salvus sit in die Domini Jesu. Porro ad conser- 
vationem virtutum, sicut idem apostolus, ne magnitudine 
revelationum extolleretur, angelum Satanz, qui eum cola- 
phizaret, accepit. Josephus in Antiquitatum Historia, loci 
illius ita meminit: Saul vero queedam passiones et dzemo- 
nia repente comprehenderunt, suffocationes ei et angus- 
tias inferentes; et paulo post: Jusserunt, inquit, ut cum 
eum dzmonia invaderent et turbarent, super caput ejus 
stans psalleret, et hymnos ediceret. Neque enim putan- 
dum est, citharam illam, quamvis dulcissime resonantem, 
tantz potuisse virtutis existere, que spiritus pelleret im- 
mundos: sed figura sanctz crucis, et ipsa que canebatur 
passio Dominica, jam tunc diaboli refringebat audaciam ; 
sicut et Aigypti vastator angelus, non propter sanguinis in 


foribus positi virtutem, sed quia idem sanguis typus fuit:. 


locus quoque medii liminis superliminaris, et utriusque 
postis, qua inunctus erat, ipsam salutiferee crucis figuram 
exprimebat. Domus Hebrzorum, quas signatas vidit, 
illasas transiit, divino premonstrante consilio, venturum 

eum in carne, qui suo nos sanguine per crucem eterna 
a morte liberaret. 


IN CAP. XVII. 


Cap. 11. Congregantes vero Philisttim agmina sua in pre- 
lium, &c. Omnis autem Israel atligebat David, &c.)} 
Hec lectio mystice docet diutinas crebrasque antiqui hos- 
tis contra humanum genus insidias, sola Christi incarnati 
potentia simul et patientia devictas. Philistiim ergo con- 
trarias potestates, Israel autem populum fidelium, uno 
solum merito actionis, sed et nominis significatione denun- 
tiat. Israel namque est videre Deum, sive vir aut mens 
videns Deum dicitur: Et beati mundo corde, quoniam 
ipsi Deum videbunt. Philistiim ruina duplex interpre- 
tatur. Et angeli vel homines mali prius in peccata laben- 
tes, et post in ignis xterni pcenam corruunt. Congre- 
gantes autem Philistiim agmina sua in prelium, conveniunt 
in Socho Judz, id est humilitate laudationis sive confes- 
sionis, cum maligni spiritus unanimiter contra ecclesiam 
venientes, diversis eam tentamentis vitiorum quatiunt. 
Non enim unun, sed plura contra Israel agmina ducunt ; 
cum juxta dispertitam suz nequitiz qualitatem, alii spiri- 
tus ire, alii invidie, alu superbiz, alii cenodoxiz, alii 
luxuriz, alii gastrimargiz, alii discordiz, alu phylargiriz 
telis electos sternere tentant. Quia hec universa laborant, 
ut humilitatem Deo devote confessionis et laudis, quam 
ipsi superbiendo amiserunt, etiam hominibus improbis 
tollant. Ipsa est enim fundamentum illud nobile, in quo 
domus virtutum fideique constructa, nullo tempestatis 
turbinis cadere novit impulsu. Metanturque castra inter 
Socho et Azeca in finibus Domim, hoc est inter humili- 
tatem et fortitudinem, in finibus sanguinum, cum tota 
nefandi certaminis intentione satagunt fidelibus, vel forti- 
tudinem operis, vel inter opera fortia custodiam humilitatis 
adimere. Neque enim ipsi, cum sint superbissimi et in- 
firmi, possunt humilitatis aut virtutis moenia celsa subire. 
Sed inter hec insidias tendentes Jud, ejus enim, id est 
piorum confessioni, destruentes ea moliuntur eripere. Ipsi 

potius in finibus sanguinum positi, id est electis quibusque 
vulnera prave suggestionis semper infligere quzerentes. 
At contra viri Israel in valle Therebinthi aciem ad pug- 
nandum contra Philistiim dirigunt, cum fortes quique in 
ecclesia demonum tentationibus lacessiti, presidium vere 
humilitatis arripiunt. Que aptissime vallis Therebinthi 
vocatur. Therebinthus enim est arbor; lachrymam resinz 
prestantissimam manans; quz industria medici dissoluta, 
quzeque conjungit, et scissa conglutinat. Talis est nimi- 
rum humilis ac lachrymosa conversatio sanctorum, que 
vitiorum fluxa restringens, dissoluta animze membra con- 
tinendo restaurat. De qua valle Psalmista: Beatus, in- 
quit, vir, cujus est auxilium abs te, Domine; ascensus 
in corde ejus disposuit in convalle lachrymarum, in loco 
quem disposuisti eis. Quia videlicet, auxiliante Domino, 
per lachrymas humilitatis ad locum usque regni ccelestis 
ascenditur. Potest therebinthus etiam ipsum vitz lignum, 
quod est in paradiso, hoc est cozterna Deo Patri sapientia 
non inconvenienter accipi; quod ut nos donorum suorum 
ramis obumbraret, immo et de convalle lachrymarum, 
in locum quem disposuit nobis, erigeret; atque odorem 
suze notitiz sublimius aperturum, ad videndum nos Deum 
deorum exaltaret in Sion, prius ipsam lachrymarum con- 
vallem, secundo de terra nasciturum adit. Unde eadem 
ipsa sapientia, qu lignum vite est amplectentrbus eam, 
loquitur in Ecclesiastico: Ego quoque quasi terebinthus 
expandi ramos meos, et rami mei odoris et gratiz. 

Et Philistiim stabant super montem ex hac parte, &c.] 
Et usque hodie spiritus immundi adversus ecclesiam cer- 
tantes, stant superbo rumore elati, ad exemplum illius 
primi superbi; de quo in Apocalypsi Joannis scriptum 
est: Et tanquam mons magnus igne ardens, missus est 
in mare. Stat et miles justitiz, non suis fidens armis, sed 
ejus auxilio sublimis, qui dicit: Non potest civitas abs- 
condi super montem posita. Vallisque erat inter eos; 
locus utrisque certandi ipsa est vita temporalis, in qua 
bonis malisque inter se dimicantibus, arbor vitz media 
dignos juvat et reficit, improbos damnat et ejicit ; quam 

et ipsam vitam mundi communem, et justi in Christum 
summum videlicet montem sperando, mente sedula trans- 
eunt, dicentes: Nostra autem conversatio in ccelis est. 
Et reprobi per diabolum tumendo, despecta proximorum 
societate transcendunt. Contra quod fideles admonet 
apostolus, dicens: Non alta sapientes, sed humilibus con- 
sentientes. Philistiim namque perversos non minus homi- 
nes, quam angelos figurant, uno eidemque diaboli regno 
militantes. 

Et egressus est vir superius, ——nomine Goliath, &c.] 
Vir iste notabilis, diabolus est, qui quotidie de castris 
Philistum, 1d est de cordibus impiorum ad rebellandum 
Deo paratus egrediens, pios lacessere non desistit. Et 
recte Goliath, id revelatus sive transmigrans appellatur. 
Diutius enim mortalibus tectus quasi frustra Saulem et 
viros Israel terrebat; frustra pravorum mentibus quasi 
castris Philistiim se fortissimum jactabat; sed jam modo 
per pueri David industriam revelatus est eis, qui dicere 
possunt: Non enim ignoramus cogitationes ejus. Diu 
miserorum corda superbus inhabitans jam modo transmi- 
gratus est per eundem manu fortem, id est Dominum 
Salvatorem, qui ait: Nunc judicium est mundi, nunc prin- 
ceps mundi hujus ejicitur foras. Vel certe transmigrans 
non incongrue vocatur, quia de angelica beatitudine quon- 
dam superbiendo transmigravit ad inferos. Quod si trans- 
migrantem activa significatione eum qui alios transmigret, 
id est, de loco ad locum transferat, intelligere voluerimus, 
illo nomen referendum est; quia cunctos suos sequaces 
de terra repromissionis ad terram perditionis, de vita 
transmigrare satagit in mortem. Qui bene sex cubitos 
et palmum altus scribitur, quia qui se Altissimo similem 
gloriatur, et perfecta se opera et finem beatum per philo- 
sophos suos predicare promittit. Sex namque diebus 
fecit Deus mundum, septimo requievit; et mortalibus 
per legem sex dies operationis, septimum quietis statuit. 
Denique Ezechiel in manu viri civitatem novam metientis, 
calamum vidit sex cubitorum et palmo; quia Dominus 
in electis suis perfectionem operis, quasi sex cubitos meti- 

tur; et spem quietis «tern, quz in futuro perficietur, 
quasi partem septimi contemplatur. Quia ergo quod 
Dominus veraciter exhibet, hoc diabolus falso pollicetur. 
Casura Goliath altitudo, mensuree Dominice similis asse- 
veratur. Cujus etiam civitas Geth, que interpretatur 
torcular, aptissime pravorum multitudinem, diaboli videlicet 
civitatem, ad bonorum in seculo tormenta semper exerci- 
tatam, monstrat. Sane nesciis intimandum, quia spurius 
est, qui patre ignobili, sed nobili est matre generatus ; 
sicut e contra nobili patre, sed matre procreatus ignobili, 
Nothus consuete vocatur. 

Et cassis erea super caput ejus, &c.| Si lorica hamata 
que sit inquiris, lege in Virgilio, 


Loricam consertam hamis, auroque trilicem. 


Et ocreas ereas habebat in cruribus, &c.] Cassis, lorica, 
clypeus, et ocrez, diversa sunt argumentorum vel argu- 
mentantium genera, quibus contra Dominum rebellans 
diabolus, vel suimet ipsius capitis, videlicet iniquorum 
omnium, vel corporis sui miserrimi stultitiam defensare 
conatur. Tegit enim caput peccati, cum se etiam dam- 
natus Deum dicere et credi non metuit. Tegit et corpus 
cum declinat cor pravorum in verbum malum, ad excu- 
sandas excusationes in peccatis. Tegit, cum latus omne 
mentis humanz contra spicula veritatis obsepit. Quz 
cunctz species defensionum ex wre factze perhibentur, 
metallo videlicet caeteris amplius canoro; quia sive opcra 
nefanda, seu dogma perversum, non invicte veritatis agnita 
ratione, sed fabulosa dulcedine consuevit eloquentiz defen- 
dere secularis. Et bene pondus lorice ejyus quinque millia 
siclorum eris dicitur; quia per suavitatem malesuade 
locutionis, non ut ipse pollicetur, suorum sensus omnes 
militum ab hostis irruptione protegit; sed e contrario sen- 
sus eorum omnes, qui quinque sunt notissimi, ab accipi- 
endo verbo veritatis, quo salventur, obcludit. Hasta autem 
dexteram armat, cum etiam per quosdam cautioris ingenii 
viros ecclesiz fidem turbare, vel etiam expugnare satagit. 
Casside namque, lorica vel clypeo, et cateris hujusmodi, 

nos a vulnere tutamur; hasta autem vel gladio etiam 
adversarium ferire solemus. Unde non inconvenienter 
ea que munimini sunt bellantibus arma, cum Philisteus 
gestat, illas nimirum personas vel loquelas indicant, quibus 
improbi quique sua scelera tegunt; ea vero quibus adver- 
Sarius vulnerari consuevit, illos sermones vel homines 
Signant, per quos etiam bonorum virtus lacerata turbetur. 
De quibus recte subjungitur : 

Hastile autem haste ejus, &c.| Namque opus quidem 
e€orum quos adversus ecclesiam diabolus ad certamen 
profert, quasi ad texendum justitize et sanctitatis indumen- 
tum, oculis insipientium videtur aptissimum. Ipsum au- 
tem acumen dicendi non aliquid ultra mundi hujus, qui 
sex ztatibus perstat, terminos intueri ac dicere novit. Qui 
cum tanti sint ingenii, ut possint zstimare seculum, Crea- 
torem tamen ejus invenire nesciunt. Sed revera tele eorum 
non sunt in vestimento, que animam calefaciant; quia, 
sicut dixit Esaias, Telas aranee texuerunt. Et sicut in 
Psalmo centesimo quadragesimo tertio, qui proprie ad- 
versus Goliath scribitur, victor ejusdem Goliath Psalmista 
testatur: Quorum os locutum est vanitatem, et dextera 
eorum dextera iniquitatis. 

Et armiger ejus antecedebat eum.| Egredientem contra 
Israel Goliath armiger antecedit, cum decipere fideles niten- 
tem diabolum, etiam arma iniquitatis duta preecedunt 
et adjuvant exempla reproborum. 

Stansque clamabat adversum phalangas Israel, &c.| Su- 
perbia est hostis antiqui, quare usque ad incarnationem 
passionemque Domini Salvatoris a nullo mortalium supe- 
rari posse presumebat. Neque enim frustra beato Job 
dictum est: Quia non est potestas super terram, qux 
comparetur ei, qui factus est ut nullum timeret; qui et 
usque ad terminum seculi presentis, cum per Judzos, 
gentiles, et hzreticos ecclesiam turbat, quasi armigero 
nequam precedente, stans adversus Israelis agmina cla- 
mat. Nec mirandum, si hunc omnes Israelite timentes 
fugiant. Quomodo enim, si non Dominus adsit, contra 
archangelum caro pugnet? Sed ut caro contra carentem 

carne spiritum pravaleat, primo Deus contra eundem 
latens in carne triumphet. De quo typice subjungitur: 

David autem erat filius viri Ephratei, &c.| David quippe, 
sicut semper, Christus Dominus est ; qui filius est viri Eph- 
ratei, id est, frugiferi; quia antiquo illo Hebrzorum populo, 
qui multas justitize fruges credendo protulit, carnem sumere 
dignatus est, quamvis etiam semper in frugifero fidelium 
suorum pectore per dilectionem nasci simul et nutriri non 
desinit. Necnon solum nomina loci mystica, quorum no- 
tissima est interpretatio, sed et ipse locus Ephratz vel 
Bethlehem nascituro ibidem Christo testimonium perhi- 
bebat. Et bene vir ille grandzevus, id est, maturus jam in 
legis scientia populus, octo filios habuisse memoratur, quia 
post sabbati veterisque testamenti przconium, evangeli 
quoque gratiam ac resurrectionis fidem, que per Christum 
esset ventura, prophetavit. 

Abierunt autem tres filii ejus majores, &c.| Doctores 
populi illius, quorum tres ordines supra exposuimus, vel 
contra suze carnis ac mentis illecebras accincti, vel pro 
erudiendis aliis solliciti, bellum semper spirituale gere- 
bant. 

David autem erat minimus.] Duplici ratione Dominus 
intelligendus minimus inter fratres, in quibus octonarium 
numerum suppleret, id est, eos quibus in lege perfectis 
evangelil sacramenta committeret, et tempore scilicet et 
humilitate. Quia et postquam venit plenitudo temporis 
misit Deus Filium suum factum ex muliere, factum sub 
lege, ut eos qui sub lege erant redimeret. Et Filius homi- 
nis non venit ministrari, sed ministrare, et dare animam 
suam redemptionem pro multis. Nam et granum illud 
evangelici sinapis, quod ipse in agro suo, credentium vide- 
licet cordibus sevit, minimum quidem est omnibus semini- 
bus, dogmatum humilitate disciplinz, sed spiritualis gratiz 
fervore precipuum. 

Tribus ergo majoribus secutis Saulem, abiit David, &c.] 
Quia in multis offendimus omnes, solus qui de sanctifica- 
tione conceptus est, Anamartitos, id est sine peccato, in 
carne potuit vivere, Deus recte intelligitur; quia etiam 

doctoribus, quique in Judza certz legis latoribus, prophe- 
tis, et Psalmistis, sicut quidam interpretantur, Pontificibus, 
Scribis et Phariszis, contra legem peccati repugnantem 
legi mentis suze spirituali agone desudantibus, solus Condi- 
tor et Redemptor noster immunis ab omni culparum pul- 
santium conflictu redierit, qui insuper etiam gregem Patris 
sui fidelem, larga pietate divinitatis eterne, quamvis humilis 
in carne mortali, parvulusque refecit; quia enim mortali- 
bus veritate naturze concordabat, sed ab eisdem in peccandi 
virtute discrepabat, homines spiritualibus donis imbuens, 
sed inter eos vitia nulla committens. Recte David ad me- 
dendum Sauli Psalmista producitur, sed expugnandis Phi- 
listeis, quasi securus ab hoste revertitur. Insuper et quasi 
pastor bonus ceteris in procinctu belli positis, ipse liber 
a bello, Bethlehem suos mitissimos in pascua provocat 
agnos. 

Procedebat vero Philisteus mane et vespere, &c.| Quadra- 
genarius dierum numerus, quo Philisteus procedebat, et 
stabat contra Israel, omne tempus ecclesiz, quo in hac 
vita dimicat, et evangelii juvante gratia, decalogum legis, 
inter antiqui hostis insidias implere conatur, exprimit, quj 
mane et vespere quotidie tentaturus procedit; quia singu- 
lorum que gerimus operum lucis vel initia contendit depra- 
vare, vel finem. Mane et vespere terret infirmos, quos vel 
adversis vel prosperis debellare laborat ; quod idem labo- 
rantis ecclesiz tempus in ipso ejus capite, cum esset in 
deserto quadraginta diebus, et tentaretur a Satana, speci- 
aliter expressum est. Sed tentator astutus, qui primum 
Adam se vicisse diutius exultabat, a secundo se victum 
perpetuo dolet. 

Dixit autem Isai ad David filium suum, &c.| Dicebat omnis 
fidelium Hebrzorum populus ad Dominum Salvatorem de 
suo semine nasciturum, sedulo utique desiderio adventum 
illius suspirans: Accipe, obsecro, ad reficiendum juvandum- 
que in spirituali acie populum tuum Israel, qui sunt fratres 
tui; quia et ipse homo fieri, et ex eis secundum carnem 
nasci dignatus es; accipe, inquam, inter eorum castra quo- 
tidiano bello defessa corporalis apparens perfecte humilita- 

tis formam ; legisque custodiam, cui nihil debes, ultroneus 
subire dignare. Polenta namque spiritum contribulatum, 
corque contritum et humilatum significat. Ephi mensura, 
quz tres amphoras habet, vel ipsins Domini Salvatoris, vel 
uniuscujusque electi spiritum, animam et corpus digno 
humilitatis ritu perfecta atque adunata demonstrat. Que 
videlicet humilitatis polenta, in Domino propria potestate, 
quanta ipse voluit, ad nos instruendos apparuit. At vero 
in nobis omnibus non aliter quam inferior et superior, 
hoc est timoris et spei potest mola confici. Decem quoque 
per David panes allati, perficiendi decalogi pabulum, quod 
non a nobis ipsis, sed donantis munere habemus, aperta 
ratione demonstrant. Qui postquam ipse sub lege factus 
est, nobis quoque portabilia legis onera fecit; sicut etiam 
sua humilitate indebita nos tantorum gratia debitorum, 
quz nequaquam reddere valebamus, humiles esse docebat. 
Sed ab ejusdem, inquit, decalogi lactea, ut ita dixerim, 
teneritudine, et quasi adhuc parvulis apta, ad spiritualis 
intelligentiz robur, quo etiam magnos quosque et egregios 
celestis militize duces reficere ac confortare possit, con- 
verte. Tunc etenim manu fortis ac desiderabilis noster, 
post datos fratribus suis panes, et polentam, etiam formellas 
casei ad tribunum detulit, quando post ostensum Judxo- 
rum magistratibus patientiz et humilitatis exemplar, post 
legis et prophetarum non soluta, sed adimpleta mandata 
etiam discipulis suis, quos familiarius instituendo rectores 
ecclesiz preeficiebat, aperuit sensum, ut intelligerent scrip- 
turas. 

Et fratres tuos visitabis, &c.| Et per seipsum Dominus 
in carne diligenter suos, si recte agerent, intendit. Atque 
ubicunque vel cum quibuscunque reperit, eos visitare atque 
advocare curavit, et per sua nunc quoque membra sedulus 
idipsum agere non cessat, cum bonos a malis discernens, 
his sua munera partitur, illos dimittit inanes. Quod Isai, 
sicut cetera David facere mandavit, quando fideles quique 
in Israel vel suis vel propheticis sermonibus Dominum 
citius venire, ac mundum redimere flagitabant, dicentes : 
Domine Deus virtutum, converte nunc, respice de ccelo, 

et vide, et visita vineam istam, et dirige eam, et cetera 
talia. 

Surrecxit itaque David mane, §c.] Inclinata legis umbra, 
veritas de terra orta est; id est, Dominus in carne, qui 
evangelii lumen mundo ministraret, apparuit; quo nona- 
ginta novem oves electas non deseruit divinitus in ceelo, 
etiam cum unam erroneam querere homo factus in mundo. 
Venit autem plenus gratia et veritate, et de plenitudine 
eJus nos omnes accepimus, gratiam pro gratia; qualem eum 
venturum omnium piorum vota sperabant, credebant, pre- 
dicabant, amabant. 

Et venit ad locum Magala, &c.| Apparens in carne 
Dominus, et sanctos quosque pro fide certantes, et im- 
mundos spiritus invenit fidei munimina destruere machi- 
nantes. Talis nato Domino mundi status erat, talis usque 
ad hujus seculi terminum perdurat. 

Derelinquens ergo David vasa que attulerat, &c.| Dere- 
linquens Dominus apud memoriam fidelium suorum ceeles- 
tia, sive terrenz generationis indicia, que mundo mox 
natus attulerat, ut et hac inter eorum bonas quasi sarcinas 
virtutum diligenti custodia servarentur; ipse ad prelian- 
dum mundi principem promptus festinare non differt, sed 
et de suorum salute sollicitus, opera justitize faciendo et 
docendo, quasi de fratribus suis palam sciscitatur, si eorum 
sint recta opera, an adhuc corrigenda videantur. 

Cumque adhuc ille loqueretur eis, apparwt vir ille 
Goliath nomine, &c.| Loquente ad homines Domino Salva- 
tore, et per sua vel acta vel dicta justitiz diligentius inqui- 
rentes, illorum ei opera quasi recte gesta placerent, appa- 
ruit hostis antiquus ex impiorum precordiis ascendens, 
et per actiones linguasque eorum nefarias malitiz sux 
superbe contra electos, quod et hodie facit, venena dira 
jaculans ; neque illum maligni ulla fraus latuit, sicut nec 
terruit virtus. Unde aperte subjungitur : 

Omnes autem Israelite cum vidissent virum, fugerunt, 
&c.] Omnes enim peccaverunt, et egent gloria Dei. Solus 
potuit dicere Christus: Venit enim princeps hujus mundi, 
et in me non invenit quicquam. Et ideo David solus con- 

temnit, et pro nihilo ducit superbiam Philistei, quem ceteri 
cuncti declinant, fugiuntque paventes. 

Et dixit unusquispiam de Israel: Num vidisti, &c. ?] Unus- 
quispiam de Israel, qui David, an Philisteum viderit, inter- 
rogat; unitas eorum qui expectantes redemptionem Israel, 
clarescente jam miraculis nativitate Dominica, sollicita mente 
querebant, utrum idem Dominus hostis illius antiqui, qui 
cunctis fidelibus exprobrare consuescit, aliquibus fuerit in- 
sidiis, an inter mortuos liber; nil per omnia morti, nil ei 
qui habebat mortis imperium, debuerit hosti; neque enim 
facile mox omnibus patuit, quod Dei Filius, quod de sancti- 
ficatione conceptus, quod sine peccato natus fuerit, et in 
mundo victurus. 

Virum ergo qui percusserit eum, ditabit rex, &c.| Virum, 
inquiunt, illum, qui diaboli regnum dejecerit, confitetur 
omnis populus Israel, regali videlicet sicut et sacerdotali 
mysterio pre czteris gentibus insignis, possessorem om- 
nium que in ccelis, et que in terra sunt divitiarum, id est, 
totius mundi Dominum. Sed et ecclesiam primitivam de 
sua nimirum carne progenitam, eidem viro pr ceteris 
eximio sponse foedere conjungendum casto ac fideli con- 
gaudet amore, necnon et omnes electos ejus a servitute 
peccati solvendos, ac Spiritus Sancti libertate sublimandos, 
fide non ficta testatur; sive enim Patrem Christi Domini, 
seu populum sanctorum, ex quibus Christus secundum 
carnem, intelligere volueris, eandem expositio finem ratam 
habebit; quia et una est domus omnium fidelium, una 
eademque fide et spe et caritate viventium, et eadem ipsa 
domus est ejus cui canitur: Et letentur omnes qui sperant 
in te, in eternum exultabunt, et inhabitabis in eis. Talis 
enim erat de Christo in carne venturo fides antiquorum, 
talis et nostra de eo quem jam venisse gratulamur. 

Referebat autem ei populus eundem sermonem, &c.| Do- 
"cente palam Domino, et ejectionem ruinamque principis 
mundi predicente, populus quidem omnis, ut evangelista 
commemorat, suspensus erat, audiens illum ; sed invidentes 
legisperiti ac principes sacerdotum, quomodo ejus salutaria 
cepta restinguerent, immo et ipsum perderent, inquire- 

bant, superbiz furorisque notantes eum, quia auctor so- 
brietatis humilitatisque patebat. 

Quare (inquit) venisti, &c.?] Succenseant licet Christo 
Judzi, adventusque et incarnationis suz pietatem ei blas- 
phemantes exprobrent ; nos debitas illi grates referamus, 
quod nos quezerens in terra, relinquere dignatus est in clo 
beatissimas illas angelorum cohortes ; que cum multiplici- 
bus spiritualium agminum sint choris innumere, non tamen 
immerito paucule oves appellantur, donec reducta que 
erraverat ove centesima, plena nobis adjunctis sui numeri 
perfectione letentur. Gaudeamus quod inclinatis suis 
coelis, in quibus pax et justitia regnat, ut nostrum prelium 
videret, sua sponte descendit. Descendit enim, ut hosti 
congrediens enormi, suis in przlio vinceret; suos quibus 
vicerat, sibi congaudentes in regno coronaret. 

Audita sunt autem verba que locutus est David, &c.] 
Credita sunt verba quz locutus est de regni venturi pre- 
sumenda gloria Christus, et ad ipsos usque Judaici imperii 
principes fama vulgante delata. Qui cum et ipsi ex parte 
non pauca ad audiendum verbum confluerent, locutus est 
eis ; ne deceptoris antiqui virtute mox infirmanda, ne mox 
evacuanda fraude turbarentur, ne de generis humani, jam- 
que affutura salvatione diffiderent. Ego, inquit, qui ob 
hoc ipsum servilem indui formam, ad majora progrediens 
opera virtutum, expugnatorem mundi antiquum expugnabo 
diabolum. 

Et ait Saul ad David: Non vales resistere Philisteo istt, 
&c.] Trepidatio est infirmorum, vel etiam repugnantia 
superborum. Numquid valet iste diaboli virtutem depre- 
liari, quod divinitatis est solius ; cum sit humana, immo et 
humili carne vestitus; adversarius autem ejus spirituali 
natura prepotens, insuper rebellio ex quo creatus est, 
contra Creatorem, contra quoque nostrum genus arma ferre 
didicerit ? ille enim homicida erat ab initio, et in veritate 
non stetit. Homicida videlicet primo sui superbiendo, 
deinde et hominis seducendo; in quo geminato homicidio 
longius ab olim deserta veritate cecidit, immo et usque in 
finem seculi cadere peccata accumulando non omittit. 

VOL. VIII. H 

Dizxitque David ad Saul: Pascebat servus tuus, &c.] 
Confortat Dominus infirmos in fide, convocat incredulos 
ad fidem, modestius exhortans, ut inter fragilia humanitatis 
suze, qua dolores nostros susceperit, etiam divinitatis, qua 
ipsos dolores sanare sufficiat, excelsa cognoscant. Ipse, 
inquit, nunc servi habitu deformis, vestre salutis gratia 
pascebam a seculo ccelestibus alimentis cunctorum corda 
fidelium, Patris videlicet mei gregem. Et veniebat aliquis 
immundorum spirituum, vel vi prepotens, vel astutus insi- 
diis. Leo namque et ursus, quamvis uterque simul et 
virtute premineat, plus tamen fraudis ursus, plus habet 
leo fortitudinis ; atque ideo hic fraudulentiam, violentiam 
ille, uterque nequitiam dzmoniorum figuraliter exprimit. 
Qui veniebant, inquit, tollebantque decipiendo aliquem 
fortium ecclesiz ducum, abstrahentes eum peccando de 
medio fraterne societatis. At ego vel per angelos aut 
homines palam contestando, vel per meipsum invisibiliter 
compungendo, tales, devictis nequam spiritibus, ad salutis 
iter revocabam; contra ipsi spiritus graviter ferentes, 
animas fidelium a suis tenebris ereptas, ad lacerandum 
improbi, blasphemandumque mei nominis cultum, suze 
statim vesaniz convertere furorem; quorum ego blasphe- 
miam in lucem traducendo, ac manifestando per prophetas 
meos, totum penitus idololatriz ritum redigebam ad nihi- 
lum ; apprehendensque sapientes in astutia eorum, suffo- 
cabam ora nefandz professionis, dicens: Quoniam omnes 
dii gentium demonia: Dominus autem ceelos fecit. Et: 
Idola gentium argentum et aurum, opera manuum homi- 
num. Os habent, et non loquuntur, et cetera. Sed et 
per alium prophetam: Dii qui non fecerunt celos et ter- 
ram, pereant de terra, et de his que sub celo sunt; nam 
et virtutem omnem, et prudentiam prophanorum, que per 
Ipsos, seu per deceptos ab eis homines solet ostentari, 
potenter evacuabam ipse, qui semper in divinitate Dei 
virtus et sapientia permanens, in humanitate ad tempus 
hominum saluti serviturus apparui. Erit igitur et iste 
totius mali repertor et origo, quasi unus ex satellitibus suis, 
hoc est suis capietur in laqueis ; qui ausus est et quondam 

an gelos in ccelo, et post in terra homines ad maledicendum 

provocare Conditori; sed et illos qui in fide sui persistere 
Conditoris, injuste semper maledictionis exacerbare jaculis, 
quasi non vero Deo serviant adoratores cultoresque illius, 
de quo dicitur: Sicut enim Pater habet vitam in semetipso, 
sic dedit et Filio vitam habere in semetipso. Quod per 
gentiles, Judzos, et hereticos nunquam eis dicere ces- 
sabit. 

Dixit autem Saul ad David: Et Dominus tecum sit.) 
Annuit tandem Domini ceptis Judeorum populus in his 
qui ad fidem venire potuerunt, agnitisque veraciter ejus 
duabus in una persona naturis, optarunt ut hominis humi- 
litate superbis diaboli telis occurrens, auxiliatrice divinitate, 
victoriz palmam obtineret. 

Et induit Saul David vestimentis suis, &c.] Adhibuit 
Domino incarnato populus Judzorum figuras observatio- 
num legalium, octavo eum die circumcidendo, tricesimo- 
tertio dehinc ad templum ferendo, hostiam pro eo dando, 
sabbatum carnale docendo, et per singulos annos immo- 
landi Agni paschalis‘exempla prebendo, czeteraque hujus- 
modi, quz suo tempore saluberrima, et spirituales in lege 
Judaici populi preeceptores quasi caput, et ipsum populum 
quasi corpus Saulis. contra omnia tela nequissimi ignea 
multum utiliter armabant. 

Accinctus ergo David gladio ejus, &c.] Gladius Saulis est 
lex, quze per Moysen data est: vestis David, opus gratiz et 
veritatis, que per Jesum Christum facta est. Accinctus 
ergo David gladio Saulis super veste sua, coepit tentare 
si armatus posset incedere. Non enim, inquit, habebat 
consuetudinem. Observans ad tempus Salvator imperium 
legis carnale, latente interim intrinsecus, nec adhuc in 
populos divulgato munere gratiz spiritualis, ccepit pau- 
latim ostendere ; quia non posset corpus ejus, quod est 
ecclesia, legis oneratum cerimoniis ad certamen spirituale 
sufficere, maxime in his qui de gentibus ad fidem vocandi, 
nullam prorsus habebant consuetudinem graviora legis 
edicta sufferendi. Denique apostolus Petrus, eos qui 
membra David adversus agonem processura giganteum, 

H2 


100 ALLEGORICA EXPOSITIO 


Saulis arma volebant aggravare, contestatur et arguit, 
dicens: Nunc ergo quid tentatis Deum, imponere jugum 
super cervices discipulorum, quod neque patres nostri, 
neque nos portare potuimus? sed per gratiam Domini 
Jesu credimus salvari, quemadmodum et illi. 

Et posuit ea, et tulit baculum suum, &c.| Disposuit Do- 
minus legis sacramenta, que ut suo tempore bona proba- 
ret, ad modicum suscipere dignatus, et potestatem judicii 
sui, qua cuncta semper regebat, libere etiam circa dispo- 
sitionem legis exercebat. Deposuit arma Saulis, cum ait: 
Dominus est enim Filius hominis etiam sabbati. Tulit 
baculum suum semper in manibus habitum, quando erat 
docens eos, sicut potestatem habens, et non sicut Scribe 
eorum, et Phariszi. Induit arma Saulis, ad prelium sin- 
gulare venturus, cum, appropinquante suze certamine pas- 
sionis, discipulis ait: Desiderio desideravi, &c. Deposuit 
eadem, cum subjunxit: Dico enim vobis, quia ex hoc non 
manducabo illud,donec impleatur in regno Dei, &c. Quibus 
pari modo calicem quoque Pasche legalis non amplius 
carnaliter observandum preedixit. Tulit baculum, quem 
semper habebat in manibus, cum crucis sue mysterio ad 
salvationem mundi profuturo (nam et ipsum potest baculi 
figure non inconvenienter aptari, cujus semper in potes- 
tate tempus modumque habebat) discipulos imbuens: 
Accepto pane gratias egit, et fregit, et dedit eis, dicens: 
Hoc est corpus, &c. 

Et elegit sibi quingue ligiles limpitdissimos de torrente, 
&c.] Ostensa reprobatione precedentis mandati, propter 
infirmitatem enim et inutilitatem, magis se Dominus eli- 
gere docuit ipsam legem, que quinque libris scripta est, 
spiritualiter observari, extrahendo eam de turbidis sensibus 
eorum, qui velamen habentes super cor, non poterant 
intendere in faciem Moysi, atque in liberas evangelice 
lucis auras elevando. Quamobrem et eandem sublimitate 
legis intelligentize spiritualem, spiritualium pastorum, quos 
secum familiaribus habebat, przecordiis committere curavit. 
Cui etiam allegorici, moralis, et anagogici sensus quasi 
triplici parte contexte fundz juvamen adjunxit. Ac 

talibus competenter armis indutus, debellandum mundi 
principem victor futurus aggressus est. 

Cumque inspexisset Philisteus, et vidisset David, &c.| 
Cumque inspexisset solertissime diabolus, et vidisset Dei 
Filium in mundo contraria sibi facientem et docentem, 
quasi adversus se procedentem, quia humilem deprehendit, 
ipse nihil nisi superbum sapiens, despexit eum. Efrat 
enim plenus nove virtutis et gratiz, passionum sanguine 
rubens, et pulcher actione magnalium. 

Et dixit Philisteus ad David: Numquid ego canis sum, 
&c.?] Sive potentiam Salvatoris, seu crucis intelligas lig- 
num, ad eundem sensum respicit. Negat se enim super- 
bissimus hostis similem cani, id est, immundum opere, et 
infirmitate contemptibile. Insuper et omnes qui in mundi 
hujus vitam transeunt, diris, insanis, furiosis et latratibus 
persequentem, et lacerantem morsibus, negat patientia 
Salvatoris, negat superandum potentia. At vero manu 
fortis ipse cum crucis baculo veniens, videamus quid de 
occurrente adversario sentiat. Dicit enim Patri: Erue a 
framea animam meam, et de manu canis unicam meam. 
Sed et alibi membra ejusdem adversarii canibus compa- 
randa signavit, cum ait: Non est bonum sumere panem 
filiorum, et mittere canibus. Quorum tamen non paucos 
panem filiorum ministrando, de canibus impudentissimis 
vel rabidis castissimas ac mitissimas convertit in oves. 

Et maledixit Philisteus David in diis suis, &c.| Maledicit 
Deo vivo et vero diabolus, cum deceptos a se spiritus, et 
ob hoc eterno igni damnatos atque damnandos, mortalibus 
deos dare non timet; insuper et spirituales ecclesiz viros 
vitze carnalis arguens, a suis posse devinci in suorum Jjactat 
doctorum, qui partim angelica natura ccelestes, partim sunt 
terrestrn carne mortales, debere membra transferri. Male- 
dicit et per hzreticos corpori veri David in diis suis, cum 
fictos de corde suo ac pessimo igni conflatos sensus, evan- 
gelicee veritati preponere docet; qui etiam carnalia do- 
centes, spiritualium dicta vel acta prasumant se posse 
convincere. Talia magis gentilium superbis philosophis, 
vel barbaris quibusdam (his enim volucres cceli, ac bestiz 

terre, possunt decentissima significatione conferri) quam 
ecclesiastice eruditioni et humilitati congruere. 

Dixit autem ad Philisteum David: Tu venis ad me cum 
gladio, &c.] Ostendit apte Dominus, et omnibus quos adju- 
vabat, et potestatibus quas debellabat, aeris diabolum su- 
perbize solum ac fallaciz armis, quibus vel sua parva 
defendat ac tuetur, vel veritatis sensa perfringat, indutum ; 
se autem ipsum esse, de quo Psalmista precinuit: Bene- 
dictus qui venit in nomine Domini. Denique non cre- 
dentibus quibusdam exprobrans, ait: Ego veni in nomine 
Patris mei, et non suscepistis me. 

Et dabit te Dominus in manu mea, &c.] Et divinitatis, 
inquit, mez virtute superaberis, qui conspecta in me carnis 
vilitate superbus extolleris, et auferam te, qui caput es 
omnium malorum, a conjunctis tibi injuste membris mor- 
talibus; et dabo cadentia membra tua tuorumque satelli- 
tum, hoc est separatos a vobis, et humiliatos mea virtute 
vel gratia homines, qui vestris misere decepti culturis 
adheserant: Dabo, inquam, eos a meis instruendos, meis- 
que sociandos ministris, qui partim angelica natura co- 
lestes, partim sunt terrestri carne mortales, ut preedicato 
per totum orbem evangelio, sciat omnis homo, quia unus 
et verus est Deus, qui nunc notus in Judea, et in Israel 
magnum nomen ejus. Tunc catholica, id est, universali 
laude celebrabitur, a finibus terre ad eum clamantium ac 
dicentium: Domine Deus noster, quam admirabile est 
nomen tuum in universa terra! Nec cuiquam videatur 
absurdum, quod carnis ima ceeli volatilia ac bestias terre 
avidos, ac capiendos per fidem prius carnales animas, 
dixerimus significare doctores. Nam et ipse Dominus 
apertissime leo de tribu Juda, et ecclesia typice lezna 
vocatur: nec solum propter fortitudinem, sed et propter 
insinuandum solers sancte rapacitatis studium.  Dicit 
enim patriarcha Jacob de Domino, Catulus leonis Juda, ad 
predam, fili mi, ascendisti. Dicit et ipse Dominus de 
ecclesia ad Job, Numquid capies leenz predam, et ani- 
mam catulorum ejus implebis? Sed et per quatuor ani- 
malia designatur Salvator. Sicut per hominem et vitulum 

incarnationis et immolationis humilitatem, ita etiam per 
leonem et aquilam fortitudinem voluit, ac sublimitatem 
Suz resurrectionis, atque in ccelos ascensionis indicare. 
Qui etiam ad beatum Job ipse de ecclesia loquitur, dicens: 
Numquid ad preceptum tuum elevabitur aquila, et in 
arduis ponet nidum suum? Cujus ne altitudinem solum 
nidificandi vel volandi, vel etiam perspicax intuendi solis 
acumen, et non vorandi quoque unitatem typice commen- 
datam putares, ad ultimum subjunxit: Et ubi fuerit 
cadaver, statim adest. Ubicunque aliquem a congruo vite 
statu decidisse conspexerit, hunc continuo dictis corri- 
piendo mordacibus, in vita sul corporis membra trajicere, 
et quasia morte suscitatum catholicam restituere festinus 
curat in vitam. De duobus exemplum dandum putavi- 
mus, ut per hc qui legerit, etiam de ceteris volatilibus vel 
bestiis, quid absque scrupulo fidei sentire possit, noverit. 

Ei manum suam misit in peram, &c.| Peram pastoralem 
diximus supra corda esse pastorum, Christi nimirum lateri 
familiarius adherentium. Cur non ergo magis ipsius 
summi ac singulariter boni pastoris conscientia, vel anima, 
pastoralis pera vocitetur ? quze quinque lapides limpidissi- 
mos, sed ad hostem prosternendum fortissimos continet : 
quia purissimam divinz legis scientiam, qua omnis error 
debelletur: cujus et in lapide expressa plenitudo, et in 
quinque libris est latitudo diffusa, solus perfecte nosse et 
implere potuit Christus. In quam profecto peram manum 
mittens, unum de quinque quos ibi miserat lapidibus tulit, 
cum opus loquendi de arca sacri pectoris, armans unum 
de quinque libris Moysi, quorum omnium auctor atque 
adimpletor existebat, hoc est Deuteronomium, in testimo- 
nium sibi ad repellenda hostis antiqui tentamenta suscepit. 
Sed et nos sacris literis instructos, eyusdem hostis insidias 
unitate fidei et caritatis vincere docuit. Et bene funda 
jecit; quia spirituali sensu scripturarum, quem triplicem 
supra ostendimus, hostis superbiam fregit, spiritualis etiam 
nobis intellectus contra eundem arma donavit. Et bene 
in fronte percussit Philisteum, quia et ipsa suze preesump- 
tionis audacia diabolum stravit: ex ipso su profes- 

sionis ostentatu, perversorum dogmatum cultores stultos 
esse patefecit. Sicut enim manus fortitudinem opera- 
tionis, ita frons agnitionem professionis indicat. Quisquis 
igitur in fronte feriri timet, signo salutifere crucis ipsum 
frontem armet, dicens cum apostolo: Mihi autem absit 
gloriari, nisi in cruce Domini nostri Jesu Christi. Deni- 
que David ipse, quia dicere noverat: Signatum est super 
nos lumen vultus tui, Domine: opertam quidem casside 
jactantie loquacis, sed supernee gratiz lumine minime sig- 
natam Philistei frontem dejecit. Et apte infixus lapis in 
fronte ejus asseritur: quia divini verbi sententiam dia- 
bolus, quam vel in se vel in suis sequacibus a Christo 
Salvatore ejusve membris excipit, nunquam omnino libe- 
randus excutiet, sed et execrabilem luet damnatus sine 
fine gehennam. Cui simile est quod Esaias irrevocabilem 
ejus damnationem testatur, dicens: Et erit transitus 
virgee fundatus, quam requiescere faciet Dominus Deus 
super eum: hoc est, neque in zternum salvandus exime- 
tur tormentis, neque per tempora variantia inter poenas 
discurret: et requiem nostro verberantiz more, qui vir- 
gam vel scuticam dorso vapulantis creberime ad punctum 
sublevando tollimus, ut iterum ferire queamus, sed absque 
ullius intercapedine quietis, perpetua subactus ultione 
gemet. Hoc contra eos, qui propter Esaiz testimonium, 
quo de impiis scribens, ait: Et claudentur ibi in carcerem, 
et post dies multos visitabuntur: diabolo et angelis ejus, 
omnibusque reprobis, quamvis post longa et innumera 
seculorum volumina remissionem tantorum criminum, et 
vitam cum Domino promittunt eternam, contra ipsius 
Domini et judicis sententiam, qui se in examinis ultimi 
discrimine dicturum esse predixit: Discedite a me, male- 
dicti, in ignem zternum. Percussus autem lapide cecidit 
in terram gigas; quia pulsatus Dei verbo diabolicus error, 
nequaquam celsus, ut multo ante tempore jactabat, et 
ceelestis sed terrenus fuisse innotuit, et infimus. 

Cumque gladium non haberet in manu David, &c.} Cum 
neminem haberet et Dominus sui verbi ministrum, per 
quem diaboli superbiam docendo perfringeret, nisi quem 

prius ipse diabolo victor eripuisset; omnes enim natura 
filii irze, omnes in iniquitatibus concepti, et in delictis sunt 
a matre generati; supervenit inopinatus, et adversarium 
male diu fortem, quasi fortior exsuperans, universa arma 
ejus, in quibus confidebat, abstulit, ut per quos hostis 
ante quasi per arma sua miserorum animas trucidabat, per 
eos postmodum Salvator in arma justitiz commutatos, 
caput iniquitatis suo precidat a corpore, hoc est conversos 
ad fidem peccatores anathematizare Satanam, et operibus 
ejus, ac pompis omnibus abrenuntiare compellat. Et 
recte gladium quo Philisteum interficeret, primo manu 
tulisse David, ac de vagina sua eduxisse narratur; quia 
Magnum quemque imperii diabolici strenuum, quem pro- 
pugnatorem primo Dominus suz visitatione pietatis sus- 
cipiens, de obscuris errorum latebris in lucem gratiz libe- 
rantis extrahit ; ac sic per eum etiam ceteros corripi pari- 
ter concedit, et corrigi. Sed et nos cum hereticorum 
vesaniz disputando occurrentes, non aliis quam his quz 
Ipsi ad nos reducendos proposuerant, vel argumenta- 
tionum probamentis, vel testimoniis scripturarum convin- 
cimus, eos fabricatores mendacii, et cultores esse perverso- 
rum dogmatum; gigantis profecto proterviam suo ense 
dejicimus. 

Videntes autem Philistiim, quod mortuus esset fortissimus 
eorum, &c.] Videntes immundi spiritus, quod incarnatione 
et passione Dominica victus et prostratus esset fortis- 
simus eorum, fugerunt acordibus credentium. Et con- 
surgentes fortes quique in ecclesia de circumcisione et 
preputio congregati, levaverunt terribilem malignis vocem 
divine preedicationis et laudis, persecutique sunt eos usque 
dum se humiliandos a Christo, et quasi in valle dejectione 
submergendos agnoscerent, qui prius in monte superbiz 
contra illum se castra posuisse jactabant; repeterentque 
profugi corda, que pridem male inhabitando omni prorsus 
spohabant fruge pietatis et fidei. Portas namque Accaron, 
id est, sterilitatis, Philistiim fugientes adeunt, cum maligni 
spiritus a fidelium mente repulsi, ad doctores se denuo 
referunt. Vanitatis et mendacii ipsius civitatis moenia 

subintrant, cum etiam vulgus imperitum ad augmentum 
operis infructuosi et incendio digni coarctant. Sed et 
Geth usque, id est, torcular perveniunt, cum ad bonos 
quosque iniqua persecutione torquendos, deceptorum corda 
protrahunt. Quz cuncta eodem ordine etiam de perversis 
possunt hominibus accipi. 

Et revertentes filit Israel, &c.| Recti ordinis est, ut doc- 
tores veritatis prius ab auditorum priecordiis omnem spi- 
ritum immundum exsufflando et catechizando abigant, et 
sic eos qui fuerant castra dzemonum, sed facti jam pos- 
sessio spiritualis Israel, societati fort sanctorum mysteriis 
salutaribus imbuendo aggregent. 

Assumens autem David caput Philistet, &c.| Juxta lite- 
ram quidem puto sentiendum, quod caput tam fortis 
adversaril detruncatum, non aliam ob causam David in 
Hierusalem urbem rebellem, et Jebuseis adhuc civibus 
inhabitatam afferre curaverit, quam ad terrendos eos qui 
inexpugnabili murorum firmitate vel altitudine fidentes, a 
nullos se superandos presumebant. Denique in ejus expug- 
natione, que per ipsum David facta est, legimus in tan- 
tam eos conscendisse superbiam, ut dicerent: Et si non 
alios quam cecos et claudos, qui in civitate forte reperire 
possent, in propugnaculis sisterent, ipsi ad conservandam 
eam et numero et virtute sufficerent. Suspendit ergo con- 
tra civitatem adversariam caput gigantis victi puer tri- 
umphator, ut se quoque cives licet immanes, ab eodem 
vinci posse non discrederent. Juxta vero allegoriz leges, 
dicendum quod victoriam de antiquo hoste susceptam per 
apostolos preedicantes, et miracula facientes, perfidis adhuc 
gentibus Dominus festinarit ostendere, ut hujus eas signo 
victoriz ad perficienda vite et veritatis sacramenta pariter 
et dogmata converteret, cujus etiam arma in suo taber- 
naculo posuit; quia sancte ecclesiz et homines diabolo 
ereptos sociavit, et ejus insidias (nam et ipsw possunt in 
armis intelligi) patefecit. Nulli enim dubium, quin taber- 
naculum David, Christi domum, que est fidelium ecclesia, 
monstret. 

Cap. u1. Eo autem tempore quo viderat Saul David 

egredientem, &c.| Hzec lectio figurate designat victoriam 
Christi, qua diabolum superavit, devotos quosque et hu- 
miles debite servitutis honorasse servitiis; at vero con- 
tumaces ac superbos gloriosis ejusdem invidisse triumphis ; 
nec tamen raptis licet ad rebellandum impietatis armis, 
superne gratize, quin per mundum clarescat, potuisse resis- 
tere. Quzritur autem, quomodo Saul ignorans stirpem 
David requiret, sui tanto tempore ministri, pariter exor- 
cistz et armigeri. Et volunt quidam mentem ejus a malo, 
quo agitabatur, spiritu, ab agnoscendo interdum, quamvis 
noto homine, prepeditam; non intuentes, quia nec ipse 
Abner tantz severitatis et prudentiz vir, ejus se proge- 
niem nosse testetur: sequitur enim; Dixitque Abner, 
Vivit anima tua, rex, si novi. Unde videtur credibilius 
eum non solos illos dies quadraginta, quibus in valle 
Therebinthi est, contra Philisteos pugnatum, abfuisse a 
latere Saulis, verum tanto ante temporis spatio ad pas- 
cendas sui patris oves fuisse reversum, quando sicut 
pubescentium ztas solet, contingere posse, ut mutato 
inter crementa czterorum artuum etiam ipso frontispicio, 
non facile et cito cognosceretur ab eis, quibus pridem 
notus existeret. Sed quicquid causz illud erat, nos, trans- 
missa historiz radice, ad carpenda allegoriz spiritualis 
odorifera poma scandamus. Egrediente contra Philisteum 
David, quzrit de genere ejus Saul: sed quia ab ipso non 
querit, quod querit, discere nequit. Percusso Philisteo, 
quezerit ab ipso, et audit. 

Filius servi tui Isai Bethlehemite ego sum.| Przdicante 
ante passionem Domino, et sanante omnes oppressos a 
diabolo, quod est contra Philisteum egredi, crucis baculo et 
scripturarum, que de eo erant adimpletione sternendum ; 
querebant inter se nonnulli ex Judzis, quis ipse esset, 
Helias, an Hieremias, an Baptista, an alius quis propheta- 
rum eximius. Sed quod necessarium querebant, scire ne- 
quiverant, eo quod ad fidem veniendo, ab ipso quezrere 
nescirent. At post passionis, resurrectionis, ascensionisque 
ejus triumphum predicantibus apostolis, multi credentes ex 
eis veraciter eum Christum cognoverunt, de Bethlehem 


108 ALLEGORICA EXPOSITIO 


Juda, et radice Jesse, juxta vaticinia prophetarum egres- 
sum, principis mundi regnum invicta virtute vicisse ; quod 
est manu fortem juvenem gigantis occisi caput habuisse in 
manu. 

Et factum est cum complesset loqui ad David Saul, &c.] 
Cum per apostolos Salvator Judzam munera preedicando 
suze incarnationis implesset, multi quidem audito verbo 
crediderunt. Sed perfectiores quique in his spirituali 
gratia redundantes, quod, ut szpe dictum est, Jonathan 
vocabulo designatur, tanta ei dilectione colligati sunt, ut 
etiam animam suam pro eo dare non dubitarent. Porro 
alii non pauci, et maxime qui terreni principatus sive 
abjecto seu desiderato culmine gaudebant, minore quidem 
fervore amoris, sed eadem fidei agnitione preediti suscepe- 
runt ; ejus et ipsi sacramento pro certo credentes et con- 
fitentes nequaquam eum patrum, ex quibus carnem susce- 
pit meritis, quamvis multum sublimibus, equandum, sed 
sequendum apostoli sententiam qua dicit, Quorum patres, 
et ex quibus Christus secundum carnem, qui est super 
omnia benedictus in secula. 

Inierunt autem Jonathan et David fedus, &c.} Tnierunt 
Christus et ecclesia foedus mutuz caritatis et pacis. Dili- 
gebat enim eum ecclesia in membris suis perfectioribus, 
ita ut mori esset parata pro illo; justum rata pro eo corpus 
se simul, et animam dare, qui pro sua redemptione, cum 
esset Deus verus ex Deo vero, humanam carnem induere 
sit dignatus et animam. Nam et Verbum caro factum est, 
et Dominus susceptor est animz mez. Denique exspolia- 
vit se in martyribus carne, qua erat vestitus, et dedit eam 
Christi obsequiis; necnon et aliud, quicquid habebat in- 
genu, virtutis et operum, ejus voluntati devota impendit, 
usque ad acumen peritiamque dicendi, et usque ad indus- 
triam, argumenta fide et ratione veracia, contra male sapi- 
entium versutias emittendi, et usque ad gloriam castitatis 
et immaculati pudoris pro ejus amore servandum. 

Egrediebatur quoque David ad omnia, &c.| Sive credere 

Christo populus Judzorum, seu contradicere mallet, sive 
eum regem facere, seu cruci affigere, prudenter se cozterna 
Patris sapientia semper agebat, et pios.potenter munerando, 
et patienter impios tolerando. Posuitque eum populus 
idem super viros belli spiritualis, in quibusdam videlicet 
credendo et confitendo, quia ipse sit solus, qui pro salute 
animz dimicantes, ut vincere possint, adjuvet. In aliis 
vero, quia reus sit mortis exclamando, qua tandem morte 
ad votum impiorum suscepta, cum mortis auctorem supe- 
rasset, nobis quoque belligerandi cum eo pariter et trium- 
phandi condonat exemplum. 

Et acceptus erat tn ocults untversi populi, &c.| Acceptus 
erat Dominus universis, illos oculos habentibus, de quibus 
ipse loquitur, Beati oculi, qui vident quz vos videtis. 
Maximeque in corde mundo apostolorum, qui speciali pro- 
videntia Judzorum saluti jussi sunt preedicando famulari. 
Quibuscunque enim acceptus non erat Dominus, non zsti- 
mandi sunt tales oculos habuisse apertos; sed esse de 
quibus dicitur, Sinite illos, ceeci sunt, et duces czecorum. 

Porro cum reverteretur percusso Philisteo David, &c.} 
Cum reverteretur victo per suam passionem antiquo hoste 
Dominus, et in gloria resurrectionis suis appareret electis, 
diffamata per Judzam hujus trumphi gloria, egressz sunt 
animz quzque humiles, et propriz fragilitatis conscize de 
universis urbibus Israel, gaudentes in Christo, quem auc- 
torem vitz, et mortis cognovere victorem, ac per multas 
ecclesias, que unam catholicam faciunt, eum concordi 
laudatione celebrantes, in diversis ab uno eodemque spiritu 
datis virtutum charismatibus, quz congruis devotz humi- 
litatis obsequiis Domino suo membra mancipantes, alacri 
ante omnia fide, quasi triumphali carmine declarant; quia 
legis quidem institutio opera justitiz jubendo, non parvam 
de hostili exercitu stragem dederit, non paucas eidem ani- 
marum predas eripuerit ; sed incomparabili virtute Christi 
gratia, vite ccelestis denarium tribuendo, ipsas etiam portas 
mortis victor diruerit; ita ut suos percepta vite zternitate 
morti insultaturos, ac dicturos asseveret: Ubi est, mors, 
contentio tua? ubi est, mors, stimulus tuus? Et notandum, 

quod non universe mulieres Israel, sed de universis urbi- 
bus Israel egress sunt mulieres. Non enim omnium est 
fides, sed de omnibus tamen personis, conditionibus, locis, 
et ztatibus, qui fidem suscipiunt, eliguntur ab eo qui 
dixit: Si exaltatus fuero a terra, omnia traham ad me. 
Neque ibi dixit, omnes, sed omnia; ut significaret, ex 
omni genere hominum futuros esse credentes. Notandum 
etiam, quod Sauli quidem occurrisse mulieres, sed in 
laudes David vocem extulisse dicuntur; quia pie creden- 
tium Christo anime palam legis emulator populo, quid de 
umbra legis ipsius, quid de evangelica luce esset sentien- 
dum, dicebant; quatenus hunc quoque przdicando ad 
viam gratiz et veritatis accirent. Possumus et hoc dicere, 
quod reverso ad celos cum carne immortali Domino 
Christo, egressze obviam angelic cohortes de universis, 
quzecunque et qualescunque ill sunt, supernorum agmi- 
num sedibus, et victorem hostis, ac vite nobis largitorem 
socia debita laudis exultatione susceperint. | 

Tratus est autem Saul nimis, &c.] Iratus autem populus, 
qui in lege gloriabatur adversus gratiz precones, et dis- 
plicuit ei sermo, qui, evangelio coruscante, finem legalibus 
umbris imponebat; dixitque fremens adversus Dominum, 
et adversus Christum ejus: En hujus doctrine sequaces 
asseverant, me quidem Mosaicz legis jussa facientem, 
umbris figurisque servire: Jesum vero suum veritatis et 
vite mundo lumen attulisse: mihi per legem bona terre, 
quze diuturna esse nequeant, promissa; illum per evangelii 
sui gratiam, eterna suis fidelibus ccelestis regni gaudia 
donare. Omnibus ergo certatim, neglecto altaris et hostia- 
rium ritu, ad dogmatis hujus audientiam confluentibus, 
quid ei superest, nisi solum quod non etiam mihi regni 
culmen ademit? eo quod Christiani, etsi numero nos supe- 
rantes, nova sint omnes, et incognita nobis humilitate ac 
paupertate dejecti. 

Non rectis ergo oculis Saul aspiciebait David, &c.| Non 
recto sensu accipiebat populus Judzorum verba evangelii, 
ex eo tempore quo invidize facibus accensus, ejus doctores 
vel auditores coepit odio habere, timendo videlicet, ne gloria 

suze legis subtracta, illus magis per orbem fama fidesque 
regnaret. 

Post diem autem alteram invasit smritus Dei malus Saul, 
&c.] Crescente paulatim luce fidelium, Judzorum crevit, 
et insania cecitasque perfidorum, qui medio synagoge suze 
adversus Dominum spiritu immundo commoti, prophetiz 
verba, que non intellexere, vesano ore decantarent. Do- 
minus autem ad sedandam eorum mitigandamque malitiam, 
patientiz passionisque suze per apostolos quotidiana in- 
stantia replicabat exemplum. Psallebat enim eis manu 
sua, cum per eximium sul corporis operarium dicebat : 
Certissime ergo sciat omnis domus Israel, quia et Domi- 
num eum et Christum Deus fecit hunc Jesum, quem vos 
crucifixistis. 

Tenebatque Saul lanceam, &c.| Tenebat populus Judxo- 
rum regni potestatem, et exercuit eam contra Dominum 
Salvatorem; putans quod fidem ejus et gloriam posset 
persequendo extinguere, instar mortalium ceterorum quo- 
rum szpe laus et memoria, amor sive odium cum ipsa solet 
vita deficere. Contra quos ipse Patrem precatur in Psalmis: 
Ne efficiatur similis descendentibus in lacum. Quantum 
enim David parietem, homo lapidem vivens, sentiens et 
discernens, natura, vita, sensu et ratione carentem ante- 
cellit ; tantum Mediator Dei et hominum, homo Christus 
Jesus, puris homimibus, quamvis sanctissimis, differt. Qui 
quidem et ipse locis congruis, lapidis vocabulo figuratur, 
non tamen cujuslibet in pariete, juxta eos quibus dicitur: 
Et vos tamquam lapides vivi superzedificamini. Sed lapidis 
summi, angularis, electi, pretiosi, in fundamento fundati, 
qui totum ecclesiz surgentis edificium portans, simul et 
protegens, circumcisioni preeputium unanimi pace conjun- 
gat. Nam et ita potest non incompetenter intelligi, putasse 
Saul quod configere posset David cum pariete ; putasse 
Judzos, Christi se nomen et memoriam tollere posse, et 
eradere de terra viventium, si predicatores resurrectionis 
ejus apostolos, qui sunt proxima illi portio domus ejus, id 
est ecclesiz, vel occidendo a se, vel fugando repellerent. 
Sed non David configi cum pariete, non Christi gloria 

minui, non ipsis quamvis multum nitentibus, impiis potuit 
assimilari descendentibus in lacum; hoc est sepulchro con- 
ditis, neque ante diem judicii resuscitandis. 

Et declinavit David a facie ejus secundo.| Et fugit 
Christus a corde impiorum, qui nunquam pia pectora, 
quin in eis requicscat, deserit. Sed non frustra additur 
secundo. Primo enim David abiit, et reversus ad Saul, 
venturo in prelium contra Philistiim, quo tamen post- 
modum adveniens, quem cuncti diu nequivere, solus cito 
prostravit inimicum ; et nunc secundo declinavit a facie 
ejus se interficere nitentis, congruit mysticus sensus. 
Primo namque, sicut et supra expositum est, certantibus 
contra vitia cunctis mortalibus, apparens in carne Domi- 
nus, liberam ab hoc conflictu vitam gerebat in mundo; 
sed et diu frustra laborantes eosdem mortales mira super- 
veniens suz gratiz visitatione adjuvit. Verum quod non 
sine dolore commemorandum est, non sine gemitu casti- 
gandum, multi suum a se vivificatorem ac protectorem, 
dicta ejus aspernando, et przevaricando repellunt; et quod 
fecisse Judzos non credendo arguimus, ipsi credentes 
male vivendo facere non timemus. Declinat autem David 
invitus a facie ejus secundo, ut non eum citharizans ab 
hoste liberet, a quo prius sponte rediit, ut non cum eo 
contra hostem pugnaret ; cum exigentibus nostris meritis 
Salvator omnipotens, lucem nobis suz cognitionis abscon- 
dit, suze defensionis gratiam tollit, ut non nos quotidiano 
suz crucis auxilio ab hostium tutetur insidiis, qui pro 
nostra salute carnem suscipere dignatus est, ut nobis con- 
fligere posset fragilem, ut nobis vincere sanctam. Deus 
igitur cum hominibus conversatus, primo in hoc ab eorum 
consortio recessit, ut non cum eis adversus legem peccati, 
que ei in nullo repugnabat, certaret. Secundo, et in hoc 
non omnium, sed superbientium consortia declinavit, ut 
non eis sua munera crederet; superbis enim resistit, hu- 
milibus autem dat gratiam. 

Et timuit Saul David, &c.| Timuit populus Judzorum 
ecclesiam Christi, eo quod se derelicto gratiam in ea. 
divine virtutis aspiceret. Scriptum est enim: Multa 

quoque prodigia et signa per apostolos fiebant in Hieru- 
salem, et metus erat magnus in universis. Omnes enim 
qui credebant, erant pariter, et habebant omnia communia ; 
quz et ipsa societas mutuz dilectionis, indicium est pre- 
sentis gratiz cceelestis. Et alibi: Per manus autem apo- 
stolorum fiebant signa, et prodigia multa in plebe, et erant 
unanimiter omnes in porticu Salomonis; czterorum autem 
nemo audebat se conjungere illis, sed magnificat eos 
populus. 

Amovit ergo eum Saul a se, &c.| Quomodo quinquage- 
narii vocantur, qui quinquaginta militibus presunt, et cen- 
turiones qui centum; sic appellantur Greece chiliarchi, 
qui in capite sunt mille militum, quos Latina consuetudo 
ab eo quod preesint tribui, magis tribunos quam millena- 
rios dicere gaudet. Amoverunt ergo Christum a se, spreta 
ejus fide, Judzi, et fecerunt eum credentibus amplius spi- 
ritualis militia ducatum prebere. Illorum enim delicto 
salus gentibus. Maxime autem regnat super eos Domi- 
nus, qui stabiles et immobiles, abundantes in opere Domini 
semper sciunt, quod labor eorum non est inanis Domino. 
Quorum quadratam quandam, ut ita dicam, conversatio- 
nem, et nulli obnoxiam lapsui, millenarius numerus, qui 
est denarius quadratus solidus, ostendit. Denario quippe 
perfectio vel operis solet indicari, vel preemii. Sed ut hzc 
eadem perfectio latitudinem fraternz dilectionis augescat, 
decem decies ducito, ut ad centum valeas pervenire. Que 
videlicet summa juxta arithmeticam rationem a#qualibus 
est quadra lateribus, sed adhuc plana, et ideo proximorum 
dilectioni, quos in terra videmus, per figuram accommoda. 
Ut autem ipsa fraterni amoris quadratura, divini etiam 
amoris altitudine solidetur, singulas centenaril numeri 
particulas per decem accumula, ut ad millenarium ascen- 
dere queas; sicque fit, ut denarium non solum quadriformi 
firmitate zqualem, sed et solidum complendo perfecto 
intelligas ; quia talis numerus eorum quibus Christus 
presit, et altitudini stabilissimz, et altissimz stabilitati 
conveniat. Quocumque enim verteris quadratum, solidum 

stabit ; quicquid justis occurnit, stabiles eos prorsus et 
immobiles probat. 

Omnis autem Israel et Juda diligebat David, 0.) Omnes 
qui credidere de Judeis ac gentibus, diligebant et diligunt, 
et dilecturi sunt Christum. Ipse enim egredicbatur in 
carne apparendo, ingrediebatur ad Patrem revertendo; 
ante eos autem, ut et recte conversandi foris adhuc rema- 
nentibus, et beate regnandi intrantibus spem formamque 
tribueret. Egredietur et hodie ante nos, cum pugnantes 
in terris auxiliando protegit. Ingreditur autem, cum finito 
certamine coronandos zternam perducit ad vitam. Admo- 
nendum sane putavimus lectorem, non eundem semper 
allegoricze completionis, quem historice przfigurationis 
ordinem posse servari. Verbi gratia, primo tunica nuda- 
tur, atque in cisternam missus Joseph, ac postea Juda 
docente venditur; primo Juda agente venditum, ac post 
indumento corporis spoliatum sepultumque _ significat 
Christum. Quod propheticis non solum in factis, sed in 
dictis fieri consuevit. Primo enim dixit Esaias: In die 
illa radix Jesse, qui stat in signum populorum, ipsum 
gentes deprecabuntur. Ac deinde subjunxit: Et erit 
sepulchrum ejus gloriosum. Cum cunctis fidelibus pateat 
prius Domino a mortuis resurgente sepulchrum ejus glo- 
rificatum, ac postmodum apostolis signum crucis ejus 
exaltantibus in populos factum, ut ipsum gentes depreca- 
rentur. Quod scripturarum periti anacephaleosin Grece, 
id est, recapitulationem vocare consueverunt. Admonen- 
dum et hoc, quod non una eademque persona, unam sem- 
per eamdemque portionem persone sive rei, quam demon- 
strat, insinuet. Verbi gratia, David Christum significat, 
sed aliquando in seipso, aliquando in sanctis ejus preedica- 
toribus, aliquando in ceteris fidelibus, aliquando in septies 
cadentibus justis, sed poenitendo resurgentibus ; quos uni- 
versos quasi multa ejusdem corporis membra uniformi 
capiti constat adherere Christo. Item Saul populum 
Judzorum figurate denuntians, aliquando regnantem, 
aliquando recte docentem, aliquando Christo credentem, 

aliquando Christi jussa negligentem, aliquando Christo 
invidentem atque eum persequentem, aliquando fidelibus 
suis minas, insidias, czedes, et mortes inferentem, ejusdem 
partem przmonstrat. Item Goliath, qui diaboli typum 
gestat, modo hunc in ipso omnium impiorum capite, modo 
in membris ejus, paganis videlicet, perfidis Judzis, hereti- 
cis, et falsis fratribus exprimit. Ex quibus tamen membris 
Salvator pessimo capiti excisa salubriter nonnulla sua 
membra facere dignatus est. Quz cuncta exemplis pro- 
bare majoris est operis, quam huic loco conveniat. 

Cap.iv. Dixit autem Saul ad David: Ecce filia mea 
major Merob, &c. usque ad id quod scriptum est: Fac- 
tusque est Saul inimicus David cunctis diebus.| Heec lectio 
figurate designat, majore licet parte synagoge Phariszos, 
minore Christum diligente, commotos invidia proceres, 
regni illius quasisse causam, qua traderent illum princi- 
patui et potestati presidis. At ipsum multis, et ex eorun- 
dem gentilium numero ad fidem vocatis, nolentibus, licet 
Judzorum primatibus, ecclesiam sibi de Judea nuptiis 
copulare ceelestibus. 

Dixit ergo Saul ad David: Ecce filia mea Merob, &c.] 
Supra ubi Saul per unctionem sancti chrismatis, et regni 
gubernaculum, Christi typum tenet, duas filias Saulis 
intelleximus plebes, que Christi fide et dilectione ad 
salutem progenitz gemina, id est, corporis et mentis sint 
castigatione perfectz ; vel certe majorem synagogam, mi- 
norem designare ecclesiam. Hoc autem loco, quia mutato 
rerum circumstantium ordine, David quidem Christum 
Dominun, Saul autem invidentem ei, et populum designat 
Judzorum. Recte major filia, que David promissa, non 
autem reddita est, illam populi ejusdem partem significat, 
quz numero et potentia major, quasi jungenda manu fort, 
et desiderabili sponso promissa est, cum ipsius partis prze- 
cessores, id est, Scribe, Sacerdotes, Phariszi, et seniores 
plebis ad ejus audientiam confluerent, eum magistrum 
bonum vocarent, nec solum, sed et quasi magistrum sin- 
gulariter doctum, sive discendi, seu tentandi gratia, fre- 
quenti questione pulsarent. Non autem ill, sed alteri 

data est, cum iidem doctores Rabbi ab hominibus vocari 
querentes, ad se audiendos potius quos potuere cogebant. 
Minor autem filia, que diligendo David dari promeruit, 
illa est nimirum Judaice portio plebis, que et paucitate et 
contemptu abjectior, Dominum Salvatorem, quam Scribas 
et legisperitos sequi, diligere et audire maluit, audiens ab 
illo: Noli timere, pusillus grex, quia complacuit Patri 
vestro dare vobis regnum. Dixerunt igitur Phariszi et 
ceteri principes Judzorum Christo: Ecce majorem sub- 
ditz nobis synagogz partem tibi ad docendum credimus, 
tantummodo vide, ut fortis animo existens, przlieris verbo 
pro libertate populi, cui legem Dei servare, et illi soli ser- 
vire przeceptum est. Scimus enim, quia verax es, et non 
curas quenquam; nec enim vides personam hominis, sed 
in veritate viam Domini doces. Licet dari tributum 
Cesari, an non dabimus? MHéeec autem dicebant przsen- 
tibus Herodis ministris, ut si tributum dari vetaret, illis 
eum punientibus, ipsi a morte ejus viderentur immunes. 
Ait autem David ad Saul: Quis ego sum, &c.?] Non se 
fatetur indignum qui fiat gener regis, sed eidem regi cog- 
noscendum recordandumque proponit, quis ipse sit, que 
vita ejus, que cognatio patris ejus in Israel; atque hinc 
conjiciendum, si ejus sit dignus accipere filiam. Ipse 
autem est manu fortis actu, et desiderabilis aspectu vita 
illius, oves patris sui pascere, et pro harum cura leonibus 
ursisque perimendis occurrere, sed et pro gentis suz salute 
contra armatum ere et ferro gigantem egrediendo animam 
suam periculo dare. Cognatio patris ejus in Israel illa, 
cul idem Israel benedicens ait inter czetera: Non deficiet 
princeps ex Juda, neque dux de femoribus ejus, donec 
veniat qui mittendus est. Quod eodem ordine potest de 
Domino interpretari, quia non se dignum negaverit, qui 
plebem regali per legis eruditionem prosapia generatam, 
unanime sibi pacis et caritatis foedere conjungeret, de quo 
suus przeco personaret: Qui habet sponsam, sponsus est. 
Sed et ad ejus fidem venturis querendum signaverit, quis 
ipse sit, quee vita ejus, quz cognatio patris ejus in Israel ; 
atque hinc cognoscendum, quia ipse, immo solus ipse dig- 

nus sit, qui ecclesiam sibi fidelium jure sponsi copulet. Ipse 
autem est, de quo scribit Joannes: In principio erat Verbum, 
et Verbum erat apud Deum, et Deus erat Verbum, et cetera, 
usque ad id quod ait: Et Verbum caro factum est, et habi- 
tavit in nobis, et vidimus gloriam ejus, gloriam quasi 
unigeniti a Patre, plenum gratiz et veritatis. Vita ejus 
est de qua ipse loquitur: Sicut enim Pater habet vitam 
in semetipso, sic et dedit Filio vitam habere in semetipso. 
Vita ejus est, ad cujus imitationem suos auditores pro- 
vocans apostolus Petrus ait: Qui peccatum non fecit, nec 
dolus inventus est in ore ejus. Qui cum malediceretur, 
non maledicebat ; cum pateretur, non comminabatur, et 
cetera. Cognatio Patris ejus in Israel, ipsa est de qua: 
Juravit Dominus David veritatem, et non frustrabitur 
eam, De fructu ventris tui ponam super sedem meam. 
Cognatio Patris ejus, de qua ipse testatur: Quicunque 
enim fecerit voluntatem Patris mei qui in ccelis est, ipse 
meus frater, et soror et mater est. Non se ergo Dominus 
sponsum ecclesia, id est, Christum esse renuit; sed que- 
rendum intelligendumque, quia ipse est. Docet denique 
Phariszeos, proposito Psalmi testimonio, quomodo Christus 
sit filius simul et Dominus David, interrogans non Chris- 
tum se esse negat, sed illos ad petendam, querendam, pul- 
sandam que agnitionem veritatis excitat. Et alibi Scribz 
bonum se magistrum vocanti, ac de bono faciendo que- 
renti, respondit: Quid me dicis bonum ? nemo bonus nisi 
solus Deus; neque ibi se bonum non esse, sed Deum cre- 
dendum esse significans. 

Factum est autem tempus, ut cum deberet dari Merob, &c.] 
Factum est, cum deberet Christo in carne docenti credere 
major pars Judaice plebis, credidit potius et adhzsit Scribis 
et Phariszis. Dilexit autem pars altera ejusdem populi, 
et ipsa regaliter educata per legem Domini, Salvatoris 
adventum. Congruit autem legis doctoribus significandis 
etiam nomen ipsum. Hadriel Molathite. Hadriel nam- 
que grex Dei, Molathite a parturiente me dicitur. Et 
legalium coetus magistrorum, qui a vulgari actione et rus- 
ticitate selectus, divinis rebus vacare, divina meditare, 

agere, et pradicare jussus est, non immerito gregis Dei 
singularis quasi cognomine fulget. Nec pastoris boni 
culpa est, si qua portio gregis ab ejus custodia resiliens, 
denti lupino malit, quam virge pastorali subjici. Qui 
nimirum ccetus doctorum, quoniam per literam nova gratia 
gravidam recte vivendi primordia nactus est, pulchre civitas 
Hadriel a parturiente me dicitur. Quem videlicet alium 
parturientem, nisi eum cujus figurandis mysteriis omnis 
vetus scriptura deseruit? quem tota legis et prophetz 
scientia diu tenebat occultum, sed post longam quasi 
parturitionem tempore congruo nobis intuendum protulit. 

Et nuntiatum est Saul, et placuit ei, &c.] Cognoscentes 
invidi principes Judzorum, dilexisse Dominum turbam, 
atque ad eum audiendum sedula intentione confluxisse, 
quod in ceteris execrabantur, in una hac parte placitum 
habere coeperunt, quod putarent se illum doctrine fre- 
quentis gratia posse reprehendere in verbo, et capere ali- 
quid ex ore ejus, ut accusarent eum, et traderent gentibus 
occidendum ; zxstimantes etiam Dei sapientiam illi senten- 
tiz subditam, qua dicitur: In multiloquio non effugies 
peccatum. Dixeruntque, Permittamus eum docere, ut sit 
ei in scandalum, et nobis a sanguine ejus innoxiis: sit 
super illum manus Romanorum, accusantibus nobis quod 
cum invenerimus subvertentem gentem nostram, et pro- 
hibentem tributa dari Casari, et dicentem se Christum 
esse. 

Dixit ergo Saul ad David: In duabus rebus gener meus 
eris hodie, &c.| Neglectis sermonibus Saulis, que dolo et 
fradulentia sul manifeste Scribarum et Phariseeorum hypo- 
crisim, qua Dominum circumvenire moliebantur, signifi- 
cant, ad perscrutanda magis fortissima beati David gesta 
veniamus,.quia in duabus rebus gener factus est Saulis, 
in occidendo videlicet gigantem, et in afferendo preputia 
percussorum Philistim. Illum nimirum significans, qui 
ut ecclesiam sibi de Judzeis adoptaret, prius insidias vires— 
que antiqui hostis evacuavit, et traduxit in lucem; ac 
postmodum converse ad fidem gentilitatis exempla eidem 
imitanda proposuit. De gentibus namque erat, cujus fidem 

Judzis sequendam Dominus ostendit, ubi ait: Amen 
dico vobis, non inveni tantam fidem in Israel. De genti- 
bus illa que audire a Christo meruit: O mulier, magna est 
fides tua; fiat tibi sicut vis. De gentibus illi qui ascen- 
dentes inter alios, ut adorarent in die festo, dixerunt ad 
Philippum: Domine, volumus Jesum videre. De gentibus 
et ille centurio, qui tradente Spiritum Domino solus cum 
sua centuria, tacentibus cunctis qui aderant Judzis, timuit 
et glonficavit Deum, dicens: Vere Filius Dei erat iste. 
Sane quod dolum nectens ait Saul: 

Sic loguimini ad David: Non necesse habet rex sponsalia, 
§c.] Ita possumus veraciter figuratum intelligere de su- 
perbis, quod non se putaverint munera Christi ‘necesse 
habere; sed hoc tantum indigere, ut traderctur in manus 
gentium, et occideretur. 

Et post dies paucos surgens David abiit, &c.] Post dics 
paucos, ex quo Judzorum proceres decreverunt tradere 
occidendum gentibus Christum, surgens ipse Dominus 
cum apostolis, qui cum eo erant ad operandam mundi 
salutem, in tantum virtutibus et doctrine gratiz fulgebat, 
ut contra impiorum studia, etiam gentilium non paucos, 
sicut et supra docuimus, ad fidei gratiam vocaret. Per- 
cussit enim David viros Philistiim, cum Dominus superbam 
gentilitatis immunditiam verbo vel exemplo humilitatis -et 
castimoniz confregit. Attulit praputia eorum et annume- 
ravit regi, ut esset gener ejus; cum Judzorum populo 
emortua membra peccati, converse ad Deum gentilitatis 
ostendit, ut ita demum etiam de eis qui conversionem 
gentium sequerentur susciperet. Nec frustra David Sauli 
centum przputia postulanti, ducenta attulit; quia pra- 
sumentibus Judzis quod Dominus, ne‘carnalis quidem 
castimoniz professionem gentibus imponere posset, ipse 
mundavit eos ab omni inquinamento carnis et spiritus, 
perficiens sanctificationem in timore Dei. Centenarius 
quippe numerus, ut semper ad indicium magnz perfectionis 
attinet, quod ante passionis triumphum per se inchoans, 
post assumptionis suz clarificationem in eis etiam sacra- 
mentorum suorum confirmatione per apostolos implevit. 

Dedit ituque ei Saul Michol filiam suam uxorem, &c.] 
Non potuit prohibere populus infidelis, quin de sua gente 
predestinati ad vitam crederent. Vidit namque et intel- 
lexit, quod Dominus erat in Christo, mundum reconcilians 
sibi, quantumcunque crevit ejus in credentibus amor, 
tantum in perfidis timor. Quidam ablata percussis Philis- 
teis preputia per David, presentis zvi statui, quoniam 
Christi gratia operatur in gentibus, aptant ; dilatas autem 
aliquandiu, sed tandem aliquando celebratas nuptias Michol, 
ad eos qui in fine mundi credituri sunt, de Judzis refe- 
runt: cum intrante plenitudine gentium, sic omnes Israel 
salvus erit. 

Cap. v. Et egressi sunt principes Philistinorum, &c. 
usque ad id quod ait: Introduxit Jonathan David ad Saul, 
&c.] Hac lectio figuraliter ostendit, motis in Judza perse- 
cutionibus, quasi ad tollendum de terra nomen Christianum, 
plerosque et ex ipsis persecutoribus per apostolorum 
instantiam non solum redactos a persequendo, sed etiam 
ad credendum Christo perductos. Egressi sunt ergo con- 
tra spiritualem Israel, id est ecclesiam, non semel im- 
mundi spiritus, rectores videlicet tenebrarum, id est, prin- 
cipes hominum perversorum. A principio autem egres- 
sionis eorum prudentius se regebat Christus in membris 
suis, quam omnes xmulatores legis; et celebris facta est 
fama Christianismi et ecclesiz nimis, a Deo ut fideles 
ecclesiz cognominarentur per orbem Christiani. 


IN CAP. XIX. 


Locutus est autem Saul ad Jonathan filium suum, &c.] 
Locuti sunt principes Judzorum et seniores et scribe ad 
apostolos, et precipiendo praceperunt eis ne omnino 
loquerentur, neque docerent in nomine Jesu. 

Porro Jonathan filius Saul diligebat David valde, &c.] Porro 
apostoli diligebant Christum valde, rogabantque enume- 
ratis perfidorum oblocutionibus, ut ipse defenderet eccle- 
siam suam, ipse fidem nomuinis sui servaret in ecclesia; 
manens clam in corde credentium, absconditus vero a 
conturbatione hominum. Nos autem, inquiunt, te inha- 

tante florifera in mente piorum. Hic est enim ager plenus 
odoris et gratiz, cui benedixit Dominus; Loquemur et 
docebimus populum hunc in nomine tuo: et qui ex illo 
credere quam discredere maluerint, nuntiabimus ecclesiz 
tuz sanctz, ut cognito statu singulorum sociare se fideli- 
bus, ab infidelibus servare noverit. 

Locutus est ergo Jonathan de David bona ad Saul patrem 
suum, &c.] Locuti sunt apostoli de Christo bona ad 
Judzos, commemorantes eum virum approbatum a Deo 
in eis virtutibus et signis et prodigiis, que fecisset per illum 
Deus in medio eorum; qui non solum non posset argui 
de peccato, sed et virtutibus instans circuiret civitates 
omnes et castella, docens in synagogis eorum, et preedicans 
evangelium regni, et curans omnem languorem et omnem 
infirmitatem. 

Et posuit antmam suam in manu sua, &c.| Commendavit, 
inquiunt, Dominus in vobis caritatem suam, qua majorem 
nemo habet, animam suam ponendo pro vobis; ut per 
mortem destrueret eum qui habebat mortis imperium, id 
est diabolum ; et liberaret eos qui per totam vitam obnoxii 
erant servituti. Viderunt multi ex nostro numero resur- 
rectionis ejus gloriam, et ascensionis in ccelos, et letati 
sunt. . 

Quare ergo peccas tn sanguine tnnoxii, &c. ?| Quare peccas, 
ejus fidem extinguere, ejus moliens amorem de ecclesia 
tollere, qui solus mortalium vivere potuit absque culpa? 

Quod cum audisset Saul, placatus voce Jonathe, &c.] 
Cum audisset populus Judzorum vocem predicantium 
apostolorum, placatus est ab ira prisci furoris; et vera fidei 
affrmatione testatus, quia nunquam exterminari potest 
ecclesia Christi de medio, nunquam ejus perire memoria, 
qui est ante secula, et manet in zternum. Hee dicebat 
populus idem in his qui spiritualium, quos Jonathan et 
meritis signat, vocem audiere doctorum. In quibuscum- 
que enim hec non dicebat, illi sunt de quibus scriptum 
est: Et auribus graviter audierunt. Et alibi: Et quis 
surdus, nisi ad quem nuntios meos misi? 

Et introduxit Jonathan David ad Saul, &c.| Loquitur 

Jonathan bona de David ad Saul, et auditur, cum evangeli- 
zantes de Christo apostoli catechizant Judzos, sibi fidem 
accommodantes. Introducit autem eundem, cum etiam 
baptizantes eosdem Christi carne et sanguine reficiunt, 
Christi praeceptis instituunt, Christi amore roborant. Fit 
vero ante eum sicut fuerat heri et nudiustertius cum eadem 
illum fide, et spe, et caritate susceperint hujus zvi audito- 
res, qua susceperant et illi qui ex ipso populo eum in 
carne videntes, Deum cognoverunt, vel qui eum in carne 
venturum a seculo sperabant. : 

Cap. vi. Motum est autem rursus bellum, &c. usque ad 
id quod scriptum est: Ezivit proverbium, Num et Saul inter 
prophetas ?| Inhac lectione recapitulatis ab exordio Christi 
incarnati mysteriis, nativitas ejus, virtutes, doctrina, passio, 
resurrectio, et ascensio in ccelos, necnon et fides sequentium 
eum, simul et perfidia dementiaque atque interitus perse- 
quentium, typico sermone describitur. Moto namque ab 
immundis spiritibus bello tentationum, egressus est de 
sinu Patris ad publicum nostrum manufortis propugnator 
humani generis, ille videlicet, qui ait: Exivi a Patre, et 
veni in mundum; iterum relinquo mundum, et vado ad 
Patrem. Et de quo Psalmista sub figura solis hoc ipsum 
aliis verbis edisserens, dicit: A summo ccelo egressio ejus, 
et occursus ejus usque ad summum ejus. Qui omnem 
temporariz suz actionis aciem contra nefandorum ten- 
tamenta dirigens, a seducendis eos statim, vexandisque 
mortalibus magna ex parte cohibuit; fugiebantque, et us- 
que hodie fugiunt a facie eyus; quia ubicunque agnoscitur 
juvantis gratia Christi, pellitur inde continuo diaboli nequi- 
tia fallentis. 

Et factus est spiritus Domini malus in Saul, &c.] Corus- 
cante miraculis Filio Dei in carne, accensus est contra eum 
invidiz spiritus in animo Judzorum, dimittente eos Do- 
mino secundum desideria cordis eorum, ob merita pre- 
cedentium delictorum. Sedebant autem adhuc in regno 
suo et patria quieti, atque ejusdem regni fidentes -infulis, 
Salvatori suo necem parare non timuerunt. Porro ipse 
contradicentes sibi, immo etiam blasphemando, in furorem 

versos, exemplo mansuetudinis et patientize suz quasi dul- 
cedinem cithara ad modestiam spiritus, ac sobrietatem 
revocare studebat. 

Nisusque Saul configere lancea David, &c.] Nisi sunt 
Judzi occisa in carne Christi totum occidere, qui est 
Deus anima et caro. At ille commendans in manus Patris 
Spiritum suum, inclinato capite tradidit illum. Porro plaga 
mortis corpus solum tetigit; fugit autem corpore, et 
salvata est a framea anima ejus, et de manu canis unica cjus, 
carniticibus sola suze perfidiz nocte depressis. 

Misit ergo satellites suos Saul in domum David, &c.] 
Miserunt principes Sacerdotum et Phariszi satellites suos 
ad monumentum Domini, ut custodirent eum, et negata 
resurrectionis veritate, memoria nominis ejus deleretur in 
posterum. Quod cum annuntiasset illi frequens ecclesiz 
gemitus, (desiderium enim pauperum exaudit Dominus,) et 
tremens de conjuratione perfidorum quodammodo dixisset, 
Nisi resurrexeris a morte, non poterit in te credentium 
fides et confessio firma persistere; nisi vigilantiam custo- 
dum mortem superando evacuaveris, cuncta fides mundo 
future resurrectionis tolletur; tandem didicit eum, ne suis 
custodibus tumuli sedem reliquisse. Abit autem, et aufu- 
git a carnificibus suis, custodibusque mendacibus; et dilec- 
tioribus suis post resurrectionem apparendo, salvam illorum 
per omnia spem, fidemque restituit. Potest specialiter 
cithara David crucem Domini, lancea Saul in pariete clavos 
crucis, vel ipsam militis lanceam, qua latus ejus apertum 
est, figuraliter ostendere. Domus autem David, ut diximus, 
sepulchrum Domini est. Saltus per fenestram, occulta ac 
subita est resurgendi pernicitas. Conjux cujus orsis aufu- 
git, ecclesia est credentium Judzorum, que Dominum 
Salvatorem et surgere cupiebat, ct resurrexisse docebat. 

Tulit autem Michol statuam, et posuit eam super lectum, 
&c.] De pelle pilosa, pelle caprarum patet historia; quia 
pulvillus erat de caprarum pelle consutus, qui intonsis pilis 
caput involuti in lectulo hominis mentiretur. Statua autem 
est imitatio veri et viventis; mortua pellis caprarum, 
mortui animantis exuviz. Tulit igitur Michol statuam, et 

posuit super lectum David per fenestram dimissi, et oc- 
culte salvati. Didicit ecclesia Judzos zestimare Dominum, 
qui in sepulchro positus sit, non Christum esse, vitam 
et veritatem, sed quasi simulationem veritatis et vite, 
dicentem, se Christum regem esse. Quem tamen ipsa 
veraci resurrectionis, eo enim more loquendi dicitur eccle- 
sia facere, quze ab impiis facienda vel facta testatur, quo in 
Levitico scriptum est, Ecce contaminabit eam sacerdos: 
non quia ipse lepram mundis afferre potuerit, sed eam que 
immundis inerat ostendere. Posuit et pellem caprarum 
pilosam ad caput statuze Michol. Comperit in exordio sui 
ecclesia etiam illorum perfidiam, qui Dominum Salvatorem 
non solum Christum negant, sed et peccatis gravatum, ne- 
que a mortuis resuscitatum autumant. Capram enim spe 
peccatoris, sicut et justi typum ovem tenere certum est. 
Pili quoque qui fragiles et externi corpori superfluunt, 
opera mortua, ac pre suz densitate frequentiz cunctis jam 
jamque manifesta significant. Et pellem pilosam caprarum 
ad caput statuz pro David in lecto substitutz collocant, 
qui carnem Salvatoris capitalibus peccatis quasi hispidam 
asseverantes, et impuram dilato resurrectionis tempore 
dicunt hactenus lectulum sepulchri, in quem mortua de- 
scendit, tenere. Quam tamen statuam Michol vestimentis 
operit, cum hujusmodi perfidiam ecclesia, postquam cogno- 
verit, reprobat; postquam fidelibus suis ostendit, confestim 
preecipuls operibus, quze nemo alius facere potuit, damna- 
tam per omnia demonstrat, et victam. 

Misit autem Saul apparitores, qui raperent David, &c.] 
Miserunt Judzi infideles statim celebrata resurrectione 
Dominica cogitatus insidiatores, qui explorantes corda fide- 
lium, Christi amorem eisdem vel blandiendo vel minando 
eriperent. At illi carnali adhuc timore silentes, et occulti 
usque ad diem Pentecosten, quasi hoc solum responsi 
reddere quzerentibus, quod zgrotaret in eis fides, et necdum 
bene floreret, Sancti Spiritus igne firmata. 

Rursumque Saul misit nuntios, ut viderent David, &c.] 
Preedicante ab adventu Sancti Spiritus ecclesia Christum, 
miserunt principes Judzorum, qui diligentius viderent, 

quid crederetur de Jesu, Christus esset, an propheta, re- 
surrexisse, an adhuc in sepulchro quievisse, dicentes, Pro- 
nuntiate nobis presentibus ; quia non surrexit a mortuis, 
sed adhuc in terre lecto jacens, diem universalis resur- 
rectionis expectaret, ut sic fides, que in eo est, extirpetur 
radicitus, et eliminetur e mundo. Cumque pedem per- 
secutores cum ecclesia conferre ccepissent, fidelibus de 
Christi triumpho gaudentibus, nihil impiis occurrit aliud 
quam lapis offensionis, et petra scandali his qui offende- 
runt verbo, nec crediderunt ; putantibus eum quasi lepro- 
sum, et percussum a Deo, et humiliatum. Ipse autem, 
sicut propheta consequenter adjunxit, Vulneratus est prop- 
ter iniquitates nostras, attritus est propter scelera nostra. 

Dixitque Saul ad Michol, Quare sic illusisti mihi, &c. ?] 
Dixerunt Judzi non credentes ad ecclesiam primitivam : 
Quare, neglectis traditionibus nostris, credere maluisti in 
Jesum, et confiteri quod nostros custodes resurgendo fuge- 
rit? Cui illa: Quia ipse, inquit, mihi, immo omnibus qui 
im eum credere, et hec confiteri nolunt, mortem minatur 
zeternam. 

David autem fugiens salvatus est, &c.| Ramatha excelsa, 
Naioth interpretatur pulchritudo, qui est locus in Ramatha. 
Nuntiis ergo Saul solum in lecto David cernentibus simu- 
lachrum, ac pellem caprarum, ipse David fugiens salvatur ; 
et Judzis tempore mortis Dominic conferentibus invicem 
simulatorem fuisse, nec vere innocentem et justum, sed 
sui sceleris merito crucifixum Dominum, qui clausus tene- 
tur in sepulchro, Dominus ipse potenter a morte resurgens 
in excelsa vitz, immortali gloria discipulis apparet, dicens : 
Quia sic scriptum est, et sic oportebat Christum pati, 
et resurgere a mortuis; abiitque, et moratur in pulchritu- 
dine regni perennis, quee est in ceelo. Abiit post illum et 
ecclesia spe anima et carne, et sic semper cum Domino erit. 

Nuntiatum est autem Saul a dicentibus, Ecce David in 
Naioth in Ramatha, &c.] Quz de secundis quoque nuntiis, 
necnon et tertiis pari ordine referuntur. Nuntiatum est 
Judzis ab apostolis, apostolorumque discipulis, quia Domi- 
nus Jesus Christus post passionem, resurrectionem, et 

ascensionem suam, sedens ad dexteram Patris regnet excel- 
sus in celis. At illi continuo ternos suze quondam fidei et 
religionis, nunc autem impietatis et perfidiz nuntios, sacer- 
dotes videlicet, Scribas et Phariszeos destinaverunt, ut ejus 
confessionem fidelibus persequentibus auferrent ; qui uni- 
versi persequentium licet et infidelium gerentes animum, 
mox tamen ubi disputando usque ad prophetarum dicta, 
quibus apostoli Christi spiritualis intelligentiz revelatione 
presunt, ventum est, hic et 1psi divino Spiritu conscripta 
protestantes, simul et amando cum fidelibus, et credendo, 
quamvis non etiam intelligendo decantabant. 

Abiit etiam ipse in Ramatha, &c.| Postquam doctrina 
Judaica adversus Christum non valuit, addita sunt verbis 
et arma, que scdentem ad dexteram Dei Patris Filium 
hominis persequerentur in terra. Sed et ipse terrenus 
eorum principatus, ubi abdita scripturarum de Jesu et 
discipulis ejus quesiturus adiit, nihil aliud in eis potuit 
invenire responsi, quam quod ipse cum suis in Naioth 
in Rama, i.e. in pulchritudine paterniregni, in excelso ce- 
lorum habitet. Ac per hoc certissime sciendum sit omni 
domui Israel, quia et Dominum eum et Christum Deus 
fecit. Et bene cisterna, que propter altitudinem sive 
latitudinem aquarum scripturarum abysso congruit, in 
Socho, id est, in humilitate sita memoratur ; quia nimirum 
sancta scriptura contra morem secularium doctrinarum, 
humilitatis magistra existens, per humiles edita scriptores, 
humilibus solum auditoribus vel lectoribus patet. At su- 
perbi audita per eas Christi gloria coelesti, quem non valere 
gressu corporis sequl, nec gressu dilectionis voluerunt asse- 
qui, hunc gressu nefand factionis coepere insequi, ita ut 
ipse cuidam a talibus salvando, atque a sua perfidia refre- 
nando, de Naioth, que est in Rama, hoc est, de pulcherrima 
superne sedis altitudine protestetur, et dicat: Saule, Saule, 
quid me persequcris ? 

Et factus est etiam super eum Spiritus Domini, &c.] Cog- 
novit quidem persecutor ecclesia Judzeus, quia Spiritu 
Sancto inspirati, locuti sunt sancti Dei homines; sed 
eorum ipse dicta ore promere sciens, recte autem sentire 

nesciens, contra eum a quo vel de quo dicta sunt, furiosus 
ingredi non timuit. Prophetabat autem insanus, immo 
usque hodie prophetat, id est, veracia prophetarum verba 
non intelligens canit, legit, diligit, et eousque talis vaticinii 
protrahit officium, donec ad narranda ipsius pulchritudinis 
supernz, quam in ccelis speramus, dans sine mente sonum, 
mysteria celsa perveniat. 

Exspoliavit se etiam ipse vestimentis suis, &c.] Hee 
manifeste furiosi sunt et amentis, exspoliare se hominem, 
vexatumque cadere, ac tota die et nocte nudum in terra 
jacere. Nec tamen divine potentiz non subest etiam 
per talium iram mysticum quid, propter eos qui audiant et 
discernant dicere. Qui enim per Balaam mente sibi con- 
trarium, tot et ante mysteria predixit, per Caipham per- 
secutorem impium salutiferze suz passionis dedit arcana 
prophetari, per subjugale mutum in hominis voce loquens 
prohibuit, prophet insipientiam; ipse per Saul arrep- 
titium, presente Samuel et ceteris prophetis, quzeque vo- 
luit mystica pandit, ut sic David innocens salutis aditum 
capesseret ; sic persequentis eum Saulis insania cunctis 
ubique patesceret ; sic denique daretur intelligi, quantum 
presentia perfectorum conferat votis humilium, que etiam 
superbum potuit prophetiz virtute sustollere; sic etiam 
futurus persecutoris populi natus signaretur informis, qui 
odiis insequendo Christum exspoliare merucrit ornamento 
regni singularis, cadere a statu prisce rectitudinis inter 
prospera et adversa proficientis ecclesia, ccelesti simul et 
terrestri gloria nudus, solis desideriis miser adhzrere mun- 
danis, et inter hzec prophetiz, que ecclesiz fidem firma- 
ret verbo tenus, scripta tenere. Et bene.dicitur, quia pro- 
phetavit cum ceteris coram Samuel; zque enim adhuc 
synagoga infidelis cum ecclesia legis et prophetarum dicta 
meditatur et lectitat ; sed hac spirituali intelligentia carens, 
illa de Domino cuncta intelligenda cognoscens. 

Unde exivit proverbium, Num et Saul inter prophetas ?} 
In proverbium facti sunt ecclesia Judai, qui mente sinis- 
tra inter fideles sacris lectionibus intentos etiam ipsi fide 
et sensu vacui scripturis utantur. In proverbium et ill, 

qui in die novissima dicent: Domine, Domine, nonne in 
nomine tuo prophetavimus? etc. Sed et cum videris 
indoctos quosque in ecclesia docendi sibi cathedram pre- 
sumere, et sub persona fidelis magistri perversos non 
mandata Dei, sed suas traditiones servandas, sua dogmata 
sectanda auditoribus imponere deceptis, dicito: Num et 
Saul inter prophetas ? 


IN CAP. XX. 


Cap. vil. Fugit autem David de Naioth, &c. usque ad id 
quod dicit, Sed et Jonathan ingressus est civitatem.] In 
hac lectione Dominus persecutionem passus a Judzis, 
amplius collectam ex eis ecclesiam sua gratia confirmat ; 
significans quid de eisdem Judzis, quid de gentibus ad 
fidem vocandis oporteat fieri. Sed et eidem reprobi Ju- 
dzorum scripturarum epulis sine Christi fide celebratis, 
ipsum pariter cum eximiis membris ejus, id est, apostolis 
perdere disponunt; atque a se fugatum, ad salvandas gen- 
tes properare compellunt. Diximus autem, Naioth que 
erat in Rama, id est, pulchritudinem que erat in excelso, 
regni ccelestis gaudia, que Dominus corporaliter ascen- 
dendo nobis promittere et aperire dignatus est, typice 
designare. Diximus scripture sanctz verba, quibus idem 
regnum prezsagitum est, indicare. Sed in hac utraque 
pulchritudine excelsa Dominus fidelibus suis et manet 
semper et apparet; ab infidelibus vero ac superbis sese 
avertit et aufert, quia neque audientes a doctore, quod 
regnet in ceelis, credunt ; neque ipsi legentes in propheta, 
quia ascendens in altum captivam duxit captivitatem, dedit 
dona hominibus. Et, Dixit Dominus Domino meo, Sede 
a dextris meis, donec ponam inimicos tuos scabellum 
pedum tuorum; vel cetera hujusmodi de illo dicta intel- 
ligunt. Et hoc est, David ob Saulis insidias fugere. De 
pulchritudine posita in excelso, Dominum Salvatorem, qui 
est in dextra Dei, a superbis audientibus ad ccelum ascen- 
disse non credi, cujus sacramentis tota prophetiz scriptura 
redundat, ipsum querentibus impiis, in prophetica lectione 
nullatenus posse reperiri, qui semper manens ubique totus, 

cum abest iniquis, et recedit, videamus quo veniat et 
adsit. 

Veniensque locutus est coram Jonathan, Quid feci? &c.] 
Expulsus namque non credendo Dominus a reprobis, dul- 
clus amantium se solet corda revisere, eosque incarnationis 
guz, ac vite innoxie#, necnon et persecutionis injustz 
crebrius admonere, ut lzetantes 1n illo confiteantur memorize 
sanctitatis ejus. 

Quinimmo vivit Dominus, et vivit anima tua, &c.] Uno 
tantum gradu a morte divisus est ; hoc est, ipsius in qua 
manebat domus pariete, quando (sicut etiam quinquage- 
simi octavi Psalmi titulus continet) misit Saul, et custo- 
divit illum, ut eum interficeret. Sed mox eidem morti 
per fenestram lapsus ereptus est, atque aufugiens ad inte- 
grum salvatus est, ut miserante Domino fieret, quod in 
eodem titulo preemissum est, in finem ne disperdas David, 
in tituli inscriptione. Quod pari ordine etiam de Domino 
Salvatore debet intelligi, quia videlicet uno tantum,quan- 
tum ad hominum temeritatem, gradu sit a morte divisus, 
quando miserunt principes sacerdotum, et custodierunt 
monumentum ejus, ut ei quasi aditum resurgendi preclu- 
derent, negato resurrectionis aditu, cohzrentes ei disci- 
pulos a fide detraherent, retractis a fide discipulis cunctam 
nominis ejus de medio memoriam eraderent. Sed juxta 
memoratz inscriptionis testimonium, sicut non titulus, qui 
a Pilato scriptus est, Hic est rex Judzorum ; sic nec regis 
ejusdem imperium potuit aliquando corrumpi. 

Et ait Jonathan ad David, Veni, egrediamur tn agrum, 
&c.] Mirus ordo dicendi, quasi ad Deum ceepit, quod 
tamen ad hominem loquendo complevit; sed hoc pro in- 
comparabiliter ardente affectu juvenum, virtute mutua sibi 
invicem commendatorum; hoc ad indicium fidei, Deo 
teste, semper et ubique servande; quam grammatici 
figuram Grece paraprosdociam, id est, inopinatum exitum 
vocant. Prius igitur in urbe secreti, deinde et in agrum 
egressi Jonathan et David, foedus Domini feriunt, ut non 
Jonathan a David, si quid de eo pater ejus boni cogitet, 
abscondat ; non illum ad patrem, nisi forte ad pietatem 

conversum, introducat; sed et Jonathan ipse, si vixerit, 
misericordiam accipiat a David; si vero mortuus sit, mise- 
reatur David domus ejus usque in sempiternum. Quia 
primitiva ecclesia in exordio sui non parva ex parte judai- 
zans, sed mox in fructiferam Christiane libertatis latitu- 
dinem egrediens, pactum cum Domino perpetue dilec- 
tionis iniit ; placuitque, ut si qui de Judzis persecutoribus 
Christi bonitatem agnoscere, atque ad eum converti voluis- 
sent, mox fidelibus eyus membris, hoc est ipse ecclesiz 
eorum fides et conversio panderetur, quatenus ejus con- 
sortio plenam possent obtinere salutem, et non porcis 
margaritas, non ejus sacramenta profananda incredulis, 
sed potius his quicunque in pace vivere gauderent, pie sus- 
cipienda crederentur. Et si quidem apud Judzos integer 
ecclesiz status et vita maneret, non tamen suo merito cre- 
dentcs, sed miseratione et misericordia sul coronarentur 
Auctoris. Si vero illis spernentibus ad se via vitae conver- 
teret, nihilominus tamen et viritim usque in finem seculi 
de illa gente credentibus, et cunctis simul conversis in fine 
reliquiis, misericordiz non negaretur introitus. 

Dixitque ad eum Jonathan: Cras calende sunt, &c.] 
Calendas scriptura sancta non disparia illa mensium initia, 
quz annua duodecim habent Romani, sed novilunia, que 
a Grecis Neomenia vocantur, significat; quz solenniter 
Hebrzi juxta institutionem legis, hostiis, epulis et otio 
sabbathi, id est, requiei celebrabant. Hoc: significante 
Spiritu Sancto, quoties Christus ecclesiam, quoties animam 
quamque fidelem quasi sol lunam novo sue gratis lumine 
resperserit, mox spiritualis vitz hostias Deo solennius 
offerendas, mox divinorum eloquiorum dapibus dulcius 
indulgendum, mox a cunctis exterioris cure tumultibus 
felic1 otio esse feriandum. Unde nunc Jonathan venturus 
in crastinum, calendis loquitur ad David. 

Descendes ergo festinus, &c.] Ut videlicet die qua operari 
usque ad calendas licebat, iret; quo per calendas, in qui- 
bus cunctos silere dicebat, quietus sederet. Dicit ergo 
Jonathan ad David, futuras in crastinum calendas, et 
requirendum eum a Saule usque perendie. Dicit ad Chris- 

tum ecclesia primitiva, per ipsum jam docta quid dicat ad 
ipsum; instare tempus quo Soli Justitiz credentes sive 
credituros ex Judzis, luce veritatis innovet; quzsituros- 
que illum incredulos, et in ipso nove lucis exortu, qui fit 
per auditum verbi, et incremento lucis ejusdem, quod 
agitur per operationem verbi auditi. Et audientibus enim 
in ecclesia, et operantibus mandata evangelii, concinnabant 
dolos ili, de quibus loquitur Dominus: Confundantur et 
revereantur iInimici mei, qui querunt animam meam. 
Monebat Jonathan David, ut descenderet festinus, veni- 
retque in locum ubi celandus esset, et hoc in die qua 
operari liceret ; sederetque juxta lapidem Ezel, quod inter- 
pretatur abiens, sive pergens. Rogabant majores natu 
ecclesiz primitive Dominum, ut per inspirationis suz 
gratiam festine descenderet in corda fidelium, locum vide- 
licet sui semper amoris receptorum, de quo canitur in 
Psalmis, Et factus est in pace locus ejus. Ubi celandus 
esset per fidem ab eis qui Christiane paci discredendo 
resisterent, ac solis exterioribus dediti, interna sui Condi- 
toris mysteriis non mererentur intueri. Precabantur quo- 
que devoti, ut veniens mansionem facere dignaretur apud 
fortes fide, qui prompti essent animo, vel ad virtutem 
semper alta proficere, vel virtutibus consummatis ad vi- 
senda gaudia vite coelestis abire. Tlzc autem cupiebant 
in luce gratize presentibus, tempore videlicet operandi 
bonum ad omnes, currendique in via lucis, ne quis a tene- 
bris exterioribus comprehendatur improvidus. Hec et 
hodie sicut et tunc, et donec hodie cognominatur, sanc- 
torum desideria Dominum Salvatorem facere votis insatia- 
bilibus optant. 

Et ego tres sagittas mittam jurta eum, &c.| Et ego, 
inquit ecclesia Domino, te habitante in cordibus perfec- 
torum, predicatores sanctz et individue Trinitatis mittam, 
qui pennis virtutum volatiles, acumine dicendi penetra- 
biles, arcu sedule lectionis exciti, fragiliores quosque 
adhuc, et quasi terrestres, in vicinia tamen fortium socia 
dilectione manentes, fidei verbo feriant, quatenus saluti- 

fero vulnere caritatis attacti, visibilia quaeque graviter 
ferre, in sola sui Auctoris memoria quiescere, solam ejus 
visionem pro dulci habere cogantur. Muittam autem eos, 
non quasi in incertum verbi cursum finituros, sed quasi 
exercens me ad signum vere et unicz salutis, quasi ad 
solum divinz voluntatis intuitum, cunctos mez doctrinz 
dirigens ictus ad destinatum persequar, ad bravium su- 
perne vocationis Dei in Christo Jesu. Maittam quoque et 
auditores ad obediendum fidei alacres; qui universa spi- 
ritualium dicta sive gesta doctorum solicite perquirentes, 
ad mei status gloriam pie sequendo referant. Quibus 
videlicet auditoribus, si proximos eosdem magistros, atque 
intra eos positos bene vivendo capiant, ostendero, si tu me 
visitare digneris, solitam de Judzis benedictionem augen- 
dam; quia pax tibi est, quiescentibus interim odientium 
armis. Sin autem ipsis meis humilibus doctores ultra se 
excussos, et a Juda persequendo repulsos intimavero, 
vade et intende ad visitandas omnes gentes; quia hec est 
zeterni voluntas et providentia Patris, ut, contingente in 
Israel czcitate, plenitudo nationum vite januas intret. 
De verbo autem unico Patris, quod locuti fuerimus, ego 
confitendo, et tu docendo, sit ipse Deus Pater omnipo- 
tens solus testis wternus inter me et te; et recte, quia 
solus arcana Filii novit Pater, et soli quibus revelare 
dignatus fuerit Pater. De quibus loquitur idem Filius 
Patri: Et revelasti ea parvulis. Qui hunc Deum ante 
secula generatum, in fine seculorum incarnari, et illos dis- 
posuit eadem incarnatione salvari. Non autem hec 
loquens Ecclesia, Dominum quz agere debeat, quasi 
nescium instruit, sicut nec quasi nescium que ipsa fac- 
tura sit docet; sed quz ab ipso misericorditer facienda 
per ipsum didicerit. Hec ut citius faciat, devotis precibus 
optat; quz ase recta facienda per ipsum acceperit, hec 
sibi gratias agendo confiteri laudabunda non cessat. 
Abscondiius est ergo David in agro, &c.] Absconditus 
est Christus in Christianis per fidem ne videretur ab 
eis, qui non nisi terrena et temporalia scire, credere et 

amare didicerunt; et venerunt tempora quibus ecclesiz 
splendor novo Solis Justitiz jam magis ac magis auges- 
ceret attactu: seditque populus Judzorum in his qui de 
terreno potius regno superbiri, quam pro ccelesti humi- 
hari gaudebant, ad libandas epulas lectionum sacrarum. 

Vacuusque apparuit locus David, &c.] Legentibus incre- 
dulis vacuus apparet locus Christi in scripturis; quia 
totam licet testamenti veteris seriem recensentes, nus- 
quam reperiri merentur eum quem scriba doctus in regno 
celorum in omnibus prope divinis novit reperire pagellis. 
Denique Saul in typum Judzorum ad comedendum scrip- 
turz panem residens, Christum, quem odiendo a sua mensa 
pepulerat, nequit habere presentem. At Cleopas hunc 
cum socio non quidem adhuc plene agnitum, sed jam 
tamen amatum ad mensam vocavit; ideoque confestim in 
panis fractione cognovit. Quod et nos utrumque facimus 
hodie legentes, cum alii apertas etiam de Christo senten- 
tias ad aliud perversi vertere conamur; alii allatis divino- 
rum apicum ferculis, Christum mibi, quamvis non statim 
cognitum, pie tamen et sobrie querendo, prasentem 
habere incipimus, donec ipso paulatim sua pridem clausa 
mysteria nobis pulsantibus reserante, quasi eum in panis, 
quem ipse nobis fregerit, oblatione cognoscamus. Nec 
tamen omnis qui in scripturis quas legit, Christum intelli- 
gere non potest, mox etiam quzstiones vel persecutiones 
movere contra Christum potest; quia paulatim deficere ad 
vitia, sicut et ad virtutes proficere solet animus humanus. 
Potest autem et ita intelligi, epulante Saul vacuum appa- 
ruisse locum David: Dominum sua membra, videlicet 
ecclesiam, a celebrandis legis carnalibus sacramentis ad 
spiritualia magis agenda vocasse. Utrique autem sensul 
concinit quod sequitur: 

Cogitabat enim, quod forte evenisset ei, &c.] Cogitabant 
enim Judzi, quod non esset Jesus mundus, nec purificatus 
a peccatis, qui sabbatum violasset, et cetera contra legis 
vel potius suarum traditionum decreta faceret simul et 
doceret. Atque ideo merito nil in scripturis de illo sig- 
natum posset inveniri. Cogitabant quod non essent mundi 

Christi discipuli, quod justitiam fidei operibus ac purifica- 
tionibus legis anteponere cernebant, ideoque nec magni 
pendebant eos secum ad sacrificia non venisse, quos ob 
vivendi discrepantiam toto detestabantur ex animo, vel 
etiam extra synagogam fecerant. 

Cumque illuxisset dies secunda post calendas, &c.| Cum 
in corde fidelium nove gratize jubar augescendo feliciter 
post silentium audiendi sermonis ad tempus usque veniret 
operandi quee docebantur, nihilominus infidelium proca- 
citas vacuas sine Christo et scripturarum alimonias, et 
ritus carnalium celebrabat czeca sacrorum, quzrebantque 
perfidi parentes ab electis Christo filiis, de quibus dici- 
tur: Filii vestri in quo ejiciunt? Cur non Christiani ad 
carnalia legis opera, circumcisionem dico, victimas, et 
solennia multimoda vel audienda cum ceteris, vel agenda 
confluerent? Cur non ipse Jesus, quem de radice Jesse 
incarnatum, mortuum, ac resurrexisse, Chnstum Deum 
crederent, in prophetica lectione posset uspiam reperiri ? 

Et respondit Jonathan Sault: Rogavit me obnizxe, ut tret 
in Bethlehem, &c.| Mirum quidem videtur juxta literam, 
cur hoc modo de David vel Saul cogitare et interrogare, 
vel Jonathan respondere voluerit, cum manifestissima pre- 
cesserit causa regu livoris, qua non frustra David sux 
saluti, immo etiam vitz consulere debuerit: nisi forte 
putandus est Saul crebro se invadente dzemonio multa 
fecisse vel dixisse, qua more energumenorum, nec przeme- 
ditari prius, nec post reminisci valuent: inter quz hec 
quoque in David furentis potius quam audientis animo 
gesta credi debere. Cui etiam sensui videtur astipulan 
scnptura, qu, absente a mensa Saulis David, non premis- 
Sam injuriam retractasse Saulem, sed tantum cogitasse 
dicit, ne forte esset pollutus, vel nocturno videlicet somno, 
vel coitu, vel alquo rei funebris aut sordidantis.attactu, 
quo a mundorum juxta legis edictum arceretur convictu. 
Astipulan et ulud quod in capite totius hujusce lectionis 
senbitur: Et factus est spintus Domini malus in Saul. 
Verum hee uteumque se habeant, mysticus sensus in 
prompiuest, Respondit enim columbina simplicitas elec- 

torum Christi, principatui synagoge persecutrici: Jesus 
Christus, de quo interrogas, Deus et Dominus meus roga- 
vit me obnixe, ut, missis in hoc ipsum et circumquaque 
doctoribus, venire facerem eum in cor novi testamenti 
gratia gaudentium, ubi non cruor victimarum, non manna 
Mosaicum, sed secundum ordinem Melchisedech acto 
sacerdotio, ipse panis vivus, qui de ccelo descendit, in 
mysterio celebratur. Unde rectissime talium conventus 
sacrosancto nomine Bethlehem, id est, domus panis voca- 
tur. Dimitte me, inquit, venire ad tales, baptismatis ejus- 
dem mysterium, simul et’ catholic tuze pacis credendo 
consortium. Sed et quod primum atque ultimum decet, 
verbi quo catechizentur, et perpetuo confirmentur, eis 
committendum presidium; quoniam sacrificium solenne 
est ipsa vita conversorum in civitate Dei nostri, in monte 
sancto ejus. Unitas electorum meorum, qui sunt fratres 
mei et coheredes facti per gratiam, me crebris precibus, 
ut eorum semper numerum novo credentium foetu multi- 
plicare digner, obsecrat. Nunc ergo si diligis me ex toto 
corde, etiam alios per te futuros meos fratres visitando 
lucrifaciam ob hanc causam. Neque typicam legis men- 
sam cum suis ultra quzrere curavit; neque in scriptura, 
quam carnaliter legendo non intelligis, eum qui spiritu- 
aliter est quaerendus, invenis. 

Iratus autem Saul adversus Jonathan, &c.] Trati syn- 
agogze majores adversus spiritualium ccetum, matrem ejus 
ecclesiam adulterz vocabulo notant, quia pro Moyse Chris- 
tum, pro amico sponsi sponsum, pro servo dominium nobi- 
lius regenda susceperit. Numquid ignoramus, inquiunt, 
quia diligis Jesum in confusionem tuam, et in confusionem 
doctrine Christiane? Qu merito ignominiosa vocatur, 
quia legis sacra deferens, etiam augustissimam et longe 
lateque glorificam templi frequentiam ultro deserere, atque 
in abditis potius suos conventus despecta cogere gaudet. 
Quamdiu enim fides in Jesum terris adfuerit, non stabilis 
eris tu, neque regnum tuum. Itaque jam nunc mitte doc- 
tores, et adduc eos qui Jesum Christum et Deum credunt 
et confitentur, ad nos potius audiendos, nostra sequenda 

dogmata; quia Filius mortis est, huic nomini servientium 
coetus. Hzec quidem dicebant perfidi; quod tamen longe 
aliter quam querebantur, evenit; quia qui propter regni 
terrestris amorem peregrinantes in terra cceli cives perse- 
quebantur, et terre regnum simul perdiderunt et cceli: 
quod utrumque potuissent habere, si unum _ utriusque 
Dominum non impie persequendo repellere, sed pie 
sequendo suscipere mallent. 

Respondens autem Jonathan Sauli patri suo, ait, &c.] 
Respondens infidelibus ccetus fidelium Christi, ait: Quare 
moritur Christiana religio? Cur ipse Christus a vobis 
rapido dente laceratur, quem preses ipse, qui morti dedit, 
prius innocentem confessus est et justum? quem latro, 
qui pariter et mortis sententiam accepit, nihil mali fecisse 
testatus est? Verum persistentibus in fide defensione 
coheredibus Christi, concurrerunt ad arma perfidi, quibus 
eos debellarent; et quia ad Christum post resurrectionis 
gloriam pertingere, quia secundo in eum manus mittere 
nequiverant, 1psius pro eo membra percuterent. 

Surrerit ergo Jonathan a mensa in ira furoris, &c.] 
Mota persecutione propter verbum, retrahebant se paulatim 
apostoli, ac primi ecclesiz magistri, etiam ab ipsa judaizandi 
consuetudine, quam ob devitandum persequentium scan- 
dalum aliquamdiu tenuerant, sicut et in epistola ad Gala- 
tas, et Apostolorum plenius Acta testantur. Et quibus in 
audiendo carnaliter sonantia legis verba interesse non 
abnuerant (quod est, ut supra exposuimus, novilunii intel- 
lectualis initium) eis in observando hec carnaliter nequa- 
quam annuere vel abesse volebant. Erat enim tristitia 
illis magna, et continuus dolor super Christo cordi eorum, 
eo quod docentes eos non audissent fratres et contribules 
sui, ut crederent in eum ; qui cum esset super omnia Deus 
benedictus in secula, ex eis secundum carnem inter omnia 
nasci, et ut nos a maledicto legis eriperet, fieri dignatus 
est maledictum pro bonis. 

Cumque illuxisset mane, venit Jonathan in agrum, &c.] 
Cum post doctrinam operationemque gloriosam, etiam vir- 
tutum exhibitio quasi tertia dies calendarum in ecclesia 

coepisset oriri, venit spiritualium concors societas docto- 
rum, relicta lteralis observantiz mensa, in fructiferam 
gratiz libertatem, juxta dispositionem Domini Salvatoris ; 
secutus est et auditorum chorus humilium, cui ipsa pre- 
cipiens ait: Vide ut crescas bonorum passibus actuum ; 
et cunctos quos ego prope vel procul dispergo verbi minis- 
tros, in mea catholica pace conservandos intelligas, nec de 
cujusquam quasi duro ad presens eventu turberis, quam- 
vis mors immatura preripiat, quamvis Indus ater, quam- 
vis Scytha immanis barbarusque rapiens ab invicem diri- 
mat, omnes mel status integritas uno corde et anima 
conjungit, uno eodemque in ccelis vitz premio donavit. 
Vel certe ita dicentem colligere puerum, et afferre Jonathz 
sagittas quas jecit, cognoscere discipulos bonos cuncta 
diligentius suorum dicta simul et facta magistrorum, atque 
hzc ad confirmationem universalis ecclesiz pie et sobrie 
retractanda referri. Cumque auditores seduli dicendo 
pariter et operando verbo institissent, misit ipsa columbina 
unitas sanctorum, que consuete vocatur ecclesia, et alios 
doctores, qui ultra primos auditores progressi, etiam ex- 
teris, id est, gentium civitatibus verbum committerent. 
Venit itaque humilitas discentium, et ad intuenda gesta vel 
przedicamenta eorum quos misera ecclesia, quia et ab ipsa 
missione repente fide ferventis ecclesiz nova vox insonuit, 
quam previdere minorum nescivit humuilitas; ostendens 
eos qui instar sagittarum verbi acumine corda salubriter 
vulnerarent, porro in gentibus esse destinandos; quarum 
prima et eximia sagitta Cornelii centurionis precordia 
petens, excussa sanie lethifera, recipiendam melius novam 
vulneravit ad vitam. Clamavitque ecclesia suis auditori- 
bus superne adhuc dispositionis ignaris; quod est post 
tergum pueri, ne quis tardaret crescentis gratiz tempore 
iter peragere virtutis. 

Collegit autem puer Jonathe sagittas, &c.] Didicit humi- 
lis piorum discipulatus suorum ex ordine gesta, didicit et 
dicta prceptorum, atque ad ecclesiz cunctam retulit lau- 
dem; sive juxta quod supra exposuimus, vidit vel vita 
adhuc vegetos, vel jam morte przreptos Christi discipulos 

ab Hierosolymis, unde verbum Domini exivit, longe late- 
que dispersos, et cunctos in una ceelesti Hierusalem recol- 
ligendos agnovit; nec tamen divine voluntatis arcanum, 
quod peenitentia gentibus ad salutem danda esset, scire 
potuit. Tantummodo enim majores quique in Domino, 
qualibus dicitur: Vos autem dixi amicos, quia omnia quze- 
cunque audivia Patre meo, nota feci vobis ; et ipse manu for- 
tis, ac desideratus cunctis gentibus, rem novere secretam. . 

Dedit igitur Jonathan arma sua puero, &c.| Dedit exem- 
pla doctorum, dedit suz bonz conversationis imitanda 
moderamina suis ecclesia discipulis, et dixit eis: Ite pro- 
ficientes de virtute in virtutem, conferte hxc legis et pro- 
phetarum testimoniis, et videte; quia non alia Christo 
docente gerimus, quam quz Moyses et prophetz sunt 
futura loquuti. 

Cumque abiisset puer, surrexit David de loco, &c.| Cum 
abiissent discipuli obtemperantes imperio majorum, ad 
comparanda veterum scriptis suorum gesta temporum, 
apparuit gratia Christi copiosior de virtutibus sanctorum 
emicans, eorum nimirum qui ad accipienda dona ferven- 
tissime caritatis, quz per Sanctum Spiritum dantur, humili 
semper subjectione sui noverunt cordis pandere sinus. 
IIzc est enim splendidissima illa proficientis ecclesiz 
varietas, quam quadragesimus quartus Psalmus canit; ut 
alii miraculis coruscando, Christi in se praesentiam mani- 
festent ; alii adhuc literis sacris intenti, qualiter invicem 
vetera et nova concordent, inspiciant; alii alia atque alia 
unius ejusdemque fidei obsequium gerant; in aliis deni- 
que geratur, quod verba sequentia signant, ut cadens 
quodammods, id est repentinus adveniens in terrena quon- 
dam precordia divini respectus amoris, ad adorandam 
he ardentius sanctz Trinitatis gloriam sedula compunc- 
tione provocarit; quod ipse manu fortis et desiderabilis 
noster agere dicitur, cum sanctos suos, ut agant, intus 
accendit ; juxta quod et de Spiritu Sancto dicitur: Spiritus 
autem adjuvat infirmitatem nostram, (nam quid oremus, 
sicut oportet, nescimus,) sed et ipse postulat pro nobis 
gemitibus inenarrabilibus; id est, facit; que figura locu- 

tionis scripturis sanctis usitatissima, Greece a grammaticis 
metonymia, id est, transnominatio dicitur, dum per effici- 
entem id quod efficitur, constat intelligendum. Sicut et 
illud legislatoris: Tentat vos Dominus Deus vester, ut 
sciat si diligitis eum an non; id est, ut sciri faciat. Et 
osculantes, inquit, se alterutrum fleverunt. Nec frus- 
tra; quia quanto mutua dilectio, quam virtus altrinseca 
nutrierat, Juvenes sanctissimos dulcius ad complexus et 
oscula concitavit, tanto divortium perenne, quod jam- 
jamque sibi imminere cernebant, acrius ad lachrymas et 
lamenta provocavit. Sed et in typica parte dicendum, 
quia Dominus noster credentibus sibi de Judzis sacro- 
sancta sul munera contulerit oris; pro non credentibus 
vero, et se persequendo ejicientibus, flere non recusaverit, 
dicens: Quia si cognovisses et tu. QOsculari etenim se 
alterutrum David et Jonathan est, et Dominum ecclesiz 
salutaria sui verbi dona conferre, et Domino ecclesiam 
devota verbi ejusdem vel confessions vel doctrina res- 
pondere. Flere pariter eosdem est, et Dominum in carne 
nostra, vel pro excitandis ad vitam electis, vel pro 
manentibus in morte zterna reprobis, pietatis lachry- 
mas fundere; quorum in Lazari resuscitatione unum, 
aliud in viso et defleto Hierosolymorum excidio probatum 
est; et sanctos ejus etiam nunc ipso inspirante lugere 
multos ex his qui peccare, nec ad salutem per pceniten- 
tiam curavere reverti. Neque enim potuerunt credentes 
sine dolore et luctu videre Dominum Christum, relictis 
in incredulitate suis contribulibus, ad salvationem gentium 
converti. Fleverunt, inquit, pariter, David autem amplius ; 
quia quicquid ecclesia pro suo vel cremento quo gaudeat, 
vel detrimento quo contristatur, laborat, parum est omnino 
ad comparationem eorum que pro ea Deus in carne facere 
potuit. 

Dixit ergo Jonathan ad David: Vade in pace, &c.| 
Surrexit autem Dominus de medio synagoge non creden- 
tis, dicens: Huerusalem, Hierusalem, que occidis pro- 
phetas, et lapidas eos qui ad te missi sunt; quoties volui 
congregare filios tuos, quemadmodum gallina congregat 

pullos suos sub alas, et noluisti? Ecce relinquetur vobis 
domus vestra deserta; et abiit ad ecclesiam sibi de genti- 
bus requirendam. Sed et perfectiores quique ad doctores 
in ecclesia primitiva, reversi sunt a consideratu prefatz 
immutationis dexterz excelsi, ad perficienda nove descen- 
dentis a Deo de ccelo ccepta culmina civitatis. Quod si 
Civitas, ut supra visum est, lectionis propheticze munitio 
placet intelligi; unde dictum est, Et habemus firmiorem 
propheticum sermonem, cui benefacitis attendentes, quasi 
lucernz lucenti in caliginoso loco, donec dies elucescat, 
et lucifer oriatur in cordibus vestris; et hanc afflictos 
mcerentesque ingredi non parum placet, quatenus in ejus 
tutela secretus quisque vel dulcius lachrymis vacet, vel 
doctius lachrymas tergat. 


IN CAP. XXI. 


Cap. vii. Venit autem David in Nobe ad Achimelech 
&c., usque ad id quod scriptum est: Non est huic alter 
similis, da mihi eum.| Principaliter quidem in hac lectione 
David ostendit Dominum Salvatorem de sua stirpe Regem 
pariter et Sacerdotem esse nasciturum, dum panem sanc- 
tificatum, solisque comestilem sacerdotibus, sibi suisque 
manducandum accipit, regali jure devicturus, gladio czete- 
ris dissimili sese fortiter armat. Sed non aliquid vetat, 
etiam per panem, verbi pabulum; per gladium vero eos 
qui verbo veritatis improbos feriant, intelligi. Ideoque 
in hac lectione Dominum precepisse apostolis, ut con- 
tinentibus se a vitiorum sorde gentibus evangelium crede- 
rent; et eos qui fuerant arma fortis iniqui, facerent arma 
justitize, manu forti et desiderabili, non tantum ad consen- 
tiendum veris, sed etiam resistendum falsis dogmatibus 
apta. Neque indecenter bifario fulget argumento; cujus 
ipse Dominus in evangeliis mentionem facere dignatus 
est. Venit ergo David, insidias Saulis fugiens, in Nobe 
civitatem, que vertitur in latratum, ad Achimelech sacer- 
dotem, qui interpretatur frater meus. Rex venit, insidias 
Judzorum declinat Salvator in conventum doctorum fide- 
lium, qui diuturnis noctibus vigiliis intenti, magnos quos- 

dam pro Domino, ut ita dixerim, latratus predicationis 
dare, ac domum fidei sagaciter ob memoriam interne 
refectionis, ab improborum consuerunt incursu defendere ; 
qui et ipsi recte vocabulo Achimelech sacerdotis indican- 
tur: quia videlicet novi in Christo sacerdotii sunt ministri, 
qui audire merentur: Et ego dispono vobis, sicut dispo- 
suit mihi Pater meus regnum, ut edatis et bibatis super 
mensam meam in regno meo, et sedeatis super thronos, 
Judicantes duodecim tribus Israel. Quos alibi Dominus, 
quia declinatis persecutoribus querere voluerit, Patri sup- 
plicans ostendit, dicens: Tu autem, Domine, ne elongaveris 
auxillum tuum a me, ad defensionem meam conspice. 
Erue a framea, Deus, animam mean, et de manu canis 
unicam meam. Libera me de ore leonis, et a cornibus uni- 
cornium humilitatem meam. Narrabo nomen tuum fra- 
tribus meis, in medio ecclesiz laudabo te. 

Et obstupuit Achimelech, &c.| Obstupuerunt antiqui 
electi, obstupescunt et moderni, quoties mente simplici 
excipiunt Dominice visitationis adventum, non solum 
majestate visionis ejus attoniti, sed et raritate eorum 
turbati, qui tante pietatis gratiam sequi concupiscant. 
Sic enim dictum est: Quare tu solus, et nullus tecum ? 
Quomodo alibi dicit: Periit fuga a me, et non est qui 
requirat animam meam. Cum certum sit, tempore pas- 
sionis multos sanctorum, quamvis ad comparatonem turbze 
persecutricis, paucissimos diligendo quzsisse animam 
Christi. Sed sicut ubi non erat in eis, de quibus pre- 
missum est: Absconderunt laqueos mihi, qui quzrunt 
animam Christi; sic et hic non erat de eis qui expulerunt 
Christum ullus qui sequeretur fidem Christi. Et alibi 
cum diceret: Omnes declinaverunt, simul inutiles facti 
sunt, non est qui faciat bonum, non est usque ad unum. 
Ut non omnes prorsus homines, sed omnes de quibus 
loquendum susceperat, se significasse monstraret, sub- 
junxit infra, et ait: Qui devorant plebem meam sicut 
escam panis: Dominum non invocaverunt, illic trepida- 
Verunt timore, ubi non erat timor, et quoniam Deus in 
generatione justa est. Et in Evangelio Dominus: Nisi 

granum frumenti, inquit, cadens in terram, mortuum fue- 
rit, ipsum solum manet; si autem mortuum fuerit, multum 
fructum adfert. Cum constet, eidem grano etiam ante 
mortificationem passionis suze multos obsequiis adhesisse 
fideles. Sed ipsum solum dicitur sine societate ilorum, 
qui prius increduli per eandem passionem erant ad fidem 
vocandi. Quare ergo, inquit, tu solus, et nullus tecum? 
Quare tu solus, id est, cum membris tuis fidelibus, et 
nullus extra prefinitum a Patre numerum potuit de tanta 
multitudine salvari? Quod obstupescendo potius dictum 
est, quam ut contra superbum consilium ratiocinando 
loquantur electi. 

Et ait David ad Achimelech sacerdotem: Rex precept 
mihi sermonem, &c.)] Ait Dominus ad apostolos, regni 
utique perennis simul et sacerdotii hzredes: Preecepit 
mihi quantum valuit populus persecutorum et incredulus, 
ne eum docendo ad fidem vocarem. Et dixit quodammodo 
in auribus meis: Nemo sciat causam invidiz et insidia- 
rum, propter quam me relicto ad gentes saluti dandas 
missus es, et cujusmodi te preceptis odio iniquo redundan- 
tibus, a finibus meis eliminare sategerim. Cui simile est 
illud Psalmistz: Disputaverunt, ut absconderent laqueos: 
dixerunt, Quis videbit eos? Cum ille videret, qui etiam 
heec disputantium renes et corda scrutatus est Deus. Nam 
et credituros, inquit, obediturosque mihi populos nationum 
discrevi variis in partibus orbis; quibus obsecro, si quid 
habetis ad manum perfecti operis, in exemplum conver- 
sionis adhibete, vel alimenta sacre legis, que quinque 
Mosaicis prefulget scripta libris, aut quicquid ex vobis- 
Ipsis superinvenire poteritis, ad salutem eorum offerre 
curate. Jactant quidam vel impunitatem mendacii sui, 
vel scripture vituperationem aucupantes, quod David 
mentiendo suam suorumque non dubitarit quzrere salu- 
tem. Quibus respondendum est, et David ipsum alibi, et 
multos szepe sanctorum peccando Deum offendisse, immo 
non justificare in conspectu ejus omnem viventem, dicente 
tanto apostolo, qui pre amore eximio in Conditoris et 
Domini sui pectore recumbere meruerit: Si dixerimus, 

quia peccatum non habemus, nos ipsos seducimus, et veritas 
in nobis non est. Non autem scripture sancte nobis ob 
hoc eloquio ministrata, ut per exempla bonorum peccare 
disceremus ; sed ideo bonorum etiam peccata scripturis 
sanctis indita, ut eis delinquentibus de nostra justitia non 
presumere, eis peenitentibus doceremur de nostri reatus 
venia, per pcenitentiam acquirenda, confidere. Hoc tamen 
loco facile reor posse defendi beatum David non menda- 
cium dixisse, sed necessitate instante cautioribus veritatem 
occultasse sermonibus. Denique non ait, amicum sibi 
regem, non se regis fugisse negavit insidias; sed Rex, 
inquit, przecepit mihi sermonem, et dixit, Nemo sciat rem, 
propter quam a me emissus es. Cui dicto talis sine men- 
dacii fuco potest sensus non inconvenienter aptari: Idcirco 
solus et cxterorum comitatu desertus advenio, quia tale 
mihi rex przceptum citius fugiendi dedit, quod nullus 
inimicorum, ne me hic fuisse prodat, scire debeat. Sed si 
qui de mendacio, an justi viri constantia ejus aliquando 
debeat quasi necessarium flagitare presidium, scire velit, 
legat sancti Augustini librum de Mendacii generibus octo, 
mirifica salubrique discretione moderatum ; sed et colla- 
tiones patrum, ubi Joseph non ignobilis inter patres, de 
nil definiendo eximie disputans, etiam hujus questiuncule 
partem plenissime assumpsit. Proposui solum, ut hoc 
tantum in presentiarum breviter dicere sufficiat. Cum 
absque ulla dubietate perferenda sit semper mendacio 
veritas, aliquando tamen propter rerum circumstantiam 
hoc utiliter ad tempus usurpandun, et illa contra sit occu- 
lenda salubriter. Denique Raab meretrix, nonne ex ope- 
ribus justificata est, suscipiens nuntios, et alia via ejiciens ? 
quod absque mendacu ad tempus assumpto adminiculo, jus- 
tificationis meritum implere non potuit. At Doech Idu- 
meus, cujus presens lectio explorationem, sequens pro- 
ditionem continet, ob manifestam veri cognitionem in 
typum Judz Scariothis destrui in finem, evelli, emigrari 
et eradicari meruit de terra viventium. 

Et respondens sacerdos David, ait et, &c.| Quia laos 
Greece populus dicitur, panes laicos populares significat, id 

est, non oblatione sacratos, sed viles, et communem pre- 
paratos ad usum. Respondens igitur Christo sacer ordo 
ducum spiritualium; Non, inquit, habeo quicquam sa- 
pientiz secularis in opera justitiz, sed tantum verbum 
evangelii, quod mundis committam auditoribus. Sed 
neque hoc gentibus credendum estimo, nisi forte a diver- 
sis errorum illecebris, ad unius ecclesiz virginis castitatem 
pietatemque conversis. Non est enim bonum sumere 
panem filiorum, et mittere canibus. 

Et respondit David sacerdoti, et dixit et: Equidem si de 
mulieribus agitur, &c.| Respondit mittendis ad docendas 
gentes apostolis: Que Deus purificavit, vos commune ne 
dixeritis. Continuit enim se ecclesia meo presente auxilio 
ab idololatria czterisque flagitiis, ex eo tempore, quo 
epressa per confessionem a priscz latebra cecitatis, usque 
dum ad lucem cognoscendz sanctz, que Deus est, Trini- 
tatis accessit; et fuerunt corda humilium sancta per abre- 
nuntiationem Satanz. Porro conversatio hec, qua vivitur 
inter gentes, polluta est, necdum his qui catechizantur, 
regenerationis fonte et gratia Spiritus ablutis, sanctificatis 
et justificatis ; sed et ipsa przsentis luce reconciliationis 
sanctificabitur in eis, qui baptisma devoto corde suscipiunt. 
Notandum sane juxta literam, quam cauta solertia vel 
sacerdos David interrogaret, vel ipse sacerdoti de sua suo- 
rumque puritate responderit. Non enim solum, ut panem 
sanctum accipere possint pueri, 8i mundi sint a muliere, 
perquirit; sed ab omni pollutione, que mortalibus accidere 
solet, si sint mundi, scrutatur, specialiter de muliebris con- 
tagio copulz, quasi ceteris majora perquirens. Revera 
enim maximum est hoc eorum duntaxat, que non quidem 
per culpam reos faciant, sed tamen per immunditiz cujus- 
libet, verbi gratia, morticini, vel reptilis attactum, a sanc- 
torum tactu deterrent. Sed et David non sine discretione 
se suosque discutiens, ab uxoris quidem complexu conti- 
nuisse asserit, tempus ejusdem continentiz solicitus expo- 
nit. Vasa puerorum sancta omnia, id est, arma, vestimenta, 
et ipsa quze ob mittendum forte viaticum gestabant vascula, 
munda a totius sordis attaminatione testatur. Et quia 

non sine maxima discretione, que divinis erant sacrata 
ministeriis, in communem transferenda noverat usum; ne 
dispensatorem horum sacerdotem quicquam sui status 
celaret, viam tantum qua venerant dicit esse pollutam, 
jacente videlicet in ea re qualibet funebri, vel per seipsam 
Immundam. Sed et ipsa, inquit, hodie sanctificabitur in 
vasis; id est, non tamen crediderim commaculari nos 
potuisse per hoc quod iter ipsum, cui quid immundum 
inesse, incederemus, qui nostra soliciti omnia et vasa et 
corpora ab ejusdem coinquinationis servavimus attactu. 

Dedit ergo et sacerdos sanctificatum panem.| Quia mun- 
dos qui acciperent audivit, sanctificatum eis dare consensit ; 
quod nullatenus facere auderet, si non eos per omnia mun- 
dos agnovisset. Si autem tam solerter munditia quzreba- 
tur ejus, qui sanctificatum Moysi manibus panem typicum 
gustaret ; quantam necesse est munditiz curam gerat, qui 
in sanctas ac venerabiles Christi manus acceptum panem, 
in sacramentum corporis ejus consecratum, in memoriam 
mortis ejus mortalibus creditum, ad vitz perennis est 
auxilia sumpturus? Nempe illud apostoli necesse est 
semper animo retineat: Quia quicunque manducaverit 
panem, vel biberit calicem Domini indigne, reus erit cor- 
poris et sanguinis Domini. Probet autem seipsum homo, 
et sic de pane illo edat, et de calice bibat. Dedit ergo ei 
sacerdos sanctificatum panem. 

Neque enim erat ibi panis, nisi, &c.| Dabant apostoli his 
qui credebant, et baptizabantur ex gentibus, verbum legis 
et prophetarum, evangelii gratia sanctificatum. Neque 
enim erat in apostolis apostolorumque discipulis scientia 
literalis, nisi tantum libri prophetici, qui antiquo illo 
populo palam ad legendum propositi, nuper fuerant per 
incarnationem Domini, ne ultra dicere servarentur, adim- 
pleti; ut scriberentur libri novi testamenti, ad reficiendas 
sacerdotales animas, id est, sacerdotis sterni membris 
adunatas, Sancti Spiritus igne calefacti. Et notandum, 
quod ait panes petisse David, non autem quinque vel 
duodecim, (tot enim fuere panes propositionis,) sed singulari 
numero panem sanctificatum accepisse perhibetur ; quo- 

modo et supra quinque lapides in peram misisse, sed uno 
Goliath stravisse memoratur. Quinque sunt libri, quibus 
doctrine legalis elementa continentur. Sed sicut apo- 
stolus ait, Omnis lex in uno sermone impletur: Diliges 
proximum tuum sicut teipsum. Quamvis etiam recte 
potest intelligi, panem sanctificatum singulariter quidem 
dictum, vel propter unitatem fidei et dilectionis ; pluraliter 
vero intelligendum propter vel opera virtutum multifaria, 
vel divinarum scripturarum, quibus ad virtutes instruimur 
multiplicem copiam ; quomodo quod singulariter in Psalmis 
scriptum est, Immisit in eos muscam caninam, et comedit 
eos; ranam, et exterminavit eos, nulli dubium quin plu- 
raliter accipiendum sit, preesertim cum Dominus in Evan- 
geliis hujus exemplo lectionis misericordiam sacrificio pre- 
ferendam affirmans, plurali numero panes ei datos asseveret. 
Non legistis, inquit, quid fecerit David, quando esuriit, et 
qui cum eo erant, quomodo intravit in domum Dei, et 
panes propositionis comedit, quos non licebat ei edere, 
neque his qui cum eo erant, nisi solis sacerdotibus? Ubi 
secundum interpretationem, qua Dominum Salvatorem 
nostrum in lectione hac sacerdotem pariter et regem dixi- 
mus figuraliter ostensum, oportet presignatum intelligi, 
sacerdotales cibos, adveniente Domino, non ultra tribui 
Levi, vel uni populo filiorum Israel, sed omnibus ad fidem 
vocandis gentibus esse partiendos. Omnibus enim qui- 
cunque esurire justitiam, quicunque ad veri David comi- 
tatum pertinere voluerint, dictum est: Vos autem genus 
electum, regale sacerdotium, gens sancta, populus acqui- 
sitionis. Et quia de mysterio pro viribus diximus, refert 
etiam ad literz sensum planius dilucidandum, Josephi 
dicta parumper de panibus propositionis qua posuit in- 
tueri, quz in beati quoque Luce expositione, ubi ad hujus 
loci commemorationem ventum est, nostro ad utilitatem 
legentium putavimus inserenda tractatui. Stante enim 
adhuc suis temporibus religione et statu Hierosolymorum 
ac templi, facillime poterat ea que avita successione gere- 
bantur a sacerdotibus, utpote et ipse sacerdos, nosse ac 
manifestare legentibus. Dicit ergo, eos ex simila absque 

fermento assariorum viginti et quatuor fieri solitos. Et 
adjungit: Coquuntur enim duo, et duo divisi ante sabba- 
tum, et sabbato mane oblati super sacram mensam po- 
nuntur, sibi ad alterutrum conversi, duabus pateris aureis 
superpositis thure plenis, qui permanent usque ad aliud 
sabbatum, et tunc pro illis alii deportantur. Illi vero 
sacerdotibus exhibentur, et thure incenso in igne sacro, 
im quo omnia holocausta fiunt, aliud thus super alios panes 
adjicitur. 

Erat autem th vir de servis Saul, et nomen ejus 
Doech, &c.| Erant inter preedicantes apostolos falsi fratres, 
princeps est Judas; intus quidem in ecclesia constituti per 
mysterium fidei, sed moti a firmitate suz stabilitatis, san- 
guinei ad prodendam pacem fraternitatis, (Doech namque 
Idumzeus, motus sanguineus dicitur,) potentissimi persecu- 
torum Judaicorum, quia proxime recepit. Nec preter- 
eundum arbitror, quod Doech iste apud septuaginta inter- 
pretes, non quilibet pastor, sed mulio, gregis videlicet 
sterilis et infructuosi pastor extitisse perhibetur. Multum 
namque scimus, quia ex equa et asino promiscuum genus 
ducit, sicut e contra ex equo et asina burdo, voluptatem 
solere coeundi sine fructu appetere generandi. Cui similia 
sunt opera infructuosa tenebrarum, de immundo quodam 
quasi semine luxuriose vel dolosz cogitationis edita. 
Utrumque enim animal eque luxuriosum. Unde dicitur 
de quibusdam: Quorum carnes sunt ut carnes asinorum, 
et sicut fluxus equorum fluxus eorum. Sed asininum 
genus insuper acutiore sensu dolis est insidusque semper 
intentum. Quibus nimirum operibus nequissimis in majus 
accumulandis, cum quilibet motus ipse a justitia, justis 
autem fraudes nectere promptus, impia sedulitate preeficitur, 
quasi pascendo Doech Idumzeus mulorum gregi antefertur. 

Dixit autem David ad Achimelech: Si habes hic ad 
manum hastam aut gladium, &c.] Hortatur apostolos Salva- 
tor, ut auditores suos non solum ad discendum, sed etiam 
ad docendum vitz verbum, in quibus ipse mundum vincere 
Possit, instituant; quia virtutes angelicas, per quas est 

ordinata lex in manu Mediatoris, queque vigiles semper 
pro ecclesia contra aerias potestates decertarent, evangelii 
preecones per orbem mittere distulerit. Sermo enim, in- 
quit, regis urgebat, id est, humanz pravitatis, que sibi 
neglecto Deo regnare malebat, immensitas cogebat, ut non 
angelos, quorum gloriam spiritualem ob consuetudinem 
vitz carnalis videre nequiverant, mortales ad instruendos 
eos, sed mortales zque similes eis homines destinarem, 
qui annuntiarent eis a vanitate converti ad Deum vivum ; 
qui, si nunquam peccassent, domestica nunc angelicz lucis 
societate gauderent. 

Et dixit sacerdos: Ecce gladius Goliath Philistei, &c.} 
Dixerunt apostoli Christo, doctores adversus mundi reg- 
num querenti: Ecce homines pravis diu dogmatibus pro 
diabolo certare soliti, quem superasti in humilitate crucis, 
sunt involucris prime prevaricationis irretiti, longe post 
indumenta vel ornamenta sacerdotalia, id est, opera divinis 
conspectibus digna; si istos vis eisdem involucris absol- 
vere, atque usque ad preedicande veritatis gradum pro- 
movere, tue hoc virtutis, non nostrze vel pietatis esse 
nos latet. Neque enim est in terris quisquam mortalium, 
qui non hujus regni mox natus fuerit addictus servitio ; 
quia non alios vitiata radix semel, quam vitiose valuit 
proferre sobolis ramos. Et ait Dominus: Non est qui 
melius sciat dogmata vanitatis expugnare, quam qui his 
aliquando imbuti, hec contra ecclesiam defendere con- 
sueverant: ex horum mihi numero, quos diaboli manibus 
excussisse jam novi, docendo et baptizando etiam doctores 
preesulesque ecclesiz futuros. Apte meminit hujus elec- 
tionis et titulus Psalmi xxx11t. qui ita se habet: Psalmus 
David, cum mutavit vultum suum coram Abimelech, et 
dimisit eum, et abiit. Mutavit enim vultum, causam sui 
itineris dicendo quz non erat, et celando que erat. Quod 
ita potest de Domino interpretari ; quia mutaverit vultum 
suum coram apostolis, vel post resurrectionis gloriam im- 
mortalis apparendo, mortalem se ante passionis agonem 
videre solitis; vel imperando, ut euntes docerent et bapti- 

zarent omnes gentes, quibus paulo ante preceperat, ut 
soli Judez przdicantes, a viis gentium intrandis, Samari- 
tanorumque civitatibus abstinerent ; dimiserit autem eos 
profecturos, et pradicaturos ubique, ipso cooperante, et 
sermonem confirmante sequentibus signis, et abierit idem 
ipse per ascensionis sue triumphum, rediturus in ce- 
lum. Sed et in Psalmo eodem loquens ipse Dominus, 
in prima parte se Patrem semper benedicere testatur ; 
admonens suos mansuetos, videlicet apostolos, ut secum in 
ejus laude preedicanda perseverent, qui se de tribulatione 
passionis et mortis eruerit. In secunda ad conversionem 
fidelium, que sint bene meritorum premia declarat; 
maxime provocans ad epulas suavissimi panis illius, quem 
cum suis in regno Patris edendum, in presenti lectione 
sanctificatum percipit. In tertia suos pueros quasi filios 
admonet, a quibus se, ad hunc panem accessuri, debeant 
abstinere contagiis. In quarta justos dicit ex omnibus 
tribulationibus eruendos, et impios debitas poenas esse 
passuros. Hec per excessum breviter dicta sunt, ut quam 
sibi pulcherrime scriptura semper et ubique congruat, 
lector quisque dignoscat. Quod si quis objicere voluerit, 
sacerdotem, ad quem venit David, Achimelech, non Abi- 
melech fuisse vocatum ; respondemus, eum fuisse binomi- 
num non nostra opinione, sed inscriptione Psalmi alterius 
affrmantis, ubi scriptum est: Quia venit Doech Idumeus, 
et nuntiavit Saul, et dixit ei, Ecce David in domo Abime- 
lech. Quo et ipso nomine sanctorum gloria non indecenter 
ostenditur. Interpretatur enim Patris mei regnum. Et 
ipsi sunt, de quibus Dominus regni parabolam dixit: 
Homo quidam nobilis abiit in regionem longinquam ac- 
cipere sibi regnum, et reverti. Id-est, homo Christus de 
sinu Patris exiens, abiit ad homines, qui longe a sua 
gratia peccando recesserant, facere eos dignos in quibus 
ipse regnet, et reverti cum eis ad gaudia perpetue quietis. 
Et de quibus apostolus cum resurrectionis gloriam prz- 
dicans dixisset, Primitiz Christus, deinde hi qui sunt 
Christi, qui in adventum ejus crediderunt, deinde finis ; 
adjunxit, et ait, Cum tradiderit regnum Deo et Patni, 

id est, cum sanctos quos redemit, ad Patris visionem glorifi- 
candos perduxerit. 

Cap. 1x. Surrerit itaque David, et fugit in die illa a 
facie Saul, &c. usque ad id quod scriptum est: Profectus 
David venit in saltum Hareth.| In hac lectione Dominus 
persequentibus se et invidentibus, despicientibusque ea 
quze coepit facere et docere primatibus Judzorum, abit 
inde, et venit in corda humilium; collectisque ad se non 
paucis credentium turbis, factus est eorum princeps. Nec 
mora etiam gentibus salvandis adfuit, mansionem faciens 
apud eos, Deo Patri simul et ecclesiz matn omnium 
nostrum rediturus quandoque, juxta vaticinia propheta- 
rum, etiam reliquias Israel in fine mundi salvandas. Crebris 
enim scripture sanctz paginis, crebris sanctorum actibus 
una eademque nostri Salvatoris incarnati dispensatio, figura 
variante repetitur; et recte: quia quod semper desideraba- 
tur et sperabatur a sanctis, decebat ut semper ab eisdem 
prophetaretur, signareturque futurum. Fugiens ergo David 
a facie Saul, venit ad Achis regem Geth. Fugiens Domi- 
nus a contemptoribus sui sermonis, ne intelligatur ab 
indignis, venit docendo ad alios, si forte vel ipsi audiant, 
et si forte quiescant. Neque ab hoc agendo cessat, donec 
eos qui se humiliter recipere velint, inveniat. Achis frater 
meus, aut frater mi: Geth interpretatur torcular. Et 
quia Christus homo, quia ex populo Judaico incarnani 
dignatus est, eundem populum fratrem habuit, quem per- 
secutorem sustinuit. Unde loquitur in Psalmo: Extra- 
neus factus sum fratribus meis, et hospes filus matris 
mez, id est, synagoge vel naturz mortalis. Qui nimirum 
populus rex torcularis non immerito vocatur ; quia tribu- 
lationes et pressuras Christi et ecclesiz gentibus ceteris 
prior excogitavit, et Dominum videlicet ipsum infantem 
occidere moliendo, juvenem occidendo, et ecclesiam post- 
modum persequendo, ac suis eliminando de finibus. Hoc 
autem mystice inter Achis et Saul distare arbitror, quod 
Saul imbutos scientia legis, Achis idiotas in eadem plebe 
significet ; qui erudiendo licet dispares, pari adversus 
Dominum malignitate convencrunt; propter quod in or- 

dine przpostero legisperiti, quo majus scientiz munus 
perceperunt, eo majore muneris ipsius largitorem perseque- 
bantur insania. 

Numguid non iste est David rex terre? &c.] Dixerunt 
Scribz et Phariszi Judaici regni, nequitiz male servien- 
tes: Videtis quia nihil proficimus: ecce mundus totus 
post eum abiit, cui cantabant per choros, dicentes; Osanna 
benedictus qui venit in nomine Domini! Benedictum quod 
venit regnum patris nostri David, Osanna in excelsis. 
Quem concinna exultatione fideles sui glorificant, sublime 
ferentes, quia plures per ejus doctrinam ad promerendum 
vite coelestis denarium, quam per nostram sint ad legis 
servanda Jussa vocati. 

Posut autem David sermones istos in corde suo, &c.] 
Vidit in sapientia sua Dominus incredula simul et dolosa 
quorumdam Judzorum precordia; et sicut humano more 
loqui de Deo scriptura solet, in tantum extimuit a facie 
populi, qui frater ei erat humane communione fragilitatis ; 
persecutorum vero auctor impietate Dominice conjuratio- 
nis, ut eidem sua sacramenta vel monita per parabolas 
magis et znigmata quam aperta luce dixerit, ne videlicet 
sanctum canibus, et porcis margaritas committeret. Sicut 
enim David, qui sobrium se suis semper ostendere consue- 
verat, os suum coram Getheis immutavit ; ita et Dominus 
loquens im parabolis coram superbis, et ad se suosque 
torquendos corda prompta gestantibus, seorsum suis omnia 
manifesta expositione differebat ; quin et apparuit illis 
sensum, ut intelligerent scripturas. Volunt quidam im- 
mutasse os Dominum, cum dicebat, Audistis, quia dictum 
est antiquis, ego autem dico vobis; vel cum translato 
sacerdotio, legis quoque et czrimoniarum translationem 
fieri voluit. Sed intueri debent, quod non hoc specialiter 
hostibus, sed suz potius fidei mysteria suscipientibus mu- 
tationis genus ostendit; atque ideo mutationem oris, quam 
in typum illius beatus David, ne ab inimicis agnosceretur, 
exhibuit, ad eorum potius sensum referendam, qui signa et 
doctrina Salvatoris videntes non videbant, et audientes non 
intelligebant. 

Et collabebatur inter manus eorum, &c.| Manus Getheo- 
rum, opera Judzorum ; ostia porte initia revelatee gratize 
ceelestis ; saliva, infirmitatem; barba, virtutem designat. 
Collabebatur David inter manus Getheorum ; labi in pec- 
catum cecis videbatur Dominus, comparatus operibus Ju- 
dzorum, qui non solum solvebat sabbatum, sed et Patrem 
suum dicebat Deum, zequalem se faciens Deo. Impingebat 
David in ostia porte; casum mortis invenit Dominus inter 
Initia predicate nove salutis, que vice ostiorum nunc 
dignis aperire, nunc claudere malebat indignis; imo ipsa 
sibi ostia vitze mortis occasione habuit, vel quia persequen- 
tes eum Judzi, evangelicz gratia praedicationis occidere ; 
vel quia ipse, ut paradisi nobis limina panderet, gladium 
qui obsistebat flammeum, atqueversatilem, sanguine et aqua, 
quem de latere suo produceret, extinguere dignatus est. 
Unde bene Psalmista videns eum, ut nos in portis filiz 
Sion laudem suam annuntiaturos induceret, prius impin- 
gentem in ejusdem ostia porte, cum de nostra spe salva- 
tionis preemisisset, dicens: Prosperum iter faciet nobis 
Deus salutaris noster. Deus noster, Deus salvos faciendi, et 
Domini Domini, inquit, exitus mortis. Defluebant salive 
David in barbam, et Dominus in cruce despectus ac blas- 
phematus inter latrones ab impiis, omnia tolerando patienter 
objectu fragilitatis humane ad tempus divinitatis suze fortia 
preetexebat. Unde Habacuc propheta trophzum glorificz 
crucis commendans: Splendor, inquit, ejus ut lux erit, 
cornua in manibus ejus, ubi abscondita est fortitudo ejus. 
Neque enim frustra in Canticis Canticorum, ubi tanta 
solertia, tam sedula repetitione mystica Christi, sicut et 
ecclesia membra omnia describuntur, de sola, que maxime 
virum decet, barba nihil dictum invenimus; quia nimirum 
quasi saliva barbam virtutem verbi perpetuam induta, ex 
tempore carnis celabat infirmitas. Immutavit igitur os 
suum, mysteria regni Dei, que fidelibus patefaciebat, abs- 
condendo eis qui foris esse malebant. Collabebatur inter 
manus illorum, peccator apparendo eis qui de legis operi- 
bus et justitia gloriabantur. Impingebat in ostia porte, 
inter auspicia revelati ccelestis introitus, passionis abjecta 

subeundo salivas dimittebat in barbam, absconsa ad tempus 
divinze potentia majestatis, inter vitia et irrisiones inimico- 
rum, ignominiosa tunc temporis, id est, crucis morte mo- 
riendo. : 

Et ait Achis —— Vidistis hominem insanum, &c.?] David 
quidem suspectus ob famam virtutum Getheis, industriose 
furentis actus imitabatur, quatenus energumenus creditus, 
miserantibus his qui eum viderant, dimitteretur illesus. 
Sed eorum rex dispensatoriz transfigurationis ejus inscius, 
ut vere furiosum eum a se repellit, suz domus ingressu 
privat ut insanum. Nec porro ab umbra histori graditur 
allegoriz veritas. Dominus enim ad sanandos oculos cor- 
dis eorum, qui gloriam divinitatis suze videre nequiverant, 
protulit humanz collyrium humilitatis; sed impiorum 
nonnulli et in passionibus eum quasi hominem fragilitatis 
arguebant, et in virtutibus quasi dzemoniosum, et contraria 
Deo potestate miracula facientem abominationi habebant. 
Denique narrante evangelio, didicimus non solum quid ab 
adversariis, sed quid a suis etiam, necdum plena fide robo- 
ratis sentiretur, dicereturque de illo: Et venerunt, inquit, 
ad domum et convenit iterum turba, ita ut non possent 
neque panem manducare. Et cum audissent sul, exierunt 
tenere eum; dicebant enim, Quoniam in furorem versus 
est. Hzec quidem sui carnales adhuc ob inestimabilem 
crebrescentium virtutum ejus quantitatem simul et quali- 
tatem egerunt; sed alieni vide quid etiam illi: Et scribe, 
inquit, qui ab Hierosolymis descenderunt, dicebant, Quo- 
niam Beelzebub habet, et quia in principe demoniorum 
ejicit demonia. Sed et post resurrectionem ascensionem- 
que ejus in ccelos, preedicantibus apostolis veritatem evan- 
gelii, dementes nonnulli quasi fabulosam derisere et ab- 
Jecere vesaniam. Unde est, quod ille sapientibus et insipi- 
entibus debitor, Christo testimonium perhibens, audivit: 
Insanis, Paule, multe liter ad insaniam te convertunt. 
Quotquot ergo Christum furoris arguunt, et maniz, non 
mirum si hunc a domo suz mentis furiose contemnendo 
rejiciunt. 

Alnit ergo David inde, et fugit in speluncam Odollam.} 
Odollam interpretatur testimonium eorum; et Dominus 
superborum corda fugiens, in humilium spiritu pectora, 
quze de terreno culmine vel decore nihil habent, gratus 
mansor ingreditur; quorum ipsa humilitas testimonium 
est fidele, quoniam digni sunt, ut qui Christum suscipere 
debeant. Vel certe testimonium eorum, a quibus super- 
bientibus Deus fugit, appellantur humiles; quo videlicet 
testimonio convincantur, quia et ipsi Deo placere, Deum 
potuissent suscipere, si vellent. 

Quod cum audissent fratres ejus, descenderunt, &c.| Ma- 
nente inter humiles Christo, descendunt ad eum humiliando 
seipsos omnes electi; vel homines, qui sunt fratres ejus, 
propter quod ipse homo factus est; vel angeli, qui sunt 
maxime domus Patris ejus, et locus habitationis glorize 
ejus. Conveniunt et omnes qui peccatorum suorum 
conscientia depressi, amaris poenitentiz lachrymis desi- 
derant ablui, liberarique ab ere alieno, id est foenore 
peccati, quod diabolus contulit: Christo duce ac principe 
sperant ad regni gaudia provehi. 

Fueruntque cum eo quasi quadringenti viri.| Adhzrent 
Domino stantes quique in fide, viriliter agentes, et confor- 
tati corda per doctrinam evangelii, quz quatuor librorum 
pulcherrima unitate signata est, ad speranda, querenda, 
et obtinenda ccelestia regna vocati. Centenarius namque 
numerus, qui post tot in leva currentes numeros primus 
dexteram petere solet, sicut szepe dictum est, finitis labo- 
ribus infimis superni regni pandit introitum. Sane no- 
tandum, quod hec que in spelunca Odollam gesta, pro 
viribus explanavimus, sic ad primitivam ecclesiam referri 
possunt, ut etiam totius ecclesiz non indecenter statui 
aptentur. Nam que sequuntur, specialiter ad nostram, 
id est, gentium spectant ecclesiam. 

Et profectus est inde David in Maspha, &c.| De Sion 
exivit lex, et verbum Domini de Hierusalem, pervenitque 
crescendo ad ecclesiam gentium, in altissima fidei et virtu- 

tum specula constitutam. Maspha namque transfertur 
in speluncam. Pervenit et ad oratores dialecticos, philo- 
sophos, et ipsos rerum dominos sibi reconciliandos abiit ; 
sed et his Christus usque ad complenda tempora natio- 
num, fidem Dei Patris, et ecclesise pietatem religiosa sedu- 
litate tutandam commendavit. 

Dizritque Gad propheia ad David: Noli manere in presi- 
dio, &c.| Dicit Christo prophetia, que nihil sacramento- 
rum ejus canere pretermisit, ut ingressa plenitudine 
gentium, non ultra suam fidem ab insidus Judzeorum 
infirmissimo credentis ecclesiz studeat munimine tutari; 
sed reliquias potius Israelitice gentis secundum electio- 
nem gratiz salvas facere dignaretur ; qui vaticinia exequens 
prophetarum, tempore preefinito veniet ad inculta diu, sed 
per se jam extollenda superbe pectora plebis, cui nomen 
Hareth, id est, more, non immerito congruit. Ipsa est 
igitur, cui suus auctor, quasi desponsate sibi virgini 
sponsus, sed a nuptialibus gaudius multo tempore dilate 
loquitur per prophetam: Dies multos expectabis me, non 
fornicaberis, et non eris viro, sed ego expectabo te. Quod 
quomodo diceret idem propheta, consequenter exposuit: 
Quia dies multos, inquit, sedebunt filii Israel sine rege, 
et sine principe, et sine sacrificio, et sine altari, et sine 
ephod, et sine theraphim. Et post hec revertentur filii 
Israel, et querent Dominum Deum suum, et David regem 
suum, et pavebunt ad Dominum, et ad bonum ejus in 
novissimo dierum. 

Cap. x. Et audivit Saul quod apparutsset David, &c. 
usque ad id quod ait David ad Abiathar: Mane mecum, 
ne timeas, &c.] Hec lectio typice signat reversa in fine 
seculi ad finem Judza, quid pressurarum sit a suis pas- 
sura contribulibus, quid pro ejusdem fidei etiam inter 
Antichristi tribulationes constantia sit a Domino, immo 
etiam cum Domino perpetuz nactura mercedis; quod 
zeque primordiis quoque nascentis ecclesiz, ipsisque apos- 
tolorum potest convenire temporibus. Audivit ergo Saul, 
quod apparuisset David, et viri qui erant cum eo; audituri 
sunt circa finem mundi infideles et impu Judzi, post 

longam negationem predicari credi et confiter1 Jesum 
Christum inter se nec dubium, quin ubi predicantibus 
Enoch et Helia, czterisque qui tunc futuri sunt verbi 
ministris, Salvator apparuerit cordi Judzorum, non mora 
etiam Antichristi sit persecutio secutura. 

Saul autem cum maneret in Gabaa, &c.| Populus perse- 
cutor ex Judzis, cum manserit id temporis in Gabaa, id 
est in colle prophetic, non videlicet intelligentiz, sed 
lectionis solummodo; et fuerit in umbroso legis et pro- 
phetarum oblectatus eloquio, quod est in Rama, id est, in 
excelso sensus spiritualis czteris incomparabile scripturis, 
elatus de terreni regni gloria, quod in eo temporibus 
Antichristi non dubitatur esse futurum, cunctique socii 
persecutionis ejusdem vallaverint eum vigilantes, stantes 
in perfidia, fortiter agentes, ut omnia fidei et caritatis 
munimina subvertant. Hujusmodi dictis suos exhortans, 
ad depreliandam concitabit fidem, constantiamque bono- 
rum: Audite, filii Jemini, id est, dexterae mez, mecum 
videlicet vita et gaudio meliore beandi. Sinistre namque 
nomine censeo notandos eos, si quidem vestro numero 
cum Nazarenis damnari, quam cum Christo, qui nobis 
apparuit, regnare et vivere malunt. Numquid omnibus 
vobis Jesus, qui de radice Jesse venisse non ambigitur, 
et hoc in seculo fructus dare potest operum perfectorum 
vinumque sapientiz salutaris, quod latificat cor hominis, 
et in futuro vos facere universos sedere super sedes ad 
judicandos, sicut crebro promisit, duodecim tribus Israel, 
subaudi, ut ego? qui et perfectam cum bonis operibus 
sapientiam docere, et beata recte operantes et sapientes 
possum mercede donare, quoniam conjurastis omnes in 
fidem nominis ejus; nec est qui mihi cultores fidei ejus, 
qui merito puniantur, ostendat ubi sint absconsi, maxime 
cum et per me eruditus in lege non modice, majus foedus 
junxerit cum Jesu Nazareno, credens et confitens illum 
esse Filium Dei, qui, servili habitu deformis, multo me 
vilior apparuit, docueritque eum in meam injuriam Deum 
esse colendum, qui nisus est statuta legalia sua per evan- 
gelium suum insidiando corrumpere, quod ipsum per suos 

usque hodie ministros agere nullatenus cessat. Héec et 
hujusmodi innumera ministros Antichristi ad evitanda 
pectora fortium Christi blasphemare non latet ; ad quorum 
orsa nefanda piis in fide persistentibus, mox impiorum 
caterva, quid intus habuerit, prodet. Nam sequitur: 
Respondens autem Doech Idumeus, &c.| Doech, ut supra 
diximus, motus sive solicitus; [dumzus, sanguineus ; Nobe, 
latratus; Achimelech, fratris mei regnum; Achitob, frater 
meus bonus interpretatur. Respondebit ergo persequenti- 
bus Christum Judzis motum ad effundendum sanguinem 
innoxium, pravorum ccetus sociorum ; qui aliis aperte fidem 
impugnantibus, ipse interius insidiari solet ad exploranda 
solicitius, et prodenda tempore persecutionis conventicula 
fidelium Christi, quem merito primus servorum Saul in- 
sinuat ; quia quanto perversior quisque bonisque est insen- 
sior, tanto majorem apud impios locum tenet. Sine ulla 
autem dubietate plus gravant ecclesiam falsi fratres, qui 
intus, quam manifeste hostes, qui hanc deforis impugnant. 
Respondebit, inquam, tempus novissimz contra Christum 
conjurationis hostis, sicut de Juda scriptum est: Et nox 
nocti indicat scientiam. Que sobria, justa, et pia cognovit, 
impie prodet, vidisse se dicens fidem Domini Jesu in doc- 
trina eorum, qui contra impiorum quasi furum latronum- 
- que nequitiam, more acutissimi ac vigilantissimi canis obla- 
trent; et juxta exemplum bonorum qui precessere fratrum, 
etiam ipsi possessionem regni prestolentur eterni. Sed et 
Patrem supplices pro Christi regno deprecentur, eumque in 
membris suis spirituali semper pane reficiant ; atque omnes 
quos possunt diaboli manibus eripientes, pro ereptoris sul 
pace potius certamen agere suadeant, jubeant, adjuvent. 
Misit ergo rex ad accersendum Achimelech, &c.| Accer- 
sitis ad rem Domini sacerdotibus, Saul amicitiam et sus- 
ceptionem David, crimen concepte adversum se conjura- 
tionis appellat. Comprehensis impii Judei Christiana 
pietate consecratis, quicquid pro fide veritatis actum vide- 
rint, contra se hoc actum rati, mox ulcisci parabunt, et 
merito ; abominatio est enim peccator! religio. 
Respondensque Abimelech regi, ait: Et quis, &c.?| Respon- 

debit Judzorum populo, Christi fidem et dilectionem 
pro crimine ducenti, sacer ordo preceptorum pro Christi 
regno militantium: Et quis in omnibus prophetis ac 
sanctis, quos dictis, precibus, exemplisque suis constat 
tuis quamplurimum servisse commodis, zquiparare potuit 
apostolum et pontificem confessionis nostre Jesum, qui 
fidelis est ei qui fecit illum, sicut et Moyses in omni domo 
illius ? ampliore enim gloria iste pree Moyse dignus habi- 
tus est, quanto ampliorem honorem habet domo, qui fabri- 
cavit illam; qui ecclesiam sibi gentium ex antiqua patrum 
vestrorum fide progenitam, sponse foedere copulavit. Ne- 
que alia apparens in carne fecisse vel docuisse probatur, 
quam que vos ipsi secundum eloquia prophetarum didi- 
ceratis, immo semper optaveratis Christum, cum venisset, 
esse facturum. Num hodie fidem hanc in eum habere, et 
pro ejus ecclesiz statu divini quzrere coepimus oracula 
verbi, et non magis avita patriarcharum prophetarumque 
traditione datam eam nobis commendatamque suscepimus, 
veneramur et colimus ? 

Non enim scivit servus tuus, &c.| Ad hoc respondit, quod 
insimulabatur a Saule juvasse David, sciens eum sibi 
fraudes insidiasque nectentem; quia nihil id temporis 
hujusce negotii cognoverit. Sed et Christiana fides negat 
se nosse, 81 Dominus Jesus statuta legalia ullis unquam 
fraudulentis insidiis corruperit: quod est aperte confiteri 
se Christum Jesum non insidiatorem, cupidumque laudis 
alienze, sed verum paternz voluntatis nuntium didicisse ; 
qui et ideo recte magni consilii angelus a propheta vocetur. 
Quale est illud apostoli: Nesciebam, fratres, quia princeps 
est sacerdotum pro eo ut diceret: sciebam, quia princeps 
non est sacerdotum, apparente jam et clarificato pontifi- 
catu illius, qui cum suis filiis electis est sacerdos in xter- 
num secundum ordinem Melchisedech. 

Ei att rex emissartis, &c.| Disparem malorum semper, 
disparem et bonorum cernimus statum. Alii namque ad 
summum nequitiz verticem conscendentes, persecutionis 
fiunt auctores; quos Saul ipse David persequendo designat. 
Ali nefandz auctoritati palam in exequenda eyusdem per- 

secutionis rabie male astipulando subduntur; quorum 
Doech Idumeus typum tenet. Alu quasi mitioris ingenii, 
a docenda quidem proximos, vel peenis extorquenda, quam- 
vis non etiam ab agenda impietate manus servare videntur 
innoxias; quibus servi Saul a sacerdotum Domini injuria 
continentes, non indecenter aptantur. Item inter fideles 
malorum tentationibus probandos, alii sunt qui usque ad 
sanguinem pro veritate decertant ; qui sacerdotum Nobe 
cum suis perditorum premonstrantur exemplo, qui pari 
fide ac dilectione, sed minori adhuc perferende tribula- 
tionis fortitudine prediti, fugze potius presidia subeunt ; 
scientes, quia montes quidem excelsi cervis, sed petra 
refugium erinaciis et leporibus; quibus unus, qui manus 
Saul ferientis evasit sacerdos, figuraliter aquatur. Quam 
meritorum morumque distantiam, quia in preteritis vidf 
mus, etiam in ultima, quamvis ceteris majore persecutione 
futuram credimus; videlicet ut szvientibus licet, et in- 
fanda mandantibus impietatis auctoribus, inter mutos ad 
mala obtemperantes non desint, qui a lesione se bonorum 
servent immunes; nec talium, tamen quantulamcumque 
modestiam immanissimz tribulationis fervorem posse re- 
movere. Nam sequitur: 

Et ait rex Doech Idumeo: Convertere tu, &c.] Quod 
persecutores impii ministris dixere nequissimis, motis 
videlicet ab omni statu rectitudinis, insuper et innoxio 
stabilium sanguine coinquinatis: Convertimini ad malum, 
et post proditionis scelus etiam suppliciorum acerbitates 
fidelibus Christi, quibus vel mori vel negare compellantur, 
augete. 

Et trucidavit, &c.| Octoginta quinque viri trucidati in 
die illa, significant eos qui veniunt de tribulatione magna, et 
laverunt stolas suas in sanguine Agni; fortes nimirum 
operibus, et evangelii pariter et legis spirituali observa- 
tione perfectos. Quinquies enim deni et septem, octoginta 
quinque faciunt ; et quinque quidem, ad totidem notissi- 
mos nostri corporis sensus; decem vero et septem, ad 
legem et evangelium, propter Decalogum legis, et Sanctt 
Spiritus gratiam abundantius super omnem carnem tem- 
poribus evangelii clarescentis effusam, pertinere, rarus 

qui dubitet; et ideo quicumque forti animo quicquid vi- 
dendo, quicquid audiendo, quicquid gustando, quicquid 
olfaciendo, quicquid tangendo valent, ad legis et gratix 
perficienda jussa, et promissa nanciscenda conferunt, quasi 
decem et septem per quinque multiplicantes, octogena- 
riam et quinariam virorum summam perficiunt. Qui recte 
etiam vestiti ephod, id est, superhumerali lineo narrantur, 
ut cuncta sua opera (humeri enim solent pro operibus 
accipi) et ante gloriam martyri mortificatione carnis com- 
mendata, et perfectius adornata demonstrent. 

Nobe autem civitatem sacerdotum percussit in ore gladit, 
&c.] Trucidatis Antichristus doctoribus Christi, famam 
quoque doctrine illorum, qua contra impia dogmata quasi 
latrando certare, et in qua suam ipsi vitam semper operi- 
Sus inhabitando munire consueverant, ore pestiferze locu- 
tionis infamare, ac funditus extirpare contendit: sed et 
fortes quosque in opere, foecundos in generandis nutrien- 
disque Christo filiis, parvulos quosque in Christo, et 
adhuc pia caste matris ubera lambentes, necnon et jugum 
ejus suave atque onus leve, portantes, vocem quoque illius 
innocenter audientes, eumque ad externa superne beati- 
tudinis pascua sequentes, vel ad negandam ejus fidem, vel 
ad subeundam pro eo mortem, tormentis impiis cogere 
non omittit. 

Evadens autem unus filius Achimelech Abiathar, §c.| 
Sicut Doech Idumzus unus qui sacerdotes percussit, 
omnem carnificum manum; ita Abiathar unus qui per- 
cutientis gladium evasit, omnes qui persecutioni illi szevis- 
simze superesse potuerint, Christi confessores exprimit. 
Unde recte Abiathar pater superfluus interpretatur, utpote 
illos significans, qui paterno in ecclesia vocabulo gloriosi, 
tanto turbini superfuerint. Fugit autem ad David, et 
annuntiavit ei occisos a Saule sacerdotes Domini: cum 
pia remanentium, expleta cade, devotio conversa ad Domi- 
num, ardentius occisorum sub testamento ejus fratrum 
memoriam ei orando, vel sacras hostias offerendo commen- 
dat; cui ipse super suum respondet evangelium, preescisse 
se et praedestinasse jam olim, omnes volentes pie vivere in 
eo, persecutionem pro ejus nomine passuros; ideoque se 

quasi certi foenoris debitorem, universas animas hujusce- 
modi morte solutas, ad vite zternz gaudia perducturum. 
Sciebam, inquit, quod cum in ecclesia numquam defuturi 
essent falsi fratres, proculdubio per scandala intestina 
juvarent hostes externos. Sciebam, quod cum in hoc toto 
seculo numquam defuturi essent mali, quibus bonorum 
vel sapientia disputantium, vel certantium patientia exer- 
ceretur, simul et probaretur ; proculdubio semper hic pere- 
grinantem ecclesiam tribulationes et tentamenta manerent. 
Sed ego sum, qui singulas electorum animas post desu- 
datos in terris agones, ccelesti in perpetuum corona do- 
nabo. | 

Mane mecum, ne timeas, &c.] Manete, inquit, in dilec- 
tione mea; ne timeatis eos qui occidunt corpus: si me 
persecuti sunt, et vos persequentur ; sed ubi sum ego, illic 
et minister meus erit; si quis mihi ministraverit, honori- 
ficabit eum Pater meus. Hec proditio simul et percussio 
Doech Idumzi, et ipsis Domini apostolorumque tempori- 
bus in Juda Iscariote czeterisque falsis fratribus, et in fine 
mundi in ipso majore ceteris Antichristo potest intelligi, 
quo modo Psalmus quinquagesimus primus, qui in ejus 
mentionem canitur, utrique illi hosti non inconvenienter 
aptatur, dicente titulo, In finem intellectus 1psi David, 
cum venit Doech Idumzus, et annuntiavit Sauli, et dixit: 
Ecce David in domo Abimelech; ubi non ob aliud intel- 
lectus ipsi David in capite ponitur, quam ut significetur 
intellexisse David inter erumnas quas patiebatur inno- 
cens, quid contra verum David de suo semine nasciturum 
esset nequitia machinatura pravorum. Venit enim glorians 
in malitia, potens iniquitate, tota die injustitiam cogitans ; 
et cetera, quz in Psalmo subjunxit. Qui hec futura per 
Spiritum intellexit, peccatorum et ponderibus gravatus, et 
penis gravandus Judas, annuntiavit Judzis, et dixit: 
Ecce Jesus in hortum montis Oliveti solet frequenter cum 
discipulis suis. Nam de ultima tribulatione quomodo 
titulus hic accipi debeat, ex his, que supra disputata sunt, 
apertissime lucet. Verum quia sermonem in longum 
duximus, tertiumque in expositionem beati Samuelis 

secundo et primo prolixiorem dictavimus librum, et huic 
cum triumphatorum martyrio sacerdotum finem imponen- 
dum, aliquantumque censuimus ob reparandas silentio 
vires, a labore cessandum. 


LIBER QUARTUS. 


PROGMIUM. 


TERTIO in beatum Samuelem completo volumine, putabam 
me aliquandiu reparata per quietem meditandi vel scri- 
bendi voluptate, sic demum ad inchoationem quarti manum 
esse missurum. Verum hec eadem mihi quies, si tamen 
quies dicenda est inopinata mentis anxietas, prolixior multo 
quam decreveram, nova circumstantium rerum mutatione 
provenit, maxime discessu abbatis mei reverendissimi, qui 
post longam monasterialis cure observantiam, subitus 
Romam adire, atque inter loca beatorum apostolorum ac 
martyrum Christi corporibus sacra, extremum senex hali- 
tum reddere disponendo, non parva commissorum sibi 
animos, et eo majore, quo improvisa conturbatione stupe- 
fecit. Sed qui Moysi longevo ab humanis rebus tollendo 
Jesum Nave in ducatum, qui Eleazarum in sacerdotium 
Aaron patri substituit, ipse provecto state Ceolfrido, ad 
beatorum apostolorum limina sancta properanti, Huet- 
bertum juvenem, cui amor studiumque pietatis jam olim 
Eusebii cognomen indidit, ad regendas sacerdotio duca- 
tuque spirituali fidelium animas abbatis vice substituit. 
Kjusdemque substitutionis gradum post electionem fra- 
ternam, sua per tuum, dilectissime Antistes, officium be- 
nedictione confirmavi. Redeunte temporum statu tran- 
quilliore, redit et mihi otium pariter ac delectatio mirabilia 
scripture: sanctz tota anima, solerti intentione scrutandi. 
Igitur quartum in Samuelem allegoricz expositionis libel- 
lum, a victoria beati David, qua salvavit habitatores Ceile, 
atque ab oppugnantium Philistinorum irruptione defendit, 
cum tuis, amantissime pontificum, orationibus incipiens, 

quicquid, illo reserante qui habet clavem David, potuero, 
mysticum legentibus communicare curabo. 


IN CAP. XXIII. 


Cap. 1. Et nuntiaverunt David dicentes: Ecce Philistiim 
oppugnant Ceila, &c. usque ad id quod scriptum est: Que- 
rebat tamen eum Saul cunctis diebus, &c.| Hec lectio sub 
typo virorum Ceilz, per David quidem ab hoste salvato- 
rum, sed eundem David mox hosti tradere paratorum, 
notat eorum levitatem, qui verbum audiunt, et continuo 
cum gaudio accipiunt illud; non habent autem in se radicem, 
sed sunt temporales; facta autem tribulatione et persecu- 
tione propter verbum, continuo scandalizantur. Nuntia- 
verunt igitur David, qui noverant Philisteos oppugnare 
Ceilam ; fugatisque intra muros incolis omnibus, areas 
que foris forte reperiri poterant, eorum vastatione diripi. 
Nuntiant electi Christo veraciter manu forti, non eum 
quasi nescium rerum humanarum loquendo instruentes, 
sed ad eum quasi misericordem miserorum pericula sup- 
plicando referentes; cum viderint vel unam quamlibet 
animam, vel multarum simul turbam animarun, sive vitio- 
rum fascibus aggravatam, seu certe gentilibus adhuc ritibus 
mancipatam, ab immundis spiritibus occupari; et si quid 
naturaliter insite virtutis, ac velut salutiferi germinis 
habet, totum hoc nimirum, quia foris inventum, hoc est 
pro solis mundialibus est commodis actitatum, eorum 
improbitate depredari. Nuntiant enim hec intellectuali 
David, qui, communi humanitatis miseria contemplata, 
contra regnum immundorum spirituum queruntur et exo- 
rant, dicentes: Facti sumus in opprobrium vicinis nostris, 
derisui et contemptui his qui in circuitu nostro sunt. 
Usquequo, Domine, irasceris in finem, accendetur velut 
ignis zelus tuus? Effunde iram tuam in gentes, que te 
non noverunt ; et in regna, que nomen tuum non invoca- 
verunt. Quia comederunt Jacob, et cetera, usque ad 
finem Psalmi. 

Num vadam et percutiam Philisteos istos? §c.] Quia 
David peene semper in scripturis, dum mystice accipitur, 

Dominum Christum, sed modo in suis membris, modo in 
seipso significat; recte intelligitur hoc loco, ub1 Dominum 
an aggredi et vincere hostes debeat, consuluit, ad membro- 
rum, id est, fidelium ejus personam referendus, qui do- 
lentes nonnunquam super cognito a proximis interitu per- 
fidorum, consultis scripture divine oraculis, quid super 
his fier1 debeat inquirunt. Nam et supra, ubi eidem 
David Ceilam a Philisteis oppugnari nuntiatur, potest non 
immerito signari fideles quosque szpissime perfectioribus 
seque Christi fidelibus ea tentationum pericula in mundo, 
quibus ipsi devincendis sufficere se non posse perspiciunt, 
ostendere. Qui nimirum perfectiores ac manu fortiores 
ecclesiarum magistri, perscrutatis mox scripturarum tes- 
timoniis, miserendum subveniendumque oppressis, et re- 
fracto malignorum spirituum conatu, catervam diutina 
tentatione laborantium, inveniunt esse salvandam; sed 
infirmioribus spe pro imminente persecutione paventi- 
bus, rursus divinorum eloquiorum lectio consulta, non 
timendos eos qui occidunt corpus, sed surgendum a tor- 
pore recta operando, eundum ad oppressos utilia preedi- 
cando, expugnandos oppressores exorcizando, cito respon- 
sione manifestat. Sunt enim qui persecutionum turbine 
incumbente, vix ipsi fidem, qua imbuti sunt, palam pro- 
fiteri audent ; quanto minus et alios ad fidem vocando, vel 
in fide solidando, adversus agmina spirituum malignorum 
bellum subire preesumunt? Et quid est typice, viros David 
ad eum dicere: Ecce nos hic in Judza consistentes time- 
mus, quanto magis si ierimus in Ceila adversum agmina 
Philistinorum? nisi infirmos quosque auditores, prezpa- 
rantibus se ad opus verbi, magistris spiritualibus paventes 
aperta voce respondere: Ecce nos intra domesticos ecclesiz 
parietes confessionem paterne fidei, quam Judea signifi- 
cat, libere defendere timemus; quanto magis, si euntes ad 
eos qui viam veritatis vel nunquam cognovere, vel cogni- 
tam deseruere, verbo salutis instruendos, potestates aerias 
bello lacessere coeperimus, gravioribus periculis nos patere 
non ambigimus? Sed horum infirmitatem ac timorem 
Dominus crebris evangelii sui vocibus erigere, atque ad 

deprecandi fiduciam confortare non omittit. Et hoc est 
quod sequitur: Ego enim tradam Philisteos in manu tua. 
In mundo pressuram habebitis, sed confidite, ego vici 
mundum. 

Abut David et virt eus in Ceila, &c.] Abiit Dominus in 
predicatoribus suis ad sanandos contritos corde, et pug- 
navit adversus spiritus mendacii et perfidiz, patefacta luce 
veritatis et fidei, et abegit ab eis justa segregatione animas 
redemptorum, in quibus ipsi pridem erroris freno con- 
strictis quasi superequitantes, suoque has juri ac ditioni 
mancipantes, aliis efficacius potentiusque diripere, ac sibi 
subjugare consueverant, et anathematizare faciens eos exe- 
cratione magna. Sic nimirum salvavit eos, qui nuper 
horum tentamenta vitantes, suum solliciti flagitavere prz- 
sidium. Hezc et ab initio nascentis ecclesiz spe facta, 
et quotidie per loca fieri, nemo fere est qui dubitet. 

Porro eo tempore quo fugiebat Abiathar, &c.| Ephod est, 
ut supra meminimus, sacerdotale indumentum, quatuor 
Insignissimis auro interlucente coloribus, duobus in utro- 
que humero lapidibus pretiosis, et duodecim patriarcharum 
Nominibus sacrosanctum, quod significandis sublimium 
virorum sensibus decentissime convenit. Confugientes 
namque ad Christi gloriam magis magisque preedicandam, 
hi qui multas pro illo martyrium passis carnificum perse- 
cutorumque manus evaserint, sensus et precordia secum 
quatuor excellentioribus caritate interfulgente virtutibus 
sublimia, in adversis et prosperis pretioso discrimine tem- 
perata, et precedentium patrum verbo exemploque docta 
simul ac munita deferunt. Et bene fugiens ad David 
ephod secum habito sacerdos non ascendisse, sed descen- 
disse memoratur, juxta illud quod scriptum est: Quanto 
magnus es, humilia te in omnibus. Verum quia crescente 
fidei devotione, crescit et odium perfidorum, superno vide- 
licet agente judicio, ut et integros in fide tentatio exami- 
nans clariores reddat, et eadem simulatores suz levitatis 
arguat, recte subjungitur : 

Et precepit Saul omni populo, &c.| Augescente enim 
statu ecclesiz, non defuere suis quique temporibus adver- 

sarii; qui patientiam sapientiamque ejus Domino permit- 
tente probaturi, gravissimo eam certamine pulsarent ; tp- 
sum pariter Dominum in ea et viros ejus, id est, fortes 
quosque propugnatores evangelii ejus impia obsidione 
capere, ac de medio tollere quzerentes ; nec tamen unquam 
ad perfida suz malitize vota pervenientes. 

Quod cum rescisset David, quia prepararet et Saul clam 
malum, &c.| Applicato per Abiathar ephod, David con- 
suluit Dominum, si venturus sit ad eversionem Ceilz Saul, 
et si tradituri se cives ejyus. Unde datur conjici, quo or- 
dine supra Dominum consuluentt, id est, applicata ad se 
sacerdotali veste, et sic ex ore sacerdotis Domini respon- 
sione quesita, et hunc fuisse morem consulentium Deum 
id temporis, eorum duntaxat qui arcam Domini accedere 
nequirent. De hac namque scriptum est: Inde loquar ad 
te, de medio scilicet propitiatorii et duorum Cherubim. 
At ubi comperit David et superventurum hostem, et in- 
fidum sibi hospite urbis suffugium, egressus cum vins 
suis quasi sexcentis applicatis ad se, huc illucque vagatur 
incertus. Sancti quippe, summi videlicet membra regis, 
per viros egregiz virtutis et doctrine sanctarum scriptu- 
rarum querunt, quomodo se habeat status ecclesiz novis- 
simis temporibus; discuntque per scripturas venturum ad 
subversionem ejus Jude gentis imperium; virosque 
Ceilz, id est, mentis inquiete, et sibimet, non Creaton 
vivere volentes, fidem, qua initiati sunt, ocius esse prodi- 
turos. Egredietur Christus a talibus, nec mansionem 
apud eos facit. Egrediuntur et doctores spe atque opere 
perfecti, Sex quippe opera, centum spem zternorum, 
viri perfectionem designant. Deserunt namque tepidos, 
ne non servaturis loquendo amplius ledant, in exemplum 
historize que David facta describens adjungit : 

Surrexit ergo David, &c.| Ve autem anime illi, ve civi- 
tati, quam sermo Dei relinquens, huc illucque vagatur, 
incertus ubi, in cujusve pectore sedem requiemque capes- 
sat. Vulpes, inquiens, habent foveas, et volucres cceli 
nidos ; Filius autem hominis non habet ubi caput reclinet ; 
et hoc est quod alibi dicit: Verumtamen Filius hominis 

veniens, putas inveniet fidem in terra? Sane notandum, 
quod hec generaliter ad omne tempus ecclesiz, cui nun- 
quam falsi fratres desunt, sed specialiter ad novissima 
tempora, quibus amplius abundabunt, possunt typice re- 
ferri, quorum levitati ac perfidie ipsum etiam nomen 
Ceilz convenit. Dicitur enim ad fundam jacta, sive sus- 
citans eam, aut tollens sibimet. Et quidem quare anima 
falsi Christiani instabilis nimirum et erronea ad fundam 
jacta vocetur, exponit mulier sapiens, que in typo ecclesiz 
manu forti ac desiderabili suo loquitur dicens: Porro 
anima inimicorum tuorum rotabitur in impetu et circulo 
fundz. Cur autem infideliter fidelis suscitans eam, haud 
dubium quin persecutionem, recte nuncupetur, probat ille 
traditor, qui de numero discipulorum Christi, numero 
additus persequentium, hactenus in ecclesia suz pravitatis 
hzeredes habere non desistit. Porro tollens sibimet, qua 
ratione dicatur, manifestant qui scientiam fidei sibi spe- 
cialiter usurpantes, ab unitate catholica se segregare non 
timent. 

Nuntiatum est Sauli, quod fugisset David de Ceila, &c.} 
Dissimulant hostes fidei eos persecutionibus onerare, quos 
sponte fidem deserere cernunt. Sed et ipse adversarius 
antiquus acrioribus tentationum flagris fatigat eos, quos 
sibi fortes fide et actione repugnare contuetur; aut quos 
vel inertes in fide, vel prorsus infideles sive apostatas videt, 
hos quasi proprios, et sibi per omnia subjectos, quicto 
jure possidere contentius, nullis spe, vel certe rarioribus 
ire, superbiz, fornicationis, et invidiz, caeterarumque talium 
passionum tentamentis infestat. 

Morabatur autem David in deserto, &c.| Dimissis Chris- 
tus his qui fidem verbo tenus suscipiunt, moratur potius in 
eorum pectoribus firmissimis, qui in aniditate seculi pre- 
sentis sitiunt ad Deum fontem vivum, quando veniant 
et appareant ante faciem Domini. Manet libenter in eis, 
quorum cor excelsum illecebris mundi remotum, et felici 
solitudine secretum, in defectivo gaudet germine ac flore 
virtutum. Ziph namque flos sive germen interpretatur. 

Querebat tamen eum Saul cunctis diebus, &c.] Ab initio 

nascentis usque in finem, et impii Christum piorum cordi- 
bus auferre satagunt, et ipse pios ne unquam ab impliis ex- 
pugnentur, defendit ; cum quibus se mansurum promisit 
omnibus diebus usque ad consummationem seculi. Et 
alibi: Cum transieris, inquit, per aquas, tecum ero, et 
flumina non operient te. 

Cap. 11. Et vidit David, quod egressus esset Saul, &c. 
usque ad id quod scriptum est: Propter hoc vocaverunt 
locum illum petram dividentem.] Heec lectio mystice signat, 
persequentibus ecclesiam perfidis, quanta devotione socios 
Christi fideles, quanta sub Deo fratres impietate fidei adver- 
sarios adjuvent, quo denique miraculo suos Christus ab 
ipso nonnunquam mortis articulo pius redemptor eripiat. 
Et vidit, inquit, David, quod egressus esset Saul, ut 
quzreret animam ejus. 

Porro David erat in deserto Ziph in sylva.| Vidit Do- 
minus, cujus oculis nuda et aperta sunt omnia, quod 
egressus esset ab interna sui custodia ccetus perfidorum, ut 
quzereret persequens ecclesiam fidelium ejus, quorum est 
cor et anima una. In deserto porro ipse manebat, in 
ecclesia de gentibus assumpta, que pectora virtutum va- 
riantium germine gravida quasi ligna solet generare fructi- 
fera; de quibus Psalmista edificandam post captivitatem 
domum remissionis et vite decantans: Tunc, inquit, ex- 
ultabunt omnia ligna sylvarum ante faciem Domini, quo- 
niam venit. Que nimirum ligna late fructificantis eccle- 
siz, tanto altius bonorum operum flore sive germine (utrum- 
que enim Ziph interpretari dicitur) spiritualiter foecundata 
preeminent, quanto hujus mundi studiosius gaudia cuncta 
deserunt. 

Et surrexit Jonathan filius Saul, et abiit ad David, &c.} 
Et proficiens inter adversa persecutionum columbinus et 
simplex electorum animus, de ipso sepe persequentium 
numero ad fidei gratiam vocatus, virtutum crescentium 
passibus appropiavit ad Christum, et confortavit operarios, 
id est, doctores verbi ejus, in divino semper in opportunita- 
tibus adfuturo presidio. 

Dizitque et: Ne timeas, &c.] Etsi falsam Jonathas sen- 

tentiam de se ipso sub David regnaturo protulit nescius, 
utpote homo, fati sortisque future; verumtamen juxta 
mysticos sensus Christiet ecclesiz gaudia pandit. Verum 
regno illi inviolabili, ad quod et ipse pertinet, testimonium 
perhibuit, asserendo hostes non esse timendos, qui ad 
extinguendum fidei et veritatis imperium nequaquam per- 
tingere possint, immo et ipsum, cujus multiplicabatur im- 
perium, pacisque non erit finis, super electos angelos atque 
homines. perpetuo regnaturum ; et eos qui fideliter illum 
totoque ex corde dilexcrint, proximos illi per omnia in 
ejusdem regni arce futuros. Prostratis et devictis eorum 
inimicis Christi quoque pedibus, et ejus imperio prorsus 
subjectis, dicente Paulo: Oportet illum regnare, donec 
ponat inimicos sub pedibus ejus ; novissimis autem inimica 
destruetur mors. Omnia enim subjecit sub pedibus ejus: 
cum autem dicat, Omnia subjecta sunt ei; sine dubio 
preter eum qui subjecit sibi omnia, hinc perspicuum est, 
quz ab ipso desciverunt potestates, inanes et vacuas Chris- 
tum redditurum, prefixurumque trophea in victore signum 
contra salutis nostre zmulos, quos longe ante jam sua 
morte devixerat; sicut scriptum est, Quia ergo pueri com- 
municaverunt carni et sanguini, et ipse participavit eisdem, 
ut per mortem suam ipse destrueret eum qui habebat 
mortis imperium, id est, diabolum. Textus: Sic percussit ; 
et cztera. 

Percussit igitur uterque fedus coram Domino, &c.] Per- 
cutiunt invicem focdus Dominus et fideles, ut ipsi videlicet 
sequantur eum, et ille vitam zternam det eis; et hoc coram 
ipso divinitatis conspectu, in cujus fide nos vivere jubet, 
et ad quam videndam nos suspirare suadet, adjuvat. Ma- 
netque Dominus in ecclesia multiplici populorum nemore 
condensa, omnibus diebus ad consummationem seculi. Sin- 
guli autem fidelium, peracto orationis vel exhortationis, 
vel alterius cujuslibet oblata Domino devotionis officio, 
revertuntur ad conscientiam suam, quatenus ab exteriori 
actione vacantes, licentius se ad tempus in cunctis que 
acta a se vel agenda sunt pensent, liberius ab his que 
male acta sunt purgent, perfectius ad ea quae bene agenda 

sunt accingant; tales siquidem scientes dicere cum pro- 
pheta: Quis dabit mihi pennas sicut columbz, et volabo, 
et requiescam? merito etiam cum Jonathan columbe do- 
num vocari, immo et cum apostolo Petro filii columbee 
possunt cognominari. 

Ascenderunt autem Ziphei ad Saul in Gabaa, &c.] Ascen- 
dunt szpe falsi fratres, dimisso suarum germine ac flore 
virtutum, ad superbos fidei hostes contra ecclesiam juvan- 
dos, et detestantes simplicitatem fidelium, quodammodo 
persecutoribus dicunt: Nonne Christus habitat apud nos 
per fidem in cordibus gentium tutissimis? Nec vacat 
quod dicitur in colle Hachilz, id est, suscipientis eam. 
Ubi enim putandum est gratius manere spiritum Christi, 
quam in celsitudine mentis firmiter suam fidem suscipien- 
tis ? qu est ad dexteram deserti; quia propter dexteriora, 
id est, zeternze vite gaudia, mundi pompam deserit. Nam 
qui temporalis et terrenz mercedis intuitu seculares de- 
clinat illecebras, non ad dexteram deserti, sed ad levam 
potius divertisse dicendus est, ubi non desiderabilis rex 
noster, sed hostis consuevit habitare detestabilis. Et hec 
omnia Sauli dicunt Ziphei, cum vel mysteria fidei, vel 
Ipsos ejus cultores aliqui falso fideles apertis persecutoribus 
produnt, animoque perverso, a quibus fidei agnitione dis- 
tant, eyjusdem fidei odio concordant; et quo interius arcana 
Christi, quasi David latibula cognoverunt, eo nequius 
illos qui deforis ecclesiam expugnare moliuntur, adjuvant. 

Dixitque Saul : Benedicti vos a Domino, &c.| Benedictio- 
nem sibi Judzis suisque fautoribus promittunt a Domino 
futuram, cum zemulationem Dei habentes, sed non secun- 
dum scientiam, nomen Jesu Christi Filii Dei, vel odiis 
insequuntur vel armis. Et sicut alibi de eis eorumque 
complicibus, ait Dominus: Quia venit hora, ut omnis 
qui interficit vos, arbitretur se obsequium prestare Deo. 
Sed vze benedictionibus eorum, qui insidias explorantes 
contra ecclesiam, vel saltem contra unumquodlibet ecclesiz 
membrum, ut scandalizent aliquem de pusillis Christi, 
vicem persequentium dolere probantur. Vz his qui ad 
florem illum de radice Jesse ascendentem nomine tenus 

pertingentes, tota jam mentis intentione arescentia, citoque 
pereuntia presentis vite commoda querunt; illius bene- 
dictionis obliti, qui ab omnibus spectanda et speranda est ; 
de qua &criptum est, Dominus memor fuit nostri, et bene- 
dixit nobis. Benedixit domui Israel, benedixit domui Aaron. 
Utrosque autem benedicens, benedixit omnes timentes 
Dominum. Queris, Quos utrosque? Respondetur, pusillos 
cum magis, hoc est, domum Israel cum domo Aaron; eos 
utique qui ex ipsa gente crediderunt in Salvatorem Jesum, 
quia non in omnibus illis bene placuit Deo ; sed si quidem 
illorum non crediderunt, numquid incredulitas Worum 
fidem Dei evacuavit ? absit. Neque enim omnes qui sunt 
ex Israel, hi sunt Israelitze ; neque qui semen sunt Abra- 
ham, omnes filii; sed sicut scriptum est, Reliquiz salvzene 
factze sunt. Quo Esaiz oraculo Judzorum nonnulli sic 
hanc ccelestem benedictionem consecuturi predicuntur, ut 
eorum major pars sit exczecata; quorum typum et figuram 
pretulit Saul a Deo reprobatus, et in eorum locum suffecti 
fuere gentiles : accesserunt enim oves, que non erant de hoc 
ovili, ut fieret unus grex et unus pastor; accessit fides 
omnium gentium, et crevit numerus non solum sapientum 
antistitum, sed etiam obedientium populorum; quibus Dei 
benedictiones non pauce sunt repromiss, sicut dictum 
est: Benedictus Deus et Pater Domini nostri Jesu Christi, 
qui benedixit nos in omni benedictione spirituali in cceles- 
tibus in Christo; benedixit autem nos Deus, non in una 
benedictione, sed in cunctis. Non quo omnes omnia con- 
sequamur, sed dum singuli vel singulas vel plures habemus 
ex omnibus, omnes per singulas possideamus. Et non in 
terrenis benedictionibus, Judzorum instar, de quibus dixit 
Esaias: Si audieritis me, bona terre comedetis; sed in 
spiritualibus. Sunt quippe terrenz benedictiones, habere 
quempiam liberos; affluere opibus, honore et sanitate 
gaudere; que terreant benedictio usque ad irrationabilia 
jumenta descendit, dictum est quippe de illis: Benedixit 
eis Dominus, et dixit: Crescite et multiplicamini, et replete 
terram. Spirituales vero benedictiones in ccelestibus sunt, 
quia terra benedictionem non capit spiritualem. Siquidem 

et benedictiones illaz quz in Levitico, Dei precepta ser- 
vantibus promittuntur ; verbi causa, externis gentibus 
foenerare, plena esse horrea frumentis, benedictos esse in 
urbibus, benedictos in agris; et his similia, non videmus 
expleta in prophetis; qui in milotis et in pellibus caprinis 
erraverunt, egentes, angustiati, adflicti; quibus dignus non 
erat mundus, in solitudinibus errantes, in montibus et 
speluncis, et cavernis terre. Spiritualiter ergo accipienda 
sunt omnia; et spiritualia non in terrenis locis, sed in 
celestibus expectanda. 

Quod si etiam in terra se abstruserit, &c.| Terra est fruc- 
tifera fidei operibus, mens electorum; quam visitante et 
inebriante Deo, ac multiplicante, perscrutari eam jactat 
superbissimus perscrutator; quia non solum in publico 
operis sive confessionis, sed et in ipso fidei et dilectionis 
intimz secreto suis cultoribus Christum tollere possit. 
Quod si etiam, inquit, in terra se abstruserit, perscrutabor 
eum in millibus Juda. Ac si patenter dicat: Quod si ad 
tantam paucitatem sive paupertatem Christianorum popu- 
lus per nos minoratus devenerit, ut subtracta fiducia pre- 
dicandi, sua solennia celebrandi, palam conventicula co- 
gendi, saltem quod Christiani sint profitendi, vix in ipsis 
pectorum latebris Christum quasi abditum colere pre- 
sumpserint; et illinc eum paulatim abundante persequen- 
tium simul et explorantium copia, exterminare satagam. 
Sunt mihi namque innumera Juda, id est divine lauda- 
tionis sive confessionis agmina, quibus universa eorum 
qui aliter sapuerint, temere ccepta facile restinguam. Quod 
etiam simpliciter accipi potest, quia nonnunquam Christiani 
et de cryptis ac latebris extracti, ad mortem sint pro 
Christo suscipiendam protracti. 

At illi surgentes abierunt in Ziph ante Saul.| Recte insi- 
diantes David Ziphei ante Saul dicuntur abiisse in Ziph, 
quia nimirum schismatici vel hzretici, quo vicinius Judzis 
aut paganis, utpote intus admissi, eo nequius, et quasi 
priores ecclesize fructum deflorant. Quod et temporibus 
Antichristi Judzis majorem ceteris persecutionem moven- 
tibus, in ecclesia maxime futurum, et quotidie factum 

utinam nesciremus. Denique Judas quo interius susceptus 
est, quo dux et notus Domini effectus, simul cum illo 
dulces capiebat cibos, eo potentius contra eum ee 
calcaneum suum. 

David autem et virt equs erant in deserto Maon, ge.) 
Maon interpretatur habitaculum, Jesimuth adducens 
mortem. Plerumque autem fideles Christo duce potiti 
zeternam gaudent patriam sitire, quod inaquosa deserti 
loca significant, superne beatitudinis ardent habitatione 
suspirare, quod vocabulum Maon, id est Hab insinuat, 
zeternam norunt vitam de illata pro Deo morte sperare, 
quod dextra Jesimuth figuraliter exprimit. Sed necdum 
vastos terrenarum cogitationum perfecte campos transcen- 
dere possunt. At ubi turbo persecutionis ingruerit, mox 
totam se mens abjectis mundi hujus omnibus ad muni- 
tissimam fidei petram humiliata recolligit, statutisque super 
hanc petram pedibus, ac directis gressibus dulcius jam in 
celestibus animo spatiari, et canticum nove spel ac leti- 
tix ardentius dicere flagrat, quod est post arreptum petre 
presidium David et socios ejus versari in deserto Maon. 
Idem quippe desertum Maon, idem habitaculi, non solum 
desiderium perpetuz mansionis propter exusta calore 
ardua designat ; sed et propter hoc quod desertum, a dese- 
rendo nomen accepit, ipsam superne quietis habitationem, 
quam dudum homo deserunt, indicat. Denique in evan- 
gelii parabola, Pastor bonus, relictis in deserto nonaginta 
novem ovibus, vadit querere unam que erraverat. In quo 
nimirum deserto David duce versatur, qui Christi gratia 
prediti dicere possunt: Nostra autem conversatio in ccelis 
est. 

Quod cum audisset Saul, persecutus est David, &c.| Heec 
ad Judzum persecutorem specialiter respiciunt, qui, audita 
fide et devotione credentium, persequitur eos in terris, 
qui tota mentis intentione ceelos aspectent, credens ipse 
Christum in carne venturum, quem illi jam venisse didi- 
cerant. Hoc est enim Saulum ad latus montis ex parte 
una incedere, David autem et viros ejus in latere montis 
ex parte altera mansisse; hos a Christo vacuos, quasi ad 

Christum adhuc incarnandum spe perversa properare ; 
illos auctore Christi gratia jamdudum sacramenta fide1 
Christianz, quibus salvarentur, accepisse. Ipse est enim 
mons domus Domini, preparatus in vertice montium, 
super quem civitas posita non potest abscondi. Nec 
mirum, si desperent se carnaliter hostes evadere posse, 
quibus non est dictum: Nolite timere, quia non occide- 
mini ab inimicis; sed, Nolite, inquit, timere eos qui occi- 
dunt corpus, animam autem non possunt occidere. Qui 
tamen nonnunquam desperati, et ad preesens eruuntur 
ab inimicis, sicut pueri tres de fornace, Daniel de lacu 
leonum, sicut Paulus et Silas, et ipse apostolorum prin- 
ceps; sed et alibi, omnes simul apostoli de carcere; sicut 
denique multi deinceps martyrum magne in Christo et 
ecclesia laudis et gloriz. Unde recte subjungitur : 

Itaque Saul et viri ejus in modum corone cingebant David, 
&c.] Protegente namque suos fideles Domino Salvatore, 
sepissime qui propter timorem Dei noluerant, humanz 
tamen pacis aut commodi alicujus intuitu compulsi sunt 
ab eorum laceratione quiescere. Propter hoc rectissime 
fides Christi, super quam edificata ejus ecclesia, portis 
infer1 preevalet, petra dividens appellatur, quia et suos 
plerumque desperatos in presenti mirifice defendit, et in 
futuro sperantes a conturbatione hominum perpetua remu- 
neratione discernit. Verum hec sive modernis temponi- 
bus acta, seu futuris sub Antichristo crediderimus agenda, 
videat lector, nec sine lachrymis rem lachrymis dignam 
contempletur, quantum ecclesiz status ad pejora quotidie, 
vel,ut mitius dicam, ad infirmioragerenda devolvatur. Nobe 
civitas propter susceptum David cum suis omnibus marty- 
rium passa est, quod est terram bonam fructum per pa- 
tientiam reddere. Ceila cum suis civibus per David ab 
hoste salvata, imminente persecutionis articulo, salvatorem 
suum, quia prodere non timuit, amisit; et hoc est audi- 
tum verbi semen cum gaudio suscipere; facta autem tribu- 
latione propter verbum, continuo scandalizari. Ziphei 
morantem prope David comperientes, non solum non ad 
se invitare, sed et sponte prodere; nec quidem propter peri- 


IN LIB. I. SAM. CAP, XXIV. 175 


culum vitandum, verum propter amicitiam Saulis nancis- 
cendam, vias ejus explorare, et gressus evertere ac sup- 
plantare meditantur; et hi sunt, qui juxta memoratam 
Domini parabolam audiunt quidem verbum, sed sollici- 
tudo seculi istius et fallacia divitiarum suffocat verbum, 
et sine fructu efficitur. Neque hec ita prosequutus sum, 
quasi non et hodie multos existere, multos semper exti- 
turos perfectos in fide et veritate crediderim; sed quod 
maxima in parte viderim jamjamque instare tempora 
quz olim preedicta sunt, in quibus, abundante iniquitate, 
refrigescat caritas multorum. Haujus lectionis et Zipheo- 
rum proditionis meminit quinquagesimi tertii Psalmi titulus, 
ita se habens: In finem, in carminibus, intellectus David, 
cum venerunt Ziphei, et dixerunt ad Saul: Nonne ecce 
David absconditus est apud nos? Quem ut breviter expo- 
nam, In finem, in Christi personam Psalmum dictum 
significat. Finis enim legis Christus, ad justitiam omni 
credenti. In carminibus, in magna angustia, licet Psal- 
mistz letitia eundem canticum declarat juxta eum qut 
dixit: Sed et gloriamur in tribulationibus. Semper enim, 
ni fallor, Psalmi qui in carminibus inscribuntur, exulta- 
tionem canentis inter adversa denuntiant. Intellectus. 
David, ostendit illum David angoribus obsessum, sed et 
inopinate liberatum, intellexisse quod corpus veri David, 
cujus et ipse membrum erat, esset ab iniquis passurum, 
quanta sui gratia Redemptoris, et ad preesens szpe liberan- 
dum, et semper coronandum in futuro. Quod autem in 
ejusdem Psalmi capite dicitur: Deus, in nomine tuo salvum 
me fac, et in virtute tua libera me; hoc est, quod in hac 
lectione David refugium petre petit. Et hec propter 
auspicium ereptionis petra dividens appellatur. Buibebant 
enim patres de spirituali consequenti eos petra. Petra 
autem erat Christus. 

Cap. 111. Ascendit ergo David inde, &c., usque ad id quod 
scriptum est: Consurgens autem David descendit in deser- 
tum Pharan.| In hac lectione Dominus absconsa a sapi- 

entibus et prudentibus sua dona parvulis revelat; mortis 
claustra subiens, mox eadem resurgendo destruit ; Judzos, 
adempto ex parte regno carnali, per discipulos ad peni- 
tentiam vocat. Nec mora deficiente legis umbra, deser- 
tis diu ferisque gentium cordibus in veritate evangelii colen- 
dus infertur. Fugiens namque David insidias Saulis, et 
infirma Zipheorum presidia deserens, ascendit et habitat 
in locis tutissimis Engaddi, que interpretatur, Fons heedi. 
Fugiens Dominus superba non credentium Judzorum 
preecordia, dimittens et ea que cceptos virtutum flores 
ultro relinquere non dubitant, ascendit ad quasi superiora, 
et inhabitat corda humilium spiritu; que confessa jam 
suz scelera foeditatis vivifico fonte Salvatoris abluerant, 
ut sic de hoedis in agnos felici mutatione transirent. 
Meminit hujus loci ecclesia, in Canticis Canticorum 
loquens: Botrus Cypri dilectus meus mihi in vineis 
Engaddi. Videlicet aperte dicens: Quia sicut botrus 
insule Cypri czeteris esse preestaptior, ita gratiz mei 
Redemptoris incomparabili studiorum spiritualium ardore 
mentem solet debriare quam cceperit. Et hoc in illis 
solum populis, qui in remissionem peccatorum fonte bap- 
tismatis innovati, fructifera bone actionis norunt gaudia 
propagare. Vineas autem Engaddi, balsami, cujus locus 
ille ferax est, arbores nuncupat. Quarum cortice inciso 
destillans humor ille, lachrymis pulcher rorantibus, et 
chrismati conficiendo aptissimus, quam virtutibus signifi- 
candis sit accommodus, manifestissime liquet. 

Cumque reversus esset Saul, &c.| A persequendo Philis- 
teos Saul repente ad investigandum David, occidendumque 
sinistra mente revocatur; a justo, quo hostibus obviabat, 
ad injustum, quo et civem feriat, certamen arma convertit. 
Sic nimirum Judz1 increduli, dum verbo scripture. sancte 
preediti, nonnulla szpe contra idola, variosque gentium 
disputando certant errores, repente miseri contra Christum 
Christianamque religionem verborum infidelium jacula re- 
torquent. Dumque eum cognoverint publicanos et pecca- 
tores per unde salutaris ablutionem purgatos, atque ab 
illecebris seculi jam secretos ad se admisisse, quod est 

typice David in deserto Engaddi manere; abscondunt 
statim tendiculas contra insontem frustra, deglutire que- 
rentes eum, sicut infernus viventem, et integrum quasi 
descendentem in lacum. Unde apte subjungitur: 
Assumens autem Saul tria millia electorum virorum, &c.] 
Sicut in bono ternarius numerus certi mysterii gratia poni 
consuevit, eos nimirum designans, qui vel Sanctz Trini- 
tatis confessione gloriosi, vel fide, spe, et caritate devoti, 
vel cogitatione, locutione, et actione sunt perfecti, vel ali- 
quid hujusmodi; ita et in malo exercitu cum ponitur, illos 
non immerito denuntiat, qui his per omnia probantur 
agere contraria. Ideoque in hoc loco tria millia arma- 
torum, cum quibus Saul ad persequendum David et viros 
ejus egreditur; illi sunt mystice accipiendi, qui triformi 
acie adversus Dominum et adversus Christum ejus, inania 
meditantes, id est, abeuntes in consilio impiorum, et in via 
peccatorum stantes, et in cathedra pestilentiz sedentes, 
cuncta beato viro gessere contraria; illi videlicet, cujus in 
lege Domini voluntas, et in lege ejus meditabitur die ac 
nocte. Pergit autem ad investigandum David Saul, etiam 
super abruptissimas petras, que solis ibicibus perviz sunt, 
cum deceptionis insidiarumque laqueos tendit Judzorum 
regnum Domino; in summis etiam dictis ejus, que per- 
fectis solum auditoribus vix capacia restant. Ibices nam- 
que, que sunt parva quadrupedia, nec nisi in petris manere 
ac parere norunt, et si quando etiam de altis saxorum 
cacuminibus ruunt, in suis se cornibus illzsa suscipiunt, 
humiles verbi Dei signant auditores, qui quanto minoris 
se meriti, sapientiz, et virtutis conspiciunt, tanto magis 
fortia sanctarum scripturarum presidia, in quibus mente 
habitare, ac boni operis foetus ponere debeant, quasi petra- 
rum ibices refugia quzrunt, et quicquid eis ruine tempo- 
ralis accesserit, in testamentis eloquiorum ceelestium se 
sustentantes, quasi cornuum suorum exceptione salvantur. 
Meminit hujus animantis Dominus, et quam non contem- 
nenda sit ejus figura, signavit ad beatum Job mystice 
loquens : Numquid nosti tempus partus ibicum in petris ? 
Et venit ad caulas quoque ovium, &c.] Inter persequendum 
VOL. VIII. N 

Judzea pastorem magnum ovium Dominum nostrum Jesum 
Christum, ad conventicula quoque fidelium ejus discipu- 
lorum, qui se szvientibus quasi lupis oves offerebant, 
impetum nefandz questionis protelavit, si forte vel in 
ipsis aliquid unde magistrum reprehendere posset, inve- 
niret. Unde illud: Ecce discipuli tui faciunt quod non 
licet in sabbatis, et czetera. 

Eratque ibi spelunca, &c.| Spelunca hzec Dominici est 
figura monumenti, cujus ostium ingressus est Saul, ut 
purgaret ventrem, cum proceres regni Judzorum abeuntes 
a Pilato, munierunt sepulchrum, signantes lapidem cum 
custodibus, ut auctor vitz quasi resurrectionis iter occlu- 
dere nitendo, diu conceptum intrinsecus decoctumque jam 
suze perfidiz mentis foetorem foras cunctis ostenderent. 
Porro Dominus in interiore parte sepulchri conditus late- 
bat, latebant et viri ejus, id est, fortes eo tempore, fortio- 
res futuri discipuli ejus, qui ubicunque Hierosolymitanze 
civitatis tunc temporis erant corpore; constat prorsus, 
quia tota mentis intentione ac desiderio sedem tenebant 
monumenti, ubi solum quem diligebant, sepultum jacere 
dolebant. Et quidem latebant in spelunca, quia quid 
devotionis et amoris erga injuste occisum haberent, eos 
qui occiderant, omnimode scire nolebant. Vel certe viros 
David cum eo latuisse in spelunca, immo etiam cum eo 
resurrexisse ac processisse de spelunca, juxta illud intelli- 
gendum apostoli: Quia vetus homo noster simul confixus 
est cruci cum illo, ut destruatur corpus peccati, ut ultra 
non serviamus peccato. Et sicut premisit, dicens: Quia 
quicunque baptizati sumus in Christo Jesu, m morte ip- 
sius baptizati sumus. Consepulti enim sumus cum illo 
per baptismum in mortem, ut quomodo surrexit Christus 
a mortuis per gloriam Patris, ita et nos in novitate vite 
ambulemus. 

Et dixerunt servi David ad eum: Ecce dies, &c.| Dixe- 
runt Christo discipuli sui carnales, adhuc et animi servilis, 
cum crucifixi potentiam, et crucifigentium vzsaniam cer- 
nerent: Ecce adest tempus, de quo locutus est Deus 
Pater ad te, per os sanctorum suorum a seculo prophe- 

tarum, positurum se omnes inimicos tuos, scabellum pedum 
tuorum. Hzc autem animo toto, tametsi non verbo, dice- 
bant, quicunque illorum perire cupiebant eos, qui, latrone 
dimisso, Salvatorem morte damnarent ; quia probatum est 
in eo qui auriculam servo principis sacerdotum abscidit, 
nolens Dominum calicem, quem Pater dedit, bibere. Pro- 
batum in eis qui ignem de celo super impios descendere 
quzerebant, nescientes cujus spiritus essent; quia Filius 
hominis non venit animas perdere, sed salvare. At ille 
congruo suze piletatis moderamine non occidit funditus 
improbos, sed regni illis habitum, haud parva ex parte 
subtraxit; ut vel sic confusi, ad agnitionem suze dementie, 
correctionemque venirent. 

Post hec percussit David cor suum, &c.| Dolebat Domi- 
nus humanam gentem, de qua carnem suscepit, misera- 
tionis affectu, quod exigentibus illius meritis demere coge- 
retur ei regalis quidpiam ornatus, malens hanc servata 
lege divina regnum hic, et in futuro seculo semper habere 
perpetuum. Denique videns civitatem peccatricem, flevit 
super illam dicens: Quia si cognovisses et tu, et czetera. 
Quibus abscisionem regni detestabilis, quam divina dis- 
trictione justus futuram decernebat, humana pius misera- 
tione deflebat. 

Disxitque ad viros suos: Propitius sit mihi Dominus, &c.] 
Duas maxime ob causas David manum ab occidendo Saul, 
quamvis se inimicissime persequente, continuisse decla- 
ratur; quia videlicet eum et Dominum suum, et regali 
meminit chrismate perunctum. Ubi primo regnum vel 
unguentum, quod et ipsum Dominici semper videlicet 
inviolabilis regni ac spiritualis unguenti noverat preten- 
dere figuram, digno veneratur honore. Deinde etiam nos 
moralibus instituit disciplinis, ne preepositos nobis, eos 
maxime qui sacris ordinibus insigniti sunt, quamvis nos 
injuste persequentes, verbi austerioris ense foedare, et vel 
ultimze superfluze actionis eorum quasi fimbriam vitupe- 
rando decerpere preesumamus. Sed et si forte nos tale 
aliquid incautius egisse contigerit, mox dolendo cor percu- 
tere, et temerarium admissum studeamus peenitendo corri- 

gere. Verum juxta coepte explanationis ordinem, qua 
Saul Judaicum populum sive regnum, David vero Chris- 
tum significare diximus, possumus intell'gere, quod eun- 
dem populum sive imperium Dominum suum vocaverit 
Christus, eo quod ex illo formam servi sumecre dignatus 
sit: Christum vero Domini, quod ei pre ceteris gentibus 
antiquitus gratiz spiritualis unctionem contulerit. [deoque 
noluerit in eum mittere manum, qua funditus perderet 
iniquos ; sed quasi chlamyde detruncata regali dispartitus 
sit eos a terra, et supplantaverit eos in vita ipsorum. Et 
sicut alius Psalmus ait: Ne occideris eos, nequando obli- 
viscantur legis tue. Disperge illos in virtute tua, et 
destrue eos, protector meus, Domine. 

Et confregit David viros suos sermonibus, &c.| Et con- 
fregit Dominus discipulorum suorum austeritatem, qua 
impios perire desiderabant, dicendo: Nolite judicare, et non 
judicabimini. Nolite condemnare, et non condemnabimini. 
Et alibi: Non enim misit Deus Filium suum in mundun, 
ut judicet mundum, sed ut salvetur mundus per ipsum; 
ceeteraque hujusmodi, et non permisit eos, ut vindictam mox 
delinquentium, sed vitam potius amarent correctorum. 

Porro Saul exsurgens de spelunca, &c.| Surgentes Do- 
minici monumenti custodes, qui advenientis angeli timore 
prostrati, et facti fuerant velut mortui, ac fugientes a mo- 
numento, nihilominus cepta contra Dominum prave con- 
jurationis itinera peragebant, dicendo venisse discipulos 
ejus nocte, et furatos esse eum, illis dormientibus. Quod 
etiam de illis qui custodes monumento adhibuere, potest 
recte intelligi; qui etsi servando monumento Domini 
gementes confusique discesserint, non tamen a_perse- 
quendo fidem illius gressum propositi szvientis averte- 
runt. Quibus utrisque a monumenti observantia detur- 
batis, et ipse Dominus suz resurrectionis, quam occulte 
induerat, gloriam suis paulatim revelare non tardavit. 
Atque hujus jam confirmata ac preedocta veritate, mox per 
eosdem clamore liber pradicationis intonans, aversos a 
se suos persecutores, benigne ad pcenitendi remedium, 
suique revocabat amorem. Quos dum primis humanitatis 

ac pietatis sibi reconciliaret alloquiis, nonnullos eorum 
post se respicere, id est, commissi in Deum sceleris peeni- 
tere perdocuit. 

Et inclinans se David pronus in terram adoravit, &c.| Et 
pronum pietatis suz pectus Salvator ad compatiendum 
subveniendumque terrenis infirmisque cordibus, per mi- 
nistros sui sermonis ostendens, primus ipse exempla ado- 
randi et reconciliandi Deo his qui illum jamdudum offen- 
derant, exhibuit. Dixitque ad populum Judeorum per 
evangellil praecones: Quare audis sermones humana sapi- 
entium, Scribarum, et Phariszorum loquentium: Jesus 
querit malum adversum te; si dimittimus eum sic, omnes 
credent in eum, et venient Romani, et tollent nostrum et 
locum et gentem. Ecce in tempore mez passionis tot 
miraculis apparentibus, viderunt quicunque vera videre 
potuerunt in te, quod tradiderit te Dominus in potestate 
mea, cum ad unam mansuetissimam mez responsionis 
vocem qua dixi, Ego sum; tanta armatorum manus tre- 
mefacta corruit, cum me crucifixo insolita celum totum 
meridie caligo tenebrarum obtexit ; me spiritum exhalante, 
terra tota commota, petrz conscissze, monumenta aperta, 
et innumera mortuorum sunt excitata cadavera. Mee 
denique resurrectionis teste angelo apparente, szeque et 
terreemotus factus immensus, et tui sunt exterritis ac mor- 
tuis assimilati custodes. Et quidem cogitavi, ut si non 
poeniteres, occiderem te; sed pepercit tibi patienter agendo 
meze miserationis respectus, malens te acta pcenitentia 
veniam salutemque mereri. Dixi enim: Non percutiam 
funditus, auferamque de medio gentem, quamvis pecca- 
tricem, et inimicam mihi, ex qua habitum servi, in quo 
totum mundum lucrifacerem, suscepi; quamque in patri- 
bus olim divina largitio singularis gratiz benedictione 
perfudit. 

Quin potius, pater mi, vide, &c.| Quin potius, inquit 
Dominus, popule mi, ex quo ad confirmandas promis- 
siones patrum ut Filius hominis vocarer, et essem, ne me 
incarnari non piguit. Vide et cognosce terminum regalis 
habitus tui in potestate mea; quoniam cum preciderem 

summitatem regni tui terrestris, multos ab ejus defensione, 
que per arma, lites, et bella geritur, ad fidei et religionis 
mez simplicitatem vocando, multos ob reatum perfidize 
in manus hostium dando, nolui manum in te apertz ultio- 
nis extendere. Animadverte et vide, quoniam non est in 
Opere meo quicquam mali vel iniquitatis, meque illum 
esse copnosce, de quo propheta testatur: Qui peccatum, 
inquit, non fecit, nec inventus est dolus in ore ejus. Quis 
enim ex vobis arguet me de peccato, qui mei nominis 
memoriam de terra viventium eradere insidiando cona- 
mini ? 

Quem persequeris, rex Israel? quem persequeris? &c.] 
Israel, vir videns Deum, interpretatur. Quem ergo per- 
sequeris, inquit, popule, qui ad videndam divine claritatis 
gloriam prior ceteris nationibus electus es? Quem per- 
sequeris? Illumne magnum ac vigilantissimum ovium 
sanctarum custodem, quem morti tradere non dubitasti, 
etiam post mortem sequi odiendo non desistis? Eum qui 
humanitatis habitu modicus, sed resurrectionis saltu velo- 
cissimus, tuis inter captandum manibus elapsus est, jam 
de ceelo intonantem denuo te apprehendere posse stultus 
arbitraris? Et quidem ego non quero gloriam meam, est 
qui queerat et judicet. Non absurdum videatur cuiquam, 
canem mortuum vel pulicem Domini gestare figuram ; 
cum et ipse alibi propter fragilitatem carnis, quam sine 
semine virili, virginea carne suscepit, dicat de se: Ego 
autem sum vermis, et non homo. Et propter resurrec- 
tionis gloriam, quam subito et citissime de morte ad vitam 
quasi saltu peregit: Et excussus sum, inquit, sicut locusta. 

Et levavit Saul vocem suam, et flevit, &c.] Et docente 
per apostolos Domino, levavit populus Judzorum in eis 
qui erant preedestinati ad vitam eternam, vocem suam in 
confessionem fidei, quam dudum negando in infima de- 
presserat, et prisci contagia reatus dignis pcenitentie fleti- 
bus affluendo detersit, confitens Domini justitiam pariter 
et bonitatem; necnon et suze commemorans errata malitie, 
quod ipse quidem totius auctorem bonitatis morti ferox 
tradiderit: ille autem morti datus injuste, cum sit omni- 

potens, mortificatores ad vitam reservare, quam perdere 
maluerit. 

Et nunc quia scio quod certissime regnaturus sis, &c.] Vox 
hxc peenitentis est populi Judeorum, et a Christo quem 
recognovit salutis aditum querentis. Et nunc quia scio 
certissime, quod tu sis ille de quo dictum est: Multiplica- 
bitur ejus imperium, et pacis non erit finis, habens in 
ditione tua regnum illud, in quo mundi corde Deum sine 
ullo beatitudinis fine videbunt; confirma quzso fidem 
quam donasti tuorum largitione sacramentorum, tuisque 
donis ccelestibus ipsam in me fidem augmenta, quatenus, 
accepto pignore Spiritus, fiduciam habere queam, quod 
progenitam ex meo corde stirpem operum post absolutio- 
nem corporis, ab zterno salves interitu. Neque auferas 
nomen meum de domo supernz habitationis, quam patri- 
bus meis, qui te per legem fideliter et amanter expectavere 
venturum, donare digneris. Hc autem et hujusmodi 
confessionis verba fundentibus nonnullis Judzorum, annuit 
Dominus juste illorum petitioni, et imbutos evangelii 
sacramentis, de catechumenis eos et competentibus fecit 
esse fideles. 

Abiit ergo Saul in domum suam, &c.| Abiit populus 
Judzorum in eis qui apostolis docentibus resipiscere a perfi- 
dia potuerunt, ad curam suze intrinsece salutis operandam. 
Porro ipse Dominus et predicatores ejus, scientes ex eodem 
populo plures contra fidem bella moturos, relictis imis 
et terrestribus, ad tutiora mox et celsiora loca, id est recte 
creditura, fortiter perseveratura, Samaritanorum gentium- 
que proximarum corda illustrando conscenderunt. Memi- 
nit hujus lectionis, quodque ad Christum spiritualiter 
referenda sit edocet, quinquagesimi sexti Psalmi titulus, 
qui ita inscribitur: In finem, ne disperdas David, in tituli 
inscriptione, cum fugeret a facie Saul in speluncam. Qui 
quidem duobus verbis, quasi de David scriptus videtur ; 
sed duobus aliis, quia veraciter totus Christum signet, 
aperit. Quod enim dicit, Ne disperdas David; videtur 
prohibere ab inimico insidiante disperdi eum qui fuerat 
a Domino promissum prezparatus ad regnum. Et quod 

in clausula subjungit, Cum fugeret a facie Saul in spelun- 
cam, ipsi temporis articulo, quo disperdi posse putabatur, 
arridet. Verum quod in principio ponitur, in finem, ad 
illum cuncta referenda premonet, qui nobis omnium restat 
perfectio bonorum; quia cum ad ipsum venerimus, nil 
ultra querere opus habemus. Quodque in sequentibus 
inseritur, in tituli inscriptione, ipsum Dominicz passionis 
titulum, quem Hebraice, Greece, et Latine Pilatus scripsit, 
exprimit; qui et ipse in figuram regni inviolabilis, nulla 
vel ab eo qui scripsit, potuit ratione disperdi. Sensus 
ergo totius tituli iste, precipientis Judzis, ne se Christi 
vel etiam occisi ac sepulti gloriam tollere posse suspi- 
centur: In finem ne disperdas David, in tituli inscriptione, 
cum fugeret a facie Saul in speluncam, in eum qui finis 
legis est ad justitiam omni credenti; Psalmum cantatum 
intellige, ne disperdere quzeras Christum in auferendo vel 
imminuendo regnum ipsius, quod tituli veracis inscriptione 
signatum est, etiam cum videas eum insistentibus impiis 
per mortem monumenti claustra subiisse; atque nimirum 
claustra a facie fugit persequentium, ne eum ultra perse- 
quendi, vel saltem videndi haberent potestatem. Sed et 
ipse Psalmus juxta tenorem hujusce lectionis, passionem, 
sepulturam, resurrectionemque Dominicam, necnon et 
fidem gentium, quz et ipsa przsentis in fine lectionis 
mystice continetur, aperta simul et idonea testificatione 
decantat, ubi inter cetera de passione triumphali, Dedit, 
inquit, in opprobrium conculcantes me. De sepultura et 
resurrectione : Animam meam eripuit de medio catulorum 
leonum, dormivi conturbatus. Quz tamen conturbatio 
melius in membris ejus intelligitur, necdum plene resur- 
rectionem ejus in sepulchro dormientis credentibus. Item 
de resurrectione: Exsurgam diluculo. At de gentibus illo 
Inspirante et cooperante credituris: Confitebor tibi in 
populis, Domine, psalmum dicam tibi inter gentes. Sed 
et damnationem gentis Judaic, quam abscisio chlamydis 
Saul in hac lectione signat, memoratus Psalmus ita descri- 
bit: Foderunt ante faciem meam foveam, et ipsi incide- 
runt in eam. 

Mortuus est Samuel, &c.| Defecit evangelio coruscante 
future preedicatrix umbra veritatis, nec sine dolore sub- 
trahi potuit populus a consuetarum ritibus cerimoniarum 
quos divina legis institutione non dubitabat fuisse collatos. 
Unde Jacobus ad apostolum Paulum loquens: Vides, in- 
quit, frater, quot millia sunt in Judzis, qui crediderunt, 
et omnes hi zmulatores sunt legis. Attamen paulatim 
cessante in ecclesia Judaizandi consuetudine, quasi friges- 
centia prophete membra humanis abstracta conspectibus, 
in domo sua in Rama, id est, in excelso conduntur; quia 
dum exterius celebrari legis sacramenta desierant, cuncta 
interius in Christo et ecclesia coeperunt quzrenda intelli- 
genda probari. Domus quippe prophet, ecclesia creden- 
tium est, et hzc in illo sita excelso, de quo scriptum est: 
Et ipse fundavit eam Altissimus. Et alibi: Quia excelsus 
reputatus est ipse. 

Consurgens autem David descendit in desertum Pharan.] 
Pharan interpretatur onager, sive frugifer, aut ferocitas 
eorum. Cessante ergo prophetiz typo, et in Rama, id 
est in Christo, ut dictum est, et ecclesia consummato, 
relicta Judza, fidei veritas gentes diu feras, et indomabilis 
animi, sed jam nunc justitize fruge foecundandas adire 
dignata est. Nec solum propter nomen agreste vel ferum, 
sed et propter incolas diros ac feroces Pharan gentibus 
sgnificandis aptissime congruit. Narrat enim scriptura 
Ismaelem, a quo genus duxere Sarraceni, in deserto Pha- 
ran habitasse, illum videlicet de quo dictum est, Eyice 
ancillam et filium ejus; non enim heres erit filius ancillee 
cum filio libera. Cujus vicinitatem turbulentam horres- 
cens filius liberze, id est, populus spirituali gratia renova- 
tus, queritur dicens: Heu me, quod incolatus meus pro- 
longatus est, habitavi cum habitantibus Cedar; et cztera, 
usque ad finem Psalmi; quz Sarracenos specialiter adver- 
sarios ecclesiz cunctos generaliter describunt. Sed ut 
etiam de ancillz filiis, id est, de huic seculo servientibus 
populis Christus ad libertatem vocaret, hosque secundum 

Isaac promissionis efficeret filios, fugatos a superbis Judzis, 
descendit in desertum Pharan, hoc est, humiliata gentilium 
corda, eisque suz gratiam pietatis infudit. 

Cap. iv. Erat autem vir quispiam in solitudine Maon, 
&c., usque ad id quod scriptum est: Saul autem dedit 
Michol filiam suam uxorem David, &c.| Hec lectio typice 
docet synagogam damnatam principum doctorumque ejus 
malitia, a Domino salvatam, sed et ipsam post modum 
vocatis ad fidem gentibus, non parva ex parte rejectam ; 
alii quidem personis humilium salvationem, gliis autem 
rejectionem notans superborum. Efrat igitur vir quispiam 
in solitudine Maon, id est, habitaculi. Erat coetus Scriba- 
rum et Phariseorum in sanctz scripture studiis conver- 
satus; que singulari prez ceteris scripture virtute pre- 
dita, insuper omnes suos lectores mundo solitarios effici, 
hoc est, a concupiscentiis pompisque ejus separari, et seip- 
sos dignum Deo habitaculum facere docet. Et possessio, 
inquit, ejus in Carmelo, id est, in agnitione circumcisionis ; 
quia sermo legis, quam predicabat, veram castigationem 
intelligi, non autem dedit perfici. Nam quod litera jubens 
ostendit, non ipsa, sed gratia juvans perfecit. Non ergo 
in perfectione, sed in agnitione consummate castigationis 
Phariszeus et Scriba legalis habebat possessionem: Quia 
lex per Moysem data est, gratia autem et veritas per Jesum 
Christum facta est. Magnus autem nimis homo ille voca- 
tus est; quia doctor memoratus, quamvis ex parte non 
parva terrenum sapiens, multum tamen antecellit omnes 
secularis philosophiz preceptores, qui ex toto divinz 
legis ignari, seipsis solum magistris in his que docerent 
utebantur. 

Erantque ei oves tria millia, &c.] Erant commisse ad 
docendum Scribis et Phariszis innocentes simul et peeni- 
tentes anime: hz fide, spe, et caritate perfecte; illz 
prima, fidei adhuc quz a timore inchoat, rudimenta sec- 
tantes. 

Et accidit, ut tonderetur grex ejus in Carmelo.] Accidit 
ut perfectiores quique auditores scribarum in agnitione 
castimoniz legales exterioris hominis actus deponerent, ut 

interior renovaretur de die in diem. Accidit ut populus 
omnis eisdem subditus, primitiarum decimarumque suarum 
quasi superflua sibi, et que sine dolore amitti poterant, 
Domino vellera traderet. 

Nomen autem viri illius erat Nabal, &c.] Nabal stul- 
tus, Abigail dicitur patris exultatio: et stultus erat 
legisperitus, qui habens clavem scientiz, ipse non in- 
troibat, et eos qui volebant intrare, prohibebat. Patris 
autem exultatio recte vocata est synagoga in eis, quibus 
dicit: Gaudete autem, quia nomina vestra scripta sunt in 
celo. Erat namque in talibus prudentissima, ad intelli- 
gendum verbum fidei; et speciosa, ad agendum que intel- 
ligere poterat. Porro magistri ejus duri non credendo, 
pessimi male vivendo, et malitiosi erant contra Dominum 
insidias machinando. 

Erat autem de genere Chaleb.| Erant magistri synagogze 
de discipulatu legislatoris. Super cathedram enim Moysi 
sederunt Scribe et Phariszi: qui quoniam ceteros tunc 
mortales, et humanz simul et divinz sapientize gratia 
preibant, non immerito Chaleb, id est, omne cor potest 
appellari; vel quia Chaleb patriarcham fide ac virtute 
potentem legimus, possumus dicere quod augmentum 
damnationis sit infidelibus vita fidelium, a qua degene- 
ravere, parentum. 

Cum ergo audisset David in deserto, yuod tonderet Nabal 
gregem suum, &c.]| Cum audisset Dominus in homine con- 
versatus in mundo, quod periti legis auditores suos vel ad 
exonerandos se vitiis, vel ad sua pro Domino tribuenda, 
exercitationis congruz quasi forfice preepararent, misit dis- 
cipulos suos fortissimos, videlicet denarii ccelestis adi- 
piscendi precones, quorum in baptismate renovata fuerat, 
sicut aquilze juventus, et dixit eis: Ascendite in agnitionem 
circumcisionis, apertis virtutum et doctrine profectibus, 
arcem vos castimoniz spiritualis veraciter nosse et con- 
scendisse monstrate: et hec agendo venietis ad ipsos legis 
doctores, et illis quoque salutem ex meo nomine, qui Sal- 
vator appeller et sim, evangelizantibus superna in pace 
futuram, dicentes: Sit omnibus pax, quicumque in nomine 
Dei Patris credendo fratres Christi esse voluerint, sit 

etiam vobis pax in eandem fidem pia societate conversis ; 
immo et omnibus quos erudistis, et universis que agitis pax. 
Illa videlicet pax, que fecit utraque unum, et medium 
parietem maceriz solvit, inimicitias in carne sua. 

Audivi quod tonderent pastores tui, &c.] Et hee per 
apostolos suos Judzorum primatibus loquutus est Domi- 
nus, Audivi quod docerent discipuli vestri populum, qui 
uisdem nobiscum scripture sacre pascuis utebantur. Num- 
quam eis molesti fuimus, sed quiete conversati ad omnes, 
insuper etiam jJugum suave humilitatis, atque onus leve 
preedicavimus: nec aliquando periit aliquid de doctrina 
vel actibus eorum: omni tempore nobiscum fuerunt in 
agnitione circumcisionis, id est, quo spiritualem circum- 
cisionem, sicut et nos, in altissimis eloquiorum divinorum 
verbis agnoverunt. Ubi subintelligendum est, perire po- 
tuisse aliquid de substantiis eorum qui sine David fuissent 
in Carmelo; id est, supervacuam in multis, neque ad 
salutem anime proficuam lectionem eorum, qui scripturas 
legentes, Christum in scripturis intelligere nescissent. 
Interrogate, inquit, innocentes quosque, ac veraciter et 
scienter humiles de vestra gente qualium est regnum ccelo- 
rum; et indicabunt vobis, quod evangelii gratia non est 
literee legis adversaria, sed in utroque testamento Justus ex 
fide vivit. 

Nune ergo inveniant pueri gratiam in oculis tuis, &c.] 
Quia, inquiunt, vos populum docetis, quod est intellec- 
tualem tondere gregem, curate ut etiam Christi discipuli 
predicantes, in vobis gratiam fidei et bonz actionis in- 
veniant. In luce enim gratiz singulariter bona predi- 
caturi venimus, adeo nimirum bona, ut et regnum celorum 
inauditum mortalibus predicet; et ad hoc universum 
genus convocet hominum, a qua etiam bonitate preecipua 
evangelium Greece nomen accepit. Quodcumque obe- 
dientiz fidelis invenerit vestra virtus, doctoribus saluti 
vestre servire gaudentibus, et de vestra stirpe progenito, 
veraciter manu forti ac desiderabili Jesu Christo libenter 
impendite. 

Respondens autem Nabal pueris David, &c.] Respon- 
dentes stulti principes Judzorum predicantibus sibi 

Christi discipulis, aiebant: Nos Moysi discipuli sumus, 
hunc autem nescimus unde sit. Et increverunt discipuli 
Jesu ad presumptionem docendi, ita ut a nullo valeant 
superari, qui fugerant contemnendo legisperitos, multo se 
in scientia majores. Tollemus ergo nos sanctze dicta scrip- 
turz, nobis specialiter ad docendum commissa, que par- 
tim simpliciter legi et intelligi possunt ; quod est, aquam 
bibi: partim diligentius tractari, ut sic intelligi valeant, 
debent ; quod est panem frangendo ac mandendo comedi. 
Tollemus et facta patrum precedentium, que in auxilium 
vite ac virtutis nostris auditoribus docendo preparavimus, 
et dabimus doctoribus, a nostra prorsus religione ac fide 
separatis, qui ad sui dogmatis sensus sancta verba perversi 
transfugerent. 

Tunc David ait viris suis, Accingatur unusquisque gladio 
suo, &c.] Potest quidem intelligi gladius Spiritus, quod 
est verbum Dei; quo Mediator Dei et hominum, homo 
Christus Jesus, ad debellandos infideles accinctus sit, quo- 
ties verbum Patris per evangelium suum mundo patefe- 
cerit. Accincti et discipuli ejus, cum et ipsi idem predi- 
caverunt. Sed quia legitur in sequentibus: Abigail inter- 
cedente, prohibitus David ne feriret impios. Numquam 
autem rogat ecclesia Christum, ne incredulis salubre sui 
verbi vulnus infligat. Melius intelligitur hoc in loco gla- 
dius vindicta excidii, que Judzis post Domini passionem 
imminebat; quo nimirum gladio Dominus ipse, accincti et 
ministri verbi illius, non ipsi utique poenam peccatoribus 
irrogando, sed hanc peccatoribus, nisi poeniterent, futu- 
ram predicendo. Cujus metu gladii occurrens ecclesia 
Domino ultra annorum Lx. tempus ejus ictum interce- 
dendo suspendit. 

Et secuti sunt David quast quadringents viri, &c.| Secuti 
sunt Dominum ad officium predicandi quicumque pru- 
dentia, fortitudine, temperantia, et justitia perfecti pote- 
rant inveniri. Porro alii caritatis geminz perfectione con- 
tenti, magis elegerunt cifm acquisitis Christo proximis 
quiete vivere, quam pro acquirendis aliis ad spiritualia 
bella precingi. 

Abigail autem uxori Nabal nuntiavit unus de pueris, &c.] 
Spernentibus verbum fidei primatibus Judzorum, nuntia- 
vit unitas Christi discipulorum subjectz illis synagoge, et 
dixit: Ecce misit Jesus Christus apostolos, nuntios vide- 
licet veritatis, divinis scripturis instructos, ut benedic- 
tionem mandarent zternam majoribus nostris, et aversati 
sunt eos. Homines isti, id est, Christi apostoli, boni apo- 
stoli, boni satis fuerunt nobis, regnum ceeleste przedicando; 
et non molesti, onera legis cervicibus nostris ultra impo- 
nendo. Nec quicquam aliquando perut eorum que gessi- 
mus omni tempore quo in eorum quam docent sumus fide 
conversati, in deserta a mundi illecebris, et quasi solitaria 
vita degentes. Omni, inquam, tempore, hoc est, sive legis 
adhuc ritibus observatis, seu revelatz et pradicatze jam 
gratiz celebratis mysteriis, quicumque se fidei Christi 
conjunxere, ab omni prorsus sunt perditione salvati. In 
auxilium docendi erant nobis, tam in obscuris scriptura- 
rum investigandis, quam in apertis palam proferendis, 
omnibus diebus, quibus juxta eorum sensum vere evange- 
licum nostros instituimus auditores. 

Quamobrem considera et recogita quid facias, quoniam, 
&c.] Exposui, inquit, quid utilitatis et gratis fides Christi 
habeat, et quanta duritia eidem principes nostri restite- 
rint. Quamobrem considera et recogita, quo ordine decli- 
nata et vitata superborum malitia, qui noluere benedic- 
tionem, et prolongabitur ab eis, ipsa non solum iram ejus 
effugere, sed et benedictionem hereditatis accipere merue- 
ris; quoniam completa est militia vindictz adversus prin- 
cipes gentis tus, et adversus ipsam gentem tuam; qul 
occisis olim lapidatisque prophetis, ad complendam sui 
peccati malitiam, in ipsum etiam singulariter manu fortem 
prophetarum Dominum manus mittere non timuerunt, et 
ipsi sunt fil diaboli, Barrabbam pro Christo Salvatore 
sibi eligentes latronem; ita obdurati sensibus, ut nullius 
doctorum spiritualium dicta capere possint. 

Festinavit igitur Abigail, et tulit ducentos panes, &c.] 
Compuncta ad predicationem apostolorum, festinavit 
synagoga reconciliari Christo, quem a principibus suis cog- 

novit offensum, tulitque suos auditores per legis jam lite- 
ram imbutos; et imposuit super humiles simplicesque 
verbi evangelici dispensatores, quorum ministerio vel inter- 
cessione perveherentur ad Christum: super eos videlicet 
qui dicere possent, Ut jumentum facti sumus apud te in 
terra, et nos semper tecum; et: Nos stulti propter Chris- 
tum. Ducenti etenim panes sunt hi qui per ejusdem fidei 
et actionis consortium, ita sibi sunt mutuo fcedere con- 
nexi, in tantum superne devotionis igne confortati, ut 
nullatenus ab invicem valeant separari. Duo utres vini, 
qui geminz dilectionis virtute debriati, mortificari carne, 
vivificari autem Spiritu desiderant, et interius renovari de 
die in diem, ad percipiendum continendumque spiritualis 
gratiz mustum. Quinque arietes cocti, quicquid in suis 
sensibus superbum, et contra infirmiores proximos, quasi 
male cornutum deprehenderint, totum devota Deo morti- 
ficatione compressum, congruz compunctionis solent flam- 
ma decoquere. Quinque sata polentz, qui memoratos 
corporis sensus spiritui subjugare, et humilitatis neces- 
sariz quasi mola norunt edomare; que videlicet humi- 
liatio vel contritio carnis, quia moderate, et nec minus nec 
plus justo debet exerceri, bene polenta hzc sato, que apud 
Hebrzeos certa mensura est, unum et dimidium habens 
modium, comprehensa describitur. Centum ligaturis uve 
passe signantur, qui continentia virginali gaudentes, in- 
super individuz caritatis ad invicem vinculis astringuntur, 
perfectissimamque angelic castitatis pulchritudinem etiam 
In carne positi degustant. Passa quippe uva a vite, que 
genuit excisa, cum suo quo plena est vino, ad majoris 
gratize munus solet non contrita servari; et virginalis caro 
@ communis ecclesiz convictu arctior! continentiz ferro 
secreta, dulcorem in se mature jam castitatis, quasi ad 
totius ecclesiz gratiam Domino dilecta complectitur. Cen- 
tum sane, quia ccelestis et angelic perfectionis mysterium 
signet, late omnibus claret. Ducentz caricarum masse, 
sunt anime, que suavitatem sue spiritualis et perfect — 
societatis etiam proximis docendo impertiunt, ut duplicata 
virtute duplicem mereantur et palmam. Que cuncta per 

Abigail in David epulas missa sunt, cum diversis per 
legis doctrinam imbutos viros virtutibus, synagoga bap- 
tizandos, et evangelii sacramentis instituendos misit ad 
Christum. 

Dizxitque pueris suis: Precedite me, &c.| Preecesserant 
multi de Judza viritim venientes ad fidem, secuta est post 
eos synagoga. Prius namque dictum est, Dominus autem 
augebat qui salvi fierent quotidie m id ipsum; ac post- 
modum ecclesia quidem per totam Judzam et Galilzam, 
et Samariam, habebat pacem, et edificabatur ambulans in 
timore Domini, et consolatione Sancti Spiritus replebatur. 
Stultis autem principibus. suis synagoga credentium, ne 
eos ad pejora provocaret, mysterium suz credulitatis indi- 
care detrectavit. 

Cum ergo ascendisset asinum, &c.] Cum se synagoga 
cunctis fateretur stulto eatenus sensui servisse, atque ad 
initia fidei Christiane descenderet, que ab infirmitate 
Dominice incarnationis incipiens, ad divinitatis agnos- 
cendz solet celsa perducere. Christus et discipuli ejus 
descendebant in occursum ejus, ut conatus ejus predi- 
cando juvantes, ab ipsis humanitatis ejus, quibus imbue- 
retur, mysteriis, ad divinitatis eam culmina summa sub- 
veherent. 

Et ait David: Vere frusira servavi, &c.| Ait Dominus, 
longam superbientium Judzorum stultitiam detestans: 
Vere frustra tanto tempore dementibus mez gratize mu- 
nera ceteris pre gentibus obtuli, et reddidere malum per- 
fidiz, persecutionis, et crucis, pro bono gratiz quam dedi. 
Tollam ergo nefandos de terra, ut usque in mane univer- 
salis judicii, nullus de progenie perversa dimittatur immu- 
nis. Quod ita dictum est, non ut Judezi omnes increduli 
ante diem judicii monstrentur esse morituri, sed ut digni 
per omnia morte et damnatione doceantur. Cui simile est 
quod Core seditionem movente in deserto, Dominus Moysi 
loquitur et Aaron, Separamini de medio congregationis 
hujus, ut eos repente disperdam; et tamen illis interce- 
dentibus ac dicentibus, Fortissime Deus spirituum omnis 
carnis, num uno peccante contra omnes tua ira deszviet ? 

ira suspensa, et gratia est pietatis impensa. Sed et se- 
quenti die, murmurante omni multitudine contra eos, Re- 
cedite, inquit, de medio ejus multitudinis, etiam nunc 
delebo eos. Sed quod per justum judicium impios me- 
ruisse monstravit, piis intervenientibus misericordia muta- 
vit. Ita ergo et hoc loco Dominus sub typo David, per- 
fidi quid meruerint eos judicare detrectat, sicut sequentia 
lectionis hujusce spiritualiter intellecta monstrabunt. Nam 
sequitur : 

Cum autem vidisset Abigail David, festinavit et descendit 
de asino, &c.| Cum cognovisset synagoga Christum, immo 
ipsa cognita esset a Christo, festinavit renuntiare prisce 
suze conversationi, que habebat Dei emulationem, sed non 
secundum scientiam; et humiliatione devotissima terram 
se clneremque testata, Dominice incarnationis ccepit sup- 
pliciter adorare vestigia, vel pro se pcenitente, ut susci- 
piatur a Domino; vel pro sua gente ac principibus incre- 
dulis, ne corporaliter feriantur exorans, aperta jam confes- 
sione, et impios ad pcenam servatos zternam, et Christi 
regnum perpetua in pace mansurum contestans, seque ad 
hoc potius pertinere posse cunctis anime votis obsecrans. 

Ne ponat, oro, Dominus meus rex cor suum super virum 
istum iniquum Nadal, &c.| Pia humilitate commota syn- 
agoga credentium, rogat Dominum, ne impios suos magis- 
tratus ac proceres ante punitionem extremi Judicii usque ad 
internecionem deleat, ut quos pro suz stultitia perfidiz 
perennis expectat interitus, his saltem ad modicum tem- 
porali gaudio liceat hac voluptate perfrui; seipsam simul 
humiliter excusans, sive potius flebiliter accusans, quod et 
ipsa tam tarde cognoverit tanti boni precones, hoc est 
apostolos quos misit. 

Quapropter suscipe benedictionem hanc, &c.| Quoniam, 
inquit, impios justo judicio perituros esse non latet, obsecro, 
eos quos pie conversos tibi mancipandos, a te consecrandos, 
per te benedicendos obtuli, benigne suscipias, et tuis qui 
preecessere famulis ecclesiastica societate committas. 

Aufer iniquitatem famule tue, &c.] Amplius, inquit, lava 
me ab injustitia mea, et a delicto meo munda me. Absque 

ulla enim dubietate credo et confiteor, quia compressis ac 
devictis persequentium machinis, plebem tua fide conse- 
cratam Deus Pater longe lateque multiplicet, qui solus 
mundum a maligno principe salvare ac defendere sufficis. 

Et cum benefecerit Dominus Domino meo, &c.| Cum po- 
suerit Deus Pater omnes inimicos tuos scabellum pedum 
tuorum, perpetuumque cum tuis electis intraveris in reg- 
num; obsecro, me ad dexteram tui throni statuens, ejus- 
dem regni participem facere digneris. 

Et ait David ad Abigail: Benedictus Dominus Deus Israel, 
&c.] Credenti synagogee gratiam Dominus ad Patris glo- 
riam refert, benedicendum nobis eundem semper, laudan- 
dumque significans; ipsam quoque credentem, et in parte 
perfectionum etiam pro incredulis orantem, merita bene- 
dictione remunerat. Pariter ostendens, quam gratam ducat 
orationem, que pro adversariis benevola mente fundatur. 

Suscepit ergo David de manu ejus omnia que attulerat et, 
&c.] Suscepit Dominus devotionem omnium credentium, 
quam manus, id est, operatio synagoge predicantis de 
suis el filiis attulerat; monuitque benignus, ut post ac- 
ceptam ab eo pacis superne gratiam, ad conscientiam 
rediret, et qualiter sibi vivendum esset, sedula mente 
dignosceret. 

Venit autem Abigail ad Nabal, et ecce erat ei convivium 
tn domo ejus, &c.] Post ostensum Domino sux devotionis 
affectum, synagoga credentium venit videre vitam mentem- 
que non credentium, si forte posset et eos ad fidem vocare ; 
quos ubi legalium victimarum epulas saturos, genus se 
regale pre ceeteris gentibus esse gaudentes; et quod est 
gravius, contra verbum evangelii insana quasi ebrietate 
vidit inflatos, tacuit aliquamdiu sceleris admissi periculum, 
donec et ipsa Spiritus Sancti luce magis magisque con- 
firmata, liberior ad arguendum procederet, et ipsi corus- 
cante palam Christi gloria evidentius ex tempore piaculum, 
quod in eum commiserant, agnoscerent, agnoscentes do- 
lerent, dolentes abluerent. Verum illi agnoscentes reatum 
suum, non hoc peenitendo abluere, sed superbiendo ma- 
luerunt augere. Nam et ipsi apostoli, et quotquot resi- 

piscebant a laqueis diaboli, ad Abigail, id est, Patris exulta- 
tionis personam, vel comites, vel dona pertinere non dubi- 
tantur. 

Cumque pertransissent decem dies, &c.] Mortem Nabal 
non aliud melius quam exterminium regni Judzorum 
superbissimi, eversionem templi, et cessationem observa- 
tionum legalium possumus intelligere. Denique pertrans- 
itis decem diebus factum est, quod ad consummationem 
legis, qu in decalogo data est, pertinere nemo est qui 
dubitet. 

Misit ergo David et locutus est ad Abigail, &c.] Misit 
Dominus predicatores, ut perditis Romanorum gladio 
cum suis sequacibus perfidis synagogee primatibus, ipsam 
in his qui remansere reliquiis, ad spirituales ejus nuptias 
invitarent. 

Que consurgens adoravit prona in terram, &c.| Consur- 
gens ad exercitium boni operis synagoga tunc temporis 
credentium, primum dat sue credulitatis indicium, Chris- 
tum adorare ut Deum; dehinc promittit se humillim o fa- 
mulatu opera servorum ejus terrena sorde polluta, et primo 
baptismatis unda, et post intercessionis exhortationisque 
suz gratissimo fonte diluere. Juxta quod ipse lotis ejus 
vestigiis insinuat: Quanto magis, inquiens, vos debetis 
alter alterius lavare pedes ! 

Et ascendit super asinum, &c.| Secuta nuntios verbi 
Dominici synagoga fidelis, quo plus appropiat donis ei 
percipiendis, eo certius suam stultitiam, tarditatem, et im- 
munditiam cognoscit. Quod etiam de unaquaque anima 
fideli recte potest intelligi, quze ascenso asino etiam quin- 
que puellas secum ducat ad David; cum cognita sua na- 
turali pigritia et hebetudine, quicquid videndo, audiendo, 
gustando, olfaciendo, tangendo agere valet, totum hoc in 
implendis auctoribus sui preceptis impendere gaudet. 
Aliter, veniens ad David Abigail, quinque puellas habet 
comites ; quia copulanda Christi mysterius synagoga, non 
alias quam legis, quz quinque libris scripta est, mtibus 
imbutas secum animas ducit. Quod si quis dubitat post 
illatam a Vespasiano et Tito Judwis necem, ecclesiam ex 

eorum numero fuisse collectam, legat historiam ecclesias- 
ticam, et inveniet, completo Hierosolymorum excidio, 
Christianos illo accolas, maxime de circumcisione, qui 
Romanorum ensem Domino revelante fugerant, continuo 
redisse; ibique per annos amplius sexaginta usque ad. 
supremam, que sub Adriano facta est, eyusdem gentis 
eversionem, non defuisse de Judzis, qui fideliter in eccle- 
sia Domino servirent, ita ut illo omni tempore non aliunde 
Hierosolymis episcopi, quam de circumcisione sint elect. 
Igitur Abigail synagoge fidelis typum tenens, non unius- 
cujuslibet temporis solum personas signat, sed aliquando 
eos qui Domino in carne constituto credere cceperunt ; 
aliquando eos qui post ejus ascensionem ad preedicationem 
apostolorum pcenitentiam egerunt; aliquando eos qui de 
horum numero etiam, usque ad offictum predicandi per- 
venire potuerunt; aliquando eos qui post occisos, venditos, 
dispersos Christi et ecclesiz persecutores ad fidem vene- 
runt. Qui quoniam omnes unum Dominum, unam fidem, 
unum baptisma, unum Deum et Patrem habere didicerunt, 
recte omnes eadem Abigail significat, mulier prudentissima 
et speciosa, cujus vocabulum in Patris exultationem trans- 
fertur. Tllam nimirum significans, quam assistentem a 
dextris suis in vestitu deaurato, id est, in operibus cari- 
tatis gloria przefulgidis, idem Pater exultans affatur: Audi, 
inquiens, filia, et vide, et inclina aurem tuam, et oblivis- 
cere populum tuum, et domum patris tui, quoniam con- 
cupivit Rex speciem tuam. 

Sed et Achinoem accepit David de Jezrahel, &c.| Achi- 
noem fratris decor, Jezrahel interpretatur semen Dei. Non 
solum ergo de synagoga Judeorum Dominus, quos sibi in- 
terno amore conjungeret, elegit, sed et de gentibus populum 
suis sacramentis imbuendum, sua dilectione confirmandum 
propitiatus assumpsit. Qui fratris decor recte vocatur, 
in quantum sui redemptionis gloriam, non autem suam 
queerere delectatur. Ipse enim frater noster fieri dignatus 
est, vel propter humanitatem nature nostre similem quam 
adsumpsit ; vel quia, quotquot receperunt eum, dedit eis 
potestatem filios Dei fieri. Denique in Canticis Cantico- 

rum, et ipse Dominus frater ecclesiz propter unius ejus- 
demque nature consortium, et ipsa soror appellatur illius ; 
unde est illud: Vulnerasti cor meum, soror mea sponsa, 
vulnerasti cor meum. Et illa in antiquis fidelibus incarna- 
tionem ejus desideranter expectans, Quis mihi det te, 
inquit, fratrem meum sugentem ubera matris mez, ut 
inveniam te foris, et deosculer? id est, in hominis habitu 
te videre merear et alloqui, quem invisibili natura Deitatis 
semper credere, diligere, adorare consuevi. Qui fratris 
decor pulcherrime de Jezrahel, id est, de semine Dei origi- 
nem duxisse perhibetur, illo nimirum semine, quod exiit 
seminare, qui seminat, hoc est verbo fidel; quod postquam 
per seipsum Judzis commisit, etiam exteris gentibus per 
apostolos suos Dominus evangelizare curavit; ut, juxta 
evangelii parabolam, fieret unum ovile et unus pastor. 

Saul autem dedit Michol filiam suam uxorem David, &c.] 
Phalti salvator meus, Lais leo, vel sibi metuit, Gallim 
transmigrantes dicuntur. Principes et magistri Judzorum 
postquam gentiles Christo credere viderunt, subtraxerunt 
subditam sibi synagoge plebem ab eo, docueruntque credere 
potius Antichristo, quem suum quasi salvatorem presto- 
lantur in fine futurum, filium utique diaboli, qui factus est 
ut nullum timeret, et circumiit tamquam leo rugiens 
ecclesiam, quzrens quem devoret; et est de numero im- 
mundorum spirituum, qui et olim ipsi de ccelis trans- 
migraverunt ad tartara, et suos quotidie sequaces de vir- 
tutibus ad vitia, de malis ad pejora transmigrare non 
cessant. 

IN CAP. XXVI. 

Cap. v. Et venerunt Ziphei ad Saul in Gabaa, &c. usque 
ad id quod scriptum est: Saul reversus est in domum suam. | 
Hac lectio docet Judzam pro culpa perfidiz, quam erga 
Dominum exercuerat, regnum quod vel in ccelis ab eo 
accipiendum sperare, vel in terris ab eo acceptum servare 
debebat, amisisse ; sed et in totum observantiam czrimo- 
niarum perdidisse legalium, qua, si credere Christo volu- 
isset, in spiritualem mutata intellectum, et ipsa spiritualis 
spiritualiter custodire valet; attamen ipsa, si vel sero con- 

verti, et pcenitentiam agere consenserit, promissum a Do- 
mino regnum celeste concedi. Ziphei, qui interpretantur 
florentes, Judzorum doctores exprimunt, de flore et quidem 
odorifero, id est, rudimentis legalis scientiz gloriantes, sed 
fructum justitiz fidei prorsus ignorantes. Saul, qui dicitur 
expetitus, regnum eorum, quod sibi a Domino petierunt, 
typice denuntiat. Gabaa civitas ejus, que transfertur in 
collem, superbam regni ejusdem extollentiam demonstrat. 
Achila, que interpretatur suscipiens eam, constantiam 
eorum que fidem Christi in Judea, pia mente suscepere, 
designat. Venerunt igitur David habitante in deserto 
Ziphei ad Saul in Gabaa, dicentes: Ecce David absconditus 
est in colle Achilz, quz est ex adverso solitudinis: de 
hac infra scribitur, quia fuerit ex adverso solitudinis in 
via. Veniebant Domino predicante in Judza Scribe et 
Phariseei hypocrite, dicentes suz regiz potestati superbia 
tumidz, ut hanc ad invidiam excitarent, absconditam Jesu 
dilectionem in corde turbe, que fidem ejus susceperit, 
Christum regem eum venisse credens in mundo; de qua 
benedicitur, Quz est ex adverso solitudinis in via. Civitas 
quippe, in cujus colle David absconditur, ex adverso soli- 
tudinis sit posita, cum caterva justorum Christo hospite 
beata, terrenorum desideriorum vitare tumultus, et ab 
illecebris secularibus solitariam se reddere curat. Et hee 
est unica via ad percipiendam hanc perfectissimam mentis 
solitudinem, in altitudine, quasi colle mentis ejusdem ad- 
ventum Christi suscipi, illum videlicet de quo ipse dicit: 
Si quis diligit me, sermonem meum servabit, et Pater 
meus diliget eum, et ad eum veniemus, et mansionem apud 
eum faciemus. 

Kt surrextt Saul, et descendit in desertum Ziph, &c.] 
Gabaa Achilz, non Gabaa civitatem Saulis, sed collem 
Achilz, qui Hebraice Gabaa vocatur, intellige. Incitanti- 
bus ergo doctoribus perversis, commotum est regnum 
Judzorum ad persequendum Dominum, habens in exercitu 
impictatis eos qui contra fidem, spem, et caritatem dimica- 
turi, quasi triplici acie, infidelitatis, desperationis, et odii 
procederent ad bellum. Quo armatum milite castra ini- 


IN LIB. I. SAM. CAP. XXVI. 199 


quitatis in medio turbz, que Christum corde susceperat, 
metari festinabat, si forte posset eum vel corporaliter in- 
ventum extinguere, vel spiritualiter a fidelium ejus amore 
repellere. David ergo habitante in deserto, Saul post eum 
venit in desertum; quia suscepto habitatore Christo in 
corde illorum, qui mundum deserere studebant, statim 
aderat persecutio, que probaret credentes, et illato agone 
occasionem promerende tribueret palma. Quod ipsum et 
hodie et cunctis ecclesiz temporibus fieri non desinit. 
Sed veniente post se Saul, David quid fecerit videamus. 

Et surrexit David, et venit ad locum ubi erat Saul.] 
Persequentibus se Judewis Dominus non reliquit provin- 
ciam, non abstulit beneficia disposita, sed’ semper docebat 
in synagoga et in templo, quo omnes convenerant, et 
curabat languidos eorum. 

_Et ait David ad Achimelech Hettheum, &c.] Multi prae- 
dicante in carne Domino de gentibus, multi de Judzis 
confluebant ad fidem, sed ipse primos sui verbi ministros, 
quibus castra regni persecutoris deturbaret ac devinceret, 
de Judzis, qui ei arctiori dilectione simul et sacramento- 
rum perceptione adhzrebant, elegit. Achimelech quippe 
Hettheus, qui interpretatur, Frater meus rex abscisus, 
natione quidem populum gentium, nomine autem et fide 
eundem ab idololatriz ritibus abscisum, et Christi regno 
conjunctum atque adunatum demonstrat. Porro Abisai 
filius Sarvize frater Joab, id est, patris mei incensum, filius 
angustiz, frater inimici, electos de Judzis discipulos Christi 
dilectione ferventes, filios poenitentiz, fratres secundum 
naturam populi persecutoris figurate designat. 

Venerunt ergo David et Abisat ad populum nocte, &c.] 
Venit Dominus et discipuli eyus ad visitandum populum, 
qui sedebat in tenebris et in umbra mortis, et invenit 
regnum ejus cognatione tota in imis deprimi, et caco 
sopore torpens, omnia virtutum munimina, quibus contra 
hostes spirituales armari debuerat, in desideris vixisse 
terrenis, sed et doctores simul omnes et auditores eadem 
cum principibus desidiz peste languescere. 

Dixitque Abisai ad David: Conclusit Deus hodte inimicum 

tuum, &c.| Intellexerunt discipuli spirituali jam fide pra- 
diti, omnia a Patre tradita in manus Salvatoris; sed carnali 
adhuc ignorantia prepediti, putabant ab eo querendum 
superbos et contemptores verbi illius igne cclitus misso 
devorari. Quos ille confestim ab hac intentione revocans, 
patientiam potius habendam esse decrevit, dicens: Quia 
Filius hominis non venit animas perdere, sed salvare. Sane 
quod David adjungit ; 

Quis enim extendit manum suam in Christum Domini, &c. ?] 
Juxta ceeptam quidem expositionem demonstrat, neminem 
sacrilegii scelere immunem, qui Judaici populi regnum 
specialiter ei a Domino datum, et oleo sancto consecratum, 
irrumpere, civitatemque ac templum divino cultui dedi- 
catum, abjecto Dei timore profanare tentaret. Verum 
juxta supplicem dicentis sensum, docet quanta reverentia 
sit divinis adhibenda sacramentis, quamvis per malorum 
manum dispensatis ; quantus personis sacri altaris officio 
mancipatis honor impendendus, quantum ab harum lesione 
quamlibet male viventium, propter insigne gradus sit cujus- 
libet temperanda przsumptio, cum ipse exul innocens ab 
interfectione se injustissime persequentis, propter solum 
sanctz unctionis oleum, quod in figuram Christi vel nomi- 
nis vel regni non servaturus acceperat, et militem suum 
preecepto, et seipsum divino timore compescuerit. Caven- 
dum ergo, ne episcoporum, presbyterorum, diaconorum, 
famam passim lacerare et attaminare preesumamus. 

Nunc igitur tolle hastam que est ad caput ejus, &c.] 
Hasta vel ipsam regni potentiam, vel arma virtutum spiri- 
tualium, quibus regnum juvari poterat, insinuat. Potest 
autem et de terreno quod habebant, et de celesti regno 
quod sperabant, quicumque de illis hoc sperare noverant, 
accipi. Quod utrumque perfidis merito constat ablatum. 
Scyphus autem aque, carnalium observatio typorum ; quz 
ad comparationem evangelicz perfectionis, quasi scyphus 
aquz ad calicem vini est, non inconvenienter accipitur ; 
unde et supra Nabal poscenti David aquas, dare contemp- 
sit. Abigail etiam vinum dedit, quia populus infidelium 
legis vel literam Christo ascribere tenuit; fidelis autem 

quisque et ad ipsum cuncta referenda, et hec spirituali 
sapore plena fervere cognoscit. Hasta igitur et scyphus 
aquz Saulis aufertur, cum Judzis ob reatum perfidiz 
regnum omne simul, et literalis custodia legis adimitur. 
Quod quidem per Abisai David jubente fit, cum jubente 
Domino apostolorum quisque evangelii jura przdicans, 
vetera omnia docet esse transitura. Quod autem sublata 
hasta et scypho David adjunxit, dicens, Et abeamus; 
significat, abiturum a Judzis Christum, et ad gentes sal- 
vandas cum preedicatoribus suis fuisse transiturum. Quod 
et ipse venturus ad passionem eodem pene verbo pro- 
nuntians ait: Surgite, eamus hinc. 

Et non erat quisquam qui videret et intelligeret, &c.] Non 
erat quisquam in parte reproborum qui Domino vel apos- 
tolis ejus, predicantibus futuram Judzz desolationem, 
et statum ejus antiquum eradendum de terra, vel pre- 
terita sua facinora, vel futuram intelligens damnationem, 
evigilaret ad poenitendum ; sed omni in impietate perdura- 
runt, quia Dominus, exigentibus meritis przecedentibus, 
exczecavit sensus eorum. Aliter,sopor Domini irruit super 
eos, id est, gravior solito, quem Dominus eis specialiter ob 
adventum David immisit, non sinens eos expergefieri, donec 
ipse rediens abiisset. 

Cumque transisset David ex adverso, &c.] Cum transisset 
Jesus de hoc mundo ad Patrem, et in altitudine regni 
paterni imperturbabilis maneret, longe nimirum segregatus 
ab aspectu mortalium, essetque grandis distantia inter eum 
qui immortalis victor mortis, in carne Deus ad dexteram 
Patris sederet, et eos qui in hoc mundo mortales miseri 
et impii contra ipsum certare laborarent; clamabat per 
apostolos suos preedicando ad populum Israel, et ad legis- 
peritos ejus, eosque de somno sui noxii torporis exsurgere, 
et sibi credendo respondere cogebat. Abner quippe, qui 
interpretatur Patris lucerna, eos qui populo veritatis lucem 
tunc temporis ministrare debuerant, ostendit. Pater ejus 
Ner, qui lucernam vertitur, horum magistros qui in luce 
legalis scientiz spiritualiter accendenda, et illis ac populo 
pandenda precesserunt, typice designat. 

Et respondens Abner, ait: Quis es tu qui clamas, &c. ?} 
Responderunt Phariszei et Scribze, non se nosse discipulos 
Jesu, qui clamarent docendo populum, et inquietarent 
regnum Judzorum, quasi fuso Christi sanguine reum. 
Et vultis, inquiunt, inducere super nos sanguinem hominis 
istius ? 

Et ait David ad Abner, Numquid non vir tu es? &c.] 
Dicunt apostoli, Numquid non vos scribe estis legis periti, 
principes sacerdotum et Phariszi, gradu pariter et scientia 
populo precellentes? quare non custodistis immutilatum 
vestre gentis imperium, perfecti operis simul et doctrine 
insistendo vigiliis ? 

Ingressus est enim unus de turba, ut interficeret regem 
dominum tuum.] Juxta literam de Abisai dicitur, qui ea 
mente castra intravit, ut si quomodo posset regem inter- 
ficere. Juxta allegoriam de apostolis intelligitur, qui per- 
ditionem regni nefandi propter peccata futuram, sedula 
contestatione predicebant. 

Nune ergo vide ubi sit hasta regis, &c.| Videte, inquiunt, 
nunc ubi sit imperil vestri sceptrum, quod et in terris 
amisistis, et in ccelis sperare desivistis; ubi umbratica 
legis observatio, quam toto ex animo sitistis, in qua ves- 
trorum manus actuum ab omni peccatorum sorde lavari 
potuisse jactastis. Omnia pariter quia Christum perdidisti 
et ipsum templum abiit. Quz quidem omnia, etsi apo- 
stolorum temporibus necdum completa, maxima tamen ex 
parte ccepta, et ante ipsorum tempora, et ipsis adhuc 
superstitibus, qui historiam veterum legerit, inveniet. 
Denique Herodes major, et filii eyus, inter innumeras quas 
Judzis intulere calamitates, etiam sacerdotibus vestem 
sanctam eripuere, neque eis unquam in hac ministrandi 
concessere licentiam; vicem pontificatus, rescisso ordine 
legali, ad libitum suum mutaverunt. Pilatus templum 
secreto noctis imagines Cesaris introducendo polluit, secu- 
tus impietatem Herodis, qui hoc prius aquilam auream in 
eo statuendo profanavit ; et juvenes qui hanc causa reli- 
gionis ejicere tentabant, flammis exurl mandavit. Caius 
et ipsum templum et omnes eorum synagogas profanari 

sacrificiis gentilium, ac repleri statuis simulachrisque im- 
peravit, seque ibi ut Deum coli precepit. Hac quidem 
de religionis, czeterum de regni deterioratione, donec peni- 
tus periret, dicere nullus est finis. 

Cognovit autem Saul vocem David, &c.| Cognita Saul 
voce David, et ejus humilitate, imnocentia, et justitia 
permotus, peccasse se, neque ultra in eum peccaturum 
esse confitetur, et promittit, eumque jam reverti precipit. 
Cognita multi ex principibus Judseorum per apostolorum 
exhortationem voce Christi, pcenitentiam agentes se pec- 
casse confessi sunt, et eum per gratiam venie ad sua 
corda, que ob perfidiam deseruerat, reverti multis lachry- 
mis ac magnis precibus implorant. 

Si Dominus incitat te adversum me, &c.] Si Dei, inquit, 
Spiritu ductus me persequeris, necesse est, ut divinam 
mihi pietatem sacrificiis et precibus placem; sin autem 
non Domini nutu, sed contra voluntatem ejus, hominum 
nequam deceptione depravatus, tantisper adversus inson- 
tem szviendum putasti; certum est eos maledictione dig- 
nos in divino examine teneri, qui me malis suasionibus ab 
ejus tabernaculo et terra sancta repulsum, inter idololatras, 
quos maxime detestor, vitam ducere cogunt. Et si hec 
ex hominibus, ut dixi, flamma persecutionis exarsit, jus- 
tum est per omnia, ut non meus ab impiis effundatur 
sanguis, quem manus persequentium hactenus injuste 
quzerere non cessavit. Juxta intellectum vero mysticum, 
membrorum Christi, id est fidelium ejus vox est, qui pra- 
vorum persecutione correpti, diligenter sua corda discutere 
solent. Et si pro peccatis suis sibi a Domino per tales 
penam castigationis irrogari cognoscunt, confestim ipsi 
hzc compunctionis debitz sacrificiis expurgare conten- 
dunt. Si autem se injuste pati injurias aut mortes ab 
impiis, ut a via veritatis avocentur, aspiciunt, illos quidem 
qui heec agunt, zterna a Domino maledictione plectendos 
intelligunt; quia fideles Christi ab hzreditate catholicze 
fidei usque ad idololatriam gentilitatis vel hzreseos cujus- 
libet deflectere voluerint. Si autem qui hc innoxii pa- 
tiuntur, ab omni morte et corruptione salvandos a Do- 

mino, immo etiam patientize suze palmam percepturos esse 
letantur. Possumus et ex apostolorum persona ad Judzos 
persecutores ita dictum accipere: Si Dominus incitat vos 
ad persequendum nos, placetur ira ejus orationibus nostris ; 
si autem, quod magis verum est, filii hominum maledicti 
sunt apud Dominum, qui nos divina predicantes ejecerunt, 
ut non habitemus in Judza et in Hierosolymis; dixerunt- 
que, Recedite; et quia Jesum Deum creditis, huic potius 
inter gentes, que deos alienos colere solent, servite. 

Et ait Saul: Peccavi, &c.| Duas sui exultatus causas 
proponenti David, et quz sit vera inquirenti a Saule, Saul 
Ipse sui conscius animi respondit, non se Domini incita- 
mento, sed sua dictante stultitia eum fuisse persecutum; 
sed jam nunc eum domum reverti precatur, nil a se mali 
ultra passurum. Et Judzorum multi confessis suis scele- 
ribus, Dominum, quem infidelitate pepulerant, fide ad se 
revocare curarunt. ,; 

Et respondens David ait: Ecce hasta regis transeat unus 
de pueris, &c.| Respondens Dominus per doctores suos 
penitentibus Judzis, et a persequendi facinore conversis: 
Ecce, inquit, penes me est vestri regni potestas; transeat 
unitas fidelium in infidelia corda superborum, et promissi 
vobis olim regni ccelestis spiritualia velox arma reportet. 
Quod et apostolorum temporibus non parva ex parte 
completum, et Heliz preedicantis ac reducentis cor patrum 
in filios, plenius complendum restare temporibus. Tacet 
et de scypho aque tollendo; quia legis umbram Dominus 
non docet ultra servandam. Meminit proditionis Zipheo- 
rum titulus Psalmi L111. qui tamen ad superiorem magis 
proditionem respicere videtur, eo quod ibi juxta modum 
tituli dicatur: Nonne David absconditus est apud nos ? Hic 
autem aliter: Ecce David absconditus est in colle Achilz. 


IN CAP. XXVII. 


Cap. vi. Et ait David in corde suo: Aliquando incidam 
uno die in manus Saul, &c. usque ad id quod ait Achis de 
David: Multa mala operatus est contra populum suum 
Israel, &c.] Heec lectio preesentem ecclesiz statum, quo 

post longa martyrum certamina, pace in gentibus, quan- 
tum inter homines continua gaudet, insinuat. Ait David 
in corde suo: Aliquando incidam uno die in manus Saul; 
nonne melius est ut fugiam, et salver in terra Philisti- 
norum ? et cetera. Ait Dominus in sapientia sua, in qua 
omnia facit et disponit: Ecce ecclesiam sanctorum, mem- 
bra videlicet mea, persequuntur Judzi, neque semel accen- 
sam seviendi unquam mitigare rabiem norunt; ne ergo 
repentino incursu subvertant ejus statum, tollantque de 
medio, melius est ut me semper duce potita ad gentes 
salvandas secedat; quarum latitudine in ejus fidem et 
amorem conversa desperent insani posse se ejus delere 
constantiam ; cessentque etiam in Judza minis cedibus- 
que persequi, quam in gentibus viderint gratia ccelesti 
coruscam. 

Et surrerxit David, et abiit ipse, &c.| Relinquit Dominus 
sedem, quam in corde Judzorum antiquitus habere sole- 
bat, et abiit ad gentes suz fide acquirendas ipse et minis- 
tri sermonis illius, senario et centenario numero insignes, 
id est, perfectz operationi impresentiarum intenti, et cceles- 
tium spe indubia, in futura mente suspensi. 

Et habitavit David cum Achis in Geth, &c.] Geth, que 
in torcular vertitur, pressuras et tribulationes, quibus in 
hac vita fides ecclesiz probatur, insinuat; quod etiam 
Psalmi, qui pro torcularibus intitulantur, declarant. Achis, 
qui dicitur Frater vir, populum gentium qui in Christum 
credendo frater ejus esse per gratiam, et viriliter agere 
gaudet, significat. Pater enim Maoch, qui in eviratum 
transfertur, hoc est, virili actione, mente et virtute priva- 
tum, priorum temporum gentiles, qui idolis servientes, 
a virtutis opere simul et mercede vacui permansere, demon- 
strat. Habitavit ergo Dominus inter gentes primo in 
persecutionibus pressurisque quam maximis, donec et ipse 
fidem ejus suscipere nossent, ipse et apostoli ejus; pastor 
quisque cum subjecta sibi quam gubernat et erudiebat, 
ecclesia Christus ipse geminarum unus pastor ovium, et 
earum videlicet quas de gentibus adduxit, et earum quas 

de Judzis in die caliginis nubisque dispersas ipse inter 
gentes servare et pascere non cessat. Possunt etiam duz 
uxores David, anime fidelium caste, que in duarum 
conversatione vitarum, active scilicet et contemplative, 
Christo adherent, intelligi. Achinoem Jezrahelites, id est 
fratris mei decor, a semine Dei originem ducens, ipsa sit 
cujus illuminati mentis oculi Regem in decore suo videre 
totis viribus ardeant. Abigail vero, id est, Patris mei exul- 
tatio; uxor Nabal Carmeli, id est, Stulti, mollis, ea intelli- 
gatur, super quam nuper a doctoris stulti blanditiis per 
poenitentiam salvata, gaudium ita cum angelis habeat Pater 
in ccelis, quam super nonaginta novem justis qui non indi- 
gent pcenitentia. 

Et non addidit Saul ultra ut quereret eum.| Przsens 
ecclesie tempus significat ; cum hanc Judai glorificatam 
in gentibus, et regum quoque secularium favore tutam, 
quamvis odisse non cessant, spem tamen omnem et inten- 
tionem eam superandi funditus amiserunt. 

Dixit autem David ad Achis: Si invent gratiam in oculis 
tuis, &c.] Dixit Dominus per discipulos suos ad populum 
gentium: Si tibi doctrina veritatis, quam predico, et vita 
quam promitto, placet, detur meis sermonibus humile cor 
audientium in unitate firma fidelium, ubi habitem per gra- 
tiam Spiritus Sancti. 

Dedit itaque ei Achis in die illa Sicelech, &c.| Sicelech 
interpretatur defzecatio vocis adducte; defecare autem 
vocem, est vocem ad se usque perductam, sollicita discre- 
tione, qui sermo veritatem, qui fallaciam redoleat, inqui- 
rere. Dederunt ergo credentes ex gentibus ad dedican- 
dam Christo mansionem suam, que intelligitur ecclesia, 
illarum catervas animarum, que venientes ad se preedican- 
tium voces ex ratione discernere, et puritatem apostolice 
vocis a fzece philosophicz vel paganz vocis noverant secer- 
nere. Propter quam causam talium ccetus animarum gen- 
tilium czeremoniis ereptus, factus est in perpetuum aposto- 
lorum juri subjectus. Quem sensum, ni fallor, et Antiqui- 
tatum Josephi juvat Historia, que dicit: Cui dedit rex 

quendam vicum Sicelech nuncupatum. Quem vicum ita 
dilexit, ut cum regnasset David, eum ipse et ejus pueri 
tanquam possessionem propriam honorarent. 

Fuit autem numerus dierum quibus habitavit David in 
regione Philistinorum, &c.| Fuit, est, et erit tempus man- 
sionis Christi in ecclesia gentium, donec quatuor mundi 
plagas omnimoda ccelestis suze gratiz luce perfundat, 
donec evangelii fulgur, quod quatuor librorum unanima 
varietate continetur, credulis gentium cordibus infundat. 
Et nota, quod David veniens ad Philisteos, in Geth incipit 
habitare; sed citius permittente Achis in Sicelech divertit : 
quia veniens ad gentes in discipulis Christus, prius torcu- 
lari pressurarum, calcatus ab infidelibus, tandem post 
plures expressas martyrum uvas, imbuendos eos qui inter 
feecem vinumque cauponum intellectualium, id est, docen- 
tium sensus diversos dijudicare nossent, adiit. 

Et ascendit David et viri ejus, &c.| Sur saxum, Atgyptus 
sonat tenebras. Proficiebat ergo instantibus Christi dis- 
cipulis ecclesia, et eripiebat animas a paganis ritibus, que 
non novi, sed antiqui hominis exempla sectantes, terrenis 
desideriis inhzserant, euntibus cunctis ad duritiam cordis, 
et pervenientibus usque ad terram tenebrosam, et opertam 
mortis caligine, terram miseriz tenebrarum, ub: umbra 
mortis, et nullus ordo, et sempiternus horror inhabitat. 

Et percutiebat David omnem terram, &c.| Percutit Do- 
minus gladio verbi sui quicquid incredulis infimum terre- 
numque repererit; nec quemquam eorum qui fidem vere 
percipiunt, vel spiritu vel carne ulterius in pristina conver- 
satione vivere permittit, sed omnes veridica confessione 
facit cum apostolo dicere: Vivo autem jam non ego, vivit 
vero in me Christus. 

Tollensque oves et boves, &c.| Tollens sibi de gentibus 
Christus diversorum morum animas, ad unitatem omnes 
preecedentis in ipso ecclesiz congregare festinat. 

Dicebat autem ei Achis: In quem irruisti hodie? &c.] 
Quamvis fallere videatur ad literam, qui contra Palzestinos 
insurgens, eorumque provinciam non longe positam devas- 

tans, suscitanti eorum regi contra suam gentem se irruisse 
dicebat: non tamen fallit figura sermonis, quia dum gentes 
ad fidem protrahit, contra manifestam ferventemque Ju- 
dzorum blasphemiam Christus irruit. Ipsius enim justo 
judicio cecitas ex parte contigit in Israel, donec plenitudo 
gentium intraret, et sic omnis Israel salvus fieret; dum 
ergo gentes adducit, contra Judzam irruit; qui non 
paucos bone olive ramos propter superbiam fregit, ut 
oleastrum inserens, participem bone radicis et pinguedinis 
efficeret olive. Et bene irruere dicitur: Quia qui ceci- 
derit, inquit, super lapidem istum, confringetur; super 
quem vero ceciderit, conteret eum. 

Virum et mulierem non vivificabat David, &c.] Conversos 
quosque ad se Christus peccatis vivere vetat. Juxta quod 
primo ecclesiz suze magistro ostendens, immundorum cor- 
dium catervis imperat, dicens: Surge, Petre, occide et 
mandiuca. Et Paulus docet, mortuos quidem nos esse 
peccato, viventes autem Deo in Christo Jesu. Sed neque 
hoc tempore credentes martyria pro suo nomine ab impiis, 
mortesque subire precipit. 

Dicens, Ne forte loguantur, &c.| Idcirco non vivificabat, 
ne loquerentur adversum se. Adversus doctorem namque 
suum testimonium dat auditor, qui minus perfecte se vel 
credendo vel operando eruditum, minus ab improba sive 
actione seu cogitatione probat extinctum. 

Credidit ergo Achis David, &c.| Credit Christo universa 
fraternitas gentium, dicens; quia populum, in quo natus 
est, infidelitatis causa deseruit: totque bonz olive ramos 
ob infidelitatem, ut ipsa credendo inserer dejecit, et igni 
comburendos injecit. Erit utique mihi jam credenti, spe- 
ranti, amanti, vite aternz debitor; ut sine quo nihil pos- 
sum facere, et in presenti pignus Spiritus, et in futuro 
mihi sempiternam protectionis sue gratiam ministret. De 
qua servitute perpetua fidelibus servis a Deo Domino 
Impensa, dicit ipse Dominus: Amen dico vobis, pre- 
cinget se, et faciet illos discumbere, et transiens ministrabit 
illis. 

Cap. vil. Factum est in diebus illis, &c. usque ad id 
quod scriptum est: Qui cum comedissent, &c.] Hee lectio 
significat, Judzos propter completum in Christo prophetiz 
totius ministerium, post confirmatam gentium fidem, con- 
traque eorum pariter et hereticorum perfidiam spiritualiter 
erectam, non jam nunc ecclesiam Domini salvandos, sed 
perituros synagogam frequentare Satanz; nec factam 
Christi in carne dispensationem, sed futurum Antichristi 
sperare et credere regnum. In qua primo notandum, non 
easdem res vel personas eandem semper tenere significan- 
tiam ; sed et aliquando per bonos mala, sicut etiam per 
malos bona posse figurari. Philistiim namque, qui pzne 
semper in malo poni consueverunt, hoc loco, quia David 
secum habent, credentes ex gentibus signant. At contra, 
Israel populus Dei, quia hunc a se persequendo expulerat, 
vel Judzorum presentis evi perfidiam vel hereticorum 
nequitiam figurate denuntiat. Et e contra Israel Philistiim 
congregatis agminibus przparantur ad bellum, cum con- 
gregatis doctorum conciliis, credentes ex gentibus, vel 
hzreticorum versutiam, vel perfidiam Judzorum, ut aut 
ex toto corrigantur, aut minus contra bonos valeant dispu- 
tando, superare proponunt. Quod si cui videtur absurdum 
per Philisteos infideles, fideles debere figurari, tantumque 
gentilium eos putat pretendere typum; sciat et ipsos 
gentiles multorum cultores deorum, contra Judzos pariter 
et hzereticos, quia et hi unius veri Dei cultu, et illi Christi 
nomine glorientur, solere preliari; certissime tamen intel- 
ligens, quod Achis, qui interpretatur frater vir, qui David 
exulantem benigne suscipit, qui locum ad manendum tri- 
buit, qui tantum ejus virtuti et amicitie fidit, ut eum 
secum ad certamen postulet, egredi fideles ex gentibus 
signet. Denique sequitur : 

Dixitque Achis ad David: Sciens nunc scito, &c.]| Quod 
est aperte catholicos quosque cum errantes increpando, vel 
ratiocinando, vel scripture verba memorando expugnare 
proponunt, Domino dicere: Deus, tu scis insipientiam 

nostram et infirmitatem, quia sine te nihil possumus 
facere, tu nobis certantibus auxilium prebe, tui nobis 
sancti opem suz intercessionis impendant; et quicunque 
de eis sanctas te auctore condidere scripturas, spiritualis sci- 
entiz nobis arcana, quibus carnales devincamus, adhibeant. 

Dizxitque David ad Achis: Nunc scies, &c.] Patet juxta 
literam, quia promittente David auxilium regi, promittit 
et ipse custodem capitis sui, sive in belli certamine, seu 
post victoriam, se eum esse facturum. Verum juxta sen- 
sum spiritualem, caput fratrum fortium, et viriliter agen- 
tium, Christus est. Quibus, ipso dicente, Et ecce ego 
vobiscum sum omnibus diebus usque ad consummationem 
seculi; respondent illi: Et nos custodem regentis nos 
gratiz tus, qua permaneas in nobis, nullum preter te 
ipsum habendum esse didicimus, non solum cunctis hujus 
seculi diebus, sed et in futuro, ubi melior est dies unus in 
atriis tuis super millia. 

Samuel autem mortuus est, &c.| Hoc biennio ante occi- 
sionem Saulis Josephus factum narrat, ita scribens: Reg- 
navit itaque Saul, Samuel quidem vivente annis decem et 
octo, moriente autem alios duos. Et quidem superius in 
ordine historize usdem pene verbis mors Samuel et sepul- 
tura describitur; sed hic ideo recapitulatur, ut qua in- 
stante necessitate Saul pythonissam quzrendam putarit, 
legentibus ad memoriam revocetur. Verum mystice mors 
Samuel cessationem passo Domino legalium figurarum, 
simul et prophetarum, quz ejus incarnationem futuram 
precinerent, indicat. Planctus Israel, quia non absque 
dolore permaximo, carnales a veteribus Domini institutis 
possent avelli, denuntiat. Credo omnis Israel, qui videre 
potuit desolationem templi Hierosolymorum, et terre 
repromissionis, que et ipsa in typum ccelestis gratiz patri- 
bus data sunt, nullatenus planctum et lachrymas tenere 
valuerit. Sepultura, que post mortem et planctum facta 
est, illud tempus significat, quo funditus ab umbrarum 
observatione legalium fideles cessavere Judi. Nam tem- 
pore non pauco primitivam Judaizasse constat ecclesiam, 
donec evangelica paulatim przvalente doctrina, et ipsa 

radicitus a legali.se observatione contineret. Et bene 
Samuel in Rama urbe sua, qua natus est, que interpre- 
tatur excelsa, sepelitur ; quia eadem ecclesia Christi, que 
‘olim prophetiz inchoantis exordia profudit, ipsa consum- 
matas prophetiz figuras, quasi mortui membra Samuelis, 
honorifica devotione conclusit. 

Et Saul abstulit omnes magos, &c.| Magi et arioli, quo- 
rum primi, qui vulgo malefici vocantur, sanguine utuntur 
ac victimis, et szpe contingunt corpora mortuorum, se- 
quentes (quos aliz translationes incantatores appellant) 
verbis rem peragunt, omnes gentilium vates et idololatrias 
mystice designant, quos a se funditus hoc tempore Judz- 
orum populus, et si terrena plus quam ccelestia sapiens, 
abstulit. Neque enim quisquam Baalim nunc, vel Asta- 
roth, vel quzlibet alia gentilium audet colere portenta, 
quamvis nec Domino perfecta fide subdatur. 

Congregatique sunt Philistitim, &c.| Philistiim hoc loco 
in quantum David auxilium et virorum ejus desiderant, 
fideles ex gentibus; in quantum vero spernunt et abji- 
ciunt, infideles, qui Christo repugnant, ostendunt. Utri- 
que enim et Judzis infidelibus, et hzereticis male fidelibus, 
et catholici videlicet Christiani et pagani, utrisque illi 
repugnant. Unde bene Philistiim in Sunam, que inter- 
pretatur coccinea, castrametati esse dicuntur. Coccus 
quippe ignis speciem tenet. Et fideles autem Christi 
amore ferventes, et pagani persecutionis igne szevientes, 
suos quique adversarios impugnare non dubitant. Pug- 
nant enim inter se boni et mali; pugnant inter se mali et 
mali; pugnare autem inter se bomi et boni nullatenus pos- 
sunt: porro Israel, quia Saul morituro et impio, non autem 
David justo et regnaturo duce in prelium convenit, vel 
modernam, ut supra dictum est, ejusdem sui populi ceci- 
tatem, vel pravitatem designat hereticam; et ideo recte 
propter superba suz fidei detrimenta ad montem decursus, 
quod nomen Gelboe significat, convenisse, ibique cecidisse 
describitur. 

Dizxitque Saul servis suis : Querite mihi mulierem habentem 
pythonem, &c.| Negato sibi Domini responso, Saul mulie- 

rem habentem spiritum immundum, per quam sciscita- 
retur, quesivit; et cessantibus post Domini passionem 
prophetarum veterumque cerimoniarum figuris, populus 
Judzorum consulit et frequentat synagogam Satanez, qua- 
lis est hodie synagoga eorum, habens pythonem, qui illo- 
rum lingua significat os abyssi. Neque aliud in melius 
quam ingressus perennium intelligitur penarum. Sed et 
ipsum nomen usitatum a perfidz factionis significatione 
non discrepat. Namque ab Apolline Pythio, qui harum 
artium cultor sedulus extiterit, ductum fertur, qui et ipse 
hujusmodi vocabulum inde mutuasse perhibetur, quia 
serpentem Pythonem in ultionem sui filii ab eo necati 
percusserit. 

Et dixerunt servi ejus ad eum, &c.] Recte pythonissa, 
quam quidam ventriloquam appellant, in Endor, hoc est 
in fonte sive oculo generationis habitasse narratur, ut et 
ipse locus mansionis ejus perdite jam synagoge testimo- 
nium reddat, quze, serpentino decepta colloquio, lumen ac 
poculum sapientize suis auditoribus se dare mentitur. 

Mutavit ergo habitum suum, &c.] Mutato populus Judex- 
orum in pejus vel sui regni terreni, vel fidei et operum, 
quibus spiritualiter ornari simul et amari debuerat, habitu, 
venit ad auditionem talis synagogze, quam pythonissa sig- 
nificet, in czecitate cordis obscuri; cum his qui unitatem 
recte fidei vel caritatis transgredientes, nequaquam ad 
agnitionem Sanctz Trinitatis pervenire noverant. Dualem 
namque numerum in malo nonnunquam poni solere novit, 
qui cur in mundi creatione sola secundi diei opere bene- 
dictionem divine visionis non meruerint, et immunda in 
arca animalia sub hoc numero intrant, ceteraque hujus- 
modi in scripturis innumera recte intelligere novit. 

Dixitque ei mulier : Quem suscitabo tibi? &c.] Et populus 
Judzorum synagogam suam ingressus, per prophetias 
olim in Christo recapitulatas et completas quasi a mortuis 
sibi suscitari desiderat, agendo videlicet, ut sacrificiis, 
sabbato, neomeniis, lepree domorum et vestium, ceterisque 
literalibus denuo serviat umbris. 

Et ait mulier ad Saul, &c.| Unum videns pluraliter ap- 

pellat, more scripturis usitatissimo, quo et plures singu- 
lari, et singuli szepe solent plurali numero designari. De- 
nique uno facto vitulo dixit populus: Hi sunt dii tui, 
Israel. Et non una super impios immissa rana vel musca, 
dictum est: Immisit in eis muscam caninam, et comedit 
eos ; ranam, et exterminavit eos; et alia innumera hujus- 
modi. 

Dixit autem Samuel ad Saul: Quare inquietasti me, &c. ? | 
Et ipsi veteris testamenti libri prophetiz gratia plenissimi, 
palam testantur legentibus, non se debere post Domini 
passionem ad figuratam liters custodiam resuscitari, immo 
ipsos prophetiz ministros inquietari, cum ea quz scripse- 
runt, aliter quam ipsi senserunt, viderint intelligi. 

Et ait Saul: Coarctor nimis, &c.| Judzeia Deo derelicti, 
prophetiz donum habere non meriti, a cunctis gentibus 
impugnari, emortuam, ut ita dicam, legis et prophetiz 
umbram czca sub nocte sequuntur. Hanc erumnis ob- 
sessi quid sibi agendum sit, quasi consulendam existimant. 
Verum ipsz quoque cerimoniz legales idipsum nunc 
frustra et in angulis celebrate significant, quod olim Deo 
jubente, et gratanter accipiente, in publico exhibite mon- 
strabant, vetera scilicet transitura, et facienda omnia nova, 
delendum funditus Judzorum et Christianorum toto orbe 
regnum esse dilatandum, quomodo Samuel mortuus, sed 
impia arte suscitatus, idipsum per omnia de regni muta- 
tione, quod et vivus antea predicebat. Si quem vero 
movet, quomodo mulier arte dzemonica prophetam post 
mortem inquietare et suscitare potuerit, sciat pro certo aut 
falsam tunc umbram querentibus ostendisse diabolum, 
aut si vere Samuel extitit, tantum in his agendis licere 
diabolo, quantum Dominus permiserit. Nec mirum pro 
quibusdam secretioribus causis talia maligno spiritui per- 
mitti, cum et Salvatorem constituerit in pinnam templi, et 
Job petierit, acceperitque tentandum. Quod si fantasiam 
potius#amundi spiritus fuisse quod apparuit, credimus ; 
neque hoc turbare debet, quomodo talis vera et prophetica 
narrare potuerit. Novimus enim diabolum multa szpe 
futura, qu ab angelis sanctis didicerit, preescire vel pre- 

dicare posse; sed eo minus illius dictis auscultandum, 
quo cuncta que loquitur, agitve apud homines, seducendi 
studio facit. Quod autem dictum est inter cetera: 

Cras autem tu et filit tut mecum eritis.| Sive Samuel 
dixerit, seu spiritus nequam, non aliter melius quam sine 
corpore, id est, in alia vita intelligitur. Quia nequaquam 
Saul malus ibi post mortem, ubi Jonathan bonus potuit 
recipi, immo chaos magnum inter eos confirmatum est, 
quorum unus in sinu est Abrahze cum Samuele receptus, 
alter cum diabolo in inferni flamma sepultus. Ambo sunt 
tamen de hujus vite conversatione, qua diabolus semper 
carebat, ablati. Neque aliquid vetat intelligere, si hac a 
diabolo fantastice dicta et ostensa crediderimus, voluisse 
malignum inter vera, que diceret, permiscere fallacia ; 
dicentemque sub persona Samuelis ad impium, Tu et fili 
tui mecum eritis, latenter persuadere peccantibus, quia 
sopitis dimissisque post mortem etiam majoribus peccatis, 
et ipsi cum eis qui bene ante mortem vixerant, beate tunc 
vivere possint. 

Statimque Saul cectdit porrectus in terram, &c.| Legens 
prophetarum dicta, celebrans irrita sacrificia populus Ju- 
dzorum, terrorem quidem patitur miser; sed robur fidei 
quo beatificetur, non habet, quia coruscante per orbem 
tanto tempore gratia preedicationis evangelice, panem 
vivum qui descendit de coelo, comedere nescivit. 

Ingressa est igitur mulier illa ad Saul, &c.| Et populus 
ille perfidus, tantis hodie calamitatibus inter gentes op- 
pressus, undique conturbatur, ut nec ipsa eum sacre lec- 
tionis verba, que tamen in tenebris ignorantie percipit, 
quamvis sua synagoga cogente, legendo vel audiendo per- 
cipere delectet. 

Mulier autem illa habebat vitulum pascualem in domo, &c.] 
Vitulus tenerrimus atque optimus, et panes similaginei, 
quos Abraham et Sara ad reficiendum Dominum fervente 
diei mediz sole przparant, fidem Dominic incarf@itionis, 
et perfectionem devotz humiliationis, quibus sancta eccle- 
sia Cum suis magistris spiritualibus dilectionis et sapientiz 
luce flagrans, Dominum placate, insinuat. At contra 

vitulus iste pascualis, et farina que mulier demoniosa mori- 
turo Sauli, servis ejus intempesta nocte coxit, et comedenda 
apposuit, nativitatem regnumque Antichristi, et contritio- 
nem cordis eorum, qui ei stulta humilitate famulantur, 
exprimit;: quz synagoga Satanz, a tenebris impietatis 
involuta, miseris, et zterna morte damnandis suis audito- 
ribus credenda et speranda suggerens, quasi dulcibus eos 
epulis a circumstantium erumnarum pavore reficit ; quo 
corda pasti edulio proficientes in pejus, vadunt obscuri 
sola sub nocte per umbram. 


IN CAP. XXIX. 


Cap. vir. Congregata sunt ergo Philisttim universa ag- 
mina in Aphec, &c. usque ad id quo dictum est: Philistiim 
autem ascenderunt in Jezrahel.| Heec lectio, in qua prin- 
cipes Philistiim David suis castris ejiciunt, illud nimirum 
tempus signat, de quo Dominus ait: Et quoniam abun- 
dabit iniquitas, refrigescet caritas multorum. Congre- 
gantur ergo Philisteorum agmina in Aphec, que interpre- 
tatur furor novus; furit gentium perfidia contra Judzos, 
furit contra hereticos. Utrosque enim hoc in loco Israel 
significat, novisque semper insidiis veteres augmentare 
non cessat; contra hos quidem, quia unum solum Deum ; 
contra illos autem, quia Christum preedicant ; contra utros- 
que, quia idola derident, certamina dira gerens. 

Sed et Israel castrametatus est super fontem, &c.| Fons 
qui erat in Jezrahel, id est, in semine Dei, lavacrum bap- 
tismatis, quo ecclesiz filii per gratiam Spiritus Sancti 
regenerantur, insinuat. Si ergo Judzos infideles, seu 
deteriores infidelibus heereticos, in nomine Israel figuratos 
intelligas, ambo super fontem gratiz renascentis castra 
perfida ponunt; unus per superbiam despiciendo, alius 
per heresim violando. 

Et satrape quidem Philistiim incedebant in centurtonibus, 
&c.] Novissimum agmen, vel humilitatis merito, vel ordine 
temporis intellige. Nationibus quippe gentium omni tem- 
pore seculi contra Judzos, ex quo gens illa condita est, in 
acie constitutis, et eos manu vel ore debellare certantibus ; 

sed et contra hereticos, quia portio sunt ecclesiz, propter 
invidiam nominis Christi, simili mente furentibus, Dominus 
in electis suis humilis et despectus secularibus adest ; quia 
filii seculi hujus prudentiores sunt in sua generatione 
filiis lucis. Qui etiam suo tempore incarnatus, et in ple- 
nitudine temporum, et humilis mundo apparuit, humili- 
tatis, abjectionis, et paupertatis exempla suis sequacibus 
foris ostendit, quos tamen intus quam manu fortis in de- 
bellando superbos, quam in beatificando subjectos sit desi- 
derabilis edocuit. 

Dizxerunt principes Philistitim: Quid sihi volunt Hebrai 
isti?| Despiciunt pagani vitam, societatem, doctrinam 
fidelium Christi, qui merito Hebrei, id est, transitores 
appellantur; quia nunc de vitiis ad virtutes transire in 
futurum, de morte ad vitam transitum sperare, ima car- 
nalium desideria, simul et adversa mundi omnia supine 
mentis culmina transcendere norunt. 

Et ait Achis ad principes Philistitm, &c.] Laudante Achis 
amicitiam David, irati principes Philistiim ejus contuber- 
nium in preelio vitant, cujus virtutem preliantis fama vul- 
gante pavescunt. Denique inter alia dicunt: 

Nonne iste est David, &c.?] Laudante gentium ecclesia 
fidem Christi, per quam vita mereatur eterna; irati phi- 
losophi et pontifices idolorum, ei se credere timent, cujus 
verbo suam culturam simul et sapientiam dolent esse 
destructam; cujus triumphum de antiquo hoste talem, 
qualem nemo alius promereri potuit, in unanimo sanctez 
ecclesize choro celebrari conspiciunt, eyus se membris ad- 
unare, ejus regimini subdi fidem percipiendo refugiunt. 

Vocavit autem Achis David, et ait ei, &c.] Achis quidem 
ipse rectum David, innocentem et bonum, sicut angelum 
Dei confitetur; sed ne offendat oculos satraparum Phi- 
listiim, e przelio descendere, in pace ire precipit. Fidelium 
turba de gentibus Christi justitiam, misericordiam, et sanc- 
titatem, tanquam ejus qui ad salutem gentium a Deo fuerit 
missus, laudat, amat, preedicat, sed blasphemis superbisque 
idololatriz ducibus verbum committi non debere precatur, 
ne forte audiendo et non credendo majus judicium sumant ; 

et quasi hortatur Dominum, ut magis pacato serenoque in 
corde credentium requiescere contentus sit, quam non 
credituris predicando oblatus, occasionem tribuat, per- 
secutionum scandalis excitandis. 

Scio quia bonus es tu in oculis meis, &c.] Et ecclesia 
in Domini laudibus prestans, etiam ista perorat: Scio 
quidem ipsa, et apertis fidei oculis intelligo bonitatem tuz 
gratiz ccelestis, teque ipsum esse de quo propheta pre- 
dixit, Et vocabitur nomen ejus magni consilii angelus ; hoc 
est, paternz voluntatis nuntius. Sed principes dogmatum 
culturarumque gentilium, spreto tuz protectionis auxilio, 
sua se virtute et industria salvari debere confidunt. 

Philistiim autem ascenderunt in Jezrahel.| Abeunte cum 
suis David, Philistum in Jezrahel, id est, in semen Dei 
preliaturi ascenderunt, quo secum prius demorante in 
Aphec, id est, in furore novo convenerant. Et reprobi 
spe, pulsis a sua vicinitate fortioribus ecclesize doctoribus, 
tota se virtute in fragiliores quosque depravandos exerunt, 
quos ob majorum reverentiam vel timorem prius, quamvis 
animo furibundi tangere et inquietare minime prasumpse- 
rant. Non solum autem qui arma certantes, vel argumenta 
disputantes contra bonos ferunt, sed etiam qui exempla 
pravitatis sub fratrum nomine preferentes piorum aspecti- 
bus ostentant, in Jezrahel, id est, semen Dei ascendentes, 
zizaniis hoc diabolici seminis inficere tentant. Hujus mys- 
teria lectionis, et hodie multis Dominum de suo corde 
fugantibus, electosque ejus prementibus, innumera per 
loca compleri videmus et audimus; sed appropinquante 
mundi termino, crescentibus malorum cumulis, magis ma- 


gisque complenda, quia non ambigimus, tremula expecta- 
tione formidamus. 


IN CAP. XXX. 


Cap. 1x. Cumque venisset David et viri ejus in Sicelech, 
&c. usque ad id qnod scribitur: David misit de preda his 
gui erant in illis locis, in quibus commoratus fuerat David 
ipse et viri ejus.| In hac lectione typice ostenditur, seductos 
ab hzreticis, quamdiu dilectionem unitatis non perdiderint, 

facile Christi gratia per doctores veritatis, ad fidem posse 
recipi; et sive doctores ipsos, seu simpliciores quosque et 
propria salute contentos, uno omnes eodemque vite zeternz 
remunerandos esse denario; sed et ipsos heeresiarchas, 
partim corrigendos a Domino, partim perpetua ultione 
plectendos. Amalech dicitur populus bruchus, sive populus 
lingens ; et Amalechitze impetum faciunt ex parte australi, 
in Sicelech, cum heretici, qui per blandos sermones et 
benedictionés seducere solent corda innocentium, et omnes 
spiritualis scientiz fructus maledica erodere lingua, ex ipsis 
sanctz scripture verbis, que Spiritu Sancto inspirati, 
locuti sunt, et composuere sancti Dei homines, simplicibus 
quibusque insidias tendunt. 

Et percusserunt Sicelech, &c.] Sicelech interpretatur de- 
fzecatio vocis adduct, quam percutiunt et succendunt, qui 
discretionem audite predicationis argumentationum sua- 
rum ariete confundunt, ecclesiasticaeque fidei tranquillita- 
tem maligno sui erroris igne dejiciunt. Cui nimirum igni 
simillimus ille est, quo Hieremiz prophetz libros rex 
superbus incendit ; contrarius autem ille, quem Dominus 
misit in terram, et voluit vehementer accendi. 

Et non interfecerant quemguam, &c.| Captivant et non 
interficiunt heeretici; qui etsi fidei simplicitatem minus 
eruditis, non tamen fervorem caritatis, que vita virtutum 
est, erlpere valent. 

Cum ergo venisset David et viri ejus ad civitatem, &c.] 
Adveniens Dominus in electis suis catholicisque doctoribus, 
et videns ecclesiz turres ac tecta quondam fulgentia, ser- 
monis heretici terre complanata, primo ut decet, pro 
ea restauranda Patrem fletibus pulsat et precibus, ac deinde 
confestim etiam restaurandi ccepta molitur. Plangunt 
doctores commissas sibi ecclesias animasque, quas Deo 
genuerant et nutriebant, dilato ad tempus Christi auxilio, 
a fidei simplicitate corruptas ; quod est, dilato ad tempus 
David adventu, virorum ejus uxores ac liberos ductos 
esse captivos ; Si enim ejus gratia juvans adesset, erupt 
omnino non poterant. 

Siquidem et due uxores David captive ducte fuerant, &c.] 

Quod uxores David utramque sanctz ecclesiz vitam, qua 
in presenti vero regi servire gaudet, activam scilicet et 
speculativam significent, supra jam dictum est. Tanta 
autem szpe hereticis a gentibus, quod Ariana maxima 
seditione claruit, ecclesiam tempestas involvit, ut non solum 
speculative vite decor, quem juxta nomen Jezrahel, auctor 
ipse gratiarum Deus in cordibus quietorum et humilium 
spiritu seminavit ; sed et active constantia, quam hi potius, 
qui nuper antiqui hostis manus evaserunt, exercere solent, 
propulsante persecutoris ira videatur interire. 

Et applicavit Abiathar ephod ad David, &c.| Que Do- 
mino inspirante sancti ejus faciunt, more scripturarum ipse 
facere dicitur, qui Juvat ut faciant; sicut etiam de Spiritu 
Sancto, cui est una cum Patre et Filio virtus atque operatio, 
dictum est: Ipse enim postulat pro nobis gemitibus in- 
enarrabilibus. Quia quos repleverit, gemitibus vacare, et 
pro salute sua Dominum facit postulare. David igitur, 
applicata ad se stola pontificali, an latrunculos prosequi 
debeat, Dominum consulit ; cum pastores ecclesize gratia 
sui auctoris intus edocti, per scripture sacre lectionem, 
qua doctores in ministerio verbi semper oportet indui, 
qualiter erga errantes quosque agere debeant, consilium 
supernz voluntatis inquirunt. Respondet Dominus perse- 
quendos ab David latrunculos, et comprehensis excutien- 
dam przedam ; cum in eadem lectione docuerit, a doctoribus 
ecclesiz magistris persequendos disputando hereticos, com- 
prehendendos superando, excutiendam eis predam revo- 
cando ad ecclesiam animas eorum, prius sui vel fraude 
seductas. 

Abut ergo David ipse, et sexcenti virt qui erant cum eo, 
&c.| Torrens Besor, qui interpretatur annuntiatio, sive 
caro, vel carnalem hereticorum sensum perdifficilem ad 
corrigendum, vel redundantiam significat eloquentiz secu- 
laris, et ipsam aque violento fluxu rapidam, nec facile nisi 
perfectis quibusque doctoribus superabilem. Abuit ergo 
desiderabilis noster rex, veraciter manu fortis, ad bellandam 
verbo veritatis errantium pervicaciam, ipse et electi ejus 
operis integritate, simul et spei certitudine probati, quod 

senarius numerus, quo sua Dominus opera complevit ; 
et centenarius, qui in computo auricularis primus dexteram 
petit, manifeste denuntiant. Denique in centesimo Psalmo 
extremi judicii discrimen, quo spes omnium recte speran- 
tium ardet, aperte describitur, ubi misericordia et judicio 
cantato, fideles quidem terrz, et ambulantes in via imma- 
culata, per misericordiam ad sedem perpetue beatitudinis 
ac sui Redemptoris ministerium provehendi; omnes autem 
peccatores terrz per judicium justum in matutino declarate 
suze, que diu latuerat, actionis interficiendi, ac de civitate 
supernz pacis memorantur esse disperdendi. Comitanti- 
bus autem in via veritatis Dominum sanctis ejus, ubi 
ad articulum disputandi, et hzreticos revincendi ventum 
fuerit, nonnulli szpe etiam magni viri, non quidem a 
credendi puritate, sed tamen a peritia dicendi lassati sub- 
sistunt. Non enim omnes qui recte credere norunt, etiam 
eos qui contraria rectz fidei sapiunt, ratiocinando devincere 
norunt. Obsistit enim szpe quasi torrens annuntiationis, 
sive carnis, vel carnalis eorum sensus, qui spititualia capere 
nesciunt, vel impetus pronuntiandi carnalia que sentiunt ; 
quem superare, et instar Heliz vel Heliszei suze discretionis 
potentia perrumpere ac dissipare minus periti nesciant. 
Quod in Niczena maxime synodo patuit, ubi tot ac tantis 
de toto orbe collectis doctoribus, non facile quisquam 
primitus, preter Athanasium Alexandrinz ecclesiz dia- 
conum, poterat inveniri, qui cum Ario confligere, et ejus 
tergiversationes ac dolos statim deprehendere, traducere, ac 
devincere nosset. Ubi gentilis quidam philosophus, Ari- 
stotelicis permultum armatus argumentis, Christianos cre- 
berrime provocans, a nullo penitus doctorum etiam dialec- 
tica arte illustrium quibat superari, donec exsurgens unus 
mirz sanctitatis episcopus, sophisticze quidem locutionis 
funditus ignarus, sed divine fidei sapientia preclarus, 
multifidas ejus versutias simplici per omnia, sed veraci 
prosecutione cassaret. Non ergo torrentem hujusmodi 
transire docendo sufficiunt, nisi qui vel eximia Spiritus 
gratia in fide roborati, vel majore disputandi sint, industria 
predocti. Qui quoniam prudentia, fortitudine, temperantia, 

et justitia sublimiter eminent, quoniam pro evangelio con- 
fligere gaudent, recte quadringenti fuisse memorantur, qui 
latrunculos insequuntur; recte ducenti qui lassi subsis- 
tunt; quia sunt qui fidem et actionem, quam defendere 
disputando nesciunt, ipsi vivendo exercere non nesciunt. 

Et invenerunt virum 4gyptium in agro, &c.| Properantes 
catholici doctores ad certamen cum hereticis agendum, 
inveniunt szpe relictos ab eis viros, tenebrosa peccatorum 
suorum nigredine notabiles, nec pre ingenii teneritudine 
magistros erroris ad ecclesiam vastandam sequi valentes ; 
adducuntque eos ad audiendam fidem catholicam, panem 
aquamque verbi tribuunt; sed et dicta magistrorum pre- 
cedentium addunt, qui olim de pulcherrima presentis 
ecclesiz quasi ficu, vel vite mortis articulo succisi, per 
totum seculi hujus qui nunc agitur annum, maturam suze 
doctrine memoriam ad reficiendas fidelium mentes con- 
servare non cessant. Et bene fragmen masse dant, quia 
non integra opuscula talibus, sed dicta patrum quotquot 
sufficere putant suggerunt. Bene duas ligaturas uve tri- 
buunt; quia geminz dilectionis eos vinculis Christo et 
ecclesize copulandos ostendunt. 

Qui cum comedisset, &c.| Cum accepisset recte fidei 
alimoniam, accepit et fiduciam mentis, qua se misericordize 
gratiam speraret adepturum. 

Dixit itaque ei David : Cujus es tu, vel unde, &c.?] Regula 
est ecclesiz, transfugientes ad se ab hereticis per doctores 
suos inquirere ; qui priusquam fugerint, quid de fide sen- 
serint, quo in futurum mente tendant. Et cum eos tota 
intensione hzresibus contradicere, et catholicz fidei favere 
cognoverint, tunc demum eis ejusdem fidei sacramenta 
reconciliandis adhibere, ne sanctum canibus, et porcis 
margaritas passim mittere videantur. Cujus, inquit, audi- 
tores, et de qua, vel ad quam modo venire sectam disponis? 
Respondeat necesse est, qui vel hzreticorum laqueos eva- 
dere quzrit: Peccatis fateor obscuratus ego sum, hactenus 
audiendis mancipatus hereticis; reliquit autem me magis- 
ter, qui erroribus imbuit ; quia ubi contra ecclesiam bella 
gerebantur, minus me idoneum lingua vel ingenio ad hoc 








222 ALLEGORICA EXPOSITIO 


certamen esse perspexit; neque ultra ad talem voluit 
secum ducere conflictum. Siquidem nos erumpentes ab 
austro, id est, luce, perfectum et Spiritus Sancti flatu vivifi- 
cum dogma nostrum promittentes, et gentilium non pau- 
cos ad nostram adduximus sectam, et ipsam ecclesiz fidem 
non parva ex parte turbavimus. 

Dixitque ei David: Potes me ducere ad istum cuneum ? 
&c.| Dux David ad inveniendos debellandosque predones 
esse suadetur, qui ab Amalechitis relinquebatur zegrotus ; 
quia sunt qui inter hereticos conversati, ob pigritiam 
ingenii, vires nocendi bonis non habent, et idem subito 
gratia superna respecti et attacti, sufficientem ex Deo 
sumunt virtutem resistendi perversis; immo commodius 
multo et certius per eos qui hereticorum arcana norunt, 
conversos ad catholicam, errantia eorum dicta confundun- 
tur. Quod autem jurari sibi rogat, ne occidatur, et ne in 
manus domini sui tradatur, ita demum persequenti cune- 
um proditurus hostilem; hoc nimirum querit a magistris 
spiritualibus, ut ea solum conditione illis hzreticorum 
pandat arcana, si ipsi sibi absque dubietate fidem, qua 
mortem vitare perpetuam possit, ostendant; neque eum 
rursum doctrinis subdi patiantur inanibus. 

Qui cum duxisset eum, ecce illi discumbcbant, &c.| Super 
faciem terrze discumbunt heretici, comedentes et bibentes ; 
qui sive obscura scripturarum, seu legant aperta, (hoc enim 
inter comedere et bibere distat,) nequaquam per hc cceles- 
tia, sed terrena semper inquirunt, nec dicere cum apostolo 
valent: Nostra autem conversatio in ceelis est. Et quasi 
festum celebrant diem pro spoliis, quee de terra Philistiim 
et Juda rapuerant, cum ad inventa sua, quibus vel paga- 
norum aliquos sub pretextu nominis Christi pejus errare 
docuerant, vel fideles quosque a via veritatis averterant, 
quasi optimum scientiz lumen arbitrantur, ailuntque gau- 
dentes : Hzc dies quam fecit Dominus, exultemus et lezte- 
mur in ea. 

Et percussit eos David, &c.] Duobus modis percutit 
hereticos Christus, vel castigando videlicet ad recipiendam 
fidem, vel anathematizando ad subeundam perpetuam 

penam. Que utraque percussio a vespere usque in ves- 
peram producitur, quia ab agnitione obscurantis corda 
erroris, usque ad ejusdem erroris vel pcnitentiam ad 
tempus amaricantem, vel supplicium pertingit sternum. 
Quadringenti sane viri, qui ascensis camelis gladium 
David, totidemque ejus militum fugiendo evaserunt, illi 
sunt profecto, qui catholicorum despecta voce doctorum, 
nec corrigi ab his consentiunt, nec metuunt damnari; sed 
virtutum suarum, immo tumoris et jactantie celsitudine 
quasi camelorum gibbo confisi, non minus se perfectionis 
evangelicze nomen et numerum tenere, ac dexteriora, id est 
vite ceelestis gaudia, sperare et adepturos esse gloriantur. 

Eruit ergo David omnia, &c.| Devictis vel correctione 
vel ultione, vel detectione nefandi dogmatis hzresium 
conditoribus, eruit Dominus animas quas deceperant, et 
ad catholic pacis reducit unitatem. 

Venit autem David ad ducentos viros, &c.] Perfecta de 
predonibus victoria, David zque eos qui lassi substiterant, 
cum his qui pugnaverunt, spoliorum parte ditavit. Non 
glorietur sapiens in sapientia sua. Non omnia possumus 
omnes. Numquid omnes apostoli? Numquid omnes pro- 
phete ? Numquid omnes doctores ? Numquid omnes vir- 
tutes? Numquid omnes gratias habent curationum? At- 
tamen omnes in ejusdem Dominice vinee cultura diverso 
tempore laborantes, unum eundemque sunt vitz denarium 
in contemplanda summi regis imagine percepturi. 

Et misit dona de preda senioribus Juda, &c.}| Amat 
monetque Dominus cuncta in diversis personis, conditio- 
nibus, et ztatibus ecclesiz suz membra, de sua semper 
victoria, sui regni perennis augmentatione lztari, et quoties 
animas diabolica pridem seditione corruptas viderint eccle- 
siz restitui, glorificare ac benedicere Patrem qui in ccelis 
est. Quod eos maxime facere gaudet, quos dilectionem 
suam in corde puro, et jam inter acervas persequentium 
discipulas servasse, quos sanctorum dicta vel exempla in 
sedula caste conscienti# memoria tenuisse perspexerit. 
Hoc est enim verum David exultantem, et viros ejus vel 
hospitio donasse, vel defendisse latibulo. Sed et doctor 

quisque catholicus, cum hzreticorum spineta nuper inves- 
tigat, prodit, expugnat, necesse est hc et alis fratribus 
propter scientiam cavendi et superandi talia, sive collo- 
quendo, sive etiam scribendo revelare non tardet. Et 
nota, non solum in credendo Deum, sed et in diligendo 
proximos, multum hereticos a catholica, multum a Chris- 
tiana perfectione distare gentiles. Amalechitz lassescen- 
tem moriturumque sui itineris socium relinquentes abeunt, 
et quasi feris avibusque lacerandum exponunt. At suos 
David comites lassos, et tuto in loco ad certamen ipse 
preeparans statuit, et opima re dux pace et benedictione 
locupletat. Meminit hujus lectionis et titulus Psalmi quin- 
quagesimi secundi, qui ita se habet, In finem pro Amalech, 
intellectus David; quo significat in Christum, qui finis 
est legis ad justitiam omni credenti, pro adversariis eccle- 
siz sive corrigendis sive damnandis, intellectus figurativi 
David, qui in tolerando, in persequendo, depreliando 
Amalechitas, quid civitas veri David a perfidis passura, 
quid eisdem ipse sit retributurus, intellexit. Sed et Psalmi 
textus intellectu facillimus, lectionis hujusce per totum 
mysteriis adgaudet; quia perfidis iniquorum ceptis in- 
choat, Dixit insipiens in corde suo, Non est Deus; vel 
nullum videlicet Deum esse, qui res humanas curet, vel 
aliquam in sancta Trinitate personam Deum verum non 
esse, insipienti pectore tractans ; et in veri David a trium- 
pho finem facit, Dum avertit Dominus captivitatem plebis 
suze, exultavit Jacob, et letabitur Israel. 

Cap. x. Philistiim autem pugnabant adversus Israel, &c. 
usque ad id quod scriptum est: Et tulerunt ossa eorum, 
&c.| In hac lectione figurate monstratur, optimatibus 
Judzorum per gentium exempla vel dicta corruptis, et 
suze scientive spiritualis arma, quibus contra hostem muniri 
debuerat, ad necem propriam negligendo vertentibus, 
minores quoque bone actionis castra succedentibus suo 
loco reliquisse gentibus. De quorum casu malis exultan- 
tibus boni potius, si quid in eis exempli utilis, si quos 

inter eos invenerint electos, horum memoriam proferant ; 
porro exitum reproborum superni judicis examini relin- 
quant. Que et de hereticis zque omnia, et de falsis 
catholicis eodem ordine possunt intelligi. Imminente 
igitur tempore Davidici regni, Philistiim sicut semper 
pugnabant adversus Israel. Appropinquante nove gratize 
tempore, gentiles, sicut et ante consueverant, castitatem 
Israeliticze fidei per exempla pravitatis oppugnabant, nunc 
opera perversa perituris, nunc idololatriz cultura osten- 
dendo, juxta exemplum Balaam, qui docebat Balach 
mittere scandalum coram filiis Israel, edere et fornicari. 

Et fugerunt viri Israel ante factem Philistiim, &c.] Et 
decepti sunt, qui fortes videbantur in contemplanda Dei 
voluntate, quod nomen Israel significat, cum opera gen- 
tilium incautius, doctrinamque sequerentur, et perierunt 
depravati in superbia luxuriosa, quam vocabulum montis 
Gelboe, id est, lubrici designat. Sed et hzreticorum per- 
ditionem non parum secularis sapientia juvit. Unde pul- 
chre quidam nostrorum ait, Philosophi patriarche heereti- 
corum ecclesiz puritatem perversa maculavere doctrina. 

Irrueruntque Philistiim in Saul, et tn filios ejus, &c.] 
Irruerunt tota intentione gentes circumposite in regnum 
Judzz destruendum, et filios eyusdem regni tollendos de 
medio, et depravarunt sua corruptione sacerdotes, Scribas, 
et Phariszos, filios scilicet doctoresque regni illius. Sed 
et hereticos, ne Spiritus Sancti gratiam simplici corde 
predicarent aut colerent, vetarunt; quod est Jonathan 
percutere, id est columbze donum; ne Patrem, qui nos sibi 
non natura, sed adoptione filios fecit, digna confessione 
laudarent, interdixerunt; quod interfectio significat Abina- 
dab, id est, Patris mei spontanei; ne in Christi regno 
salutem mundo affuturum crederent, obstiterunt; quod 
occisus indicat Melchisue, qui dicitur, Rex meus salus, 
credo. Qui Arium seduxit philosophus, quasi Melchisue 
peremit; qui Macedomium, Jonathan; qui Manicheum, 
Abinadab ; quia videlicet hunc veri regis Christi omnipo- 
tentiam negare, illum Spiritus Sancti donis derogare, istum 

summi Patris bonitatem blasphemare magister corruptionis 
edocuit. 

Totumque pondus prelii versum est in Saul, &c.] Totis 
viribus agebant gentiles, ut regnum Judes tollerent. Et 
appropiabant ei viri dolis deceptionum instructissimi, et 
seducti ac depravati sunt proceres regni illius vehementer 
ab eis qui cordi illorum abrepta simplicitate veritatis, 
multifidum fraudulentiz et astutiarum vulnus inflixere. 
Sicut enim gladius hostilis apertam idololatriz graviorum- 
que flagitiorum suasionem, ita subtiliora deceptionum 
argumenta sagitta demonstrat. Non autem gladio Philis- 
tiim, sed sagittis Saul interiit ; quia non apertis sceleribus, 
quz mortifera esse nemo dubitaret, Judaici regni duces 
extremi ipso periere cum regno, sed his potius que sub 
velamine pietatis acta, impiissimum mortis virus inferrent. 
Verbi gratia, dicente Deo: Honora patrem tuum et ma- 
trem. Ipsi contra docebant suos auditores dicere parenti- 
bus: Munus quodcunque est ex me, tibi proderit. Et sic ab 
eorum penitus honoratione cessare. Item dicebant: Qui 
jurat in templo, nihil est; qui jurat in auro templi, debet. 
Et cetera hujusmodi, que Dominus in evangelio multi- 
plici illis increpatione depromit ; maxime illud, quod ipsum 
legis et evangelii Dominum quasi transgressorem legis in- 
terficiunt. Quz omnia scelerum argumenta ad imitationem 
faciunt astutize gentiles, cum philosophiz studiis exerci- 
tatum ingenium ad nefarias artes inflectunt, sagittariis 
nimirum Philistiim vulnerantibus cadunt. Nihil autem 
prohibet, sagittarios, immundos spiritus accipere, quorum 
dolis imbuti perierunt. 

Dixitque Saul ad armigerum suum: Evagina gladium 
tuum, &c.]| Armiger Saul legis doctores significat; quia 
sicut arma et sagitte Philistiim, pravorum deceptiones, 
sic e contra Israelitarum arma non aliud sunt mystice 
intelligenda, quam spiritualis verba doctrine, quibus se 
Dei populus a cunctis debuerat munire periculis. Sed 
vulneratus usque ad desperationem a sagittariis Saul, 
maluit armigeri sui quam incircumcisorum gladio perire ; 

quia principes regni Judzorum sumpto semel proposito 
in peccatis suis moriendi, maluere doctoribus suis mandata 
legis solventibus, et sic se docentibus, quam gentilium, 
quos communes et immundos vocabant, consortio se pol- 
luente perimi. Denique timebant introire preetorium gen- 
tilis, ut non contaminarentur, sed manducarent pascha. 
Quod tamen pascha, versa in suam perniciem lege, quam 
acceperant, insontis sanguine contaminare non timebant. 

Et nolutt armiger ejus, &c.] Non est ambigendum, inter 
reprobos legis doctores extitisse aliquos, qui verbi acumen 
ad occidendos suos auditores sinistra interpretatione per- 
vertere nollent, et nihilominus ipsos auditores ea que recte 
dicta a magistris acceperant, vel despiciendo, vel, quod 
pejus est, blasphemando in suam vertisse perniciem ; quo- 
rum visa morte spirituali, id est, obstinatione peccandi, et 
ipsos verbi ministros per tempora deterioratos, testimonia 
legis, quze male interpretari timuerant, male contempta sibi 
occasionem fecisse ruine. Hec et hodie nobiscum szpius 
agi, utinam nesciremus. Sed et hzretici peccatorum suo- 
rum et ipsi jaculis cruentati, cum verba divinorum elo- 
quiorum in argumenta sui erroris immutant, sua nimirum 
arma morituri contra suum pectus invertunt; et frater 
quilibet etiam in catholica permanens unitate, cum artem 
quamcumque pro communi ecclesiz, eorumque inter quos 
vivit, utilitate didicit, in superbize, cenodoxiz, philargyriz, 
alteriusve cujuslibet vitii contagione polluit, suo se miser 
gladio confodit; quia quod defendi ab hoste debuerat, 
hostem potius juvit. 

Videntes autem viri Israelite, &c.| Videntes indocti qui- 
que, et humilitatis verse medicamina, lavacrumque bap- 
tismi salutaris ignorantes, in Judzea doctos quosque, ma- 
gistrosque suos in certamine gspirituali peccato triumphante 
devictos, sed et vulgus non paucum, eorum prius auditul 
proximum persequente adversario a prisca suze constantiz 
sede fugatum, et ipsi confestim majorum ruina turbati, 
opera virtutum omnia ac munimina scientiz spiritualis, 
quz habuerant, amiserunt; veneruntque peccata genti- 
lium, et cuncta in Judzis incredulis studia virtutum, per- 

versa inhabitatione corruperunt; venerunt immundi spi- 
ritus, et corda quze fidei constantia deseruit, et occuparunt ; 
vel certe venerunt gentes, et optima quondam Judzorum 
studia credendo sua fecerunt. Nam et olim divina eloquia, 
quee illi non parva ex parte jam tunc reliquere, ipsa sibi 
interpretari fecerunt ; et nunc projectam ab eis cum Ipsis 
eloquiis divine scripture fidem Christi susceperunt, ac 
velut in habitando possident. Sane quod dictum est, trans 
vallem, et trans Jordanem, ut apertius mystice pateat, situs 
ipse loci paucis intimandus est. Vallis est circa Jordanem 
grandis, et ipsa campestris, in immensam longitudinem se 
extendens, Hebraice Elon sive Aulon vocata, que circum- 
datur ex utraque parte montibus sibi invicem succeden- 
tibus et cohzrentibus, qui incipientes a Libano, et ultra 
eum usque ad desertum Pharan perveniunt; suntque in 
ipso Aulone, id est, in valle campestri urbes nobiles, Scy- 
thopolis, Tyberias, stagnumque prope eam, sed et Jericho, 
Mare Mortuum, et regiones in circuitu; per quas medius, 
ut diximus, Jordanis fluit, oriens de fontibus Paneadis, et 
in Mari Mortuo interiens. Quia ergo vallem dejectionem 
humilitatis, Jordanem in qua Dominus baptizan dignatus 
est, undam baptismatis significare non latet, merito Jor- 
danis valle cingitur, ut nos humiliter salutiferi fontis in- 
gressum quzrere, humiliter egresso eo conversari et ipse 
loci situs admoneat. Quicumque ergo non in valle Jor- 
danis, sed trans vallem et trans Jordanem erant, fugiunt ; 
quia qui humilitatis et baptismi remedium vel suscipere, 
vel susceptum servare neglexerint, contra malignos spi- 
ritus valere nullatenus possunt. Quod de Judzis et pa- 
ganis, de heereticis et malis catholicis potest generaliter 
accipi. 

Et preciderunt caput Saul, &c.| Usque adeo corruptores 
vel demones Judzam impietatis armis persecuti sunt, 
donec ipsum ei regni principale radicitus adimerent, mu- 
nimina legis sacrz, quibus contra omnia adversa prevale- 
bant, eriperent. Cujus mox dejectionem, quasi proprii 
signum triumphi, propriz causam leetitiz suis longe lateque 
complicibus fama vulgante spargere festinarunt; et aug- 

mentum sceleris armaturam Dei, quam beatus apostolus 
Paulus, et nos adversus spiritualia nequitiz in ccelestibus 
militaturos induere precipit; et ipse prior indutus, bonum 
certamen certavit, cursum consummavit, fidem servavit, 
accipiens a Domino coronam justitiz. Hanc, inquam, 
militiz ccelestis armaturam, Judzis ereptam, impii decepti, 
et decipientes inferis inducere laribus, hoc est, divina 
eloquia dxmoniorum doctrinis zquiparare contenderunt. 
Quod duobus modis eos egisse et agere constat; cum vel 
dicta spiritualia carnaliter interpretando perverse intelli- 
gunt, vel easdem literas divinas, quasi communes et nulla 
superna auctoritate suffultas, prout volunt ventilant. Gen- 
tem vero ipsam Jude regni arce privatam, quasi ad 
nihili redactam, et inimicorum potestati concessam, in 
derisum sibi palam deceptores, publicumque proposuere 
proverbium; quod est figurate corpus Saulis truncum in 
muro Bethsan, id est, domus inimici habendum ostentui, 
manibus suspendisse nefandis. Sed et hzreticos pecca- 
torum precedentium sagittis stratos, cum preesidio cari- 
tatis, quae arx est virtutum omnium, fraudant. Quasi 
caput Saul immundi spiritus preecidunt, cum suum magis 
quam scripture sensum sequi persuadent. Armis exspo- 
liant, cum divina eloquia ad suum, id est, dzemonicum 
sensum pervertunt. Arma Saul in templo Astaroth po- 
nunt. Astaroth quippe non solum, quia idolum est, sed 
etiam quia factura exploratorum interpretatur, doctrinam 
significat spirituum malignorum, qui caulas fidelium cir- 
cumeuntes quotidie, si quem devorare possint, explorant. 
Cum opera ipsa, quibus Deo servierant, ad suz maligni- 
tatis obsequia dira permutant, membra nimirum lucis et 
vitz expertia in muro domus inimici suspendunt. 

Quod cum audissent habitatores Jabes Galaad, &c.| Jabes, 
quz interpretatur exsiccata, ecclesiam designat, quam ab 
omni carnalis concupiscentiz fluxu, ab omni inquinamento 
carnis ac spiritus fervor Justitize Solis, hoc est aspiratio 
divini temperat amoris. Unde recte talis in monte sita 
describitur. Et ipse Galaad, id est, acervus testimoni 
vocatur, ut significet subtilissimam sanctorum vitam, ne 

ad errorem deflecti possit, idoneis scripturarum testimoniis, 
esse firmatam. Ipsa autem est civitas, quam in auspicis 
sui regni Saul, cum adhuc humili pietate Domino serviret, 
ab hostium obsidione liberavit. Cum ergo audissent habi- 
tatores Jabes Galaad quecunque fecerunt Philistiim Saul, 
surrexerunt omnes viri fortissimi. 

Et ambulaverunt tota nocte, &c.] Cum audissent habita- 
tores civitatis Christi super montem posite, Judzam, ex 
qua sibi in patriarchis, prophetis, et apostolis, preecones et 
ministros salutis advenisse meminerunt, agentibus con- 
temptam habitamque derisui, surrexerunt in opus verbi 
omnes viriliter agere gaudentes ; et inter medias errantium 
tenebras ipsi virtutum iter ambulantes, prohibuerunt de 
ilorum casu, quorum delicto salus gentibus quasi ad dia- 
boli domum pertinentium, publica insultatione lztari. 
Quod si delibatio, inquiunt, sancta est, et massa; et si 
radix sancta, et rami. Quod si aliqui ex ramis fracti sunt, 
tu autem, cum oleaster esses, insertus es in illis, et socius 
radicis et pinguedinis olive factus es, noli gloriari adversus 
ramos, &c. quz apostolus ad Romanos miro ac multiplici 
sermone digessit. 

Venerunt Jabes, et combusserunt ea ibi, &c.] Cadavera, 
carnales sive carnalia ossa, fortiores quosque et virtutum 
opera designant. Combusserunt ergo cadavera Saul et 
filiorum ejus, qui infirma casus Judzorum superno reli- 
quere judicio, ut heec altitudinem divitiarum sapientiz et 
scientiz Dei, juxta incomprehensibile suz voluntatis con- 
sillum fecisse vel permisisse cognoscerent. Combustionem 
quippe hoc in loco juxta illud intelligere debemus, quod 
de percipiendis scrutandisque Dominicz passionis sacra- 
mentis sub Agni edendi typo precipitur: Si quid residui 
fuerit, igni comburetis. Ossa in nemore Jabes sepelierunt, 
cum si quid in infirmis virtutis et firmitatis invenerunt, 
non hoc quasi nihil despicere, sed fructuosis sanctorum 
operibus maluerunt adjungere; si quos inter carnales ac 
fragiles virtutibus animz studere cognoverunt, hos sanc- 
torum consortio annumerare curarunt. Per nemus quippe 
bonorum operum fructus novit exprimi, qui in Genesi 

legens, quod vel quale nemus Abraham in Bersabee plan- 
taverit, recte intelligere novit. Aliter Saul pro peccatis 
suis mortuus et derisus, a viris Jabes, quos salvavit, pub- 
lico eripitur opprobrio. Cadaver comburitur, et ossa con- 
duntur in nemore; quia dignum profecto est, ut si quis 
fidelium magnorumque virorum peccato victore spiritualem 
mortem incurrerit, ab his maxime quibus in bono profuit, 
ut reviviscere possit, adjuvetur, horumque et ferventissimis 
in compunctione precibus ejus carnalia detegantur, et spi- 
ritualia que gessit, suo digna pietate commendantur 
auctori. 

Et jejunaverunt septem diebus.|] Recte et ad literam pro 
mortuis, ut ad requiem pervenire valeant, septem diebus 
jejunatur, qui post sex hujus seculi ztates, in quibus in 
carne laboramus, septima est in illo seculo etas requietionis 
animarum carne exutarum, in qua beatz tempus illud 
glonificum, quando resurgere mereantur, expectant. Cujus 
figuram quietis et resurrectionis, et septima dies in lege, 
et septimus sive quinquagesimus annus, in quibus requies 
operum dabatur, typice pretendebant. Ipsum vero ex- 
emplum nostra spei et fidei dispensatione Dominus osten- 
dit, qui sexta sabbati crucifixus, septima requiescens cor- 
pore in monumento, octava et qu una sabbati est, resur- 
rexit a mortuis. Sed in parte allegoriz, cum de cecitate 
Judzorum sabbatum hactenus carnaliter observantium, 
cives contribulesque sui fideles merito tristitiam et con- 
tinuum in corde retinent dolorem, quasi septem diebus 
jejunant; quia constitutis adhuc in errore fratribus cogna- 
tisque suis, nullatenus plenam possunt habere letitiam. 
Cum autem et ipsi octavze diei, id est, Dominicz simul et 
suze resurrectionis mysterium perfecte cognoverint, utrique 
pariter juvante gratia Christi, perpetua festivitate gaude- 
bunt. 

EPISTOLA AD NOTHELMUM PRESBYTERUM DE 
XXX. QUASTIONIBUS. 


DiLectissiMo fratri Nothelmo Beda, Salutem ! 

Quz de libro Regum dilucidanda, frater dilectissime, 
misisti, statim, prout potuil, Domino juvante, explicare 
curavi, ea duntaxat distinctione, ut xxx. ex his proposi- 
tiones, que graviores forte videbantur, brevibus distinctas 
capitulis, quo facilius possent invenin, hoc volumine com- 
prehenderem. Czetera vero que commixtim annotasti 
nomina vel verba, que facilius ac brevius solvi poterant, 
in aliis schedulis seorsum collecta, simul tuz fraternitati 
transmiseram. Quamvis ipse noveram, plurima in eodem 
libro multo obscuriora, quam ea esse que a me quzrenda 
judicasti. Sed et hoc non ignorabam, szpius fieri solere, 
ut is qui obscuriora forte nonnulla jam bene intellexerat, 
quia videlicet hac in tractatibus magnorum auctorum 
sufficienter explanata repererat, ipse adhuc in quibusdam 
facilioribus sensu incertus perseveret, ac dubius; quz ilh 
fortasse qui profundiora tractabant, quesitu digna non 
ducebant. Fit etiam, ut non omnia que a patribus scripta 
sunt, ab omnibus possint haber, et ignorentur quzstiones 


IN LIB. [SAM. ET LIB.] REGUM, &c. 233 


scripturarum a legentibus; non quia a doctoribus expositz 
non sint, sed quia ipsze earum queestiones vel non habean- 
tur, vel habite non intelligantur a querentibus; sicut in 
plurimis eorum, quorum a me responsa et petisti et acce- 
pisti, constat esse factitatum. In quibus videlicet re- 
sponsis, qui a tuis petitionibus vestigia patrum sequens, 
satisfacere studui, precor ut vicem debitam nostree devo- 
tioni reddens, pro sospitate nostri et cordis et corporis, 
una cum fratribus qui illis in locis vobiscum Domino de- 
serviunt, intercedere memineris. Sed et si quid de his 
quz scripsi aptius forte alicubi, quod facillime contingere 
poterit, expositum inveneris, nobis quoque ocius hoc 
destinare non graveris. Bene vale, semper dilectissime in 
Christo frater. 

1. (1 Sam. ii. 35.) Et suscitabo mihi sacerdotem fidelem, 
qui jurta cor meum, &c.} Quod ait propheta, ad Heli 
loquens ex persona Dei: Et suscitabo mihi sacerdotem 
fidelem, qui juxta cor meum et animam meam faciat: et 
zedificabo e1 domum fidelem, et ambulabit coram Christo 
meo cunctis diebus. Sub figura Samuelis de Domino 
Salvatore, summo videlicet ac vero pontifice, debet intel- 
ligi, quod nimirum sicut Samuel defuncto Heli successit 
in sacerdotium, non de stirpe Aaron, sed de alia Levi 
familia electus: fuit enim filius Elcana, filii Jeroham, filii 
Eliel, fila Thou, filii Suph, filu Elcana, filii Maath, fili 
Amasai, filii Elcana, filii Joel, filii Azariz, fil. Sophoniz, 
fill Thaath, filii Asir, filii Abiasaph, filii Core, filii Isaar, 
filii Caath, filii Levi, filii Israel, ut verba dierum narrant : 
ita Mediator Dei et hominum, ut esset nobis pontifex, non 
de Levi, sed de alia utique tribu, id est, Juda, carnis ori- 
ginem sumpsit; aliam quam legalem hostiam, id est, 
Ipsam suam carnem obtulit Patri pro nobis; alios quam de 
genere Aaron pontificatus sui reliquit hzredes, filios vide- 
licet gratize novi testamenti, de universa gentium natione 
collectos. Quod vero quasi humano more loquens Deus 
dicit, Qui juxta cor meum et animam meam faciat; de 
Samuele quidem recte potest accipi, quod in omnibus ejus 
voluntati sicut homo Deo paruerit; de Domino autem Sal- 

vatore, quod sicut Filius unigenitus paternorum fit in om- 
nibus conscius arcanorum, Juxta quod de se ipse manifeste 
testatur, dicens: Et a meipso facio nihil, sed sicut docuit 
me Pater, hec loquor. Et qui me misit, mecum est; et 
non relinquit me solum, quia ego que placita sunt ei, 
facio semper. Cui domum fidelem edificat Pater, quze 
domus sumus nos, si fiduciam et gloriam spei usque in 
finem firmam retineamus. Et hec domus ambulabit 
coram Christo ejus, ipso videlicet summo pontifice, cunctis 
diebus ; quod nimirum usque ad finem seculi suorum aug- 
mentatione membrorum ecclesia sancta proficere nunquam 
cessabit. Alioquin quo modo de Samuele potest accipi, 
quod zedificata sit ei domus fidelis, quze coram Christo 
Domini, id est, ipso Samuele cunctis diebus incederet ; 
cum legamus in sequentibus, quod filii illius aversi de viis 
ejus post avaritiam declinaverint, et perverterint judicium ? 
Nisi forte domum ejus hoc loco plebem Israeliticam intel- 
ligamus, quz cunctis diebus sacerdotii eyus Domino ser- 
vierit, De qua scriptum est: Et requievit omnis domus 
Israel post Dominum. Et paulo post: Abstulerunt ergo 
filii Israel Baalim et Astaroth, et servierunt Domino soli. 
Quod vero subditur, Futurum est autem, ut quicunque 
remanserit in domo tua, veniat ut oret pro eo, et offerat 
nummum argenteum, et tortam panis; et in present 
tempore aliquantulum solet impleri, et in fine mundi per- 
fecte complebitur. Nam etsi pauci, tamen aliqui quotidie 
ex Judzorum, non tantum plebeia, sed et sacerdotali 
stirpe ad ecclesiam confugiunt; et cum intraverit pleni- 
tudo gentium, tunc omnis Israel salvus fiet. Quicunque 
autem ex his salvandus est, is etenim est qui remansurus 
esse dicitur in domo. Pereunte sacerdotio Heli, necesse 
est ad ecclesiam offerat pro se sacerdoti Christiano num- 
mum confessionis Deo devote, que in symbolo continetur ; 
brevem quidem verbo, sed virtute precipuam. Constat 
argento claritatem verbi ccelestis, sicut fulgorem sapientiz 
spiritualis auro spe designari. Offerat et panem sacri- 
ficu salutaris, abjectis carnibus legalium victimarum, dicat- 
que: Dimitte me, obsecro, ad unam partem sacerdotalem, 

id est, ad ipsam plebem Christo sacerdote preclaram, cui 
Petrus ait: Vos autem genus electum, regale sacerdotium. 
Quod autem addit, Ut comedam buccellam panis; etiam 
ipsum sacrificii genus eleganter expressit, de quo dixit 
sacerdos ipse: Panis quem ego dabo, caro mea est pro 
mundi vita. Quod enim dixerat superius, dedisse se cibos 
domui Aaron, de victimis veteris testamenti, que fuerant 
sacrificia Judzorum ; ideo hic dixit, postulandum ad come- 
dendum buccellam panis, quod est in novo testamento 
sacnific1um Christianorum. 

ir. (1 Sam. iu. 19.) Et non cecidit ex omnibus verbis ejus 
tn lerram.| Quod dictum est de Samuele, postquam verba 
divini oraculi, que noctu acceperat, mane Heli retulit, 
Et non cecidit ex omnibus verbis ejus in terram; signi- 
ficat, quod nihil ex his quz locutus est, irritum fuit, sed 
omnia sunt rebus completa que dixit. Cadunt namque 
in terram verba supervacua, que pro nihilo habenda, et 
universorum sunt calcanda despectu; sicut et beatus Job 
dixit: Et lux vultus mei non cadebat in terram: quia 
nimirum in tanta gravitate vultum tenere consueverat, ut 
hunquam contemptibili letitia resolveretur; sed quoties- 
cunque hilariorem se presentibus exhiberet, certa semper 
hoc causa utilitatis eorum faceret. 

m1. (1 Sam. vi. 19.) Et percussit de populo Luxx. viros, 
et L. millia plebis.| Quod dictum est de eis qui videre 
arcam Domini reversam de terra Philistinorum ausi sunt, 
cum non essent de stirpe Levitica: Et percussit de populo 
septuaginta viros, et quinquaginta millia plebis. Populus 
et plebs pro una eademque re indifferenter accipitur. Nam 
et ex uno Greco, quod est laos, solet utrumque transferri. 
Sed in hoc videtur esse distantia, quod in priore commate 
versiculi additum est viros. Nam quod tuus codex habet, 
septuaginta binos, omnino mendosum est: viros enim 
majores natu significat; ut sit sensus, quia de optimatibus 
populi septuaginta sunt percussi, de ipsa autem turba vul- 
gari hommum quinquaginta millia: quod ne pateretur in 
Exodo, populus a longe stabat, et orabat, solus Moyses 
ascendit ad Dominum. 

iv. (1 Sam. vi. 2.) Ex qua die mansit arca Domini in 
Cariathiarim, multiplicati sunt dies, &c.] Quod dictum est, 
Quod ex qua die mansit arca in Cariathiarim, multiplicati 
sunt dies, erat quippe jam annus vicesimus, et requievit 
omnis domus Israel post Dominum; non ita intelligen- 
dum est, quasi viginti anni, quibus arca maneret in Caria- 
thiarim, ad octavum usque annum regni David, quando 
eam congregata populi frequentia in Hierusalem adduxit, 
sint computandi. Invenitur namque in sequentibus, quod 
temporibus Saulis fuerit elata de hac civitate, et allata in 
castra, pugnante eo adversum Philisteos. Sic etenim 
scriptum est: Et ait Saul ad Achiam, Applica arcam 
Domini, erat enim ibi arca Dei in die illa cum filiis Israel. 
Kt quia constat, quod David eam in Hierusalem adduxerit, 
tulitque eam de domo Abinadab, in quam illatam esse per- 
hibetur ; restat intelligi, quod in diebus Saulis relata de 
castris, et in prefatam sit illata civitatem, unde denuo, 
regnante David, affertur in Hierusalem. Est ergo sensus 
memoratz sententiz, quia ex quo mansit arca in Caria- 
thiarim, erat annus vicesimus, cum eam inde transferri 
temporibus Saul causa belli contingeret. Vel certe vicesi- 
mus erat annus, cum adhuc omnis domus Israel requievit 
post Dominum, abjectis videlicet idolis illi soli serviens. 
Quod eam fecisse toto tempore presulatus Samuelis, qui 
Josepho teste duodecim annis completus est; et primo 
tempore regni Saul, quod eodem historiographo affirmante, 
viginti annis tenuit, nullus sancte historiz curiosus igno- 
rat. Namque postmodum cum recessisset a Saule spiri- 
tus Domini, et agitaret eum spiritus nequam, maxime ad 
persequendum David innoxium et justum, necesse erat 
partem militiz vel plebis ejus, nonnullam malitiz illius 
extitisse complicem. 

v. (1 Sam. xx. 14.) Si vixero, factes mihi misericordiam 
Domini, &c.] Quod dicente Jonatha ad David, quem in- 
secutionibus patris sul non justis dolebat fatigari: Si vixero, 
facies mihi misericordiam Domini; si vero mortuus fuero, 
non auferes misericordiam tuam a domo mea usque in 
sempiternum ; quando eradicaverit Dominus inimicos Da- 

vid, unumquemque de terra. Cum adjungeret scriptura, Pe- 
pigit autem foedus Jonathan cum domo David; continuo 
subintulit, dicens: Et requisivit Dominus de manu inimico- 
rum David. Per anticipationem utique fecit, prius historiz 
interserendo, quod multo post tempore factum est, cum 
interfecto Saule regnum ad domum David translatum est ; 
et qui innocentem eum injuste persequebantur, justa sunt 
divinitus ultione multati. Tunc enim requisivit Dominus 
de manu inimicorum, quare virum sanctum afflixerint. 
Tunc cogebantur rationem reddere odiorum, quibus contra 
illum tanto tempore szvierant. Quod et de Absalon, et de 
Seba filio Bochn, et de ceteris hostibus David potest 
intelligi. Aliter, si scire vis quid de manu inimicorum 
David requisierit Dominus, potest, ni fallor, a superiore 
sententia, qua dictum est, quod foedus pepigerit Jonathan 
cum domo David, aperte intelligi; quod hoc de manu 
inimicorum David requisierit, id est, quare non et ipsi 
foedus cum eo pacis inire voluerint, cum quo esse Dominum 
viderant. Idcirco autem scriptura hzc sententiam hanc 
preoccupando interponere videtur, ut testimonium Jona- 
thz, quod dixerat, Quando eradicaverit inimicos David, 
unumquemque de terra; verum esse comprobaret, quia 
videlicet eradicati sint inimici David de terra, non ipso 
David sede adversariis ulciscente, sed judicante Domino pro 
illo. Bene autem subjungitur: Et addidit Jonathan deje- 
rare David, eo quod diligeret illum; sicut enim animam 
suam, ita diligebat eum: ut ille nimirum, qui tam perfecto 
juxta legem Dei amore complectebatur David, a perditione 
inimicorum ejus ostenderetur immunis. Qui etsi ita morte 
prereptus, regnum cum eo, ut sperabat, terrenum habere 
nequivit commune, absque ulla tamen contradictione regni 
ceelestis consortium cum eo, quem pro gloria virtutum 
tantisper dilexit, cum esset et ipse virtutum plenus, ac- 
cepit. 

vi. (1 Sam. xxv. 29.) Si enim surrexerit homo aliquando 
persequens te, &c.| Quod Abigail interpellans pro se et pro 
domo sua ait ad David, quem vir ejus stultitia et ebrietate 
sopitus offenderat, Si enim surrexerit aliquando homo per- 





238 IN LIB. [SAM. ET LIB.] REGUM 


sequens te, et quzrens animam tuam, erit anima domini 
mei custodita, quasi in fasciculo viventium apud Dominum 
Deum tuum. Porro anima inimicorum tuorum rotabitur, 
quasi in impetu et circulo funde; pulcherrima compa- 
ratione statum justorum a reproborum sorte discernit. 
Horum quippe animas appellat viventes, ut illorum e 
contrario spirituali morte preoccupatas insinuet, juxta 
illud prophetze: Anima que peccaverit, ipsa morietur. 
Hos fasciculo, illos lapidi fundz assimilat; fasciculus enim 
constringitur, ut integer maneat et conservetur; lapis in 
funda expeditus ponitur, ut abjiciatur. Sic etenim in hoc 
seculo electi pressuris tribulationum coangustantur, ut his 
admoniti arctius se ad invicem mutua caritate connectant, 
et coadunati ad invicem manu sui Redemptoris in per- 
petuum conserventur. At vero reprobi quanto licentius 
in hac vita voluptatibus propriis velut liberi dimittuntur, 
tanto longius in futuro a divine visionis gloria proji- 
ciuntur ;‘ ut de eis merito dicatur, Et quidem ipsi de manu 
tua expulsi sunt. Mire autem omnipotentem providentiam 
descnibit superni protectoris, cum dicit animam viri sancti, 
quasi fasciculo viventium apud eum necesse custoditam. 
Sicut enim facillimum est cuilibet fasciculum herbe vel 
foeni, sua manu retentum conservare ; ita virtus Domini et 
Salvatoris nostri omnes per orbem electos ab initio usque 
ad finem seculi, ne quis ex eis ulla ratione pereat, sine 
labore tuetur. Juxta quod ipse in evangelio sub figura 
ovium de eis loquens: Et sequuntur me, inquit, et ego 
vitam eeternam do eis, et non peribunt in zternum, et non 
rapiet eos quisquam de manu mea. Sicut fasciculus unus 
quibuslibet vinculis alligatur, ita omnis sanctorum ccetus 
una eademque fide, spe, et caritate ad invicem constringitur, 
uno divinz protectionis munimine circumdatus. Patet 
sane literze sensus, quia anima David, persequentibus licet 
hostibus, custodita semper fuit in sorte viventium. Porro 
inimici ejus, insistentibus sibi adversitatibus, sicut lapis 
funda circumactus, sic instabili motu perturbandi, et suis 
essent expellendi de finibus, vel etiam humanis rebus 
auferendi. 

vir. (2 Sam. i. 18.) Et precepit, ut docerent filios Juda 
arcum, &c.] Quod scriptum est de David, quando plange- 
bat interfectos Saul et Jonathan, Et preecepit ut docerent 
filios Juda arcum ; hoc ideo fecit, ut quia Philisteos sagitta- 
ris abundare jam noverat, unde et Saul maxime horum 
ictibus perierat, eandem bellandi artem et sui milites ad 
revincendos eos discerent. Quod vero sequitur, Sicut 
scriptum est in libro justorum ; ipsum librum hodie nus- 
quam, neque apud ipsos Hebrzos inveniri posse asseverant, 
sicut nec librum bellorum Domini, cujus in libro Numero- 
rum mentio est; neque carmina Salomonis, neque dis- 
putationes ejus sapientissimas de lignorum natura, herba- 
rumque omnium, itemque jumentorum, volucrum, reptilium, 
et piscium; vel quod in libro verborum dierum dicitur: 
Reliqua vero operum Salomonis priorum et novissimorum 
scripta sunt in verbis Nathan prophete, et in libris Ahiz 
Silonitis. In visione quoque Addo videntis contra Hiero- 
boam filium Nabat, et multa hujusmodi volumina, que 
scriptura quidem fuisse probat, sed hodie constat non esse. 
Vastata namque a Chaldzis Judea, etiam bibliotheca anti- 
quitus congregata, inter alias provinciarum opes hostili 
igne consumpta est. Ex qua pauci qui nunc in sancta 
scriptura continentur libri, postmodum Ezre pontificis et 
prophet sunt industria restaurati. Unde scriptum est de 
eo: Ascendit Ezras de Babylone, et ipse scriba velox in 
lege Moysi. Velox videlicet, quod promptiores litera- 
rum figuras quam eatenus Hebrei habebant, repererit. 
Et in epistola regis Persarum: Artaxerxes rex regum, 
Ezre sacerdoti, scribe legis Dei cceli doctissimo, salu- 
tem. 

vir. (2 Sam. viii. 2.) Et percussit Moab, et mensus est 
eos funiculo coequans terre, &c.| Quod scriptum est de 
David, Et percussit Moab, et mensus est eos funiculo 
cozequans terrz ; hyperbolice debet accipi. Non enim fier 
poterat, ut homines in terra viventes, in tantum humilia- 
rentur, donec ipsius terre dorso funiculo super extenso 
comprobante apparerent zequales; sed immensam humilia- 
tionem captz et oppress gentis voluit scriptura hoc verbo 

accumulare, ut diceret cozequatos eos terre, quasi a Deo 
essent evirati atque contempti, ut in nullo amplius homines 
in terra degentes, quam terra ea quz nullos haberet homi- 
nes, possent valere. Cujusmodi locutionis plura habes 
exempla in scripturis, quale est illud evangelii: Sunt 
autem et alia multa que fecit Jesus, que si scribantur per 
singula, nec ipsum arbitror mundum capere eos qui scri- 
bendi sunt libros. Quomodo enim non caperet mundus 
libros qui scribi potuissent in mundo? Sed ad insinuan- 
dam magnitudinem ac multitudinem operum Domini, tali 
verbo voluit uti scriptura. Et in planctu David, aquilis 
velociores, leonibus fortiores. Cui simillimum est illud 
etiam secularium literarum : 


Qui candore nives anteirent, cursibus auras. 


Quod autem mensus eos funiculo dixit, funiculum alle- 
gorice pro sorte posuit, eo quod funiculo solent agrorum 
spatia metiri. Unde scriptum est: Et sorte divisit eis 
terram in funiculo distributionis. Significat autem, quod 
tam libera dispositione David regiones Moabitarum heeredi- 
bus, quibus vellet, divideret, quam si possessor quilibet 
agros proprios ad nutum suum ducto hinc inde funiculo 
dirimeret. Mensus est autem duos funiculos, unum ad 
occidendum, et unum ad vivificandum. Et hoc allegorice 
dictum significans quod in sua David potestate habuerit, 
nullo utique contradicente, quos eorum neci daret con- 
tumaces, quibus parceret subjectis. 

1x. (2 Sam. xxi. 8.) Ipse est quasi tenerrimus ligni ver- 
miculus.| Quod dicitur de sapientissimo principe fortium 
David, cujus quidem nomen in Regum libro tacetur; at 
vero in libro Paralipomenon Jesbaam nominatur, et fuisse 
filus Hachamoni commemoratur. Ipse est quasi tenerri- 
mus ligni vermiculus. Virtus simul bellica et modesta 
viri designatur civilitas ; quod videlicet sicut vermiculus 
ligni tener quidem et fragilis toto suo corpore, necnon 
et permodicus apparet, nihilominus tamen fortissimum 
ligni robur exedens consumit, et cariosum reddit. Unde 
et a terendo ligna, teredinis nomen habet. Sic ille affa- 

bilis omnibus domi, et quietus atque humilis videbatur: 
atin certamine publico robustum se atque intolerabilem 
hostibus exhibebat leonem. 

x. (2 Sam. xxiii. 20.) Ipse descendit, et percussit leonem 
tn media cisterna.] Quod dicitur de Banaia: Et ipse de- 
scendit, et percussit leonem in media cisterna diebus nivis. 
Quomodo sit factum, Josephus narrat apertius ; quia vide- 
licet cisterna fuerit nimium profunda, que tempore hyemis, 
cum essent omnia nivibus plena, ipsa quoque nimio nivium 
aggestu fuerit cozquata. Quam cum leo superveniens, 
periculi nescius, incidisset, ibidemque conclusus grandi 
rugitu clamaret, adcurrebant homines videre quid esset- 
Et dum cum aliis ad tale spectaculum advenisset et 
Banaias, desilivit statim in cisternam, et aggressum mediis 
in nivibus percussit et interfecit leonem. 

XI. Quare in lib. Regum (2 Sam. vi.) dicatur, quod 
templum habebat xxx cubitos in altitudine, cum in lib. (11.) 
Paralip. (vi.) habeatur cxx.] Quod in constructione templi 
dicitur in libro Regum, quod habebat triginta cubitos 
in altitudine, cum in libris Paralipomenon scriptum sit: 
Porro altitudo centum viginti cubitorum erat; nequaquam 
discrepare, sed utrumque verum esse noscendum est. Nam 
ut Josephi narrat Historia: Triginta erant cubiti a pavi- 
mento usque ad medium ccenaculum, triginta rursus a 
medio usque ad tertium, quousque porticuum, quz templo 
ab Australi, et Occidentali, et Septentrionali latere cohzre- 
bant, altitudo pertingebat, id est, simul sexaginta; deinde 
alii sexaginta usque ad supremum domus tectum: itaque 
tota ejus altitudo centum viginti cubitis adimpletur. 

xl. (1 Reg. vi. 8.) Ostium lateris medit in parte erat 
domus dextre.| Quod dicitur, Ostium lateris medi in 
parte erat domus dextrz; non, ut quidam putant, hoc 
indicat, quod ostium quo intraretur in templum ab Aus- 
trali parte, hoc est, in latere medio parietis meridiani fuerit 
factum. Alioquin simpliciter diceret scriptura: Ostium 
domus erat positum contra austrum. Nunc vero ostium 
quidem, quo ad quotidiana templi ministeria ingrediebatur, 
erat ad Orientem, ut Josephus refert; et porticus ante 

faciem illius, et ipsa patens ad Orientem, ita ut exoriens 
sol sequinoctialis sine ullo obstaculo radios suos per ostia 
templi et oraculi in ipsam arcam, que erat in sanctis 
sanctorum, mitteret. Porro ascensus qui in domum supe- 
riorem, et a superiore ducebat in tertiam, in Australi erat 
templi latere (hoc est enim dextra pars domus) abscondite 
factus, habens ostium permodicum inferius ab Oriente in 
ipso angulo dextri parietis. Unde consequenter adjungi- 
tur: Et per cochleam ascendebant in medium ccenaculum, 
et a medio in tertium. Cujus dispositio ascensus mys- 
terium nobis multum memorabile commendat; claret nam- 
que quod templum hoc quod Salomon fecit, corpus pacifici 
regis Christi, non solum illud quod est ejus ecclesia tota, 
verum etiam ipsum quod sacrosanctum de virgine, ut esset 
caput ecclesiz, suscepit, ‘figurate insinuat. Erat autem 
ostium lateris medi in parte domus dextrz, de quo occulte 
ab inferioribus in medium ccenaculum, et a medio ascende- 
retur intertium. Quod, passo in cruce Domino, unus militum 
lancea latus ejus dextrum aperuit, et continuo exivit san- 
guis et aqua, qui est sanguis nostre redemptionis, et aqua 
nostre ablutionis, quibus emundati et consecrati mysteriis, 
de hac quam in terris agimus vita, ad requiem spiritus in 
futuro, quasi ad superiorem domum tendimus. Et ubi 
carne soluti ad requiem spiritus ascenderimus, carnis etiam 
nostre receptione in die resurrectionis, quasi supremi 
coenaculi expectamus ascensum. 

xur. (1 Reg. vi. 9.) Teaxit quoque domum laquearibus 
cedrinis.| Quod dicitur, Texit quoque domum laquearibus 
cedrinis ; laquearia sunt tabulata, que supposita trabibus, 
affiguntur clavis, decoremque picture suz solent expec- 
tantibus preemonstrare mirandum. Terna autem erant in 
templo laquearia. Prima videlicet habebant triginta cu- 
bitos a pavimento; secunda habebant cubitos sexaginta, 
contra summitatem porticuum ; tertia habebant cubitos 
centum et viginti, in summitate totius domus. Non enim 
in Palestina, sicut nec in Agypto, culmina in tectis ha- 
bentur, sed plana potius tecta domorum, ad sedendum 
videlicet vel deambulandum apta construuntur. Unde 

dicit in evangelio Dominus: Et quod in aure audistis, 
preedicabitur in tectis. Talis namque locus aptissimus est, 
de quo verbum predicatur, vel assidentibus sibi, vel infe- 
rius positis auditoribus proferat. De quo et in Proverbus 
Salomon: Melius est, inquit, habitare in angulo domatis, 
quam cum muliere litigiosa in domo communi ; quod enim 
Latine tectum, Grece dicitur doma. Sed et porticus ipsz 
circa templum terna habebant laquearia. Prima habebant 
cubitos a terra viginti, secunda habebant quadraginta, 
tertia habebant sexaginta. Plana enim et ipsorum facta 
erant tecta. Erant autem porticus triginta inferius, tri- 
ginta in medio, triginta desuper, non muris ab invicem, 
sed tabulatis discrete, ita ut singule earum que erant 
numero nonaginta, quinos cubitos in latitudine et longi- 
tudine, vicenos autem in altitudine haberent. De quibus 
videlicet porticibus frequens in hbro verborum dierum 
mentio est. Sed quo sint ordine dispositz, plenius explicat 
Josephus. Quod autem sequitur, Et edificavit tabulatum 
super omnem domum quinque cubitis altitudinis ; hoc est, 
quod in Deuteronomio precepit Moyses: Cum edificaveris 
domum novam, facies murum tecti per circuitum, ne effun- 
datur sanguis in domo tua, et sis reus labente alio, et in 
preceps ruente. Hoc etenim tabulatum in extrema sum- 
mitate murorum templi vice cancellorum erat erectum, ne 
quis ad superiora conscendens, dum ad terminum tecti 
perveniret, incaute progrediendo dilaberetur ad ima. Quod 
esse passum regem Ochoziam, in sequentibus invenitur ; 
qui per cancellos ceenaculi decidens, lethiferum incidit in 
languorem. Quibus videlicet tabulatis, vel muris, vel can- 
cellis, cum ad tutelam vie ponuntur, vulgus luricularum 
nomen indidit. Quodque subditur, Et operuit domum 
lignis cedrinis ; supremum totius instructure tegumentum 
designat, hoc est tabulatum quod illis trabibus desuper 
appositum erat, quibus suprema quz preediximus laquearia 
subter erant affixa. 

xiv. (1 Reg. viii. 8.) Cumgue vectes eminerent, et appa- 
rerent summitates eorum, &e.] Quod illata arca in sancta 
sanctorum dicitur, Cumque eminerent vectes, et appare- 

rent summitates eorum foris sanctuarium, non apparebant 
ultra extrinsecus; hoc manifestius in Paralipomenon vo- 
lumine scribitur. Vectium, inquit, quibus portabant arcam, 
quod paululum longigres erant, capita parebant ante ora- 
culum. Si vero quis paululum fuisset extrinsecus, eos 
videre non poterat. Ubi notandum, quia etsi capita vec- 
tium accedentibus propius, ac diligentius intuentibus, pare- 
bant ante oraculum; non tamen fieri poterat, ut ipsa 
eorum capita ante oraculum eminerent; quia nimirum 
necesse erat, ut clauso oraculo, et appenso ante ostia velo, 
ipsi quoque vectes toti cum arca et cherubin abderentur 
interius. Quod fieri non poterat, si prominentes ulterius 
vectes producendis ad claudendum ostiis locum non darent. 
Quorum positionem vectium scriptura non sine causa, sed 
magni intuitu sacramenti tam diligenter expedire curavit. 
Constat enim, quod domus templi exterior peregrinantem 
in terris ecclesiam, sancta autem sanctorum internam 
superne patric felicitatem designat. Item illata in sancta 
sanctorum arca, assumptam Christi humanitatem, et intra 
velum regiz ccelestis inductam; vectes vero quibus eadem 
arca portabatur, preedicatores verbi, per quos ipse mundo 
innotuit, typice denuntiant. Erat autem in arca urna 
aurea habens manna, quod in homine Christo habitat 
omnis plenitudo divinitatis corporaliter. Erat virga Aaron, 
que excisa denuo floruerat ; quod potestas omnis judicandi 
penes eum est, cujus judicium in humilitate passionis 
videbatur esse’ sublatum. Erant et tabule testamenti, 
quia in illo sunt omnes thesauri sapientiz et scientiz 
absconditi. Adhzrebant ei vectes, quibus portabantur; 
quia doctores qui quondam laborabant in verbo Christi, 
nunc presenti visione gaudent gloriz Christi. Quod enim 
unus eorum de se dixit, Cupio dissolvi, et esse cum 
Christo; de omnibus utique sui operis consortibus intelli- 
gendum reliquit. Apparebant summitates vectium foris 
ante oraculum non semper, sed cum ostia ejusdem oraculi 
aperiri contingeret ; neque hoc omnibus, sed his solum- 
modo, qui propius accedentes, attentius ea quz intus erant 
satagebant intueri. Ipsa autem arca qualis et quomodo 

esset posita, solis eis qui oraculum intrassent, videre lice- 
bat; quod nullus sanctorum in hac adhuc vita positus, 
tametsi multum in altitudine se mentis attollens, sed soli 
ulius patriz cives gloriam inibi sui Redemptoris plene con- 
tuentur. Sunt et vectes cum arca in oraculo reconditi, 
quod absconditi sunt etiam nunc perfecti, quique electi, 
qui nos przcesserunt, de mundo, in abdito vultus Dei, 
a conturbatione hominum. Quorum tamen summitates 
vectium nonnunquam aperto oraculo, his qui appropiant 
yisuntur, cum perfectioribus quibusque, atque oculum sui 
cordis tota intentione purificantibus, divina gratia aliquid 
extremum de supernorum civium gaudio contemplandum 
donaverit ; qu nimirum contemplatio his, qui paulo lon- 
gius recesserint, minime conceditur, quod quanto exterius 
mente vacua manent, tanto minus que sint interna gaudia 
vident. 

_ xv. (1 Reg. viii. 65.) Fecit Salomon festivitatem cele- 
brem, &c.] Quod dicitur, Quia fecit Salomon festivitatem 
celebrem, et omnis Israel cum eo; multitudo magna ab 
introitu Emath usque ad rivum A‘gypti coram Domino. 
Per introitum Emath, Septentrionalem terre repromis- 
sionis plagam ; per rivum sive torrentem gypti, ut verba 
dierum nominant, designat Australem. De quibus aliqua 
latius ex verbis sancti Hieronymi ponere, gratum puto esse 
lectori. Scriptum est in libro Numerorum, in quo omnis 
terra repromissionis per: quatuor plagas brevi sermone 
dividitur: Pars meridiana, incipiet a solitudine Sin, que 
est juxta Edom, et habebit terminos contra Orientem 
mare Salsissimum, qui circuibunt Australem plagam per 
ascensum scorpionis, ita ut transeant Senna, et perveniant 
in Meridiem usque ad Cades-barne, unde egredientur con- 
finia ad villam nomine Adar, et tendent usque ad Asemona, 
ibitque per gyrum terminus ab Asemona usque ad tor- 
rentem A¢gypti, et maris Magni littore finietur. Pro quo 
in ultima visione prophetz Ezechielis ita dicitur: Plaga 
autem Australis Meridiana a Thamar usque ad aquas Mari- 
both, id est, contradictionis. Cades quoque et torrens 
usque ad mare Magnum, que significat latissimam solitu- 

dinem Sin, qute est juxta Edom, et in Mari Rubro termi- 
num circumire, et per ascensum scorpionis, et per Senna, 
et Cades-barne, et atrium sive villam Adar, et ab Asemona 
pervenire usque ad torrentem Aigypti, qui juxta urbem 
Rhinocoruram mari influit. Hic vero terminus plage 
Australis incipit a Thamar, que urbs in solitudine est, 
quam et Salomon miris operibus exstruxit, et hodie Pal- 
myra nuncupatur, Hebraicoque sermone Thamar dicitur, 
quee in lingua nostra palmam sonat; usque ad aquas con- 
tradictionis Cades, quam in deserto esse non dubium est. 
Et torrens ingrediens mare Magnum, hoc quod At%gypti 
Palestineeque pretendit littoribus. Sequitur in libro Nu- 
merorum: Plaga autem Occidentalis a mari Magno inci- 
piet, et ipso fine claudetur: hoc est, a mari usque ad mare, 
a torrente videlicet Rhinocorure, qui in mare influit, usque 
ad eum locum ubi est Hemath urbs Syriz. Cujus in hac 
plaga et nomen ponit Ezechiel: Et plaga, inquiens, maris 
mare Magnum a confinio per directum, donec venias He- 
math, que nunc Epiphania nominatur, ab Antiocho cru- 
delissimo tyrannorum nomine commutato; nam cogno- 
mentum habuit Epiphanes. Porro ad Septentrionalem, 
inquit, partem a mari Magno termini incipient, perveni- 
entes usque ad montem altissimum, a quo venient in 
Hemath usque ad terminos Sedada, ibuntque confinia 
usque Zephrona et villam Enan. Hi erunt termini in 
parte Aquilonis. Dicunt Hebrei Septentrionalem plagam 
incipere a mari Magno, quod Palestine, Pheenicis, et Syriz, 
quze appellatur Coele, Cilicizeque, preetenditur littoribus, et 
per AAgyptum tendit ad Libyam. Quod autem dicit, per- 
venientes terminos usque ad montem altissimum, iidem 
Hebrei autumant, vel Amanum montem significare, vel 
Taurum, quod nobis videtur verius. Ibuntque confinia, 
inquit, usque Zephrona, quam urbem hodie Zephyrium 
oppidum Ciliciz vocant. Quod autem sequitur, et villam 
Enan, pro quo in Hebreo scriptum est Haser Enan, quod 
interpretatur atrium fontis, terminus est Damasci. Unde 
dicit Ezechiel: Et erit terminus a mari usque ad atrium 
Enan, sive Haser Enan, terminus Damaaci, et ab Aquilone 

ad Aquilonem plaga Septentrionalis, Inde metabuntur, 
inquit, fines contra Orientalem plagam de villa Enan usque 
Sephama, et de Sephama descendent termini in Rebla 
contra fontem. Inde pervenient contra Orientem ad mare 
Chenereth, et tendent usque ad Jordanem, et ad ultimum 
Salsissimo claudentur mari. A fine igitur Septentrionalis 
plage, hoc est, atrio Enan, tendunt fines usque ad Sephama, 
quam Hebrzi Apamiam nominant. Et de Apamia descen- 
dunt termini in Rebla, que nunc Syrice vocatur Antiochig. 
Et ut scias Reblam hanc significare urbem, que nunc in 
Syria Cele nobilissima est ; sequitur, contra fontem, quem 
perspicuum est significare Daphnim, de quo fonte supra- 
dicta urbs aquis abundantissimis fruitur. Inde, inquit, 
pervenient termini contra Orientem ad mare Chenereth, id 
est, ad stagnum Tyberiadis. Mare autem dicitur, cum 
habeat dulces aquas, juxta idioma scripturarum, quo con- 
gregationes aquarum appellantur maria. Et tendent, in- 
quit, termini usque ad Jordanem, et ad ultimum claudentur 
mari vel Mortuo, vel (ut alii putant) lingua maris Rubri, in 
cujus littore Ahila posita est. 

Xvi. (1 Reg. xvi. 34.) In diebus ejus edificavit Ahiel de 
Bethel Jericho.| Quod scriptum est de temporibus regni 
Achab: In diebus ejus zdificavit Ahiel de Bethel Jericho ; 
in Abiram primogenito suo fundavit eam, et in Segub 
novissimo suo posuit portas ejus. Patet sensus, quod cum 
prefatz Conditor urbis fundamenta illius ponere inciperet, 
primogenitus ejus, qui vocabatur Abiram, mortuus est. 
Et cum urbe eedificata portas munire tentaret, novissimum 
filiorum suorum cognomento Segub amisit. Quod ita 
futurum Josue, cum eam destructam anathemati traderet, 
imprecando predixit: Maledictus, inquiens, vir coram 
Domino, qui suscitaverit et cedificaverit civitatem Jericho. 
In primogenito suo fundamenta illius jaciat, et in novis- 
simo liberorum ponat portas ejus. Quod vero Ahiel vivens 
Deo, Bethel interpretatur domus Dei: Ahiel de Bethel 
destructa a Josue, atque anathematizata Jericho menia 
restaurat, cum quis eorum qui in ecclesia habitum religionis 
assumpserat, ad agenda scelera, que ei Dominus Jesus in 
die baptismatis donaverat, redit, quasque ipse anathemati- 

zaverat, diaboli pompas luxuriose vivendo repetit, cum 
hereticorum dogmata, vel gentilium fabulas veritati pre- 
ponit ecclesiasticee, qua imbutus est, quasi de Bethel egre- 
diens, ruinas Jericho resuscitat. Meritoque talis coram 
Domino maledictus, et primum filiorum in fundatione 
nefariz civitatis, et novissimum in portarum positione 
amittit. Quia et fundamenta fidei, a quibus bona edificia 
inchoare, et domum bonz actionis, quibus perficere debue- 
rat, perdit. Hzec et allegorico sensu sic exposui, ut remi- 
niscaris quam sit verus apostoli sermo, qui dicit, quod 
omnia in figura contingebant illis, scripta sunt autem 
propter nos. 

xvi. (1 Reg. xx. 10.) Hee faciant mihi di, et hec 
addant, &c.| Quod Benadab rex Syriz, obsidens, et 1m- 
pugnare incipiens Samariam, ait: Hec faciant mihi dij, 
et hxc addant, Si suffecerit pulvis Samariz pugillis omnis 
populi mei qui sequitur me; hunc habet sensum, Samaria, 
juxta morem civitatum, habebat terram interius prope 
muros, pzeneque muris zqualem, ne videlicet eos sine 
subsidio terre adjacentis erectos creber insistente manu 
hostili dejiceret ictus arietis, Extrinsecus autem muro- 
rum altitudo longe super faciem terre transcenderat, 
maxime cum in montis vertice, ut scriptura refert, fuerit 
urbs eadem posita. Ait ergo rex superbus, obsessam 
terrens civitatem, quod tantam haberet secum exercitus 
multitudinem, ut etiam si quisque militum ejus unum 
solummodo lapidem, vel cespitem, vel stipitem ad constru- 
endum contra urbem aggerem adportasset, tam sublimis 
ex eo posset agger exsurgere, qui superficiei civitatis ipsius, 
quee erat intra muros, esse videretur zqualis, ita ut ex 
zequo pugnantes contra civitatem tela vel faces mittere 
possent. Cujus temeritatem arrogantiz modesto sermone 
compescens rex Israel, ait: Dicite ei, Ne glorietur accinc- 
tus, szque ut discinctus. Aliud est autem accinctus, 
alind discinctus, aliud non accinctus. Accinctus nam- 
que est, qui cingulo circumdatus incedit; discinctus, qui 
cingulum nuper deposuit. Verbi gratia: Balneum intra- 
turus, vel lectum ascensurus, vel alteram forte tunicam 
induturus. Non accinctus, qui nuper tunicam induturus 

necdum se addita zonz circumpositione munivit. Sic 
ergo et in expeditione castrensi qui positus est, recte 
accinctus nominatur, id est, armis indutus. Qui pugna 
confecta victor domum rediit, jure discinctus vocatur, quia 
nimirum depositis armis optate pacis otium gerit. Qui 
vero necdum pugnare, neque se ad certamen parare jam 
coeperat, merito non accinctus esse dicitur. Ait ergo rex 
Israel regi Syriz, glorianti quod jam cepisset Samariam, 
quam obsidere coeperat: Ne glorietur accinctus aque ut 
discinctus. Ac si aperte dicat: Noli gloriari, quasi jam 
victor bellici discriminis, qui adhuc in acie positus, quem 
victoria sequatur, ignoras. Et verum profecto dicebat. 
Nam mox inito certamine Benadab non victis adver- 
sariis triumphans, sed czso suo exercitu fugiens domum 
rediit. 

xvi1. (2 Reg. xi. 6.) Tertia pars vestrum introeat sab- 
bato, &c.] Quod ait Joiada pontifex sacerdotibus et Levitis : 
Et proferens Joas filium Azariz, quem sex annis, quibus 
regnavit Athalia, clam nutriebat in templo. Tertia pars ves- 
trum introeat sabbato, et observet excubitum domus regis. 
Tertia autem pars sit ad portam Seir, et tertia pars ad 
portam, que est post habitaculum scutariorum. Custo- 
dietis excubitum domus Messe. Due vero partes e vobis 
omnes egredientes, sabbato custodiant excubias domus 
Domini circum regem, et vallabitis eum, habentes arma 
in manibus vestris; et cetera, que ibidem dicta vel facta 
commemorantur, melius intelliguntur, si de locis temphi, 
in quibus actum est, latius aliqua replicentur. Templum 
quidem ipsum, exceptis porticibus, quibus omni ex parte 
sibi adhzrentibus circumdabatur, habebat intra parietes 
(hzec est enim mensura prima, quam verba dierum nomi- 
nant) sexaginta cubitos longitudinis, viginti autem latitu- 
dinis. Cujus omnis ambitus atrii tres cubitos alto erat 
circumdatus, habens introitum a parte orientis, cujus in 
libro Regum ita meminit scriptura: Et edificavit atrium 
interius tribus ordinibus lapidum politorum, et uno ordine 
lignorum cedri. Interius videlicet hoc appellans atrium, 
eo quod alia circa hoc exteriora sint facta. Porro in verbis 

dierum ita: Fecit etiam atrium sacerdotum, et basilicam 
grandem, et ostia in basilica, que texit zre. Atrium vide- 
licet sacerdotum hoc nominans, quia nimirum ad hoc erat 
factum, ut ab ingressu templi ceeteros arcerat, solisque hoc 
ingredi sacerdotibus licere designaret. Erat autem hoc 
idem atrium ab Australi, Occidentali, et Septentrionali 
parte vicinius muro templi. Porro ad ortum solis, unde 
et introitum per gradus habebat, in magnam se prolixi- 
tatem a templo protendebat; utpote quod in illa sui parte 
altare holocausti, in illa luteres bis quinos, in quibus hos- 
tie lavarentur; in illa mare zneum, in quo intraturi ad 
ministerium sacerdotes lavarentur, in illa sacerdotum 
immolantium et psallentium habebat choros Levitarum. 
Circumdabatur autem hoc atrium undique versum a longe 
eede permaxima in quadrum. Cujus interior paries, id 
est qui templum a quatuor mundi partibus respiciebat, 
inferius erat per totum in arcubus constructus, ulterior 
vero firma soliditate fundatus. Et januas habens ereas, 
ut supra dictum, commemoravimus. Et ostia in basilica, 
quze texit re; que etiam porticibus communita maximis, 
et opportunis erat discreta coenaculis. Et rursus extra 
hanc «dem in gyro altera simili schemate facta. Sed et 
tertia nihilominus circa illa eodem ordine facta per gyrum, 
interiora omnia longe lateque circuibat; in hoc tantum 
@ prioribus distans zdibus, quod Orientalis, et Septentrio- 
nalis eyus paries ostia minime habebat, eo quod uterque 
eorum ad muros pertineret civitatis. Hzc autem sunt 
atria, de quibus canitur in Psalmis, Qui statis in domo 
Domini, in atriis domus Dei nostri. Et quoniam ipsa 
domus Domini in editiore loco constructa erat, fiebat 
ut atria quanto exteriora fierent, tanto altiores haberent 
parietes, utpote inferius fundamenta habentes; adeo ut 
ultima quadringentos in altitudine cubitos haberent, nec 
tamen zquande templi altitudini aliquantulum propinqua- 
rent. Quorum omnium in libro Paralipomenon ita gene- 
ralis fit mentio: Dedit autem David Salomoni filio suo 
descriptionem porticus et templi, et cellariorum, et ccena- 
culi, et cubiculorum in adytis, et domus propitiationis, 

necnon et omnium quz cogitaverat atriorum et exedrarum 
per circuitum in thesauris domus Domini, et in thesauris 
sanctorum. Sed Josephi scriptura vel pictura ab antiquis 
formata, plenius quo sint hec ordine facta distinguit. 
His vero ita compositis, in sancta sanctorum summi 
tantum sacerdotis erat, semel in anno cum sanguine hos- 
tiarum ingredi, in sanctuario ante oraculum sacerdotes 
tantum purificati introibant, in atrio interiore sacerdotes 
omnes et Levitz. Circa hoc atrium sub dio, vel, si tem- 
pestas arcebat, in edibus circumpositis viri Israelite ad 
orandum sive audiendum verbum convenire solebant. In 
tertio ordine atriorum stabant ad orandum mulieres Israe- 
liticze sub dio, vel, si tempestas non sinebat, proxima cir- 
cumpositarum zdium tecta subibant. Porro in ultimum 
ordinem atriorum gentiles, qui ad orandum forte convene- 
rant, intrabant. Ubi etiam post tempora dispersionis, hi 
qui de gentibus nuper advenerant Israelite, diebus septem 
purificati sic tandem interiora sanctorum petebant. Quz 
autem inter atria vel in atris erant pavimenta, lapide vario 
sunt omnia strata. Ita vero ostia in edibus contra invicem 
posita erant, ut et hi etiam, qui in ultimis consistebant, 
templum possent intueri. Erant autem sortes vigintiqua- 
tuor et sacerdotum et Levitarum et janitorum, qui per 
totidem septimanas sibi ex ordine succederent, sabbato nova 
turma intrante ad officium, et post sabbatum ea quz prox- 
ima septimana ministraverat, domum redeunte. Sed hic 
pontifex propter necessitatem augendi circa novum regem 
exercitus, et eos qui intrandi septimanam ordinem habe- 
bant, suscepit ; et illos qui jam suam septimanam minis- 
trando impleverant, ne abirent retinuit. Qui alios quoque 
Levitas de cunctis urbibus Juda, simul et principes fami- 
harum Israel, missis in hoc centurionibus Hierosolymam 
congregaverat, ut verba dierum narrant. Quos educturus, 
filium regis tali ratione distinxit, ut omnes qui impleverant 
sabbatum, et egressuri erant, in duas divisi partes, regem 
in interioribus atri locis armati circumstarent. Reliqua 
vero multitudo, id est, hi qui non erant de stirpe Levi, 
exteriores atriorum Januas contra furorem regine, si quid 

forte adversi moliretur, custodirent. Porro hi qui nuper 
ad sabbatum venerant sacerdotes, Levitz, et janitores, in 
tres divisi partes, domum regis, id est, palatium observa- 
rent; ne vel hoc regina collecto exercitu contra regem 
defenderet. Servarent et portam habitaculi scutariorum, 
per quam de templo ad palatium descendebatur, sicut infra 
dicitur: Duxeruntque regem de domo Domini, et vene- 
runt per viam porte scutariorum in palatium, et sedit 
super thronum regum. Ubi etiam porta Seir, et domus 
Messa, que cum porta scutariorum nominatur, esse viden- 
tur. Scutarios autem tutores regis appellat, testante bro 
Paralipomenon ; qui cum Roboam scuta erea pro aureis 
fecisse commemorasset, adjecit: Et tradidit illos principi- 
bus scutariorum, qui custodiebant vestibulum palatu. In 
quo videlicet libro distinctius hzc cuncta replicantur. 
Tertia pars vestrum, qui veniunt ad sabbatum, sacerdotum, 
et Levitarum, et janitorum, erit in portis. Tertia vero 
pars ad domum regis, et tertia in porta, que appellatur 
fundamenti. Omne vero reliquum vulgus sit in atriis 
domus Domini. Nec quisquam alius ingrediatur domum 
Domini, nisi sacerdotes et qui ministrant de Levitis: ipsi 
tantummodo ingrediantur, qui sanctificati sunt; et omne 
reliquum vulgus observet custodias Domini. Levitz autem 
circumdent regem, habentes singuli arma sua; et cetera. 

xIx. (2 Reg. x1. 12.) Produxiique filium regis, et posuit 
super eum diadema et testimonium.] Quod sequitur de 
eodem: Produxit filium regis, et posuit super eum dia- 
dema et testimonium. In diademate insigne capitis regium, 
in testimonio designat decreta legis Dei; quibus quid agere 
rex debeat, qualiter vivere, precipitur. Denique in libro 
verborum dierum apertius: Et imposuerunt, inquit, ei 
diadema, dederuntque in manu ejus tenendam legem; 
et magne utique erat salutarisque prudentiz, ut post 
tyrannice impizque necem reginz, succedenti in regnum 
filio regis legitimi, cum ipso regni habitu simul disciplina 
legis Dei servanda committeretur; ut qui se prelatum 
populo regendo videret, ipse se regendum divinis legibus 
subdi debere meminisset. 

xx. (2 Reg. xii. 15.) Et non fiebat ratio his hominibus, 
gui accipiebant pecuniam, &c.] Quod instaurante templum 
Domini prefato rege Joas, dicitur, Et non fiebat ratio his 
hominibus qui accipiebant pecuniam, ut distribuerent eam 
artificibus, sed in fide tractabant eam; devotionem osten- 
dit eorum, de quibus sermo est, quia tantum studii in 
religione habuerint, ut nullus dubitaverit, quin pecuniam 
Domini sine alicujus fraudis suspicione tractarent, et hanc 
de erario sublatam fideliter artificibus ad muniendam do- 
mum, prout singulis opus esset, offerrent. | 

xxi. (2 Reg. xiv. 7.) Ipse percussit Edom in valle Sali- 
narum decem millia, &c.| Quod dicitur de Amasia rege 
Judz: Ipse percussit Edom in valle Salinarum decem 
millia, et apprehendit Petram in prelio, vocavitque’ nomen 
ejus Jecethel. Vallis Salinarum erat ubi salem faciebant, 
vel fons videlicet salsuginis, ut multis in locis deciso, exsic- 
cato, et incenso, vel aquis puteorum salsis fervefactis, et 
usque ad salis firmitatem coquendo perductis, vel alio 
quolibet ordine quo sal fieri consuevit. In quo etiam loco 
Joab duodecim millia Idumeorum percussisse legitur. Nec 
pretereundum, quod pro valle Salinarum vetus editio 
quasi nomen regionis Gemelach posuit. Petra autem civi- 
tas est Arabiz nobilis. In eadem terra Edom, que in libro 
Numerorum Recem dicitur, et a Syriis hodie usque sic 
appellatur. Jecethel vero, quod Amasias victor ei nomen 
imposuit, interpretatur coetus Dei, vel auxilium Dei, agente 
eo fideliter, ut perenni inderetur memorize, quia hanc vel 
ceetus populi Dei, vel Deo adjuvante cceperit. 

xxi. (2 Reg. xiv. 25.) Ipse restituit terminos Israel ab 
introitu Hemath, &c.] Quod dicitur de Hieroboam rege 
Israel: Ipse restituit terminos Israel ab introitu Hemath, 
usque ad mare Solitudinis. Hemath, que nunc Epiphania 
dicitur, septentrionalis erat terminus Israel. Mare autem 
Solitudinis, quod Hebraice dicitur Araba, mare Mortuum 
designat, quod in longitudine per stadia 580 usque ad 
Zoaras Arabiz, in latitudine 150 usque ad vicina Sodo- 
morum progreditur. 

XximL. (2 Reg. xvii. 29.) Et unaqueque gens fabricata est 

deum.| Quod dicitur de his que in Samariam a rege 
Assyriorum adductz sunt nationibus: Et unaqueeque gens 
fabricata est deum suum, posueruntque eos in fanis ex- 
celsis, que fecerant Samarite, gens et gens in urbibus suis, 
in quibus habitabant. Viri enim Babylonu fecerunt Socoth 
Benoth, viri autem Cutheni fecerunt Nergel, et viri de 
Hematha et Hama fecerunt Asima. Porro Evei fecerunt 
Nebaaz et Thartha. In libro quidem Locorum legitur, 
quod Benoth et Nergel fuerint civitates, quas construxerint 
in regione Jude Samaritani, qui de Babylonia transierant. 
Asima quoque oppidum, quod edificaverint, qui eodem 
venerant de Hemath. Nebaaz enim et Thartha civitates, 
quas Evei in eadem Judze terra condiderint. Videtur 
autem juxta consequentiam sermonis, etiam idolorum, qui- 
bus hz gentes prius in terra sua servierant, hic posse 
vocabula intelligi. Quod cum dictum esset, Et unaquz- 
que gens fabricata est deum suum; quasi ad expletionem 
sententiz subjunctum sit, Viri enim Babylonn fecerunt 
Socoth Benoth, id est, tabernacula Benoth. Et melius, ni 
fallor, faceret interpres, si Socoth Latine in tabernacula 
verteret, et nomen idoli Benoth absolute poneret ; et sicut 
in sequentibus manifeste dicitur: Hi autem qui erant 
de Sepharvaim, comburebant filios suos igni Adramelech et 
Anamelech diis Sepharvaim ; ubi ostenditur Adramelech et 
Anamelech idola fuisse urbis Sepharvaim. Ita videtur 
consequens, ut etiam Nergel Cuthenorum, Asima Hema- 
theorum, Nebaaz et Thartha, idola fuerint Eveorum. 
xxiv. (2 Reg. xvii. 34.) Ubi est deus Hemath et Arphat ? 
ubi est deus Sepharvaim?| Quod ait Rapsaces inter alia 
quibus Deum blasphemabat, clamans contra Jerusalem: 
Ubi est deus Hemath et Arphat? ubi est deus Sephar- 
vaim, Ana et Ava? Numquid liberaverunt Samariam 
de manu mea? Ostendit harum omnium civitatum sive 
gentium dus servisse Samaritas, et quod non erant dii, sed 
idola, merito cultores vanitatis, ut decebat, esse subversos. 
Est autem Hemath urbs Ceelesyriz, que nunc Epiphania 
dicitur, juxta Emesam, ut supra monuimus Arphad urbs 
Damasci, quam expugnatam a rege Assyriorum etiam Hie- 

ronymus scribit. Sepharvaim, quod numero plurali libros 
vel literas sonat, nomen est locorum, de quibus Assyrii 
transmigrantes habitaverunt in Samaria, ut in Locorum 
libris invenimus. Verum in Esaia hoc quoque vocabulum 
esse civitatis apparet, ubi aperte dicitur: Ubiest deus urbis 
Sepharvaim? tametsi pluraliter dictum, ut Thebarum, 
Athenarum. Pro Ana et Ava, vetus editio quasi unius 
urbis nomen Aneugava posuit, et quidem in Hebreo ita 
scriptum est ; verum quia syllaba u, que in medio nominis 
posita est, conjunctionem ET apud eos significat; potest 
etiam ita distingul, ut dicatur Ane et Gava, ut Aquila 
transtulit; sive Ana et Ava, ut noster vertit inter- 
pres. 

xxv. (2 Reg. xx. 9.) Vis ut ascendat umbra decem leis, 
an ut revertatur totidem, Sc.| Quod ait Ezechie regi 
propheta Esaias, Vis ut ascendat umbra decem lineis, an 
ut revertatur totidem gradibus? Idem nomine graduum 
quod et linearum significat, id est, distinctionem horarum, 
quas 12 per diem in horologio notare solemus; sive, ut 
Hieronymus dicit, ita erant exstructi gradus arte mechanica, 
ut per singulos umbra descendens horarum spatia termina- 
ret. Erat autem hora diei decima, quando hoc regi pro- 
pheta loquebatur: Vis ergo, inquit, ut ascendat umbra 
decem lineis, procedente sole supra terram per boreales 
plagas usque ad orientem, que subtus terram quotidiana 
consuetudine sul cursus erat facturus: an ut revertatur 
umbra totidem gradibus, conversa retrorsum facie solis, 
ipsoque per australem plagam ad orientem regresso? At 
rex, Facile est, inquit, umbram crescere decem lineis; nec 
hoc volo ut fiat, sed ut revertatur retrorsum decem gradi- 
bus. Vidit namque quod majoris miraculi esse poterat, si 
sol contrarium suo mori cursum ageret, quam si consueto 
processu incedens ; tametsi multo altius, id est, supra 
terras elatus ad orientem, quasi secundi diei mane nulla 
interveniente nocte, facturus advolaret. Nam et hoc qui 
in insula Thyle, que ultra Britanniam est, vel in ultimis 
Scytharum finibus degunt, omni estate diebus aliquot fier 
vident; quia sol czetero orbi in occasu et sub terra positus, 
ipsis nihilominus tota nocte supra terram appareat; et 

quomodo a parte occidentis ad orientem humilis redeat, 
manifeste videatur, donec tempore opportuno denuo toto 
orbi communi exortu reddatur, sicut et veterum historie, 
et nostri homines zvi, qui illis de partibus adveniunt, 
abundantissime produnt. Nunquam autem hi qui inte- 
riora austri incolunt, videre solem per meridianas plagas 
ad orientem ab occasu redire. 

xxvi. (2 Reg. xxi. 14.) Que habitat in Hierusalem in 
secunda.| Quod dicitur de Holda prophetissa: Quz habi- 
tat in Hierusalem in secunda; quid significet, in libro 
Paralipomenon declaratur, ubi scriptum est de przfato rege 
Ezechia: A&dificavit quoque, agens industrie, omnem 
murum, qui fuerat dissipatus, et exstruxit turres desuper, 
et forinsecus alterum murum. Meminit hujus loci Sopho- 
nias, dicens : Vox clamoris a porta piscium, et ululatus a 
secunda. Pro quo vetus editio, quasi proprium nomen loci 
transtulit, in Masena. Masena quippe interpretatur se- 
cunda. Quod ergo dicitur prophetissam habitasse in se- 
cunda, in secundi muri parte intellige. 

Xxvul. (2 Reg. xxii. 10.) Contaminavit quoque Tophet, 
&c.] Quod dicitur de Josia rege: Contaminavit quoque 
Tophet, quod est in convalle fili: Ennon, ut nemo consecra- 
ret filium suum, aut filiam per ignem Moloch. Frequens 
est in scripturis horum mentio locorum, maxime in libro 
Regum, et Hieremiz prophets. Est autem vallis Ennon, 
sive fill Ennon, juxta murum Hierusalem, contra orientem, 
in qua nemus pulcherrimum Siloe fontibus irngatur. To- 
phet autem, sive Taphet, (utrumque enim scribitur) erat 
locus in eadem convalle, juxta piscinam fullonis, cujus 
meminit scriptura, et juxta agrum Acheldema, qui usque 
hodie monstratur ad australem plagam montis Sion. Sole- 
bant autem in Tophet, qui locus erat amcenissimus, unde 
hodie usque hortorum prebet delicias, posita ara sacrificare 
dzemonibus, nefandoque igni suos consecrare liberos, sive 
holocaustum offerre, sicut in libro verborum dierum de 
Achaz rege scriptum est: Ipse est qui adolevit incensum in 
valle Benennon, et lustravit filios suos in igne. Benennon 
siquidem filium Ennon significat. Vallis autem Ennon . 
dicitur Hebraice Gehennon, cujus nomine in novo tes- 

tamento pcena inferorum, gehenna cognominatur; quia 
nimirum sicut in convalle Ennon, qui idolis servierunt, 
in ea prophetis attestantibus perierunt, ita peccatores ex 
his quz peccaverunt, szeterna damnatione punientur. De- 
nique Hieremias cum refert przcepisse sibi Dominun, 
et dixisse, Egredere ad vallem filii Ennon, quz est juxta 
introitum portz Fictilis ; paulo post dicit, Et non vocabitur 
locus iste amplius Tophet, et vallis filii Ennon, sed vallis 
Occisionis ; et dissipabo consilium Judz et Hierusalem 
in loco isto, et subvertam eos gladio. Esaias quoque 
manifestissime Tophet infernum appellat; qui cum per- 
petuum diabolo interitum sub nomine Assur describeret, 
dicens: A voce enim Domini pavebit Assur virga per- 
cussus, et erit transitus virgze fundatus, quam requiescere 
faciet Dominus super eum ; statim quomodo et ubi esset 
periturus, subdidit dicens: Praparata est enim ab heri 
Tophet a rege preparata, profunda, et dilatata. Pulchre 
ait, Et dilatata; quia Tophet dicitur latitudo. Nutrimenta, 
inquit, ejus ignis, et ligna multa; flatus Domini sicut 
torrens sulphuris, succendens eam. Contaminavit autem 
Josias Tophet, vel ossa mortuorum ibi, sicut in sequentibus 
de aliis idolorum locis fecisse legitur, vel alia quzlibet 
immunda dispergens, quatenus abominationi potius quam 
delectationi aptus omnibus qui aspicerent locus appareret. 

xxvilt. (2 Reg. xxui. 11.) <Adstulit quogque equos quos 
dederant reges Jude, &c.| Quod sequitur de eodem rege 
Josia, abstulit quoque equos, quos dederant reges Jude 
soli in introitu templi Domini; et paulo post, Currus autem 
solis combussit igni; ostendit omni generi idololatriz et 
superstitionis Judzos omni tempore fuisse mancipatos ; ita 
ut in venerationem solis, quem more gentilium Deum esse 
credebant, simulachro ejus quod fecerant, currus equosque 
subdiderint, et hoc in atriis templi Domini. Sic enim 
solent gentiles pingere vel facere simulachrum solis, ut 
puerum juvenem in curru ponentes, equos eidem quasi 
cursu celum petentes subjungant. Cui propterea pueri 
aptant imaginem, quia sol, velut quotidie novo ortu natus, 
nullum per secula senium incidit. Ut autem eidem currus 

et equos tribuant, de miraculo sumptum esse Heli pro- 
phetz, qui curru igneo et equis igneis est raptus ad ceelum, 
Joannes Constantinopolitanus episcopus estimat. Quod 
enim Greece Helios dicitur sol (sicut etiam Sedulius, cum de 
Helize ascensu caneret, ostendit, dicens : 


Quam bene fulminei prelucens semita cceli, 
Convenit Heliz, merito qui et nomine fulgent. 
Hac ope dignus erat: nam si sermonis Achivi 
Una per accentum mutetur litera, sol est) 


audientes Greeci ab Israelitis, quos divinas habere literas 
fama prodebat, preedicari, quod Helias curru igneo. et equis 
sit igneis ad ccelestia translatus, vel certe hoc ipsum inter 
alia depictum in pariete videntes, crediderunt, vicinia de- 
cepti nominis, solis hic transitum per ccelos esse designatum ; 
et miraculum divinitus factum commutaverunt in argumen- 
tum erroris, humana stultitia commentatum ; quos imitati 
ipsi Judzi, satagerunt ne in aliquo gentilium stultissimis 
minus stulti parerent. 

xxix. (2 Reg. xxiii. 13.) Excelsa quoque que erant in 
Hierusalem, &c.| Quod paulo post de eodem rege dicitur: 
Excelsa quoque que erant in Hierusalem, ad dextram 
partem montis Offensionis, et czetera, usque, Polluit rex, et 
contrivit statuas ; luce clarius est, quod excelsa nominare 
solet scriptura, loca collibus posita frondentibus, in quibus 
vel dzemonibus immolabant, vel etiam Domino, locorum 
ameenitate allecti, contra interdictum relicto altari quod 
erat in templo hostias offerebant. Unde szpius in hoc 
libro de regibus qui minus perfecte justi fuere, dicitur: 
Verumtamen excelsa non abstulit. Montem autem offen- 
sionis, montem idoli dicit; quia nimirum consuetudinis est 
scripturarum, offensionem idola nuncupare, quia vel in illis 
offenditur Deus, vel offensionem et ruinam suis afferunt 
cultoribus, sicut in hac ipsa sententia subsequenti intima- 
tur, dum dicitur: Quz edificaverat Salomon rex in Israel 
Astaroth idolo Sidoniorum, et Chamos offensioni Moab, et 
Melchon abominationi filiorum Ammon. Ubi hoc quoque, 
ni fallor, palam ostenditur, quod utinam non ostenderetur ; 

quia videlicet Salomon de admissz idololatrize scelere nun- 
quam perfecte poenituit. Nam si fructus pcenitentiz dignos 
faceret, satageret ante omnia, ut idola que edificaverat, de 
civitate sancta tollerentur ; et non in scandalum stultorum, 
quz ipse, cum fuisset sapientissimus, erronea fecerat, quasi 
sapienter ac recte facta relinqueret. Meminit supra et 
hujus loci scriptura, dicens: Tunc eedificavit Salomon 
fanum Chamos idolo Moab, in monte qui est contra Hie- 
rusalem, et Moloch idolo filiorum Ammon. Nec videri 
contrarium debet, quod ibi mons, in quo facta sunt hee 
idola contra Hierusalem, hic in Hierusalem esse positus 
asseritur ; quia nimirum in tanta erat urbis vicinia positus, 
ut ad ipsam pertinere, et ipsam quoque sordibus, que 
in eo congregabantur, attaminare videretur. 

xxx. (2 Reg. xxiv. 14.) Et transtulit omnem Hierusalem, 
&c.] Quod referens de Nabuchodonosor, qui transtulerit 
omnem Hierusalem, et universos principes, et omnes fortes 
exercitus, decem millia, in captivitatem ; addidit scriptura, 
dicens: Et omnem artificem et conclusorem. Hoc est 
quod supra eidem populo Israeli Philistiim regnantes 
fecisse narrantur, cum dicitur: Porro faber ferrarius non 
inveniebatur in Hierusalem et in omni terra Israel. Cave- 
rant enim Philistiim, ne forte facerent Hebrzi gladium 
aut lanceam. Sicut enim tunc illi caverant, ne habentes 
fabros ferrarios Hebrzi, arma ad repugnandum facerent; 
ita nunc Chaldzi, destructa Hierusalem et vastata omni 
terra repromissionis, satagunt ut nullus in ea remaneat 
artifex, nullus inclusor, qui vel foedata urbis moenia com- 
ponere, vel possit resarcire dirupta; quin potius quicquid 
apud gentem exterminatam artis invenerant, totum in 
Babyloniam transferunt ; ut vel ad nihilum valeat ultra, 
vel illius civitatis utilitatibus proficiat. Cujus tam de- 
flende historia, quia multum negligentiz nostri temporis 
congruit, non opinor allegoriam esse reticendam. Constat 
namque, quod Hierusalem et terra Israel civitatem Christi, 
id est, ecclesiam sanctam ; Babylon autem et Chaldzi sive 
Philistei, civitatem diaboli, id est, omne malignorum sive 
hominum seu angelorum multitudinem designant; ser- 

vitque Israel Philisteis sive Chaldzis, cum fideles quique 
nomine tenus in ecclesia consistentes, czeterum ab immun- 
dis vel spiritibus vel hominibus decepti, aut avaritiz, aut 
luxuriz, aut alteri cuilibet peccato mentis colla submittunt. 
Abducit autem Nabuchodonosor Israel, et universos prin- 
cipes, fortesque exercitus, decem millia, in captivitatem, 
cum aut magistros populorum, et eos qui invincibili animo 
Domino servire, ac decalogum legis fideliter in Dei ac 
proximi videbantur amore conservare, subito sive ulecebris 
mundi, seu adversitatibus subacti, aut majoribus se facino- 
ribus polluunt; aut certe in heresim declinando, aperte 
apostasie notam incidunt. Arma vero, quibus contra 
diabolum repugnantes, libertatem a Deo nobis donatam 
defendamus, que sunt alia, nisi eloquia scripturarum? In 
quibus et ipsius Domini, et sanctorum ejus exemplis, quo 
ordine bella vitiorum superari debeant, luce clarius dis- 
cimus. Sed Philistei filios Israel fabris armorum privant, 
cum maligni spiritus animas fidelium a meditatione sacre 
lectionis, secularia illis negotia inserendo retardant, ne vel 
ipsi per hujus exercitium resistendi fiduciam sumant, vel 
alios forte qui legere nesciunt, ad resistendum vitiis ex- 
hortando aut corripiendo accedant. Tollunt fabros armo- 
rum, cum eos qui sacra eloquia norunt, in tantum scele- 
ribus obruunt, ut dicere bona quz didicerant, prorsus 
erubescant. Transferunt omnem artificem et inclusorem 
in Babyloniam de Hierusalem, cum eos qui multifaria vir- 
tutum operatione pluribus prodesse, et civitatem Dei contra 
irruptiones tentationum munire solebant, a _ proposito 
deflectunt ; atque ingenium quod tuition sanctz ecclesiz 
impendere debuerant, ad voluntatem potius regis vitiorum 
dispensare compellunt. Quod si inclusorem hoc loco non 
ostiorum sive murorum, sed auri potius gemmarumque 
intelligere voluerimus, ad unum profecto, eundemque spi- 
ritualis expositio finem respicit. Dictum quippe est de 
sapientia, quia aurum est et multitudo gemmarum; atque 
ideo inclusores horum non alios aptius quam doctores 
intelligere valemus, qui quamdiu recte vivunt ac docent, in 
ornatum sanctz civitatis industriam suz artis impendunt. 

At si forte erraverint, quid nisi a gente Chaldeorum cap- 
tivi Babyloniam transferuntur? Et quoniam artificem et 
inclusorem ab Hierosolymis Babyloniam transmigrare, hoc 
est talentum verbi ccelitus acceptum in terram defodi, id 
est, scientiam spiritualem ad peccatorum opera converti. 

Obsecro, lector, ut si quid tibi in his explanatiunculis 
gratum dixi, ad laudem donantis Dei referas. Sin autem 
alias, ita imperitize vel preessumptioni mez veniam tribuas, 
ut ipse cum omnibus quibuscunque potes crebre medi- 
tationi, continuz observationi, opportune predicationi 
divinarum insistas scripturarum ; communique labore sata- 
gamus, ut nos negotiatores Dominicz pecuniz fideles, nos 
artifices et inclusores spiritualium gemmarum sive meenio- 
rum, nos propugnatores sancte civitatis, nos ccelestium 
inveniamur fabri armorum ; nobis reversus a nuptiis sum- 
mus Paterfamilias dicere dignetur: Quia super pauca 
fuistis fideles, super multa vos constituam, intrate in gau- 
dium Domini vestri. Amen. 

LIBER. 


EPISTOLA AD EUNDEM ACCAM, DE TEMPLO 
SALOMONIS. 


Hortatur nos vas electionis, et magister gentium, ad 
lectionem divinorum eloquiorum, veridica voce contestans, 
quia quecumque scripta sunt, ad nostram doctrinam 
scripta sunt, ut per patientiam et consolationem scnptu- 
rarum, spem habeamus. Ubi optime ad obtinendam spem 
celestium bonorum, patientiam nobis habendam, et con- 
solationem scripturarum inspiciendam esse declarat. Pa- 
tientiam videlicet, ut ea que occurrerint adversa, mente 
humili ac submissa, quasi a justo judice et pio patre urro- 
gata flagella toleremus; sive ad virtutum gloriam, augmen- 
tumque meritorum, si justi et innocentes ferimur ; seu ad 
correctionem morum, 81 vitiis implicamur. Consolationem 
vero scripturarum, ut harum crebra meditatione ad me- 
moriam revocemus, quantum uli summi patres, et preclara 
ecclesiz lumina tenebrosz afflictionis szepe in vita pre- 
senti pertulerint, quantum in futura vita gloriz cum Do- 
mino merito pietatis et patientiz perceperint, quantum 
etiam in hac vita apud fideles omnes indefective laudis et 
claritatis reliquerint, dicente scriptura (Prov. x.): Me- 
moria justicum laudibus. Et iterum (Eccl. xliv.): Cor- 
pora sanctorum in pace sepulta sunt; et nomina eorum 
vivent in generationes et generationes. Et apostolus Ja- 
cobus (Jacob. v.): Ecce beatificamus, inquit, eos qui sus- 

tinuerunt. Sufferentiam Job audistis, et finem Domini 
vidistis. Non autem frustra commemoratis justorum pres- 
suris addidit, Et finem Domini vidistis; quia neque ille 
hinc sine flagello exiit, qui hic sine vitio vixit ; quique ad 
sanandos infirmos, mortuosque suscitandos apparuit in 
mundo, ipse ad premonstrandum nobis exemplum patien- 
tiz, per infirmitatem mortis voluit redire de mundo. Unde 
Psalmista cum dixisset, (Psalm. lxvii.) Deus noster, Deus 
salvos faciendi; mox admirando vel potius obstupescendo 
subjunxit, Et Domini Domini exitus mortis. Itaque per 
patientiam et consolationem scripturarum spem habeamus, 
etiam nos consolandi post nostrarum afflictiones pressura- 
rum, cum et ipsi in tribulatione patientes extiterimus, et 
eorum actus ad mentem reduxerimus, qui nos et merito 
justitize longe przecesserunt, et longe majora nobis adver- 
sitatum certamina tolerarunt. Illi etenim propter justi- 
tiam qua excellenter eminebant, persecutiones szepe patie- 
bantur injustorum, quatenus cum operatione justitize coro- 
nam insuperabilis patientiz perciperent, et insuper cunctis 
se sequentibus, gloriosa perseverantia sua vestigia przfixa 
relinquerent. Nos autem sezpius misericordia et provi- 
sione Conditoris nostri pro nostris castigamur erratibus, 
ut salubri compunctione ad conscientiam nostram rede- - 
untes, puniamus sollicite lachrymis diluentibus, quod ille- 
cebris fallentibus ac negligentiis admisimus ; sicque juvante 
Domino correcti ad spem vite, ad illorum, qui innocentes 
afflicti sunt, mereamur pertinere consortium. Nam et hoc 
in consolatione scripturarum invenimus, quia benedixit 
Dominus omnes timentes se, pusillos cum majoribus, mul- 
tasque nobis in domo Patris sui mansiones esse declaravit. 
Quarum nunc consolatione et te, dilectissime antistitum, 
presentes rerum temporalium angores quotidie alleviare, 
atque ad videnda bona Domini in terra viventium, tran- 
scensis malis hominum que regnant in terra morientium, 
sublimiter animari non ambigo, utpote abundantem non 
tantum divinarum paginis literarum, sed et ptis earum 
expositionibus, quas veneranda patrum nobis scriptura 
reliquit. Verum quia nova queque nonnunquam amplius 

delectant, visum mihi est, opusculum quod de factura 
templi Dei sequens magnorum vestigia tractatorum nuper 
allegorice condideram, tuz sanctitati percurrendum mit- 
tere. Cujus lectioni intentus, quanto plura Christi et 
ecclesiz sacramenta antiquis indita paginis inveneris, 
quanto ampliora ibi Dei dona, sive in preesenti nobis data, 
seu in futuro promissa perspexeris, tanto leviora credo, et 
minus curanda omnium labentium rerum, et adversa judi- 
cabis et prospera; juxta exemplum beati Joannis, qui ab 
imperatore nefando intra angustias unius parvissimz rele- 
gatus insulz, confestim a pio Conditore, per Spiritum est, 
ad contemplanda infinita illa coelestium mansionum arcana, 
introductus; et ubi putatus est a deceptis hostibus ami- 
corum hominum auxilio ac societate destitui, ibi amicorum 
angelorum meruit aspectu atque colloquio perfrui. A 
quibus edoctus, eo magis magisque illecebras seculi et 
amaritudines didicit esse spernendas, quo sublimius illa 
speculabatur, que pro magnitudine atque eternitate sul 
longe amplius vel metuenda constat esse, vel amanda. 
Bene vale semper, dilectissime, et pro nobis intercede. 
Cap. 1. Domus Dei quam edificavit rex Salomon in 
Hierusalem, in figuram facta est sanctz universalis eccle- 
siz, que a primo electo usque ad ultimum, qui in fine 
mundi nasciturus est, quotidie per gratiam regis pacifici, 
sui videlicet Redemptoris, edificatur. Quz partim pere- 
grinatur adhuc ab illo in terris, partim evasis peregrinandi 
zerumnis cum ila jam regnat in celis, ubi, peracto ultimo 
jJudicio, tota est regnatura cum ipso, Ad hanc domum 
pertinent electi angeli, quorum nobis similitudo in futura 
vita promittitur, dicente Domino: Illi autem qui digni 
habebuntur seculo illo, et resurrectione ex mortuis, neque 
nubunt, neque ducunt uxores; neque enim ultra mori 
poterunt. A¢quales enim angelis sunt, et filii sunt Dei, 
cum sint filii resurrectionis. Ad hanc pertinet ipse Me- 
diator Dei et hominum homo Christus Jesus, ipso attes- 
tante cum ait: Solvite templum hoc, et in tribus diebus 
excitabo illud. Quod exponens evangelista, subjunxit: 
Hoc autem dicebat de templo corporis sui. Dicit autem 

apostolus de nobis: Nescitis quia templum Dei estis, et 
Spiritus Dei habitat in vobis. Si ergo ille templum Dei 
per assumptam humanitatem factus est, et nos templum 
Dei per inhabitantem Spiritum ejus in nobis efficimur, con- 
stat utique quia figuram omnium nostrum et ipsius, Do- 
mini videlicet et membrorum ejus que nos sumus, templum 
illud materiale tenuit. Sed ipsius, tanquam lapidis angu- 
laris singulariter electi, et pretiosi, in fundamento fundati, 
nostri autem tanquam lapidum vivorum, superzdificatorum 
super fundamentum apostolorum et prophetarum, hoc est 
super ipsum Dominum. Quod melius ex considerato or- 
dine ipso templi edificati patebit, ut in quibusdam vide- 
licet figura ad ipsum Dominum, in quibusdam vero ad 
omnes electos pertineat; in quibusdam intemeratam in 
celis angelorum felicitatem, in quibusdam invictam in 
terris hominum patientiam describat, in quibusdam collata 
hominibus angelorum auxilia, in quibusdam remunerata 
cum angelis hominum certamina demonstret. Designat 
eandem domum Domini spiritualem, etiam tabernaculum 
quondam factum in eremo per Moysen. Verum quia 
illa domus in itinere, quo ad terram repromissionis venie- 
batur, hzec autem edificabatur in ipsa terra repromissionis 
et in civitate Hierusalem ; illud ut de loco ad locum crebro 
Levitarum ministerio deportatum tandem in terram pro- 
missz hzreditatis induceretur, hec ut mox in patria ipsa 
et civitate regia constructa inviolabili semper fundamento 
consisteret, donec inditum sibi figurarum ccelestium munus 
impleret; potest in illa presentis ecclesiz labor et exilium, 
in hac futura requies et beatitudo figurari. Vel certe quia 
a solis filiis Israel illa, hec autem a proselytis etiam et 
gentibus facta est; possunt in illa principaliter patres 
veteris testamenti, et antiquus ille Dei populus, in hac 
autem congregata de gentibus ecclesia figuraliter exprimi. 
Quamvis edificium utriusque domus enucleatius spirituali 
sensu discussum, et labores preesentis ecclesize quotidianos, 
et preemia in futuro perennia, gaudiaque regni ccelestis, et 
electionem prime de Israel ecclesiz, et salutem omnium 
gentium in Christo multimodis ostenditur insinuare figuris. 

Tractaturi igitur juvante Domino de edificatione templi, et 
in structura materiali spiritualem Dei mansionem quesi- 
turi, opportunum videtur ut primo de operariis ejus, qui 
et unde fuerint, simul et de ipsa materia unde factum est, 
aliqua dicamus. Nam et hec spiritualibus gravida esse 
sacramentis testatur apostolus, qui ait, Omnia in figura 
contingebant illis, scripta sunt autem propter nos. 

Cap. 11. Narrat Regum historia, quia Salomon edifica- 
turus domum Domino, quesierit auxilium ab Hiram rege 
Tyri, qui erat amicus David omni tempore, et cum ipso 
quoque Salomone, postquam regno potitus est, pacem ha- 
bere jam cceperat; promptumque mox ad adjuvandum se 
in omnibus ejus_ animum invenerit, ita ut artifices illi et 
- ligna, et aurum, prout opus habebat, dederit. Cujus be- 
neficii gratia, Salomon ei per annos singulos plurimos 
tritici et olei coros, in cibum domui ejus dabat. Nulli 
autem dubium, quod Salomon, qui interpretatur pacificus, 
et ipso nomine, et serenissimo regni sui statu, illum signi- 
ficet, de quo dicit Esaias: Multiplicabitur ejus imperium, 
et pacis ejus non erit finis. Hiram vero, qui Latine dicitur 
vivens excelse, credentes ex gentibus et vita simul cum 
fide gloriosos figuraliter exprimit. Neque aliquid prohibet, 
quin Hiram, quia rex erat, regalique potentia Salomonem 
in zdificio domus Domini juvabat, conversos ad fidem 
ipsos rerum dominos typice denuntiet, quorum ope con- 
stat ecclesiam saxpius adjutam, nobiliter augmentatam, et 
contra hzreticos, schismaticos, et paganos principalibus 
erectam esse decretis. Petit ergo Salomon in opere templi 
auxilium ab Hiram, quia cum veniens in carne Dominus 
dilectam sibi domum, videlicet ecclesiam, zdificare dispo- 
- neret, non de Judeis tantummodo, verum etiam de gen- 
tibus adjutores operis elegit. Nam de utroque populo 
ministros sermonis assumpsit. Misit Hiram Salomoni 
precisa de Libano ligna cedrina et abiegna, que in domum 
Domini ponerentur, quia conversa gentilitas misit ad Do- 
minum viros quondam in seculo claros, sed securi Domi- 
nicz increpationis de monte suz superbiz jam dejectos et 
humiliatos, qui ad normam evangelice veritatis instituti, 

in edificio ecclesiz pro suo quoque merito, vel tempore 
collocantur. Misit quoque artifices, quia conversos ad 
veram sapientiam philosophos, qui gratia eruditionis po- 
pulis, quoque regendis jure przeponerentur, Domino gen- 
tilitas obtulit. Quahs ipsis apostolorum temporibus Dio- 
nysius Areopagita, qualis deinceps doctor suavis et fortis- 
simus martyr Cyprianus, aliique quamplurimi. Misit et 
aurum, quod in eadem significatione accipitur, quia nimi- 
rum viros sapientia claros ostendit. Pro quibus cunctis 
oblationibus gentilitas a Domino expectat dona gratiz 
ceelestis, triticum videlicet verbi Dei, et oleum caritatis 
atque unctionis, et illuminationem Spiritus Sancti. Con- 
venit autem apte rebus ecclesiz, quod in auxilium operis 
sancti flagitanter ait ad Hiram Salomon: Precipe igitur 
ut precidant mihi cedros de Libano, et servi mei sint cum 
servis tuis. Servi quippe Hiram, qui precidebant Salo- 
moni cedros de Libano, doctores sunt electi de gentibus, 
quorum officium est, eos qui in hoc mundo rebus et gloria 
letabantur, a superbiz fastu corrigendo sternere, atque 
ad obsequium sui Redemptoris eorum vota transferre. Cum 
quibus videlicet servis erant et servi Salomonis, ac pariter 
memorato instabant operi; quia primi doctores ex gentibus 
necesse habebant ipsorum apostolorum, qui a Domino 
didicerant eruditione in verbo fidei institui, ne si absque 
magistris docere inciperent, magistri existerent erroris. 
Idcirco enim Salomon servos Hiram czdere sibi voluit 
ligna de Libano, quia doctiores erant servis suis ad caden- 
dum. Et idcirco simul servos suos adesse voluit, ut 
ostenderent czdentibus, cujus mensurz ligna fier debe- 
rent. Cujus rei figura in promptu est, quia nimirum 
apostoli certius verbum evangelii, quod a Domino audire 
meruerunt, aliis preedicare noverunt; sed gentiles ab 
errore conversi atque ad veritatem evangelii transformati, 
melius ipsos gentium errores noverant, et quo certius 
noverant, eo artificiosius hos expugnare, atque evacuare 
didicerunt. Paulus quidem sacramentum evangelti, quod 
per revelationem didicerat, melius novit, sed Dionysius 
melius refellere poterat falsa Athenarum dogmata, quorum 
8 


268 DE TEMPLO SALOMONIS. 


cum erroribus syllogismus a puero et argumenta cuncta 
noverat. Cui sensui convenit apte quod sequitur: Scis 
enim quod non est in populo meo vir qui noverit czedere 
ligna sicut Sidonii. Non enim erat in populo Judzorum, 
ubi Dominus corporaliter preesens docebat, ullus eorum qui 
tam docte nosset errores refellere gentium, quam ipsi con- 
versi ad fidem gentiles, et ex gentibus facti Christiani. 
Sidonii namque et Tyrii, quia gentilium fuere populi, 
merito in figura gentium accipiuntur. 

Cap. 111. Quot autem servos Salomon noster in hoc 
opus miserit, in sequentibus mystico sermone designatur 
cum dicitur: Elegit Salomon operarios de omni Israel, et . 
erat indictio triginta millium virorum, mittebatque eos 
in Libanum decem millia per menses singulos vicissim, 
ita ut duobus mensibus essent in domibus suis. Ubi 
primo notandum, quod non frustra Salomon operarios 
de omni Israel elegit, neque erat ulla portio populi de qua 
non digni tantopere viri assumerentur; quia nimirum non 
nunc de una stirpe sacerdotis Aaron eligendi, sed de omni 
sunt ecclesia quzrendi, qui «xdificare domum Domini vel 
exemplo suo vel dicto sufficiant, et ubicunque inventi 
fuerint, mox in officium doctorum absque ulla personarum 
acceptione promovendi. Talesque cum ad erudiendos in- 
fideles atque in collegium ecclesiz vocandos ordinantur, 
quasi ad caedendas in Libano templi materias viri strenui 
atque electi nutriuntur. Et quidem numerus triginta 
millium quo iidem lignorum czsores censebantur, potest 
ad eorum figuram apte referri, qui in fide Trinitatis sunt 
perfecti, quod doctoribus maxime congruit. Verum quia 
triginta millia ita erant ordinata, ut dena millia per menses 
singulos operi sancto instarent, magis denarii numeri 
sacramentum perpendere debemus. Dena namque millia 
virorum de Israel ad cedenda ligna in opus Domini 
mittuntur; quia quicunque doctores atque insipientium 
eruditores sunt ordinandi, decem precepta legis per omnia 
et ipsi observare, et auditoribus suis debent observanda 
monstrare, et preemia in ceelis futura, quz denario solent 
figurari, et ipsi sperare, et auditoribus suis speranda sem- 

per debent intimare. Terni autem menses, quorum distan- 
tia singulis erat casoribus imposita, perfectionem trium 
virtutum evangeliorum typice denuntiant, eleemosyne 
videlicet, orationis, et jejuni. Cum enim dixisset Domi- 
nus in evangelio, Attendite ne justitiam vestram faciatis 
coram hominibus, ut videamini ab eis; in prosecutione 
ejusdem sententiz, non aliud quam eleemosyne, orationis, 
et jeyunii fecit mentionem, quz non ad hominum osten- 
tationem, sed ad solam inspectoris interni gloriam essent 
facienda, alioqui a fructu zternitatis vacua manerent. Qui- 
bus verbis aperte docuit, omnes virtutum fructus his tribus 
quasi ramis de una caritatis radice prodeuntibus insinuari. 
Per eleemosynam namque comprehenduntur omnia, que 
ad dilectionem proximi explendam benevole in fratres 
operamur. Per orationem omnia quibus per internam 
compunctionem nostro Conditori conjungimur. Per jeju- 
nium omnia quibus nos a contagione vitiorum et illece- 
bris seculi observamus, ut libera mente et corpore casto, — 
dilectioni valeamus inherere semper et Conditoris nostri 
et proximi. Et isti sunt tres menses operariorum templi. 
Nam quia mensis plenitudine dierum lunaris circuli per- 
ficitur, per illum plenitudo virtutis cujusque spiritualis 
ostenditur, in qua mens fidelium a Domino quotidiana 
illustratione, quasi luna a sole respicitur. Unus mensis 
quo ligna ad opus templi ceedebantur, eleemosyna est, id 
est, opus misericordiz quo erga salutem proximi, ut in 
unitatem sanctz ecclesie bene proficiendo perveniant, 
docendo, castigando, commoda temporalia impendendo, 
vitzque exempla monstrando laboramus. Duo autem 
reliqui menses, quibus in domibus suis manere ac suis 
necessitatibus sunt vacare permissi, oratio est et jeju- 
nium, quibus preter ea, que erga necessitatem fratrum 
foris operamur, nostra salutis propriz curam intus con- 
versi mente ad Dominum gerimus. Et quoniam illi solum 
perfecte, vel suze vel fraternze salutis curam gerunt, qui 
se intuitioni divinz gratiz humiliter subdunt, recte sequi- 
tur: Et Adoniram erat super hujuscemodi indictionem. 
Adoniram namque, qui Latine dicitur Dominus meus ex- 

celsus, quem melius quam ipsum quem nomine imitatur 
insinuat, Dominum videlicet Salvatorem? Et nunc Ado- 
niram operariis templi preponitur, ut sua provisione rite 
ordinetur, quibus mensibus singuli ad operandum exeant, 
quibus denuo ad curandum domum suam redeant; cum 
Dominus et Salvator noster mentes sanctorum preedicato- 
rum sua familiarius illustratione informat ad discernendum, 
quando oporteat <dificandi ecclesiam opus inire przedi- 
cando, vel alia pietatis opera prestando ; et quando rursum 
conveniat ad suam ipsorum conscientiam examinandam, 
quasi ad inspiciendam domum suam reverti, et hanc ora- 
tionibus ac jejuniis superno visitatore ac inspectore dignam 
reddere. Fuerunt itaque Salomoni septuaginta millia 
eorum, qui onera portabant, et octoginta millia latomorum 
in monte, absque przpositis numero trium millium trecen- 
torum precipientium populo et his qui faciebant opus. 
Latomos dicit lapidum czsores. Idem autem lapidum 
ceesores, quod et lignorum figurate designant ; hoc est, 
sanctos predicatores, qui mentes insipientium labore verbi 
Dei exercent, eosque ab ea in qua nati sunt turpitudine 
ac deformitate transmutare contendunt, ac regulariter in- 
stitutos unitati fidelium, edificationi videlicet, aptos reddere 
curant. Quod autem et ligna et lapides in monte cedun- 
tur, et czsa ac preparata utraque materies ad montem 
domus Domini transfertur, patet sensus, quod omnes 
homines in monte superbiz nati sumus, quia de prevarica- 
tione primi hominis, quam superbia fecit, originem carnis 
traximus. Quicumque autem gratia Dei preordinati ad 
vitam excidimur catechizando, et sacramenta fidei percipi- 
endo, de monte superbiz in montem domus Domini trans- 
ferimur, quia eruti de potestate tenebrarum, ad arcem 
virtutum, que est in unitate sanctz ecclesiz, pervenimus. 
Notandum autem, quod iidem operarii ita erant distributi, 
ut pars in monte lapides czederent, pars item onera porta- 
rent. Diversa namque sunt dona Spiritus, et quidam 
majorem dicendi, atque protervos arguendi constantiam 
habent, quidam mitiores ad consolandos pusillanimes et 
sublevandos infirmos existunt; quidam utriusque virtutis 

munere prediti ad opus Domini conveniunt; quales fieri 
voluit quibus loquitur Apostolus dicens, Corripite inquie- 
tos, consolamini pusillanimes, suscipite infirmos, patientes 
estote ad omnes. Prepositi autem qui preerant singulis 
operibus, ipsi sunt sacrz conditores scripture, quorum 
magisterio in omnibus erudimnr, quomodo inscios docere, 
contemptores corripere, quomodo nos invicem onera nostra 
portare, ut impleamus legem Christi, conveniat. Quanto 
autem quisque plus in sustentandis proximorum necessi- 
tatibus, sive in castigandis eorum erratibus laborat, tanto 
certiora in futuro przmia, vel quietis animarum post 
mortem, vel beatz corporum immortalitatis expectat. 
Unde recte preefati operarii Lxx. millia et Lxxx. millia esse 
perhibentur. Septuaginta videlicet propter sabbatismum 
animarum ; septimus enim dies in sabbatum, id est, re- 
quiem consecratus est. Octoginta propter spem resurrec- 
tionis, que octava die, id est, post sabbatum in Domino 
precessit, et in nobis quoque octava die simul et octava 
zetate, futura speratur. Przepositi autem erant tria millia 
trecenti, propter fidem nimirum sanctz Trinitatis, quam 
sancta nobis eloquia predicant. Quod vero pro tribus 
millibus trecentis preepositis, in libro Paralipomenon tria 
millia sexcenti sunt scripti, ad eandem prorsus sublimium 
virorum respicit perfectionem. Nam quia in senario 
numero Dominus mundi ornatum complevit, recte in eo 
perfecta bonorum solent opera figurari; et quia sancta 
scriptura cum fide veritatis opera justitiz docet habenda, 
recte prepositi templi tria millia sexcenti fuisse perhiben- 
tur. Nec pretereundum, quod hec septuaginta et octo- 
ginta millia portantium onera, et latomorum cum przpo- 
sitis suis non fuere de Israel, sed de proselytis, id est, 
advenis qui morabantur inter eos. Scriptum namque est 
in libro Paralipomenon: Numeravit autem Salomon omnes 
viros proselytos, qui erant in terra Israel, post dinumera- 
tionem quam dinumeravit pater eyus David, et inventi sunt 
centum quinquaginta tria millia sexcenti, fecitque ex eis 
septuaginta millia, qui onera portarent, et cetera. Pros- 
elytz autem Grzce vocabantur, qui ex aliis nationibus 

progeniti in fidem et consortium populi Dei accepta cir- 
cumcisione transierunt. Fuerunt itaque operarii domus 
Domini de filiis Israel, fuerunt de proselytis, fuerunt de 
gentibus. De filtis videlicet Israel triginta millia, qui ad 
precidendas de Libano cedros missi sunt. De proselytis 
isti de quibus nunc locuti sumus, lapidum cesores. De 
gentibus Hiram ipse et servi ejus, qui cum servis Salomo- 
nis ligna cadebant de Libano. Omne igitur hominum 
genus, per quod zdificanda erat ecclesia, in zdificio tem- 
pli pracessit. Judzi namque, proselyti, et gentiles con- 
versi ad veritatem evangelli, unam eandemque Christi 
ecclesiam, sive recte vivendo, sive etiam docendo con- 
struunt. 

Cap. iv. Precepitque rex, ut tollerent lapides grandes 
pretiosos in fundamentum templi, &c.| Fundamentum tem- 
pli nullum est aliud mystice intelligendum, quam illud 
quod ostendit Apostolus dicens: Fundamentum enim aliud 
nemo potest ponere, preter id quod positum est, quod est 
Christus Jesus. Qui propterea recte fundamentum domus 
Domini potest vocari, quia (sicut ait Petrus) non est aliud 
sub celo nomen datum hominibus, in quo nos oporteat 
salvos fieri. In quod fundamentum lapides grandes et 
pretiosi tolluntur, cum precipui factis ac sanctitate viri, 
familiari mentis sanctitate suo adhzrent Conditori, ut quo 
firmius In co spem suam ponunt, eo fortius aliorum vitam 
dirigere, quod est latitudinem portare, sufficiant. Lapides 
ergo qui in fundamentum templi ad portandum edificium 
omne ponebantur, proprie sunt prophetz et apostoli, qui 
verbum et sacramenta veritatis, sive visibiliter sive invisi- 
biliter, ab ipsa Dei sapientia perceperunt. Unde et nos 
qui horum doctrinam, sive vitam studemus pro nostro 
modulo imitari, fundatos dicit Apostolus super fundamen- 
tum apostolorum et prophctarum. Sed et generaliter 
perfecti quique, qui fideliter ipsi Domino adherere, et 
impositas sibi fratrum necessitates fortiter ferre didicerint, 
his possunt lapidibus grandibus ac pretiosis indicari. 
Qui bene lapides primo quadrari, ac sic in fundamento 
poni jubentur. Quadratum namque omnc, quocunque ver- 

titur, fixum stare consuevit. Cui nimirum figure corda 
assimilantur electorum, quz ita in fidei firmitate consistere 
didicerunt, ut nulla occurrentium rerum adversitate, nec 
ipsa etiam morte, a sui rectitudine status possint inclinari. 
Quales videlicet doctores ecclesia non solum de Judea, 
verum etiam de gentibus perplures suscepit. Unde bene 
de lapidibus hujusmodi grandibus pretiosis et quadratis 
subditur: Quos dolaverunt cementarii Salomonis et cx- 
mentarii Hiram. Dolantur namque lapides pretiosi, cum 
electi quique credentium, sanctorum instructione et in- 
stantia quicquid in se habent noxium et inane relinquunt, 
atque ante conspectum sui Conditoris solam insitz justitise 
regulam, quasi quadrature formam ostendunt. Dolave- 
runt autem lapides non solum cementarii Salomonis, sed 
etiam cementari Hiram; quia ex utroque Dei populo 
fuere nonnulli, qui ipsorum quoque doctorum sublimium 
jure doctores existerent, et quasi quadrantes eos ad suble- 
vandum domus Domini edificium pararent. Neque enim 
solum Hieremias et Isaias, et czeteri ex circumcisione pro- 
phetz ; verumetiam beatus Job cum filiis suis qui erant 
ex gentibus, maximam vitz sive patientiz formam, max- 
ima doctrinz salutaris preconia sequentis xvi doctori- 
bus ministravit, quo abjectis verbis, actibus, cogitatibus 
supervacuis, ad portandum onus sanctz ecclesiz digni 
fierent et apti. Porro Giblii preparaverunt ligna et lapides 
ad zedificandam domum. Giblos est civitas Pheeniciz, cujus 
meminit Ezechiel, dicens: Sapientes tui, Tyre, facti sunt 
gubernatores tui, senes Giblii et prudentes ejus; pro qua 
in Hebrzo continetur Gubel sive Gebel, quod interpre- 
tatur definiens, sive disterminans. Quod vocabulum apte 
convenit eis, qui corda hominum ad eedificium spirituale, 
quod ex virtutibus anime construitur, parant. Sic etenim 
solum suos auditores fidem et opera justitiz docere suffi- 
ciunt, dum ipsi prius sacris paginis edocti, diligenter quz 
sit fides tenenda, quo virtutum calle incedendun, certa 
definitione veritatis didicerunt. Nam frustra sibi officium 
doctoris usurpat, qui discretionem catholice fidei ignorat. 
Neque sanctuarium Domino, sed ruinam sibi edificant, 
VOL. VIII. T 

qui docere alios regulam, quam ipsi non didicere, conan- 
tur. In axdificanda enim domo Domini, primo sunt ligna 
et lapides cedendi de monte; quia eos quos in fide veri- 
tatis instituere querimus, primo necesse est ut abrenun- 
tiare diabolo, ac de sorte prime prevaricationis, In qua 
nati sunt, doceamus renascendo erui. Dein quzerendi 
sunt lapides pretiosi et grandes, atque in fundamentum 
templi deponendi; ut meminerimus abdicata conversa- 
tione priori eorum in omnibus vitam moresque inspicere, 
eos nostris auditoribus imitandos proponere, quos per vir- 
tutem humilitatis specialiter Domino adhezrere noverimus, 
quos invincibili mentis stabilitate quasi quadratos quo- 
dammodo, atque ad omnes tentationum incursus immo- 
biles perdurare conspicimus, quos pretiosos et grandes 
fama et merito comperimus. Post fundamentum vero 
talibus ac tantis lapidibus compositum, sedificanda est 
domus, preparatis diligentius lignis ac lapidibus, ac decent 
ordine collocatis, quze olim prisco suo situ vel radice fue- 
rant abstracta; quia post fidei rudimenta, post collocata 
in nobis juxta exemplum sublimium virorum fundamenta 
humilitatis, addendus est in altum paries bonorum operum, 
quasi superimpositis sibi invicem ordinibus lapidum, am- 
bulando ac proficiendo de virtute in virtutem. Vel certe 
lapides fundamenti grandes, pretiosi quadrati, primi sunt 
(ut supra dixeram) ecclesiarum magistri, qui ab ipso Do- 
mino verbum audiere salutis. Suppositi autem ordines 
lapidum sive lignorum, sequentes suo quique tempore 
sacerdotes ac doctores, quorum vel predicatione ac minis- 
terio fabrica crescit ecclesia, vel ordinatur virtutibus. Quali 
autem colore fuerint lapides, quibus factum est templum, 
in libro Paralipomenon aperte declaratum est, dicente 
David ad Salomonem, cum ei impensas templi, quas prx- 
paravit, ostenderet: Omnem pretiosum lapidem et mar- 
mor Parium abundantissime preparavi. Marmor autem 
Parium, marmor candidum dicit, quale eadem insula gig- 
nere consuevit; unde poeta dicit : 
Olearon, niveamque Paron, sparsasque per sequor 
Cycladas, et crebris legimus freta concita ventis. 

Niveam ergo Paron dicit, eo quod marmor candidissimi 
generis mittat; est autem una de Cycladibus, quo videlicet 
lapide templum fuisse factum Josephus insinuat, dicens: 
Elevavit itaque templum usque ad cameram, ex lapide albo 
constructum, altitudo fuit 60 cubitorum et centum; nec 
mysterii sensus in abdito est. Cuivis etenim patet, quia mar- 
mor candidum, ex quo domus Domini constructa est, mun- 
dam electorum actionem simul et conscientiam ab omni 
nzvo corruptionis castigatam designat. Quales esse voluit 
sapiens ille architectus eos, quos super fundamentum Christi 
locabat, lapides pretiosos auro argentoque redimitos: Caris- 
simi, inquit, mundemus nos ab omni inquinamento carnis 
et spiritus, perficientes sanctificationem in timore Dei. 

Cap. v. Factum est igitur quadringentesimo et octogesimo 
anno egressionis filiorum Israel de terra Argypti, &c.]| Quod 
dicitur anno quarto, mense Zio, ipse est mensis secundus 
regis Salomonis super Israel, ordinis sensus est. In anno 
quarto regis Salomonis, mense Zio, ipse est mensis secun- 
dus. Mensem autem secundum Maium dicit: namque 
Aprilis, quo Pascha celebratur, principium mensium apud 
Hebrzos primus erat in mensibus anni. Ex quo mani- 
feste claret, quia mox, peracto Pascha, ceepit sdificare 
domum Domino, et consecratus mystica solennitate popu- 
lus manus ad opus mysticum misit. Fit autem comme- 
moratio egressionis de ASgypto, quando tabernaculum ezdi- 
ficari coeptum est, ut admoneatur lector, quot annorum 
tempus inter edificationem utriusque domus extiterit, et 
hujus quoque summz temporis sacramentum spirituale 
cognoscat. Quater namque centeni et viceni, quadrin- 
gentos et octoginta faciunt. Quatuor autem evangelice 
perfectioni apte conveniunt, propter ipsum evangelista- 
rum numerum. Centum 20, doctrine legali, propter 
annos totidem legislatoris. In quo etiam numero virorum 
gratiam Spiritus Sancti primitiva suscepit ecclesia, paten- 
ter ostendens, quia qui lege legitime utuntur, id est, qui 
Christi in ea gratiam cognoscentes amplectuntur, jure Spi- 
ritus ejus gratia replentur, qua in caritate eyus amplius 
ignescant. Diximus autem per tabernaculum quod fecit 

in deserto Moyses et filii Israel synagogam ; per templum 
vero, quod Salomon et filit Israel cum proselytorum et 
gentilium auxilio construxit, ecclesiam gentium posse 
designari. Permansit autem cultus et religio tabernaculi 
annis quadringentis et 80, et sic templum edificari ince- 
pit, quia scriptura veteris testamenti tanta perfectione 
redundat, ut si quis eam bene intellexerit, cuncta in se 
novi testamenti mysteria contineat. Patres quoque vete- 
ris testamenti perplures, tantz perfectionis arcem vivendo 
tenuerunt, ut in nullo apostolis apostolicisque viris putandi 
sint esse minores. Manebat tabernaculum usque ad con- 
structionem templi in populo Dei per annos quadringentos 
et 80, id est, centum 20, per quatuor multiplicatos: quia 
ex tempore datz legis Dei usque ad incarnationem Domi- 
nicam, et tempus revelatz gratiz, non defuere viri qui in 
lege constituti, evangelicam per omnia perfectionem mente 
et opere servarent; non defuit scriptura, que gratiam novi 
testamenti in veteri propheticis intimaret eloquiis. Quod 
autem quarto anno regis Salomonis edificari coepta est 
domus Domini, potest eo referri mystice, quod post exple- 
tam dispensationem Dominice incarnationis, que in qua- 
tuor evangelii libris scripta est, misso de celo Spiritu 
Sancto, ecclesiz structura coeperit. Et quod mense se- 
cundo ccepta est, potest ad electionem gentium refern, 
quz secundo loco post Israel edificationem in se susce- 
perit creatos. Unde et secundus mensis in lege concessus 
est ad faciendum Pascha his, qui immundi super anima, 
vel in via procul positi ad faciendum in primo mense 
Pascha, occurrere nequirent. Ubi nos apertissime desig- 
nati sumus, qui immundi super anime nostre morte, et 
procul adhuc positi a populo Dei, non potuimus primum 
Pascha facere, quod in carne et sanguine Agni fiebat. Cele- 
bramus autem hodie Pascha secundum, quod in corpore 
et sanguine Redemptoris nostri, a quo quesiti et mundati 
sumus, actum est. Jn quo autem loco templum sit edifi- 
catum, manifestius in libro Paralipomenon ostenditur, ubi 
scriptum est: Et ccepit Salomon edificare domum Do- 
mino, in Hierusalem, in monte Moria, qui demonstratus 

fuerat David patri ejus, in loco quem paraverat David in 
area Ornan Jebusei. Aidificatur ergo in monte domus 
Domini, in visione pacis, quia dilatata per orbem ecclesia 
in una eademque fide et veritatis catholic societate con- 
sistit. Namque in scissura mentium Deus non est, sed 
factus est in pace locus ejus, et habitatio ejus in Sion. 
édificatur in monte, videlicet in ipso Domino Salvatore, 
de quo Esaias ait: Erit in novissimis diebus prparatus 
mons domus Domini in vertice montium. Et ipse de se 
in evangelio: Non potest, inquit, civitas abscondi, supra 
montem posita. Ipse est enim mons montium, qui de 
terra quidem per originem assumptz carnis ortus est, sed 
omnium terrigenarum potentiam ac sanctitatem singularis 
culmine dignitatis transcendat. In quo nimirum monte 
civitas sive domus Domini constructa est, quia si non in 
illo radicem figat, spes et fides nostra nulla est. Qui recte 
mons Moria, id est, visionis vocatur, quia electos suos, quos 
ad zternam suz claritatis visionem conservat, in hac 
interim vita laborantes videre et adjuvare dignatur. Ipse 
est enim locus in quo obtulit Abraham Isaac filium Do- 
mino, ac devotione obedientiz videri ab illo meruit, unde 
et nomen accepit. Denique ubi Dominus ait: Tolle filium 
tuum unigenitum quem diligis, Isaac, et vade in terram 
visionis, atque offer eum holocaustum. Pro terra visionis, 
in Hebrzeo terram Moria habet. Et quia immolatio Isaac 
typus Dominice passionis extitit, recte in loco immola- 
tionis ejusdem templum edificatur; quia per fidem et 
mysteria Dominic passionis ecclesia dedicata, crescit in 
templum sanctum in Domino. De quo monte bene sub- 
ditur: Qui demonstratus fuerat David patri ejus. Osten- 
sus namque erat David, sicut et ceteris prophetis, venturus 
in carne Dominus, qui vocatam de gentibus ecclesiam, per 
sacramenta ejusdem suze incarnationis ablueret a peccatis, 
atque in domum sibi fidelem dilectamque consecraret. 
Bene autem additur: In loco quem paraverat David. 
Paraverat namque David psallendo, paraverant alii pro- 
phetz vaticinando locum Domino, vero utique Salomon, in 
quo domum edificaret, quia corda auditorum suorum fide 

veritatis instituerunt; sedulo admonentes, ut venientem 
in carne Dei Filium, fideli ac devota mente susciperent. 
Hinc etenim Dominus, de paratis sibi ad credendum po- 
pulis, ait discipulis: Levate oculos vestros, et videte 
regiones, quia albz sunt jam ad messem; et qui metet, 
mercedem aceipit, et congregat fructum in vitam zternam, 
ut qui seminat, simul gaudeat et qui metit. Quasi aliis 
verbis de zedificatione templi diceret: Levate oculos ves- 
tros, et videte locum, quia paratus est jam ad zdificandam 
domum Domini. Et qui docendo edificat, mercedem acci- 
pit, et congregat lapides pretiosos in vitam eternam, ut et 
qui parat locum edificio, simul gaudeat et qui zedificat; 
id est, propheta venturum przdicens, et apostolus venien- 
tem predicans Dominum una simul in illo mercede potian- 
tur. Bene idem locus in area erat Ornan Jebuszi, quia 
ecclesia arez vocabulo solet designari, dicente Joanne de 
Domino: Cujus ventilabrum in manu sua, et permundabit 
aream suam. Ornan, qui interpretatur illuminatus, erat 
natione Jebuszus. Natione gentiles quidem significat, no- 
mine autem eosdem illuminandos a Domino, atque in filios 
ecclesiz commutandos ostendit, quibus merito dicat apo- 
stolus: Fuistis aliquando tenebree, nunc autem lux in 
Domino. Jebus eadem est civitas, que et Hierusalem. 
Et Jebus quidem interpretatur conculcata; Hierusalem 
autem visio pacis: in qua quamdiu Ornan gentilis reg- 
nabat, Jebus dicta est. Cum vero David in ea locum 
holocausti emeret, cum Salomon in ea templum Domino 
xdificaret, non jam Jebus, sed Hierusalem vocata est; 
quia nimirum gentilitas, quamdiu divini cultus nescia 
permanebat, conculcabatur et illudebatur ab immundis 
spiritibus ad simulachra muta, prout ducebatur sequens. 
Cum vero illum gratia sui Conditoris respexit, continuo 
pacis in se; et locum invenit et nomen, dicente de ipsa 
Domino: Beati pacifici, quoniam filii Dei vocabuntur. 
Cum ergo Ornan in hac civitate regnum adhuc ha- 
beret, Jebus vocabatur; cum autem locum arex suze 
cum bobus ac tribulis David regi venderet, nomen 
Hierusalem accepit; quia persistens adhuc in sua obsti- 

natione gentilitas conculcabatur, quasi vilis et abjecta, a 
malignis spiritibus. Porro cum omnia sua vendere, ac 
vero regi offerre didicit, non ultra conculcari a demonibus 
ac vitlis potuit, sed interne pacis, quam cum suo Conditore 
haberet, magis compos effecta est. 

Cap. vi. Domus autem quam edificabat rex Salomon 
Domino, habebat 60 cubitos in longitudine, &c.| Longitudo 
domus, longanjmitatem designat sancte ecclesiz, qua in 
exilio peregrinationis hujus patienter adversa queeque tole- 
rat, donec ad patriam, quam expectat, perveniat. Latitudo 
insinuat caritatem, qua dilatato sinu mentis non solum 
amicos in Deo, sed inimicos gaudet diligere propter Deum, 
donec veniat tempus, quando ad pacem suam conversis seu 
funditus extinctis, cum solis gaudeat amicis in Deo. Allti- 
tudo spem denuntiat future retributionis, cujus intuitu 
libenter infima queque sive quz demulcent, seu que ad- 
versantur, contemnit, usque dum, utrisque transcensis, sola 
mereatur videre bona Domini in terra viventium; unde 
apte longitudo domus, sexagenario cubitorum numero 
comprehenditur. Senarius namque numerus, in quo mun- 
dus factus est, perfectionem solet operum designare bono- 
rum. Et necesse est nos ita per longanimitatem molestias 
ferre nostra peregrinationis, ut merito bone operationis 
promissam patriam, cum apparuerit, valeamus intrare. La- 
titudo vicenario numero determinatur, propter geminam 
ejusdem caritatis, qua Deum et proximum amamus, dis- 
tantiam. Altitudo tricenario, propter fidem sanctz Trini- 
tatis, qui unus est Deus, in cujus visionem cuncta spel 
nostre desideria suspenduntur. Sex ergo ad operis per- 
fectionem, duo ad dilectionem Dei et proximi, tria pertinent 
ad spem divine visionis. Singuli autem numeri recte per 
decem multiplicantur, quia non nisi per fidem et custodiam 
decalogi legis, vel patientia nostra salubriter exercetur, vel 
caritas utiliter ardescit, vel spes sublimiter ad externa 
desideria rapitur. Ubi notandum est quo 30 cubiti altitu- 
dinis non usque ad tectum templi, sed usque ad coenaculum 
inferius pertingcbant: namque in libro Paralipomenon 
aperte scriptum est, quod altitudo 120 cubitorum erat. 

De cujus rei sacramentis aptius in sequentibus tractabitur, 
ubi ad medium usque coenaculum, ac tertium lectionis ordo 
pervenerit. Porticus erat ante templum 20 cubitorum 
longitudinis, juxta mensuram latitudinis templi, et habebat 
10 cubitos latitudinis ante faciem templi. De hac porticu 
in libro Paralipomenon ita scriptum est: Porticum vero 
ante frontem quz tendebatur in longum juxta mensuram 
latitudinis domus, cubitorum 20. Patet ergo quia porticus 
ista ad orientalem templi partem facta est. Templum 
namque erat conversum ad orientem, sicut et tabernacu- 
lum, habebatque ostium porticus ab oriente contra ostium 
templi, juxta quod historicus Judzorum Josephus apertis- 
sime docet; ita ut sol squinoctialis oriens, directis radio- 
rum suorum lineis per ostia tria, porticus videlicet, et 
templi, et oraculi, arcam testamenti perfundere posset. 
Quia vero templum sanctam ecclesiam designat, porticus 
quz erat ante templum et propior, lumen solis accipere 
solebat; quid aptius quam illam ejus partem que Dominice 
incarnationis tempora precessit, typice denuntiat ? in qua 
sunt patriarche et prophetz, qui orientem huic mundo 
Solem Justitiz primi susceperunt, et nascenti Domino 
in carne testimonium, sive vivendo, sive predicando, sive 
nascendo, sive moriendo przbuerunt. Ostium ergo temphi, 
Dominus est; quia nemo venit ad Patrem, nisi per ipsum. 
Hinc alibi dicit: Ego sum ostium ; per me si quis introierit, 
salvabitur. Ostium porticus, sermo propheticus est, qui 
quasi recto calle ingredientes ad ostium Domini perduce- 
bat ; quia gratiam Domini Salvatoris, qua mundum erat 
redempturus, przedicabat. Factura ergo porticus tota, 
fideles ilhus temporis signat. Ostium ergo in porticu, doc- 
tores, qui czeteris lucem vite, Januamque intrandi ad Domi- 
num pandebant, exprimit. Et bene unum ostium propter 
consonam in omnibus sanctis fidem ac dilectionem veritatis ; 
quz videlicet porticus juxta latitudinem templi 20 cubitos 
longa erat, quia nimirum antiqui justi multa diu patientia et 
longanimitate expectabant, quando apparens in carne Do- 
minus novam evangelii gratiam mundo afferret, non acceptis 
ipsi promissionibus, sed a longe eas aspicientes et salutantes. 

/équabant ergo longitudine sua longitudinem temphi, quia 
per longanimitatem devote mentis desiderabant venire 
dilatationem ecclesiz in caritate Dei, quz est in Christo 
Jesu Domino nostro; qui quamvis adhuc tempore fuerint 
a sacramentis Dominic incarnationis separati, fide tamen 
ac predicatione fuere proximi. In hujus sacratissime por- 
ticus prima fronte, fuere beatus protomartyr Abel, et Seth, 
et Enoch, czeterique justi mundi originalis ; in intimo autem 
penetrali ejus et quasi prope murum templi mysticum obti- 
nuere locum parentes przcursoris Domini, Symeon,et Anna, 
et czteri. Qui etsi nativitatem ejus videre meruerunt, ad 
auditionem tamen doctrine ejus et perceptionem sacra- 
mentorum ejus pervenire nequiverunt. Quz bene porticus 
decem cubitos erat lata, quia tales etsi necdum verba sive 
mysteria evangelii, que erant per Dominum tradenda, re- 
ceperunt ; pracepta tamen decalogi, que perceperunt 
perfecta dilectione dilatati in Domino cordis servabant. 
Cap. vit. Fecitque in templo fenestras obliquas.| Fenes- 
tre templi doctores sunt sancti, et spirituales quique 
in ecclesia, quibus mente excedentibus Deo arcana secreto- 
rum ceelestium specialius ceteris videre conceditur. Qui 
dum ea quz in occulto vident, publice fidelibus pandunt, 
quasi suscepto lumine solis fenestre oblique, id est, intus 
latiores fuisse perhibentur; quia nimirum necesse est, 
ut quisque jubar superne contemplationis vel ad momen- 
tum perceperit, mox sinum cordis amplius castigando 
dilatet, atque ad majora capescenda solerti exercitatione 
preparet. Et edificavit super parietem templi tabulata 
per gyrum, in parietibus domus, per circuitum templi 
et oraculi, et fecit latera in circuitu. Tabulatum quod 
supererat quinque cubitos habebat latitudinis, et medium 
tabulatum sex cubitorum latitudinis, et tertium tabulatum 
septem habens cubitos latitudinis. Hzc tabulata in evan- 
gelio, ubi Dominus tentabatur a diabolo, pinnacula templi 
vocabantur. Sed et Jacobum fratrem Domini apostolum 
in pinnaculum templi, unde ad populum concionaretur, 
levatum esse legimus. Utrum autem moris fuerit docto- 
ribus, ut in his sedentes tabulatis ad circumstantem in- 





282 DE TEMPLO SALOMONIS. 


ferius turbam facerent sermonem, nusquam in scripturis 
invenimus. Patet ergo ratio sacramenti, quia tabulata hec 
tria totidem fidelium gradus, conjugatorum videlicet, con- 
tinentium, et virginum, designant, distinctos quidem alti- 
tudine professionis, sed societate fidei et veritatis eyusdem 
omnes ad domum Dei pertinentes, eique fixa mente in- 
herentes. Ubi pulchre dicitur, quia tabulatum quod su- 
pererat, quinque cubitos habebat latitudinis, medium sex, 
tertium septem. Supremum ergo tabulatum erat cztens 
angustius, medium supremo latius, sed infimo erat factum 
angustius, quia nimirum altior professio virtutis altiorem 
debet vitam tenere vivendi. Nam quicunque abrenuntiato 
vinculo conjugali virginitatem suam Domino consecra- 
verint, mores simul oportet virginitati condignos ostendere. 
Abstineant ab otiosis eloquiis, ira, rixa, detractione, habitu 
impudico, comessationibus, potationibus, contentione, et 
zemulatione; et e contrario vigiliis sanctis, orationibus, 
lectionibus divinis, et psalmis, doctrine et eleemosynis, 
ceterisque Spiritus fructibus operam impendant, ut qui 
future statum vite in professione tenent in qua non 
nubent, neque nubentur, sed sunt sicut angeli Dei in ceelo. 
Hujus quoque statum, quantum mortalibus possibile est, 
in presenti contendant imitari. At vero infimum tabula- 
tum amplioris erat latitudinis, quia non dicitur conjugatis : 
Vade, vende quz habes et da pauperibus: sed, si vis, 
inquit, ad vitam ingredi, serva mandata. Non homicidium 
facies, non adulterabis, non furtum facies, non falsum 
testimonium dices, et cetera. Medium inter hos locum 
tenent continentes, quantum virginibus inferiores, tantum 
eminentiores conjugatis. Quorum portio gloriosissima 
primitivam in Hierusalem edificabat ecclesiam, scribente 
beato Luca, quia multitudinis credentium erat cor unum et 
anima una, et cetera. Quorum maximam partem uxorios 
reliquisse complexus testatur historia sancti Stephani, ubi 
foeminas eadem religione pollentes, non conjuges, sed viduas 
appellat eorum. Singula autem tabulata in circuitu habe- 
bant latera, id est, turriculas, ne quis in eisdem tabulatis 
consistens, sive residens, posset ad inferiora decidere, quod 

Ochoziz regi contigisse legimus in Samaria. Que nimi- 
rum latera non incongrue quotidiana divina protectionis 
erga nos munimenta designant. De quibus Psalmista: 
Immittet, inquit, angelus Domini in circuitu timentium 
eum, et eripiet eos. Ascendit quidem in ceenaculum Ocho- 
zias rex Samariz, qui se a domo David separaverat, sed per 
cancellos decidit ; quia etsi sive hzretici sive schismatici 
aliquam bone actionis arcem conscendere videntur, quia 
tamen compagem ecclesiz unitatis non habent, quasi pa- 
tentibus et non solidis laterum presidiis, semper ad vitio- 
rum infima relabuntur, dum divino destituti auxilio suz 
pertinaciz fastu intereunt. Qua autem arte prefata tabu- 
lata parietibus templi sint affixa declaratur, cum subditur ; 
Trabes autem posuit in domo per circuitum forinsecus, ut 
non hererent muris templi. Trabes ergo, que intrinsecus 
domum muniebant et ornabant, tante erant longitudinis, 
ut capita earum forinsecus prominerent, in infimo quidem 
ordine cubitorum septem, in medio sex, in supremo 
quinque. At in eisdem capitibus earum tabulata compone- 
rentur, nequaquam muris templi infixa, sed juxta muros 
trabes, que de muris exierant superposita. Qui itaque 
per trabes domus, que tabulata portabant, nisi predicato- 
res sunt typice designati? Qui dum ipsi sublimem atque 
honorabilem in ecclesia Dei locum tenent, infirmiores quos- 
que ac fragiles suis przedicationibus ab infimorum appetitu 
sustollunt, atque ad ccelestia desideranda ac speranda sus- 
pendunt, suis etiam intercessionibus, ut in cceptis per- 
sistant, adjuvant. Legimus autem in libro Paralipomenon, 
quod trabes templi, sicut et cztera ejus interiora, fuerint 
auro vestitz. Quod ita factum esse non dubium est, ut 
illz trabium partes, que intus in templo erant, auri essent 
laminis tect, que vero foris parebant, hz minime de- 
auratz, ipsam cedri speciem formamque cunctis osten- 
derent. In qua tamen imposita sibimet tabulata gestabant. 
Quod ergo extrinsecus eminebat trabium, vitam sanctorum, 
quz nobis inferius innotescere potuit, designat. Quod 
intus in templo deauratum fulgebat, claritatem illam qua 
in ceelesti patria, qua in aspectu sui Creatoris gaudent, 

figurate denuntiat. Que nimirum claritas trabium aurea 
illis solummodo, qui templum intraverant, patebat; quia 
quam sit magna multitudo dulcedinis Dei, quam abscondit 
timentibus se, et perfecte sperantibus in se, soli norunt illi 
qui regnum cceleste meruerunt intrare. Et tamen nos 
cum vitam, passiones, doctrinam sanctorum cernentes, sive 
in scripturis legentes, ad benefaciendum exemplo excitamur 
eorum, quasi in capitibus trabium foras apparentibus a terra 
sublevamur, quia quamvis internam sanctorum gloriam 
percipere necdum valemus, ex eo tamen quod exterius 
videre valuimus, sublimibus ecclesiz membris fideliter ad- 
heremus. Possumus etiam hec de sanctis in hac vita, 
adhuc positis, intelligere, quorum puritatem dilectionis 
qua in secreto cordis coram Domino refulgent, inspicere 
nequimus. Attamen ex eis que loquendo, vel agendo, 
vel patiendo foras ostendunt, auxilium nostre salutis in- 
venimus. 

Domus autem cum edificaretur de lapidibus dolatis, &c.] 
Heec ad illam ecclesiz partem, que post hujus seculi 
labores et certamina ad eterna premia meruerit introduci, 
proprie pertinent. Ibi etenim perfecti solummodo et im- 
maculati, atque ab omni labe iniquitatis castigati, ingre- 
diuntur. Non enim aliquid coinquinatum faciens abomina- 
tionem et mendacium intrabit in illam civitatem, sicut in 
Apocalypsi scripsit Joannes. Malleus et securis, et omne 
ferramentum, non auditur, quia hic tundimur adversitati- 
bus, et disciplina veritatis exercemur, ut illic locis juxta 
meritum congruis disponamur, et castigatione cessante 
solo amoris glutino, quo adinvicem copulemur, uno impleti 
spiritu perfundamur. Czterum quamvis dicatur Noe vir 
perfectus in generationibus suis, et beati immaculati in via, 
et cztera hujusmodi, nullus vere perfectus et absque ma- 
cula, quamdiu in hujus vitze via est, incedere potest. Non 
est enim justus in terra qui faciat bonum, et non peccet. 
Veruntamen secundum hujus temporis modum perfecti et 
immaculati vocantur, qui tunc vere perficientur, cum nexi- 
bus corporis absoluti ad immortalem illum domus Domini 
decorem pervenerint, locumque tabernaculi gloriz ejus 

ascenderint, perfectique solummodo et immaculati, atque 
ab omni labe iniquitatis castigati, ingredientur in illam 
civitatem. 

Cap. vitt. Ostium lateris medii in parte erat domus dex- 
tere, §c.| Quidam hunc locum male intelligentes, putant 
ostium templi a meridie fuisse, non attendentes quia si hoc 
significare voluisset scriptura, non ita diceret; ostium 
lateris medii in parte erat domus dextere, sed ita potius 
simpliciter, et habebat domus ostium ad meridiem. Nunc 
autem longe aliud significat. Partem namque domus dex- 
terz, latus templi meridianum dicit. In cujus parte orien- 
tali ostium erat in ipso angulo factum, juxta terram. In 
quod introeuntes, statim ad altiora gradatim ascendebant, 
habentes viam ascensus per ipsa parietis interiora, donec 
tali itinere ad medium ccenaculum, et a medio pervenirent 
ad tertium. Hec ita esse non dubitandum, quamlibet 
scriptura non dicat, quia sic ascendentes creberrimas habe- 
bant a meridie fenestras, quarum luce certum per omnia et 
sine offensione iter agerent. Qui nimirum locus proprie 
ad corpus Dominicum, quod de virgine assumpsit, respicit. 
Ostium namque lateris medii in parte erat domus dextere, 
quia defuncto in cruce Domino, unus militum lancea latus 
ejus aperuit. Et bene in parte domus dextere, quia dex- 
terum ei latus a milite apertum sancta credit ecclesia. 
Ubi et apto etiam verbo usus est evangelista, ut non per- 
cussit diceret aut vulneravit, sed aperuit, videlicet quasi 
ostium lateris medii, per quod nobis iter ad ccelestia pan- 
deretur. Denique ita subjunxit: Et continuo exivit san- 
guis et aqua. Aqua scilicet, qua abluimur in baptismo, 
et sanguis quo consecramur in calice sancto. Per hoc 
namque hostium nobis est ascensus in medium ccenaculum, 
et a medio in tertium; quia per fidem et mysteria nostri 
Redemptoris, de presenti ecclesiz conversatione, ad re- 
quiem animarum post mortem ascendimus, rursumque de 
requie animarum adveniente die judicii ad immortalitatem 
quoque corporum quasi in tertium ccenaculum sublimiore 
profectu penetrabimus, ex quo in magna amborum, cor- 
poris videlicet et anime, beatitudine, perpetuo vivamus. 


- 

Quod quidem iter invisibiliter agebatur, ita ut soli hoc qui 
intraverant nossent, quamvis ipsum ostium etiam foris 
positi viderent, quia nimirum actus fidelium in hoc seculo, 
et celebrationes sacramentorum etiam reprobi possunt in- 
tueri; verum arcana fidei et intime gratiam dilectionis 
nullus nisi per hzec Domino duce ad ceelestia scandit, 
agnoscat. Qui enim se dicit nosse Deum, et mandata 
ejus non custodit, mendax est. Notandum sane quod 30 
cubiti altitudinis, de quibus supra legitur, usque ad medium 
ceenaculum pertingebant. Denique alii triginta cubiti 
usque ad tertium ccenaculum addebantur, quousque ad 
porticum que erant circa templum ab austro et aquilone 
et occasu tectum perveniebat, ut Josepho narrante disci- 
mus. Deinde usque ad supremum templi tectum alii 60 
cubiti numerabantur, et sic tota altitudo domus juxta 
hibrum Paralipomenon in 120 cubitos consummata est. 
Porticus quoque que erat ante frontem templi ad orien- 
tem, juxta fidem preefati voluminis, eandem cubitorum sum- 
mam in altitudine habebat. Qui videlicet liber illas de 
quibus prediximus porticus circa templum, cellaria vocat 
et cubicula. Dedit autem, inquit, David Salomoni filio 
suo descriptionem porticus et templi, et cellariorum, et 
ceenaculi, et cubiculorum in adytis et domus propitiationis. 
Ubi etiam exteriorum domorum, que erant extra atrium 
sacerdotum in circuitu templi fecit mentionem, cum 
protinus adjunxit: Necnon et omnium que cogitaverat 
atriorum et exedrarum per circuitum in thesauros domus 
Domini, et in thesauros sanctorum. Quod autem omnis 
altitudo templi 120 cubitorum erat, ad idem sacramentum 
respicit, quod primitiva ecclesia in Hierosolymis post pas- 
sionem, resurrectionem, et ascensionem Domini in celos 
in hoc numero virorum gratiam Sancti Spiritus accepit. 
Quindecim namque, qui ex septem et octo constant, solent 
nonnunquam ad significationem referri future vite, que 
nunc in sabbathismo geritur animarum fidelium, perficie- 
tur autem in fine seculi resurrectione corporum immorta- 
lium. Ipsa autem quindecim in trigonum ducta, id est, 
cum omnibus suis partibus annumerata 120 efficiunt. 

Quapropter apte numero centenario et vicenario magna 
electorum beatitudo in futura vita designatur. Apte in 
hoc tertium domus Domini ccenaculum consummatur, quia 
post presentes fidelium labores, post acceptam in futuro 
requiem animarum, plena totius ecclesiz felicitas in resur- 
rectionis gloria complebitur. Ad quod mysterium zque 
pertineat, ut diximus, quod resurgens a mortuis Dominus 
atque ad ccelos ascendens, huic numero virorum Spiritum 
Sanctum in linguis igneis misit, qui eos, qui diversitate 
linguarum ab invicem discreti erant, cognatione loquela- 
rum communem in laudem Dei fecit habere sermonem. 
Nam et ecclesia suo tempore resurgens a morte, atque ad 
ceelos in carne incorruptibili ascendens, plene ac perfecte 
dono Sancti Spiritus illustrabitur, quando secundum pro- 
missum apostoli erit Deus omnia in omnibus. Tunc plena 
erit adunatio linguarum in omnibus ad predicanda mag- 
nalia Dei, quia consona mente ac voce omnes divine 
gloriam majestatis, quam presentem visuri sunt, collau- 
dabunt. | 

Cap.1x. Et edificavit domum, et consummavit eam, &c.| 
Laquearia sunt tabulata, que, magno decore composita et 
ornata, ab inferiori parte trabibus affiguntur. Et quia 
ternz altitudinis domus Domini facta fuerat, terna nimi- 
rum habebat laquearia. Quid autem aptius per laquearia, 
quam sublimiores quosque in sancta ecclesia justos signi- 
ficare credamus? Quorum opus et doctrina cunctis in 
exemplo proposita quasi longius in alto preeeminet, quique 
suis intercessionibus et exhortationibus animos infirmorum 
ne in tentationibus deficiant protegunt. Quz nimirum 
laquearia, recte cedrina esse describuntur. Cedrus namque 
arbor est imputribilis omnino nature, odoris jucundi, 
aspectus nitidi, serpentes accensa nidore fugans ac peri- 
mens. Que perfectis quibusque conveniunt, quorum in- 
superabilis est patientia, fama virtutum eximia, preesentia 
eunctis gratissima bonis, auctoritas ad revincendos confu- 
tandosque eos qui veritati resistunt constantissima, qui et 
in hac vita et in futura singulari pre ceteris sanctis emi- 
nentia fulgent. 

Et edificavit tabulatum super omnem domum, &c.| Tur- 
riculas significat, que in supremo domus tecto per cir- 
cuitum erant factz, ne quis ad altiora perveniens repente 
laberetur ad ima. Quod in omni domo, quam quisque 
sedificaret, Moyses fieri praecepit. Cum edificaveris, in- 
quiens, domum novam, facies murum tecti per circuitum, 
ne effundatur sanguis in domo tua, et sis reus labente alio, 
et in przceps ruente. Hzeec autem tabulata sive turricula, 
supra sunt latera vocata; ubi cum dictum esset, Atdifica- 
vit super parietem templi tabulata per gyrum, in parietibus 
domus, per circuitum templi et oraculi; continuo subjunc- 
tum est, Et fecit latera in circuitu. In quibus nimirum 
lateribus intelleximus divina esse presidia designata, quz 
nos in hoc adhuc seculo laborantes, ac pro captu nostro ad 
superiora nitentes, quotidie ne deficiamus, adjuvant. Ad 
cujus formam sensus etiam hunc locum intelligere debe- 
mus, sed ea distinctione, quod in hac vita inter crebra vel 
hostis impacati tentamenta, vel nostre fragilitatis obsta- 
cula, crebro immo continuo supernz pietatis munere, ne 
corruamus, defendimur. In illa vero vita, quam supremum 
templi tectum, ut supra docuimus, insinuat, tanta pre- 
sentis gratia munimur, ut nec velimus ultra peccare, nec 
possimus, nec ullo mortis sive doloris, sive tentantis adver- 
saril metu afficimur. De presentibus Domini auxilis, 
quasi de lateribus tabulatorum, dicit ipse Dominus, lo- 
quens de populo suo: Invocavit me, et ego exaudiam eum, 
et glorificabo eum. De futura autem ejus gratia, qua 
superna illa civitas illustratur, dicit eidem civitati pro- 
pheta: Lauda, Hierusalem, Dominum, et cetera usque: 
Fines tuos pacem. Bene autem hoc tabulatum in tecta 
domus Domini quinque cubitos altum esse memoratur, 
quia nimirum ita nos in illa patria divine presentia cla- 
ritatis adimplet, ut nihil aliud visus noster, nihil auditus, 
nihil olfactus, nihil gustus, nihil tactus, dulce habeat, nisi 
diligere Dominum Deum nostrum ex toto corde, tota 
anima, tota virtute; diligere et proximum tamquam nos 
ipsos. Et operuit domum lignis cedrinis. Hic supremum 
ipsum domus tectum dicit, id est, tabulatum illud, quod 

‘supremis trabibus superpositum erat. Non autem habebat 
ttemplum culmen in superioribus, sicut nec tabernaculum ; 
sed erat wquale, quomodo omnibus in Palesthina et 
Egypto domos edificantibus facere moris est. Idipsum 
autem hoc tabulatum, quo operta est domus et laquearia, 
designat eximios quosque in resurrectionis gloria viros, et 
singulari sanctitate ad ipsum virtutis apicem pervenientes ; 
de quorum uno dicitur, Inter natos mulierum non surrexit 
major Joanne Baptista. Cujus si comparem magnitudinis 
scire vis, audi quid Patri ipsius angelus ait: Et ipse pre- 
cedet ante Dominum im spiritu et virtute Helix. Et 
edificavit parietes domus intrinsecus tabulatis cedrinis, a 
pavimento domus usque ad summitatem parietum, et usque 
ad laquearia operuit lignis. Intrinsecus autem domus 
cedro erat vestita. Nam forinsecus tanto nitore lapis ipse, 
de quo facta erat, fulgebat, ac si calculo candido esset tecta. 
Juxta sensus vero mysticos, parietes templi, sunt populi 
fidelium, ex quibus sancta universalis ecclesia consistit ; 
quorum dilatationem per orbem latitudo designat parietum, 
spem vero et intentionem omnem ad cecelestia erectam 
altitudo. Vel certe altitudo parietis, qui ex ordinibus 
lapidum super invicem positis constat, presentis statum 
ecclesiz designat ; ubi electi super fundamentum Christi 
omnes zdificati, sibi invicem in ordine per temporum cur- 
ricula succedunt, seseque invicem portantes, legem Christi, 
que est caritas, adimplent. Dum enim, qui nunc prece- 
dentibus erudiuntur magistris, rursum ipsi alios erudiunt, 
quasi super invicem positis ordinibus, quique lapidum 
vivorum in domo Dei, sic ab aliis fixa constantia portantur, 
ut ad portandos alios et ipsi sufficiant, usque ad ultimos, 
qui in fine mundi nascituri sunt, justos; qui quasi in 
summo domus Dei locati cacumine, docentur et portantur 
ab aliis ; sed quos doceant, quorumve fragilitatem tolerent, 
ipsi non habent ; qui videlicet intrinsecus tabulatis cedrinis 
operiuntur, cum corda fidelium amore virtutis redundant. 
Sicut enim cedri natura perfectos homines, ut supra docui- 
mus, typice denuntiat ; ita etiam locis opportunis celsitu- 
dinem virtutum, quibus ad eandem perfectionem perve- 
VOL. VIII. U 

nitur, non immerito designat. Teguntur autem omnia 
lignis, a pavimento domus usque ad summitatem parietum, 
et usque ad laquearia, cum electi a primis fidei rudimentis, 
usque ad perfectionem bone actionis, et usque ad ingres- 
sum patriz ccelestis, bonis insudare non desistunt operibus, 
cum a primis justis usque ad ultimos, in consummationem 
seculi omnes virtutibus student, quorum merito jure valeant 
protestari, quia bonus Christi odor sumus Deo in omni 
loco. Et texit pavimentum tabulatis abiegnis. Hoc 
quomodo factum sit, plenius in libro Paralipomenon ex- 
plicatur, ubi scriptum est: Stravit quoque pavimentum 
templi pretiosissimo marmore, stratum decore multo. Unde 
patet quod tabulas abiegnas, quibus pavimentum tegeret, 
nequaquam in terra posuit; sed primo illud marmore pre- 
texit, ac deinde tabulas superposuit; ac tertium his duo- 
bus auri vestitum superaddidit, ut in sequentibus legitur. 
Sicut autem altitudo parietis in altum exsurgens, atque 
usque ad laquearia perveniens, profectus virtutum, qubus 
electi ad regnum cceleste perveniunt, vel certe ipsos electo- 
rum choros, sibimet per tempora variantia succedentes 
significant, ita equalitas pavimenti concordem eorundem 
humilitatem, qua in temporali adhuc vita positi, socialiter 
invicem caritate dictante conversantur, non immerito de- 
monstrat. Quod videlicet pavimentum pretiosissimo erat 
marmore stratum, decore multo; idemque marmor mox 
tabulis tectum abiegnis; quia nimirum vita justorum 
primo fidei firmitate preemunienda in corde, ac deinde vir- 
tutum spiritualium latitudine est adornanda in opere ;_ alio- 
quin quid utilitatis habebat decor marmoris pretiosissimi 
lignorum tabulis obtectus, si non mysticum aliquid tacite 
signaret, ac bonorum amplitudinem operum fortitudine 
fidei intemerate suffulciendam esse docebat? Abies vero 
propter altitudinem sui, et robur durabile, mentem electo- 
rum infima mentis quzeque desideria spernentem, et ce- 
lestium contemplationi semper intentam, virtuteque pa- 
tientize excellentem, non incongrue demonstrat. Auri autem 
laminz, que marmori ac tabulis sunt abiegnis superposite, 
ipsa est latitudo caritatis, de puro corde, et conscientia 

bona, et fide non ficta; quz sicut aurum aliis pretiosius 
est metallis, ita ceteris eximior virtutibus, in templo Dei 
singulari luce refulget. Unde bene apostolus, cum plu- 
rima virtutum bona, que humilibus corde essent servanda, 
quasi pavimenti ornatus enumeraret, dicens: Induite vos 
ergo, sicut electi Dei, sancti et dilecti, viscera misericordiz, 
benignitatem, humilitatem, patientiam, modestiam, suf- 
ferentes invicem, et donantes vobismetipsis, si quis adver- 
sus aliquem habet querelam: sicut Christus donavit nobis, 
ita et vos facite; repente, velut desuper addendo auri vela- 
mine subjunxit: Super omnia autem caritatem habentes, 
quod est vinculum perfectionis. 

Cap. x. Atdificavit quoque 20 cubitorum, tabulata 
cedrina, &c.} Posteriorem templi occidentalem dicit. Ab 
ortu enim solis ingressum habebat templum, et ab occasu 
domum interiorem, hoc est sancta sanctorum. Quod autem 
tabulata, que interiorem domum ab exteriore separabant, 
a pavimento usque ad superiora esse dicit zedificata: non 
usque ad laquearia significat, que 30 cubitis erant in 
sublime a pavimento suspensa, ut supra jam dictum est; 
sed tantum usque ad cubitos 20 altitudinis, ut in sequenti- 
bus aperte legitur. Reliquum vero erat supra tabulata 
apertum et inane, usque ad laquearia cubitorum decem 
altitudinis, et cubitorum 20 longitudinis, juxta latitudinem 
domus, per quam nimirum januam fumus incensorum 
thymiamatis solebat in sancta sanctorum ascendere, atque 
ad arcam Domini operiendam penetrare. In qua distinc- 
tione domus Domini patet figura mystica, et apostolo 
exponente luce clarius est; quia prior domus, In qua sem- 
per: introibant sacerdotes, sacrificiorum officia consum- 
mantes, przsens est ecclesia, ubi quotidie piis insistentes 
operibus, Domino sacrificia laudis offerimus. Interior vero 
domus, quz ad posteriorem templi partem erat facta, ipsa 
est promissa nobis vita in ccelis, interior quidem hac con- 
versatione nostri exilii; quia in presentia Regis summi, 
perpes ibi beatorum angelorum et hominum solennitas agi- 
tur. Unde bene de ea merito servo dicitur, Intra in gau- 
dium Domini tui. Sed posterior est tempore, quia post 

seculi hujus labores, ad illius ingressum perducimur. 
Tabulata autem que utramque domum ab invicem divi- 
dunt, ipsa sunt claustra cceli, quorum nobis apertionem 
quotidie suspiramus: et quantum Dominus donaverit, pia 
semper instantia, donec aperiantur, et intrare liceat, pulsa- 
mus: ubi etsi necdum ante solutionem corporum intrare 
permittimur, apertam tamen habemus januam divine pie- 
tatis, qua orationum nostrarum, eleemosynarum, Jejunio- 
rum, czeterorumque operum thymiamata premittamus. 
Hine est enim quod paries cedrinus, domus interioris 
januam habebat in superionbus per totum, ubi fumus 
incensorum intraret; quia oculi Domini aperti sunt super 
domum ejus, nocte ac die, et aures ejus in orationes ser- 
vorum suorum intendentes, et hoc per totam latitudinem 
diffusze per orbem ecclesia. Altare quoque thymiamatis, 
quod in domo quidem exteriore, sed prope ostium stabat 
domus interioris, typus fuit perfectorum justorum, qui 
carne quidem adhuc in mundo retenti, sed omni desiderio 
sunt ad celestia suspensi, et velut incenso thure fumum 
ascendentem in sancta sanctorum emittunt; quia superno 
amore flagrantes, crebris orationum vocibus aures sui pul- 
sant auctoris. Apertamque late januam fumus incensorum 
in superioribus invenit; quia quanto mundiores quique 
in terris, et quasi viciniores ccelesti patria commorantur, 
tanto citius a Domino cuncta quz poscunt accipiunt. 
Bene autem interior domus 20 cubitos longa facta est, 
propter mysterium geminz dilectionis, de qua supra dixi- 
mus, que in hac interim vita ex parte maxima electorum 
illustrat mentes, scd in illa patria, cessantibus aliarum vir- 
tutum operibus, sola perpetuo regnat. Porro 40 cubito- 
rum erat ipsum templum, pro foribus oraculi. Diximus 
ipsum templum ecclesiz typum gessisse; unde recte fuit 
40 cubitorum: qui numerus sepe in significationem poni- 
tur presentis fidelrum laboris, quomodo quinquagenarius 
in significatione future quietis et pacis. Denario namque 
numero continentur preecepta, quorum observatione ad 
vitam pervenitur. Denario aque significatur ipsa, quam 
desideramus, et pro qua laboramus, vita perennis. Qua- 

dratus vero est mundus, in quo pro acquirenda eadem 
vita certamus. Unde et Psalmista congregandam de gen- 
tibus ecclesiam previdens aiebat: De regionibus congrega- 
vit eos, a solis ortu et occasu, ab aquilone et mari. Decem 
autem quater ducta, sexaginta faciunt. Unde populus ab 
Egy pto liberatus, in figuram przsentis ecclesiz, quadra- 
ginta annis in eremo multis laboribus exercebatur, simul et 
pane ccelesti reficiebatur, ac sic tandem ad promissam olim 
patriam pervenit. Exercetur enim tentationibus quadra- 
ginta annis, ut latores ecclesiz, quibus totum per orbem 
in observanda Dei lege desudat, insinuentur: pascitur 
manna de ceelo per eosdem quadraginta annos, ut osten- 
dantur ips, quas ecclesia tolerat passiones, spe denarii 
ceelestis, hoc est, zeternz beatitudinis esse levigandz: ubi 
hi qui nunc esuriunt et sitiunt justitiam, saturabuntur ; et 
sicut eadem ecclesia suo canit Redemptori Deo, Ego autem 
cum justitia apparebo in conspectu tuo, satiabor, dum 
manifestabitur gloria tua. Pariter ergo populus Dei et 
afficitur adversis, et reficitur manna; ut sit illud apo- 
stoli, Spe gaudentes, in tribulatione patientes. In qua 
figura et Dominus noster quadraginta diebus jejunabat 
ante mortem carnis sue: quadraginta etiam epulabatur 
cum discipulis suis post resurrectionem carnis sua, appa- 
rens eis in multis argumentis, et loquens de regno Dei, et 
convescens. Jejunando etenim., ostendebat nostrum in se 
laborem, manducando autem et bibendo cum discipulis, 
ostendebat in nobis suam consolationem. Jejunans velut 
clamabat: Attendite ne graventur corda vestra in crapula 
et ebrietate, et curis hujus vite: manducans autem et 
bibens, velut clamabat, Ecce ego vobiscum sum usque ad 
consummationem seculi; et iterum ait: Videbo vos, et 
gaudebit cor vestrum, et gaudium vestrum nemo tollet a 
vobis. Simul enim:cum viam Domini carpimus, et a vani- 
tate presentis seculi jejunamus, et promissione futuri refi- 
cimur, hic non apponentes cor, illic pascentes sursum Cor. 

Cap. x1. Et cedro omnis domus intrinsecus vestiebatur, 
§c.] Diximus de cedro, quod insuperabilem virtutum 
venustatem signaret. Quo nimirum ligno, omnis domus 

Domini intrinsecus vestitur, cum corda justorum solo 
bonorum operum amore nitescunt. Habet domus Domini 
in tabulis cedrinis tornaturas suas, et conjuncturas fabre- 
factas, cum electi quique sese ad invicem pulcherrima 
caritatis copula connectunt; ita ut cum innumera sit 
multitudo fidelium, unum tamen cor, unam habere animam 
pro communis fidei ac dilectionis societate merito di- 
cantur. Namque tornature, que juncturis tabularum ap- 
ponebantur, ut unum ex omnibus fieret tabulatum, ipsa 
sunt officia caritatis, quibus ad invicem fraternitas sancta 
copulatur, atque in unam Christi domum toto terrarum orbe 
componitur. Que etiam domus habet czlaturas eminen- 
tes, cum opera virtutum sancti nequaquam occulte tegunt, 
sed manifesta expressione foris omnibus, quales sint ipsi, 
quid agant, in exemplum vivendi proferunt; quomodo 
fecit apostolus Paulus, qui non solum predicando Chris- 
tum gentibus, et patiendo pro Christo, quantum emineret, 
ostendebat, verumetiam in epistolis ad ecclesias destinatis, 
quot pericula pro Christo tolerarit, quantis revelationibus 
sit a Christo sublimatus, felici glorificatione declarabat, qui 
cum dicere suis auditoribus non dubitaret: Imitatores mei 
estote, sicut et ego Christi. Quid in domo Domini, nisi 
celaturas eminentes ostendit, quia singulari culmine virtu- 
tis se cunctis imitabilem praebuit? Omnia cedrinis tabulis 
vestiebantur, nec omnino lapis apparere poterat in pariete. 
Et lapides parietis sive pavimenti, et tabule et aurum, 
sanctorum omnia in ecclesia vitam designant. Sed ea 
utique distinctione, cum pariter ponuntur, ut lapides vivi 
sint sancti, fortitudine fidei in unam eandemque regulam 
sibimet agglutinati; tabule cedrine sive abiegne sint 
sancti, latitudine variarum virtutum, secundum donationes 
Sancti Spiritus in una eademque fide sibimet alterutrum 
connexi; aurilaminz, sunt sancti supereminentes, scientiz 
caritatem habentes, hujusque fulgore gratissimo ad invicem 
congaudentes. Que tria beatus apostolus una sententia 
complexus est, dicens, Nam in Christo Jesu neque circum- 
cisio aliquid valet, neque przputium, sed fides que per 
dilectionem operatur. Fidei namque invictz lapis figuram 

tenuit, cedrus actionis odoriferee, aurum transcendentis 
omnia dilectionis. Vestiturque lapideus paries tabulis ce- 
drinis, cum professio fidei bonis ornatur operibus, ne sine 
operibus otiosa judicetur aut mortua. Verum quia lex in 
lapide scripta, doctrina vero evangelii per lignum est Do- 
minicz passionis confirmata, unde et populus lapide cir- 
cumcidebatur in przeputio, nos signo crucis consecramur 
in fronte. Possunt non incongrue parietes templi, lapidei, 
sive pavimentum pretiosissimo marmore stratum, eorum 
qui in lege fideliter ac perfecte vixerunt, typum gerere ; 
tabulze vero cedrine sive abiegnz, novi testamenti justos 
indicare, qui volentes post Dominum venire, abnegant 
semetipsos, et sumpta cruce sua quotidie sequuntur illum. 
Et quoniam utriusque temporis justos communis gloria 
supernz manet retributionis, lapidibus ac lignis pretiosis 
terna est species aurearum adjuncta laminarum. Nec con- 
trarium debet videri, quod supra diximus, porticum que 
erat ante templum, antiquorum figuram gestare fidelium ; 
ipsum vero templum, eorum qui post incarnationis Domi- 
nice tempus in mundum venerunt; porro domum interio- 
rem regni ccelestis gaudia, que utrisque justis dantur, 
figurare ; nunc autem dicamus parietes lapideos antiquum 
Dei populum, tabulata cedrina novum, aureas laminas 
utriusque in coelis preemia designare, cum iidem parietes 
templi, et in porticu, et in ipso templo, et in sanctis sancto- 
rum pari fuerint modo de lapidibus et lignis et auro com- 
pacti. Multiplex namque est in diversis rebus earundem 
repetitio figurarum. Sed et hoc dicendum, quia fuerunt et 
in lege, et ante scriptam legem plurimi, qui legaliter Do- 
mino deservirent, non occidentes, non fornicantes, non 
furtum facientes, non falsum testimonium loquentes, hono- 
rantes patrem et matrem, et diligentes proximos sicut 
seipsos. Hi ad parietes porticus lapideos pertinebant. 
Fuerunt alii, qui majori perfectione, relictis mundi negotuis, 
et assumpta cruce sua, sequebantur Dommum, qui ut 
apostolus ait: Ludibria et verbera experti, insuper et 
vincula et carceres, lapidati sunt, secti sunt, tentati sunt, 
in occisione gladii mortui sunt ; circuierunt in melotis, in 

pellibus caprinis, egentes, angustiati, afflicti, quibus dignus 
non erat mundus. Hi qui ante manifestata tempora evan- 
gclii, vitam duxere evangelicam, quid nisi ante ingressum 
templi tabulata cedrina in porticu fulgebant? Quos utros- 
que, quia idem regnum cceleste communiter, quamvis in 
mansionibus discretis recipit, quasi porticus templi, post 
lapides et cedrum, intrinsecus est auro cooperta. Sunt 
autem hoc in tempore perplures, qui legalibus contenti 
preceptis, que supra commemoravimus, sufficere sibi cre- 
dunt tantum, si ad vitam venire mereantur. Sunt alu qui 
ad perfectionem nitentes, venditis que habent omnibus, 
Dominum sequuntur, memores promissi illius, quo talibus 
in resurrectione non solum vitam, sed et specialem pre- 
dixit honorem esse tribuendum: Amen dico vobis, inquit, 
quod vos qui secuti estis me, in regeneratione, cum sederit 
Filius hominis in sede majestatis suz, sedebitis et vos super 
sedes duodecim, judicantes duodecim tribus Israel. Hi ad 
parietes templi albo de lapide factos, illi figuraliter ad 
cedrina pertinent tabulata, utrique a Domino perpetuz 
preemia lucis, quasi auri laminas quibus decorentur, ex- 
pectant. Sunt in abditis templi lapides pretiosi, sunt 
tabulz ligni aromatici, utraque auro cooperta; quia et ilh 
qui in lege Domini immaculate ambulaverunt, et qui gra- 
tiam evangelu perfecte susceperunt, pariter sterna vita 
perfruuntur. Oraculum autem in medio domus in in- 
teriore parte fecerat, ut poneret ibi arcam foederis Domini. 
Hoc superius preoccupando expositum est; quia videlicet 
interna domus secreta patriz ccelestis, arca foederis Domi- 
num Salvatorem, in quo solo foedus pacis apud Patrem 
habemus, designaret; qui post resurrectionem suam as- 
cendens in coelum, carnem quam assumpserat ex virgine, 
in Patris dextera collocavit. Porro oraculum habebat vi- 
ginti cubitos longitudinis, et viginti cubitos latitudinis, et 
viginti cubitos altitudinis. Parietem significat cedrinum, 
qui oraculum, id est, sancta sanctorum ab zde exteriore 
segregabat, sicut et supra diximus. Oraculum ergo, ubi 
erat arca, habebat vicenos cubitos in longitudine et latitu- 
dine et altitudine, id est, per quadrum; quia in superna illa 

patria, ubi Regem in decore suo vident oculi sanctorum, 
sola caritas divinz ac fraterne gratiz per omnia fulget ; 
quod presentibus quoque verbis astruitur, cum dicitur, Et 
operuit illud atque vestivit auro purissimo. Quod est 
aperte dicere, quia supernz meenia civitatis gratia caritatis 
implevit. 

Cap. xu. Sed et altare vestivit cedro.| Altare dicit 
thymiamatis, quod erat ante oraculum, de quo paulo post 
subinfertur: Sed et totum altare oraculi texit auro. Unde 
intelligi datur, quod idem altare de lapide quidem fuerit 
factum, et cedro vestitum, ac deinde auro coopertum. 
Significat autem typice perfectorum vitam justorum, qui 
quasi In vicinia oraculi sunt positi; quia desertis infimis 
delectationibus, de solo regni celestis ingressu curam 
omnem impendunt. Unde bene in hoc altari non carnes 
victimarum, sed sola incendebantur thymiamata; quia 
tales non adhuc peccata carnis et illecebras cogitationum 
in se mactare opus habent, sed tantum orationum spiritua- 
lium et ccelestium desideriorum odoramenta, per ignem 
zeterni amoris in conspectu sui Conditoris offerunt. Quid 
autem in hujusmodi altari lapis, cedrus, et aurum figurent, 
ex his quz superius dicta sunt, facile potest intelligi. 
Domum quoque ante oraculum operuit auro purissimo, et 
fixit laminas clavis aureis. Domum ante oraculum pre- 
sentis ecclesia typum tenere diximus, ubi ita Redemptoris 
nostri amore flagramus, ut necdum ipsum videre facie 
ad faciem valeamus. Unde apte domus hec auro quidem 
optimo cooperta, sed interposito erat medio pariete ab 
oraculo secreta. Oraculum namque vocatur, cum vel 
divina hominibus, vel angelica allocutio cum secretorum 
quorumque revelatione conceditur. Unde bene oraculum 
in abditis, hoc est, in interiore domo factum est; quia 
in superna patria et angelorum nobis visio et allocutio, 
ipsaque Dei presentia revelabitur; juxta hoc quod Veritas 
ipsa diligentibus se pollicetur, dicens: Qui autem diligit 
me, diligetur a Patre meo, et ego diligam eum, et mani- 
festabo ei meipsum; et iterum: Venit hora cum jam non 
in proverbiis loquar vobis, sed palam de Patre meo annun- 


298 DE TEMPLO SALOMONIS. 


tiabo vobis. Domus ergo ante oraculum auro tecta est, 
quia perfecti quique Justi in hac vita, ubi necdum palam 
de Patre audire; id est, necdum palam videre queunt, 
tidem et opus justitize divino ornant amore, per quem per- 
fectam visionem et plenam Dei cognitionem mereantur. 
Laminez aurez, quibus cooperta est domus, operationes 
sunt multifariz pietatis, quos in obsequium vel sui Creato- 
ris, vel fraternz necessitatis amor castus exhibet. Clavi 
aurei quibus erant affixe laminz, ipsa sunt precepta cari- 
tatis, sive promissa zternz claritatis, per qua in exercitio 
studioque virtutis, ne deficiamus, donante Christi gratia 
continemur. Unde bene de eisdem clavis in libro Para- 
lipomenon scriptum est, Sed et clavos fecit aureos, ita ut 
singuli clavi siclos quinquagenos appenderent. Quinqua- 
genario namque numero solet in scripturis remissio pecca- 
torum, et gratia Spiritus Sancti, et requies zterna figurani; 
quoniam quinquagesimus Psalmus est peenitentize et re- 
missionis, quinquagesimus annus jubilzeus, et quinquage- 
sima die post Pascha Spiritus Sanctus adveniens primitivam 
ecclesiam consecravit. Et quinquagenorum erant siclorum 
clavi singuli, quibus laminz aurez affigebantur, in parieti- 
bus domus Domini; quia nimirum verba ceelestia, quibus 
in amore bonorum operum proficimus, et conservamur, 
veniam nobis promittunt peccatorum, gratiam Spiritus 
Sancti, et sabbatismum in futuro pollicentur eternum. Et 
hi quidem clavi dilectionis. Sunt vero alii clavi timoris, 
quibus incipientes quique, et necdum ad perfectionem per- 
venientes, illecebras vitiorum carnalium voluptatumque 
mortificant ; illi videlicet sermones veritatis, quorum in- 
stitutione carnem nostram crucifigere cum vitiis et concu- 
piscentiis edocemur, quos habere desiderabat propheta 
cum ait: Crucifige clavis et timore tuo carnes meas, 
a judiciis enim tuis timui. Qui rursum ad perfectionem 
perveniens dicit de clavis dilectionis: Mihi autem ad- 
herere Deo bonum est. Nihilque erat in templo, quod 
non auro tegeretur. Sed et altare totum oraculi auro 
texit. Supra de altari dictum est, plenius vero hc in 
libro Paralipomenon explicantur, ubi porticus quoque, quz 

erat ante frontem templi deaurata esse intrinsecus, cce- 
nacula quoque tecta esse perhibentur. Ubi figura mysterii 
in promptu est, quod tota ecclesia, et in hoc seculo 
et in futuro, pre ceteris virtutibus Deo placitis dono 
caritatis abundat, et sola hic quasi singulariter eminens 
clare videtur. Deaurata est quippe porticus ante templum, 
quia patres veteris testamenti Deo per caritatem placu- 
erunt; deauratum est templum, quia eadem ipsa caritas 
Dei diffusa est in cordibus nostris per Spiritum Sanctum, 
qui datus est nobis ; deaurata est domus interior, quia in 
superna patria sola caritas regnat. Sed ibi eo verius 
et securius, quo przsens ipse Deus, qui est caritas, videtur : 
ibi eo certius, quo ipse Mediator Dei et hominum, qui solus 
paternorum est conscius secretorum, velut arca testamenti 
semper aspicitur. Quod autem coenacula quoque tecta 
sunt auro, ad eundem sensum respicit. Sicut enim in- 
terior domus sancti sanctorum, ubi erat arca foederis, 
vitam sanctorum in conspectu sui Conditoris et Redempto- 
ris designat, juxta illud psalmistae, Abscondes eos in abs- 
condito vultus tui a conturbatione hominum; ita coenacula 
eandem in alto vitam, hoc est, in coelis esse, et non in hoc 
mundo designant, dicente apostolo: Quz sursum sunt 
querite, ubi Christus est in dextera Dei sedens; que 
sursum sunt sapite, non qua super terram. 

Cap. xin. Et fecit in oraculo duos Cherubin, &c.] 
Cherubin, sicut propheta Ezechiel aperte declarat, angelicz 
dignitatis vocabulum est, numeroque singulari Cherub, 
plurali Cherubin dicitur. Unde apte in figuris Cherubin, 
quz erant in oraculo facta angelica ministeria, quae Con- 
ditori suo in celis semper assistunt, possunt intelligi. 
Qui recte de lignis olivarum facti esse perhibentur, quia 
nimirum virtutes angelicz gratia Spiritus Sancti, ne unquam 
ab amore Dei arescant, uncte sunt. Ipsi etenim una 
nobiscum sunt participes illius, de quo ait in laude Christi 
propheta: Unxit te Deus Deus tuus oleo letitie pre 
participibus tuis. Recte de lignis olivarum sunt figura- 
liter facti, quos luce sapientiz ccelestis mox ipse qui cre- 
avit, implevit. Unde Cherub appellari voluit, qui Latine 

multiplicata scientia, sive scientiz multitudo interpretatur. 
Decem autem cubitorum sunt altitudinis, quia denario 
vite zeterne fruuntur, habentes inviolatam in se sul Re- 
demptoris imaginem, servata in perpetuum sanctitate et 
justitia et veritate, quam a prima conditiene perceperunt. 
Denarius namque decem obolis constat, et continere in se 
nomen Cesaris et imaginem consuevit. Quapropter et 
figuree regni coelestis aptissime congruit, ubi et sancti 
angeli in imagine sui Conditoris, ad quam facti sunt, 
semper manent, et electi homines imaginem ejus, quam 
peccando amiserant, recipiunt. Scimus enim, inquit, quia 
cum apparuerit, similes ei erimus, quoniam et videbimus 
eum sicuti est. Quinque cubitorum ala Cherub una, et 
quinque cubitorum ala Cherub altera, id est, decem cubi- 
tos habentes a summitate ale unius usque ad ale alterius 
summitatem. Alze cum in sanctorum hominum figura 
ponuntur, virtutes significant eorum, quibus ad ccelestia 
semper volare, atque in his conversationem delectantur 
habere. Cum vero in significatione angelorum ponuntur 
alz, quid aptius quam gratiam perpetue et indefective 
felicitatis eorum, qua semper in ccelestibus in ministeno 
sui persistunt Auctoris? Vel certe quia levitate spiritualis 
nature sunt prediti, ita ut ubicumque voluerint, statim 
quasi volando perveniant, et hic cum alis figurati, et pro- 
phetis sunt cum alis ostensi. Bene autem dicitur quod 
quinque cubitorum fuerit ala Cherub una, et quinque 
cubitorum ala Cherub altera; quoniam virtutes angelicz 
legem Dei, quz in quinque libris descripta est, indefessa 
devotione custodiunt, diligendo videlicet Deum et Domi- 
num suum ex omnibus viribus suis, diligendo et proxi- 
mos tanquam seipsos. Plenitudo enim legis est caritas. 
Proximi autem eorum, et ipsi adinvicem sunt angelici 
spiritus, et homines electi eorum sque concives. Unde 
utraque ala eyusdem esse mensure perhibetur, quia videlicet 
eadem ipsa devotione, qua sese in alterutrum in Deo dili- 
gunt, nostram quoque ad se ascendentium societatem desi- 
derant. Sicque simul alz decem cubitos complent cum in 
geminz caritatis exhibitione angeli de Conditoris sui pre- 
H) 

sentia letantur. Decem quoque cubitorum erat Cherub 
secundus mensura pari, et opus unum erat in duobus 
Cherubin. Duo erant facti Cherubin propter consortium 
ejusdem, de qua loquimur, caritatis significandum ; quia 
minus quam inter duos stare caritas non potest. Unde 
et Salvator binos ad predicandum mittere discipulos cura- 
vit, ut tacite doceret, ab eis qui verbum fidei predica- 
rent, virtutem dilectionis ante omnia opera esse tenendam. 
Uniusque mensurez et operis erant duo Cherubin, quia 
disparilitas voluntatum sive cogitatuum in superna illa 
patria nulla est, ubi una omnes eademque Dei presentis 
visione et gloria illustrantur. Posuitque Cherubin in 
medio templi interioris. Extendebant autem alas suas 
Cherubin, et tangebat ala una parietem, et ala Cherub 
secundi tangebat parietem alterum. Alz autem alter 
in medio pariete templi, se invicem contingebant. Manifes- 
tum est ex his, que przdicta sunt, quare Cherubin in 
medio templi interioris sint positi, quorum habitatio sem- 
per est in celis. Extendebant autem alas Cherubin quasi 
ad volandum, quia spiritus angelici semper habent animum 
ad obsequium divinz voluntatis paratum. Quod vero ala 
una tangebat parietem, et ala Cherub secundi alterum pari- 
etem, ad illam caritatis administrationem, quam nobis ex- 
hibent angeli, pertinet. Quod alz alterz in medio templi 
se invicem contingebant, eam dilectionis gratiam qua se 
alterutrum complectuntur, exprimit. Bene autem sequi- 
tur: Texit quoque auro Cherubin, quia et naturam eorum 
Conditor immortali caritate sublimavit, et mentem vera 
dilectionis atque humilitatis luce replevit. Notandum 
sane, quod Moyses, dum tabernaculum faceret, fecit et 
duos Cherubin aureos, quos posuit in propitiatorio, quod 
erat super arcam. Salomon autem addidit alios duos 
majores, quos in templo poneret, sub quorum alis arcam 
in medio poneret cum propitiatorio et Cherubin prioribus. 
Sicque factum est, ut in tabernaculo quidem essent Che- 
rubin duo, in templo autem quatuor. Ad unam vero ean- 
demque significationem utrique pertinent. Sed repetitum 
est opus auguste factum et per Salomonem, ut typice 

doceretur, quia multiplicata per incarnationem Dominicam 
ecclesia, latius esse gentibus sublimitas ceeli civium panden- 
da. Qui sic Conditorem de collato sibi munere beatitudinis 
collaudant, ut de nostra quoque ereptione, atque ad eandem 
beatitudinem introductione congaudeant. Extendunt enim 
alas adinvicem super arcam, cum ad laudem Domini Salva- 
toris referunt bonum omne quod acceperunt. Extendunt 
alteras alas ad parietes oraculi, cum sanctos etiam homines 
secum videre lztantur, eosque velut alarum suarum summi- 
tatibus tangunt, quos consortes atque imitatores fuisse in 
hac vita suz puritatis exultant. Duos autem zque parietes 
alis suis tangunt, quia fideles utriusque populi, Judzos 
scilicet et Gentiles, possessores secum habent aulz cceles- 
tis. Non quod in illa patria distinctio sit localis inter 
utrumque populum, sed quia major fiat festivitas interne 
beatitudinis, de consortio adunatz# fraternitatis. Exten- 
dunt ergo Cherubin ad utrumque parietem oraculi alas 
suas, quia letantes in coelesti patria justos utriusque populi 
vision’ quoque sue gloriz ad laudem sui Creatoris excitant. 
Nec solum de illorum, quos secum intus habent, hominum 
justorum felicitate latantur agmina ceelestia, verumetiam 
nostri, qui foris adhuc positi, de profundis ad Dominum 
clamamus, curam gerunt sedulam. Unde bene de eisdem 
Cherubin, in libro Paralipomenon scriptum est: Ipsi autem 
stabant erectis pedibus, et facies eorum verse erant ad 
exteriorem domum. Stabant erectis pedibus Cherubin, 
quia a via veritatis, in qua mox ut conditi sunt positi, 
nunquam aberraverunt. Angeli habent facies ad exterio- 
rem domum, quia nos ab hujus zrumna peregrinationis 
ereptos, ad suum desiderant pervenire consortium. Sic 
ergo pedibus stabant erectis, sic alas suas ad auro textos 
oraculi parietes extendunt, ut facies habeant ad domum 
versas exteriorem; quia angeli sic sam perpetuo inno- 
centiam conservant, sic de animarum sanctarum in celis 
beatitudine congaudent, ut eis quoque quos in terris adhuc 
peregrinari conspiciunt, electis opem ferre non desinant, 
donec et illos ad ceelestem patriam introducant. Omnes 
enim sunt administratorii spiritus, in ministerium missi, 

propter eos qui hereditatem capiunt salutis. Possunt 
etiam per duo Cherubin, duo testamenta figurari; qui 
nimirum Cherubin in oraculo sunt facti, quia in consilio 
divine provisionis nobis utique inaccessibili atque incom- 
prehensibili ante secula diapositum est, quando, et qualiter, 
quibusve auctoribus sacra scriptura conderetur. De lignis 
olivarum sunt facti, quia per viros misericordiz, quorum 
pietatis opera non defuerunt, per viros unctione Spiritus 
Sancti illustratos, divini sunt libri conscripti. De lignis 
olivarum sunt facti, quia lucem nobis scientize tribuunt, 
juvante flamma caritatis Dei, qui per Spiritum Sanctum 
diffunditur in cordibus nostris. Decem cubitis sunt alti, 
quia per observantiam decalogi legis Deo serviendum 
preedicant ; quia Deo servientes fideliter, denario remune- 
randos esse regni perpetis ostendunt. Geminas habent 
alas, quze testamenta per aspera que et prospera inde- 
fesso proposito semper ad ccelestia tetendisse, ac perve- 
nisse declarant; quia hoc quidem suis auditoribus facien- 
dum esse demonstrant. Quinque cubitorum ala Cnerub 
una, et quinque cubitorum ala Cherub altera; quia in 
omni labentium dierum varietate, sancti universos sui cor- 
poris sensus in obsequium sui Conditoris extendunt, oculos 
habentes semper ad Dominum, audire desiderantes vocem 
laudis ejus, et enarrare universa mirabilia ejus, dulcia 
faucibus suis habentes eloquia illius, super mel et favum 
ori suo, currentes in odore unguentorum ejus, et donec 
superest habitus in eis, et Spiritus Dei in naribus, non 
loquentes labiis iniquitatem, nec in lingua sua stultitiam 
personantes. Sicque per arma justitie a dextris et a 
sinistris incedentes, ad perceptionem ccelestis denarii, quem 
summus paterfamilias cultoribus suze promisit vinez, per- 
veniunt. Et opus unum erat in duobus Cherubin, quia 
utriusque instrumenti scriptores una eademque castitate 
operis, et caritatis devotione Deo serviebant, una et con- 
sona Domini voce ac fide predicant. Et quidem novum 
testamentum de Dominica incarnatione, passione, resur- 
rectione, ascensione, gentium vocatione, Judzorum expul- 
sione, multimoda ecclesiz tribulatione facta narrat; hc 

eadem vetus testamentum, si recte intelligitur, veraciter 
fienda predicabat. Adventum ergo Antichristi, finem 
seculi, extremi diem judicii, et zternam bonorum gloriam, 
ponamque reproborum concordi utrumque testamentum 
veritate probat. Ale igitur Cherubin interiores super 
arcam se invicem contingebant, quia utraque testamenta 
pari de Domino attestatione consentiunt. Item alis ex- 
terioribus iste unum parietem, ille alterum contingebant ; 
quia vetus testamentum proprie antiquo Dei populo scrip- 
tum est, novum vero nobis, qui post incarnationem Domi- 
nicam ad fidem venimus: et secundo parieti, id est, sep- 
tentrionali recte comparamur, quibus post frigora, ac tene- 
bras idololatrize lucem veritatis cognoscere datum est. Nam 
etsi primitiva ecclesia maxime de Judzis effloruit, et omnis 
Israel circa finem seculi salvandus esse creditur, plurimi 
tamen fidelium hujus temporis de gentibus congregantur 
ad evangelii suscipienda sacramenta; quibus etiam divini- 
tus hoc datum est, ut revelatis oculis sui cordis, manifeste 
cognoscant literam veteris testamenti evangelice gratize 
plenam esse mysteriis. Versas habent facies Cherubin 
ad exteriorem domum, quia ad nos qui adhuc foris stamus, | 
nec re ipsa, sed spe salvi facti sumus, divini sunt libri 
conditi; quia scriptores eorum jam regnantes cum Domino, 
illumque collaudantes in ccelis, curam nostre gerunt salu- 
tis, proque nostris erratibus apud ejus pietatem interpel- 
lant. Circumdati sunt auro Cherubin, quia preclaris 
scriptorum suorum operibus confirmatur auctoritas tes- 
tamentorum. Manifestata autem cognitione per orbem 
divinarum scripturarum, sive interna gloria ccelestium 
agminum, (utrumque enim Cherubin, ut diximus, et angelos 
videlicet, et testamenta designant,) confestim plures ad 
fidem converti et bonis abundare cceperunt operibus, 
unde apte subditur : 

Cae. xiv. Et omnes parietes templi per circuitum sculp- 
sit, &c.] Omnes parietes templi per circuitum omnes 
sanctz ecclesiz populi sunt, quibus super fundamentum 
Christi locatis, totius ambitum orbis replevit, coeptumque 
fidei edificlum, quotidie nova membrorum suorum pro- 

genie, quasi lapidum pretiosorum appositione superaug- 
mentare non desistit. Qui nimirum parietes variis czlatu- 
ris sculpuntur, cum alii datur per Spiritum sermo sapien- 
tiz, alii sermo scientiz, secundum eundem Spiritum; 
alteri fides in eodem Spiritu, alii gratia sanitatum in uno 
Spiritu, alii operatio virtutum, alii prophetia, alii discretio 
spirituum, alii genera linguarum, alli interpretatio sermo- 
num. Et ut ad illas veniamus, quas omnes habere vale- 
mus virtutes; caritas, gaudium, pax, longanimitas, patien- 
tia, benignitas, bonitas, fides, modestia, continentia, et 
ceteri fructus Spiritus, quid nisi czlature sunt parietum 
templi? quia ornamenta sunt mentium populi Dei. Scul- 
puntur iidem parietes et torno, cum prompto pollent animo 
fideles ad faciendum cuncta que Dominus precepit, ad 
patiendum cuncta que permittit, dicentes ex animo per 
singula quz occurrunt: Benedicam Dominum in omni 
tempore; et, Paratum cor meum, Deus, paratum cor 
meum ; cantabo, et psalmum dicam Domino. Sculpuntur 
torno, cum in tantum virtutibus operam impendunt, ut 
ab harum tramite nullis circumstantium rerum periculis, 
nullis possint blandimentis averti. Quia enim tornatura 
et ceteris artibus velocitate precellit, et ipsa sibi regulam, 
qua sine errore opus perficiat, sistit; apte per hanc pia 
sanctorum vita signatur, que et parata est semper ad 
obsequium divine voluntatis, et hanc absque diverticulo 
errandi complere longo virtutum usu exercitata didicit. 
Unde et sancta ecclesia in Canticis Canticorum sponsi et 
Redemptoris sui virtutes admirata, dicebat: Manus ejus 
tornatiles aurew, plene hyacinthis. Tornatiles quippe 
sunt manus ejus, quia appurens in carne, sanctitates et 
miracula quzecunque voluit, absque omni morarum tardi- 
tate, absque ullis errorum ambagibus, Dei virtus et 
sapientia perfecit. Aureze sunt, quia quz foris verbo 
jussit intus ut fierent, divina plenius potentia dedit. 
Plene sunt hyacinthis, quia ad gloriam Patris universa 
que fecit, retulit; quia per opera que fecit, nostros ad 
celestia querenda sensus erigit. Omnes ergo parietes 
templi per gyrum variis calaturis et torno sculpuntur, 
VOL. VIII. ~ 

cum per mundum ecclesia virtutum spiritualium execu- 
tioni, absque ullo prorsus errore, prompta devotione in- 
sistit, ubi bene dicitur: Et fecit in eis Cherubin et palmas, 
et picturas varias, quasi prominentes de pariete, et egre- 
dientes. Cherubim namque in parietibus templi facit Salo- 
mon, cum electos suos ad regulam sanctarum scripturarum, 
in quibus est multitudo scientiz, vitam suam dirigere 
donat. Cherubim facit, cum eos in hoc mundo castitatem 
angelic conversationis, pro modulo suo docet imitan, 
quod maxime vigiliis ac laudibus divinis, dilectione sincera 
Conditoris et proximi geritur. Palmas facit, cum memo- 
riam xternz retributionis eorum mentibus infigit, ut eo 
minus ab arce justitiz declinent, quam semper ante cordis 
oculos habent: facit picturas varias, quasi prominentes de . 
pariete, et egredientes, cum multifarias virtutum opera- 
tiones fidelibus tribuit; verbi gratia, viscera misericordiz, 
benignitatem, humilitatem, patientiam, modestiam, suf- 
ferre invicem et donare sibimetipsis, super omnia autem 
hec, caritatem habere, quod est vinculum perfectionis. 
Que videlicet virtutes cum in tantam electis consuetu- 
dinem venerint, ut vclut naturaliter eis esse videantur 
insite, quid aliud quam picture domus Domini promi-. 
nentes, quasi de pariete exeunt? Quia et verba, et opera 
veritatis non adhuc ab aliis extrinsecus discunt, sed infixa 
radicitus parata semper ab intimis cordis, qu sunt agen- 
da sive docenda, proferunt. Sed et pavimentum domus 
texit auro intrinsecus et extrinsecus. Intrinsecus et ex- 
trinsecus, in oraculo et in ipso templo significat. Diximus 
autem supra, quod pavimenti squalitas, humilem concor- 
diam designaret sanctz fraternitatis; ubi cum sint Judai 
et gentes, barbari et Scythe, liberi et servi, nobiles et 
ignobiles, cuncti se in Christo esse fratres, universi eundem 
se habere Patrem, qui est in ceelis, gloriantur. Neque enim 
de concordissima humilitate supernorum civium dubitare 
cuiquam fas est. Texit ergo Salomon pavimentum domus 
auro intrinsecus et extrinsecus, quia Rex noster pacificus 
et angelos et animas justorum, in ccelis perfecte ac plenarie 
dono dilectionis implevit, et peregrinantes in hoc seculo 

cives ejusdem patriz ccelestis signaculo dilectionis a c#te- 
rorum mortalium vilitate secrevit: In hoc cognoscent, in- 
quiens, omnes, quia mei estis discipuli, si dilectionem 
habueritis ad invicem. 

Cap. xv. Eé tn tngressu oraculi fecit ostiola de lignis 
olivarum, &c.] Quod primo dixerat, Fecit ostiola de lignis 
olivarum, hoc ipsum apertius videtur explicare voluisse, 
cum adjunxit: Et duo ostia de lignis olivarum; unus 
quippe erat ingressus oraculi, sed idem ingressus duobus 
ostiis claudebatur. Rursumque reseratis eisdem aperieba- 
tur, sicut et templum et porticus ante templum unum non 
amplius habebant introitum ; certi utique causa mysterii, 
quia unus Dominus, una fides, unum baptisma, unus Deus, 
unus in ecclesiam presentem per baptismum, unus in 
regnum cceleste per opera fidei est sperandus introitus. 
Nam quod unus esset ingressus oraculi, testatur hoc quod 
inferius de arca scriptum est: Cumque eminerent vectes, 
et apparerent summitates eorum foris sanctuarium ante 
oraculum, non apparebant ultra extrinsecus. Ubi patenter 
ostenditur, ni fallor, quod unus erat ingressus oraculi, et hic 
e regione factus arce, que erat in medio ejusdem oraculi; 
- cujus ingressus ostiola, per significationem multifarie pos- 
sunt accipi. Nam et angelicos spiritus, quorum ministerio 
in habitationem patriz ccelestis introducimur, apertissime 
designant ; et apostolicorum sque virorum, que apostolo- 
rum figuram tenent, quibus claves regni celorum date 
sunt; que accepta a Domino potestate ligandi atque sol- 
vendi, et dignos intra januam regni admittunt, et con- 
tumaces impuros et superbos excommunicando, vel ana- 
thematizando ab ingressu vite perennis eliminant. Sed et 
opera justitiz, quorum merito ad regnum celeste perveni- 
tur, recte per ostia, per quze in sancta sanctorum ingredie- 
batur, possunt typice designari; juxta quod in libro 
Sapientiz scriptum est, Custoditio autem legum, consum- 
matio incorruptionis, incorruptio autem facit proximum 
Deo. Concupiscentia autem sapientiz deducit ad regnum 
perpetuum. Quibus omnibus apte congruit, quod eadem 
ostiola de lignis fiunt olivarum; quia nimirum et angeli et 

homines perfecti, fructu  misericordiz, et operibus lucis 
sese in domo Dei gloriosos exhibent ; immo omnes electi per 
arma lucis et pietatis aditum sibi patriz ccelestis aperiunt. 
Duo sunt autem ostiola, sive quia Deum et proximos dilt- 
gunt et angeli et homines sancti; neque januam vite nisi 
per hanc geminam dilectionem possunt intrare; seu quia 
utrisque populis fidelibus, Judzis videlicet et gentilibus, 
eadem vite januareseratur. Postes habent angulorum quin- 
que, quia non solum animas electorum aula cceli recipit, sed 
et corporibus immortali gloria przeditis, in judicio suas fores 
aperiet. Quinque enim sunt sensus corporis nostri, quorum 
et supra meminimus; visus, auditus, gustus, olfactus, et 
tactus. Vel certe postis uterque tabernaculi quinque factus 
est cubitorum, quia solis illis superne patrize introitus pandi- 
tur, qui omnibus sui corporis et cordis sensibus Domino 
servire studuerint; corporis videlicet cum per eosdem sen- 
sus aliquid pro illo agunt, cordis vero, cum sobrie, et juste, 
et pie cogitant de eis, que per ipsos corporis sensus agere 
decernunt. Et sculpsit in eis Cherubin, et palmarum fa- 
cies, et anaglypha valde prominentia, et texit ea auro. 
TAvgn Greece, Latine dicitur celatura. Cuncta autem 
hc supra idem cum Cherubin in ornatu parietum templi 
posita, et pro captu nostro exposita sunt. Nec laborandum 
in astruendo, quod virtutum operibus, que per totum or- 
bem ecclesia in suis sanctis ac perfectis exercet, illi pre- 
cipue, quibus fidelium cura commissa, et claves regni cce- 
lorum sunt datz, omni debeant solertia insistere; ut quan- 
tum gradu preeminent ceteris, tantum et merito precellant 
bone actionis. Habent namque in se picturam Cherubin 
sculptam angelicam in terris vitam, quantum mortalibus 
possibile est, et mente imitantur, et opere. Habent et 
palmarum species, cum dona superne retributionis fixa 
Semper intentione meditantur. Palma namque manus 
victricis ornatus est. Habent anaglypha valde prominen- 
tia, cum certissima bonorum operum documenta, et que 
nemo in sinistram partem interpretari valeat, cunctis sese 
intuentibus ostendunt. Et hec omnia opera aureis sunt 
laminis operta, cum sicut szepe dictum est et semper dicen- 

dum, czeteris virtutum floribus specialius in magnis ecclesiz 
membris fulgor supereminet amoris. His ostiolis etiam 
velum fuisse additum, Verba dierum narrant. Fecit quo- 
que velum, inquit, ex hyacintho, purpura, cocco, et bysso, 
et intexuit ei Cherubin. Quod decoris quidem gratia fac- 
tum est, ut inter parietes deauratos etiam holosericum ful- 
geret. Sed in ejusdem mysterii significatione, cujus et 
ostiola ante arcam, atque ingressum oraculi appensum est ; 
ut sicut ostiola congruis horis aperiebantur, sic et velum 
revelaretur quoties advenirent, quibus in sancta sanctorum 
esset ingrediendum. Hujus ergo veli sedula revelatio legis 
apertionem significat, et regni ccelestis, que nobis per 
Incarnationem Domini et Salvatoris nostri donata est. 
Unde et baptizato eo, cceli aperti sunt, ut ostenderetur 
quia per baptisma quod nobis ipse consecravit, januam 
patriz ccelestis deberemus ingredi. Et moriente illo in 
cruce, idem velum scissum est medium a summo usque 
deorsum, ut aperte doceretur, quia figure legales jam tunc 
ad finem venissent, ac veritas evangelii arcanaque ccelestia, 
et ipse coeli ingressus non adhuc prophetandus, ac figu- 
raliter significandus, sed jamjamque esset proxime omnibus 
aperiendus, qui ab initio mundi usque ad id temporis in 
fide veritatis de mundo transierunt... Nam die post resur- 
rectionem Domini quadragesimo, universi cum eo ccelum 
petierunt, remotoque omni velamine, multifarias in domo 
Patris mansiones pro suls quique meritis acceperunt. Sed 
et nobis qui adhuc futuri eramus, eadem hora jam rese- 
ratus est supernz illius civitatis ac domus Patris ingressus. 
In quam profecto civitatem, non nisi per interna eter- 
norum bonorum desideria, per fidem et sacramenta Domi- 
nicz passionis, per fervorem sincere dilectionis, per mor- 
tificationem concupiscentiz carnalis, et per quotidiana 
angelorum auxilia conscenditur. Unde bene idem velum, 
sub quo in oraculum intrabatur, ex hyacintho et purpura, 
cocco'et bysso factum esse, ei quoque Cherubin intexti esse 
memorantur. Hyacinthus quippe, qui cceli colorem imi- 
tatur, supernorum desideriis apte comparatur; purpura 
quz sanguine conchyliorum conficitur, et sangumeam 
ipsam profert speciem, non immerito sacramentum Do- 

minice passionis signat, quo nos initiari, quod imitari 
crucem nostram portando, debemus. Coccino, qui rubeo 
colore flammescit, congrue exprimitur virtus amoris, de 
quo mirantes dixere, qui cum Domino ambulaverunt, dis- 
cipuli: Nonne cor nostrum ardens erat in nobis, dum 
loqueretur in via, et aperiret nobis scripturas? Byssus 
qui de terra virenti germine nascitur, et longo artificum 
exercitio, nativum exuit virorem, atque ad albentem dedu- 
citur speciem, congrue castigationem nostre carnis insi- 
nuat. Cujus quasi humorem ingenitum exsiccari jubet 
apostolus Paulus, dicens: Mortificate membra vestra, que 
sunt super terram, fornicationem, immunditiam, libidinem, 
concupiscentiam malam, et avaritiam, quz est simulachro- 
rum servitus. Ad quantam vero candoris gratiam hanc 
velit perduci, ostendit idem apostolus, dicens: Obsecro 
vos, fratres, per misericordiam Dei, ut exhbibeatis corpora 
vestra hostiam viventem, sanctam, Deo placentem ; ratio- 
nabile sit obsequium vestrum. Intexuntur velo Cherubin, 
eisdem quatuor coloribus eximiis conficiuntur, cum in 
universis qu pie agimus a venenatis demonum telis, per 
angelorum presidia, Domino donante, protegimur. Intex- 
untur velo Cherubin, cum in bonis que agimus, multitu- 
dine scientiz indesinenter utimur, respicientes semper ad 
eloquia divina; et ne forte a virtutum calle aberremus, 
horum intuitu contenti, vestigia nostra regimus. Fecitque 
in introitu templi postes, de lignis olivarum quadrangu- 
latos, et duo ostia de lignis abiegnis altrinsecus; et utrum- 
que ostium duplex erat, et se invicem tenens aperiebatur. 
Sicut ingressus oraculi, quo ad arcam Domini Cherubin 
perveniebatur, introitum significat regni ccelestis, quo ad 
visionem nostri Conditoris supernorumque civium nos 
introduci speramus, et desideramus ; ita introitus in tem- 
plum, primordia nostre conversionis ad Deum, quando in 
presentem ecclesiam ingredimur, typice demonstrat. Iste 
ingressum nostrum ad fidem, ille designat ad speciem. 
Unde apte postes hujus introitus quadrangulati sunt fact, 
propter quatuor sancti evangelii libros, quorum doctrina in 
fide veritatis erudimur; seu propter totidem quatuor vir- 
tutes principales, prudentiam, fortitudinem, temperantiam, 

justitiam, quarum veluti fundamine quodam firmissimo, 
omnis bonornm actuum structura innititur. Prudentia 
namque est, qua discimus quid nos agere, qualiter vivere 
deceat. Fortitudo, per quam ea que agenda didicimus, 
implemus ; quas uno versiculo virtutes propheta breviter 
complectitur, dicens: Dominus illuminatio mea, et salus 
mea. Illuminatio videlicet, ut que agere debeamus, edo- 
ceat; salus vero, ut ad hec nos peragenda confirmet. 
Temperantia, qua discernimus, ne plus aut minus justo 
prudentiz sive fortitudini operam dare inveniamur. Et 
quoniam quisque prudentia, fortitudine, temperantia utitur, 
absque ulla contradictione justus esse probatur. Virtus 
quarta post prudentiam, fortitudinem, temperantiam, jus- 
titia sequitur. Duo ostia que in hunc ingressum facta 
sunt, dilectio est Dei et proximi; quz bene altrinsecus 
facta esse dicuntur, quia ad invicem respiciunt, adeo ut una 
sine altera nequaquam possit haberi: Omnis enim qui 
credit quoniam Jesus est Christus, ex Deo natus est. Et 
omnis qui diligit eum qui genuit, diligit eum qui natus est 
ex ipso. Et sicut iterum dicit: Quia qui non diligit fra- 
trem suum quem videt, Deum quem non videt, quomodo 
potest diligere ? Unde recte ostium exterius dilectio fra- 
terna, interius dilectio intelligitur divina; quia illa prior 
tempore, hzc est dignitate sublimior. Et per illam ad 
hanc intratur, quia ex amore proximi discitur, qualiter 
amari Conditor debeat. Utrumque autem ostium duplex 
erat, et se invicem tenens aperiebatur; quia in utraque 
dilectione duo sunt, que principaliter observare debemus. 
In dilectione etenim Dei, fidem veritatis, et puritatem 
necesse est habeamus bone operationis. Sine fide enim 
impossibile est placere Deo; et fides sine operibus mor- 
tua est; in amore autem fraternitatis patientia est et be- 
nignitas servanda, dicente apostolo Paulo: Caritas patiens 
est, benigna est. Patiens videlicet ad tolerandas molestias 
injuriasque proximorum; benigna vero ad dimittendum 
ex corde, et benefaciendum eis, quorum injurias sustinet. 
Qualem nos caritatem habere Dominus voluit, cum ait: 
Dimittite, et dimittetur vobis; date, et dabitur vobis. 


312 DE TEMPIL.O SALOMONIS. 


Dimittite injurias lzedentibus vos, date subsidia pietatis 
eis quibus laxatis injurias. Qualem nos impendere dilec- 
tionem desiderat ipse, qui nos in oratione dicere precepit : 
Panem nostrum quotidianum da nobis hodie; et, Dimitte 
nobis debita nostra, sicut et nos dimittimus debitoribus 
nostris. Utrumque autem ostium duplex erat, et dilectio 
utraque gemino ordine perficitur. Utrumque se invicem 
tenens aperiebatur, quia junctz sunt virtutes, neque ab 
invicem queunt dividi. Nam neque fides sine operibus, 
neque sine fide possunt opera bona placere. Neque item 
injurias ferre sufficit, qui ei quem tolerat etiam que ne- 
cesse habet, cum posset, ministrare contempsit ; neque ei 
qui substantiam mundi habuerit, sat est de hac egenti 
proximo dare, si non eas quas sibi forte irrogaverit moles- 
tias, sincero ex corde remittit. Quod enim de utroque illo 
ostio dicitur, quia se invicem tenens aperiebatur, non hec 
apertio separationem ab invicem spiritualium designat vir- 
tutum ; sed hoc potius indicat, quod per harum conjunc- 
tionem ingressus nobis sanctz ecclesiz magis patescit, ut 
quo his amplius abundemus, eo verius sanctorum ccetibus 
associemur. Sicut etiam divisio Maris Rubm, per quam 
populus Dei AZgyptium persequentem evasit, non divi- 
sionem unici baptismatis, sed apertionem potius signavit, 
qua, extinctis peccatis omnibus, ad littus et solitudinem 
transeamus virtutum; vel certe ostium quod invicem se 
tenebat, aperitur, cum per ministerium predicatoris dis- 
cernitur, quid proprie ad cognitionem fidei, quid ad vi- 
vendi castitatem pertineat; que tamen utraque a sua 
nequeunt connexione separari; quantum distet inter se 
proximorum mala tolerare, et eis nostra bona commendare, 
cum hee certissime soleant in uno eodemque corde per- 
fectorum indissolubilia permanere. Notandum sane, quod 
in ingressu oraculi, duo quidem ostia fuisse dicuntur, sed 
heec duplicia fuisse non dicuntur; in templi vero, id est, 
domus prioris introitu ita erant duo ostia, ut duplex esset 
utrumque; quia nimirum in presenti ecclesia talem nos 
Ingredi ac ducere vitam necesse est, in qua dilectionem 
Dei et proximi per fidem et operationem, per patientiam 

et benignitatem, servemus. In futura autem vita, ubi 
Deum et proximos in luce eterne beatitudinis videbimus 
eadem utique dilectione gemina, absque ullo prorsus la- 
bore, immo in magna requie, multitudine divine dulcedinis 
fruemur. Unde apte introitus domus interioris duo qui- 
dem ostia, sed hic simplicia habebat. Non enim ibi fides 
necessaria est, ubi ea que nunc credimus ac speramus, 
omnia manifesta luce videbimus; non enim est labor ope- 
rum necessarius, ubi mercede perpetua eorum quz hic 
laboramus, donabimur; non necessaria patientia, ubi nemo 
aliquid adversi irrogat; non munificentia benignitatis, ubi 
nemo indiget quod opus est. Hzec de ostiorum figura pro 
modulo nostro, sequentes patrum vestigia, disseruimus ; 
verum juxta formam operis, decoris gratia provisum est, 
ut in uno eodemque templi ingressu, duo essent ostia. 
Necesse etenim erat parietes domus, que viginti cubitos 
habebant in altitudine, nonnullas etiam grossitudines ha- 
bere, in cujus nimirum grossitudinis extrema parte ostia 
erant affixa, ita ut equale parieti esset utrumque ostium, et 
sive intus sive foris templum quisque positus ostium inspi- 
ceret, unus el per omnia paries esse videretur. Similiter 
et cedrinus paries, cum vicenorum in longitudine et altitu- 
dine esset cubitorum, non parvam et ipse debuit habere 
grossitudinem. Quapropter et in hujus ingressu duo facta 
sunt ostia, ut videlicet ab utroque latere, hoc est, intus et 
foris, equale parieti ostium pateret; et quoniam easdem 
picturas ostium, quas et paries habebat, veraciter unus per 
omnia et continuatim extentus panies videretur; unum 
decoris gratiam przetendens, aliud mysterti dispensationem 
prefigurans. Quod vero descriptis templi ostiis sequitur, 
Et sculpsit Cherubin et palmas, et czlaturas valde emi- 
nentes, operuitque omnia laminis aureis, opere quadro ad 
regulam, jam supra expositum est; quia et in parietibus 
domus, et in ostiis, et in interioribus ecclesiz picture sive 
celature sunt facte. Patetque ratio figure, quare easdem 
ipsas picturas et ceelaturas, eosdem Cherubin prima templi 
janua, quos et interior recipiat; quia nimirum eadem 
arcana fidei, spei, et caritatis, sublimes quique ac perfecti 

sublimiter capiunt. (Quzeque omnes electi in ceelis plene 
in divina visione percipiunt, etiam catechizandos rudibus 
per suos quosque discenda et confitendo traduntur, qua- 
tenus sacris initiati mysteriis, quandoque etiam ad capi- 
enda ea que pie credidere, perveniant. 

Cap. xvi. Atdificavit atrium interius tribus ordinibus 
lapidum politorum, &c.] De interiore atrio breviter loquitur, 
de exteriore prorsus tacere videtur. Verum in Verbis die- 
rum utriusque fit mentio, ubi ita scriptum est: Fecit etiam 
atrium sacerdotum, et basilicam grandem, et ostia in basi- 
lica que texit zre. Atrium ergo interius, quod vocatur 
sacerdotum, eo quod sacerdotes et Levitz in eo ministra- 
rent, ex omni parte erat templo circumdatum, sed ab 
oriente, unde templi erat ingressus, multo longius erat a 
templo, quam a ceteris tribus plagis secretum; quia nimi- 
rum in ea plaga, id est, in facie templi, fiebant ministeria 
sanctorum. Ibi altare eneum ad hostias Domino offeren- 
das, ibi decem conche ad lavandas easdem hostias, ibi 
mare zneum erat positum, ad lavandas manus pedesque 
sacerdotum, cum ad ministrandum intrarent. Habebat 
autem hoc atrium tres cubitos altitudinis, ut Josephus 
narrat, quatenus ab ingressu templi exteros prohiberet, et 
solum hoc sacerdotibus licere significaret. Eratque janua 
ad orientalem plagam, ad quam usque populus hostias 
suas et sacrificia inserebat, inde suscipienda a sacerdotibus, 
atque ad altare perferenda. De exteriore vero atrio, quod 
Verba dierum basilicam grandem vocant, ita Josephus scri- 
bit: Extrinsecus autem hujus templi, aliam edificavit 
aulam, quadranguli schemate factam, erigens maximas 
porticus atque latas; et portas excelsas et amplas, per 
quatuor mundi partes in eo constituens, quarum singulz 
ad unumquemque ventum, quatuor angulis attendebant, 
ubi greas januas collocavit. Et paulo post: In hoc sacra- 
rium omnes populi, quibus purgatio et observatio legiti- 
morum inerat, introibant. Has vero porticus Cassiodorus 
senator in Pandectis, ut ipse Psalmorum expositione com- 
memorat, triplici ordine distinxit. Primum videlicet ordi- 
nem ponens extra atrium sacerdotum, ex omni parte per 

quadrum ; secundum eodem modo extra intimas porticus, 
undique versum in gyro; extremum similiter ex omni 
latere priorum porticuum in circuitu. Sicque templum 
triformi edificiorum preesidio ab omni erat parte munitum, 
facto pavimento sub divo inter edificia singula de mar- 
more, et parietibus domorum interioribus; hoc est, eis qui 
ad templum respiciebant, factis inter columnis, exteriori- 
bus vero solidis. Sicque fiebat ut omnis structura templi 
pro graduum esset varietate rationabiliter distincta. Nam 
quando in sancta sanctorum ingrediebatur pontifex, in 
ipsum templum sacerdotes erant purificati; in atrium 
sacerdotum sacerdotes non purificati, una cum Levitis 
et cantoribus in intimum atrium basilice majoris, vin 
Judzi purificati stantes et orantes, sub divo si sere- 
num esset, si tempestas in porticus proximas sese reci- 
pientes; in exterius autem atrium mulieres Jude puri- 
ficatze; in extremum vero atrium, Gentiles et Judxi, 
qui nuper venerant ex gentibus, usque ad sextum puri- 
ficationis diem. Hzc, ut in pictura Cassiodori repe- 
rimus distincta, breviter annotare curavimus, ita eum ab 
antiquis Judzis didicisse; neque virum tam eruditum 
voluisse in exemplum legendi proponere, quod non ipse 
prius verum esse cognovisset. Hzc sunt loca quorum 
meminit supremus graduum Psalmus, qui ita incipit: 
Ecce nunc benedicite Dominum, omnes servi Domini, qui 
statis in domo Domini, in atriis domus Dei nostri. In his 
porticibus Hieremias et alii prophete, in his Dominus et 
apostoli verbum populo predicabant. In harum aliqua 
Dominus sedebat docens, quando a tentantibus Phariszis 
mulier illi adultera judicanda oblata est. In his invenit 
vendentes et ementes boves, et oves et columbas, hosque 
cum suis mercimoniis eliminavit e templo. In his Petrus 
et Joannes claudum invenientes, sanaverunt, ac secum 
ingrediente interius ad orandum duxerunt. In his orabat 
omnis multitudo populi, quando incensum ponenti Zacha- 
rize, angelus ad altare thymiamatis apparuit, eumque de 
precursoris Domini nativitate perdocuit. Non autem hec 
atria cum porticibus suis aspectum templi de longe aspec- 

tantibus abscondere potuerunt, quia locus in quo templum 
erat situm, multo sublimior erat, quam ubi porticus fun- 
datze fuere. Nam sic Josephus scribit: Extremz atriorum 
fabricz, cum in quadringentis cubitis essent erectz, tamen 
ad verticem usque montis, in quo templum edificatum est, 
pervenerunt; hzc quidem destructura templi studioso 
lectori credidimus intimanda. Verum in eis quecumque 
scriptura sacra referre commodum duxit, figuras mysterio- 
rum queramus, ceteris per historiz cognitionem simpli- 
citer utamur. ASdificium ergo templi intra atrium sacerdo- 
tum, perfectorum in sancta ecclesia, et sublimium vitam ex- 
primit virorum, eorum videlicet qui et excellentia virtutum 
Domino appropinquare, et aliis verbo atque opere ducatum 
solent ostendere salutis. Sacerdos namque ab eo Latine 
nomen accepit, quod sacrum przbere ducatum minoribus 
debeat. Quo nomine in scripturis mystice non soli altaris 
ministri, episcopi videlicet et presbyteri, sed omnes utique 
censentur, qui altitudine rectze conversationis, ac doctrine 
salutaris eminentia, nec sibimetipsis tantummodo, sed sibi 
et pluribus prosunt, dum corpora sua hostiam viventem, 
sanctam, Deo placentem exhibent. Neque enim episcopis 
solis aut presbyteris, verum universe ecclesiz loquebatur 
apostolus Petrus, cum ait: Vos autem genus electum, 
regale sacerdotium, gens sancta, populus acquisitionis. 
Cujus honore dignitatis etiam antiquus Dei populus erat 
insignitus, dicente ipso ad Moysen: Hec dices domui 
Jacob, et annuntiabis filiis Israel. Et paulo post: Et vos 
eritis mihi regnum sacerdotale et gens sancta. Basilica 
vero grandis, que erat extra atrium sacerdotum, in quo 
omnis populi multitudo adorare, sive ad verbum audien- 
dum confluere solebat, carnalium in sancta ecclesia vitam, 
moresque secularium figuraliter insinuat, quibus dicit 
apostolus: Et ego, fratres, non potui vobis loqui quasi 
spiritualibus, sed quasi carnalibus, tanquam parvulis in 
Christo lac potum vobis dedi, non escam. Qui bene per 
basilicam grandem designatur, quia absque ulla dubietate 
multo major est in sancta ecclesia talium quam perfecto- 
rum numerus. Sed quantum numero prestant, tantum 

succumbunt merito. Unde apte basilica hec grandis, etsi 
plurimos capit, non eos tamen in interiora templi deaurati, 
non ad altaris officium, non in ipsum saltem atrium sacer- 
dotum intromittit; quia carnales quique atque infirmi 
adhuc in ecclesiis, etsi ob meritum castz fidei ac pietatis 
Deo devoti, ad electorum sortem pertinent, longe tamen 
abest ut illis aquentur, qui cum fiducia proloquuntur: 
Non enim audeo aliquid eorum loqui, que per me non efficit 
Christus in obedientiam gentium, verbo et factis. Et iterum: 
Bonum certamen certavi, cursum consummavi, fidem ser- 
vavi, de ceetero reposita est mihi corona justitiz. Acce- 
debat quidem vulgus usque ad atrium sacerdotum, et 
hostias suas ad hujus usque Januam deferebat susceptas a 
sacerdotibus, atque 1n altari oblatis oculis prosequebatur. 
In ipsum etiam templum cum aperiebatur, intuitum suum 
alonge dinigebat, nec tamen atrium sacerdotum intrandi 
facultatem habebat; verum de inferioribus clamabat ad 
Dominum, quia nec carnalium in ecclesia simplicitas a 
Domino despicitur, quando fideliter ea quz valent, vota 
pietatis offerunt. Dirigunt enim visus a longe in templum 
Dei, cum vitam sublimium discere et imitari sedulo con- 
gaudent, et quos virtutis imitatione sequi nequeunt, piz 
venerationis affectu amplectuntur. Vident hostias sacer- 
dotum in altari igne sacrosancto consumi, quia magna 
operum przmia cognoscunt a Domino per Spiritum Sanc- 
tum dignanter accipi. Adferunt et suas hostias ad atrium 
sacerdotum offerendas Domino per illos, dum bona quz 
prevalent operantes, majorum ac doctiorum et firmantur 
exhortatione, et intercessione commendantur. Offerunt 
etiam tunc hostias suas sacerdotibus per eos Domino com- 
mendandas, cum sanctis quibusque egentibus necessaria 
mundi hujus, quibus ipsi abundant, summz mercedis 
intuitu tribuunt, Domino admonente ac dicente: Facite 
vobis amicos de mammona iniquitatis, ut cum defeceritis, 
recipiant vos in zterna tabernacula. Et quicumque (in- 
quit) potum dederit uni ex minimis meis, calicem aquz 
frigid tantum in nomine discipuli, Amen dico vobis, non 
perdet mercedem suam. Ac sic utrorumque hostias unus 

idemque in altari Dei ignis absumit, quando Dominus 
eleemosynas divitum, quibus ministraverunt sanctis, una 
cum magnis eorumdem sanctorum virtutibus suo intuitu 
ac retributione dignas judicat. Multitudo ergo creden- 
tium, qui, relictis possessionibus, uno corde et anima Do- 
mino serviebant, ipsa est templum Dei, et locus intra 
atrium sacerdotum specialiter illi consecratus. Porro basi- 
lica grandis, et orantes in ea circa atrium sacerdotum in 
gyro, figuram gestant eorum, qui eodem tempore crede- 
bant ex gentibus in Syria et Antiochia, czterisque pro- 
vinciis et civitatibus, quibus apostoli et seniores qui erant 
in Hierosolymis nihil amplius imponebant oneris, quam 
abstinerent se ab idolis immolato et sanguine, et suffo- 
cato, et fornicatione. Quorum tamen oblationibus vole- 
bant pauperes sanctorum, qui erant in Hierosolymis, sus- 
tentari, quatenus eis carnalia sua ministrantes, spiritualium 
eorum possent fieri participes. Barnabas vero et Paulus 
cum sociis suis qui oblationes eorum accipientes Hiero- 
solymam deferebant, ipsi sunt sacerdotes, qui oblationes 
suscipientes, ad altare Domini consecrandas perducebant, 
quia devotionis eorum, sanctis pro illis orare deberent, 
attulerunt. Atrium ergo quod positum inter locum vulgi 
et sacerdotum medium erat, divisionem illam significat ; 
quee carnales in sancta ecclesia nuper quidem incipientes 
viam justitize ab arce perfectorum, non quidem sorte elec- 
tionis, sed meritorum quantitate discernit. Namque car- 
nales sufficere sibi credunt, si fidem, spem, et caritatem, 
operum quoque munditiam habeant. Perfecti autem et 
hzec habent, et insuper verbo preedicando laborant, pau- 
peribus omnia sua tribuunt, vigiliis, jeyunus, hymnis, et 
canticis spiritualibus, sacris quoque lectionibus operam 
dant, persecutiones, pericula propter justitiam tolerant, et 
cetera quee se fecisse cum sociis Paulus gloriatur, prompta 
devotione mentis exequuntur. Unde bene atrium sacer- 
dotum tribus ordinibus lapidum politorum, et uno ordine 
lignorum cedri sedificatum esse memoratur. Tres quippe 
ordines sunt lapidum politorum, fides, spes, caritas. Et 
recte politorum, quia certe necessaria est discenda solertia, 

quo quisque modo quid credere, quid sperare, seu quid 
diligere debeat, dinoscat. Unus autem ordo lignorum 
cedri, ipsa est bona operatio sine corruptione simulationis 
exhibita, sine cujus superadjectione, fides, spes, caritas, 
vera esse non valet. Dictum namque est szpius, quod 
ligna cedri propter odoris gratiam, et imputribilem suze 
nature potentiam, perseverantiam, famamque pize de- 
signent actionis. Ad hoc atrium usque universi conscen- 
dunt electi, qui fide, spe, et dilectione atque opere Deo 
placere appetunt. Hoc alta meritorum gratia transcen- 
dunt perfecti, cum in tantum virtutum culmine profi- 
ciunt, ut dicere suis auditoribus possint: Imitatores nostri 
estote, sicut et nos Christi; glorianturque et dicunt: 
Nescitis quoniam angelos judicabimus, quanto magis secu- 
laria ? 

Cap. xvit. Anno quarto fundata est domus Domini, &c.] 
Patet allegoriz sensus, quare septem annis edificata sit do- 
mus Domini: quia nimirum sancta ecclesia toto hujus seculi 
tempore, qui sex dierum circuitu peragitur, ex electis con- 
struitur animabus, et cum fine seculi suum quoque cre- 
mentum ad finem ipsa perducit. Vel certe septem annis 
zedificatur, ob significationem gratize spiritualis, per quam 
ecclesia solum ut sit ecclesia, percipit. Septem quippe 
dona Sancti Spiritus enumerat Esaias, sine quibus nemo 
vel fidelis effici, vel fidem servare, vel merito fidei ad 
coronam potest pervenire justitiz. Quod autem in sep- 
timo anno, et in octavo ejus mense perfecta est domus 
Domini in omni opere suo, et in universis utensilibus, ad 
futurum seculum diemque judicii pertinet, quando ad tan- 
tam jam perfectionem sancta ecclesia perveniet, ut quid ei 
amplius addi possit, inveniri non possit. Habebit enim 
tunc, quod pius ille desiderator supplex a Domino quere- 
bat, dicens: Domine, ostende nobis Patrem, et sufficit 
nobis. Constat enim quia dies judicii szpe in scripturis 
octonario numero typice exprimitur, eo quod hoc seculum, 
quod septem diebus currit, sequatur. Unde et propheta 
Psalmo titulum pro octava imposuit, quem ob metum 
ejusdem districti judicis cantavit, ita incipiens: Domine, ne 
in ira tua arguas me, neque in furore tuo, et reliqua. Sed 

non contemnenda nascitur quzstio, quomodo dicatur 
domus Domini in mense octavo perfecta in omni opere 
suo et in universis utensilibus; cum in sequentibus lega- 
tur, mense septimo perfectionem et dedicationem ejus esse 
completam. Neque autem incredibile est, quod septem 
quidem annis templum edificans Salomon, octavo mense 
octavi anni perfecerit, vel usque ad septimum anni noni 
mensem, dedicationem perfecte distulerit. Unde potius 
verisimile videtur, domum septem annis ac septem mensi- 
bus zdificatam, ita ut eodem mense septimo dedicationis 
sit celebrata soJennitas, ac die vicesimo tertio ipsius mensis, 
ut verba dierum narrant, populum Salomon ad tabernacula 
sua dimiserit, sicque post unam septimanam, adveniente 
mense octavo, perfecta inventa sit domus Domini, et ope- 
ribus ejus videlicet universis, et ipsa dedicatione prius 
completa. Nisi forte putandum est post dedicatum tem- 
plum aliquid adhuc utensiliorum in ministeria ejus addi- 
tum fuisse, usque ad ingressum octavi mensis, accelerante 
rege, ut omnino mense septimo, qui totus erat solennis, 
templum dedicaretur; atque ita verum reperiatur utrum- 
que, et templum videlicet octavo mense in omni opere suo 
atque utensilibus perfectum, et ipsum septimo mense dedi- 
catum fuisse. Misit quoque rex Salomon, et tulit Hiram 
de Tyro filium mulieris viduz, de tribu Nephthalim patre 
Tyrio, artificem ezrarium, et plenum sapientia, et intel- 
ligentia et doctrina, ad faciendum omne opusex ere. Qui 
cum venisset ad regem Salomonen, fecit omne opus ejus. 
Et hoc mysterii gratia factum est. Artifex quippe Tyrius, 
quem adjutorem Salomon assumpsit, operis electos de 
gentibus verbi ministros significat; qui videlicet artifex 
pulchre dicitur, quia filius erat mulieris viduze de Israel. 
In qua persona solet nonnunquam presentis ecclesia tem- 
poris figurari, pro qua vir suus, videlicet Christus, morte 
gustata resurrexit, atque in ccelos ascendens, eam interim a 
se peregrinantem reliquit in terris. Non autem laboran- 
dum in explanando, quomodo hujus vidue filii sint sancti 
predicatores, cum omnes electi viritim se filios esse fa- 
teantur ecclesiz, cum etiam de eisdem predicatoribus novi 
testamenti specialiter promittatur, dicente propheta: Pro 

patribus tuis nati sunt tibi filii, constitues eos principes 
super omnem terram. Fecit autem Hiram omne opus 
Salomoni; quia nimirum sancti predicatores, dum fideliter 
ministerio verbi insistunt, opus utique Dei operantur ; 
quoniam illis loquendo foris viam veritatis aperiunt, quos 
illustrando intus ipse ad vitam preordinavit zternam. Ego 
(inquit) plantavi, Apollo rigavit ; Deus autem incrementum 
dedit. Fecit autem opus ex ere, quia illis committere 
verbum querit doctor strenuus, qui pie suscipere ac per- 
severanter custodire desiderant, quique etiam aliis pre- 
dicando latius diffamare quzcunque ipsi didicerunt, recte 
satagunt. Aris namque metallum valde esse durabile 
constat, atque omnimodo sonorum. 

Cap. xvitl. Et finzit duas columnas ereas, &c.| Hz 
sunt columne, de quibus Paulus ait: Jacobus et Czphas 
et Joannes, qui videbantur columne esse, dextras dederunt 
mihi et Barnabz societatis; ut nos in gentes, illi autem in 
circumcisionem. Quibus verbis quasi exponere videtur 
mysterium columnarum materialium, et quid videlicet 
figuraverint, et quare duz sint facte. Apostolos namque 
et doctores cunctos spirituales significant, fortes nimirum 
fide et opere, et contemplatione ad superna erectos. Duz 
sunt autem, ut et gentes et circumcisionem predicando in 
ecclesiam introducant. Stabant in porticu ante fores tem- 
pli, et ingressum illius, suo decore ac pulchritudine, ex 
utraque parte mirabiliter ornabant. Ostium autem templi 
Dominus est, quia nemo venit ad Patrem, nisi per illum: 
et sicut alibi dicit, Ego sum ostium ; per me si quis intro- 
ierit, salvabitur. Quod videlicet ostium columnz ab utro- 
que latere coram posite circumstant, cum ministri sermonis 
utrique populo introitum regni ccelestis ostendunt, ut sive 
a luce scientiz legalis quisque, seu ex rigore gentilitatis ad 
fidem evangelii venerit, habeat paratos eos, qui iter sibi 
salutis et verbo monstrent et exemplo. Vel certe quia de 
eis columnis in libro Paralipomenon ita scriptum est, Ipsas- 
que columnas posuit in vestibulo templi, unam a dextris, 
et alteram a sinistris; ideo sunt facte due columne, atque 
ita disposite ut nobis et in prosperis et in adversis 

VOL. VIII. Y 


322 DE TEMPLO SALOMONIS. 


ingressum patriz ceelestis ante oculos mentis habendum 
esse doceant. Hinc etenim Paulus columna utique domus 
Domini excellentissima, per arma justitiz nos a dextris et 
a sinistris communiendos esse, suis suorumque sedulus 
hortatur exemplis; ut nec prosperis delectati, nec fracti 
asperis, a regia vitz via, qua ad promissam nobis heredita- 
tem patriz ccelestis gradiendum est, ulla in parte decline- 
mus. Notandum sane in hac sententia Paralipomenon, 
quam posui, quod eadem porticus templi etiam vestibulum 
templi vocabatur; et quod in prophetis legimus, Inter 
vestibulum et altare orabant sacerdotes ; inter porticum et 
altare debere intelligi, Bene autem utraque columna 18 
cubitos altitudinis habere memoratur. Ter etenim seni, 
decem et octo faciunt. Tria vero ad fidem pertinere propter 
sanctam Trinitatem, sex ad operationem, quod in eo die- 
rum numero mundus sit factus, luce clarius est. Et tria per 
sex multiplicantur, cum justus qui ex fide vivit, cognitio- 
nem piz credulitatis executione bonz actionis accumulat. 
Columna namque ante fores templi decem et octo cubitos 
alta est, cum preedicator quisque egregius palam cunctis 
insinuat, non nisi per fidem et opera justitiz nos ad 
supernz gaudia vite posse pervenire. Quamvis possit et 
hoc altius intelligi, quod nomen Jesu apud Grecos ab hoc 
numero incipiat. Prima enim litera nominis Jesu apud 
eos decem, secunda octo significat. Et apte octodecim 
cubitos alte sunt columnze domus Dei; quia doctores 
sancti, immo omnes electi, ad eum finem bene vivendo in- 
tendunt, ut Conditorem suum facie videre mereantur ad 
faciem. Neque enim ultra quid querere habebunt, cum 
ad eum, quiest super omnia, pervenerint. Et linea cubito- 
rum duodecim ambiebat columnam utramque. Linea cu- 
bitorum duodecim, norma est apostolicz institutionis ; que 
nimirum linea ambit columnam utramque, cum quisque 
doctor sive Judzis sive gentibus predicare missus, ea 
tamen facere curat, ea docere, que sancta per apostolos 
accepit ac didicit ecclesia. Nam si quis aliter vivere sive 
preedicare voluerit, et vel apostolica decreta spernere, vel 
pro suo libitu nova quzelibet statuere maluerit, non est talis 

columna templo Dei apta; quia dum apostolica statuta se- 
qui contemnit, quasi vel exilitate inertiz suz vel elationis 
tumidz grossitudine duodecim cubitorum line non con- 
venit. Has nimirum lineas Dominus templi sui columnis 
circumdedit, cum missis ad docendas baptizandasque 
omnes gentes discipulis ait: Docentes eos servare omnia, 
quzecunque mandavi vobis. Qui ergo servat, ac docet 
omnia quzcunque mandavit apostolis Dominus, neque alia 
superaddens, neque horum quidpiam preeteriens, ipse pro- 
fecto est columna in domo Dei, que est ecclesia, et firma- 
mentum veritatis, qualem fore Timotheum monuit aposto- 
lus Paulus. Verum quia absque scientia scripturarum non 
potest esse firma vel vita vel loquela doctorum, apte sub- 
ditur: Duo quoque capitella fecit, quae ponerentur super 
capita columnarum, fusilia ex zre. Quinque cubitorum 
altitudinis capitellum unum, et quinque cubitorum altitu- 
dinis capitellum alterum. Capita enim columnarum, hoc 
est suprema pars earum, precordia sunt doctorum fidelium, 
quorum Deo devotis cogitationibus, sicut capite membra, 
ita ipsorum omnia opera diriguntur et verba. Duo autem 
capitella, que his capitibus erant superposita, duo sunt 
testamenta, quorum meditationi atque observantiz doc- 
tores sancti toto et animo subduntur, et corpore. Unde 
bene utrumque capitellum quinque cubitos habebat altitu- 
dinis ; quia nimirum quinqgue libris scriptura Moysaice 
legis comprehensa est, quinque etiam seculi extates tota 
veteris testamenti series complexa est. Novum vero testa- 
mentum non alia nobis preedicat, quam quze Moyses pre- 
dicanda per hoc preedixerat, et prophetz. Unde Dominus 
Judzis veteris testamenti literee frustra adherentibus, et 
gratiam novi spernentibus, ait: Si crederetis Moysi, crede- 
retis forsitan et mihi; de me enim ille scripsit. Scripsit 
enim Moyses de Deo, et multa figuraliter, et illud apertis- 
sime, cum promissum narrat Abrahe per Dominum, quia 
in semine tuo benedicentur omnes familie terre ; et cum 
per se ipse dicit filiis Israel, Quia prophetam vobis suscita- 
bit Dominus Deus vester de fratribus vestris, tamquam 
meipsum audietis, juxta omnia quzcunque locutus fuerit 
¥ 2 

vobis. Cujus presagii admonuit discipulos vox Patris de 
celo, cum apparente illis Domino in gloria, inter ipsum 
Moysen et Heliam, in monte sancto intonuit, ita dicens: 
Hic est Filius meus dilectus, in quo mihi bene complacul, 
ipsum audite. Cum ergo admirabili divine operationis 
concordia, et primo novi testamenti gratia in velamine 
erat veteris condita, et nunc sacramenta veteris testamenti 
per lucem sunt novi revelata, quasi capitellum utriusque 
columnz quinque est cubitos altum ; quia videlicet mani- 
festum est, quod in testamento veteri, cujus sacramenta vel 
in quinque libris legis presignata, vel in quinque etatibus 
omnia sunt plenius comprehensa, evangelicee quoque per- 
fectionis est insita gratia. Sicque fit, ut preedicator quis- 
que egregius, sive ad Judzos, seu mittendus ad gentes, 
consono divinorum eloquiorum testimonio confirmatus, 
certamen fidei, et operis rectitudinem, absque errore con- 
servet; noveritque docens proferre de thesauro suo nova et 
vetera. Non solum autem testamenta sibi invicem divino- 
rum sacramentorum relatione concinunt, sed et omnes, qui 
in eorundem testamentorum libris scripti continentur electi, 
una fide preediti, eademque sunt ad invicem caritate con- 
nexi. Unde apte de ipsorum capitellorum factura sub- 
infertur: Et quasi in modum retis, et catenarum sibi 
invicem miro opere contextarum, utrumque capitellum 
columnarum fusile erat. Quod in libro Paralipomenon 
ita scriptum est, Nec non et quasi catenulas in oraculo 
et superposuit eas capitibus columnarum. Species namque 
catenarum, similitudo retis in capitellis, varietas est virtu- 
tum spiritualium in sanctis, de qua Domino canitur in 
Psalmis: Astitit regina a dextris tuis in vestitu deaurato, 
circumdata varietate ; hoc est, in vestitu fulgide dilectionis 
circumamicta varietate diversorum charismatum. Vel certe 
multiplex contextio catenarum, et retis expansio, multi- 
farias electorum personas insinuat ; quze cum verbis sanc- 
torum predicatorum fideliter auscultando, atque obediendo 
adheerent, quasi columnarum capitibus superposite cate- 
nule miraculum suze connexionis cunctis aspectantibus 
prebent. He etenim caten: miro sibi invicem sunt opere 

contexte ; quia mirabili prorsus gratia Spiritus Sancti 
actum est, ut vita fidelium et locis et temporibus, et gradu 
et conditione, et sexu et ztate, multum secreta ab alter- 
utrum, nihilominus una eademque fide ac dilectione sit 
ad invicem conjuncta. Nam quod hec conjunctio fraterna 
justorum locis et temporibus disjunctorum adunatione fiat 
donorum spiritualium, sequentibus quoque verbis ostendi- 
tur, cum de capitellorum factura adjungitur: Septena 
yersuum retiacula in capitello uno, et septena retiacula in 
capitello altero. Septenario namque numero Spiritus Sancti 
solet gratia designari, Joanne attestante in Apocalypsi; 
qui cum vidisse se diceret Agnum habentem cornua septem 
et oculos septem, mox exponendo subjunxit, Qui sunt 
septem Spiritus Dei, missi in universam terram. Quod 
propheta Esaias apertius explicat, cum de nascituro Do- 
mino in carne loquens: Requiescet (inquit) super eum 
Spiritus Domini, Spiritus sapientiz et intellectus, Spiritus 
consilii et fortitudinis, Spiritus scientiz et pietatis, et 
replebit eum Spiritus timoris Domini. Septena ergo ver- 
suum retiacula erant in capitello utroque, et patres utrius- 
que testamenti per gratiam unius ejusdemque Spiritus 
septiformis, ut essent electi, acceperunt. Et fecit columnas 
et duos ordines per circuitum retiaculorum singulorum, ut 
tegerent capitella. Duo quidem ordines erant retiaculorum 
in gyro capitelli, sed uterque ordo septemplici versuum 
numero currebat, donec circumacto capitello rursum in 
seipsum, quasi circulo facto, rediret. Heec figura sacra- 
menti in abdito non est, quare duo retiaculorum sint 
ordines, cum constet geminz discretionis esse virtutem 
dilectionis; quando videlicet Deum ex toto corde, et ex 
tota anima, tota virtute, et proximum tanquam nosipsos 
amare precipimur. Sed uterque ordo ille septem habet 
versuum retiacula; quia nec Deus absque gratia Spiritus 
Sancti potest amari, nec proximus. Manet namque sen- 
tentia veridica, quia caritas Dei diffusa est in cordibus 
nostris, non ex merito nostro, sed per Spiritum Sanctum 
qui datus est nobis. Ubi autem caritas Dei, 1bi profecto 
et proximi diffunditur in cordibus fidelium, quia nimirum 
una sine altera haberi nequaquam valet. Facta sunt autem 

retiacula hec, ut tegerent capitella, hoc est undique in 
gyro circumdarent ; quia omnis scripture sanctz pagina, 
cum recte intelligitur, gratiam per omnia caritatis sonat 
ac pacis. Capitellum etenim divinorum eloquiorum, retia- 
cula sunt vincula mutuz dilectionis. Et retiaculis tegun- 
tur capitella, cum sacra eloquia, ut ita dixerim, dono cari- 
tatis undique probantur esse restituta. Nam et in eis, 
quz non intelligimus in scripturis, caritas late patet. 
Bene autem de eisdem retiaculis sive capitellis adjungitur : 
Que erant super summitatem malogranatorum. Malo- 
granata namque, quorum natura est, uno foris cortice 
multa interius grana circumdare, apte in figura sanctz 
ponuntur ecclesiz, que catholica unius fidei munimine 
innumera electorum agmina solet includere. Potest autem 
et uniuscujusque justitiam moresque designare, qui velut 
plurima uno cortice grana circumplectens, multa cogitatio- 
num virtutumque spiritualium insignia, ne forte diffluant, 
firma fidei et humilitatis curat vallare custodia. Et apte 
prorsus mysterio capita columnarum malis granatis erant 
in gyro circumdata; quia sanctos doctores necesse est 
priorum vitam fidelium ad memoriam revocare, eorumque 
exemplis semper actus suos ac sermones omni ex parte 
communire; ne si aliter forte, quam illorum habet regula, 
vixerint aut docuerint, errent. Sicut ergo retiaculorum 
admiranda connexio, unitatem designat fidelium, que est in 
vinculo pacis; ita etiam mala granata eandem ipsam typice 
denuntiant unitatem, que innumeros per orbem populos in 
unam fidei catholicz regulam cohibet. Vel certe mirabilis 
retiaculorum connexio, manifestam omnium fidelium con- 
cordiam demonstrat; malorum granatorum vero positio 
internas animi virtutes, que ab aliis videri nequaquam 
queunt, exprimit; patientiam videlicet, humilitatem, be- 
nignitatem, modestiam, et czetera hujuscemodi. Et quasi 
pulcherrima foris pomorum superficies apparet, sed inclusa 
intus granorum copia non paret, cum pia sanctorum opera- 
tio palam cunctis ostenditur ; sed ea quz intus est, fidei, 
spel, ac dilectionis, ceterorumque animi bonorum gratia non 
cernitur. Cum ergo dictum sit de retiaculis, ut tegerent 
capitella, quae erant super summitatem malorum granato- 

rum, videtur juxta ordinem operis illius, quia mala granata 
fuerint facta in circuitu capitellorum, a parte inferiori, 
atque ex eisdem malis granatis orirentur retiacula, quibus 
capitella ex parte aliqua tegerentur. Patetque figura mys- 
teril, quia retiacula super summitatem fuerint malorum 
granatorum adnexa, que ad unam pene significationem 
sive personarum seu virtutem pertinent spiritualium. Sci- 
mus enim virtutes de virtutibus nasci, et sanctos ambulare 
de virtute in virtutem, donec videatur Deus deorum in 
Sion. Unde et apostolus: Scientes (inquit) quia tribula- 
tio patientiam operatur, patientia autem probationem, pro- 
batio vero spem. Sed et in ipso universali electorum col- 
legio varie sibimet invicem succedunt persone justorum, 
minoresque majorum ac predecessorum suorum gaudent 
fideliter adhzrere vestigiis eorumque dictis sive scriptis, 
ne forte in errorem labi possint, inniti. Retiacula ergo 
super summitatem sunt malorum granatorum apposita, 
cum concordia caritatis perfectis fuerit superadjecta operi- 
bus. Et cum utroque virtutis munere, et operatione vide- 
licet, et caritate, vita sanctorum clarescit, quasi circulum 
malorum granatorum in capitellis columnz concatenatio 
retiaculorum superaddita comitatur. Et quoniam omnia 
virtutum dona presentium ad xterne gloriam remunera- 
tionis, que per evangelium est nobis promissa ac minis- 
trata, respiciunt, apte subjungitur: Capitella autem que 
erant super capita columnarum, quasi opere lili fabricata 
erant in porticu, quatuor cubitorum. Quid per lilia nisi 
superne claritas patriz, atque immortalitatis floribus re- 
dolens, paradisi designatur ameenitas? Quid per quatuor 
cubitos, nisi evangelicus sermo, qui introitum nobis 
zeternz beatitudinis illius promittit, et iter, quo ad hanc 
perveniatur, ostendit>? Cum ergo sancti doctores pro- 
missa nobis limina regni ccelestis in quatuor sancti evan- 
gelii libris ostendunt, quasi capita columnarum opus in se 
hlii quatuor cubitorum exhibent. Ubi notandum juxta 
literam, quia cum opus lilii in capitellis quatuor cubitorum 
esse memoratur, neque addidit latitudinis aut altitudinis, 
lectoris utique judicio, utrum in altitudine an in latitudine 
intelligi debeat, relictum est. Constat autem absque ulla 

prorsus dubietate, quia columna, quam duodecim cubito- 
rum restis ambiebat, quatuor habebat cubitos grossitudinis. 
Omnis etenim circulus quantum habet spatii in diametro, 
tantum habet ter in gyro. Denique mare zneum, quia 
diametrum habebat decem cubitorum, ut in sequentibus 
legitur, consequenter habebat triginta cubitos in gyro. 
Verum quia dicitur opus lilii quatuor fuisse cubitorum, 
sive latitudinem seu designet altitudinem, nihilominus 
ratio figure perspicua est; quia non nisi per evangelium 
exoptatissima illa mundo vox insonuit, dicens: Poeni- 
tentiam agite, appropinquabit enim regnum celorum. 
Quod vero sequitur: Et rursum alia capitella in summi- 
tatibus columnarum desuper, juxta mensuram columne, 
contra retiacula; juxta mensuram columne dicit, tante 
altitudinis quantz erat et columna, cujus tamen altitudo 
quanta fuerit, minime narratur. Hzec autem capitella 
qualiacunque et quantacunque fuerint (non enim men- 
suram eorum aperte scriptura designat) more hhorum 
videntur esse apposita; de quorum factura si quid mysti- 
cum inquirere delectat, illam regni perennis sublimitatem 
potest non incongrue designare, quam nec oculus vidit, 
nec auris audivit, nec in cor hominis ascendit, que pre- 
paravit Deus diligentibus se. Post lilia etenim quatuor 
cubitorum, alia sunt apposita capitella, quorum altitudo 
quanta fuerit, non dicitur; quia multa quidem de celesti 
beatitudine in evangelio legimus, quod videlicet ibi mundi 
corde Deum videbunt, quod erunt zquales angelis Dei, 
quod non nubunt, neque nubentur, quod nec mori ultra 
poterunt, quod ubicunque est Christus, ibi et ministn ejus 
erunt, quod manifestabit seipsum illis, quod palam de Patre 
annuntiabit eis, quod gaudium visionis ejus nemo tollet ab 
eis. Sed ipsa species horum que diximus, ipse status 
et conversatio patriz ipsius ccelestis, quomodo sese habeat, 
solis eis qui hanc intrare meruerunt, ejus civibus patet. 
Unde bene factura sive altitudo horum capitellorum, que 
supra lilium erant, ut incomprehensibilis esset terrestribus, 
qualitas coelestis habitationis insinuatur; de qua tamen 
hoc minime latet, quia omnes ibi communi felicitate divine 
visionis fruuntur, tanto quisque sublimius, quanto mun- 


DE TEMPLO SALOMONIS. 329 


diores ad eum videndum oculos habuerit cordis. Qui 
enim dixit, Benedixit omnes timentes Deum, pusillos cum 
majoribus; ipse dixit, Quia tu reddes singulis secundum 
opera eorum. Communis ergo ibi benedictio omnium 
erit electorum. Attamen pro distincta operum qualitate, 
multz sunt mansiones beatorum in una eademque domo 
Patris eterna in celis: quod in harum quogque structura 
columnarum mystice reor esse designatum, cum dicitur: 
Et rursus alia capitella in summitate columnarum de- 
super, Juxta mensuram columne, contra retiacula. Juxta 
mensuram quippe columre fiunt capitella desuper, cum 
sancti doctores, immo omnes justi, eorundem doctorum 
vestigia sequentes, preemia superne retributionis, secun- 
dum merita piz recipiunt operationis. Contra retiacula 
quoque fiunt eadem capitella, quia juxta modum dilectio- 
nis, qua sibi ad invicem in hac vita fraternitas sancta 
copulata est, supernorum quoque civium societate in prz- 
sentia sul Creatoris conjungetur in celis. Verum quod 
eadem supernorum societas civium utriusque populi fideli- 
bus tribuitur, recte subjungitur: Malorum granatorum 
autem ducenti ordines erant in circuitu capitelli secundi. 
Diximus mala granata totius sanctz ecclesiz typum 
tenere ; centenarius vero numerus, qui ad dexteram ma- 
num primus pervenit, nonnunquam vitam zterne beatitu- 
dinis figurare consuevit. Duplicatur autem hic numerus 
malorum granatorum in circuitu capitelli secundi, ut in- 
sinuetur mystice, quod utriusque testamenti populus ad- 
unandus in Christo ad zterne vite sit introducendus coro- 
nam. Cui figure convenit hoc, quod de apostolis post 
resurrectionem Domini piscantibus scriptum est, cum ipsum 
in litore stantem viderunt: Non enim longe erant a terra, 
sed quasi cubitis ducentis, trahentes rete piscium. Per 
ducentos autem cubitos rete plenum magnis piscibus dis- 
cipuli ad Dominum trahunt, effectum suz resurrectionis 
in litore monstrantem, cum sancti pa:edicatores et Judzis 
et gentibus verbum fidei committunt, atque utriusque 
populi electos a fluctibus przsentis seculi extractos, ad 
future gloriam pacis et immortalitatis perducunt. Cir- 

cuitus ergo capitelli secundi ducentos habet ordines malo- 
rum granatorum, cum sublimitas regni ceelestis, utriusque 
populi electos in una beatitudinis arce colligit. Et statuit 
duas columnas in porticu templi. Cum statuisset colum- 
nam dexteram, vocavit eam nomine Jachin, id est, firmitas. 
Similiter erexit secundam columnam, et vocavit nomen 
ejus Booz, id est, in robore. Dextera columna, ut supra 
diximus, exprimit figuram doctorum, qui primitivam in 
Hierosolymis instituerunt ecclesiam; secunda eorum qui 
ad preedicandum gentibus destinati sunt. Vel certe dex- 
tera columna eos significat, qui venturum in carne Domi- 
num prophetando preedixerant; secunda illos, qui hunc 
jam venisse, et mundum suo sanguine redemisse, testantur. 
Et apte vocabulo simili ambz censebantur columne, cum 
una firmitas, altera in robore dicta est; ut una fidei et 
operis fortitudo cunctis inesse doctoribus monstraretur, 
nostrique temporis inertia notaretur, ubi se nonnulli doc- 
tores, sacerdotes et columnas Dei videri, atque appellari 
volunt, cum nihil in se prorsus firme fidei ad contemnen- 
das seculi pompas, ac desideranda invisibilia bona, nihil 
habeant roboris ad corrigendos, nihil industriz saltem 
ad intelligendos eorum, quibus przlati sunt, errores. 

Cap. xix. Fecit quogue mare fusile, &c.| Mare hoc 
fusile in figuram lavacri salutaris, quo in remissionem 
peccatorum emundamur, factum est. Namque sacerdotes 
in eo lavabantur, ut verba dierum aperte testantur. Sacer- 
dotes autem constat omnes electos typice in scripturis 
vocari, eo quod sint membra summi sacerdotis Domini 
nostri Jesu Christi. Et recte huic vasi nomen maris 
scriptura indidit, in memoriam videlicet Maris Rubri, in 
quo prius per extinctionem Aigyptiorum, et populi Dei 
liberationem, forma baptismi precessit, exponente Apos- 
tolo ac dicente: Quoniam omnes patres nostri sub nube 
fuerunt, et omnes mare transierunt, et omnes in Moyse 
baptizati sunt in nube et in mari. Sacramentum autem 
baptismi, et vite nobis munditiam acquirit in hoc seculo, 
et vita nobis zterne gloriam promittit in futuro. Quod 
utrumque in mari hoc zneo una sententia designatur, cum 

esse decem cubitorum a labio usque ad labium perhibetur. 
Decem namque preceptis, in lege Dominus omnia que 
facere debeamus, expressit. Denario sque mercedem 
benefactorum signavit, cum hunc in vinea laborantibus 
dandum esse preedixit. Erat ergo mare decem cubitorum 
a labio usque ad labium; quia a primo baptizato in nomine 
Jesu Christi usque ad ultimum, qui in fine seculi credi- 
turus, et baptizandus est, omnis fidelium chorus unam 
eandemque viam veritatis ingredi, et communem debet a Do- 
mino coronam sperare justitiz. Rotundum erat in circuitu, 
ut orbis universus in gyro lavacro vite a sorde peccatorum 
designaretur esse mundandus ; de quo bene subditur, Quin- 
que cubitorum altitudo ejus; quia nimirum quicquid visu, 
quicquid auditu, quicquid olfactu, quicquid gustu, quicquid 
tactu delinquimus, totum hoc nobis gratia Dei per ablu- 
tionem vivifici fontis relaxat. Sed non sufficit preterito- 
rum remissio peccatorum, si non quisque bonis deinceps 
insistere studuerit operibus; alioquin diabolus qui exierat 
de homine, si hunc a bonis vacare actibus viderit, multi- 
plicius redit, facitque novissima hominis illius pejora priori- 
bus. Unde apte subditur: Et resticula triginta cubitorum 
cingebat illud per circuitum. Per resticulam namque 
disciplina praceptorum ccelestium, qua a nostris volupta- 
tibus religamur, potest apte signari, scriptura teste; quia 
funiculus triplex difficile rumpitur; quia nimirum obser- 
vatio mandatorum Dei, que in cordibus electorum, fide, 
spe, et dilectione superne retributionis firmata est, nullo 
temporalium rerum potest obstaculo dissolvi. Et resticula 
mare ambit, cum sacramentum baptismi quod accepimus, 
pus communire operibus studemus; que nimirum resti- 
cula apte triginta dicitur esse cubitorum. Quinquies 
etenim seni triginta faciunt. Senario autem numero, in 
quo Deus hominem fecit cum non esset, et cum perisset, 
refecit, recte bona operatio etiam nostra figuratur. Et sex 
per quinque multiplicantur, ut ad triginta pervenias, cum 
omnes nostri corporis sensus divinis humiliter subjugamus 
imperis. Possumus autem et aliter hunc tricenarium 
mystice maris numerum non inconvenienter accipere ; 

ter etenim deni, triginta faciunt. Et genus humanum 
post diluvium ex progenie trium filiorum Noé, latitudi- 
nem totius orbis implevit. Sem quippe prosapia Asiam, 
Cham posteri Africam, Japhet soboles Europam et insulas 
maris obtinuit. Et quia mysterium baptismi cum execu- 
tione bonorum operum, et spe celestium przmiorum, 
cunctis erat nationibus ministrandum, apte resticula tri- 
ginta cubitorum mare illud, in quo baptismatis unda 
figurabatur, cingebat. Sed et hoc dicendum, quod Domi- 
nus triginta habens annos etatis venit ad Jordanem bap- 
tizari a Joanne. Qui quoniam baptismate suo, quod tri- 
cenarius accepit, undam nobis lavacri salutaris consecravit, 
recte mare, quod nostrum baptisma figurabat, tmginta 
cubitorum restis circuibat; ut significaretur a dono illius 
qui baptisma sine peccato subiit, baptisma nobis omnibus 
in eum credentibus in remissionem peccatorum dedicari. 
Et sculptura subter labium circuibat illud decem cubitis 
ambiens mare. Duo ordines sculpturarum histniatarum 
erant fusiles. Cum preedictum sit supra, quod resticula 
triginta cubitorum mare circumierit, et nunc addatur, 
quod sculptura hoc subter labium posita decem cubitis 
ambierit ; patet ex utraque relatione, quod vas erat in 
modum lilii repandum ac diffusum, quod a triginta cubitis 
circuitus, quos habebat in labio, usque ad decem est cubi- 
tos coaptatum. Sculptura autem histriata est, que histo- 
rias rerum aliquas imitatur. Unde recte per sculpturas 
histriatas, quibus mare circumdabatur, exempla sunt prio- 
rum temporum designata, que necesse est nos solerter 
intueri, ut videamus quibus operibus sancti Deo placue- 
runt ab initio, qua obstinatione in sceleribus perdurarunt 
iniqui, quanta iniquitate ob scelera perierint reprobi; quo- 
modo in exordio nascentis seculi Cain ob malitiam invi- 
diz damnatus, Abel sit ob justitiz meritum coronatus, 
Lamech ob adulterium et homicidium maledictus, Enoch 
ob gratiam pietatis ad paradisum reductus ; quomodo post 
diluvium Cham ob impietatem a patre detestatus, Sem et 
Japhet populi ob obsequium reverentiz perpetua sint 
benedictione donati, Abraham ob meritum fidei heres sit 
4) 

divine promissionis effectus, cetera gentium multitudo 
in avita sit infidelitate relicta; qualiter adveniente in 
carne Domino, Judza ob perfidiz noxam repulsa, et 
gentilitas sit per gratiam fidei ad salutem reducta; et 
cetera hujusmodi que in utroque testamento solerter ac 
pie considerata multum studiosis quibusque prosunt. Et 
ideo forsitan duo sunt ordines sculpturarum histriatarum 
in mari zneo facti, ut hi qui fonte baptismatis imbuti 
sunt, utriusque testamenti diligenter auscultent historias, 
Ideo decem cubitorum erant in gyro, ut quoscunque in 
usdem historiis deditos, jussis ccelestibus, ac tota inten- 
tione ad superna premia suspensos esse perspexerint, hos 
imitari contendant. Bene autem sequitur: Et stabat 
super duodecim boves, e quibus tres respiciebant ad aqui- 
lonem, et tres ad occidentem, et tres ad meridiem, et tres 
ad orientem. Per boves quippe apostolos et evangelistas, 
immo omnes verbi ministros debere intelligi, Apostolo do- 
cente, cognoscimus, qui exponens mandatum legis, quo 
dictum est: Non alligabis os bovi trituranti. Numquid 
de bobus (inquit) cura est Deo? an propter nos utique 
dicit; nam propter nos scripta sunt, quoniam debet in 
spe qui arat, arare, et qui triturat, spei sue fructus per- 
cipere. Duodecim ergo boves, duodecim apostoli sunt, 
et omnes qui vice eorum regendam susceperunt ecclesiam 
sanctam; qui nimirum boves mare sibi superpositum 
portant, cum apostoli apostolorumque successores in- 
junctum sibi evangelizandi officlum prompta implere devo- 
tione satagunt. Et tres ad aquilonem, et tres ad occi- 
dentem, et tres ad mericiem, et tres ad orientem respiciunt, 
cum in universis quadrati orbis partibus fidem sancte Trini- 
tatis preedicant. Nam et apostoli eo mysterio duodecim, 
hoc est, quater terni sunt electi, ut fidem et confessionem 
sanctz Trinitatis per quatuor mundi plagas evangelizantes 
baptizarent in nomine Patris, et Filii, et Spiritus Sancti; 
quorum videlicet apostolorum successorumque eorum ver- 
ba, actus et passiones perfacile in presenti videre, vel 
legendo cognoscere valemus; qu vero illos in futuro 
maneat gloria retributionis, necdum videre possumus. 

Unde apte subditur : Quorum posteriora universa intrinse- 
cus latitabant. Intrinsecus namque latitant universa boum 
posteriora; quia qua mercede sancti preedicatores in perpe- 
tuum donentur, in interni arbitri examine jam dispositum 
est ; sed nobis, qui adhuc foris sumus, manet omnimodis oc- 
cultum. Quibus tamen hoc esse occultum nullatenus potest, 
quia omnis qui lavacrum baptismi ad salutem accipit, et 
vitam, fidem, spem, et caritatem debet habere ; nec sine his 
tribus virtutibus quisque aliquid jam operari, neque intrare 
ad vitam valet. Unde recte subjungitur: Grossitudo autem 
luteris trium unciarum erat. Grossitudo etenim luteris 
in mari, firmitas est virtutis in baptismo. Et trium unci- 
arum est hec grossitudo, dum fidei, spei, et dilectionis 
robore perceptio baptismi communitur. Neque aliter 
proficuum esse accipientibus ostenditur, nisi harum firma 
certitudo virtutum mentem accipientium, simul et opera 
confirmet. Accipitur autem, et celebratur baptismi lava- 
crum in exemplo Dominice passionis et resurrectionis a 
mortuis; juxta quod Apostolus exponens ait, Quia qui- 
cunque baptizati sumus in Christo Jesu, in morte ipsius 
baptizati sumus. Consepulti enim sumus cum illo per 
baptismum in morte, ut quemadmodum resurrexit Chris- 
tus a mortuis per gloriam Patris, ita et nos in novitate vite 
ambulemus. Si enim complantati facti sumus similitudini 
mortis ejus, simul et resurrectionis erimus. Quod in figura 
quoque maris znei typice signatum est, cum consequenter 
adjungitur: Labiumque ejus sicut labium calicis, et fo- 
lium repandi hii. Per labium namque calicis, gustus 
Dominice passionis; per folium lilii repandi, patefacta 
claritas resurrectionis ipsius exprimitur. Nam quod in 
calice poculum passionis designetur, ait ipse Dominus, 
qui veniens ad passionem Patrem orat dicens: Pater, si 
vis, transfer calicem istum a me. Lilium vero quod comi- 
tante odoris jucundissimi gratia candidum foris colorem, 
intus ostendit aurosum, apte gloriam resurrectionis ejus 
Insinuat, qui et corporis immortalitatem foris ostendit 
discipulis, et animam divina luce coruscam, simul sibi 
inesse perdocuit. Potest etiam in lilio repando ipse Media- 

tor Dei et hominum, post passionem mortis gloria et 
honore coronatus, non inconvenienter accipi; qui ante 
passionem quidem suam, quasi clausum adhuc lilium fuit, 
cum signis miraculorum, que fecit, clarus homo refulsit; 
post resurrectionem vero et ascensionem suam repandum 
se lium supernz patriz civibus exhibuit, quod in assumta 
humanitate potentiam divine claritatis, quam habuit apud 
Patrem priusquam mundus esset, ostendit. Unde et in 
amoris Cantico lilu se vocabulo designare voluit, dicens : 
Ego flos campi, et lilium convallium. Labium ergo maris, 
in quo sacerdotes lavabantur, quasi labium fuit calicis, et 
folium repandi lilii; quia lavacrum salutare, quo membra 
summi sacerdotis efficimur, in fide nos sacrosanctz passio- 
nis ejus a peccatorum omnium labe purificat, ac purifica- 
tos ad visionem gloriz ipsius perennis intromittit: in 
quo nimirum lavacro uterque populus, circumcisionis 
videlicet et przputii, per fidem, spem, et dilectionem 
unum in Domino efficitur, ipso attestante, qui circum- 
cisionem per se predicans ait inter alia: Et alias oves 
habeo, que non sunt ex hoc ovili, et illas oportet me 
adducere ; et vocem meam audient, et fiet unum ovile et 
unus Pastor. Quod in hoc quoque mari typice figuraba- 
tur; nam sequitur, Duo millia batos capiebat. Maillena- 
rus namque numerus pro significatione perfectionis solet 
poni in scripturis; quia nimirum denarium numerum qua- 
dratum solidum facit. Decim quippe decies ducti, cen- 
tum faciunt. Que vicelicet figura jam quadrata, sed adhuc 
plena est. Verum ut in altitudinem surgat, et solida effi- 
ciatur, multiplica centum per decem, et fiunt mille. Quo 
profecto numero stabilis et insuperabilis, et velut conqua- 
drata, justorum conscientia designatur. Quacumque enim 
verteris, quadrum stabit. Sic et animus electorum nullo 
tentationum occursu novit a su rectitudinis statu incli- 
nari. Batus autem Hebreorum mensura est, quam ipsi 
bath nominant, habens modios tres. Ipsa est et ephi, 
quod et illi epha nuncupant. Sed et ephi ad mensuram 
pertinet aridarum frugun, tritici, hordei, leguminum ; 
batus vero est in speciebus liquidis, vino, oleo, aqua. 

Itaque batus, qui certz norme mensura est, opera designat 
zequitatis et justitiz, quibus hi qui in remissionem pec- 
catorum baptizantur, necesse habent institui. Batosque 
mille capiebat mare, cum aqua baptismatis plebem Jude- 
orum abluens, ad regnum ceeleste transmisit. Recipiebat 
et alios mille, cum etiam turbas nationum eodem fonte 
renatas, et operibus justitize confirmatas, ejusdem regni 
perennis fecit esse participes. Notandum sane hoc in 
loco, quia sunt qui putant lege Dei prohibitum, ne vel 
hominum, vel quorumlibet animahum, sive rerum simili- 
tudines sculpamus, aut depingamus in ecclesia aut pariete, 
aut alio quolibet loco, eo quod in decalogo legis dixerit : 
Non facias tibi sculptile, neque omnem similitudinem, que 
est in ccelo desuper, et quze in terra deorsum, nec eorum 
quze sunt in aquis sub terra. Qui nequaquam hoc puta- 
rent, si vel Salomonis opus ad memoriam revocassent, qui 
et in templo intus palmas fecit, et Cherubin cum variis 
celaturis; in columnis illus mala granata et retiacula, in 
mari quoque hoc zneo duodecim boves et sculpturas 
histriatas, sed et in basibus luterum, ut in sequentibus 
legitur, leones cum bobus, palmas, axes, et rotas, cum 
Cherubin et vario picturarum genere fecit; vel certe ipsius 
Moysi opera considerassent, qui, jubente Domino, et Che- 
rubin prius in propitiatorio, et postea serpentem fecit 
zeneum in eremo, cujus intuitu populus a ferorum serpen- 
tium veneno salvaretur. Si enim licebat serpentem ex- 
altari zneum in ligno, quem aspicientes filii Israel vive- 
rent; cur non licet exaltationem Domini Salvatoris in 
cruce, qua mortem vicit, ad memoriam fidelibus depin- 
gendo reduci, vel alia ejus miracula et sanationes, quibus 
de eodem mortis auctore mirabiliter triumphavit, cum 
horum aspectus szepe multum compunctionis soleat pre- 
stare contuentibus, et eis quoque qui literas ignorant, quasi 
vivam Dominice historiz pandere lectionem? Nam pic- 
tura Greece Gwypapla, id est, viva scriptura vocatur. Si 
licuit duodecim boves zeneos facere, qui mare superpositum 
ferentes quatuor mundi plagas terni respicerent ; quid pro- 
hibet duodecim apostolos depingere, quomodo euntes doce- 

rent omnes gentes, baptizantes eos in nomine Patris, et 
Filu, et Spiritus Sancti; viva, ut ita dixerim, pre oculis 
omnium designare scriptura? Si contra legem non fuit in 
eodem mari sculpturas histriatas in gyro decem cubitorum 
fier1, quomodo legi contrarium putabitur, si histriatas sanc- 
torum ac martyrum Christi sculpamus, sive pingamus in 
tabulis, qui per custodiam divinz legis ad gloriam merue- 
runt eterne retributionis attingere? Verum si diligen- 
tius verba legis attendamus, forte parebit non interdictum 
imagines rerum ac animalium facere, sed hec idololatriz 
gratia facere, omnimodis esse prohibitum. Denique dic- 
turus in monte sancto Dominus, Non facies tibi sculptile, 
neque omnem similitudinem ; przmisit, Non habebis deos 
alienos coram me; ac deinde subjunxit, Non facies tibi 
sculptile, neque omnem similitudinem, que est in celo 
desuper, et que in terra deorsum, nec eorum que sunt in 
aquis sub terra; atque conclusit, Non adorabis ea, neque 
coles. Quibus verbis aperte declaratur, quod illz simili- 
tudines fieri prohibentur ab omnibus, quas in veneratione 
deorum alienorum facere solent impii, quasque ad colen- 
dum atque adorandum gentilitas errabunda reperit. Czx- 
terum simpliciter hec fieri, nulla, ut reor, legis divine 
litera vetuit ; alioquin et Dominus tentantibus se Phariszis 
de tributo Czsaris reddendo, in quo nomen et imaginem 
Ceesaris expressam esse dicebant, nequaquam ita respon- 
deret, Reddite ergo que sunt Czsaris, Czsari, et quae sunt 
Dei, Deo; sed potius eorum corrigeret errorem, dicens : 
Non licet vobis percussura auri vestri imaginem facere 
Cvesari, quia talem sculpturam lex divina prohibet esse ; 
neque locutus ostenso sibi numismate census hoc diceret, 
siin eo Casaris imago causa idololatrie, et non ad judi- 
clum magis regiz potestatis esset deformata. 

Cap. xx. Et fecit bases decem eneas, &c.) Multifarie et 
multis modis una eademque nostre salutis sacramenta 
preefigurantur. Namque iidem apostoli apostolicique vin, 
qui per boves mare portantes designati sunt; designantur 
etiam per bases, quz portandis erant luteribus preparate, 
quomodo ipsi luteres ejusdem lavacri spiritualis, cujus et 

mare typum gerebant. Siquidem ut verba dierum nar- 
rant, omnia in eis, que in holocaustum oblaturi erant, 
lavabant. Holocaustum ergo Domini generaliter omnis 
electorum multitudo potest intelligi, quae juxta vocem 
precursoris baptizata est ab ipso in Spiritu Sancto et igni. 
Sicut ergo sacerdotes, qui in mari lavabantur, formam 
exprimunt eorum, qui per baptisma efficiuntur summi 
sacerdotii consortes, quod est in Domino Jesu Chnisto; 
ita etiam eorundem figuram holocausta apertissime pra- 
tendunt, cum per ablutionem baptismi gratia Spiritus 
Sancti implentur. Lavatur namque in lutere hostia, cum 
quis fidelium aqua perfunditur; offertur vero in holo- 
caustum, cum per impositionem manus episcopi, donum 
Spiritus Sancti accipit. Philippus evangelista cum pre- 
dicaret in Samaria, quid nisi in lutere templi hostias Do- 
mini lavabat? Sed quia necdum in quenquam eorum 
Spiritus Sanctus descenderat, sed baptizati erant tantum 
in nomine Domini Jesu, velut ablutz hostiz, necdum ad 
sacrosancti altaris ignem pervenerant; at cum missi illo 
Petrus et Joannes imponebant baptizatis manus, et acci- 
piebant Spiritum Sanctum, loquebanturque linguis, jam 
ad ignem altaris pervenerant hostiz, ut fierent holocaus- 
tum, quod Latine dicitur totum incensum; quia videlicet 
conscientiam illorum gratia Spiritus Sancti adimplens, 
divino fecit amore fervescere. Quia vero ad portandos 
luteres decem sunt bases factz, poterat ita mystice inter- 
pretari, quod ministri lavacri vitalis ad eterne gaudia 
beatitudinis, quz denario solet numero figurari, eos quos 
imbuunt voce, exempli opere fulciunt. Verum quia de 
illis luteribus distincte in sequentibus scriptum est, quod 
videlicet quinque ex his positi sint ad dexteram partem 
templi, et quinque ad sinistram, magis in eis quinarii 
numeri sunt intuenda mysteria. In utraque etenim parte 
templi sunt bases luterum, ut utrique Dei populo sacn 
fontis gratia designaretur esse pandenda. Et quinque 
sunt in utraque parte, ut sicut in expositione maris, quod 
quinque cubitis altum esse jam diximus, sic et in quinque 
basibus luterum demonstraretur typice, universa fidelibus, 

que per quinque corporis sensus deliquerant, per lavacrum 
baptismi esse remittenda. Sicut ergo in uno mari duode- 
cim bobus superposito unitas exprimitur baptismatis, que 
per apostolos toto erat orbi pradicanda; ita et per duos 
ordines luterum mystice ostenditur, quod gentilitas et 
Judza in unum consortium fidei per baptismatis erat 
undam colligenda. Nam etsi in geminis luteribus hostize 
lavabantur, queedam quidem a dexteris atrii, quaedam vero 
@ sinistris, uno tamen igne consumebantur altaris, ut holo- 
caustum fieret ; quia sive quis in parte circumcisionis, sive 
in preputii lavacrum Christi susceperit, uno omnes Spi- 
ritu, ut filii Dei fieri possint, sanctificantur. Hine et 
enim apostolus, Sed accepistis (inquit) Spiritum adoptionis 
filiorum, in quo clamamus, Abba Pater. Unum (inquit) 
Spiritum accepistis, in quo omnes filii adoptionis efficia- 
mini ; in quo nimirum Spiritu clamamus, Abba Pater; Abba 
videlicet qui ex Hebreeis venimus ad fidem; Pater, qui ex 
gentibus, variis quidem linguis pro diversitate nationum, 
sed unum eundemque Patrem Deum, propter unius donum 
Spiritus invocantes. Quod autem quatuor cubitorum lon- 
gitudinis, et quatuor cubitorum latitudinis, et trium cubi- 
torum altitudinis, bases singulz fuere, facile intellectu est. 
Longitudo etenim ad patientiam longanimitatis, latitudo 
ad dilatationem dilectionis, altitudo pertinet ad spem su- 
pernz retributionis. Quatuor autem sunt principales vir- 
tutes, quibus czetera virtutum structura imminet; prudentia 
scilicet, fortitudo, temperantia, atque Justitia. Et ideo 
quaternorum cubitorum erat longitudo et latitudo basium, 
quia sancti predicatores sive adversa mundi, et longitu- 
dinem exilii atque laborum presentium foris tolerent, seu 
cor in dilectione sui Conditoris suorumque proximorum 
in exultatione xterna dilatent, semper operam dare vir- 
tutibus curant, prudenter videlicet inter bona et mala dis- 
cernentes, fortiter adversa sustinentes, cor ab appetitu 
voluptatum temperantes, justitiam in operatione tenentes. 
Trium vero cubitorum fit altitudo basium, cum per exer- 
citium virtutum, quas cum patientia malorum et dilectione 
bonorum exercent, continua intentione ad Sanctz Trini- 
Z2 

tatis pervenire visionem satagunt. Et ipsum opus basium 
interrasile erat, et sculpture inter juncturas. Juncturas 
videtur dicere eas, quibus ipse luterum tabule sibimet 
invicem connexz sunt, ut scilicet ex quatuor sive quinque 
tabulis una fieret basis. Quales autem sculpturas inter 
has juncturas, id est, in ipsis suis lateribus ante et retro, a 
dextra et sinistra, et supra quoque habuerint, subdendo 
aperitur, cum dicitur: Inter coronulas et plectas, leones, 
et boves, et Cherubin, et juncturas similiter desuper. Non 
ergo plana erat illa ex parte superficies basium, sed undi- 
que versum mysticis sculpta figuris; quia mentes sanc- 
torum, immo universa conversatio eorum, virtutum in om- 
nibus gratiam pretendit, neque aliqua illas hora inanis et 
vacua preterit, in qua plis vacare operibus, vel sermonibus, 
vel certe cogitationibus desistant. Coronulas quippe in se 
sculptas habent, cum ad ingressum vite perennis infatiga- 
bili desiderio anhelant. Et plectas habent, cum inter de- 
sideria vite, que sursum est, nunquam fraternz societatis, 
quee juxta est, vincula dissolvunt. Habent inter coronulas 
et plectas leones, cum ita ad speranda ccelestia mentem 
erigunt, ita ad diligendos proximos dilatant, ut in peccantes 
quosque, qui sibi commissi sunt, fervorem asperz invec- 
tionis exercere non tardent. Habent cum leonibus boves, 
quando ipsam invectionem corripiendi cum spiritu mansue- 
tudinis exhibent ; quando in fervore corngendi nunquam 
fissam ungulam discretz actionis ad loquelam, nusquam 
verba divinz lectionis velut ruminanda in ore volvere 
cessant. Denique beatus Stephanus, basis videlicet templi 
Domini eximia, szevos leonis dentes atque ungues osten- 
dere videbatur, cum suis persecutoribus aiebat: Dura 
cervice, et incircumcisi corde et auribus, vos semper Spi- 
ritui Sancto resistitis. Quem prophetarum patres vestri 
non sunt persecuti? et cetera. Verum hec loquens, 
quantum pietatis, et, ut ita dixerim, bubule mansuetudinis 
intus in corde gestaret, ostendit, cum pro lisdem persecuto- 
ribus usque ad necem suam desevientibus, genu flectens, 
dixit: Domine, ne statuas illis hoc peccatum. Sed quia 
neque spem zternorum in ceelis, neque amorem proximo- 


DE TEMPLO SALOMONIS. 341 


rum in terris, neque fervorem zeli mordentis, neque leni- 
tatem modestiz compatientis absque sanctarum scientia 
scripturarum habere possumus, apte inter coronas et plec- 
tas, leones et boves, Cherubin esse sculpti memorantur. 
Cherubin namque constat scripturz sacrze typum tenere, 
sive quia duo cherubin in propitiatorio arce, in figuram 
duorum testamentorum concorditer de Christo canentium 
sunt, seu quia ipsum nomen scientiz multitudinem sonat. 
Quanto autem quisque studiosius legendis divinorum elo- 
quiorum paginis institerit, tanto necesse est amplius in 
omnibus que agit aut judicat, interni testis aut judicis 
examen pertimescat, ne aut plus juste in peccantes vindi- 
cans, aut rursum absque moderamine justz discretionis 
ignoscens, iram justi Judicis incurrat. Qui enim addit 
scientiam, addit et laborem. Unde hic quoque preter 
sculpturas Cherubin, convenienter adjungitur: Et super 
leones et boves, quasi lora ex aere dependentia. Super 
leones quippe et boves lora dependent, quando sancti doc- 
tores et in severitate districtionis, qua peccantes judicant, 
et in mansuetudine lenitatis, qua poenitentibus remittunt, 
judicium sui timent auctoris, ne forte injuste ligando ipsi 
juste ligari ab eo cujus judicium errare nequit, mereantur. 
Et quatuor rote per bases singulas, et axes enei, et per 
quatuor partes quasi humeruli subter luterem fusiles, 
contra se invicem respectantes. Quatuor rote, quatuor 
sunt evangeliorum libri, qui aptissime rotis comparantur : 
quia sicut volubilitas rote citissimo cursu quocunque du- 
citur currit; ita sermo evangelicus, juvante Domino, per 
apostolos universas in brevi mundi plagas implevit. Sicut 
rota superimpositum sibi currum a terra sublevat, et sub- 
levatum quo auriga dirigit, portat ; ita evangelica preedi- 
catio mentes electorum a terrenis cupiditatibus in ccelestia 
desideria suspendit, ac suspensos ad profectum bonz ope- 
rationis, sive ad ministerium preedicationis, quocunque 
adjuvans gratia Spiritus voluerit, ducit. Namque in se- 
quentibus dicitur, Quia tales erant rotw, quales in curru 
fieri solent. Legimus autem de sanctis: Currus Dei 
decem millium, multiplex millia latantium. Quid est ergo 


ey 


342 DE TEMPLO SALOMONIS. 


quod rote basium rotis assimilantur curruum, nisi quia 
unus idemque sermo evangelii, quosdam eorum quos insti- 
tuit currus Dei, quosdam bases facit? Quicunque ad 
evangelizandum verbum doctores longe lateque mitteban- 
tur in mundo, utique currus Dei, et quidem velocissimi 
fuerunt; quia per cuncta discurrentes, Deum ad corda 
credentium perducebant. At vero illi, qui in uno loco 
commorantes, verbum salutis proximis annuntiant, eosque 
ad lavacrum vite, quz vel in baptismo, vel in compunc- 
tione lachrymarum celebratur, accendunt, quasi bases sunt 
templi, quz portant luteres ad lavandas hostias. Quia ita 
fidelibus, quibus przsunt, ministerium salutis impendunt, 
ut longius excurrendi ad acquirendos novos populos, la- 
bores non subeant. Rotz ergo basium rotis sunt curruum 
similes; quia iidem libri evangeliorum, qui hos doctores 
ad predicandam fidem veritatis mittunt, illos ad confir- 
mandam amplius fidem inter doctores, jam sacramentis 
ceelestibus imbutos, manere precipiunt. Roté quatuor 
basim luteris sustentabant, cum evangelia Jacobum fra- 
trem Domini ad confirmandam in Hierosolymis ecclesiam 
residere jusserunt. Rotz earum similes curruum Dei 
supposite ad currendum parabant, cum eadem evangelia 
Paulum et Barnabam ad preedicandum gentibus per omnia 
discurrere voluerunt. Rotz bases suppositz ad portandum 
luterem templi a terra sustollebant, cum nostris nuper 
temporibus beatus papa Gregorius, evangelicis roboratus 
eloquiis, Romanam rexit ecclesiam. Rotz ezdem currui 
Dei subnexz longe stabant, cum reverendissimi patres 
Augustinus, Paulinus, et czteri socii eorum, eisdem evan- 
gelicis confirmati oraculis, jubente illo, venere in Britan- 
niam, et verbum Dei commisere dudum incredulis gentibus. 
Si ergo bases luterum sancti doctores sunt, qui lavacrum 
nobis vitz ministrant, et rote quaternze basium quatuor 
sunt libri evangeliorum, quid axes rotarum qui bases ges- 
tant, nisi ipsa eorundem sunt corda doctorum? qui dum 
preceptis evangelu sedulo intenti eos ab infimorum ap- 
petitu sustollunt, velut immissi rotis axes altius basim a 
terra sublevant. Porro humeruli, qui rotis antepositi, ne 

ab axibus delabi possent, assistebant, praeconia sunt pro- 
phetarum, quibus evangelica et apostolica scriptura, ne cui 
legentinm in dubium forsitan veniat, confirmatur. Unde 
et apostolus Petrus de Domino loquens, ait: Et habemus 
firmiorem propheticum sermonem, cui benefacitis inten- 
dentes. Sed et omnes evangelistaze atque apostoli in eis 
quz scripsere, legis et prophetarum mentionem facere 
solebant. Denique Marcus ait, Initium evangelii Jesu 
Christi Filii Dei, sicut scriptum est in Esaia propheta; et 
Matthzeus, Hoc totum factum est, ut adimplerentur scrip- 
ture prophetarum, et cetera hujusmodi. Bene autem 
dicitur, quod humeruli, qui per quatuor partes subter 
luterem erant positi, contra se invicem fuerint respec- 
tantes; quia nimirum omnis scriptura prophetica sibimet 
consentanea est, utpote uno dicitur Spiritu condita. Qua- 
tuor autem fuere per bases singulas humeruli, videlicet 
juxta numerum rotarum, non quia quatuor sunt tantum 
libri prophetici, sed quia in omnibus que locuti sunt pro- 
phetz et Moyses, dictis quatuor evangelistarum testimo- 
nium prebuere, ut ex consensu utriusque una fides et 
dilectio Christi nostra omnium corda firmaret. Os quoque 
luteris intrinsecus erat in summitate capitis, et quod forin- 
secus apparebat unlus cubiti, crat totum rotundum, pari- 
terque habebat unum cubitum et dimidium. Os luteris 
unius cubiti erat, propter unitatem confessionis et fidei ; 
qua omnes in confessione Patris et Filil et Spiritus Sancti 
baptizamur, dicente apostolo: Unus Dominus, una fides, 
unum baptisma, unus Deus et Pater omnium. [Et ipsum 
os in capitis erat summitate, ut ad ccelestia nobis regna 
per baptisma iter esse patefactum doccret. Ipse vero luter 
in amplitudine cubitum habebat unum et dimidium, prop- 
ter operis nimirum perfectionem, et initium contempla- 
tionis. Integer etenim cubitus in lutere, perfectionem 
bonz designat actionis. Quod absque ulla dubietate ha- 
bebat ille, de quo tentatori antiquo Dominus alebat : Nun- 
quid considerasti servum meum Job, quod non sit ei 
similis in terra, homo simplex et rectus, ac timens Deum, 
et recedens a malo? Est vero alter cubitus divine visionis, 

qui ex parte nonnulla etiam in hac adhuc vita retentis 
fidelibus donari consuevit, ut idem Job devicto adversario 
cum Domino loquens ait: Auditu auris audivi te, nunc 
autem oculus meus videt te; ut Moysi Dominus facie 
visus est ad faciem, ut Esaiz sedens in solio regni circum- 
stantibus cum laude debita cceli civibus, ut ceteris spe 
visus est prophetis, ut beato Stephano in articulo pas- 
sionis, apertis coeli januis gloria Dei ostensa est, ut Paulo 
introitus paradisi, et tertii coeli sunt patefacta mysteria. 
Sed universa hac ex parte permodica, in comparatione 
ejus, quze in futuro revelanda est gloria. Ideo post cubi- 
tum bonz operationis, que in hac vita perfici potest in 
sanctis, cubitus incipit superne contemplationis, que in 
futura vita in cunctis jam constat perficienda electis. Quz 
nimirum mensura unius et dimidi cubiti, non luteribus 
tantum, sed et rotis earum inerat ac basibus. Scriptum 
namque est in sequentibus, Una rota habebat altitudinis 
cubitum et semis. Et paulo post, Jn summitate autem 
basis erat quedam rotunditas unius et dimidii cubiti, ita 
fabrefacta, ut luter desuper posset imponi. Luterum 
quippe mensura unlus erat cubiti et dimidii; quia nimirum 
ea fide in fonte vite lavamur, ut per opera justitiz ad 
vitam intrare mereamur eternam, quamvis sine peccato, 
dum hic vivimus, esse nequeamus. Ipsam vero vite cce- 
lestis dulcedinem gustare ex parte, ac diligere in hac in- 
terim vita, perfecte autem videre nulla ratione valemus. 
Rotz quoque uno ac dimidio cubito mensurantur; quia 
studium lectionis evangelice, qualiter hi qui perfecti esse 
velint, vivere debeant, ostendit; spemque nobis eternze 
retributionis in presenti demonstrat, ipsam vero retribu- 
tionis illius qualitatem in futuro nobis pandendam, simul 
et donandam esse promittit. Bases et ipse unum habent 
cubitum, ac semissem amplitudinis in summitate sui, ubi 
luteres reciperent; quia ipsi doctores summi, ac ministri 
lavacri salutaris, opere quidem perfecti in hac vita fulse- 
runt, sed luce contemplationis ex parte sunt fruiti, unde et 
aiunt, Ex parte enim cognoscimus, et ex parte propheta- 
mus ; cum autem venerit quod perfectum est, evacuabitur 

quod ex parte est. In hunc modum fecit decem bases, 
fusura una et mensura, sculpturaque consimili. Fecit 
quoque decem luteres zneos. Quare sint bases facta, 
totidemque eis superpositi luteres, supra jam dictum est. 
Quod vero una erat fusura mensuraque, et consimilis sculp- 
tura omnium basium sive luterum, non in ea significatione 
factum est, quod sequalia possint esse omnium merita doc- 
torum ; sed in ea potius, quod una fides evangelii, qua 
Instituuntur, unum est et sacramentum baptismi, quo 
abluuntur, unus idemque Spiritus est, quo omnes conse- 
crantur electi, tametsi donationes habent diversas in ipso 
Spiritu, qui dividit singulis prout vult. Quadraginta batos 
capiebat luter unus. Quadragenarius numerus solet 
magne perfectionis typum tenere, quia nimirum quater 
deni faciunt quadraginta. Decem autem sunt precepta, 
quibus omnis nostra operatio in lege divina prefixa est; 
quatuor vero evangeliorum libri, quibus per dispensa- 
tionem Dominice incarnationis ccelestis patriz nobis est 
patefactus introitus. Et quia omnes, qui ad mysterium 
sacri baptismatis pertinent, cum fide et sacramentis evange- 
lui debent fructum rectz operationis ostendere, apte luteres 
singuli, in quibus holocausta lavabantur, quadraginta batos 
capiebant. Quod vero sequitur, Eratque quatuor cubito- 
rum, sive in altitudine seu in latitudine significet, intel- 
Jectus mysterii in promptu est. Luter enim unus quatuor 
cubitorum erat, vel propter sancti evangelii libros, in qui- 
bus forma nobis baptismi preefixa est; vel propter quatuor 
cardinales virtutes, quibus quisque fidelis, si non frustra 
fidelis est, debet institui; vel certe propter mundi quatuor 
plagas, quibus lavacrum salutis ministratur, dicente Psal- 
mographo: Quos redemit de manu inimici, de regionibus 
congregavit eos, a solis ortu et occasu, ab aquilone et 
mari. Quod vero supra dixit, Pariterque habebat unum 
cubitum et dimidium ; et neque ibi altitudinem an ampli- 
tudinem significaret, adjecit, videtur quod fundum ipsius 
luteris unius esse amplitudinis voluerit intelligi. Quod ex 
mensura (ni fallor) basis, in qua positus erat, quisque luter 
facillime conjicitur, que ita describitur: In summitate 

autem basis erat quedam rotunditas unius et dimidii 
cubiti, ita fabricata, ut luter desuper imponi posset. Lati- 
tudo ergo fundi in luteribus, unius erat cubiti ac dimidi, 
ipsa vero capacitas luterum, quatuor habebat cubitos. Sed 
utrum in altitudine, an in longitudine, an in utroque dicat, 
qui noverit? Et constituit decem bases, quinque ad dex- 
teram partem templi, quinque ad sinistram. Dexteram 
partem templi et sinistram non intus in templo ipso, sed 
ante templum dicit ad orientalem plagam, videlicet in atrio 
interiore, quod sacerdotum proprie vocabatur. Quinque 
autem posuit ad dexteram partem templi propter Judzos, 
qui Sole Justitiz pro doctrina legis antiquitus uti sole- 
bant: et quinque ad sinistram propter nos, qui czco diu- 
tius corde servituti adhzrebamus ejus, qui ait: Ponam 
sedem meam ad aquilonem; quod est aperte dicere: Ills 
in cordibus requiescere desidero, que a luce veritatis et 
flamma divine caritatis aliena esse considero. Mare autem 
posuit ad dexteram partem templi, contra orientem ad 
meridiem. Et hoc in eodem atrio positum est ad orien- 
tem. Quod autem ait, Ad dexteram partem templi, hoc 
est quod repetit dicens, Ad meridiem. Ingredientibus 
enim atrium ab oriente, primo divertendum erat ad meri- 
diem, ubi mare in ipso angulo stabat, sacerdotibus ad 
lavandum paratum; deinde progredientibus intro, occur- 
rebant luteres ad lavandas hostias, ab utraque parte positi; 
intra hos erat basis enea quinque cubitorum longitudinis, 
et quinque cubitorum latitudinis, et trium cubitorum alti- 
tudinis, in qua stans Salomon dedicavit templum; deinde 
ultra progredientibus, occurrebat altare holocausti contra 
meridiem atrii; deinde porticus templi sive vestibulum, 
in quo erant columne zree, circa ostium templi. Quod 
ergo mare posuit ad dexteram partem templi, significat nos 
per lavacrum baptismi ad regnum ceeleste, quod jure voca- 
bulo dexterz figuratur, debere pervenire. Qui enim cre- 
diderit et baptizatus fuerit, salvus erit. Nam ubi dextera 
simul et sinistra in bono accipiuntur, vel Judzeam et gen- 
tilitatem, ut in expositione basium supra diximus; vel 
presentem ecclesiz vitam et futuram, vel letitiam sancto- 

rum et tristitiam, vel aliquid hujusmodi; ubi vero absolute 
dextera in bono ponitur, zeterna gaudia szpius demonstrat. 
Quod vero contra orientem posuit mare, ad eandem prope 
significationem respicit, quod videlicet per lavacrum sacri 
fontis splendor nobis interne claritatis aperitur. Quod ad 
meridianum latus atrii, significat fideles per acceptionem 
Sancti Spiritus ad flagrantiam solere vere caritatis accendi. 
Fervor etenim meridiani solis consuevit in scripturis ardo- 
rem dilectionis, et illustrationem Spiritus Sancti, per quem 
eadem dilectio diffunditur in cordibus electorum, signi- 
ficare. 

Cap. xxi. Omnia vasa de aurichalco erant, &c.] 
Apte in regione Jordanis fusa sunt vasa domus Domini, in 
quo videlicet flumine Dominus noster baptizari dignatus 
est, tinctusque ejus undis aquarum nobis elementum in 
ablutionem peccatorum convertit: quia omne fidelium 
baptisma, quo Domino consecrantur, in exemplum cele- 
bratur baptismatis illius, quo ipse aquas_ sanctifica- 
vit. Recte in regione Jordanis vasa domus Domini sunt 
facta. Neque enim aliter vasa electionis et misericor- 
diz fieri possumus, nisi ad baptisma illius, quod illo in 
flumine subiit respicientes, et ipsi vitali flumine sata- 
gamus ablui. Notandum autem, quod non tantum in 
regione Jordanis, sed et in campestri regione illius facta 
dicit eadem vasa; significans multiplicationem fidelium, 
quz non solum in Judza, sed et in omnium nationum erat 
latitudine futura, expleta prophetia que dicit: Gaudebunt 
campi, et omnia quz in eis sunt. Cui simile est hoc, 
quod idem Psalmista de sacramenti Dominice incarna- 
tionis arcano, a qua ad fidem venerunt, ait: Ecce audivi- 
mus eam in Ephrata, invenimus eam in campis sylve. 
Audimus quippe in Ephrata, id est, in Bethleem sacra- 
menta Dominica; quia revelatum per prophetas de Vir- 
gine, quee erat ex eadem civitate, de fructu ventris ejus 
Christum in carne venturum. Invenimus ea in campis 
sylve; quia revelata in latitudine gentium per orbem, 
ipsi cognovimus, ipsi vidimus, ipsi participes sumus facti. 
Fudit ergo rex vasa domus Domini in campestri regione 
Jordanis, quia Dominus baptismum salutis, de quo vasa 

misericordiz faceret, per totam mundi latitudinem implevit. 
Argillosa autem terra, de qua factz sunt forme ad fundenda 
vasa domus Domini, quz melius quam scriptura sacra, 
de qua regulam bene vivendi accipimus, valet intelligi? 
Quasi enim argilla ignibus durata formam vasis Domini, 
quanta et qualia fieri debeant, exhibet, cum nobis scrip- 
tura regulam justitise quam sequamur, ostendit, sancto- 
rumque nobis exempla, qui in igni tribulationum invin- 
cibiles perdurarunt, in omnibus sequenda prxmonstrat. 
Si vasa in domo Domini electa ac pretiosa esse concupis- 
cimus, sicut zs igni liquefactum argillz formas ingreditur, 
quo vas possit aptum ministeriis ccelestibus effici; ita et 
ipsi salubriter humiliati, et flamma sive divine caritatis, 
seu etiam humane adversitatis emolliti, viam patrum 
bonum operando intramus, ut ad preemia patrum bene cur- 
rendo perveniamus. Neque enim semper nos regulis ne- 
cesse est bonz operationis aptari, sed completa operatione 
bona palma est speranda beatz retributionis; quia nec 
semper vasa in formis argillz tenebantur inclusa, verum 
ubi ad perfectionem pervenerant, fractis formarum clau- 
stris producebantur in lucem, et in templo Domini pro 
suis quzque locis disponebantur. Hoc autem dicimus, 
non quia opera sanctorum unquam sint interitura, sed quia 
ubi coronam justitia, quam bene operando meruerunt, 
acceperint, laboriosz operationis cuncta jam cessent officia. 
Quis enim in illa vita pro fide Christi martyrium patiatur, 
ubi, expulsis adversariis, omnes electi in presentia Christi 
lztantur? Quis ibi mortuum sepeliat, ubi sola viventium 
terra est? Quis lugentem consoletur, ubi absterget Deus 
omnem lachrymam ab oculis sanctorum? Quis ibi domum 
peregrino et hospiti aperiat, ubi omnes simul electi habita- 
tionem ex Deo habent, domum non manufactam, zternam 
in ceelis? Quis mihi illic panem esurienti, potumve adfe- 
rat sitienti, ubi Dominus pascet me, et nihil mihi deerit ? Di- 
ruptis ergo formis vasorum quondam necessariis, vasa ipsa 
in domo Domini splendida jam refulgent; quia cessan- 
tibus in fine seculi non solum persecutionibus, quas prop- 
ter justitiam patiuntur, verum etiam laboriosis justitiz 
operibus quibus sponte sua pro externa beatitudine insu- 

dant electi, sola visione sui Conditoris preecepta immorta- 
litis claritate latabuntur. 

Cap. xxi. Fecitque Salomon omnia vasa in domo Domini, 
&c.] Altare aureum corda significat perfectorum justorum, 
interne claritatis et castitatis luce corusca, quorum sub- 
limitati significande etiam locus convenit ejusdem altaris. 
Stabat enim ante ostium sancti sanctorum, ut in factura 
tabernaculi manifeste legimus. In quo videlicet altari non 
hostiarum sanguis, neque libamina, sed thymiamata tan- 
tum incendebantur, quorum fumus ad superiora ascendens 
operiebat arcam, atque oraculum odore suavitatis imple- 
bat. In quo figuram exprimebat sanctorum, qui, dum 
neglectis temporalium cupiditatibus, tota intentione ce- 
lestia quzerunt, velut intus in vicinia oraculi sunt positi, 
nec longe remoti sunt a velo, quo templum et sancta 
sanctorum dirimuntur. Qui corpore tantum terram inco- 
lunt, caeterum secundum interiorem hominem totam con- 
versationem habent in ceelis. Ascenditque ab hujusmodi 
altari fumus incensorum intra sancta sanctorum, ubi arca 
est recondita, cum orationes sanctorum flamma caritatis 
excitatz, ad ccelum usque perveniunt, ubi Christus est in 
dextera Dei sedens. Non enim in hoc altari sanguis hosti- 
arum, sed thymiamata tantum incendebantur; quia tales 
viri non habent opera carnis et sanguinis, que in ara sul 
cordis immolantes Domino mactant, sed solummodo lachry- 
marum et orationis ei vota, pro desiderio regni ccelestis 
offerunt. Verum quia nemo repente fit summus, sed per 
oblationem carnalium voluptatum sollicita mente ad desi- 
derium cceleste conscenditur, nop pretermisit scriptura in 
mystica domus Domini factura et illorum ponere figu- 
ram, qui carnales adhuc in se concupiscentias, que 
militant adversus animam, flamma superni laboris_ in- 
cendere laborant, quatenus his corde sive corpore suo 
extirpatis, consequenter ad majora possint ascendere, ac 
Deo spiritualium thymiamata orationum et compunctionis 
offerre. Factum namque est aliud altare ad offerendas 
victimas, multo quidem majus, sed quantum magnitudine 
preestans, tantum situ loci, et specie metalli inferius. Nam 

et de ere factum, et ante fores positum erat temph. In 
quo nimirum illi sunt figuraliter expressi, qui tali devo- 
tione Domino deserviunt, ut caro eorum adhuc concupiscat 
adversus Spiritum, et Spiritus adversus carnem, soleantque 
dicere, Quia mente servimus legi Dei, carne autem legi 
peccati. Qui cum incentiva carnis edomare, fluxa luxunz 
restringere, frequentibus jejuntis et orationibus, vigilis et 
eleemosynis, cxterisque Spintus fructibus ad tranquilli- 
tatem castimoniz Deo digne accedere contendunt, quid 
nisi victimam illi suz devotionis immolant, implentes illud 
apostoli, quo obsecrat nos per misericordiam Dei, ut exhi- 
beamus corpora nostra hostiam viventem, sanctam, Deo 
placentem? Qui quoniam flagrant spiritualis fervore 
amoris, sed nondum triumpho eminent devictz concupis- 
centiz carnalis, altare holocausti ignem quidem de ceelis 
sacrosanctum habet, sed speciem ris, et non auri pre- 
tendit. Verum quia plures sunt in sancta ecclesia car- 
nales, quam spirituales, plures qui vitiorum illecebras refre- 
nando cohibent, quam qui superato ac sopito vitiorum cer- 
tamine de adepta virtutum securitate letantur, merito 
altare holocausti majus esse multo, quam altare thymia- 
matis asserebatur. Scriptum namque de eo est in libro 
Paralipomenon: Fecitque altare eneum 20 cubitorum lon- 
gitudinis, et 20 cubitorum latitudinis, et 10 cubitorum alti- 
tudinis. Et quidem altare thymiamatis Moyses fecit in ere- 
mo, habens cubitum longitudinis, et alterum latitudinis, et 
duos cubitos in altitudine. Quantz autem magnitudinis hoc 
Salomon fecit, scriptura non dicit, sed tantum quod altare 
aureum fecerit, dicitur. Constat autem quia tantum facere 
non potuit, quantum fecit holocausti; quia si viginti cubito- 
rum in longitudine factum esset, totam templi latitudinem 
impleret. Quanto igitur ulterius erat positum altare holo- 
causti quam incensi, quantumque genere oblationis ac vili- 
tate metalli ignobilius fuit, tantum quantitate mensure, et 
hostiarum frequentatione prestabat; quia nimirum plures 
sunt multo, quibus dicatur: Si vis ad vitam ingredi, serva 
mandata; quam quos audire delectet, Si vis perfectus esse, 
vade, vende quz habes, et da pauperibus. Nec tamen hujus 

mensura altaris ratione mystica caret, et numero. Habet 
enim viginti cubitos longitudinis, et totidem cubitos latitudi- 
nis, et decem cubitos altitudinis ; de quo quidem numero in 
expositione templi, et vestibulo ejus diximus. Sed et nunc 
dicendum breviter. Quod altare holocausti electorum in 
ecclesia typum tenet, qui suum corpus et animam Deo 
consecrare per ignem amoris illius querunt, perseverantia 
horum in bona operatione per longitudinem altaris, ampli- 
tudo in caritate Dei et proximi, per latitudinem, spes in 
expectatione divine visionis, per altitudinem figuratur. 
Quod vero longitudo et latitudo altaris vicenorum erat 
cubitorum, magnam utique perfectionem designat ejusdem 
indefessz longanimitatis ac sincere dilectionis, que per 
utriusque testamenti nobis observantiam tribuitur. Quater 
enim quini vicenarium numerum complent. Quinque 
autem libri Moysaicz legis, quatuor evangelice sunt liber- 
tatis. Et cum ad intelligentiam atque custodiam legis 
spiritualem illustrante evangelii gratia pervenimus, vice- 
narium profecto numerum perficimus. Fitque idem nume- 
rus vicenarius in longitudine et latitudine altaris, cum 
corda electorum, docente utroque testamento, et adjuvante 
ipso uno utriusque testamenti auctore, et perseverantiam 
boni operis etiam in persecutionibus servant, et hilaritatem 
dilectionis in eos qui persequuntur exhibent. Denario 
autem numero spes celestium premiorum designari solet, 
Domino affirmante, cum eos qui in vinea magni patrisfami- 
has laborabant, denario remunerandos esse testatur. Et 
merito per hunc numerum merces eterna figuratur, in qua 
nostra natura, et in eternum divine vision! conjungitur, quia 
in ipso numero mystice divina simul et humana natura de- 
signatur, Deus quippe trinitas est. Homo autem septenario 
numero comprehenditur; quaternario videlicet propter 
corpus, quod ex quatuor elementis consistit; ternario vero 
propter triplicem interioris hominis differentiam quam 
scriptura nobis sancta ostendit, cum diligere nos jubet 
Deum ex toto corde, ex tota anima, ex tota virtute. Unde 
et in decalogo legis tria sunt mandata, quz nos ad cultum 
divini amoris excitant, septem quz dilectionem commen- 

dant proximi. Qui ergo decalogum in Dei et proximi 
amore custodiunt, jure mercedem hujus custodiz in Dei 
simul et proximi visione percipiunt. Quique in hac vita 
et proximum quem vident, et Deum quem non vident, 
diligunt, hi in futura vita et Deum regem in decore suo, 
et proximum glorificatum ac decoratum videbunt. Et 
ideo altare quod in figura factum est electorum, ad signifi- 
candam eorum vitam perpetuam, decem erat cubitos altum. 
Cum vero dictum esset quod fecit Salomon altare aureum, 
additum est continuo: Et mensam, super quam ponerentur 
panes propositionis, auream. Mensa autem aurea, scrip- 
tura est sacra spiritualis intelligentiz claritate foecunda ; 
de qua Psalmista Domino, Parasti (inquit) in conspectu 
meo mensam, adversus eos qui tribulant me. Ne enim 
nos adversarii tribulantes ad errorem jinflectant, mensam 
nobis Conditor noster scientiz ccelestis, per quam in fide 
veritatis confortemur, paravit. Panes namque propositio- 
nis, sancti sunt doctores, quorum nobis opera, vel verba 
salutaria, ad exemplum vite proposita, semper in divinis 
paginis quisquis bene querit, invenit. Unde et apte idem 
panes in Exodo duodecim fieri preecepti sunt, videlicet 
propter apostolos duodecim, per quorum ministerium et 
novi scriptura testamenti condita est, et instrumenti vete- 
ris, donante Domino, revelata mysteria. Quo nimirum 
numero non tantum idem apostoli, sed et omnes sunt 
designati, qui preedicando verbum pabulum vite fidelibus 
ministrant; quia omnes utique ipsam doctrine formam, 
quam apostoli a Domino accepere, sequuntur. Legimus 
autem de his panibus in Exodo, per singula sabbata eos 
mutari debere et novos pro veteribus in mensa Domini 
proponi, unius quoque mensure ac similis formz semper 
eos parari preceptos. De quibus omnibus mysticus de 
interna refectione sensus, luce clarior refulget. Ablatis 
enim veteribus, novi restituuntur panes, cum assumptis 
de hac vita aliquibus doctorum fidelium alios loco eorum 
sancta ordinat ecclesia. Et hoc non nisi de die sabbati, 
quia quisquis bonum certamen certaverit, cursum con- 
summaverit, fidem servaverit, tempore sua resolutionis 

requiem beatz perennitatis intrabit. Unius mensure, et 
non disparis, similes semper fiebant panes; quia nimirum 
una eademque forma est veritatis et fidei, quam primo 
apostoli suis auditoribus ostendebant, ac deinde succes- 
sores eorum, et omnes usque ad fidem seculi pii doctores 
in ecclesiis Christi per orbem przdicare non desistunt. 
Cap. xxii. Quod vero in verbis dierum legimus, quia 
fecit Salomon mensas decem, et posuit eas in templo, 
quinque a dextris, et quinque a sinistris, phialas quoque 
aureas centum, non tam ad panes propositionis, quam ad 
vasa Domini factas esse, credibile est; phialas videlicet, 
quas pariter factas scriptura refert; thymiamateria, thu- 
ribula, et cztera que in sequentibus leguntur. Nam 
quod paulo post in eodem verborum volumine subinfer- 
tur: Fecitque omnia vasa domus Domini, et altare eneum, 
et mensas, et super eas panes propositionis; vel pluralem 
posuit pro singulari, more scripturis usitatissimo; ut in 
Jesu Nave, Filii autem Israel prevaricati sunt mandatum, 
et usurpaverunt de anathemate, cum Achan solus, et non 
plures filii Israel hoc fecerint; vel certe quia panes pro- 
positionis solebant ante sabbathum coqui, ut in sabbatho 
mox poni possent in mensam propositionis; potuit fier, 
ut panes noviter cocti, mox illis mensis imponerentur, 
ibidemque nocte illa servarentur operti, donec primo 
mane ablatis veteribus, super mensam propositionis pone- 
rentur calidi. Non autem he mensz decem a figura unius 
mensz propositionis discrepant. Nam sicut mensa duo- 
decim panibus onusta unanimem totius scripture concor- 
diam, auctoritate apostolica munitam designat; ita non 
immerito et mensz decem aurez divine legis, et prophe- 
tarum eloquia figurate denuntiant, que vel refectionem 
nobis verbi Dei, quasi panes propositionis offerunt, vel 
nobis exempla fidelium, quasi positorum in se vasorum, 
Domini claritatem et miracula proponunt. Recte autem 
bis quinz sunt mensz, non solum quia legislator quin- 
que .volumina scripsit, verum etiam quia tota veteris 
testamenti series quinque ztates seculi complectitur. 
Geminatur autem numerus mensarum quinarius, et quin- 
VOL. VIII. Aa 

que a dextris, et quinque a sinistris ponuntur, cum post 
incarnationem Dominicam eadem scriptura, sive utrique Dei 
populo, Judzo scilicet et gentili, committitur, sive evange- 
licis plena figuris ostenditur, quze quondam Dei populo anti- 
quo juxta literam solum intelligenda esse putabatur. Cum 
enim legentes in sancta scriptura, verbi gratia, Abel coro- 
natum martyrio, Enoch translatum de mundo, Noe per- 
eunte mundo mirabiliter salvatum, hospitalem Loth exter- 
minatis impiis sublimiter remuneratum, Abraham merito 
obedientiz patrem cunctarum gentium constitutum, Jo- 
seph post venditionem merito castitatis et innocentiz exem- 
plum virtutis assumimus; quid mensz quinque aurez, 
sive vasa Domini, seu panes propositionis adhuc in sinistris 
templi, nisi quia divine literze juxta historicum sensum 
januam nobis et recte vivendi, et seterna preemia a Domino 
speranda aperiunt? At cum easdem altius intelligentes, 
vel dispensationem Dominicz incarnationis, vel alia quz- 
libet sanctze ecclesize sacramenta sonare videmus; quasi 
alias quinque mensas ad portanda vasa electionis, et alimo- 
niam vit spiritualis in dextris templi Invenimus; quia 
eadem ipsa verba sacre historiz novum omnino fulgur 
nobis sapientize coelestis, novos aperire sensus de veteribus 
cognoscimus; in qua profecto figura et candelabra quina 
sunt facta in templo. Cum enim dixisset scriptura regem 
Salomonem fecisse mensam, super quam ponerentur panes 
propositionis, auream, adjunxit subsequenter, et ait, 

Cap. xxiv. Kt candelabra aurea quingue, &c.| Hz enim 
mensz ex typo sanctz scripture recte ponuntur, quia et 
justitiam esurientibus panem verbi ministrant, et vasa 
ferunt ministerii ccelestis, id est, justorum nobis actus in 
exemplum proponunt; ita et aptissime per candelabra 
eadem divina eloquia figurantur, videlicet quia lucem 
sapientiz errantibus proferunt. Hinc etenim Psalmista, 
Lucerna (inquit) pedibus meis verbum tuum, &c. Hine 
etenim Salomon ait, Quia mandatum lucerna est, et lex 
lux. Quare autem quinque a dextris, et quinque a sinis- 
tris, sint posita candelabra, ex his que de mensis tractavi- 
mus, facillime patet. Cum vero dixisset, Quinque a dex- 

tris, et quinque a sinistris, convenienter additur, Contra 
oraculum. Oraculum namque ubi erat arca, ut spe dictum 
est, aditum designat patriz ccelestis, ubi Christus est in 
dextera Dei sedens, paternorum utique conscius secretorum. 
Vel candelabra templi aurea contra oraculum sunt posita, 
quia divina eloquia ad habitationem semper superne civi- 
tatis aspectant, ut hujus agnitionem ac desiderium nostris 
cordibus infundant, et eos qui originem carnis e terra 
habent, ad appetendam promerendamque in ccelestibus 
sedem perpetuse mansionis accendant. Sunt autem qui 
hoc quod de candelabris dicitur, quinque ad dexteram, et 
quinque ad sinistram, ita putant intelligendum, quod 
quinque fuerint a dextris illius candelabri, quod fecit 
Moyses in deserto, et quinque a sinistris, utraque tamen 
ad meridianam plagam, in qua candelabrum, quod unum 
fecit Moyses, stare przceptum est. Quod eodem ordine 
de mensis decem intelligunt, quae omnes quidem ad sep- 
tentrionalem plagam fuerint posite; sed quinque ad dex- 
teram Mosaicz illius mens, et quinque adlevam. Verum 
si consideres verba sacrz scripture, quibus dicitur, Et 
candelabra aurea quinque ad dexteram, et quinque ad 
sinistram contra oraculum; patet, ni fallor, quod zque 
utraque per latus utrumque templi in longum sint posita. 
Nam si omnia candelabra ad australe latus templi in lon- 
gum posita essent, non diceretur contra oraculum posita, 
sed potius contra aquilonem, sive contra mensas, sive etiam 
in mensis ubi stabant; quod dictum est in Exodo, de illo 
uno candelabro in tabernaculo testimonii, e regione mense, 
in parte australi; itemque in libro Numerorum, Cum posu- 
eris septem lucernas contra eam partem, qua candelabrum 
lucere debuit. Ex utraque parte templi candelabra, ex utra- 
que erant mensz ; quia divina scriptura ad illustrationem ac 
refectionem utriusque Dei populi condita est, quz nos in 
prosperis et adversis, tristibus ac letis venientibus vel acci- 
dentibus reficere, ne deficiamus, et ne czci remaneamus, 
illustrare consuevit. Vasa quoque misericordiz sibi super- 
posita, hoc est, scripta in se justorum opera, utrisque nobis, 
per que in actione justitiz et ipsi confortemur, proponit. 
Aad 

Si autem quzris, quid inter candelabra et lucernas eorum 
typice distet, possumus recte intelligere lucernas esse viros 
sanctos, qui oleo Sancti Spiritus infusi, et ipsi igni dilec- 
tionis ardent in corde, et proximis lucem scientiz profe- 
runt in lingua. Candelabra autem quz has lucernas in 
sublime tollunt, ut longe lateque videri possint in ecclesia, 
scripturam esse sacram, qu sanctorum nobis virtutes, 
et doctrinam sua lectione demonstrat; cui videlicet inter- 
pretationi annuit sermo Domini, quo dicitur de Joanne, Ille 
erat lucerna ardens et lucens. Possumus etiam ita aptis- 
sime dicere, quia lucerne sunt divina eloquia, juxta illud 
Psalmistze, quod et supra posuimus: Lucerna pedibus 
meis verbum tuum. Candelabra autem harum lucernarum 
sancti omnes, qui sua corda et corpora ferendis Domini 
mandatis, humili semper intentione supponunt. Quisquis 
enim in nullo propriam sequi curat voluntatem, verum in 
omnibus que scriptura sancta dicit, attendit, eyusque se 
subjicere mandatis satagit; auscultare promissis, quasi 
candelabrum domus Dei aureum aureas ejus gestat lucer- 
nas ; quia casta corporis sui membra castas mentis cogi- 
tationes ad facienda quz Deus jubet, supponere contendit. 
Et hoc tam fixa intentione quam candelabrum, necesse est 
firmiter ad superna erectum, impositas sibi lucernas non 
solum absque ruina, sed etiam absque ulla status sw 
mutatione servare. Quod vero cum dixisset, Et candela- 
bra aurea quinque ad dexteram, et quinque ad sinistram 
contra oraculum ex auro puro; addidit, Et quasi lilu flores, 
et lucernas desuper aureas, videtur juxta literam, quia 
suprema pars candelabrorum in modum sit lilu repandi 
deformata, quod in candelabro tabernaculi factum esse 
legimus, cujus et stipes medius, et calami ex ipso proce- 
dentes cum scyphis et spherulis, lilia scribuntur habuisse 
perplurima. Flores autem lili, sicut szpe dictum, ame- 
nitatem semper virentis terre viventium designant. De 
qua dicit beatus Petrus, regeneratos nos a Domino in 
spem vivam, in hzreditatem incorruptibilem, et inconta- 
minatam, et immarcessibilem conservatam in ceelis. Et 
bene hiln flores aurei in candelabro sunt facti domus 


DE TEMPLO SALOMONIS. 357 


Domini, quia divina scriptura, spretis temporalibus gaudiis, 
ad appetenda nos bona patriz ccelestis provocare consue- 
vit. Et quomodo erectum in altitudine candelabrum lilii 
flores et lucernas habet aureas in capite ; ita omnes electi 
qui in eadem scriptura sacra continentur, erecto ad superna 
sensu, ccelestia bona a Domino quesisse, et percepisse 
probantur. Diximus plenius de mensa et candelabro, et 
utroque altari, ac basi domus Domini, in libris quos de 
factura tabernaculi et habitu sacerdotali scripsimus. Si 
quis ergo Juxta capacitatem nostri sensus ex patrum tradi- 
tione progenitam de his scire desiderat, in illo opere requi- 
rat. Sequitur: 

Cap. xxv. Et cardines ostiorum domus Domini, §c.] 
Si ostia domus interioris sancti sanctorum angelica sunt 
mysteria, quz nobis de corpore egressis introitum vite 
ceelestis reserant, et ostia domus templi doctores sancti ac 
sacerdotes, qui instruendo, baptizando, Dominici corporis 
et sanguinis mysteria communicando, prima nobis pre- 
sentis ecclesiz lumina pandunt, quid cardines utrorumque 
ostiorum, nisi sensus et corda eorundem sunt angelorum 
sive sanctorum, quibus immobiliter contemplationi ac di- 
lectioni sui Conditoris adhzrent, ut eo ministerium divini- 
tus sibi delegatum, recte compleant, quod a voluntate 
illius, cui ministrant, nunquam oculos avertunt. Aperiun- 
tur ergo et clauduntur ostia tempore congruo, sed nullo 
suum cardinem tempore deserunt; quia et angeli et homi- 
nes sancti sive in hac vita fidei, sive in illa specie fideles 
atque electos suscipiant, semper animum in radice interne 
dilectionis fixum tenent. Unde bene nidem cardines ex 
auro facti esse perhibentur, propter videlicet meritum 
propriz claritatis. — 

Et perfecit omne opus, &c.| Perficit Salomon opus quod 
faciebat in domo Domini, cum Rex pacificus noster in die 
novissima omnes electos resurrectionis immortalitate glori- 
ficat. Alioquin quamdiu status hujus seculi geritur, facit 
quidem opus domus Domini Salomon, sed nondum perfi- 
cit; quia corda electorum Dominus, ut bona operentur, 
inspirat et adjuvat; nullum tamen in hac vita duntaxat 

commorantem absque peccato esse tribuit; namque hoc 
donum future vite beatitudini reservat. Perficit vero 
omne opus templi sui, et hoc dedicationi aptum reddit, 
cum translatos de hac vita electos, eternum perducit ad 
reznum. Quod bene significatur et in hoc, quod templum 
septem annis zedificatum est, octavo autem perfectum ac 
dedicatum est. Septem namque diebus omne hoc tempus 
volvitur. Octava est dies judicii et resurrectionis future, 
de qua Psalmi sextus et undecimus attitulati sunt; cui 
videlicet tempori convenit apte quod sequitur: 

Et intulit que sacrificaverat pater eyus David, &c.| Argen- 
tum namque ad nitorem eloquentiz ; aurum ad splendo- 
rem sapientiz, vasa generaliter ad rationalem pertinent 
creaturam. Sanctificatque David pater Salomonis argen- 
tum, cum Deus pater eloquentes quosque gratia Sancti 
Spiritus ad loquendum verbum evangelii confortat ; sanc- 
tificat aurum, cum naturali ingenio preditos suo replens 
Spiritu, ad consideranda in lege sua mirabilia illuminat ; 
sanctificat et vasa, cum omnibus generaliter filiis ecclesiz 
ejusdem Spiritus gratiam largitus, ad amanda illos, et 
appetenda dona perpetuze salutis inflammatur. Hoc au- 
tem argentum, hoc aurum, hec sanctificata vasa Salomon 
infert in templum, cum Dominus noster peracto universali 
judicio omnes electos, et doctores videlicet, et caeterorum 
fidelium coetum in gaudium regni ccelestis introducit: 
reponitque vasa diversi generis argentea sive aurea in the- 
sauris domus Domini, quando eos qui multitudine dulce- 
dinis ejus frui meruerint, abscondit in abdito vultus sui a 
conturbatione hominum. Et apte multi sunt thesauri, 
in quibus vasa electionis recondantur, sed una domus 
Domini in qua iidem sunt facti thesauri; quia et una est 
ecclesia, in qua omnes continentur electi, quantumlibet 
meritis distent: et una est et non diversa patria illa cceles- 
tis, quze electis promittitur omnibus; quamvis, sicut stella 
a stella differt in claritate, ita et resurrectio mortuorum. 
Quod utrumque judex ipse ac distributor pramiorum 
Dominus una sententia demonstravit, cum ait: In domo 
Patris mei mansiones multe sunt. Unam ergo domum 

Domini fecit Salomon, sed multos in ea thesauros ad 
recipienda vasa diversi generis, una tamen benedictione 
sanctificata paravit; quz nimirum domus Patris non 
manufacta zterna est in cceelis; sed multz in ea mansiones, 
ad recipiendos omnes timentes se ac diligentes, quibus 
Dominus benedixit, pusillis cum majoribus. Amen. 


IN 


EZRAM ET NEEMIAM 


PROPHETAS 


ALLEGORICA EXPOSITIO.  .- 


PRAFATIO. 


Eximius sacre interpres ac doctor scripture Hieronymus, 
cum libros ejusdem scripturee in epistola ad amicum brevi- 
ter percurreret, et quee in singulis continerentur, strictim 
contingeret ; Exzras, inquit, et Neemias, adjutor videlicet 
et consolator a Domino in uno volumine narrantur, et 
instaurant templum, muros exstruunt civitatis ; omnisque 
illa turba populi redeuntis in patriam, et descriptio sacer- 
dotum, Levitarum Israel, proselytorum, ac per singulas 
familias murorum et turrium opera divisa, aliud in cortice 
preeferunt, aliud retinent in medulla. Quapropter, reve- 
rendissime antistes Acca, tuis diligenter obsecundans hor- 
tamentis, considerando eidem volumini operam dedi. Con- 
fidens vero adjutore et consolatore Domino ac Salvatore 
nostro Jesu Christo, quia donet nobis propitius, retecto 
cortice literee, altius aliud et sacratius in medulla sensus 
spiritualis invenire ; quod videlicet ipsum Dominum, ac 
templum et civitatem ejus, que nos sumus, propheticis 
quidem figuris, sed manifesta ratione designet. In quo 
nimirum opere maximo nobis adjumento fuit prefatus 
ecclesiz magister Hieronymus in explanatione propheta- 
rum; qui eadem quze Ezras et Neemias facta scribunt, 
ipsi sub figura Christi et ecclesiz fienda predixerant. 

LIBER PRIMUS. 


Cunctis legentibus liquet, domum sive templum Dei 
in scripturis sanctis, et unumquemque electorum, et omnem 
simul ecclesiam, hoc est universitatem justorum solere 
appellari; pro eo quod in cordibus in se credentibus ac 
sperantibus, seque diligentibus, Deus inhabitare dignetur, 
juxta hoc quod ipse ait: Si quis diligit me, sermonem 
meum servabit, et Pater meus diliget eum, et ad eum 
veniemus, et mansionem apud eum faciemus. Unde et 
apostolus: Templum, inquit, Dei sanctum est, quod estis 
vos. Et in epistola ad Hebreeos: Et Moyses quidem 
fidelis erat in tota domo ejus, tamquam famulus, in testi- 
monium eorum quz dicenda erant; Christus vero tan- 
quam filius in domo sua, que domus sumus nos, si 
fiduciam et gloriam spei usque in finem firmam reti- 
neamus. In cujus figuram domus sive templi spiritualis, 
Salomon rex fecit templum Domino in Hierusalem ; nam 
Salomon ipse, qui interpretatur pacificus, apte figuram 
tenuit eyus de quo canit propheta: Multiplicabitur ejus 
Imperium, et pacis non erit finis. De quo et apostolus 
ecclesiz de gentibus scribens: Et veniens, inquit, evan- 
gelizavit pacem vobis qui longe fuistis, et pacem his qui 
prope; quoniam per ipsum habemus accessum ambo in 
uno Spiritu ad Patrem. Quod vero idem templum septem 
annis zdificavit, octavo autem consummavit ac dedicavit, 
significat quod toto tempore seculi hujus, quod septem 
diebus circuit, ecclesiam Dominus collectis ad edificium 
celeste fidelibus construit. Porro in vita futura, apparente 
gloria resurrectionis, ad integrum perficit, atque in gaudium 
vitz immortalis in eterna sue claritatis visione sustollit. 
Quia enim ipse octava die, hoc est post septimam, sabbati 
resurrexit a mortuis, recte octonario numero tempus etiam 
nostrz resurrectionis exprimitur. Quod autem vo se- 
quente quzedam templi zdificia przenimia vetustate dissolvi 
coeperunt, sed eadem mox instantia regum ac sacerdotum, 
qui illis fuere temporibus, instaurata, et in pristinum sus- 

citata sunt statum; significat quotidianos fidelium ac 
levissimos erratus, de qualibus Salomon: Septies, inquit, 
cadit justus, et resurgit; qui quotidiana zque ipsorum 
solertia, donante Domino, per exempla vel exhortamenta 
precedentium justorum, quasi per regum ac sacerdotum 
Dei corriguntur industriam ; reges namque ac sacerdotes 
merito omnes in ecclesia perfecti vocantur, cum sint mem- 
bra regis ac sacerdotis summl, cum seipsos bene regere, 
cum sua corpora Domino hostiam viventem exhibere didi- 
cerint. Quod postmodum crescentibus malis, ipsum tem- 
plum idolorum sordibus profanatum, et ad ultimum a 
Chaldzis destructum atque incensum est; significat gra- 
viores lapsus eorum qui per confessionem quidem rectze 
fidel, ac sacramentum lavacri salutaris, sanctz ecclesize 
membris adunati, eed denuo fraude malignorum spirituum 
ab statu fidei dejecti, ac vitiorum sunt flamma combusti. 
Quod diruto templo, ac destructa pariter urbe Hierusalem, 
cives ejus in Babyloniam transmigrati, sed post annos 70 
acta de malis suis pcenitentia, ad patriam sunt Domino 
miserante remissi, ac rursus idem templum atque urbem 
sanctam grandicum labore restaurarunt; figurate designat 
eos qui decepti a diabolo, non solum fidei sinceritatem 
atque integritatem boni operis perdunt, verum etiam per 
acerbitatem scelerum gentilibus ac publicanis assimilari 
videntur, juxta illud Dominicum: Si autem ecclesiam non 
audierit, sit tibi sicut ethnicus et publicanus. Quorum 
tamen nonnulli per divine respectum gratiz resipiscentes, 
ad ecclesiam revertuntur ; cum illustratione Sancti Spiritus 
compuncti, preecepta divine legis, que reliquerant, denuo 
audire incipiunt, et custodire. Septem namque sunt dona 
Sancti Spiritus, quz propheta Esaias manifesta distinc- 
tione enumerat. Decem vero preceptis omnis divin legis 
summa comprehenditur. Et septem multiplica per decem, 
septuagenarium numerum perficiunt. Unde apta signifi- 
catione, qui per opera perversa in Babyloniam fuerant 
captivati, post septuaginta annos liberantur, ac domum 
Dei et civitatem sanctam rezedificant. Quia nonnunquam 
hi, qui per sua peccata a communione ac societate sanctz 

ecclesiz separati, infidelium sorti ac numero copulabantur ; 
rursum per donum Sancti Spiritus, studio se bonz opera- 
tionis exercent, ac per hoc consortium fidelium, domus 
videlicet et civitatis Domini, de qua fuerant ejecti, recipiunt. 
Notandum enim, quod unam eandemque peenitentium ad 
ecclesiam reversionem, et domus Domini rezdificata post 
incendium, et civitas restaurata Hierusalem post destruc- 
tionem, necnon et populus post captivitatem patriam re- 
missus, et vasa sancta, quz ablata erant, domum reducta, 
typice denuntient. Verum quia de his omnibus propheta 
Ezras, quomodo sint facta, sufficienter explicat, libet de 
volumine ejus aliqua commemorare, et, prout Dominus 
dederit, spirituali sensu exponere ; quo manifestius patefiat, 
qualiter his qui per negligentiam vel errorem perierant, sit 
ad pcenitentiam redeundum; quanta Dei gratia, quanto 
ipsorum conatu sit admissorum poscenda vel impetranda 
venia; quomodo lidem peenitentes, una cum eis qui nuper 
ad fidem venerant, unam eandemque Christi domum edifi- 
cent, ac pariter in futuro dedicationis illius solemnia ex- 
pectent. 


IN CAP. I. 


Cap.1. In anno primo Cyri regis Persarum, &c.| Nar- 
rant veteres historiz, quibus et prophetz Danielis scriptura 
concordat, Cyrum regem Persarum, juncto sibi socio Dario 
rege Medorum, Babyloniorum destruxisse imperium, oc- 
ciso ultimo eorum rege Balthasar, et ipsa urbe diruta ac 
vastata. Qui videlicet Cyrus sciens a Deo Israel regnum 
sibi traditum, mox ut regnum illud, quod populum Israel 
captivarat, ac servitio premebat, superavit, dedit facultatem 
eidem populo patriam redeundi, ac domum Dei sui, que 
in ea erat incensa, rezdificandi; eandemque libertatis sen- 
tentiam non tantum verbo presentibus intimavit, verum 
etiam eis qui longius per omnes regni sui provincias aber- 
rant, missis epistolis mandavit, ipsum qui est Deus Israel, 
verum esse Dominum et Deum celi, omniumque regnorum 
auctorem, publica voce est confessus. Quz omnia sic 
futura, prophetz sancti, et Hieremias aperte preedixerunt. 

Quorum Hieremias etiam numerum annorum quibus es- 
sent in Babylonia servituri, et quando in patriam revo- 
candi, precinuit. Esaias autem etiam nomen regis Cyri, 
per quem a servitio liberandi, et in patriam revocandi, 
cujus permissu templum essent restauratun, sine ullis 
prophetice locutionis enigmatibus ostendit. Ait enim 
Hieremias: Hec dicit Dominus exercituum, Deus Israel, 
omni transmigrationi quam transtuli de Hierusalem in 
Babylonem: A%dificate domos, et habitate, &c. Hee dicit 
Dominus exercituum: Cum cceeperint impleri in Babylone 
70 anni, visitabo vos, et suscitabo super vos verbum meum 
bonum, et reducam vos ad locum istum. Porro Esaias: 
Hec dicit Dominus Redemptor tuus, et Formator tuus ex 
utero: Ego sum Dominus faciens omnia. Et paulo post: 
Qui dico profundo, desolare, et flumina tua arefaciam. 
Qui dico Cyro: Pastor meus es, et omnem voluntatem 
meam complebis. Qui dico Hierusalem: /Mdificaberis, et 
templo fundaberis. Hec dicit Dominus Chrsto meo 
Cyro, cujus apprehendi dexteram, ut subjiciam ante faciem 
ejus gentes, et dorsa regum vertam, et aperiam coram eo 
januas, et porte non claudentur. Ego ante te ibo, et 
gloriosos terre humiliabo. Portas wreas conteram, et 
vectes ferreos confringam. Et dabo tibi thesauros abscon- 
ditos, et arcana secretorum, ut scias quia ego Dominus, 
qui voco nomen tuum Deus Israel, propter servum meum 
Jacob, et Israel electum meum. Et vocavi te in nomine 
tuo, assimilavi te, et non cognovisti me. Ego Dominus, et 
non est amplius, extra me non est deus. Accinxi te, et 
non cognovisti me. Ex qua Esaiz prophetia credendum 
est, maxime Cyrum regem dilexisse filios Israel, eosque de 
captivitate exemptos domum remisisse, ac templum Do- 
mini rezedificare jussisse, quod audierit prophetas eorum per 
Spiritum Dei de suo regno et Babyloniorum destructione 
fuisse prelocutos. Nam specialiter ipsum genus expugna- 
tionis, quo Babylonia destrui ccepit, expresserant idem 
prophetze; quorum KEsaias, Qui dico, inquit, profundo, 
desolare, et flumina tua arefaciam. Porro Hieremias: 
Murus Babylonis ille latissimus suffossione suffodietur, et 


IN EZRAM, CAP. I. 365 


portz ejus excelsz igni comburentur. Narrant enim his- 
toriz, quia diviso atque exinanito per plurimos rivos flu- 
mine Euphrate, qui per medium Babylonis influebat, per 
arefactum ac desolatum ejus profundum, urbem hostis 
intraverit. Hzec de historia paucis dixerimus.: At vero 
juxta mysticos sensus, Cyrus rex Dominum Salvatorem 
et nomine designat, et factis, quod non ex nostra conjec- 
tura, sed ex. manifestissimis Esaiz verbis dicimus, quibus 
ex persona Domini dicebat: Assimilavite, et non cognovisti 
me. Assimilavit namque eum Deus filio suo, quamvis 
ipse Deum se assimilantem minime cognoverit; primum 
in eo quod Christum suum eum cognominare dignatus 
est; deinde quod eum Cyrum, qui interpretatur heres, 
multo antequam nasceretur, vocandum esse disposuit ; 
hoc etenim vocabulum recte congruit ili, cui dicit idem 
Deus Pater: Postula a me, et dabo tibi gentes hereditatem 
tuam. De quo et apostolus: Quem constituit heredem 
universorum, per quem fecit et secula. De quo etiam in 
carne apparente, inimici persequentes dicebant: Hic est 
hzres, venite occidamus eum, et nostra erit hereditas. 
Sed et in eo Deus Pater, quod subjecit ante faciem Cyri 
gentes, et dorsa regum vertit, portas zreas contrivit, et 
vectes ferreos confregit, videlicet Babylonis, vel aliarum 
quas cepit civitates ; quod dedit e1 thesauros absconditos, 
et arcana secretorum, diversarum videlicet opes ignotas 
provinciarum assimilavit eum Domino et Salvatori nostro, 
qui predicantibus per orbem apostolis, gentium sibi univer- 
sarum colla subjecit, ipsos quoque rerum dominos, et 
sapientie secularis auctores suze ditioni substravit; qui 
portas inferorum destruxit, ut ablatos inde electos suos ad 
libertatem patriz ccelestis introduceret; qui errores con- 
trivit gentium, et doctrinas humana ratione munitas, per 
humilium ora subvertit; ut eisdem correctis lumen suze 
fidei et veritatis aperiret, in quo sunt omnes thesauri 
sapientiz et scientize absconditi. Quos videlicet thesauros 
idem Dominus noster in natura Divinitatis xternaliter ex 
Patre habuit; sed in assumpta humanitate ex tempore 
accepit, illo nimirum, ex quo ipse esse homo ceepit. Assi- 

milavit ergo Cyrum Dominus unigenito Filio suo, Deo et 
Domino nostro Jesu Christo; quia sicut ille, destructo 
‘Chaldeorum imperio, populum Dei liberavit, ac patriam 
remisit, templumque quod erat incensum in Hierosolymis, 
reedificari precepit, et hoc ipsum edictum etiam per lite- 
ras manifestare curavit, ut implerentur verba Hieremiz, 
quibus hoc futurum esse predixit; ita Mediator Dei et 
hominum, destructo per orbem diaboli regno, electos suos 
qui erant dispersi, ab ejus tyrannide revocatos, in suam 
congregat ecclesiam. Quiz et in presenti justificata ex 
fide, pacem habet ad Deum per ipsum, et ad visionem 
perpetuz pacis festinat in futuro: Hierusalem quippe 
visio pacis dicitur. Qui etiam templum, quod erat incen- 
sum, facit restaurari, cum illos qui insidiis antiqui hostis 
fidem perdiderant ad salutem reducens, sua inhabitatione 
dignos efficit. Sed et scripturas sanctas universum misit 
in mundum, quibus fidem sui nominis, ac spem salutis 
cunctis qui ad regnum suum pertinent, hoc est electis 
omnibus predicaret. Quod ita futurum non Hieremias 
solus, sed communi sensu omnes predixere prophetz. 
Juxta hoc quod ipse discipulis ait: Quoniam necesse est 
impleri omnia que scripta sunt in lege Moysi, et Prophetis, 
et Psalmis de me. Suscitavit autem Dominus Spiritum 
Cyri regis Persarum, ut, agnita potestate ac providentia 
Dei Israel, faceret que de eo narrat scriptura. Et Do- 
minus ait in evangelio Judzis: Cum exaltaveritis Filium 
hominis, tunc cognoscetis quia ego sum, et a me ipso facio 
nihil; sed sicut docuit me Pater, hzec loquor. Quod vero 
in scriptura sua dicit idem Cyrus, Omnia regna terre dedit 
mihi Dominus Deus celi; bene quidem Deum Israel, 
Dominum Deum ceeli esse confessus est, quem etiam regna 
terrz omnia in potestate habere, et cuicumque vellet, dare 
posse cognovit. Sed minus verum videtur sonare, quod 
sibi omnia regna terre ab eo tradita dicit ; nisi forte intel- 
ligendum est, quod eo tempore, quo he scripsit, nullum 
sui regni adversarium habuerit; vel certe victo, destructo, 
atque exhausto tam robusto tamque antiquo Chaldzorum 
imperio, nullum suo regno in toto orbe resistere posse 

crediderit. Veraciter autem hic sermo convenit majestati 
ejus, qui dixit: Data est mihi omnis potestas in ceelo et in 
terra. Sequitur eadem scriptura Cyri: 

Quis est in vobis de universo populo ejus, sit Deus illius 
cum eo, &c.| Magna in his verbis fides regis, magna claret 
pietas. Fides quidem, quod populum Israel pre ceteris 
nationibus Dei esse populum intellexit. Pietas, quod nullo 
prorsus excepto, omnes qui vellent liberos patriam redire 
permisit. Fides, quod eundem Dominum Deum et habi- 
tare in ccelis, et esse in Hierusalem, et cum singulis rever- 
tentium de Babylone in Hierusalem ascendere posse confes- 
sus est. Annon luce clarius est, quod hunc non corporeum, 
et loco comprehensibilem, sed Spiritum, et ubique przesen- 
tem credidit ? quem ita in Hierosolymis et in templo habere 
locum confessus est, ut simul eum regno cceli presidere 
non dubitaret ; ita in ccelis regnare credidit, ut nihilominus 
cum suis fidelibus esset in terra, eorumque et animos, et 
manus ad ea que salutaria essent, facienda dirigeret ? 
Ceterum omnia scripture hujus verba spiritualem sen- 
sum redolent. Cui enim non facile pateat, solos illos, 
cum quibus Deus est, de confusione peccatorum, ad vir- 
tutum opera, quasi de servitio Babylonico, in Hierosoly- 
mam ad libertatem posse transire? Quia sine ipso nihil 
possumus facere. Quis non videat recte in eadem sen- 
tentia ascensionem esse nominatam? Quia nimirum omnes 
qui peccant, quique seculi curis serviunt, in imo sunt. 
Qui vero Deo placere desiderant, ad altiora necesse est 
mentem erigant, ccelestia suspirent, pompas mundi omnes 
atque illecebras zternorum amore transcendant. Hieru- 
salem quoque esse in Judea, hoc est in confessione memo- 
ratur; ut qui per oblivionem Dei captivari a Chaldzis, 
qui interpretantur quasi dzmonia, hoc est, malignis spi- 
ritibus mancipari meruimus, per confessionem divine pie- 
tatis ad visionem liber pacis et lucis redeamus; ibique 
zedificemus domum Domino Deo Israel, hoc est in unitate 
catholicze pacis, in confessione sive nostre iniquitatis, seu 
divinze miserationis et gratiz. Praparemus corda nostra, 
in quibus Dominus ipse propitius inhabitare, atque sua 

presentia illustrare dignetur. Sed et proximorum corda 
ad laudem sui Conditoris, et opera pietatis accendere cure- 
mus. Utroque etenim modo domum Domino edificamus, 
cum vel nosmetipsos in operibus justitiz exercemus, vel 
eos quos valemus ad iter justitiz et exemplis provocamus, 
et verbis. Sequuntur reliqua ejusdem scripture Cyn 
regis : 

Et omnes reliqui in cunctis locis, ubicunque habitant, adju- 
vent eum, &c.| Notanda distinctio verborum, quia omnibus 
solutis ab injuria captivitatis, dedit facultatem rex, ut qui- 
cunque vellet, ad edificandum templum Domino duce 
ascenderet. Non tamen omnes illuc ascendere jussit. Si 
qui enim essent de eodem populo Dei, quos plus aliis qui- 
busque in locis libertate donata uti delectaret, hos ascen- 
dentibus auxilio esse de suo quemque loco precepit, data 
scilicet illis in necessitatem tam longi itineris pecunia sive 
pecoribus. Sed et alia illis dona eos dare et commendare 
desideravit, quee illo pervenientes, in templum Domini pro 
memoria manentium offerre deberent. Omnes ergo de 
captivitate Babylonica liberati sunt. Omnes pietatis acti- 
bus sunt dediti; sed perfectiores ad zdificandum Domino 
templum ascenderunt, czeteri eos qui ascenderant adjuva- 
runt. Quia etsi omnes electi de potestate tenebrarum 
eruti, ad libertatem pertinent gloriz filiorum Dei, omnes 
ad societatem sanctz civitatis, id est, ecclesiz, sed adnu- 
merari letantur; non tamen omnium, sed perfectorum 
solummodo est, in zdificationem ejusdem ecclesiz etiam 
aliis preedicando laborare. Unde tales pre ceteris fideli- 
bus, duplici honore ab apostolo digni esse censentur; sicut 
et angelus Danieli, Qui docti fuerint, inquit, fulgebunt 
quasi splendor firmamenti; et qui ad justitiam erudiunt 
multos, quasi stella in perpetuas zternitates. Qui nimi- 
rum eruditores multorum, quo magis suos adjutores ad 
ceelestia queerenda ac diligenda instituunt, eo minus ipsi 
pro terrenis acquirendis sive possidendis curam gerunt, 
immo etiam szpissime, quzecumque temporalia acquisiere, 
cuncta pro spe zternorum relinquunt. Unde necesse est 
eorum inopiz, ut ad predicandum subsistant, ditiorum, 

qui preedicare nequeunt, largitate subveniri, ut etiam ipsi 
divites preedicationis ejusdem possint esse consortes. Ex 
quorum persona dicit Gaio Joannes: Pro nomine enim 
ejus profecti sunt, nihil accipientes a gentibus. Nos ergo 
debemus suscipere hujusmodi, ut cooperatores simus veri- 
tatis. Quamobrem nunc dicitur, quod hi, qui ascendebant 
ad zdificandam domum Domini, adjuvari deberent largi- 
tione pecuniarum ab amicis suis ubicunque habitarent, id 
est, sive in Chaldza, sive aliis in locis, in que ob metum 
profugissent Chaldzorum ; excepto, inquit, quod volun- 
tarie offerunt templo Dei, quod est in Hierusalem; quia 
oportet eos qui temporalibus abundant divitiis, non solum 
ex his pauperibus Christi necessaria ministrare, verum 
etiam ipsos bona que possunt pro se libenter operari; 
quatenus horum merito velut oblationis spontanee, et ipsi 
in templo Dei, quod est ecclesia, partem mereantur habere. 
Heec de scriptura regis Cyri paucis dixisse sufficiat. Neque 
aliquis ambiget, ejus verba spiritualibus redundare sacra- 
mentis; cum predictum sit, quod Deus suscitaverit Spi- 
ritum ejus, ut hzc scribenda sive imperanda esse intellige- 
ret ; cum ad implenda prophetarum verba, hzc eum populis 
mandasse, ipse propheta Ezras admonuerit. (Quomodo 
enim fieret, ut arcana ceelestia scribere non posset rex 
divino admonitus instinctu, qui Deum cognovisse, et con- 
fessus esse, verumque decorem domus ejus dilexisse, atque 
instaurare probatur? cum preses perfidus, hostis et homi- 
cida Redemptoris nostri, maximum fidei vere scripserit 
sacramentum, ut cruci ejus superposuerit: Hic est Jesus 
Nazarenus, rex Judeorum. In cujus intentione tituli, 
tam fixus perstiterit, ut nullatenus eum Judeis, licet mul- 
tum poscentibus, posset corrumpere. Quem etiam certi 
nobis mysterii gratia, Hebraice, Grece, et Latine conscrip- 
sit; quia nimirum omnis divina lex, quam habebant 
Hebrzi, omnis sapientia mundana, in qua gloriabantur 
Grzci, omne regnum terrestre, in quo tunc maxime pre- 
eminebant Romani, Christum regem contestatur omnium 
sanctorum et confitentium Deum. Si ergo Deo infesti 
principis scriptura tot et tantis est gravida sacramentis, 
VOL. VIII. Bb 

quanto magis amator ac factor divini cultus rex, et Domino 
inspiratus sive suscitatus, ut propheta dicit,ea que Domini 
sunt predicare simul et scripto divulgare potuit arcana? 
Quem autem fructum edicta vel scripta ejus habuerint, 
sequens ex ordine scripture sacrz textus ostendit. 

Et surrexerunt principes patrum de Juda et Benjamin, 
&c.| Cyrus quidem, transducta voce, et missis literis in 
universo regno suo, permisit, immo precepit de universo 
populo Israel, qui duodecim tribubus constabat, eos cum 
quibus esset Deus, ascendere Hierusalem, ad zdificandum 
domum Domini. Nec tamen de omni populo, sed tantum 
de Juda et Benjamin, et tribu sacerdotali ac Levitica, 
ad quos ipsa Hierusalem prius ac templum Domini perti- 
nebat, ascendere voluerunt. Nam ceterz decem tribus 
jam olim fuerant sub rege Hieroboam a templo Domini et 
cultu pietatis alienatz, atque ob mertum tantz trans- 
gressionis a regibus Assyriorum captivate, et ultra Medo- 
rum montes transmigratz, neque unquam omnes per- 
hibentur patriam remisse. Porro duz tribus Juda et 
Benjamin, que Hierosolymam et circumpositas Jude re- 
giones tenebant, una cum sacerdotibus et Levitis, ad quos 
ministerium templi pertinebat, quamvis et ipsz peccata 
decem tribuum fuerint imitatz, non tamen unquam habi- 
tationem urbis Hierusalem, et templi czrimonias dese- 
rebant. Unde et ultimz sunt capte a Chaldzis, et prime, 
regnantibus Persis, domum redire permisse; et merito, 
quia de tribu Juda ortus est Dominus noster, materque ejus 
Maria etiam de tribu Levi erat consanguinitatis jure sociata. 
Unde Elizabet, uxor Zachariz sacerdotis, cognata ejus 
ab angelo nuncupatur. Tribus quoque Benjamin his sese 
religiosa fide conjunxerat, maxime quod ipsa civitas Hieru- 
salem in ejus sorte fuerit, atque ideo collata illis misericor- 
diz meruit esse particeps. Pulchre autem dicitur: Quia 
principes patrum de przfatis tribubus surrexerint ut as- 
cenderent ad zdificandum templum Domini. Principum 
namque et patrum, id est, magistrorum est opere et doc- 
trina predicatorum, ad edificandam mentem errantium, in 
studio boni operis exhortando, increpando, corrigendo cer- 

tamen pii laboris assumcre. Qui bene etiam surrexisse 
dicuntur, ut ascenderent in Hierusalem ; quia quasi jacent 
animo debili atque inerti, qui vel suze vel fraterne salutis 
curam gerere detrectant. Surgunt vero audito regis edicto, 
immo suscitante spiritum ipsorum Domino, ut ad sdifican- 
dam domum Domini ascendunt; cum verbis sanctarum 
scripturarum admoniti, et gratia sui Conditoris accensi, 
veternum negligentiz prioris discutiunt; atque arrepto 
proposito instituti melioris, quotidianis bonorum operum 
profectibus, velut quibusdam gradibus ascensionum, ad 
summa virtutum, que sunt in zterne pacis visione, ten- 
dere satagunt. In quibus videlicet gradibus primi sunt, ut 
quisque propriam vitam a vitiis bene vivendo compescat. 
Secundi, ut etiam proximos a suis erratibus sive negligen- 
tiis bene docendo convertat. Supremi, ut post bona opera 
et doctrinam gaudia perpetue remunerationis expectet. 
Quod autem eos qui ita ascenderunt ad edificandum 
domum Domini, universi qui erant in circuitu, adjuvarunt 
in argento et auro, substantia et pecoribus; superius 
breviter, quomodo sit mystice accipiendum, disseruimus ; 
preedicatorum videlicet inopiam, divitum credentium de- 
bere copia sustentari. Quod etiam ita recte potest accipi; 
quia manus edificantium templum socii sui, qui zdificare 
nequeunt, datis adjuvent pecuniis ; cum viri seculares prz- 
dicatoribus sanctis liberos suos vel familiam Domino edu- 
candam committunt; ut quod per seipsos nequeunt, per 
eos qui perficere possunt, Domino munus suze devotionis 
offerant. Dant autem vasa argentea, cum viros eloquentia 
nitidos; dant aurea, cum naturali ingenio preeclaros; dant 
jumenta, cum sensu tardiores, sed ad portandum jugum 
leve ac suave onus evangelii mansuetos; dant pecora, cum 
humiles spiritu ac mites, qui de substantiis suis, quasi de 
lacte sive lanis, pauperibus gratis dare soleant; dant etiam 
substantiam et supellectilem variam, cum multifariis bono- 
rum operum floribus insignes viros sive foeminas parentes 
vel Domini sui sanctis doctoribus commendant, per quos 
Domino consecrentur, atque in edificium domus ejus pro- 
ficiant. Sunt enim plerique naturali dono casti, patientes, 
Bb2 

modesti, liberales, abstinentes, benigni, honores simul mundi 
ac delicias respuentes, amatores justitiz non minus quam 
sapientize, et forte sicut Cornelius, orationibus atque elee- 
mosynis instantes; de qualibus dicit apostolus: Quia 
legem non habentes, naturaliter ea quz legis sunt faciunt. 
Hi cum sanctis predicatoribus in Christo renascendi, vel 
in fide amplius confirmandi offeruntur, quasi supellex 
varia, que ad zdificandum domum Domini deferatur, prin- 
cipibus patrum tribuitur. 

Rex quoque Cyrus protulit vasa templt Domini, &c.| Na- 
buchodonosor tulit vasa Domini de Hierusalem, cum qui- 
libet immundus spiritus fidelium aliquos de ecclesia rapiens, 
gaudio intern pacis privat. Ponit autem ea in templo 
Dei sw, cum eos consortio jungit reproborum, qui sunt 
templum et civitas diaboli, capitis videlicet omnium malo- 
rum et angelorum et hominum. Sed profert ea Cyrus rex, 
et annumerat principi Juda referenda in Hierusalem, cum 
Dominus noster, qui est heres universorum, eos quos ad 
salutem predestinavit sternam, de potestate Satanz eruit, 
et ecclesia sacerdotibus reconciliandos per poenitentiam 
offert ; et bene annumerata esse dicit vasa principi Juda; 
quia novit Dominus numerum electorum suorum, neque 
aliqua perit ex ovibus ejus confitentibus nomini ejus magno 
et terribili; Juda enim confessio interpretatur. 

Et hic est numerus eorum: phiale auree triginta, &c.] 
Diversa vasorum species, diversas fidelium personas sive 
operationes designat. Denique in Apocalypsi legimus, 
quia viginti quatuor seniores habebant phialas aureas 
plenas odoramentorum; et exponens scriptura subdidit, 
Quze sunt orationes sanctorum. Phiale ergo, que sunt 
vasa patula, lucida; simplicium corda designant, qux 
nihil in se subdole cogitationis celare norunt, sed ea que 
animo tenent, pura solent lingua proferre. Unde recte 
talibus aromata, hoc est orationes Deo acceptabiles inesse 
referuntur. At contra impura reproborum pectora spon- 
gis, quze czecis sunt tenebrosz anfractibus, merito compa- 
rantur. Unde et Judzi Domino crucifixo spongiam aceto 
plenam obtulerunt; ut tali ministerio figurarent, quia Con- 

ditori suo ad se in carne venienti, de corde subdolo cogita- 
tiones et verba acerba, ac procul a meracissimo patrum 
suorum sapore degenerantia offerant. Cultri vero, qui- 
bus utebantur ad incidendos ac dividendos juxta rationem 
congruam artus victimarum, ut omnibus rite distinctis, 
pars in altari sacro igne consumeretur, pars in sacerdotum, 
pars in Levitarum, pars in offerentium usum cederet ; illos 
nimirum in ecclesia demonstrant, qui discretionis sunt 
gratia insignes, qui perfecte norunt discernere de sacrificio 
salutari, quod est Christus, que omnibus sint dicenda, 
quz perfectioribus tantum, que humane cogitationis mo- 
dum excedentia, Spiritus Sancti sint igni tribuenda; item 
quia victim Dei sint omnes qui ei fideli obsequio manci- 
pantur. Cultri quibus artus victimarum in frusta divi- 
duntur, scribz docti in regno celorum sunt typice intelli- 
gendi; qui merita sensusque auditorum suorum solerter 
examinantes, bene dijudicare norunt, quem in quo gradu 
ministerti ecclesiastici promovere debeant. Scyphi, que 
sunt vascula potandi, illos figuraliter exprimunt, qui fer- 
ventiore caritatis interne solent flagrantia inebriari. Quod 
autem vasa quedam aurea, queedam argentea fuisse re- 
feruntur ; aurea significant eos, qui majore sapientiz spiri- 
tualis splendore rutilant; argentea illos, qui dicendi venus- 
tate nitidi, eloquentius ea que norunt exponere sciunt; 
quos ab invicem distinguens apostolus, ait: Alii datur per 
Spiritum sermo sapientiz, alii sermo scientiz secundum 
eundem Spiritum. Quod autem numerus vasorum, et 
specialiter singulorum, et in summa generaliter omnium 
commemoratur; admonet nos, quia Dominus summam 
electorum suorum, non solum eorum qui in acceptz fidei 
munditia perseverant, verum etiam eorum qui postquam 
deviavere, resipiscendo ad fidem redeunt, in libro eter- 
nz memoriz scriptam continet. In quorum figuram apte 
subjungitur: 

Universa tulit Sasabasar, &c.| Quia nimirum nullus de 
his qui ad vitam pradestinati sunt, perire In perpetuum 
potest; sed omnes qui Domini sunt, quamvis tempore 
aliquo in Babylonenm, id est, confusionem peccatorum, esse 

videantur abducti, divina provisione per societatem justo- 
rum quoquo modo ad pacem reducuntur ecclesize. Porro 
vasa quze exercitus Chaldszeorum capta Hierusalem fregisse, 
et fracta in Babyloniam transtulisse perhibetur, Wlorum 
typum exprimunt, qui ita victore diabolo capiuntur, ut 
priusquam peoenitendo salventur, ab humanis rebus ablati 
perennem rapiantur ad poenam. 

Cap. 11. Hi sunt autem filit provincia, qui ascenderunt de 
captivitate, &c.] Filios provincie Jude dicit, non Baby- 
loniz. Ad hanc enim pertinebant non tantummodo illi qui 
de ea in Babyloniam transmigrati, sed etiam qui ex illorum 
stirpe in Babylonia fuerant nati. Qui etsi in Babylone 
corporaliter orti sunt, animo tamen toto Judzam et Hiero- 
solymam suspirabant. Quorum figuram gerebat dux egre- 
gius ipsorum Zorobabel, qui nomine quidem ipse, quod 
sit ortus in Babylone demonstrat ; sed intentione et actibus, 
quod sit civis Hierosolymitarum ostendit. Altero autem 
sensu filii sunt ecclesiz, filii patriz ccelestis, non solum qui 
ecclesiz sacramentis jam sunt imbuti, verum etiam illi qui 
etsi foris, hoc est inter impios tempore aliquanto oberran- 
tes, divina tamen electione ante secula przordinati ad 
vitam, diving sunt gratiz mystertis suo tempore con- 
secrandi. De quibus apte subditur: 

Et reversi sunt in Hierusalem et Juda, &c.] Cum enim 
liberati de potestate Satanze hi qui a fide aberraverunt, 
cum eis qui nuper fidem didicerant, in Hierusalem optate 
pacis, et in Judam devote confessionis sive laudationis 
redierint, mox suam quisque civitatem repetens ingreditur ; 
id est, custodiam atque operationem virtutum, quam ipsi 
divina largitio secundum mensuram fidei largita est, devo- 
tus exequitur. Et bene cum dixisset generaliter reversos 
eos esse in Hierusalem et Judam, continuo subjecit, Unus- 
quisque in civitatem suam; quia nimirum sic in suis 
singuli civitatibus commorabantur, ut generaliter omnes ad 
Hierusalem et Judam pertinerent. Designet ergo Hieru- 
salem, universalem sanctz ecclesiz, que per orbem est, 

statum. Designant civitates ad eam pertinentes, singulas 
fidelium virtutes, in quibus quasi presidio civitatum, a 
tentamentis atque incursibus malignorum spirituum muni- 
untur; possunt per civitates, in quibus commorabantur hi 
qui de captivitate in Hierusalem et Judam venerant, etiam 
diverse per orbem Christi ecclesiz, ex quibus omnibus una 
catholica perficitur, accipi. In quibus quicunque conver- 
santur, singuli se filios catholicz ecclesiz, quasi cives Hie- 
rusalem profitentur. Utebantur autem ante alios ducibus 
Zorobabel et Jesu; quorum unus de regia, alter de sacer- 
dotali prosapia genus duxisse, multis sacrz historiz locis 
ostenditur; qui ambo unam eandemque Redemptoris nostri, 
veri videlicet regis, et summi sacerdotis personam designant. 
Ipse enim solus est, per quem venire ad salutem debeamus. 
Unde ait: Nemo venit ad Patrem, nisi per me. Qui singu- 
los electorum, sive per seipsum occulta inspiratione, seu 
aperta eruditione per sanctos predicatores, de confusione 
vite preesentis ad visionem perpetuz pacis, et confessionem 
divinze laudis, quasi ad Hierusalem et Judam de Babylone 
colligit. Que nimirum visio pacis, quaeque confessio gratia- 
rum, ipso donante, in presenti quidem inchoatur, sed in 
futuro perficitur. 

Numerus virorum populs Israel, filit Phares duo, &c.] 
Post catalogum ducum, consequenter numerus populi; 
post recensitam populi summam, dicati Dei gradus in 
ordine sequuntur. Populum autem Israel, tibum Juda et 
Benjamin dicit, et quicumque de aliis tribubus Assyriorum 
quondam evaserant manus; sed cum his a Babyloniis 
comprehensi, nihilominus in captivitatem fuerant abducti. 
Denique notandum, quia in ipsa serie catalogi, magisque 
ubi idem catalogus in secunda parte libri, hoc est in verbis 
Neemiz repetitur, quindecim ferme civitatum vocabula 
inseruntur; que, ni fallor, omnia non nisi in Juda et Ben- 
jamin tribu inveniuntur. Unde verisimile est, populum 
Israel hoc loco de ipsis maxime tribubus, una cum sacer- 
dotibus et Levitis, qui inter eos sortem habuerant, debere 
intelligi. Nathinnei autem, qui post sacerdotes, Levitas, 
cantores, et janitores in ordine describuntur, ipsi tunc 

fuere, qui nunc in ecclesia subdiaconi vocantur, obedientes 
officiis Levitarum, et oblationes in templo suscipientes a 
populis. Porro filii servorum Salomonis dicebantur auc- 
tores templi, qui curam habebant ad sacra tecta reficienda ; 
aut quzcumque fuissent vexata, per eos denuo de sacra 
pecunia restaurarentur. Quod autem de vasis supra dixi- 
mus, idem nunc de populo dicendum; quod ideo scriptura 
tam vigilanter distinxerit, quot de quaque generatione cap- 
tivorum patriam soluti redierint; ut ex eo admoneamur, 
quanta certitudine Dominus summam electorum suorum 
in libro vitee conscribat, et velut in albo cceli consignet, 
quot animas quique fidelium, vel pradicando, vel bono- 
rum exempla operum monstrando ab errore converterint ; 
pro quibus singulis certa mercede illos, qui converterant, 
remuneret. 

Et hi qui ascenderunt de Thelmela, &c.] Hoc in loco 
etiam juxta literam, gratia Dei, qua et in veteri testamento 
gentiles ad salutem recipiebantur, ostenditur. Dum expo- 
sito catalogo eorum quos veraciter ad populum Dei perti- 
nere constabat, adjuncti sunt etiam aliqui ex eis, qui utrum 
ex Israel an ex proselytis essent, ignorabatur, eorumque 
simul inter filios Israel numerus exponitur. Qui etsi ob lon- 
gam separationem patrum suorum a templo vel populo Dei, 
quomodo ad eum pertinerent, indicare nequiverant ; tamen 
quia data generali licentia, de captivitate ascenderant, et 
cum eis qui certum ex Israel semen duxerant, ad edifican- 
dum Deo templum properabant, recipiebantur ab illis ut 
socil. Gaudebant namque eos ob amorem communis fidei 
et religionis habere velut fratres et notos, tametsi ob incer- 
titudinem originis carnalis videbantur eos minus cognitos 
habuisse. Porro in sensu spirituali, inter poenitentes, qui 
liberati a captivitate vitiorum, ad zedificandam, vel in se- 
ipsis vel in aliis, domum Domini ascendunt. Sunt plerum- 
que nonnulli gravioribus peccatis adstricti, qui adeo ab 
omni actu pietatis et castitatis videntur alienati, ut nihil 
prorsus bonitatis ac religionis, quam a doctoribus sanctis 
acceperant, in eis remansisse videatur. De quibus quid 
uliud dicendum, quam non posse eos indicare, utrum ex 

Israel, id est, ex sancta ecclesia fuerint generati credendo ; 
quia nimirum tales peccando facti sunt, ac si in nullo 
unquam ad semen sanctum pertinuissent; qui tamen 
poenitendo nonnunquam adeo corriguntur, ac meliorem 
convertuntur ad vitam, ut numerus eorum inter veros Isra- 
elitas, in quibus dolus non est, merito conscribatur in ccelis. 

Et de filiis sacerdotum, filit Thobia, &c.| Eadem cautela 
filii transmigrationis erga sacerdotes agunt, qua et erga 
populum egisse referuntur. Curabant namque multum, 
ut sine confusione patesceret, qui vere ad populum Israel 
vel ad sacerdotale genus pertinerent ; qui autem suspecti, 
aut certa proselytorum, hoc est advenarum, essent stirpe 
procreati. Itaque sacerdotes suspectos ab altaris quidem 
officio, usquedum certius eorum origo claresceret, amove- 
runt; sed nihilominus in societate transmigrantium un- 
anima secum pace servabant. Juxta sensum vero mysti- 
cum, querunt filii sacerdotum, de captivitate Babylonica 
ascendentes, scripturam genealogiz sus, et non inve- 
nientes de sacerdotio ejiciuntur; cum ipsi altaris ministri 
tanta in scelera, tamve infanda dogmata decidunt; ut si 
peenitendo ad salutem redeant anime, non tamen digni 
fierl possint, qui ad sacrum quem perdidere gradum pro- 
moveantur, ac docendi in evangelio, sive sacramenta con- 
ficiendi officium repetant. Hi etenim quamvis inter fideles 
vitam expectant xternam, non tamen scripturam gradus 
sul, quem repetere nequeunt, inter perfectos sacerdotes 
inveniunt. 

Omnis multitudo quasi unus, &c.| Nota gratiam primi- 
tive ecclesiz, in qua multitudinis credentium erat cor et 
anima una, etiam in hoc transmigrantium cetu reperiri: 
ita ut cum tantus esset exercitus, qui prope quinquaginta 
millium summam compleret, et hic diversi gradus et con- 
ditionis existens, nhilominus omnis multitudo ob eandem 
fidem et dilectionem, quasi unus esse videretur homo, 
donante illo qui habitare facit unanimes in domo. Servi 
autem et ancillz redeuntium de Babylone Hierusalem, 
illorum in ecclesia typum tenent, qui profectu quidem vite 
emendatioris vitia superare, ac virtutum culmen ascendere 

satagunt ; necdum tamen ipsi sibi ad providendam viam 
vite regularis sufficiunt, sed eorum potius qui in Christo 
precesserunt, opus habent adhuc industria coerceri, atque 
ad tramitem desiderate veritatis dirigi. Sequitur: 

Et in tpsis cantores atque cantatrices ducenti.| Non 
solum in ordine Levitarum cantores cum janitoribus tem- 
pli et Nathinneis, sed iidem quoque in ipso Dei populo 
junctis sibi cantatricibus reperti, ad restauranda domus 
Dei zdificia properant. Cantores autem juxta literam 
appellat eos qui psalmos dulci modulamine resonabant; 
quod Levitas in templo Dei inter sacrificia quotidiana 
facere solitos, verba dierum testantur. Sed hoc ipsum eo 
tempore etiam plurimos de plebe suis quemque in locis 
fecisse credibile est. Juxta vero mysticos sensus, cantores 
sunt in templo vel populo Dei, qui majore animi dulcedine 
et ccelestia mandata ipsi custodiunt, et hac eadem suis 
auditoribus custodienda crebris exhortationibus commen- 
dant. Bene autem cantoribus etiam cantatrices junguntur, 
propter sexum videlicet foemineum, in quo plurime repe- 
riuntur persone, quz non solum vivendo, verum etiam 
predicando, corda proximorum ad laudem sui Creatoris 
accendant, et quasi suavitate sanctz vocis exdificantium 
templum Domini adjuvent laborem. Quorum omnium 
ministerio congruit et titulus et textus Psalmi xcv. Est 
enim titulus, Quando domus Domini edificabatur post 
captivitatem, canticum huic David. Quod secundum lite- 
ram, restaurationem templi, de qua presens liber scribit, 
sonare videtur. Sed anagogico, id est altiori sensu, zdifi- 
cationem insinuat sanctz ecclesiz, que sit de animabus a 
captivitate damoniaca salvatis, atque ad agnitionem sui 
Creatoris revocatis ; in qua videlicet zedificatione canticum 
laudis ct confessionis, manu forti ac desiderabili, videlicet 
Domino Jesu Christo, electus quisque debet resonare ; 
veraciter intelligens, quod absque gratia ipsius nihil possit 
boni facere. Cui videlicet titulo congruit et Psalmus: 
Cantate, inquit, Domino canticum novum, cantate Do- 
mino, omnis terra. Cantate Domino, et benedicite nomini 
cjus, benenuntiate de die in diem salutare eyus. Annun- 

tiate inter gentes gloriam ejus, in omnibus populis mira- 
bilia ejus, &c. Primo ergo jubemur in edificatione domus 
Domini, ipsi Domino cantare canticum novum, id est, amo- 
rem ejus et interno in corde retinere, et observantiam 
mandatorum ejus foras ostendere; et hoc non pauci, sed 
omnis terra facere, per quam ecclesia sancta dilatata est. 
Deinde salutare ejus, videlicet Christum evangelizare (hoc 
est enim Latine bene nuntiare) przcipimur: et hoc non 
paucis auditoribus, sed omnibus populis quibus ecclesia 
constat toto orbe diffusa; non quia unus aliquis in omni- 
bus possit gentibus evangelizare, sed omnes in omnibus 
suo quisque tempore vel loco possumus, singulique uni- 
versis et debemus et possumus gaudium perpetue salutis 
optare, dicentes: Laudate Dominum, omnes gentes, et 
callaudate eum, omnes populi. CQuoniam confirmata est 
super nos misericordia ejus, &c. 

Equi eorum sexcenti triginta sex, &c.] Mulus ex asino et 
equa gignitur, mula ex equo et asina. Inter homines ergo 
qui de captivitate ascenderunt, etiam animalia, quibus iter 
eorum adjuvabatur, pariter describuntur; eorumque, sicut 
et hominum numerus in libro prophetico designatur. 
Quia nimirum sunt multi in ecclesia, vel sensu tardiores, 
vel etiam animo carnales, qui tamen cum magistris spi- 
ritualibus submissa devotione obtemperant, atque ad por- 
tanda humiliter onera fraterne necessitatis, dorsum mentis 
supponunt, et ipsi cum ceeteris electis de confusione dia- 
bolicze captivitatis erepti, ad superne civitatis moenia ten- 
dunt. Quorum profecto numerus, sicut et perfectiorum, 
integer in memoria interni testis eterna conservatur. Unde 
ex persona sanctz universalis ecclesiz Deo dicitur: Im- 
perfectum meum viderunt oculi tui, et in libro tuo omnes 
scribentur. Et in alio Psalmo: Homines et jumenta sal- 
vos facies, Domine ; quemadmodum multiplicasti misericor- 
dias tuas, Deus. At mox de perfectioribus: Fil autem 
hominum in protectione alarum tuarum sperabunt, &c. 

Et de principibus patrum, cum ingrederentur templum 
Domini, &c.| Magnz indicium devotionis est, cum quis 
non debitas tantum oblationes, id est, Domini lege prx- 

ceptas, sed insuper alia, quorum non preceptum, sed con- 
silium accepit, donaria sua sponte divinze majestatis obtu- 
tibus offert. Praceptum namque est: Non homicidium 
facies, non adulterabis, non facies furtum, non falsum tes- 
timonium dices; honora patrem et matrem, et diliges 
proximum tuum sicut teipsum. Voluntaria vero oblatio: 
Si vis perfectus esse, vade, vende que habes, et da pau- 
peribus. Et quod apostolus ait: De virginibus autem 
preceptum Domini non habeo, consilium autem do. Et 
de seipso: Et Dominus ordinavit his qui evangelium an- 
nuntiant, de evangelio vivere: ego autem nullo horum 
usus sum. De quo et ad Thess. Neque gratis panem 
manducavimus ab aliquo, sed in labore et fatigatione nocte 
et die operantes, ne quem vestrum gravaremus ; non quasi 
non habuerimus potestatem, sed ut nosmetipsos formam 
daremus vobis ad imitandum nos. Recte ergo principes 
patrum donaria ad construendum domum Dei sponte 
obtulisse referuntur ; quia quo amplius quique cum con- 
tinentia interdictorum etiam a licitis abstinent, eo effica- 
cius ecclesiam Dei edificant; cum omnes qui exempla 
perfectionis eorum cognoverint, tanto magis in illicitis 
defluere ipsi formidant, quanto eos nec licitis per omnia 
uti considerant ; sed potius dicere, Omnia mihi licent, sed 
non omnia expediunt. Bene autem dicitur, quia secun- 
dum vires suas dederint in impensas operis. Hec est 
namque mensura humane perfectionis, juxta vires quem- 
que pro Domino laborare, ac statum sanctz ecclesiz primo 
in sua recte conversatione, deinde et in proximorum cor- 
rectione firmare. Et recte hi qui taliter in populo Dei 
conversantur, principes patrum vocantur; quia nimirum 
per suz perfectionem vite ac doctrine, etiam illis qui per 
studium piz sollicitudinis patres in ecclesia vocari meruere, 
altius vivendo et generalia legis mandata transcendendo 
principantur. Dederunt autem ultroneam oblationem, 
aurum, argentum, vestes sacerdotales. In auro sapientiz 
claritatem, in argento nitorem eloquii, in vestibus sacer- 
dotalibus opera justitiz, vulgi mores multum transcen- 
dentia, et sacerdotalibus tantum ac Deo consecratis cordi- 

bus digna. Thesaurus enim desiderabilis requiescit in ore 
sapientis ; et eloquia Domini, eloquia casta, argentum igne 
examinatum ; et sacerdotes tui induantur justitia. Aurum 
ergo et argentum, et vestes sacerdotales, principes patrum 
secundum vires suas in impensas offerunt operum templi, 
cum viri sancti, quicquid sapientiz, quicquid eloquentiz, 
quicquid percipiunt actionis bonz, totum hoc bene utendo 
in edificationem conferunt fidelium Christi. Certum 
autem pondus auri et argenti, certus vestium numerus 
sacerdotalium in sacra historia continetur; ut juxta pre- 
cedentem expositionem numeri vasorum, hominum, et 
animalium, meminerimus Dominum omnes cogitatus nos- 
tros, sermones, et actus nosse semper, ac digna mercede 
remunerare. Inter hc vero notandum est, quantum po- 
pulo Dei injuria captivitatis ac longe servitutis profuerit. 
Qui enim in paucissimo numero captivati sunt, hoc est 
animz hominum, ut Hieremias scribit, quatuor millia 
sexcentze, czteris vel occisis vel timore hostium longe 
lateque dispersis, vel certe eorundem hostium miseratione 
in patria relictis, nunc inter hostes multiplicati, ad quin- 
quaginta ferme millia in patriam viri redierunt. Qui 
nudati opibus, et sequali omnis servitio addicti transmigrati 
sunt, nunc non solum hiberati, sed et auro et argento, ves- 
tibus, servis, substantia, et jumentis locupletati revertun- 
tur. Et quia maxime ad rem pertinet, qui propter multi- 
tudinem deorum falsorum patriam perdiderant, ita ut eis 
increpante propheta diceretur, Secundum numerum quippe 
civitatum tuarum erant dii tui, Juda; nunc eandem pa- 
triam repetere, non tantum unius veri Dei fide gaudentes, 
verum etiam ipsam fidem una concordes et anime devo- 
tione colentes, atque ejus sese laudibus canendis, religiosa 
mente ac lingua subdentes ; ita ut qui quondam ob diver- 
sitatem religionis diviso Israel et Juda nomine censeban- 
tur, nunc ob unitatem pietatis antiquo Israel vocabulo 
omnes appellarentur. Cultum namque pietatis, quem in 
terra sancta prophetis reclamantibus, atque exempla justitize 
demonstrantibus spreverunt, hunc in terra aliena hostibus 
idololatrize servientibus ad animum vocarunt. Quid ergo 

in his intuendum? quid memorize commendandum ? nisi 
quod eos, quos libertas et copia rerum omnium in patria 
negligentes reddidit, et ccelestium immemores mandato- 
rum, ipsos servitus peregre et inopia ad obsequium sui 
Creatoris ac Liberatoris adduxit. Familiaris namque res 
est, humanum cor opibus ac libertate dissolvi, z2rumnis 
vero ac paupertate ad semetipsum recolligi. Quod ergo 
de uno populo semel factum est, hoc de omnibus post 
peccatum pcenitentibus quotidie solet actitari; dum hi qui 
per negligentiam in tentationes et laqueos inciderunt dia- 
boli, per industriam peenitentiz divinitus adjuti resurgunt ; 
qui virtutum opibus ab hoste antiquo nudati, de ecclesiz 
societate recesserunt, plerumque ad communionem ilius 
majoribus quam antea perdiderunt virtutibus exerciti rede- 
unt; quia nimirum quo se gravius errasse meminerunt, 
eo ardentius bonis insudare operibus satagunt. 
Halitaverunt ergo sacerdotes et Levite de populo, &c.| 
Universum Israel dicit, non decem tribus solummodo, 
quze quondam Israel vocabantur, ad distinctionem duarum 
tribuum, que Juda vocabantur; sed omnes generaliter 
qui ex captivitate ascenderant, sive ex Juda et Benjamin, 
seu de alus tribubus originem ducentes. Nam decem 
tribubus in Assyrios transmigratis, et Samaritis in terra 
eorum substitutis, quicunque remanserant, dereliquerunt 
ac fregerunt omnia simulacra, et integro ex corde Domino 
servire, atque in templum hostias suas offerre coeperunt; 
ut verba dierum manifeste probant, ubi scriptum est: 
Abstulit ergo Josias cunctas abominationes de universis 
regionibus filiorum Israel, et fecit omnes qui residui erant 
in Israel, servire Domino Deo suo, cunctis diebus ejus non 
recesserunt a Domino Deo patrum suorum. Et paulo 
superius sub eodem rege, cum de instauranda domo Do- 
mini ageretur: Acceptaque, inquit, pecunia quz illata 
fuerat in domum Domini, et quam congregaverant Levitz 
et janitores de Manasse et Ephraim, et universis reliquiis 
Israel, ab omni quoque Juda et Benjamin, et habita- 
toribus Hierusalem, tradiderunt in manibus eorum qui 
preerant operariis in domo Domini. Hi ergo qui residul 

cum tribu Juda et Benjamin, quibus sociati fuerant, simul 
captivati in Babyloniam, ac simul sunt in patriam remissi, 
suasque singuli civitates, quas vacuas cum agris ac villulis 
ingressi reperiunt. Non enim eas, cum ipsi in Babylonia 
servirent, sicut nec duarum tribuum terras quisquam colo- 
nus intrarat, dicente scriptura: Si quis evaserat gladium, 
ductus in Babylonem, servivit regi et filiis eyus, donec 
imperaret rex Persarum, et compleretur sermo Domini 
ex ore Hieremiz, et celebraret terra sabbata sua. Cunctis 
enim diebus desolationis egit sabbatum, usquedum com- 
plerentur 70 anni. Completo itaque hoc longissimo sab- 
bato, recepit terra Judza cum reliquis Israel habitatores 
suos. Porro major pars decem tribuum, que transmigrata 
erat ab Assyriis ultra Medorum montes, nunquam domum 
redilt; que nec si rediret, suas poterat civitates ingredi, 
quippe Samaritz quas possidere. De quibus hodie Judzi 
multum Judaice et infideliter sibi promittunt, quod veni- 
ente ac regnante Christo suo, hi etiam cum ceteris suze 
gentis hominibus sint in Judzam reversuri, atque in toto 
orbe regnaturi; non intelligentes dicta prophetarum, qui 
regnum et divitias Hierusalem civitatis Dei, non uni genti 
Judze carnaliter, sed omnibus in Christo gentibus spiritu- 
aliter, quod nunc per orbem agitur, promiserint. Hee 
de superficie literse paucis sint dicta. Spirituali autem 
sensu, sacerdotes, Levite, cantores, janitores et Nathinnei 
in urbibus suis, universusque Israel in civitatibus suis 
habitant, revertentes de Babylone ; cum et ministri altaris 
sancti, ac doctores, et ipsa Dei plebs in suis singuli gradi- 
bus Deo fideliter serviunt ; sive qui eodem gradu aliquan- 
do vitiis sordidato vel perdito, per poenitentiam correcti 
sunt ; seu qui nuper de regno diaboli ad ecclesiam veni- 
entes, bonum sibi gradum bene ministrando acquisierunt. 
Suas etenim civitates introierunt Levitz, vel filu Israel; 
non solum illi qui easdem civitates quondam captivati 
amiserant, verum etiam hi qui de captivorum stirpe pro- 
geniti, ad ipsas se civitates ex paterna successione perti- 
nere didicerunt. Sic et in sensu spirituali civitatem suam, 
de qua transmigratus est a Chaldzis, Levita recipit, quan- 

do diaconus aliquis sanctz ecclesiz virtutem perfectionis, 
quam a diabolo seductus perdiderat, Domino donante 
redintegrat. Verbi gratia, qui per ebriositatem, vel con- 
cupiscentiam, vel superbiam, ad gradum quem acceperat, 
factus est indignus; et denuo per continentiam, parsimo- 
niam, humilitatem, et cztera vite correctioris insignia, ad 
eundem dignior redit. Rursus Levita in Babylone natus, 
civitatem suam in terram Judzam veniens ingreditur, 
quando quis regeneratus in Christo, reatum prime preva- 
ricationis exuit, ac bene institutus in ecclesia, semel accep- 
tum diaconatus gradum, regulari moderamine custodit. 
Nam et ille sicut per gratiam sui Redemptoris, quasi de 
Chaldzea servitute liberatus est, ita etiam per executionem 
bonorum operum, in quibus preedecessores eyusdem gradus 
conversati sunt, velut ad mcenia propriz civitatis ascendit. 
Quicungue vero filiorum Israel ita captivi abducti sunt, 
ut nunquam patriam reversi, aliis potius suas civitates ac 
fundos possidendos relinquerent ; illorum utique designant 
erratus, qui sic peccando ab ecclesia discedunt, ut nunquam 
peenitendo resipiscant; sed aliis potius qui digni sunt, 
promissa sibi premia percipienda relinquunt; quorum 
uni, immo universitati peenitentiam suadens, dicit in Apoca- 
lyps1 Dominus: Memor esto itaque unde excideris, et age 
poenitentiam, et prima opera tua fac. Sin autem, venio 
tibi, et movebo candelabrum tuum de loco suo, nisi peeni- 
tentiam egeris. Qui rursum alteri in fide perstanti, ne 
caderet, suggerens: Ecce, inquit, venio cito; tene quod 
habes, ut nemo accipiat coronam tuam. 


IN CAP. III. 


Cap. 111. Jamque venerat mensis septimus, et erant filii 
Israel in civitatibus suis, &c.| Septimus mensis, qui apud 
nos Octobris appellatur, totus erat pra czteris mensibus 
legali observatione solennis ; in quo etiam dedicatio templi 
celebrata est. Congruebat ergo devotioni fidelium, qui 
de captivitate ascenderant, ut cum primo suas civitates 
singuli cum pecudibus, et pecunia quam attulerant, intras- 
sent, atque in his mansiones sibi suisque congruas provi- 

dissent, mox omnes pariter in Hierusalem confluerent, 
ibique altare ad offerenda Deo holocausta construerent ; et. 
hoc eo tempore anni, quo olim templum ipsum cum altari 
et omnibus vasis ejus consecratum est, quo ad diem con- 
secrationis ejusdem annuatim venire consueverant. Altiore 
autem sensu, mensis septimus gratiam Spiritus Sancti, 
quz in Esaia propheta, et in Apocalypsi sancti Joannis 
septiformis describitur, insinuat. In quo videlicet mense 
post captivitatem de civitatibus nostris in Hierusalem con- 
venimus, cum post ablutas sordes, erroresque vitiorum, 
post inchoata preesidia operum bonorum, majore ejusdem 
Spiritus gratia illuminamur, sicque in amore superne pacis, 
quze in vera unitate continetur, accendimur: Hierusalem 
quippe visio pacis dicitur. Et bene dicitur, quod omnis 
Israel quasi vir unus septimo mense in Hierusalem con- 
gregatus sit; hoc etenim quotidie in spirituali Israel agitur, 
cum per gratiam Sancti Spiritus omnes per orbem electi, 
una eademque fide Deum colunt, una et non dispari dilec- 
tione ad gaudia perpetuz pacis et fidelitatis anhelant ; 
atque hzc in quantum valent, etiam in presenti alterutrum 
sese diligendo ac sufferendo imitantur. Bene autem sub- 
ditur: 

Et surrexit Josue filius Josedech, &c.| Utebatur enim ad 
opus divini cultus magistris Josue et Zorobabel, qui ambo, 
ut supra diximus, unam eandemque Domini et Salvatoris 
nostri figuram complent: Josue videlicet propter sacer- 
dotium, Zorobabel propter regnum ; quia ille de sacerdo- 
tali, hic de regia stirpe descendit. Dominus autem noster 
verus est rex Israel, id est, omnium Dominum videntium ; 
verus et pontifex secundum ordinem Melchisedech. Pon- 
tifex scilicet, quia nos per hostiam corporis sui lavat a 
peccatis nostris, qui etiam post passionem et ascensionem 
suam ad dexteram Patris interpellat pro nobis. Rex, quia 
et in preesenti ad bellum nos spirituale accingit, atque ut 
vincamus, adjuvat, et vincentibus in futuro regnum perenne 
tribuit. Non solum autem Josue ac Zorobabel, sed et 
fratres eorum cum eis in edificationem plebi preefuerunt ; 
illi nimirum fratres, de quibus idem rex et sacerdos noster, 

post gloriam suz resurrectionis mulieribus se quzerentibus 
apparens ait: Ite nuntiate fratribus meis. Qui videlicet 
fratres, id est, altiores quique in ecclesia, et suo Redempton 
familiarius adhzrentes, domum ejus cum illo edificant, 
cum corda fidelium verbis et exemplis suis, ipso auxiliante, 
confirmant. Et bene fratres Josue sacerdotes appellat. 
Cuncte namque ecclesiz dicit apostolus Petrus: Vos 
autem genus electum, regale sacerdotium. De cuncta 
item ecclesia, dicit in Apocalypsi Joannes: Beatus et sanc- 
tus qui habet partem in resurrectione prima: in his 
secunda mors non habet potestatem, sed erunt sacerdotes 
Dei et Christi. Cum enim electi quique membra sint 
summi sacerdotis, qui cum exhibent membra sua hostiam 
viventem, cum spiritum suum contritum Deo sacrificium 
reddunt, recte et ipsi cum merito fraternitatis et sacerdotii 
nomine censentur. Magna autem provisione religionis, 
filii transmigrationis primo omnium altare Dei zdificave- 
runt, ut quia templum Dei necdum erat fundatum, habe- 
rent tamen ubi holocaustomata et hostias offerendo, devo- 
tionem mentis suz ostenderent. Quod et nos hodie spi- 
ritualiter facimus in ecclesia, cum ante omnia in corde 
nostro fidem Dominice incarnationis et passionis colloca- 
mus, cum hanc nostris auditoribus ante alia suscipiendam, 
atque intimo corde radicandam tradimus, juxta illud apo- 
stoli, quod rudibus in Christo adhuc Corinthiis loquitur, 
dicens: Non enim judicavi me scire aliquid inter vos, nisi 
Christum Jesum, et hunc crucitixum. In quo videlicet 
altari holocaustomata nostra, hoc est cogitationes et opera 
perfecta, offerre debemus ; quia nimirum itasolummodovota 
actionum nostrarum, Deo Patri possunt esse placabilia, si 
sacramentis nostri Redemptoris participemus, si virtute Spi- 
ritus ipsius quasi igne sacrosancti altaris incendimur ; holo- 
caustum namque totum incensum dicitur, quo nomine illa 
sacrificia vel hostias vocabant, ex quibus nil in humanos 
usus cedere, sed totum Deo dari, et sacro igne consumi 
preceptum erat. Quibus mystice illorum vita fidelium 
exprimebatur, qui nihil proprium quzrentes, omne quod 
vivunt, in famulatum interni arbitri impendunt. Qui non 

solum voluptates anime sive corporis sui pro Domino cal- 
care, sed et ipsam animam pro illo ponere gaudent, qui 
possunt dicere cum apostolis: Ecce nos reliquimus omnia, 
et secuti sumus te; quid ergo erit nobis? De quibus et 
ipse respondens: Et omnis, inquit, qui reliquerit domum, 
vel fratres, aut sorores, aut patrem, aut matrem, aut uxo- 
rem, aut filios, aut agros, propter nomen meum, centuplum 
accipiet, et vitam eternam possidebit. Hoc autem holo- 
caustum vite continentioris, et sacratioris in altari Dei 
Israel offerendum est, quia non nisi per fidem Redemptoris 
nostri, bona nostra opera, ut diximus, Deo Patri esse pos- 
sunt accepta. Nam Diogenes, et similes ejus stulte phi- 
losophisze sequaces, cum propria reliquissent, et nudam in 
seculo ac pauperem vitam gererent, Dominum non seque- 
bantur. Holocaustum quidem facere videbantur, sed hoc 
in altari Dei Israel non fecerunt ; quoniam a suis quidem 
se voluptatibus alienos reddiderunt, sed Christum Jesum 
apud Patrem advocatum habere nescierunt. De quo altari 
bene subditur: 

Collocaverunt autem altare super bases suas, &c.| Bases 
quippe altaris sunt corda electorum, ad suscipienda Domi- 
nice fidei sacramenta, preceptis magistrorum preeceden- 
tium, quasi fabrorum ferramentis preparata. Et bene 
unum altare, sed plures sunt que hoc portent bases; quia 
unus Dominus, una fides, unum baptisma, unus Deus, sed 
multa sunt corda fidelium, que una veritatis regula insti- 
tuta, quasi equalem collecta in sinum, communi devotione 
ceelestium onus portant sacramentorum. Alioquin quisque 
minus instructis, et necdum vitia pristina deserere curan- 
tibus, fidei sacramenta committit, quasi altare Domini in 
terram sine basibus ponit, quia terrenis adhuc mentibus 
que sunt coelestia tradit. Congruit autem huic loco, quod 
in evangelio Dominus ait: Neque accendunt lucernam, et 
ponunt eam sub modio, sed super candelabrum, ut luceat 
omnibus qui in domo sunt. Sicut altare Dominus recte 
vocatur, quia nos ab iniquitatibus nostris emundat, quia 
vota orationum nostrarum suscipiens Patri commendat ; 
sic etiam lucerna potest non inconvenienter appellari, quia 

in testa assumptze humanitatis lumen imposuit ezterne 
divinitatis. Supponuntur autem bases altari, supponitur 
lucerne candelabrum, cum fideles quique sua corda sive 
corpora ad exercendum operando quod credunt, humili 
intentione submittunt. Bene autem, cum diceretur collo- 
casse eos altare super bases suas, adjunctum est, deterren- 
tibus eos per circuitum populis terrarum; quia cum in- 
ceeptis fidelium Deo devotis, mox aderit contradictio nefan- 
dorum vel spirituum vel hominum, qui opus bonum ne 
perficiatur, impedire contendunt. Unde bene tales populi 
terrarum vocantur, ad distinctionem eorum videlicet qui 
dicunt: Nostra autem conversatio in celis est. Sed quam- 
vis populi terrarum deterreant, necesse est cives supernz 
civitatis cceptis virtutum operibus insistant. Nam sequi- 
tur: Et obtulerunt super illud holocaustum Domino mane 
et vespere. Offerimus namque holocaustum Domino super 
altare ipsius, cum stabilita in corde nostro fidei ejus in- 
tegra devotione, bonis actibus operam damus. Et hoc 
mane ac vespere facimus, cum nos pro certo meminerimus, 
et initia salutiferze intentionis ab illo accepisse, et non nisi 
per auxulium gratiz ejus, ea que inchoavimus bona posse 
perficere, ideoque illi vota gratiarum in omnibus, cum 
ardente desiderio piz conversationis referimus. Item mane 
holocaustum facimus, cum pro lumine accepto spiritualis 
scientiz, Conditori nostro vicem bene vivendi rependimus. 
Vespere holocaustum facimus, cum pro requie sempiterna, 
quam nos in illo post bona opera accepturos speramus, 
incessabili studio flagramus. Potest et juxta literam recte 
accipi, mane nos et vespere holocaustum Domino offerre, 
cum ita divine majestatis obtutibus placere omni tempore 
curamus, ut diluculo surgentes, non prius ad agenda hu- 
mane fragilitatis necessaria procedamus, quam igne divinz 
caritatis inflammati, devotis nos orationibus Domino com- 
mendemus, juxta eum qui dixit: Et mane oratio mea pre- 
veniet me. Similiter completis diei operibus, non ante 
demus somnum oculis nostris, aut palpebris nostris dormita- 
tionem, quam locum Domino in nobis solertiore oratio- 
num instantia consecremus, juxta hoc quod idem dicit 

propheta: Dirigitur oratio mea sicut incensum in con- 
spectu tuo, elevatio manuum mearum sacrificilum vesper- 
tinum. 

Feceruntque solennitatem tabernaculorum, &c.| Solennitas 
tabernaculorum, que in evangelio Grace Scenopegia, id 
est, fixio tabernaculorum nuncupatur, festivitas erat sep- 
tem dierum, incipiens a quinto decimo die mensis septimi, 
in quibus precepit Dominus omnem populum facere sibi 
tabernacula de frondibus ac ramis ligni pulcherrimi, et 
egredientes de domibus suis, manere in iisdem tabernaculis 
septem diebus, quotidie decreta divinz legis scrutantes, et 
holocausta Domino offerentes in igne. Hoc autem totum 
facere sunt jussi in memoriam temporis, quo egressi quon- 
dam de AXgypto, in tabernaculis morabantur in solitudine, 
preedicante legem Moyse, et crebrius in divina sibi apparente 
preesentia, expectans longo tempore, quando terram repro- 
missionis intrare liceret, ne unquam eis tanti gratia bene- 
ficili mente excideret. Venientes ergo qui de Babylone 
ascenderant in Hierusalem, cum essent magna devotione 
ad facienda omnia Domini mandata accensi, hanc solenni-. 
tatem quintodecimo die septimi mensis collecti celebrare 
curabant, diebus singulis ejusdem septimane ea que erant 
lege preecepta gerentes. Quz nos omnia pari devotione 
spiritualiter agere convenit. Egressi enim sumus et nos 
per sanguinem agni de A‘gyptia servitute, ut veniremus ad 
terram repromissionis, cum in sacramenta Dominice pas- 
sionis baptizati, jugum grave prevaricationis abjecimus, 
quatenus in libertatem gloriz filiorum Dei adoptati, hz- 
redes regni ceelestis esse possimus. Manebamus namque 
in tabernaculis et tentoriis, per desertum longo tempore 
iter agentes, donec veniremus ad patriam, cum in baptismo 
renuntiantes non solum Satane quasi regi AXgypti, id est, 
tenebrarum, sed et omnibus pompis atque operibus hujus 
seculi, velut peregrinos nos in hoc mundo ac viatores, 
alterius autem vite, quam a Domino speraremus, cives 
esse promisimus. Cujus in memoriam spel et promis- 
sionis, septimo mense debemus in tabernaculis manere, 
hoc est illustrante nos gratia Spiritus Sancti, que septi- 
formis describitur, tota mente hunc mundum velut.extra- 

neum urgentemque deserere, ac fixa intentione ad immar- 
cescibilia paradisi gaudia properare; et hoc nos septem 
diebus, hoc est toto tempore vita presentis, que totidem 
diebus circumagitur, indesinenter facere oportet, singu- 
lisque diebus hujus hebdomadis holocaustum facere debe- 
mus, et opus diei in die suo; holocaustum videlicet, hoc 
est oblationem totam incensam, in his que ad divinum 
servitium proprie pertinent, ut sunt orationes et jejunia. 
Opus vero diei in die suo, in illis quee ad obsequium fra- 
ternze dilectionis attinent; ut est esurienti panem, potum 
sitienti, algenti vestem, hospitium peregrino, infirmo visi- 
tationem, sepulturam mortuo, erranti doctrinam, dolent: 
solatium ministrare. Et bene cum diceret eos holocaustum 
diebus singulis secundum preceptum legis, et opus diel in 
die suo facere, interposuit, Per ordinem; quia nimirum 
quicquid in obsequlis sive divini seu fraterni amoris inor- 
dinate geritur, meritum suz perfectionis amittit. Honor 
enim regis judicium diligit; nam quzcunque in honorem 
summi regis devote agimus, certe necesse est discretione 
judicii, quando vel quantum sint agenda distinguamus ; ne 
si rectum opus nostrum minus ordinate agimus, normam 
ejus rectitudinis depravemus. Hec nobis solennia taber- 
naculorum, hoc est scenopegiz mystice celebranda, Paulus 
insinuabat, cum inter preedicandum scenofactoriz arti va- 
cabat. Faciebat enim scenomata, id est, tabernacula, ut et 
seipsum incolam esse mundi, ac peregrinum doceret, et 
eos quos erudiebat, peregrinandum in hac vita, in futuro 
autem patriam expectandam sperandamque institueret. 
Tabernaculis namque peregrinantes vel iter agentes uti 
solemus; quod in hac vita sanctos agere testatur idem 
apostolun, cum ait: Dum sumus in hoc corpore, peregri- 
namur a Domino. Et ad Hebreos: Non enim habemus 
hic manentem civitatem, sed futuram inquirimus. Quo- 
niam vero voluit ut hi qui mentem perfecte a mundo alie- 
nant, ac se Cives ejus que sursum est patrie fideliter con- 
fitentur, mox universis in se virtutibus introitum pandant, 
recte subjungitur : 

Et post hec holocaustum juge, &c.| Holocaustum juge 
dicit, quod mane offerebatur et vespere. Calendas autem 

vocat initia mensium, id est, ortum lunz nascentis ; a quo 
semper Hebrzi menses incipiebant, utpote nullos menses 
exceptis lunaribus habentes. Unde pro calendis Greci 
melius neomenias, hoc est novilunia, nuncupant. Si autem 
mense, propter dies triginta, quibus implentur, plenitudi- 
nem designant operum lucis, quando in fide Sanctz Trini- 
tatis decalogi preecepta perficimus; quid exordia mensium, 
in quibus luna, ut denuo nobis lucere queat, nuper a sole 
dicitur accendi, nisi initia designat uniuscujusque bone 
operationis, quz donante gratia Conditoris nostri, quasi 
Solis Justitiz preesentia percipimus? Ob cujus signifi- 
cantiam divine illustrationis, sine qua nihil boni vel in- 
choare vel perficere valemus, Dominus omnes calendas, 
hoc est, exordia mensium celebrari, et victimarum czerimo- 
nias observari precepit. Unde est illud Psalmistz: Canite 
in initio mensis tuba, in die insigni solennitatis vestre. 
Quod est aperte dicere: Gaudete, justi, in Domino et 
verbo doctrine proximis insonante ; mox ut vos ad facien- 
dum opus bonum ab illo esse respectos consideratis in 
luce insigni internz inspirationis ejus, per quam vos a 
cupiditate mundi hujus avocari, ac divinis rebus altius 
vacare condecet. Bene ergo dicitur, quod peracta festivi- 
tate tabernaculorun, filii transmigrationis faciebant holo- 
caustum juge, tam in calendis quam in universis solenni- 
tatibus Domini, que erant consecratz, et in omnibus in 
quibus ultro offerebatur munus Deo. Quia postquam 
animus semel huic mundo perfecte abrenuntiaverit, oportet 
ut totum se obsequio diving voluntatis, quod holocaustum 
designare diximus, jugiter impendat; et hoc faciat tam 
inchoatione cujusque bonz actionis, quam in earum quas — 
Dominus precepit devota executione virtutum, necnon et 
in eis quibus pia mens exceptis generalibus mandatis 
sponte Domino famulari letatur. De qualibus ipse Domi- 
nus non precipiens, sed consilium tribuens: Si vis, inquit, 
perfectus esse, vade, vende quz habes. Et cum de uxore 
non ducenda disputaret, non imperando, sed suadendo ait : 
Qui potest capere, capiat. Sed et Paulus de his que 
in spontaneum munus Domino obtulerat, gloriabatur di- 

cens: Numquid non habemus potestatem manducandi et 
bibendi? numquid non habemus potestatem sororem mu- 
lierem circumducendi? et cetera, eyusdem loci. 

A primo die mensis septimi ceperunt holocaustum, &c.] 
Szepius dictum est, septimum mensem, septiformem gratiz 
spiritualis illustrationem designare. Unde bene nunc dici- 
tur: Quoniam a primo die mensis septimi coeperunt offerre 
holocaustum Domino, quia nimirum ab ipso exordio di- 
vinz inspirationis, necesse est humana conscientia immu- 
tetur, ac neglectis infimis delectationibus, in ea que Do- 
mini sunt, sola cogitanda atque agenda inardescat. A die 
primo mensis septimi, hoc est a prima illustratione gratiz 
ceelestis, offerebant holocausta virtutum Domino, qui super- 
veniente in igneis linguis Spiritu Sancto, mox velut ab 
eo quod fuerant immutati, novis jam intimi amoris facibus 
ardere, et omnium linguis gentium magnalia Dei predicare 
coeperunt ; atque adeo sunt hoc holocausto dediti, immo 
ipsi holocaustum factum, ut facilius occidi ab eis, qui 
contraria sapiebant, quam a sua intentione possent re- 
vocari. Unde merito idem mensis septimus apud Hebrzos 
novus annus vocatur; suo nobis nomine indicans, quia per 
donum Sancti Spiritus fidelibus datur, ut mandatum 
novum mutuz dilectionis implere, et canticum novum 
superne laudis in edificatione domus Domini valeant 
resonare. De cujus videlicet mensis observatione Dominus 
ita mystice pracepit: Mense septimo, prima die mensis 
erit vobis sabbatum memoriale, clangentibus tubis, et voca- 
bitur sanctum; omne opus servile non facietis in eo, 
et offeretis holocaustum Domino. Sabbatum quippe me- 
moriale, id est, requies erit prima mensis hujus die, cum 
mens accensa divinitus, a temporalibus sese illecebris abs- 
tinuerit, et in contemplanda Dei voluntate contenderit. 
Clangunt tubis sacerdotes, cum fideles eam quam cceperint 
flagrantiam interne suavitatis, etiam proximis preedicare 
satagunt. Omne opus servile non fit in tali sabbato, cum 
ab omni delectatione et contagio peccati, quantum in hac 
vita potest, mens se placendo Deo immunem servaverit ; 
servile namque opus peccatum est. Quia qui facit pecca- 

tum, servus est peccati. Atque ideo recte holocaustum 
Domino in eodem sabbato offertur, quia nimirum ille 
veraciter a servitio peccati liber redditur, cujus totum cor 
igne amoris incenditur. Notandum autem juxta literam, 
quod septimo mense congregatus esse populus in Hierusa- 
lem, ibidemque congregatis omnibus Josue et Zorobabel 
cum fratribus suis altare zdificasse, atque a primo die 
ejusdem mensis septimi holocaustum Domino obtulisse 
referuntur. Unde colligitur, hoc altare multum citato 
opere de lapidibus impolitis compositum, et non sicut olim 
de ligno fabrefactum, atque zreis esse laminis coopertum. 
Neque enim aliter, tametsi plurima fabricantium turba 
instante, potuit una eademque die, qua coeptum est perfici 
atque ad offerendum in eo holocaustum preparari. Nam 
et in libro Machabzorum de lapidibus factum probatur, 
ubi ab ethnicis profanatum, et post annos sex a Juda 
Machabzeo renovandum fuisse memoratur. Et acceperunt, 
inquit, lapides integros secundum legem, et edificaverunt 
altare novum secundum illud quod fuit prius. Notandum 
quoque, quod initium quintz ztatis mundi, sicut et quatuor 
precedentium, oblatis Domino holocaustis consecratur. In 
prima namque ztate beatus protomartyr Abel, primo om- 
nium electorum, de primogenitis ovium suarum, et de 
adipibus earum, Deo holocausta obtulit, ingressumque 
seculi nascentis, et primo hostiis pecorum, et ad extremum 
proprio cruore dicavit. Secunde exortum etatis Noe, 
oblatis Deo holocaustis de cunctis quz arca continuerat 
animabus mundis consecravit. Tertiam statem Melchi- 
sedec sacerdos Dei summi, et Abraham patriarcha, hic 
pane et vino, ille proprio filio Deo oblato, sacratum ; cujus 
Ipsum quoque principium, id est, acceptum, cum venisset 
in terram repromissionis, facto ibi altari, et invocato ejus 
nomine, consecravit. Quartam etatem rex David Domino 
consecravit, zdificato altari m area Areuna Jebusei, et 
oblatis Deo holocaustis, quibus iram ejus, quam in populo 
numerando contraxerat, placaret. In quo loco et quondam 
Abraham filium obtulisse perhibetur ; et deinde zdificato 
a Salomone templo altare holocaustorum constat esse loca- 

tum. Quinte nunc etatis exordium Josue filius Josedech 
sacerdos magnus, et Zorobabel filius Salathiel, sedificato in 
eodem loco altari, et oblatis Deo holocaustis, mox ut 
discusso jugo longe captivitatis, Hierosolymam rediere, 
dedicarunt; ac deinde holocausto jugi quotidie Dominum 
sibi placare curabant. Quz cuncta in figuram preces- 
serunt ejus qui in sexta state venturus in carne, et hostia 
ejusdem suz carnis ac sanguinis totum orbem erat re- 
dempturus. Atdificato igitur altari, et oblatis Deo holo- 
caustis, sequitur scriptura dicens : 

Porro templum Dei fundatum necdum erat.| Fundatio 
templi Dei, illorum hoc in loco typice figuram tenet, qui 
nuper ad fidem conversi, locum mansionemque Domino in 
suo corde et corpore przparant, dicente apostolo: An 
nescitis quoniam membra vestra templum sunt Spiritus 
Sancti, qui in vobis est? Et iterum: Per fidem habitare 
Christum in cordibus vestris. Qui ergo de captivitate 
liberati Hierosolymam venerant, zdificare quidem templum 
disposuerunt, quod etiam postmodum opere patrarunt ; 
sed primum zedificato altari, seipsos quotidianis holocausto- 
matibus Domino commendabant, ut sic purgatiores ad 
zedificandum templum mererentur accedere. Sic autem et 
in spirituali zdificatione, sic omnimodo necesse est, ut 
quisquis alios docere decreverit, prius seipsum doceat; qui 
proximos ad timorem vel amorem Dei instituere intendit, 
primo seipsum instantius Deo serviendo dignum doctoris 
officio reddat, ne audiat ab apostolo: Qui ergo doces alium, 
teipsum non doces? qui predicas non furandum, furaris ? 
Unde et ipse de se apostolus: Castigo, inquit, corpus 
meum, et servituti subjicio; ne forte aliis predicans, ipse 
reprobus efficiar. Quapropter apte filii transmigrationis, 
non ullas alias victimas, vel sacrificia, quam holocausta, hoc 
est totas incensas oblationes Deo obtulisse reperiuntur ; 
quia totum se, necesse est, bene vivendo, et a licitis etiam 
continendo, suo Creatori mancipet, quisque male vivens 
cupit ab illicitis actibus docendo compescere, ut et merito 
bonz actionis supernum copiosius in pradicando obtineat 
auxilium, et exemplo ejusdem boni operis suos auditores ad 

ea que docet, efficacius sequenda provocet. Potest etiam 
ita mystice interpretari, quod, zdificato altari, holocausta 
offerant Deo; sed necdum templum edificant hi qui nuper 
ad Dominum conversi, mox fide ejus agnita, tanto dili- 
gendo illum toto ex corde inardescunt, ut jam inter per- 
fectos adnumerari valeant, etiam si necdum bona que 
cupiunt, operandi ac perficiendi tempus sive facultatem 
accipiant. Hujusmodi holocaustum beatus Abraham Do- 
mino, etsi nondum constructo templo, obtulit, cum perfec- 
tus jam fide extitit, et priusquam opera fidei exequeretur, 
dicente scriptura: Credidit Abraham Deo, et reputatum 
est illi ad justitiam. Cum ergo fidei perfectz operis quo- 
que boni plenitudinem addidit, offerens Isaac filium suum 
super altare, quasi etiam templo constructo, perfectiora 
Deo obtulit holocausta; quia nimirum singuli actus sive 
gressus piz devotionis, velut ordines sunt lapidum polito- 
rum, quibus nostro in corde dilectam Deo domum habita- 
tionemque construimus. Quomodo autem filiitransmigratio- 
nis post altare constructum, post oblata Deo holocausta, ad 
zedificandum templum pervenerint, subsequenter ostenditur. 

Dederunt autem pecunias latomis et cementariis, &c.| La- 
tomi sunt lapidum czsores. Unde scriptum est in libro Pa- 
ralipomenon: Et precepit David, ut congregarentur omnes 
proselyti de terra Israel, constituit ex his latomos ad czx- 
dendos lapides. Czementarii sunt, qui cementa ad conglu- 
tinandos lapides ex gypso vel calce faciunt. Unde alia 
translatio pro latomis et czementariis, czesores lapidum et 
fabros habet. Notanda ergo pia populi solertia, quia in 
nullo suis opibus parcentes, ex his que sibi necessaria 
erant, et ex quibus ipsi vivebant, vel materias ad edifica- 
tionem templi emebant, vel operarios conducebant. Joppe 
autem est civitas Palestine maritima, xL. fere millibus 
passuum ab Hierosolymis distans. Porro Sidon et Tyrus 
urbes fuere Phoenicis nobilissime, Libanum montem ha- 
bentes in vicino. Unde illorum auxilia comparantes filu 
transmigrationis, rogaverunt sibi ligna cedrina de Libano 
cedi, et hac ratibus per mare in Joppen usque defern, 
unde rursum per terram possent Hierosolymam ad opus 

templi perferri, quod eodem ordine constat in prima templi 
constructione fuisse factitatum. Propter quod sibi Salo- 
mon regali potentia, ab amico rege Hiram, absque nullo 
labore quzeque voluit accipiebat. Hic autem exules post 
multa annorum curricula patriam repedantes, quia poten- 
tiam regni non habuere, cuncta pretio que opus desidera- 
tum poscebat, obtinebant. Spirituali autem sensu latomi 
sunt in constructione domus Dei, qui corda proximorum 
docendo, vel increpando instituunt; quos dum firmo gradu 
inter participes ejusdem gratiz consistere docent, quasi 
quadrando circumpositis lapidibus aptant. Quocumque 
enim verteris quadratum, stabit. Et electorum mens dum 
Inter universa mundi, sive adversa, seu prospera perman- 
serit immota, quasi quadratam sibi inesse figuram virtutis 
invicte demonstrant. In qua significatione etiam arca 
Noe de lignis quadratis facta esse describitur. Nam ean- 
dem ecclesiam, quam templum de lapide factum significat, 
etiam arca de lignis compacta figuravit. Eandem et taber- 
naculum de tabulis et cortinis compositum demonstravit. 
Czementarii vero sunt in domo Domini, iidem sancti pre- 
dicatores ; qui dum eos quos bonis operibus instituunt, 
copula caritatis ad invicem nectunt, quasi quadrates poli- 
tosque lapides, ne ordinem suze compositionis deserant, 
cementi infusione conjungunt, dicentes: Estote prudentes 
et vigilantes in orationibus, ante omnia mutuam in vobis- 
metipsis caritatem habentes continuam. Et apostolus 
Paulus habenda nobis precipiens viscera misericordiz, 
benignitatem, humilitatem, modestiam, patientiam, et cz- 
tera hujusmodi, velut lapides, videlicet sdificu ccelestis, 
continuo subjecit: Super omnia autem hec caritatem, 
quod est vinculum perfectionis. Sed et Sidoniu Tyriique, 
qui czedebant ligna cedrina de Libano ad structuram tem- 
pli, eosdem sanctos preedicatores figurate denuntiant, qui 
homines quondam in gloria seculi hujyus sublimes ac 
nitidos, securi sermonis Dei de statu prisce conversa- 
tionis dejiciunt, ut salubriter prostratos, et velut ab hu- 
more corruptivo ingeniti sensus excoctos, ab omni vitio- 
rum tortitudine corrigant, atque in ornatum sive muni- 

mentum sancte ecclesiz sublimiter erigant. De quo 
typice dicitur in Psalmo qui inscribitur, In consumma- 
tione tabernaculi: Vox Domini confringentis cedros. Vox 
quippe Domini confringit cedros, ut consummetur taber- 
naculum, cum superna inspiratione corda superborum 
humiliantur, ut, his quoque correctis, sanctz ecclesiz nu- 
merus perficiatur. Unde bene Sidonii venatores, Tyrii 
coangustiati interpretantur. Venatores quippe sunt sancti 
preedicatores, cum vagos atque erraticos malorum sensus 
retibus fidei Christo subjiciendos capiunt, ipso dicente: 
Venite post me, et faciam vos fieri piscatores hominum. 
Iidem sunt et coangustiati, quia pressuram habent in 
mundo; tametsi confidentes, quia Dominus vicerit mun- 
dum. Latomi ergo et cementarii, lapides et cementum 
preparantes; Sidonu et Tymni, cedros de Libano ad opus 
templi deferentes, sanctos predicatores insinuant, qui 
mentes auditorum suorum ad societatem ecclesiz eru- 
diendo instituunt. Dant autem principes patrum, Josue 
videlicet et Zorobabel, ac fratres eorum, pecunias eisdem 
latomis et ceementariis, quo eos promptiores ad operandum 
reddant, cum evangelizantibus verbum, hi qui tempore, 
merito, eruditione przcessere doctores, Christo auctore vel 
exempla virtutum suarum proponunt, vel divinorum api- 
cum paginas largiuntur, quorum exhortationibus vel pro- 
missis confortati, minus in labore ccelesti lassescant. Dant 
et Sidoniis Tyriisque cibum, potum, et oleum, ut deferant 
ligna cedrina de Libano ad mare Joppen, cum eisdem doc- 
toribus, ut ad pradicandum idonei esse valeant, spiritualia 
charismata, in quibus maxima est caritas, emulanda com- 
mendant. Vel certe cum Dominus noster, quem per 
Josue simul et Zorobabel designari docuimus, eisdem verbi 
sui ministris spiritualia dona partitur; quibus intus illus- 
trati, fortiores efficiantur ad debellandam preedicando su- 
perborum jactantiam, ac sapientiam stultam. Neque opus 
habet doceri, quomodo cibus, potus, et oleum internam 
mentis nostre refectionem significet, qui bene dicit illud 
Psalmistze Domino canentis: Parasti in conspectu meo 
mensam adversus eos qui tribulant me. Jmpinguasti in 

oleo caput meum, et poculum tuum inebrians quam prz- 
clarum est. Dantur ergo pecuniz latomis et cementarus, 
datur lignorum cesoribus cibus, potus, et oleum, ut ad 
zedificandum domum Domini materias przpararent, cum 
preedicatoribus veritatis divinitus virtutum copia confertur, 
quibus adjuti ad corrigenda pravorum corda, ac percep- 
tioni supernorum bonorum aptanda sufficiant. Deferunt 
vero ligna excisa in mare, non in illo demergenda, sed per 
illud Joppen, quz interpretatur pulchritudo, perferenda ; 
cum lidem doctores auditoribus suis ad fidem vocatis, ten- 
tationes mundi sibi occursuras, sed fide superandas pro- 
nuntiant, ita ut primo sive vitiorum, seu pravorum homi- 
num, feri sint fluctus tolerandi, et sic ad pulcherrima vir- 
tutum meenia portumque perveniendum. Possumus et ita 
intelligere, ligna ad edificium templi futura per mare ad 
Joppen deferri, ut primum quidem abrenuntiemus diabolo, 
qui dictus est a propheta draco, rex omnium quz sunt in 
aquis, hoc est impiorum; quorum conversatio non est in 
ceelis, sed in maris est perturbationibus seculi fluctuantis. 
Abrenuntiemus omnibus pompis atque operibus ejus, ac 
deinde ad pulchritudinem perveniamus fidei, qua sanctam 
Trinitatem, unum et verum Deum, qua dispensationem 
Dominice incarnationis, qua unitatem sancte ecclesiz, 
remissionem peccatorum, carnis resurrectionem confite- 
mur. Unde recte in hac civitate Petrus Thabitam, devo- 
tam Deo foeminam, a morte suscitavit; quia nimirum in 
hujus perfectione fidei, et generaliter omnis ecclesia per 
baptisma a morte suscitatur peccatorum; et cum post 
baptisma denuo mortem peccati incurrimus, per eandem 
necesse est fidem pcenitendo reviviscamus, ac per recon- 
ciliationem sacerdotum ecclesiz rursus fidelium ccetu red- 
damur. 

Cap.iv. In anno autem secundo adventus eorum, &c.] 
Ad templum Dei eos venisse dicit, non quia templum fac- 
tum invenerunt, quippe cum preedictum sit illud, needum 
fuisse fundatum ; sed ad templum Dei dictum est, ad locum 
templi Dei, ad opus quod templum rezdificare cupiebant. 
Fallunturque moderni Judzi, qui dicere solent numquam 

parietes templi, sed tantummodo tectum a Chaldzis fuisse 
subversum; cum manifeste scribat Ezras, filios transmi- 
grationis templum a fundamentis fecisse. Cum autem 
supra dicatur, quod septimo mense venerunt in Hierusa- 
lem; hic vero addatur, quod anno secundo adventus 
eorum, mense secundo, opus templi inchoaverint; patet 
profecto, quod in septem mensibus lapides, cementum, 
ligna, et cetera opera necessaria preparaverint; octavo 
autem incipiente mense operi optato jam instare cceperint. 
Sex enim erant menses anni primi, et septimus sequentis ; 
quod in magno utique mysterio gestum quisque doctus 
facillime inveniet. Septem quippe ad sabbatum pertinent, 
in quo die Dominus vel condito mundo requievit ab omni- 
bus operibus suis, vel redempto per passionem suam 
mundo requievit in sepulchro. Octo ad primam sabbati, 
in qua ipse resurrexit a mortuis. Septem ad spem nostri 
post mortem sabbatismi. Octo respiciunt ad gaudium 
nostre post resurrectionem perpetuz beatitudinis. Quia 
ergo omnis electorum operatio, qui sunt templum et domus 
Dei, per gratiam Sancti Spiritus et incipit, et perficitur, 
omni respectu et intentione futuree quietis et immortalitatis 
peragitur ; recte scrutatores templi a septimo mense oblatis 
Deo holocaustis, sumptus ad edificandum preparare inci- 
piunt, atque in septem mensibus sumptibus preparatis, 
octavo opus ipsum aggrediuntur. Neque alius omnino in 
preparatione tanti operis reperitur numerus, quam ille qui 
vel gratiam Sancti Spiritus septiformem, qua adjuvamur 
operantes, vel requiem animarum, aut resurrectionem cor- 
porum, quam bene operantes speramus, figurate denun- 
tiat. Quid autem tempus significet quadraginta et sex 
annorum, quibus edificatum est templum, ut etiam evan- 
gelii scriptura testatur, suo loco exponitur. Magna autem 
totius populi illius devotio, et nobis quoque solerter imi- 
tanda ostenditur, cum non solum majores natu, Zorobabel 
videlicet et Josue, et reliqui sacerdotes ac Levite, sed et 
omnes qui venerant de captivitate in Hierusalem a majore 
usque ad minorem, statuerunt Levitas, qui urgerent opus 
Domini. Gaudebant namque, se de captivitate Babylonica 
4) 

Hierosolymam fuisse reversos ; et quantum superbe civi- 
tatis idola ac flagitia que evaserant, horrebant, tantum 
sacrate Domino civitatis, ad quam pervenire meruerant, 
decorem videre cupiebant. Quantum phana idolorum, 
quibus diutius interfuerant, abominabantur; tantum tem- 
plum sui Conditoris, quod dirutum esse dolebant, et a 
quo diutius captivi exulaverunt, ocius restaurari volebant. 
Eodem namque ordine etiam nunc non solum episcopi ac 
presbyteri, et plebem fidelium, domum videlicet Dei, de- 
bent zedificare docendo, et doctores illi qui opus verbi 
sanctissimum diligenter impleant, consulendo przponere. 
Sed et ipse populus de captivitate vitiorum, ad visionum 
vere pacis vocatus, ministerium sibi verbi necesse est ab 
his qui dicere norunt, exigat. Qui videlicet ministri ser- 
monis, id est, Levitz, a viginti annis et supra constituti 
esse narrantur ; quia nimirum tales sunt ad predicandum 
Dei verbum populo preferendi, qui decalogum legis, non 
solum executione operis in exemplum suis auditoribus 
ostendant, sed et puritate atque integritate cordis in con- 
spectu sui Conditoris intemeratum custodiant. Nec dubi- 
tandum est ibi statum ecclesiz prosperum sumere profec- 
tum, ubi et presules suum gradum nite custodientes, 
populo magistros veritatis, a quibus erudiatur, regulariter 
ordinant, et ipse populus datos sibi magistros, ne a dicendo 
cessent, diligenter audiendo, ac dictis eorum obtemperando 
compellunt. Sed heu, proh dolor, juvat nostrorum socor- 
diam temporum, majoresque simul et minores ledit, hos a 
preedicando verbum, illos ab audiendo, utrosque a faciendo. 
preepediens, quod minus sollicite pensemus, vel quanta 
acerbitas dzmonice captivitatis, de qua eruti sumus; vel 
quanta sit solennitas, ad quam vocati sumus, superne 
Hierusalem matris omnium nostrum, cujus in presenti 
ecclesia jam pignus accepimus. Verum intueamur eximia 
patrum opera, quo amplius de nostre actionis pusillitate 
confundamur. Sequitur: 

Stetitque Josue et filii ejus, &c.] Josue hoc loco non 
fillum Josedec sacerdotem magnum dicit, sed unum de 
Levitis, de quibus predictum erat, quod constituti fuerint 

a viginti annis et supra ad urgendum opus Domini; de 
quibus fuit et Cedmiel, et filii Henadad, qui pariter in- 
juncto sibi eidem operi, cum filiis et fratribus suis curam 
adhibuisse narrantur; denique supra in catalogo populi 
Israel, hi post sacerdotes, primi Levitarum nominatim 
commemorantur. Levitz, inquit, filii Josue, et Cedmiel 
filiorum Odevie Lxxiv. Unde ex utroque loco colligitur, 
principes eos et patriarchas fuisse Levitarum temporis 
illius. Ubi bene filii Juda in medio Levitarum interpo- 
nuntur, qui simul instaurando templo Domini curam im- 
penderint; et hi propter eundem pietatis consensum quasi 
unus stetisse commemorantur. Hic namque est ille, de quo 
prediximus, nobis semper imitandus ordo virtutis, ut ec- 
clesiam sanctam, et dicati Deo gradus omnes, et communis 
populi totius devotio pro suo quisque modulo edificet. 
Notandumque, et crebrius rememorandum, quantum boni 
populo malum captivitatis contulerit; de qua eruti tanta 
omnes intentione, quanta nunquam antea ccelestibus obse- 
quiis operam dare probantur. Sed et hodie multis qui in 
pace ecclesiz negligenter vixerant, subito errasse, et in 
flagitia aliqua cecidisse profuit, dum post casum poenitendo 
erecti, vigilantius Domino servire coeperunt; et qui pigri 
ac desides in innocentia stare videbantur, per accidentem 
sibi ruinam admoniti sunt solertius erga sui custodiam 
contra omnes antiqui hostis insidias accingi; ita ut qui nec 
propriam vitam curando offenderant, postmodum etiam 
fraterne salutis cum sua erectione curam gerant. Omnis 
igitur populus revertentium de Babylone in Hierusalem, 
curam templi restaurandi, sed maxime Levitz, et filii Juda 
habuere, videlicet propter sacerdotalem simul et regiam 
sanctz ecclesiz dignitatem. Regalis enim precipue et 
sacerdotalis tribus templum edificant; quia omnes nimi- 
rum, qui corda fidelium vel docendo vel bene vivendo 
instituunt, ad corpus zterni regis ac sacerdotis, hoc est 
Domini et Salvatoris nostri pertinent. Unde et ipsi auc- 
tores operis de utraque tribu, Jesus videlicet de sacerdotali, 
Zorobabel vero de regia, originem duxcre. 

Fundato igitur a cementariis templo Domini, &c.| Magna 

omnium personarum devotio ostenditur, cum fundato 
templo Domini, et sacerdotes, et Levitz, et populus omnis, 
juxta suum quique gradum misericordiam Domini lauda- 
bant. Sacerdotes quidem sanctis ornati vestibus, prout 
stante adhuc templo consueverant, tubis personantes, et 
cor populi ad suavitatem supernz laudis accendentes: Le- 
vite autem in cymbalis bene sonantibus hymnos Domino 
concinentes ; populus vero clamore communi affectum sul 
cordis in laudando Dominum ostendens. Laudabant au- 
tem Dominum Levitz per manus David, sive in organis, 
que ipse fecit; sive psalmos, quos ipse instituit, conci- 
nentes, sive quia David in collocatione arce principem 
fecit ad confitendum Domino Asaph et fratres ejus, ut 
Verba Dierum testantur, de quo rursum dicitur: Quia filu 
ejus sub manu ipsius erant, prophetantes juxta regem. 
Merito et hoc in loco, cum filii Asaph laudarent et confi- 
terentur Domino, per manus David, hoc est juxta dispo- 
sitionem ejus hoc fecisse intelligendi sunt. Juxta mysticum 
vero sensum, fundato a cementariis templo Domini, stant 
sacerdotes in ornatu suo cum tubis, cum conversis ab 
errore peccatoribus, et fundata in corde illorum fide ac 
dilectione Christi, congaudent omnes qui audiunt eccle- 
slarum magistri; seque ipsos solertius operibus bonis or- 
nantes, tubis doctrine salutaris insonant, quatenus et ex- 
emplo virtutum, et hortamento sermonum adjuvent bona 
ceepta eorum qui vel nuper ipsi pcenitendo ad gratiam 
Christi convenire, vel nuper alios ad gratiam Christi do- 
cendo convertere. Stant et Levitz, ut laudent Deum in 
cymbalis, cum etiam secundi ordinis ministri ad informa- 
tionem neophytarum piis actibus suo Conditori deserviunt, 
et hoc in mutusze dulcedine caritatis, Cymbala namque, 
quze se invicem tangunt ut resonent, aptissime opera 
caritatis exprimunt, quibus alterutrum se sancti ad laudem 
sul excitant auctoris. Laudant etiam illum per manum 
David regis Israel, cum ipsius Domini et Salvatoris ea que 
per carnem gessit opera diligenter considerare, et in quan- 
tum sufficiunt imitari satagunt. 

Plurimi etiam de sacerdotibus et Levitis, &c.] Qui vide- 

rant templum prius fundatum, et hoc templum coram 
oculis suis, partim fletus, partim gaudii voces emittebant. 
Gaudi quideni, quia templum Domini, quod destructum 
fuerat, jam restaurari coepisset. Fletus vero, quia dolebant, 
cernentes quantum paries cceptus illius temporis a magni- 
ficentissima quondam Salomonis potentia, qua prius tem- 
plum fundatum est, distaret. Lzatabantur multum, quia 
soluti a captivitate, templum rezdificandi facultatem acce- 
perant. Sed flebant voce magna, quia prius templum 
ob sua scelera noverant esse dirutum, cujus nec magnitu- 
dinem ipsi, nec decorem ullatenus squiparare valebant. 
Nam quia propheta dicebat: Magna erit gloria domus 
Domini istius novissime, plus quam primz; quia majoris, 
non ad magnitudinem vel ornatum domus, sed ad rem 
Ipsam pertinet ; quia majoris miraculi, et evidentioris erat 
divine virtutis, quod paucz captivorum reliquiz inimicis 
etiam resistentibus tantum opus perficere valuerunt, quam 
quod rex opulentissimus, nullum omnino habens adver- 
sarium, immo potentissimum ac ditissimum Tyri regem 
habens adjutorem, hoc cum artificibus doctissimis, prout 
voluit, fecit. Item major erit gloria domus illius novis- 
simz, quam prime; quia in priore domo cultores veteris 
testamenti, legis et prophetarum scripta populis przdica- 
bant. In secunda autem Christus et apostoli gratiam novi 
testamenti, ac regni ccelestis evangelizabant introitum. 
Sed et in rezdificatione templi spiritualis fletus et lctitia 
simul principibus nascitur. Gaudent namque doctores 
sancti In salute poenitentium ; lugent, quia unquam peeni- 
tenda commiserint, et non semper in Auctoris sui voluntate 
perstiterint. Exultant ipsi de sua salute, qui per pceniten- 
tiam a morte animz surrexerunt; lugent se unquam pec- 
cando vitam anime perdidisse. Lztantur et neophyti 
gratia sui Redemptoris se esse collectos; dolent se cum 
toto genere humano in primo parente perisse, et quasi 
corrupto ab hostibus templo Dei, statu videlicet corporis 
et anime immortalis, in Babylonem, id est, confusionem 
presentis exilii se fuisse transmigratos. Verum quia cres- 
centibus bonorum profectibus, crescit pariter invidia ma- 
pd2 


404 ALLEGORICA EXPOSITIO 


lorum, neque unquam inter augmenta piorum deerunt 
tentamenta pravorum, qui vel bonum ficte ostentando, vel 
aperte malum ingerendo, sanctos ledere conentur, recte 
subjungitur. 

IN CAP. IV. 

Audierunt autem hostes Jude et Benjamin, &c.| Nota 
est historia; quia hostes Jude et Benjamin Samaritas 
dicit, quos captivitatis decem tribubus rex Assyriorum de 
diversis gentium populis in civitates eorum et terras trans- 
tulit. Qui postmodum accepta Dei lege, et hanc ex parte 
servabant, et nihilominus eisdem quibus antea simulacris 
serviebant. Hi ergo, quia veros Dei cultores abominaban- 
tur, polliciti sunt eis auxilium operis, ut in societatem 
recepti possent inferre dispendium. Facile autem cuivis 
patet, quia tales populi falsos fratres, hoc est hzreticos, et 
malos catholicos figuraliter exprimunt. Qui hostes sunt 
Judz, hoc est confessionis et laudis, quam ecclesia Domino 
in presenti per fidem rectam et opera fide digna offert. 
Hostes quoque Benjamin, hoc est filu dexterze, dum eos 
qui se audiunt, a sorte segregant populi fidelis, qui ad 
dexteram Judicis in futuro benedictionem est et regnum 
percepturus eternum. ‘Tales ergo dicunt ad Zorobabel et 
principes patrum, Aédificemus vobiscum, quia ita ut vos 
quezrimus Deum vestrum, cum affectant heretici auctori- 
tatem sibi praedicandi zeque inter catholicos tribui, promit- 
tentes se unam eandemque cum eis rect fidei et ope- 
rationis tenere ac diligere castitatem, quatenus accepta 
potestate docendi in medio boni seminis, a quo apostolus 
Paulus cognomen accepit, ut spermologos, id est, semini- 
verbius diceretur, zizania doctrine occultz interserant. 
Sic fecere quidam in Niceno concilio, qui recte fidei inter 
catholicos patres non catholica mente subscripserunt ; ut 
quo fidelibus familiarius essent admixti, eo recipiendz 
perfidiz Ariane liberius locum struerent. Sic Pelagius in 
concilio Palzstino hzresim suam, qua gratiam Dei acer- 
rime impugnabat, confessione et scripto non ex animo 
anathematizavit, ne ipse a catholicis sacerdotibus ana- 
thematizatus, locum docendi in ecclesia, ac suum erro- 

rem seminandi facultatem amitteret. Ecce, inquiunt, nos 
immolavimus victimas ex diebus Assorhaddan regis Assur, 
qui adduxit nos huc. Immolastis victimas, sed immundas; 
quia non renuntiastis idolis. Quz enim participatio jus- 
titiz: cum Iniquitate ? aut quz societas luci ad tenebras? 
que autem conventio Christi ad Belial? Intrastis namque 
terram filiorum Israel, non a Josue introducti, non Hiero- 
solymorum imperio subditi, sed a rege perfido, ab hoste 
populi Dei, in terram ejus adducti, non ut in hac Domino, 
sed eidem regi adversario serviatis. Sic etenim heretici, 
sic falsi catholici, cum pacem ecclesiz, vel vivendo per- 
verse, vel etiam docendo impugnant, ab Hierosolymorum 
sunt regno prorsus extranei, et ad gentilium magis, quo- 
rum peccata non deserunt, sortem perditam pertinent; 
immo, ut apertius dicam, tales non Domino Jesu, sed dia- 
bolo duce, cujus figuram Assorhaddan rex Assur tenuit, 
sanctz ecclesiz fines introeunt. Quo enim nisi diabolo 
instigante agitur, cum quis sacramenta ecclesiz percipit, 
non ut per hec ipse Deo consecretur sanandus, sed ut 
consecratus Deo alios ex familiaritate corrumpat, acrius 
indamnandus¢ Sic fecit Simon ille Magus, qui baptismum 
in ecclesia, non ob sue studium salvationis, sed ut res 
ecclesiz certius ex vicinitate dignosceret, accepit ; quod 
exitu ipso perdocuit, cum ecclesiam, quz in persona ficti 
fratris nequit, in persona aperti hostis acerbissime turbavit. 
Sequitur : 

Non est vobis et nobis, ut edificemus domum Deo nostro, 
&c.] Non est hereticorum edificare domum Domini, que 
est ecclesia, a qua ipsi probantur esse alieni; sed eorum 
solummodo qui Christo vero regi ac sacerdoti adherentes, 
principes patrum vocati meruerunt, ob curam videlicet 
plam, quam habent erga eos qui Deum videre desiderant, 
quod interpretatur Israel. 

Factum est igitur, ut populus terre impediret, &c.] Recte 
populum terrz dicit eos, qui operarios veritatis turbabant, 
atque opus ecclesiz tentabant impedire. Populum autem 
Juda, id est, confitentem, et glorificantem eum qui integra 
mente Domino Deo suo edificare, hoc est ejus voluntatem 

faciendam, gloriam quzrendam, omnium quos posset ani- 
mos atque ora convertere querebat. Quoties autem he- 
retici non solum in civitatibus singulis, verum et in pro- 
vinciis integris, vel perverse docendo, vel etiam hostiliter 
seviendo, dogma vere confessionis impedierint, utinam 
nesciremus. Nam ut de magistro gentium sileamus, qui 
biennio vinctus in Ceesarea ob persecutionem Judzorum, 
ab officio edificande domus Dei linguam compescuit ; 
ecce sequentium hereticorum insidiis, beatus Athanasius 
pluribus annis patria profugus, Ambrosius in sua civitate 
obsessus, Hilarius in exilium relegatus, Eusebius marty- 
rium passus; plures in Africa episcopi linguis abscisis, a 
sua provincia ejecti, alii atque ali diversis poenis vexati vel 
interempti, domum Dei, quam edificaverant, populis terre, 
hoc est hominibus sua querentibus, non gue sunt Jesu 
Christi, prophanandas demisere; donec tempore divinitus 
proviso, denuo sapientibus architectis rezdificandz post 
captivitatem ejusdem domus copia suppeteret; id est, 
donec catholicis patribus restaurandz, post deprehensas ac 
superatas hzereses, ecclesiz facultas daretur. 

Conduxerunt autem adversum eos consiliaigres, &c.| No- 
tanda distinctio verborum ; quia consiliarios quidem, dicit, 
dato pretio conduxerunt adversum instauratores templi, 
ut destrueretur consilium eorum; non tamen destructum 
dicit consilium eorum esse, aut quod opere cessarent, pri- 
usquam scripta ad Artaxerxen epistola accusationis, ipso 
jubente prohibuerunt eos, ut scriptura dicit, In brachio et 
robore. Ibi enim sequitur: Tunc intermissum est opus 
domus Dei in Hierusalem, et non fiebat usque ad annum 
secundum Darii regis Persarum. Unde colligitur, quia 
toto quidem tempore Cyri operi coepto, quamvis segnius 
justo, instabant ; illo autem mortuo, non consiliis pravis 
impediti, sed aperta sunt impugnatione ab operando repul- 
si. Non enim audebant hostes, vivente adhuc Cyro, qui 
opus illud jusserat fieri, aperte obluctando, quamvis occulte 
suggerendo vel consiliando, edictis illius contraire. In 
promptu est autem allegoricus sensus: quia ecclesiam 
heretici, prout temporis opportunitas arriserit, nunc con- 

siliis malignorum dogmatum, nunc acerbiore gladiorum 
pugna insequuntur, et aliquando etiam suffragio genti- 
lium principum eam vexare non metuunt. Impediunt 
enim manus populi Jude, cum ecclesiam in membris suis 
infirmioribus ab operibus pie professionis retardant. De- 
struere nituntur consilium operandi, cum etiam animos 
eorum ab intentione ipsa bon actionis revocare satagunt. 
Accusant eos ad reges, cum principum quoque terreno- 
rum contra ecclesiam presidia conquirunt. Quod quan- 
tum noceat fidei, tempore Ariane perfidiz luce clarius 
innotuit. 

Cap. v. In anno autem regni Asueri, scripserunt 
accusationem, &c.] Artaxerxen hunc, qui epistolam accusa- 
tionis a Samaritis suscipiens, vetuit Hierusalem ac tem- 
plum construi, Josephus putat esse Cambysen filium Cyri, 
qui post patrem triginta annis imperio functum, ipse octo 
annis regnavit; et post eum Magi uno anno regnantes, 
Darium filium Hystaspis regni habuere successorem. Cu- 
jus secundo anno, templum quo edificari permisit, dixit per 
Zachariam prophetam angelus, pro populo interveniens : 
Domine exercituum, usquequo tu non misereberis Hierusa- 
lem et urbium Juda, quibus iratus es? Iste septuagesi- 
mus annus est. Asuerus autem, cul pariter epistola accu- 
sationis missa dicitur, ideo fortasse an aliquid rescripserit, 
aut responderit, tacetur, quia vel eodem quo regnare ccepit 
anno decedens, Artaxerxi potius apicem regnandi, et heec 
curandi reliquit ; vel contemporaneus quidem erat Arta- 
xerxi, sed quasi minoris potentiz illum magis hec tractare 
ac decernere permisit. 

Hoc est exemplar epistole, &c.| Artaxerxes, cui suadetur, 
et qui suasus precepit, ne Hierusalem edificaretur, figu- 
ram tenet vel alicujus gentilium principum, e¢clesiz uti- 
que inimici et persecutoris; vel ipsius antiqui hostis om- 
nium bonorum, adversarlique Judzis qui accusabant apud 
regem viros ecclesiasticos: Samaritani, qui accusabant, 
hzreticos, ut semper, designant. Unde congrua sibi voce 
Hierusalem civitatem rebellem ac pessimam nuncupant. 
Talem namque heretici catholicam, quam impugnant, 

unitatem judicant. Re autem vera rebellis est, et muros 
parietesque rectz fidei lapidibus testimoniorum ccelestinm 
adversus tela impugnantium errorum componit, de quibus 
Esaias dicit: Et occupabit salus muros nostros, et portas 
tuas laudatio. Sed non est pessima dicenda, nisi ab illis 
solummodo, qui ab optima sunt sententia prorsus aversi. 
Inter que notandum, quod ex eo tempore populus Dei, 
Judzorum ccepit nomine censeri, eo quod ex tribu Juda 
maxime fuerint hi qui primo de captivitate ascendentes, 
Hierosolymz urbis meenia, et opus templi restaurarunt, 
evacuatamque habitatore provinciam, denuo superatis hos- 
tibus, qui proxima tenebant loca, possederunt. 

Nune igitur notum sit regi, &c.| Deo gratia, quia verum 
de civitate Domini, que est ecclesia, hostes ipsius civitatis 
confitentur; quia si edificata post captivitatem fuerit, et 
muri illius civitatis de lapidibus vivis, hoc est animabus 
sanctis, contra mundi hujus superbiam erecti, tributum 
nefande servitutis cives illius, hoc est electorum populi, 
ultra malignis spiritibus peccando non dabunt. Quinimmo 
principibus potestatis aeris hujus, zdificatio pietatis nocebit, 
dum quotidie per lavacrum regenerationis regno diaboli 
auferuntur plures ex his, qui in servitium regni illius ob 
reatum prime transgressionis fuerant generati; qui agente 
gratia Dei per Jesum Christum Dominum nostrum, am- 
plius hosti indebitum, sed suo Conditori jam justum 
vectigal debite servitutis tribuunt, annuosque redditus 
primitiarum ac decimarum suarum, que per inchoationem 
ac perfectionem bonorum operum fiunt, illi a quo accepe- 
runt largitori donorum, et bene vivendo, et gratias agendo 
referunt. 

Nos ergo memores salis quod in palatio comedimus, &c.] 
Sal in palatio comedunt Samaritani, cum heretici sapore 
mundanz philosophiz, cum suavitate rhetoric, cum ver- 
sutia dialecticz artis instituunt. Qui etiam lesiones regis 
perfici videre nefas ducunt, cum sufferre nequeunt, si qui 
regnum diaboli pia fide vel actione impugnare conantur, 
et timent bella concitari in ecclesia, ne a propugnatoribus 
illius heereses et fallacia ipsorum una cum gentilium dog- 

matibus debellentur, duce nimirum illo qui ait: Non veni 
pacem mittere, sed gladium. Et iterum: Ignem veni 
mittere in terram ; et quid volo, nisi ut ardeat? Gladium 
videlicet sui verbi, quo adversarios sternat; et ignem 
caritatis, quo suorum corda accendens, omnia contrarize 
sectz arma et scuta comburat. 

Nuntiamus nos regi, quoniam si civitas illa edificata 
fuerit, &c.] Fluvium dicit Euphratem, intra quem Syria 
est. Qui merito rivum sancti baptismatis insinuat, vel 
quia unus de quatuor fluminibus est, quz de uno paradisi 
fonte orientia totum orbem irrigant; in figuram nimirum 
quatuor evangelistarum, qui ab uno fonte vite, id est 
Domino Salvatore inspirati, consona voce gentibus cunctis 
lavacrum salutis predicant; vel quia Euphrates frugifer 
interpretatur; quod vocabulum aptissime congruit illi 
sacramento, quo orbis ablutus et sanctificatus, fructum 
animarum tricenum, sexagenum, et centenum Deo gignere 
consuevit. Querit ergo rex Persarum, qui interpretantur 
tentantes, possessionem trans fluvium, cum antiquus hostis 
excitatis tentationum incursibus, ecclesiz fines irrumpere, 
et eos etiam qui sacro sunt fonte redempti, sibi subjugare 
conatur. Juvant eum Samaritz, cum impugnantes eccle- 
siam heeretici, pro regno diaboli militant, et quasi dolentes 
dicunt: Quoniam si civitas illa edificata fuerit, et muri 
ipsius instaurati, per fidem utique rectam, et opera religiosa 
justorum, ille trans fluvium, id est in cordibus eorum qui 
jam Deo renati sunt per baptismum, possessionem locum- 
que habere non possit. Intelliguntur etiam hi qui fidem 
rectam non intelligunt, quod unam eandemque mentem 
lux simul et tenebrz, iniquitas et justitia, Christus et 
Belial, possidere ncequeunt. 

Verbum misit rex ad Rehum Beelteem et Samsai scribam, 
&c.| Patet liter sensus, patet et allegoriz ; quia rex pro- 
fanus, antiquus videlicet adversarius, libentissime favet votis 
eorum qui ecclesiam persequuntur, et eam edificari prohi- 
bent. Habitant autem hostes Hierosolymorum in Sama- 
ria, que interpretatur custos; non quia precepta fidei et 
veritatis ulla ratione possint custodire, qui visioni vere 

pacis obstinata mente probantur contraire, sed quia ipst 
custodiam penes se virtutum manere jJactant, quando ad- 
versus meenia pacis per hzresim pugnant. 

Itaque exemplum edicti Artarerxis regis lectum est, &c.] 
Patet autem ordo historiz, quod hostes populi Dei primo 
opus sanctum persequendo impediebant, deinde consilium 
rectz intentionis eorum consiliis nequam dissipare tenta- 
bant, nec adhuc tamen eos ex toto ab opere domus Domini 
retrahere valebant, priusquam regali auxilio fulti, auctori- 
tate illis publica obsisterent. Quorum notanda in accu- 
sando fraudulentia, quod eos qui domum Dei edificabant, 
civitatem contra regnum Persarum edificare querebantur ; 
ct precipiente rege ne civitas zdificaretur, ipsi mox ac- 
cepta regalium literarum auctoritate, ne templum edifica- 
retur, noxia virtute restiterunt; cum neque ipsi aliquid de 
constructione templi, sed tantummodo civitatis accusas- 
sent, neque rex aliud quam civitatem prohibuisset con- 
strul. 


LIBER SECUNDUS. 


IN CAP. V. 


Cap. vi. Prophetaverunt autem Haggeus propheta, et 
Zacharias, &c.) Hee im libris corundem prophetarum 
plenius scripta sunt ; quibus videlicet verbis ipsi vel socor- 
diam redarguerint eorum qui negligentiores erga opus 
templi extiterant, vel promisso Dei auxilio eos ad operan- 
dum accenderint ; qua item devotione ad exhortationem 
illorum Zorobabel ac Josue, seu populus omnis sese ad 
opus adificande domus Domini accinxerint. Et quidem 
Ilaggeus propheta ita incipit: In anno secundo Darii 
regis, in uno die mensis sexti, factum est verbum Domini 
in manu Haggei prophetz dicens: Dic ad Zorobabel filium 
Salathiel, et ad Jesum filium Josedec sacerdotem magnum, 
dicens: Hec ait Dominus exercituum, dicens: Populus 
iste dicit, Nondum venit tempus domus Domini zdificande. 
Kt factum est verbum Domini in manu Haggei prophete 

dicens: Nunquid tempus vobis est, ut habitetis in domibus 
laqueatis, et domus ista deserta? Et paulo post: Et 
suscitavit Dominus spiritum Zorobabel filii Salathiel ducis 
Juda, et spiritum Jesu filii Josedec sacerdotis magni, et 
spiritum reliquorum de omni populo; et ingressi sunt, et 
faciebant opus in domo Domini exercituum Dei sui, in die 
vicesima et quarta mensis, in sexto mense, in anno secundo 
Daril regis. Et in sequentibus, quod supra posuimus: 
Magna erit gloria domus istius novissimz plus quam 
primz, dicit Dominus exercituum. Item Zacharias ita 
incipit: In mense octavo, in anno secundo Dari, factum 
est verbum Domini ad Zachariam, filium Barachiz filium 
Addo, prophetam. Ex quo titulo clarius apparet, quomodo 
eundem prophetam Ezras filium Addo nominet, videlicet 
quod nepos illius fuerit. Ipse autem Addo propheta fuisse 
nobilis intelligendus est, cujus Zacharias cum esset eximius 
in prophetis, jure filius diceretur. Inter que notandum, 
quanti spiritus isti prophetz fuerint, ut adversum tanti 
regis edictum et Samaritanos, gentesque cunctas per cir- 
cultum ezdificationem templi impedientes, juberent tem- 
plum exstrui. Zorobabel quoque et Jesus, et populus qui 
cum eis erat, non minoris fidei probantur extitisse, ut 
prophetas magis audirent jubentes, quam prohibentis regis 
Imperium. Verum qula sepius in hoc volumine de Zoro- 
babel et Josue, sive Jesu (unum enim est nomen), diximus, 
quomodo Dominum Salvatorem, regem ac sacerdotem sum- 
mum et genere designarent et actione, commodum videtur 
ipsa etiam nomina eorum, quomodo illum significent, ex- 
ponere. Zorobabel ergo dicitur hortus in Babylone, sive 
magister Babylonis; Salathiel petitio mea Deus; Jesus 
sive Josue, salvator ; Josedec, Dominus justus. Et quidem 
aperte, sicut et filius Nun Dominum Christum Jesum 
sonat. Unde uterque populum in terram repromissionis, 
ille de longo incolatu eremi, hic de longiore servitio capti- 
vitatis introduxit, in figuram veri Jesu, qui electos suos ab 
omnibus malis eruens, ad promissa superni regni gaudia 
inducit, qui est filius Josedec, id est, Domini justi, de quo 
canitur in Psalmo: Dominus justus concidet cervices pec- 
4) 

catorum, confundantur et revereantur omnes qui oderunt 
Sion. Zorobabel, quod hortus in Babylone vocatur, juxta 
historiam ad ipsum respicit ; quia ibi natus est, cum esset 
de stirpe David, qui est natus in Bethlehem. Juxta vero 
allegoriam, ad Dominum pertinet ; qui ut modum a con- 
fusione errorum erueret, in Babylone, id est, in confusione 
hujus mundi ad tempus oriri et conversari dignatus est. 
Qui etiam magister Babylonis vocatur, non quod ea que 
Babylonis, id est, hujus mundi sunt doceat ; sed quod eos 
quos Babyloniorum jugo pressos invenit, ad gratiam liber- 
tatis erudiat, atque eruditos ad mecenia patnz ccelestis 
perducat. Cujus pater est Salathiel, id est, petitio mea 
Deus, qui ipse dicit in Psalmo: Pete a me, et dabo 
tibi gentes hzreditatem tuam. Sed et unusquisque fide- 
lium Deum et Patrem Domini nostri Jesu Christi invocans 
cum non aliud ab illo quam ipsum Deum querit, potest 
recte Salathiel, id est, petitio mea Deus nominari, juxta 
illud psalmistze: Quid enim mihi restat in ccelo, et a te 
quid volui super terram? et cetera, usque dum ait: Mihi 
autem adherere Deo bonum est. Petitio ergo nostra Deus 
est, cum ipsum solum ab ipso quzrimus, ut eterna ipsius 
mereamur visione perfrui. 

In tpso tempore venit ad eos Thathannai, &c.| Patet 
literze sensus, quia confortati verbis prophetarum optimates 
Judzorum, non valebant hostium insectationibus a sancto 
opere preepediri, a quo quiescentibus adhuc prophetis pre 
timore hostium cessaverant. Quod eodem nunc ordine in 
sancta ecclesia geritur, dum hi qui malignorum vel homi- 
num vel spirituum insidiis retardati, tepidiores erga opus 
bonum aliquandiu permanserant, repente verbis sive doc- 
torum fidelium seu divinarum scripturarum correcti, in 
tantum bonis studiis fervere incipiunt, ut nullis tentationum 
valeant machinis vinci, aque proposito suz intentionis revo- 
cari. Queritur autem merito, quomodo dictum sit, Ad 
quod respondimus eis; quasi et ipse qui scripsit, tunc 
preesens adfuerit, cum Ezras hunc librum scripsisse dica- 
tur, qui non his temporibus Hierosolyme fuisse, sed longo 
post tempore, regnante Artaxerxe, illo venisse reperitur. 


IN EZRAM, CAP. V. 413 


Aut ergo vere ibi fuit tempore illo quo templum edificaba- 
tur, et facto templo rediit Babyloniam, ut plures de filtis 
Israel reduceret ad Hierusalem ; aut certe etiam si adhuc 
ibi non erat, cum edificaretur templum, se tamen illis 
jungit qui zedificabant, quia quasi suum esset omne quod 
erga fratres suos agebatur, vel quod ipsi agebant, zstima- 
bat. Sic et apostolus ob concordiam fraternitatis, se quo- 
dammodo consociat eis qui in fine seculi futuri sunt 
sanctis: Nos, inquit, qui vivimus, qui residui sumus, 
in adventu Domini nostri non preveniemus eos qui 
dormierunt. 

Placuitque ut res ad Darium referretur, &c. usque ad 
finem epistolz.] Multum dissimilis est hec epistola, quam 
Thathannai scribit Dario, illi epistole quam Rehum et 
Samsai scripserunt Artaxerxi. Illa namque accusatione 
Hierosolymitarum, hec laude non solum gentis, sed et Dei 
omnipotentis plena est. Denique ita incipit: Dario regi 
pax omnis. Notum sit regi, isse nos ad Judzam pro- 
vinciam, ad domum Dei magni, que eedificatur lapide 
impolito, et ligna ponuntur in parietibus, opusque illud 
diligenter exstruitur, et crescit in manibus eorum. In- 
terrogavimus ergo senes illos, et ita diximus eis: Quis 
dedit vobis potestatem, ut domum hanc edificaretis? &c. 
In quibus verbis hoc quoque notandum, quomodo dictum 
sit, lapide impolito domum Dei edificatam; cum constet, 
tantum opus non nisi de politis lapidibus potuisse fieri. 
Sed lapide impolito intelligendum est lapide novo, quem 
ipsi quidem impolitum repererunt, sed poliendo aptum 
edificio domus Domini fecerunt; nam etsi veterum lapi- 
dum, qui, sicut Hieremias plangens ostendit, dispersi erant 
in capite omnium platearum, aliqui remanserunt; nulli 
tamen dubium, quin novi essent lapides poliendi, ex quibus 
opus templi possit impleri. Cujus nimirum rei in promptu 
est mysterium, cum viderimus ecclesiam Dei edificari, non 
solum de his qui poenitendo resipiscunt ad vitam sanctita- 
tis, quam olim peccando perdiderant; verum etiam de illis 
qui nuper ad fidem vocati, institutione magistrorum quasi 
norma opificum compositi, atque in exdificium domus Do- 

mini congruo sibi sunt ordine locati. Quamvis et ita recte 
possit accipi, quod de veteribus ac novis lapidibus, de 
jamdudum politis, ac diutius impolitis templum sit xdifica- 
tum; cum de utroque populo, Judzorum scilicet et gentili, 
una Christi ecclesia colligitur; uno, qui Jamdudum cogni- 
tione atque observantia legis Dei velut politus extiterat; 
altero, qui idololatriz mancipatus, nulla spiritualium archi- 
tectorum industria, nullo pietatis cultu deformitatem agres- 
tis ac terrenz mentis exuerat. Quodque sequitur in eadem 
epistola: Et higna ponuntur in parietibus. Ligna que ad 
monimentum vel ornatum erant parietum templi apposita, 
eandem sanctorum vitam in ornatum sanctz ecclesiz, quam 
et lapides signant, juxta quod supra docuimus. Quorum 
videlicet lignorum meminit propheta in Psalmo, in quo 
domus Domini zdificatur post captivitatem: Tunc exulta- 
bunt omnia ligna sylvarum ante faciem Domini, quoniam 
venit judicare terram. Exultant quippe corda superborum 
quondam, quoniam de monte impio paternz traditionis 
excidi, atque in edificationem domus Domini meruere 
transferri. Exultant autem ante faciem Domini, quoniam 
venit judicare terram ; cujus districtionem judicii salubriter 
timendo preevenerunt, et cujus adventum quondam pecca- 
tores poterant timere, jam nunc correcti et justificati, 
ocius hunc ad se desiderant. Illa ergo epistola insidiosis, 
hec amicalibus est scripta literis; et merito, quia illa 
a Samaritis hostibus ubique Judezorum; hzec autem missa 
est a duce regionis, qui erat trans flumen, hoc est inferions 
Syriz ac Pheenicis, et a sociis ejus, qui nullas contra 
Judzos inimicitias habuere domesticas, sed tantum regis, a 
quo potestatem ducatus acceperunt, voluntatem scire et 
excqui curabant. Unde recte Samarite, qui primam scri- 
bentes epistolam, animos regis adversus structores templi 
accenderunt, hzereticis comparantur, qui ecclesiam szpe in 
tantum foeda peste commaculant, ut etiam gentilibus ex- 
osam reddant, eorumque furorem adversus illam excitent. 
Porro dux iste Syriz, qui regem de opere domus Dei non 
accusando instigat, sed consulendo interrogat, eorum recte 
imaginem exprimit, qui adhuc in gentilitate positi, fidem et 

opera mirantur ecclesiz; nec se credituros abnegant, si 
hanc veram esse ac justam divinitatis culturam intelligere 
possint. Denique audiens a senibus Judzorum, cum 
rationem suz ezedificationis redderent: Nos sumus servi 
Dei cceli et terre, et sdificamus templum, quod erat 
exstructum ante hos annos multos, quodque rex Israel. 
magnus zdificaverat et exstruerat. Postquam autem ad 
Iracundiam provocaverunt patres nostri Deum ceeli, et 
tradidit eos in manu Nabuchodonosor regis Babylonis 
Chaldzei, domum quoque hanc destruxit ; et cztera, que 
de renovatione eyusdem templi, que per Cyrum precepta 
est, responderunt ; nil ultra cum suis consiliariis contra- 
dicere, neque zdificantes volebat impedire ; verum simplici 
animo perquirebat, utrum nam Cyrus templum eedificari 
jussisset, et utrum ipse Darius hoc zdificarivellet. Agnita 
autem voluntate utriusque regis, sive edificatione templi 
diligenter, et ipse cum suis, ut totius opus perficeretur, 
auxilium ferre curavit, ut in sequentibus scriptum est. 
Quz cuncta menti et actioni conveniunt eorum, qui in 
gentili prius vita constituti, conversationem sanctz ecclesiz 
repente visam obstupescere, deinde rationem ejusdem reli- 
gionis audire ac discere student; atque ad ultimum agnito, 
quod hc a Deo ceeli et terrz, qui est solus Deus verus, 
originem sumpserit, et ipsi ejus sacramentis credentes 
communicare, ejusque edificium juvare letantur. Verum 
Darius rex, accepta ducis et consiliatorum ejus epistola, 
quid egerit videamus. 


IN CAP. VI. 


Cap. vit. Tunc Darius rex precepit, &c.] Josephus 
nomen loci in quo hz Cyri literze sunt invente, ita posuit: 
Et inventus est in Ecbatanis constructa turre, in regione 
Mediz codex. Porro alia translatio sic habet: In Egba- 
tana, in zedificio tutissimo regionis Medorum. Unde veri- 
simile videtur, quod nomen Medena, non aliud quam 
Mediam significet. Quod autem sequitur: 

Et ut ponant fundamenta supportantia, &c.] Non est 
nobis exponendum ; quia neque in priore templi edifica- 

tione, neque in posteriore aliquid harum mensurarum vel 
hujusmodi operis invenitur. Unde colligitur hoc Cyrus 
de suo sensu protulisse, et mensuram sive ordinem operis, 
ut sibi congruum videbatur, annotasse; siquidem tem- 
plum, ut Verba Dierum narrant, in mensura prima, hoc est 
intra muros interiores, habebat sexaginta cubitos longi- 
tudinis, viginti cubitos latitudinis. Porro altitudinis, ut 
Regum historia scribit, usque ad ccenacula cubitos triginta ; 
deinde alios triginta cubitos usque ad coenaculum superius, 
quousque altitudo porticuum ascendebat, ut Josephus 
testatur; deinde alios sexaginta usque ad summum tecti; 
id est, simul centum viginti cubitos, ut Verba Dierum do- 
cent. Quomodo autem dicit ordines ponendos de lapidi- 
bus impolitis tres, et sic ordines de lignis novis, cum tem- 
plum omne fuerit interius cedro vestitum ? nisi forte Per- 
sarum erat moris ita templa facere opere variato, ut tern! 
ordines lapidum essent per parietes, et quartus de lignis 
fabrefactis: et hoc quoque in templo Hierosolymorum 
eodem modo fieri debere putavit. An forte de atrio sacer- 
dotum intelligendum est eum dixisse, quod circa templum 
in gyro factum, tres ordines habebat lapidum politorum, 
et quartum lignorum cedri, eratque astantibus ad pectus 
usque altum; aut certe domus Domini, que erat ante 
faciem templi, de qua scriptura, cum palatium regis Salo- 
monis fabricaretur, ita commemorat: Fecit et atrium majus 
rotundum trium ordinum de lapidibus sectis, et unius 
ordinis de dolata cedro, necnon et in atrio domus Domini 
interiori, et in porticu domus. 

Sed et vasa templi aurea et argeniea, &c.] Quod dicit 
posita tunc fuisse vasa in templo Dei, significat templum 
Babyloniorum, in quo ea Nabuchodonosor posuerat, ut 
apertius supra legitur, de quo hzc Cyrus auferri, ac Hiero- 
solymam jusserat referri. Hucusque liter Cyri regis, 
que in Ecbatanis fuerant invente; quibus repente novo 
atque insolito more ex persona et auctoritate Dari regis 
additum est : 

Nune ergo Thathannai dux regionis, &c.| Talis est ergo 
consequentia tcxtus, quasi si Darius ipse legisset Cyri 

literas, easdemque perlectas statim sua auctoritate con- 
firmaret, ita ut omnes adversarios eorum compescens, 
templum Del, prout illis legebatur, in loco suo edificare 
juberet, cultoresque illius ipse in omnibus devotissima 
mente ad serviendum illius voluntate juvaret. Designet 
ergo Artaxerxes, qui supra domum vel civitatem Dei zdifi- 
cari vetuit, illos dominos, qui constructioni sanctz ecclesiz 
mortis persecutionibus contradixerunt ; inter quarum per- 
turbationes eadem ecclesia maxime martyrum victoria 
floruit. Designet Darius piam illorum regum devotionem, 
qui agnita voluntate Christianz fidei, non solum non 
resistere, sed et suis eandem adjuvare curabant. E qui- 
bus multi interdictis priorum persecutionibus, se quoque 
Ipsos cum subjectis sibi populis ejusdem fidei sacramentis 
consecrari voluerunt; quorum persone convenit apte, 
quod verbis Darii regis subsequenter adjungitur : 

Sed et ame preceptum est, &c.| Quis etenim explicare 
valeat, quantum ecclesia liberalitate donorum regalium, 
vel adjuta sit, vel etiam locupletata per orbem? Quamvis 
etiam juxta allegoriam possit accipi, quod de arca regis 
sumptus in opus templi tribuantur, cum etiam ex familia 
principum secularium aliqui ad fidem Christi faventibus 
ipsis principibus conveniunt; qui velut in arca erant regis, 
dum regalium essent arcanorum conscii. Sed dantur 
presbyteris, hoc est senioribus Judzorum in sumptus 
operis templi, dum his qui in Christi confessione preces- 
serunt magistris erudiendi, atque ecclesiz membris ad- 
unandi committuntur; qualis fuit Cassiodorus quondam 
senator, repente ecclesiz doctor ; qui dum in expositione 
Psalmorum, quam egregiam fecit, diligenter intuitus est, 
quid Ambrosius, quid Hilarius, quid Augustinus, quid 
Cyrillus, quid Joannes, quod ceteri fratres dixerunt, edoc- 
tum se procul dubio a senioribus Judzorum, id est, con- 
fitentium et laudantium, probavit. Cui simile est illud 
quod sequitur: 

Quod si necesse fuerit, et vitulos, &c.] Quis namque ne- 
sciat vitulos, agnos, et hcedos, quze sunt munda animalia, 
frumentum quoque, sal, vinum et oleum, queque per 

legem Deo offerebantur, szepius in scripturis sanctis in sig- 
nificatione bonorum hominum, sive operum perfectorum, 
seu charismatum spiritualium solere intelligi? Quze cuncta 
nunc, jubente rege, in holocaustum Deo ceeli offeruntur, 
cum faventibus mundi hujus potestatibus res sanctz eccle- 
size crescunt, subditique eis populi undique in unam ean- 
demque fidem veritatis Christo consecrandi aggregantur, 
et quicquid boni naturalis quisque divinitus audierit, 
quicquid a viris ecclesiarum salubre didicerit, totum hoc 
in obsequium divini cultus impendit. De quibus apte 
dicitur, quod secundum ritum sacerdotum qui sunt in 
Hierusalem, dari deberent; quia nimirum ita solum ac- 
cepta fiunt Domino vota offerentium, si secundum catho- 
lice pacis ritum offerantur. Nam quzcunque vel pagana 
superstitione vel contentione heretica sunt bona permixta, 
hee bona estimari nullatenus debent. Offerunt autem 
ea sacerdotes iidem pro vita regis et filiorum ejus, juxta 
illud apostoli: Obsecro igitur primo omnium fier obsecra- 
tiones, orationes, postulationes, gratiarum actiones pro 
omnibus hominibus, pro regibus, et omnibus qui in sub- 
limitate sunt, ut quietam et tranquillam vitam agamus. 

A me ergo positum est decretum, &c.| Patet literze sensus: 
quia gravissima voluit poena perire eum, si quis decretum 
suz religionis mutare tentasset ; damna videlicet, et om- 
nium que habere possit, et anime suz, quam etiam con- 
fixus in ligno, cum tormento diutini cruciatus, amitte- 
ret. Sed et spiritualis patet intellectus, quia opera nostra 
lignis omnia comparantur; bona quidem fructiferis, prava 
autem sterilibus atque incendio dignis. Tolliturque lig- 
num de domo illius, qui holocaustis Domini contradi- 
cere nisus est; et erigitur, atque in eo ipse configitur, 
cum opera eorum qui paci sanctz universalis ecclesiz 
repugnant, omnibus manifeste quam sint inutilia, quam 
perversa, patescunt; et ipsi in eisdem operibus non gau- 
dium sibi vite, sed mortis potius laqueum conquisisse 
probantur. Domus quoque talium publicatur, id est 
publico censui perscribitur, cum corpora etiam eorum in 
quibus diutius in hac vita manserunt, ad resurrectionem 

perpetuo punienda tormento svissimis exactoribus, hoc 
est spiritibus in potestatem traduntur. Bene autem ac 
fideliter Darius decretum suum auxilio divine potentiz 
confirmari desiderat, dum repente deprecando subjungit, 
dicens: Deus autem qui habitare fecit nomen suum ibi 
dissipet omnia regna, et populum qui extenderit manum 
suam, ut repugnet et dissipet domum Dei illam, que est 
in Hierusalem. 

Ego Darius statut decretum, &c.] Et ipse ergo sicut 
homo temporaliter regno preditus, pro pace domus Dei, 
publica lege omnia que potest facit, contradicentes in 
quantum potest confringit: et Deum, quia «xternam atque 
omnipotentem habet virtutem, hoc idem veraciter perficere 
rogat, plaque devotione desiderat, ut et nomen ejus in 
domo sua perpetuo maneat; et quicunque hanc impugnare 
presumpserint, ipsi in sternum regno et vita priventur. 
Quod eodem ordine nunc quoque in sancta ecclesia geritur, 
cum terrene potestates ad fidem converse, pro statu ejus- 
dem ecclesiz publica edicta proponunt, et hanc Domino 
adjuvante, atque inimicos omnes sub pedibus ejus ponent, 
placidam semper habere quietem cupiunt, ac pacem. 

Igitur Thathannai dux regionis trans flumen, et Starbuzan- 
nar sic diligenter executi sunt, &c.] Et nunc quoque 
confluentibus ad fidem populis, et aliquando etiam ex his 
qui foris sunt, paci illius faventibus, seniores Judzorum, 
hoc est illi qui sede magisterii sunt digni, ecclesiam suam 
quotidie vel verbo vel exemplo edificant ac prosperantur ; 
quia etsi aliquandiu antiquus hostis impugnet, invenit 
tamen sermo Dei aliquos, in quibus vincat, ac fugatis 
adversariis muros veritatis exstruat. 

Et prosperabantur juxta prophetiam, &c.| Preedixerant 
enim iidem propheta, quia si sedificando templo insisterent, 
mox donante Domino, et opus ipsum complerent, et bonis 
quoque omnibus pro mercede devotionis largius abunda- 
rent. E quibus est illud Zacharize: Manus Zorobabel 
fundaverunt domum istam, et manus ejus perficient eam ; 
et scietis, quia Domimus exercituum misit me ad vos. 
Hoc est, cum videritis templum ab ipso Zorobabel, a quo 

est fundatum, esse perfectum, tunc intelligetis missum a 
Domino, et quz locutus sum, ipso mandante, dixisse. Item 
Haggeus: A die, inquit, vigesimo et quarto noni mensis, a 
die qua fundamenta jacta sunt templi Domini, ponite super 
cor vestrum: Nunquid jam semen in germine est? et 
adhuc vinea et ficus, et malogranatum, et lignum olive 
non floruit ex die ista? Quod veraciter fuisse predictum, 
ipse exitus rerum docuit. Sed et omnes prophetz, immo 
omnes sacre auctores scripture prospera structoribus 
sanctz ecclesize, id est, doctoribus pollicentur, si non 1psi 
adversitatibus fatigati, a labore sancto quiescant. Aderit 
namque divinum auxilium, quo coepta domus Domini in 
auditorum corde credendo ac bene vivendo compleatur. 
Adveniet architectis eisdem benedictio frugum vinez, fici, 
malogranati, et olive, id est, abundantia copiosior spiritu- 
alium charismatum, que absque ulla dubietate tanto nobis 
largius a Domino prestabitur, quanto diligentius habitacu- 
lum gloriz illius, sive in nobisipsis, seu in proximorum 
cordibus exstruere sategerimus. Neque aliquis hoc quod 
ait Haggeus, sub Dario rege templi esse jacta fundamenta, 
contrarium ezstimet huic sacree quam exponimus historie, 
in qua scriptum est: Secundo anno regis Cyri fundatum 
esse a ceementarius templum, multum gaudente et collau- 
dante Deum populo. Namque tunc ipsius templi fundatio 
descripta est, id est, domus sanctz interioris, cujus men- 
suras specialiter et Regum et Paralipomenon; historia 
refert. Nunc autem cum edificatione domus ipsius etiam 
porticuum et gazophylaciorum, quz ipsam domum undi- 
que versum in gyro ambiebant, zdificia fundata narrantur, 
quorum in libro Paralipomenon ita fit mentio: Fecit etiam 
atrium sacerdotum, et basilicam grandem, et ostia in ba- 
silica, quée texit zre. In qua basilica templo circumposita, 
et populus ad orandum consistere, et custodes ac janitores 
templi per vices suas die noctuque solebant excubare, sicut 
ibidem liber Paralipomenon abundantissime docet. Hezc 
aliquando generaliter domus cum ipso templo adnumera- 
tur; ut in evangelio, ubi docente in templo Domino mu- 
lierem in adulterio deprehensam adduxere Phariszi et 

Scribze, quam nullatenus nisi in porticus templi aliquas 
introducere potuerunt; aliquando separatim, sub nomine 
gazophylaciorum, sive exedrarum, sive porticuum, sive 
atriorum. Unde est illud Psalmiste: Qui statis in domo 
Domini, in atris domus Dei nostri. 

Et edificaverunt et construxerunt, &c.| Artaxerxen dicit 
illum qui post Darium regnavit, cujus tempore Ezras de 
Babylone Hierosolymam ascendit. Queritur autem quo- 
modo dicatur, jubente non solum Cyro et Dario, sed et 
Artaxerxe, domum Dei esse constructam; cum continuo 
subjungitur, eam regnante adhuc Dario fuisse completam 
ac dedicatam. Nisi forte credendum est etiam Artaxerxen 
misso Hierosolymam plurimo auri et argenti pondere, jus- 
sisse, ut si quid minus in edificatione, vel in ornatu templi, 
sive vasorum ejus esset completum, ex ipsa quam miserat 
et donaverat pecunia perficeretur. Nam et Ezra illuc pro- 
perante scriptum est, quod idem rex cum principibus et 
consiliariis suis plurimum auri et argenti, et vasorum pre- 
tiosorum, miserit ad templum. Ubi inter alia positum est 
in exemplari regis epistola: Sed et cetera quibus opus 
fuerit in domo Dei tui, quantumcunque necesse est ut 
expendas, dabis de thesauro et de fisco regis. Mensis 
autem Adar, cujus die tertia domus Domini completa est, 
ipse est qui apud nos Martius vocatur, quem scriptura 
duodecimum annum juxta cursum lune solet appellare. 
Nec vacat a mysterio, quod domus Domini, que septimo 
mense in edificio altaris co:pta est, duodecimo est mense 
perfecta. Ccoepta est enim initio septimi mensis; quia 
omne quod facimus bonum, preveniente nos gratia Spi- 
ritus Sancti, incipimus, et hac comitante ad perfectionem 
tendimus. Completa est autem duodccimo mense, ob 
significantiam perfectionis, que hoc numero continetur, 
maxime propter summam apostolorum, in quorum fide ac 
doctrina ecclesia perficitur. Item duodenarius numerus 
ideo perfectionem rectz fidei et operationis designat, quia 
sive tria per quatuor, seu quatuor per tria multiplices, duo- 
decim consummabis. ‘Tria autem ad fidem merito propter 
confessionem Sanctz Trinitatis referuntur; quatuor ad 
opus bonum, propter totidem virtutes excellentiores, pru- 

dentiam, fortitudinem, temperantiam, et justitiam; qua- 
rum liber Sapientiz, in laudibus ipsius sapientiz ita me- 
minit, dicens: Sobrietatem enim et prudentiam docet, et 
justitiam et virtutem, quibus utilius nihil est in vita homi- 
nis. Recte ergo domus Domini septimo mense inchoata, 
et duodecimo est perfecta ac dedicata; quia mens elec- 
torum gratia Spiritus Sancti illustratur, ut ad perfectionem 
bonz operationis perveniat cum fide sanctz et individue 
Trinitatis, sicque letabunda dedicationem beate retribu- 
tionis expectat. Et quoniam hec ipsa retributio future 
nostra: solennitatis in tempore universalis resurrectionis, 
et in visione ejusdem in quam nunc credimus Trinitatis 
perficitur, recte domus Domini non solum duodecimo 
mense, sed et tertia ejus die completa esse memoratur ; 
quia enim Dominus tertia die resurrexit a mortuis, recte 
nostra resurrectio triduano potest numero designari, de 
qua dicit propheta: Quia ipse caedit, et sanabit nos; per- 
cutiet, et curabit nos; vivificabit nos post duos dies, in die 
tertia suscitabit nos. Coepta est zdificatio templi primo 
anno Cyri regis, et sexto Darn anno consummata ; qui sunt 
anni juxta fidem Chronicorum xL. Siquidem Cyrus reg- 
navit annis triginta, post quem Cambyses filius ejus annos 
octo, qui in hoc volumine, ut Josephus autumat, Artaxerxes 
vocatur; post quem Magi qui illum interfecerunt, anno 
uno, post quos Darius usque ad consummationem ac dedi- 
cationem templi, annis sex; qui sunt, ut diximus, anni 
quadraginta quinque. Queritur autem quomodo, dicente 
Domino Judzis subfigura templi de passione ac resurrec- 
tione sua: Solvite templum hoc, et in tribus diebus exci- 
tabo illud; responderunt ipsi: Quadraginta et sex annis 
edificatum est templum hoc, et tu tribus diebus excitabis 
illud? cum non amplius quam quinque et sexaginta anni 
reperiantur a primo Cyri usque ad sextum Darii regis 
annum. Sed si in Historia Josephi legamus, in qua post 
consummationem ac dedicationem templi, tres adhuc annos 
addit, in quibus peribolos, id est, circumposita templo 
munitionum constructio, et quedam alia que remanserant 
perfecta sint; videbimus quia recte in edificatione temphi, 
quadraginta et sex annorum potuerit summa computari, in 


IN EZRAM, CAP. VI. 423 


quibus eminentiora ejus edificia fuere cuncta completa. 
Verum nos hoc evangelii capitulo admoniti, debemus animo 
retinere, quia templum, quod a Salomone edificatum, a 
Zorobabel et Jesu redificatum est, multiplicem habet 
figuram. Nam et unamquamque animam designat electam, 
quze propter inhabitantem in se Christum, Christi domus 
ac templum ejus recte vocatur; et ecclesiam totam, hoc 
est congregationem omnium electorum, et angelorum et 
hominum ; et ipsum Domini corpus, quod ex virgine 
natum, ac sine peccato in mundo conversatum, ab impiis 
morte solutum, sed ab ipso est die tertia resuscitatum ad 
vitam. Cujus figure. specialiter aptatur illud, quod tem- 
plum quadraginta sex annis edificatum esse dicitur. Nar- 
rant namque physiologi, quod hoc numero corpus huma- 
hum in utero a tempore conceptionis, usque ad perfecta 
membrorum lineamenta crescendo perveniat. Et decebat 
omnimode, ut domus quz Dominici figuram corporis erat 
habitura, eo annorum numero conderetur in Hierusalem, 
quo dierum numero ipsum Domini corpus in utero vir- 
ginis sacrosancto erat creandum, que videlicet virgo vera- 
cissime Hierusalem, id est, civitas Regis magni, et visio 
pacis est cognominanda, illius nimirum de qua dictum 
est: Ipse est pax nostra, qui fecit utraque unum. Sicut 
etiam illud quod de eodem templo scriptum est: Ostium 
autem lateris medi in parte erat domus dextrz, et per 
cochleam ascendebant in superius coenaculum, et a supe- 
riore in tertium; specialiter Dominici corporis figuram 
pretulit, de quo scriptum est: Sed unus militum lancea 
latus ejus aperuit, et continuo exivit sanguis et aqua. Os- 
tium quippe lateris medii in parte erat domus dextra, hoc 
est ab orientali angulo lateris meridiani in terra incipiens, 
et per interiora ejusdem lateris occulto itinere paulatim ad 
altiora coenaculorum perducens ; quia Dominus et Salvator 
noster januam nobis salutis in dextro latere sui corporis 
voluit aperire, per cujus sacramenta abluti ac sanctificati, 
altiorem regni ccelestis aulam possimus intrare. Ascen- 
dimus namque per ostium lateris medii in superius ccena- 
culum, quando per aquam baptismatis, et poculum Dominici 
calicis consecrati, ab hac terrestri conversatione ad coelestem 





4.24 ALLEGORICA EXPOSITIO 


animarum vitam pervenimus. A superiore quoque in ter- 
tium penetramus ceenaculum, cum beatitudinem animarum, 
etiam corporum immortalium perceptione cumulamus. 
Cap. viut. Fecerunt autem filit Israel, sacerdotes, et 
Levite, &c.]_ Merito gaudent filil transmigrationis, quod 
ipsi et jugum captivitatis abjicere, et domum Dei, que 
destructa erat, merentur construere, offeruntque quasi 
devoti Deo famuli plurimas in dedicationem domus ejus 
hostias ; offerunt etiam quasi fraternitatis amatores pro 
peccato totius Israel, hoc est non eorum tantummodo, qui 
presentes adesse potuerunt, verum etiam illorum qui vel 
in Babylone, vel in aliis adhuc provinciis positi, extra ter- 
ram repromissionis inter hostes degebant; rogantes eis 
quoque Deum fieri propitium, et eos vel inter hostes a 
malis custodire, vel ab hostibus erutos optatam revocare 
ad patriam. Verum quia rezdificatio domus post capti- 
vitatem illorum, ut spe dictum est, correctionem designat, 
qui a via veritatis, quam paululum inchoaverant, peccando 
aberraverunt ; apte restauratum hujusmodi templum dedi- 
catur a sacerdotibus et Levitis, et reliquis filiorum transmi- 
grationis in gaudio; quia correctis his qui peccavere, mul- 
tum fit gaudium in celo coram angelis Dei. Fit et 
magistris qui pro errantium salute laboraverunt; fit et 
omnibus qui a Babylone, id est, confusione peccatorum 
ad virtutum arcem, terram utique repromissionis mente et 
opere transmigraverunt. Et sacerdotes ergo et Levite, et 
omnis populus in dedicatione restauratee domus Domini 
gaudent, quia omnes necesse est ordines sanctz ecclesiz, 
reconciliatis per poenitentiam his qui peccaverunt, con- 
gaudeant. Offerunt in hanc dedicationem hostias, cum 
per errantium conversationem vota gratiarum Deo referunt, 
cum multi conspecta eorum vita Deo devota, et ipsi se 
ad majorum virtutum opera accingunt, nolentes eis seg- 
niores in operibus bonis existere, quibus innocentiores 
minus peccando permanserant. Quod etiam de eis qui 
nuper ad fidem, ad sacramenta Christi suscipienda per- 
veniunt, sque potest accipi, quod multi spe illorum 
qui in fide przcesserunt, ferventiora novitiorum studia 
wniulentur, et corum in bono perficiant exemplis. Non 

solum autem sacerdotes, Levite, et populus hostias in 
dedicationem domus Domini, quam renovaverant, sed etiam 
pro peccato totius Israel offerebant ; quia nimirum sic 
oportet eorum qui nobiscum adsunt bonis favere, sic 
ilorum bona imitando, nostra facere, ut etiam pro statu 
totius que per orbem est ecclesiz, solerti cura Dominum 
precemur juxta ipsum Dominice orationis exemplum; in 
qua sibi nemo specialiter panem quotidianum dari, vel 
peccata dimitti, vel se specialiter a tentatione et malo 
liberari, sed potius pro omnibus qui eundem _habent 
Patrem in ccelis, orare jubetur. Item eedificato*templo 
dedicatio sequitur, cum impleta in fine seculi summa 
electorum pervenerit ad gratiam ccelestium przemiorum. 
In quam dedicationem offeruntur hostiz Deo multum 
acceptabiles ; illz nimirum de quibus eadem domus Dei, 
id est sancta ecclesia, post captivitatem longam erumnz 
mortalis, reedificata per gloriam immortalitatis suo Con- 
ditori ac Redemptori canit, dicens: Disrupisti vincula mea, 
tibi sacrificabo hostiam laudis. Et quoniam eadem hostia 
laudis offerenda est Deo, non solum ob collata virtutum 
dona, verum etiam ob expurgatas atque ablatas sordes 
vitiorum : recte post oblatos in dedicationem templi vitulos, 
arietes, et agnos, hirci quoque pro peccato totius Israel 
mactati esse perhibentur; gratia namque Dei, que virtu- 
tum beneficia confert, ipsa nequitiam scelerum aufert. 
Neque ullum Pelagius in domo Dei habet locum, qui se 
" guosque persuadebat libertate proprii arbitrii, vel liberari a 
malis, vel confirmari posse in bonis. Offeruntur autem 
in hac vita hirci pro peccato, cum electi superne pietatis 
supplicant, ut liberentur a peccatis. Offeruntur et in 
futura, cum lidem gratias ei referunt, quod ipso concedente 
sint liberati a peccatis ; ideoque misericordias Domini 
in zternum cantabunt; quia nunquam se miseros fuisse ac 
per donum ipsius beatos esse factos obliviscuntur. 

Et statuerunt sacerdotes in ordinibus suis, &c.| Ordo 
poscebat devotionis, ut post zedificatam ac dedicatam 
domum Domini, mox sacerdotes ac Levitz, qui in ea 
ministrarent, ordinarentur; ne sine causa domus erecta 

fulgeret, si deessent qui intus Deo servirent. Quod 
seepius inculcandum eis qui monasteria magnifico opere 
construentes, nequaquam in his statuunt doctores, qui ad 
opera Dei, populum Dei cohortentur, sed suis potius inibi 
voluptatibus ac desideriis serviant. Quod autem dicit 
sacerdotes in ordinibus suis, et Levitas in vicibus suis con- 
stitutos, vices hebdomadarum significat ; in quibus ceetus 
omnis utriusque gradus, per viginti quatuor partes erat dis- 
tributus, ita ut unusquisque ordo vicem suze hebdomadis 
per octonos dies, videlicet a sabbato usque ad sabbatum in 
templo ministraret ; et deinde viginti tres hebdomadas tem- 
pli liber officiis, curam propriz domus ageret, ut Verba 
Dierum narrant. Nam et in circuitu interioris sacrarii jam 
fecerunt porticus templi, in quarum januis per vices obser- 
vabant Levita, sicut et ibi legitur. Quod vero dicitur, 
Sicut scriptum est in libro Moysi; non ad vices Levita- 
rum, sed ad opera Dei pertinet. Moyses namque scripsit 
quid sacerdotes, quid Levitz in domo Dei operari debe- 
rent; vices vero Levitarum, et ordines sacerdotum per viginti 
quatuor sortes, de quibus diximus, non Moyses, sed Da- 
vid rex cum prophetis, sacerdotibus, et Levitis illius tempo- 
ris descripsit. Et nunc quoque edificata ac dedicata Christi | 
ecclesia, per regenerationem novorum ad fidem populorum 
statui decet sacerdotes ac Levitas in ordinibus et vicibus 
suis, super opera Dei; et non solum sacramentis fidei ini- 
tiantur populi, sed exemplis atque eruditione preeceden- 
tium in Christo justorum ad agenda ea quz Dei sunt, 
instituantur; et hoc non pro captu humani ingenii, sed 
sicut scriptum est in libro Moysi. Cui consonat illud 
Dominicum: Euntes ergo docete omnes gentes, bapti- 
zantes eos in nomine Patris et Fili et Spiritus Sancti, 
docentes eos servare omnia quzecunque mandavi vobis. 
Non ergo nostros auditores nostra propria, sed ea que 
legis et evangelii sunt mandata, docere debemus, si ad pre- 
mia que Dominus promisit, una cum eisdem auditoribus 
pervenire curamus. 

Fecerunt autem fili transmigrationis pascha, &c.] Quid 
pertinuit ad historiam de celebratione paschz post sdifi- 

catam domum Domini referre ? cum jamdudum esset pro- 
missum, quod a die primo adventus sui in Hierusalem, in 
cunctis solennitatibus Domini legitimas hostias atque holo- 
causta offerrent; nisi forte propterea de pascha facto 
specialiter referre voluit, ut admoneret lectorem, quia filii 
transmigrationis zdificationem templi eadem qua ccepe- 
rant mentis devotione complerint. Ibi namque predictum 
est, quia congregatus est populus quasi vir unus in Hieru- 
salem, et surrexit Josue filius Josedec, et fratres ejus 
sacerdotes, et Zorobabel filius Salathiel, et fratres ejus, et 
edificaverunt altare Dei Israel, ut offerrent in eo holo- 
caustomata. Et nunc dedicato templo, instante jam anno 
quadragesimo sexto, eadem pietas religionis omnium men- 
tibus inesse memoratur, dum dicitur purificatos fuisse 
sacerdotes et Levitas quasi unum, omnes mundos ad im- 
molandum pascha. Quz enim major in hac vita potest 
esse perfectio, quam mundz unitas multitudinis? Multa 
namque sacerdotum, multa Levitarum millia erant, qui 
tamen omnes purificati et mundi fuerant ad immolandum 
pascha. Neque hoc diversis animarum intentionibus, sed, 
sicut Lucas de primitiva novi testamenti scribit ecclesia, 
corde et anima una, que vera fidei ac dilectionis in Deum, 
nec dispar in populo unitas dilectionis et castitatis inve- 
nitur. Cum dicitur ad immolandum pascha universis filiis 
transmigrationis, et fratribus suis sacerdotibus, et sibi, sta- 
tim subinfertur : 

Et comederunt filit Israel, &c.| Universis ergo fils trans- 
migrationis immolatum est pascha, omnes comederunt fil 
Israel, non solum qui reversi fuerant de captivitate, sed et 
omnes qui alicubi antea constituti, eo tempore sese parave- 
rant a coinquinationibus gentium terre ad eos. Quod 
etiam de proselytis recte potest intelligi, qui cum natura 
essent gentiles, irritum converterentur populi Dei, accepta 
circumcisione, et hostiis purificati legalibus, ut digni essent 
et ipsi participatione sacrificii salutaris. Et notandum, 
quia gentes terre dicit eos, qui coinquinantibus serviunt ; 
ut e contrario gentes esse cceli doceret eos, qui ab eis sepa- 
rati, in unitate et castitate Domino servirent, ejusque solen- 

nia sincero corde celebrarent. Nusquam alias, nisi fallor, 
idem populus Israel, ex quo egressi sunt ex ASgypto per 
Moysem, tantz devotionis cum sacerdotibus et Levitis, 
magistris videlicet suis extitisse reperitur: sed heec devotio 
castigatione divina facta est, cum pro peccatis suis hosti- 
bus affligendi sunt traditi; afflicti adversitatibus, a peccatis 
sunt poenitendo aversi; merito pcenitentiz et conversa- 
tionis sunt liberati ab hostibus; et Deo melius servitun, 
propriam revocati ad patriam. Sed et hactenus vide- 
mus szpissime illos, qui templum sui corporis szpius 
peccando prophanaverunt, et per hoc diabolo sunt capti- 
vati, redire ad Domimum per pecenitentiam. Et merito 
majore instantia quam prius consueverant, bonis insudasse 
operibus, quibus mansionem denuo in seipsis suo Auctori 
preparent. Notandum enim, quod Salomon prius tem- 
plum in pace sui regni permaxima, tempore brevi, nullo 
omnimode contradicente perfecit ; nunc autem destructum 
hoc propter peccata, filii transmigrationis in magna cordis 
compunctione labori longo insistentes, et szepissime ab ini- 
micis retardati, tandem divinitus adjuti restaurarunt. Fa- 
cile namque est, conversum quemque ad fidem agnitionem- 
que veritatis, abrenuntiare diabolo, et confiteri Deum vivum 
et verum, sacramenta Christi percipere; hisque initiatum, 
in remissionem omnium peccatorum, templum ejus effici, 
atque acceptam vite innocentiam comitante ejus gratia 
servare ; sed multi laboris est, eum qui accepta fidei sacra- 
menta peccando contemnit, pristinam recipere dignitatem ; 
quia non huic facile emundatio per aquam baptismi denuo 
dari potest, sed infectum scelus longo peenitentiz labore, 
largis lachrymarum fluentis, districtiori continentiz sudore 
eluendum est, cujus emundatione ipsa quoque consuetudo 
vitiorum, quasi inimica Samaritanorum turba, repugnat; 
tanto ad superandum difficilior, quanto diutius terram cor- 
dis virtute vacuam possidebat. Potest et hoc dici, quod 
ideo specialiter rezedificata ac dedicata domo Domini, de 
pascha facto commemoretur, cum nulli esset dubium, quin 
homines tantz religionis pascha suo tempore facere vel- 
lent; ut mystice insinuaretur, hanc esse summam totus 

perfectionis, cum transcensis mundi cupiditatibus, atque 
illecebris universis, tota semper intentione mentis, alte- 
rius vitae meditamur ingressum. Pascha enim transitus 
interpretatur, nomen inde habens, quod vel filii Israel in eo 
per immolationem agni de -Egyptia servitute ad gaudia 
libertatis transirent, vel ipse Agnus immaculatus, id est, 
Dominus Christus immolatus pro nostra redemptione, 
transierit ex hoc mundo ad Patrem. Quod et nos imita- 
mur, cum ab infimis voluptatibus ad ccelestia quzerenda 
transimus. Vere autem perficimus, cum a carnis ergastulo 
soluti coeleste regnum intramus. Cui sensui apte convenit 
quod sequitur: 

Et fecerunt solennitatem azymorum, &c.| Hanc namque 
solennitatem quomodo spiritualiter facere debeamus, docet 
apostolus dicens: Itaque epulemur non in fermento veteri, 
neque in fermento malitiz et nequitiz, sed in azymis sin- 
ceritatis et veritatis. Quz septem diebus est celebranda ; 
quia per omne seculi hujus tempus, quod tot diebus currit, 
in sinceritate nobis est et veritate, immo in omnium bono- 
rum operum victimis atque holocaustis vita ducenda. Quo- 
niam vero Dominus noster paschali tempore mortem trans- 
itorie gustatam, eterna resurrectionis virtute devicit ; 
potest hoc in loco celebratio paschz ad tempus nostrz 
resurrectionis typice referri; ut zdificatio quidem templi 
preesentem sancte ecclesiz statum designet, dedicatio 
vitam futuram, que in animarum sanctarum, cum de cor- 
pore exierint, exultatione geritur. Immolatio pasche glo-_ 
riam insinuet resurrectionis, cum omnes electi carne Agni 
immaculati, id est, Dei et Domini nostri, non amplius in 
sacramento credentes, sed in re ipsa ac veritate videntes 
reficiuntur. Unde et in hoc pascha omnes sacerdotes ac 
Levitze, omnis populi coetus, omnes qui de gentibus ad eos 
confluxerant, mundi fuisse omnes, quasi unus adfuisse 
perhibentur ; quia tunc veraciter Agnus Dei tollit pec- 
cata mundi. Et sicut Joannes apostolus ait: Sanguis 
Jesu Filii Dei emundat nos ab omni peccato. Tunc vera 
erit unitas, cum fuerit Deus omnia in omnibus. Tunc 
vera azymorum solennitas in letitia celebrabitur, cum 

nullo in electis permanente fermento malitiz et nequitie, 
omnes in veritate ac sinceritate cordis, divine visioni 
adherebunt; et hoc non in septem diebus seculi labentis, 
sed in una die vite perennis in atriis Domini, que melior 
est super millia in luce Spiritus Sancti, cujus nobis septi- 
formem Propheta gratiam commendat. 

Fecerunt solennitatem azymorum sepiem diebus, &c.| Hee 
est namque maxima in hoc seculo et in futuro letitia 
justorum, perfectum esse opus ecclesiz, conversis etiam 
gentilibus, qui olim resistebant, ad adjuvandum ejus statum 
et confirmandam per orbem universum pacem Christiane 
ecclesiz religionis. Hucusque reditus de Babylone in 
Hierusalem populi, qui captivatus fuerat; reductio vaso- 
rum, que abducta; restauratio ac dedicatio templi, quod 
incensum ; celebratio solennitatum, et decantatio cantico- 
rum Domini, que in terra aliena non poterant, sub ducibus 
Zorobabel et Josue scribitur. Quze cuncta unam eandem- 
que cognitionem humane in Christo salvationis continent, 
cum vel hi qui cum peccato prime prevaricationis in 
mundum venerant, sacramentis fidei purificati salvantur ; 
vel hi qui peccando fidem acceptam corruperant, pceni- 
tendo resipiscunt, et utrique per unum eundemque Salvato- 
rem, verum regem ac sacerdotem, quasi pascha felicissimum 
celebrantes, de hoc mundo ad Patrem, de morte transeunt 
ad vitam. Verum quia templo incenso, atque urbe Hiero- 
solyma subversa, scripture quoque sanctze, que ibidem 
servabantur, simul fuerant hostili clade perustz, et has, 
miserante Domino atque ad suum populum reverso, re- 
parari oportebat; ut quia edificia eruta restauraverant, 
haberent unde ipsi admoniti, restaurari intus in fide et 
dilectione sui Creatoris discerent. Unde bene sequitur: 

Cap. 1x. Post hec autem verba in regno Artaxerzis 
regis Persarum, &c.| Hunc Artaxerxen, sub quo Ezras de 
Babylonia Hierosolymam ascendit, Josephus putat esse 
Xerxen filium Darti, qui post eum regnavit. Porro Chroni- 
corum libri, successorem ejusdem Xerxis, qui etiam apud 

eos Artaxerxes appellatur, hic designatum estimant. Reg- 
navit autem Darius, sub quo edificatum est templum, 
annos triginta sex; post quem Xerxes annos viginti; post 
quem Artabanus menses septem, quos chronographi pro 
anno posuere; post quem Artaxerxes annos quadraginta. 
Scriba autem velox in lege Moysi Ezras, eo quod legem 
quz erat consumpta reficeret ; non solum legem, sed etiam, 
ut communis majorum fama est, omnem sacre scripture 
seriem, quee pariter igni absumpta est, prout sibi videbatur 
legentibus sufficere, rescripsit. In quo opere ferunt, quia 
nonnulla verba, que opportuna arbitraretur, adjecerit; e 
quibus est illud: Et non surrexit propheta in Israel sicut 
Moyses, quem nosset Dominus facie ad faciem; et cetera. 
Que videlicet verba non nisi is qui longo post Moysen 
tempore viveret, dicere potuit. Et in libro Samuelis: Olim 
in Israel sic loquebatur unusquisque vadens consulere 
Deum, Venite et eamus ad videntem. Qui enim Pro- 
pheta dicitur hodie, vocabatur olim Videns. Nonnulla 
autem integra volumina, que quondam in populo Israel 
habebantur, intacta reliquit ; quorum ideo nunc nil aliud 
in sacra scriptura, quam nominis tantum memoria habetur ; 
ut est illud in hbro Numerorum: Unde dicitur in libro 
bellorum Domini. Et in Josue: Nonne scriptum est hoc 
in libro Justorum? Sed et in Regum et Paralipomenon 
volumine commemorantur libri historici prophetarum Achize 
Silonitis, et Semeiz, Jaddo, et Nathan, Esaiz quoque, 
et Jehu filii Hanani; de quo dicitur, quia hibrum Regum 
Israel scripserit ; et multa alia, e quibus omnibus dicunt 
hodie nulla uspiam posse vestigia reperiri. Ferunt quoque 
Hebrei, neque apud eos de hac re ulla dubitatio est, quod 
idem Ezras leviores literas excogitaverit sub nominibus 
earum quas eatenus habuerant, quibus velocissime tantam 
librorum copiam, que erat consumpta, reficeret. Unde 
non solum scriba, verum etiam scriba velox cognominatur. 
Priores autem literee remanserunt apud Samaritas, quibus 
illi quinque libri Moysi, quos solos de sancta scriptura 
receperant, scribere solebant. 

Et ascenderunt de filits Israel, &c.| Quia in primo die 

mensis primi coepit ascendere de Babylone, et in prima 
mensis quinti venit in Hierusalem, preeoccupando dicit eos 
venisse in Hierusalem. Nam et in sequentibus quomodo 
venerint, et ubi exercitum suum coadunaverint, plenius ex 
ordine describit. Notandum autem, quod in capite volu- 
minis hujus scriptum est, quia ad promissum Cyri ascen- 
derint de Babylone, ducibus Zorobabel et Josue, de filiis 
Juda et Benjamin cum sacerdotibus et Levitis omnes, 
quorum suscitasset Deus spiritum. De quibus etiam ad- 
ditum est, quod essent de captivitate quam transtulerat 
Nabuchodonosor rex Babylonis in Babylonem. Hic autem 
sub Ezra duce nulla Jude et Benjamin, nulla trans- 
migrantis Nabuchodonosor, sed tantummodo filiorum 
Israel, et sacerdotum ac Levitarum, qui cum illo ascen- 
derint, mentio est. Unde verisimile videtur, quod illi 
qui tunc revocati sunt Hierosolymam, de Juda et Benjamin 
fuerunt, qui a Nabuchodonosor fuerant in Babyloniam 
transmigrati. Hi autem qui nunc reducti per Ezram 
leguntur, de decem tribubus, qui specialiter post divisionem 
Israel vocabantur, extiterint; quos reges Assyriorum longe 
ante tempora Nabuchodonosor captivarunt, et ultra montes 
Medorum habitare fecerunt. Tunc itaque duz tribus 
maxima ex parte domum redierunt, ac templum gravi cum 
labore restaurarunt. Decem autem tribus, que minorem 
templi et religionis curam habuerunt, jubente licet rege, 
patriam redire neglexerunt, eo quod destructo Chaldzo- 
rum imperio, libere sub regibus Persarum, qui gentem 
ipsorum diligebant, viverent. At vero cum templum re- 
zdificatum, et comprehensam esse Samaritanorum in- 
vidiam compererant, tandem et de ipsis aliquid domum 
redire consenserunt ; tametsi plures ibidem resederunt, 
quorum progenies usque hodie eisdem in partibus detineri, 
et Persarum genti servire perhibetur. Sicut autem Zoro- 
babel et Jesus, ut szepe dictum est, Dominum Salvatorem 
designant, qui captivitatem generis humani sua gratia 
relaxat, suamque in nobis domum ipse nos sanctificando 
ac possidendo eedificat; sic et Eras sacerdos ac scriba 
velox, eundem Dominum, qui non venit solvere legem, sed 

adimplere, manifeste denuntiat. Qui et ob id scriba legis 
Dei, sive scriba velox in lege Moysi potuit recte vocari, . 
quia ipse Moysi legem per angelum dedit, ipse prophetas 
sanctos per gratiam sui Spiritus docuit omnem veritatem, 
ipse omnium mentes electorum mox ut suo amore tetigerit, 
intelligendam faciendamque Dei Patris voluntatem accen- 
dit. Unde gratiam novi testamenti promittens propheta 
dicebat: Et hoc testamentum quod disponam domui Israel 
post dies illos, dicit Dominus; dabo leges meas in mentem 
eorum, et in corde eorum superscribam eas. Cujus scribe 
pulchre meminit Psalmista dicens: Lingua mea calamus 
scribe velociter scribentis. Lingua quippe prophetz cala- 
mus erat scribz velocis; quia que Dominus illum sine 
ulla mora temporis intus illustrando docuit, hzc ipse per 
offcium lingue foris hominibus temporaliter declaravit. 
Quem suo quoque nomine Ezras, qui interpretatur adjutor, 
aperte demonstrat. Ipse est enim, per quem solum popu- 
lus fidelium a tribulationibus liberari, et quasi de Baby- 
lonica captivitate ad libertatem Hierosolymorum, de con- 
fusione vitiorum ad pacem serenitatemque virtutum, pro- 
ficientibus meritorum gradibus solet introduci. In secundo 
Anabathmon, hoc est, ascensuum eorundem Psalmo ex- 
clamat cunctis ad summa tendentibus, quo duce tendere ac 
pervenire debeant, insinuans: Auxilium meum a Domino, 
qui fecit coelum et terram. Cujus etiam in actibus suis 
figuram Ezras tenuit, cum et ipse partem populi non mini- 
mam de captivitate Hierosolymam reduxit, simul et pecu- 
niam ac vasa Deo sacrata in gloriam templi ejus advexit, 
cum eundem populum ab uxoribus alienigenis pontificali 
auctoritate purgavit. Quze cuncta quid in ecclesia sancta 
gestum a Domino, sive gerendum insinuent, docto patent 
lectori; sed et nos, ut etiam simplicioribus pateant, elabo- 
rare curabimus. Quod enim ascendit Ezras de Babylone, 
ascenduntque cum eo de filiis Israel, et de filiis sacerdotum 
ac Levitarum ; significat piam Redemptoris nostri dispensa- 
tionem, qua in carne apparens, confusionem mundi hujus, 
liber ipse a confusione vitiorum, intravit, ut nos secum 
rediens, ab omni confusione liberatos, ad tranquillitatem 

supernz pacis induceret; cujus videlicet pacis sempiterne 
. In presenti ecclesia pignus accepimus, dicente Domino: 
Pacem relinquo vobis, pacem meam do vobis ; id est, tem- 
poralem in terra peregrinantibus relinquo, perpetuam ad 
celestem patriam pervenientibus do. De quo benedicitur, 
quia in primo mense cceperit ascendere de Babylone, 
et quinto mense cum filiis transmigrationis, quos ducebat, 
venerit in Hierusalem. Quatuor namque mensibus iter 
de Babylonia Hierosolymam completur; quia per quatuor 
libros sancti evangelii, fidem et sacramenta veritatis disci- 
mus, quibus de captivitate hostis antiqui Domino duce 
eripi, atque ad libertatem gloriz filiorum Dei debeamus 
ascendere. Quatuor eisdem libris preecepta continentur ope- 
rum, quorum quasi gressibus quotidianis ad superna pro- 
missa pervenire valeamus. Neque hoc sine figura mysteri 
factum est, quod prima die mensis ccepit ascendere de 
Babylone, et prima rursum die mensis pervenit in Hieru- 
salem ; primordium namque mensis, in quo luna novum a 
sole lumen mutuari creditur, novum doni ccelestis initium 
designat. Et apte prima die mensis primi ascendit Ezras 
de Babylone cum eis quos a captivitate salvabat; quia 
principium sanctz conversationis, in quo Satane et regno 
ejus abrenuntiamus, illustratione divine pietatis agitur 
in nobis. Prima quoque die mensis quinti pervenit in 
Hierusalem, quia et hoc non nostri libertate arbitrii, sed 
Inspiratione superne lucis geritur in nobis, ut, auditis 
evangelii oraculis, sanctze ecclesize membris incorporemur. 
Pulcherque ac salubris in ecclesia mos, doctrina patrum 
inolevit, ut his, qui catechizantur, quatuor evangeliorum. 
sacramentum explanetur, ac recitentur exordia. Item 
prima die mensis quinti venit cum his qui liberati ab 
hostibus fuerant, in Hierusalem; quia dum completis 
quatuor sancti evangelii preeceptis cceleste regntim ingredi- 
mur, quasi novum mensis initium celebramus, quia nove 
jam lucis gaudia in Sole Justitize cernimus, et velut post 
quatuor menses lucidz actionis, quod in via vitze peregrinus, 
quintum mensem perpetuze remunerationis in luce patriz 
celestis agimus. 

Et in prima mensis quinti venit in Hierusalem, &c.| Id est, 
confirmatus gratia et protectione divina, quia prosperum 
cceptum iter perticeret. Item in sensu mystico venit in 
ecclesiam mediator Dei et hominum, juxta manum Dei 
sui bonam super se, id est, juxta dispositionem divine 
virtutis, quz erat in ipso. Deus enim erat in Christo, 
mundum reconcilians sibi. Quz videlicet manus erat 
super illum, secundum id quod ille homo factus est. Unde 
ait: Pater major me est. Major namque humanitate 
Christi, divinitas est non solum Patris, sed et ipsius 
Christi, et Spiritus Sancti, quz una est. Qua etiam manu 
divine potentiz exaltatus in passione, ad mcenia supernee 
civitatis ascendit, hac fidelibus suis se humiliter sequenti- 
bus ascensionis iter ostendit. 

Ezras enim paravit cor suum, &c.| O quanta virtus dicti, 
que sublimitas meriti, parare hominem cor suum ad ob- 
sequium divinz voluntatis, ac dicere posse: Paratum cor 
meum, Deus, paratum cor meum, cantabo, et psalmum 
dicam Domino! Id est, et animo toto exultabo in Domino, 
et operum executione que ejus sunt jussa perficiam. Pa- 
ravit ergo cor, ut investigaret ac rescriberet legem Domini, 
quam flamma vorax absumpserat. Paravit etiam, ut ipse 
prior hanc faciendo impleret, et sic ad alios docendos os 
aperiret. Quod eodem modo de Domino Jesu accipere in 
promptu est; paravit namque cor suum, ut investigaret 
legem Domini, quia talem sibi hominem quem susciperet, 
divinitus providit, qui non solum sine peccato, verum etiam 
plenus esset gratiz et veritatis, quia nulla sibi repugnante 
lege peccati, legem Dei absque omni mentis sive carnis 
contradictione servaret. Unde dicit in Psalmo: In capite 
libri scriptum est de me, ut facerem voluntatem tuam, 
Deus meus, volui legem tuam in medio cordis mei. Item 
Dominus investigavit legem Dei, quia abjectis Pharisazorum 
traditionibus, sanctam scripturam, qualiter esset mystice 
intelligenda, quid arcanorum spiritualium intra tegmen 
litere celaret, edocuit; quia decreta evangelii, quz ipse 
attulit mundo, magis perfecta, magis Deo Patri accepta, 
quam que Moysen premiserat, ostendit. Unde ait ipse: 

Audistis quia dictum est ab antiquis, Diliges proximum 
tuum, et odio habebis inimicum tuum: ego autem dico 
vobis, Diligite inimicos; et czetera hujusmodi. 

Hoc est exemplar epistole edicti, &c.| Artaxerxes hic, qui 
devotissima mente pro suo modulo templum ac sacerdotes 
Dei veneratur, eique promptum defert famulatum, Chris- 
tianos principes, sicut et predecessor ejus Darius, signifi- 
cat. Nec mirandum, si successores Cyri, qui templum 
Domini et civitatem zdificari fecerunt, qui servos ejus ac 
legem dilexerunt, atque juverunt, Christianorum regum 
figuram tenere dixerimus, cum ipse Dominus per pro- 
phetam, Cyrum in figuram venire dixerit filii sui, eyusque 
illum nomine honorari dignatus sit, dicens: Hee dicit 
Dominus Christo meo Cyro; et cetera, que de illo supra 
latius posuimus. 

Artaxerxes rex regum Ezre sacerdoti, &c.| Scribam 
legis Dei cceli doctissimum nominat, quia et ad ipsum 
regem fama pervenerat divine virtutis, per quam ille 
incensam a Chaldzis legem eisdem quibus prius sermoni- 
bus, tametsi alio literarum charactere, novaverit. Deum 
autem cceli et ipse nominat, ad distinctionem illorum quos 
de hominibus mortuis, aut certe nonnullis, stultam misero- 
rum vesaniam instituisse noverat. Obsecro autem, ne sit 
grave lectori, breviter textum epistolz percurrere, et quan- 
tum persone Christianorum regum conveniat, videre. 

A me decretum est, &c.| Omnibus qui velint ire Hiero- 
solymam, licentiam tribuit, nullum ire compellit: et Chnis- 
tiani principes nullum cogentes, ne sit incerta aut dubia 
voluntas fidei, universis quibus placuerit de suo regno 
Christum colere permittunt. 

A facie enim regis et septem consiliatorum ejus missus es, 
&c.] Et in libro Hesther legimus moris fuisse regibus 
Persarum, ut in cunctis, que agenda sive decernenda 
essent, septem sapientum uterentur consilio. Septem 
consiliariis utuntur fideles, cum in omnibus quz faciunt, 
preecepta ac decreta sequuntur scripture divine. De qua 
dicit Psalmista: Eloquia Domini eloquia casta, argentum 
igne examinatum, probatum terre purgatum septuplum. 

Hoc est, sancta septiformis Spiritus illustratione perfectum. 
Quod si cui videtur incongruum consiliarios ejus regis 
Persici, a quibus populus et propheta Domini laxati a 
captivitate ad patriam remittitur, aliquid in ecclesia sancta 
boni posse figurari, legat opuscula patrum, qui actus sive 
casus rezum reproborum Sauli et Jechoniz sanctissima 
Redemptoris nostri opera figuraliter designari dixerunt: 
Saulis videlicet uncti in regem, sed merito scelerum suorum 
occisi, super innoxia regis Christi morte interpretantes: 
Jechoniz vero translationem de Juda in Bethlehem, quam 
propter peccata sua tenuit, ad gratiam Redemptoris nostri 
ejusdem typice referentes, quo relictis ob perfidiam Judzis 
ad salvandas per orbem nationes transmigrare dignatus 
est. Qui dicta vel acta Pharaonis, sive Nabuchodonosoris, 
typice super hostibus ecclesiz intelligenda tradiderunt. 
Verbi gratia, Pharao precepit infantes populi Dei masculos 
in flumine necari, foeminas reservari; quia diabolus fortia 
in nobis extinguere, fluxa et infirma cupit enutrire. Item 
Nabuchodonosor jussit omnes populos sibi subditos audita 
voce symphoniarum et musicorum prostratos adorare sta- 
tuam suam. Et diabolus satagit genus humanum per 
dulcedinem pompez terrestris, a rectitudine mentis in- 
flectere, et ad sequendam cupiditatem, que est simulachro- 
rum servitus, deceptorum corda pervertere. Si ergo mala 
reproborum opera in figura non solum malorum, sed 
et bonorum precesserunt; cur non et boni bonorum actus 
sive Sermones, que in prophetico volumine continentur, 
bona sequentium gesta prefigurare potuerunt? Item 
videamus opuscula sancti Augustini, qui etiam septem 
viros unius mulieris sine filiis defunctos, de quibus Saddu- 
cxi resurrectionem negantes, Dominum tentabant, certam 
ecclesiastici1 sacramenti figuram dixit habere, necnon et 
mulierem, et sterilitatem ejus, et mortem. Ipsorum quo- 
que virorum mortem figuras esse rerum memorabilium 
docuit, cum hanc historiam neque ipse Dominus, neque 
evangelistarum quispiam ex sua persona narraverit; sed 
que impii nefando ore contra Dominum protulerant, evan- 
geliste propter sacratissimum Domini responsum suis lite- 

ris indiderint. Mittitur ergo Ezras a facie regis et septem 
consiliatorum ejus, ut visitet Judzeam et Hierusalem. Et 
conversi ad fidem principes seculi, et scripturarum quoque 
sanctarum cohortationibus roborati, Dominum Christum 
ad salvandam ecclesiam suam, et congregandam de gentibus 
per quotidianum auxilium, quod Ezre nomen significat, 
venire desiderant, sedulo voce proclamantes: Domine Deus 
virtutum, convertere, respice de ccelo, et vide et visita 
vineam istam. Ut visites, inquit, Judzam et Hierusalem 
in lege Dei tui, que est in manu tua. Lex enim Dei 
in manu erat Ezrze; quoniam hanc non lingua solum 
predicabat, sed actu implebat. Dominus quoque noster 
in carne apparens, legem in manu habebat, non solum 
quia legis preecepta in omnibus secutus est, verum etiam 
quia in potestate edicta legis habebat; et ipse videlicet 
eam quondam per Moysen, prout volebat, statuens, et nunc 
eandem prout volebat per scipsum immutans, atque ad 
perfectiora transferens. Unde aiebat: Audistis quia dic- 
tum est antiquis, ego autem dico vobis. Et mirum quo- 
modo verbum, quo uti solebant prophetz, in epistola 
Artaxerxis inveniatur, ut dicat legem Dei esse in manu 
servi illius. Scriptum est enim: Factum est verbum 
Domini in manu Haggei prophete; et, Dominus fecit 
quod locutus est in manu servi sui Heliz; et, Testificatus 
est Dominus in Israel et in Juda per manum omnium 
prophetarum. Quia nimirum prophete non minus ope- 
rando quam loquendo cunctis ea, que Dei sunt, priedica- 
bant, sequitur: 

Et ut feras argentum et aurum, &c.}| Notanda fides 
ac sapientia regis et consiliatorum ejus, qui dona que 
Domino offerre voluerunt, magis per illum qui legem Dei 
in manu habebat, id est, opere complebat, offerenda esse 
intellexerunt. Mirumque dictu, quam fideliter ac docte 
rex ipsum in Hierusalem habere tabernaculum dicat, 
quem supra Deum ceeli dixerat; tabernaculo namque 
In itinere uti solemus, et Deus cceli tabernaculum habet in 
Hierusalem ; quia qui zternam in ceelis sedem habet, ipse 
cum peregrinantibus in hac ecclesia sanctis ad tempus 

demorari dignatur. Unde est illud Apocalypseos, Ecce 
tabernaculum Dei cum hominibus. Verum quia beatus 
Ezras non solum preedicatorum sanctz ecclesiz, e quibus 
unus ipse erat, sed etiam Domini Salvatoris, ad cujus 
membra pertinebat, typum gessit, quasi per illum dona 
nostra offerimus, cujus in omnibus opitulatione indigemus, 
ut bona que agimus, Deo Patri esse possint accepta. 
Nemo enim, inquit, venit ad Patrem nisi per me. Et de 
illo Joannes: Ipse est enim propitiatio pro peccatis nostris. 

Et omne argentum et aurum quodcunque inveneris, &c.] 
Patet historia, quod ad hoc rex et consiliatores ejus dede- 
runt Ezrze pecuniam ad templum Domini deferendam, 
ad hoc et alios dare cupiebant, ut de hac pecunia emerentur 
hostiz, et sacrificia, et libamina, qua offerrentur super 
altare Dei: et si quid superesset pecuniarum, hoc non 
aliter nisi juxta voluntatem Dei dispensaretur. Ubi et hoc 
notandum, quia dum dicit de sacerdotibus oblaturos in 
domum Dei sui, manifeste docet, et si aliqui de sacerdoti- 
bus ac Levitis cum Ezra Hierosolymam ascenderint, non- 
nullos tamen adhuc in Babylonia cum residuis sui populi 
remansisse. Patet et sensus allegorice, quia fideles ad 
hoc sua opera bona in sancta ecclesia clarescere cupiunt, ut 
et ipsi per heec partem cum sanctis habere mereantur, et 
alii ipsorum proficiant exemplis. Nam velut de argento et 
auro nostra sacrificia, libamina, et hostiz ad offerendum 
Domino comparantur, cum conspecta nostrorum operum 
claritate proximi convertuntur ad officium pictatis, quo et 
ipsi bene vivendo, Domino consecrentur. Sed et si quid 
argenti superesset, et auri, de quo oblationes non essent 
emendz, et hoc secundum voluntatem ac placitum Dei 
jussit ordinari. Sunt enim quedam clarissime sanctorum 
virtutes, que non tamen omnibus in exemplo operis 
possunt ostendi, sed tantum ad glorificandam Dei gratiam 
recitari; ut est illud quod Daniel et Hieremias pueri 
prophetaverunt, quod Joannes nondum natus, quod Cor- 
nelius cum domo sua nondum baptizatus, Spiritum Sanc- 
tum accepit, ut sunt innumera sanctorum miracula, qu 
instar argenti et auri fulgent in domo Domini; nec tamen 

ex eodem argento sive auro oblationes, quz super altare 
imponantur, emi possunt; quia talia cum audimus, miran 
quidem velut divina debemus, sed non hc tamen quasi 
possibilia valemus imitari. Sacrificia autem proprie dice- 
bantur, que de frugibus terre offerebantur, ut est panis, 
simila, spice; libamina autem, quz de vino ac liquidis 
rebus fiebant. 

Vasa quoque que dantur tibt in ministerium domus Det 
tui, &c.| Non solum argentum et aurum diversi ponderis, 
verum etiam vasa dantur Ere deferenda in Hierusalem. 
Sed et Dominus noster typicus, videlicet Ezras, vasa que 
sibi creduntur ab hominibus, cujusmodi est vas electionis 
Paulus, et de quibus ille loquitur, vasa misericordiz, cunc- 
ta tradidit in conspectu Dei Patris in superna Hierusalem. 
De his vasis loquitur ipse in evangelio: Aut quomodo 
potest quisquam intrare in domum fortis, et vasa ejus 
diripere, nisi prius alligaverit fortem, et tunc bona illius 
diripiet? Fortis etenim rex erat Babylonis, id est, diabolus 
reprobis male dominans; sed victus ac ligatus a Domino, 
ca quz injuste possidebat vasa, id est, electorum corda, 
amisit. Neque hzc auferenti, atque ad supernam civi- 
tatem, cujus erant propria, reducenti contradicere potuit. 

Et a me ego Artaxerxes rex statui, atque decrevi, &c.| 
Et principes Christiani subjectis sibi omnibus imperant, 
ut quicquid ab eis petierit Dominus et pontifex noster, 
absque mora tribuant, nil omnino retractantes, quin veloces 
divinze voluntatis jussa perficiant. Dent autem illi aurum 
in confessione vere fidei, frumentum in ostensione bonz 
operationis, vinum in fervore dilectionis, oleum in exhi- 
bitione et hilaritate misericordiz. Et hec cuncta sub 
numero centenario sacerdoti magno et scribe legis Dei 
ceeli dari jubentur; id est, Domino Jesu Christo, qui 
ceelestia nobis a Patre deferens mandata, ccelestia sequen- 
tibus in domo Patris pramia repromisit ; et nulla prorsus 
alia quam superne gratia retributionis bonis insistamus 
actibus. Centenarius namque numerus, qui in computo 
digitorum de lava transit in dexteram, ea quz in dextera 
indicis, hoc est, in vita eterna sunt, solet gaudia designare. 

Talentum autem triplicis esse mensurz traditur, minimum 
librarum L; medium hibrarum Lxx11; summum librarum 
CXX; coros xxx modi, batos qui et ephi, decima pars 
cori, id est, modii sunt tres. 

Sal vero absque mensura. Omne quod ad ritum, &c.| Sal 
sapientiam designare constat omnibus, unde et in com- 
muni locutione insulsi vocantur hebetes; sed distat cujus- 
modi sit sal. Nam et Dominus per legem in omni sacri- 
ficio sal offerri preecepit, et in evangelio dicit: Habete in 
vobis sal, et pacem habete inter vos. Nec tamen frustra 
David in valle salinarum Idumzos percussisse legitur, 
quia nimirum sal ceelestis sapientize, quo initiantur cate- 
chumeni, in cunctis operum nostrorum sacrificiis offerre 
jubemur. Salinas vero vallium cum incolis suis percutit 
David, quia infirmam ac mundanam sapientiam cum secta- 
toribus ejus destruit Christus. Unde bene nunc preci- 
pitur, sal absque mensura tribui diligenter in domo Dei 
ceeli; quia nimirum necesse est, ut quicquid sapientiz 
quis habet, totum hoc in obsequium sui Creatoris exhibeat. 
Et recolendum, quod in superioribus hujus libri legitur 
dixisse Samaritanos, scribentes ad alterum Artaxerxen, 
quia memores fuerint salis quod in palatio comederant, 
ideoque tolerare non potuerint, ut templum et civitas Dei 
contra utilitatem ejus zdificaretur. Nunc autem hic Arta- 
xerxes jubet omnibus arc public custodibus, ut inter 
alia donaria sal suum, in quantum opus sit, in domum 
Dei ceeli tribuant. Ibi namque cognoscitur, quod heretici 
nonnunquam ad impugnandam ecclesiam fraudulento hu- 
mano sapientiz gustu animentur. Hic autem insinuatur, 
quod conversi ad fidem simul sapientes, ipsam szpe fidem 
per disciplinam ejusdem sapientiz secularis adjuvent, dum 
adversarios ejus per eam potentius vincunt. 

Vobisque nolum facimus de universis sacerdotibus, &c.] 
Hoc privilegio, quo sacerdotes, Levitz, et ceeteri domus 
Dei ministri a vectigalibus immunes redduntur, manifeste 
ostenditur, quod catera plebs filiorum Israel, ad patriam 
perveniens, tributa regi pendebat. Quod discreta omni- 
mode provisione rex fecisse cognoscitur, ut hi qui in divino 

servitio semper occupati erant, a suo essent famulatu 
liberi; quique nil in terra proprium possidebant, sed ex 
decimis populi vivebant, ab his nemo tributa solvenda 
exigeret. Ex quibus omnibus apertissime probatur, regem 
non solum dilexisse, sed et optime didicisse que divine 
servitutis posceret cultus. 

Tu autem Ezra secundum sapientiam Dei tui, &c.| Repe- 
tit rex sermonem quem dixerat, et veritatem, quam cog- 
novit, iterato sermone confirmat. Supra namque ait, in 
manu Ezre legem esse Dei ipsius. Nunc autem dicit, 
sapientiam Dei ejus in manu illius. Quia nimirum sapi- 
entia est lex Dei, dicente Psalmista: Os justi meditabitur 
sapientiam, et lingua ejus loquetur judictum. Lex Dei 
ejus in corde ipsius. Et justus in manu sua legem Dei 
et sapientiam habet, dum in omnibus que agit et loquitur, 
memorem se esse divinz voluntatis ostendit. Patet ergo 
literze sensus, patet et intelligentia spiritualis, quia videlicet 
Dominus et Salvator noster habet sapientiam Dei in manu 
sua. Ipse enim Dei virtus et Dei sapientia, cujus solius 
est constituere judices ac przsules ecclesiarum, qui secun- 
dum voluntatem ejus judicent omnia, et indoctis per orbem 
fidem ejus predicent. Et omnis qui decreta contemnit 
legis iullius, vel presenti poena, vel futura juxta modum 
quisque sui punietur erratus. Hec ergo Artaxerxes scri- 
bens Ezre, et amorem quem erga cultum religionis habe- 
bat literis comprehendens, patenter expressit, quid futuris 
temporibus Christiani reges devotionis habitum, quid erga 
fidem veritatis essent acturi. Unde breviter epistolam 
ejus, quibusque licet intermissis, commemorare curavi- 
mus; ut lector cognosceret, quantum concordet his que 
revelata evangelil gratia Christiani principes pro sanctz 
ecclesie pace fecerunt. Possumus sane personam Ezre 
non solum ad Dominum Christum, sed etiam aliquem 
presulem sive doctorem ecclesiz figuraliter referre; qui- 
bus szpe reges ac principes literas pro fidelium statu 
miserunt. Meritoque ipse Ezra, cui hec est data epistola, 
subsequenter in Dei laudem erumpit, dicens : 

Benedictus Dominus Deus patrum nostrorum, &c.] Et 

quis dubitet sancta ejus ac mystica dicta confiteri, quz 
propheta divinitus ei inspirata commemorat, a quo etiam 
domum Domini glorificatam asseverat ? 

Cap. x. Et ego confortatus manu Domini Dei mei, &c.] 
Manum Dei, virtutem Dei, que omnia operatur, appellat. 
Merito autem ille congregat, quos de Babylone Hiero- 
solymam adducat, qui manum Dei, qua confortetur, ipse 
habere in se cognoscitur. Quia nimirum sic demum quis- 
que idoneus ad alios Deo per suam doctrinam aggregan- 
dum efficitur, dum prius ipse gratiam ejus contra omnia 
quze opus sanctum impediunt, intus in mente roboratur. 

Hi sunt ergo principes familiarum, &c.| Usque ad finem 
genealogiz diligenter principes qui secum de Babylone 
ascenderunt, enumerat, et genealogiam ipsorum explicat. 
Numerum quoque eorum qui ad M. CCCC. et XL. pervenit, 
adjungere satagit; ut ita insinuet, quia nomina eorum 
qui de confusione mundi hujus ascendunt, in libro vite 
Agni continentur ascripta. Sed et doctores quique, prin- 
cipes videlicet familiarum populi Dei, quantum animarum 
numerum Domino acquisiere, In tantum augmenta per- 
petuz remunerationis accipiunt, juxta illam evangelit para- 
bolam, ubi dicente servo bono et prudente: Domine, ecce 
mna tua decem mnas acquisivit. Respondit eidem domi- 
nus, dicens: Et tu esto super decem civitates; id est, 
ex eorum quos docuisti vita, gloriosior in ccelesti regno 
appare. 

Congregavi autem eos ad fluvium qui decurrit ad Ahava. | 
Nomen hoc loci nusquam alibi me legisse memini. Cum 
vero in sequentibus scriptum est, Et predicavi ibi jeju- 
nium juxta fluvium Ahava; et post aliquanta, Promovimus 
ergo a flumine Ahava duodecimo die mensis primi; vide- 
tur verisimile, quod et Ahava fluvius sit, et alter aliquis 
fluvius in eum decurrat, in quorum confinio Ezras eos, 
qui ascenderunt secum, congregaverit. Josephus autem 
pro hoc nomine ponit Euphratem. Unde potest Ahava 
non incongrue rivus aliquis fluminis Euphratis intelligi. 

Et mansimus iki tribus diebus, &c.] Opportune egit 
Ezras, ut priusquam iter tantum inciperet, diligenter sibi 
copiam provideret ministrorum domus Dei, per quos Hie- 
rosolymam perveniens, ea quz in templi usus essent neces- 
saria, perficeret. 

Et misi eos ad Eddo, &c.| Mare Caspium, ut scribit 
Orosius, sub aquilonis plaga ab oceano oritur, cujus 
utraque circa oceanum littora et loca deserta incultaque 
habentur. Inde meridiem versus per longas angustias 
tenditur, donec per magna spatia dilatatum, Caucasi 
montis radicibus terminetur. Habet ab oriente usque 
oceanum Hircanorum et Scytharum gentes plurimas, 
propter terrarum infeecundam diffusionem late oberrantes. 
Ab occidente gentes habet plurimas. Sed generaliter 
regio multo Albania ulterior sub mari et monte Caspio, 
Amazonum nuncupatur. Ubi notandum, quod cum his- 
torici Caspium scribant, Ezras hoc loco Casphiz nominet. 
Hebrzi namque P literam non habentes, pro hoc in nomi- 
nibus Grecis sive barbaris Ph litera utuntur, ut Phetrus, 
Philatus. Ergo et in Casphiz loca fili1 Israel per captivi- 
tatem Assyriorum vel Chaldzorum pervenisse probantur, 
dum illo mittit Ezras, ad adducendos sibi ministros domus 
Domini, Levitas videlicet et Nathinneos, quos Josephus 
sacros servos nominat. De quibus notandum, quod mul- 
tum libera in pace, quamvis inter exteros vivebant, qui 
statim ad imperium sive ad preces Ezre, tantam exercitus 
copiam destinare valebant. Nam ducentos quinquaginta 
et octo viros electos in illa expeditione fuisse, sequens 
eorum catalogus ostendit; quibus adjunctus Ezras, in 
exercitu suo mille septingentorum prope virorum summam 
habuisse reperitur. 
orandi, cum aliquid magne virtutis incipere volumus ; et 
quia nunquam fallit fida in Dominum spes, neque fieri 
potest, ut quod justum a pio et justo auxiliatore per con- 
tinentiam atque orationes cum fide quzrimus, non impe- 
tremus. Sed diligentius intuendum, quod jejunium pre- 
mittitur, et sic oratio subsecuta docetur. Primo namque 

ait, Et praedicavi jejunium, ut affigcremur coram Domino. 
Ac deinde subjungit: Et peteremus viam rectam nobis et 
filiis nostris, &c. usque in conclusionem sententiz: Jeju- 
navimus autem, et rogavimus Dominum nostrum pro hoc, 
et evenit nobis prospere. Oportet namque omnimode, ut 
quicunque ad deprecandam misericordiam Domini ingre- 
ditur, primo continentius vivendo, dignum se qui exau- 
diatur przbeat ; atque ita Dominum rogans, non dubitet 
prospere sibi eventura que postulat. 

Cap. x1. Et separavi de principibus sacerdotum duodecim, 
&c.] Szpius dictum est, quod argentum et aurum, et vasa, 
que de Babylone Hierosolymam mittebantur, animas de- 
signarent, quz de confusione et erroribus mundi hujus 
converterentur ad Dominum. Unde apte hujusmodi vasa 
sacerdotibus commendat Ezras, qui ea Hierosolymam per- 
ferant; quia per sacerdotum necesse est manus diluantur 
in baptismo, et consecrentur Domino, quicunque ad con- 
sortium sanctz ecclesiz pertingere desiderant. Per sacer- 
dotum ezque officlum debent reconciliari sancte ecclesiz 
poenitendo, qui ab ejus societate peccando recesserant, et 
In servitium diaboli, in captivitatem Babylonii regis in 
peccatis perseverando deciderant. Et bene duodecim sunt 
sacerdotes, quibus heec cura delegata est, propter duodecim 
apostolos, per quorum doctrinam ecclesia et per orbem 
primo fundata est, et usque ad finem seculi per successores 
eorum edificari non desinit. Quibus convenit hoc quod 
eisdem sacerdotibus dixit Ezras: 

Vos sancti Domini, et vasa sancta, &c.| Oportet enim ut 
doctores ecclesiz2 nunquam obliviscantur sanctimoniz, qua 
ipsi sunt Domino consecrati per Spiritum Sanctum, in die 
redemptionis, ad quam suscipiendam etiam suos auditores 
instituant ; ut qui jam Domino oblati sunt per rudimenta 
fidei, etiam per eorum qui in fide preecesserunt exempla ac 
monita magis magisque confirmentur, ac superne civitatis 
introitu digni efficiantur. Quibus vigilandum est per om- 
nia, et curandum, ne aliqua de creditis sibi animabus, vasis 
videlicet Domini pereat, sed integro eos numero ad sanctx 
civitatis adyta perducant. 

Vigilate et custodite, donec appendatis, &c.| Appendimus 
autem argentum et aurum, et vasa, que accepimus ab 
Ezra, coram principibus sacerdotum et Levitarum, et du- 
cibus familiarum Israel in Hierusalem, et in thesaurum 
domus Domini, quando eos quos nobis superna dispositio 
commisit, tales instruendo ac docendo exhibemus, qui irre- 
prehensibiles inveniantur, et apti thesauro aule ccelestis, 
hoc est sedibus interne pacis ac lucis; et hoc non judicio 
quorumlibet hominum qui facile possint falli, sed examine 
beatorum apostolorum, ceterorumque sublimium virorum, 
qui cum Domino sunt de nostris actibus judicaturi. Hi 
etenim merito principes sacerdotum ac Levitarum, et duces 
familiarum Israel, hoc est virorum sive animarum Deum 
videntium sunt intelligendi. De quibus Psalmista Do- 
mino: Constitues, inquit, eos principes super omnem ter- 
ram. Et de quibus Salomon in ecclesiz laudibus: Nobilis, 
inquit, in portis vir ejus, quando sederit cum senatoribus 
terre. In portis autem, in discrimine dicit novissimi 
examinis. 

Promovimus ergo a flumine Ahava duodecimo et czxtera 
omnia plena mysteriis.] Superius namque legitur, quod 
prima die mensis primi cceperint ascendere de Babylone; 
et nunc dicitur, quod duodecimo ejusdem mensis die pro- 
moverint a flumine Ahava. Primo ergo die mensis de 
portis Babyloniz exierunt, sed usque ad duodecimum 
diem juxta memoratum flumen expectabant, donec ad se 
Levitas et Nathinneos de Casphiz locis evocarent, seque 
ipsos ob pericula longi itineris solertius Domino ex tem- 
pore jejunando et orando commendarent. Et nos ergo 
cum novos ecclesiz populos diabolo renuntiare, et Deum 
verum credere ac confiteri docemus, quasi primi mensis 
initio de Babylone cum pecunia Domino consecranda 
egredimur; quia principium eis nove conversationis, quz 
ereptos a diabolo ad regnum celeste ducat, ostendimus. 
Unde idem mensis in scriptura sacra mensis novorum sive 
novarum frugum solet appellari. Nam et ipso mense, sub 
eadem significatione novee conversationis, patres de Aigypto 
per Moysen educti sunt. Verum cum eisdem nove vite 

auditoribus symbolum fidei tradimus, quod per duodecim 
apostolos ordinatum, et totidem est sententiis comprehen- 
sum, quasi duodecim diebus in prima mansione consisti- 
mus; et sic ceptum ad terram repromissionis iter aggre- 
dimur, qui per acceptam fidei notitiam, virtutum eis callem, 
quo ad vitam perveniamus, ingrediendum esse monstramus. 
Quibus diebus Ezras cum filtis transmigrationis, jejuniis, et 
orationibus, et congregatione Levitarum ac Nathinneorum 
deditus erat; quia nimirum necesse est, ut cum novos 
populos fidei acquirere proponimus, tum ipsi virtutum stu- 
diis maxime operam demus, quibus et nosipsos Domino 
familiarius commendemus, et eis, quos erudimus, exemplum 
bonz actionis prebeamus; fratrum quoque cohortem re- 
ligiosam nobis in auxilium advocemus, quo adjuti animas 
fidelium ad societatem electorum, atque ad arcem vite 
perfectioris, quasi vasa sancta ad templum Domini effica- 
cius transferamus. Apte quoque subjungitur, quia veni- 
entes Hierosolymam qui ascenderant de Babylone, triduo 
manserint ibi, et sic argentum et aurum, et vasa que 
attulerant, oblata et appensa sint in domo Domini. Tres 
quippe dies sunt mansionis in Hierusalem, eximie virtutes 
cunctis fidelibus habendz, fides, spes, et caritas. Has 
ergo oportet doctores primo in seipsis ostendere, et sic eos 
quos docuerunt, quosque eisdem virtutibus instituerunt, 
preecedentibus in Christo patribus probandos offerre. Cum 
enim sancta ecclesia eos, quos catechizamus, in fide et 
actione probos invenerit, quasi vasa que offerimus in tem- 
plum, per manum sacerdotum appendens, et puri metalli 
et perfecti ponderis esse reperiet. Quod et in hac ecclesia 
per electos quotidie in credentium vita examinanda agitur, 
et in superna zque Hierusalem, ut supra diximus, in eis 
qui ad eam intrare meruerint, perfectius completur. In 
hac namque vita doctores sancti quasi triduo manentes in 
Hierusalem, quarto die argentum et aurum quod obtule- 
rant appendendum, sacerdotibus offerunt, cum et sese fide 
fortes, spe sublimes, dilectione ferventes exhibent, et suos 
quoque auditores per confessionem rectz fidei, instar ar- 
genti probati clarescere, per puritatem sensus inviolati, in 

modum auri primi fulgescere, per susceptionem in se spi- 
ritualium charismatum, quasi vasa Deo consecrata preemi- 
nere demonstrant. In superna quoque patria lidem doc- 
tores cum primo pro sua fide, spe, et caritate, deinde etiam 
pro illis, quos docuerunt, gratiam remunerationis accipiunt, 
quasi post gaudium triduanz mansionis in Hierusalem, ob 
donaria et vasa pretiosa, ac Deo digna que attulerunt, 
amplius honorantur. Distat autem inter hec vasa que 
Ezras cum sacerdotibus in Hierusalem offert, et ea que 
supra Zorobabel ac Jesus obtulisse referuntur; quod illa 
de templo Domini translata in Babylone, et postmodum 
sunt Hierosolymam relata; hec autem in ipsa Babylonia 
facta, sed devotionis sunt gratia Hierosolymam missa a 
rege vel principibus Persarum, vel etiam a populo Israel, | 
qui illis in partibus morabatur. Illa ergo vasa designant 
eos qui post acceptam notitiam et sacramenta fidei, post 
inchoata virtutum opera decipiuntur ab hoste antiquo, et 
in confusione rapiuntur errorum; sed miserante Christi 
gratia revocantur ad salutem. Hzec autem illos qui cum 
peccato prime transgressionis morte obnoxii erant nati, 
sed per lavacrum regenerationis sacerdotum miniSterio 
expiati, sanctz ecclesiz sunt filiis aggregati. Illa poeni- 
tentes de suis erroribus, hec perseverantes virtute coepta 
gentes insinuant. De quibus bene subjungitur: 
Descriptumque est omne pondus in tempore illo.}| Omne 
quippe pondus argenti et auri, et vasorum, que Domino 
offeruntur, sacerdotes in templo describunt, cum doctores 
studiosi diligenter vitam examinant subditorum, et quan- 
tum singuli ad fidem vel operationem profecerint, subtili 
indagine dijudicant, et juxta suze modum capacitatis quem- 
que in domo Dei per gradus sibi competentes ordinant. 
Sed etsi nunc preepositorum ignavia torpet, vitamque sibi. 
commissorum aut ignorat, aut se nosse dissimulat, adest 
internus arbiter, qui numerum credentium, pondusque 
anim! singulorum in trutina sui examinis integrum con- 
servat, ut reddat unicuique secundum opus ejus. Potest 
et ita dici; quia pervenientibus sanctis predicatoribus ad 
supernam Hierusalem cum his quos instruxerant, descri- 

batur in tempore illo omne pondus bone actionis eorum, 
in libro vita, et digna in ceelis retributione donetur. 

Sed et qui venerant de captivitate filu transmigrationis, 
&c.] Magna devotio et religiositas ostenditur eorum, qui 
dum venerant a captivitate, pervenientes ad templum et 
altare Domini, primo omnium obtulerunt holocausta, non 
tantum pro seipsis, sed etiam pro omni Israel, hoc est, et 
pro eis qui jam domum reversi fuerant, et pro illis qui 
adhuc extorres patriz durabant, ut omnia omnis auctoris 
sui misericordia protegeret. Patet etiam spiritualis intel- 
lectus ; quia illi veraciter et perfecte captivitatem antiqui 
hostis, qua peccando tenebantur, pcenitendo evaserunt, qui 
se fixa intentione divino servitio subdunt, qui totos se ab 
infimis abstractos cupiditatibus, flamma desiderii ccelestis 
ad superna accendunt. Hoc est autem holocausta, id est, 
tota incensa sacrificia vel hostias Domino offerre, nil nisi 
ejus voluntatem in omnibus cogitare vel facere. Perfectz 
quoque mentis indicium est, cum quis pro omni Israel 
immolat, id est, pro generali fidelium omnium sospitate, 
quasi unitatis in omnibus ac fraternitatis memor, superne 
pietati supplicat. 

Dederunt autem edicta regis satrapis, &c.| Alia editio 
habet: Et claxificaverunt populum et domum Dei. Le- 
vaverunt ergo populum, dum eam auctoritatem regiam, 
qua Ezras sublimatus est, honorabilem omnibus fecerunt. 
Levaverunt et domum Dei augustius ornando vasis ac 
donariis, que ad illam rex et consiliarii ac principes ejus 
miserunt; ministros quoque ac sacerdotes illius a tributis 
et vectigalibus, praeterquam Domino soli, liberos reddendo. 
Mystice autem populus et templum Dei unam eandemque 
sanctz ecclesiz figuram tenuit; quam levat Ezras et filu 
transmigrationis, allatis de Babylone vasis Deo sacris, cum 
preedicatores sancti aggregatis ei donante Domino cre- 
dentium ceetibus, honorabilem eam omnibus etiam externis 
ac terribilem exhibent. Item przdicatores 1idem, cum 
eos quos suis vel exemplis in bona conversatione instituere, 
vel verbis usque ad ccelestium perceptionem premiorum 
provehunt, levant jam populum et domum Dei; quia mag- 

num profecto et manentibus in superna patria, et peregri- 
nantibus adhuc in terra electis gaudium faciunt. 

Cap. x11. Postguam autem hec completa sunt, &c.| | Hu- 
jus culpa transgressionis, et in Malachia propheta mani- 
feste descripta, ac prophetica auctoritate redarguta est ; 
quia videlicet reversi de captivitate Babyloniz tam prin- 
cipes et sacerdotes ac Levite, quam reliquus populus, 
abjecerunt uxores suas Israelitici generis, que pauper- 
tate et inopia longioris vite, et fragilitate sexus, non 
ferentes laborem, confectz erant, et infirmitatem ac de- 
formitatem corporum contraxerunt, et cum alienigenis 
vel ztate florentibus, vel cultu corporum pulchrionbus, 
vel potentum ac divitum filiabus matrimonia copula- 
runt. Quod non de Israel, qui tunc cum Ezra, sed de 
illis intelligendum est, qui cum Zorobabel et Jesu jam- 
dudum de captivitate ascenderant; neque enim poterant 
hi, qui cum Ezra venerant, tam cito tanti ducis ac pre- 
sulis, ut intelligendum est, contemnere doctrinam, ut nec- 
dum quinque mensibus in patria demorati, suas reliquerint, 
et uxores acceperint externas; de quorum numero potius 
intelligendi sunt hi principes fuisse, qui-hoc facinus ad 
Ezram referentes castigare curarunt. Nec mirandum quo- 
modo hoc populus Israel cum sacerdotibus et Levitis sce- 
lus patrasse dicatur; cum illa transmigratio magis de 
Juda et Benjamin, quam decem tribubus, que Israel voca- 
bantur, extiterint. Sciendum enim, quod abducto in cap- 
tivitatem Israel, id est, decem tribubus, indifferenter pris- 
tino nomine, et duz tribus Juda ac Benjamin appellant 
Israel. Populus igitur Israel hoc loco non ad distinc- 
tionem Judz et Benjamin decem tribus sunt accipiendz, 
sed ad distinctionem populorum terrarum, generaliter popu- 
lus Dei intelligendus, qui dignitatem sui nominis ccelestis, 
terrenorum societate polluerit. Nam et idem Malachias 
propheta, quem ipsum esse Ezram Hebrei asseverant, in 
libro suze prophetiz hujus prevaricationis ita meminit: 
Transgressus est Judas, et abominatio facta est in Israel et 


IN EZRAM, CAP. 1X. 45] 


in Hierusalem ; quia contaminavit Judas sanctificationem 
Domini, quam dilexit, et habuit filiam Dei alieni. Dis- 
perdat Dominus virum qui fecit hoc, magistrum et disci- 
pulum de tabernaculis Jacob, et offerentem munus Domino 
exercituum. Ubi Judam dicens, manifeste prime trans- 
migrationis populum hoc facinore pollutum  significat. 
Quod vero adjungit, Disperdat Dominus virum qui fecerit 
hoc, magistrum et discipulum de tabernaculis Jacob; 
appellatione magistri et discipuli, et principes et populum 
hac preevaricatione pollutum, atque consortio sanctorum, 
si non corrigent, ambos eradicandos esse docuit. Et quod 
addidit, Offerentem munus Domino exercituum; admonet 
incassum eos Domino victimas hostiarum offerre, qui se- 
ipsos peccando non timent diabolo subdere. Inter quz 
miranda fides, et propositum optimum populi de captivi- 
tate eruti, qui semen sanctum, alias autem gentes ad dis- 
tinctionem suam populos terrarum appellant; ut palam 
insinuent, seipsos, quamvis de terra procreatos, non tamen 
in terra, sed in ceelis habere conversationem, dum pre 
ceteris nationibus in Deum ceeli credebant, et coelestia ab 
illo beneficia consequi sperabant. Unde merito dolent 
sanctificationem suam ab hominibus gentium esse coin- 
quinatam ; et quod gravius est, principes etiam, a quibus 
corrigi debuerant, primos errasse fatentur. Notandumque 
diligenter, atque in exemplum operis trahendum, quod ea 
quze principes peccaverunt, et plebem sibi commissam 
peccare fecerunt, zeque principes alii, qui sanctius vivebant, 
corrigere satagunt. Verum quia per seipsos nequeunt, 
referunt ad pontificem, id est, archiepiscopum suum cau- 
sam, cujus auctoritate flagitium tam grave, tam multifi- 
dum, tam diutinum expietur. Nulli autem dubium, quin 
uxores alienigenz hzreses et superstitiosas philosophorum 
sectas figuraliter exprimant. Que cum in ecclesiam incaute 
admittuntur, non solum semen sanctum catholic veritatis 
et puree actionis suis contaminant erroribus, sed et peccata 
omnia, quibus ethnici solent pollui, dum Christiani non 
erubescunt imitari, quasi per uxores alienigenas degene- 
ratam a semine sancto verbi Dei, quo fuerant generat, 
Gg2 

dicente apostolo Jacobo: Voluntarie enim genuit nos verbo 
veritatis; et quasi profanam de filiabus exterorum sobo- 
lem procreant, dum illecebras errantium secuti, perversos 
ex his actus in cunctorum notitiam proferunt. 

Cumque audissem sermonem istum, scidi pallium meum, 
&c.] Ezras intimum cordis dolorem ostendit, scidit vesti- 
mentum, evellit pilos capitis et barbe; sedet meerens, ut 
tali de honestamento corporis et indumenti cum mecerore 
vultus velocius omnium animos ad pcenitentiam vel sul, 
vel fraterni reatus excitet; quia per vestimenta solent 
opera nostra designari, quibus aut ad gloriam, s1 mundas 
aut ad interitum quis induatur, si polluta, nec nuptial 
splendida caritate probentur. Per pilos capitis cogita- 


tiones, que de occulta cordis radice, velut de internis cere- - 


bri sinibus, ortuntur. Que si rectz sunt, conservari; sin 
autem reprobi, debent abscindi. Unde de Samuele, qui 
sanctus erat futurus, ait genitrix: Et novacula non ascen- 
det super caput ejus. Et apostolis Dominus, Et capillus, 
inquit, de capite vestro non peribit; quia nimirum omnes 
sanctorum cogitatus zeterna apud Dominum sunt memoria 
digni. At vero peccator, ut mundari possit ab iniquitati- 
bus suis, reprobas necesse est a se cogitationes, origines 
videlicet et fomites malorum operum, abjiciat. Unde lepro- 
sus in Levitico cum recepisset sanitatem, inter alias puri- 
ficandi czerimonias, etiam omnes pilos sue carnis eradere 
precipitur, ut sic expiatus hostiis castra mereretur in- 
gredi. Quia tunc demum a vitiorum feeditate perfecte 
mundamur, cum non solum actus, sed et cogitatus a nobis 
noxios expellere satagimus. Barba quoque, que virilis 
sexus et zetatis index est, in significatione virtutis poni 
solet. Scidit pallium et tunicam pontifex, ut populum 
quem regebat, minus perfecta habere opera designaret, et 
quem sua soliditate necesse esset discindi per peenitentiam, 
atque in meliorem habitum renovari. Evellit pilos capitis, 
ut eidem populo intimaret cogitationes nequam suo de 
corde extirpandas, ac renascendis utilibus locum esse dan- 
dum. Evellit et pilos barbz, ut in ipsis etiam, quas 
habere videbantur, virtutibus humiliarentur, et parva hzc 

aut nulla in examine interni arbitri esse memuinissent, 
quee vitiis esse permixta clarescebat. Sedit mcerens, ut 
per lamenta pcenitentiz veniam reatus tanti promerendam 
esse doceret. Nec mirandum, si tanta boni preesulis ccepta, 
magnum mox in subditis fructum virtutis procrearent. 
Vide enim quid sequatur: 

Et convenerunt ad me omnes qui timebant, &c.| O quanta 
rerum mutatio! Supra dictum est, quod perfidia princi- 
pum et magistratuum multi sunt ad luxuriam secuti, 
et nunc bono principe in lamenta converso, et per suos 
luctus ac lachrymas quid esset peccatoribus agendum innu- 
ente, convenisse dicuntur ad eum omnes qui timebant ver- 
bum Dei, quo transgressores esse puniendos comminatur. 
O quantum exempla pia bonos juvant doctores! * Nihil 
omnino locutus Ezras, sed solo audito scelere, in lachrymas 
et ploratus esse conversus scribitur, et turbam ad se fide- 
lium non vociferando, sed meerendo traxisse. Subjun- 
gitur : 

Et in sacrificio vespertino surrexi de afflictione mea, &c.] 
Paraverat se Ezras per compunctionem cordis, simul et 
afflictionem corporis, qui dignus efficeretur auditu supernz 
pietatis, et sic in verba orationis prorumpebat. Curvat 
autem genua, et expandit manus, fundit ad Dominum 
preces in tempore sacrificit vespertini; hoc Deo sacri- 
ficium gratius fore non ambigens, quod in spiritu humili- 
tatis, et in anima contrita, quam quod carnibus et sanguine 
offerretur pecudum. Typice autem, quod indumento SCISSO 
curvat genua, et expandit manus ad Deum, et fusis pre- 
cibus ac lachrymis plurimorum mentes ad peenitentiam con- 
vertit, ut in sequentibus scriptum est; Dominum Salva- 
torum ostendit, qui pro nostris sceleribus et ante pas- 
sionem, et in ipso tempore passionis orare dignatus est ; 
quique, extensis in cruce manibus, indumentum sue carnis 
ob nostram restaurationem ad tempus vulneribus scindi ac 
mortificari voluit; ut qui, sicut apostolus ait, mortuus est 
propter peccata nostra, resurgat propter justificationem 
nostram. Quod apte in tempore sacrificit vespertini fac- 
tum est, vel quia Dominus in fine seculi sacrificlum suze 
carnis et sanguinis obtulit Patri, ac nobis in pane et vino 

offerendum precepit ; vel quia ad finem perveniente sacri- 
ficio legali, sua nos passione liberavit, atque a populis terra- 
rum separans, ccelestes fecit, et castos sibi corde ac cor- 
pore concessit adherere. Ipsa quoque oratio, qua se, cum 
esset Justus, populo peccatori sociabat, dicens : 

Deus meus, confundor et erubesco, &c.| Humilitati con- 
gruit Redemptoris nostri, qui in similitudine carnis peccati, 
ut peccata mundi tolleret, apparuit. Unde et in Psalmis, 
qui, evangelio teste, ex ipsius persona scripti sunt, manifeste 
sua delicta appellat, quze in se susceperat nostra, dicens : 
Deus meus, Deus meus, quare dereliquisti me? Et adji- 
ciens: Longe'a salute mea, inquit, verba delictorum meo- 
rum. Et iterum: Deus, tu scis insipientiam meam, et 
delicta mea a te non sunt abscondita; non quia ipse 
delicta in se, vel insipientiam posset habere ; qui, sicut 
apostolus ait, factus est nobis sapientia a Deo, et justitia, 
et sanctificatio, ac redemptio; sed quia causam eorum quos 
salvare venerat, in se suscipiens, etiam ea que illorum fra- 
gilitati veraciter convenerant, in se transferre dignatus est. 


IN CAP. X. 


Cap. x11. Sic ergo orante Ezra, et implorante, &c.] 
Quantum oratio, fletus et lamentatio Ezre profecerit, 
ostenditur, cum niox ad eum ccetus fluentium permaximus 
utriusque sexus et omnis eetatis collectus esse perhibetur. 
Flebant autem vel hi qui peccaverant, pcenitentiam sui 
reatus agentes; vel illi qui in castitate permanserant, de 
fratrum suorum prevaricatione et casu dolentes. Sed sive 
hi, sive illi, sive utrique fleverint, multum omnes conturbati 
ad preces et lamenta sui pontificis ostenduntur, cum etiam 
mulieres, cum pueri quoque hic interfuisse narrantur. 
Potest autem et ea discretione factum intelligi, quod prius 
innocentes et recti ad eum confluxerint, cum ait: Et con- 
venerunt ad me omnes qui timebant verbum Dei Israel, 
pro transgressione eorum qui de captivitate venerant ; 
nunc vero etiam ipsi qui peccaverunt, cum uxoribus suis et 
liberis poenitentiam acturi convenerint. 

Et respondit Sechenias, &c.] Secheniam hunc Josephus 
dicit primum fuisse Hierosolymitarum, qui et ipse, ut 

principem decebat, maxima auctoritate, mox intentione 
Ezre juvabat, et populum videlicet una secum peccasse 
confitendo, et pcenitentiam esse agendam suadendo, ab- 
jectis uxoribus alienigenis, cum eis qui ex illis nati erant 
liberis. 

Et nunc si est peenttentia in Israel super hoc, &c.] Si 
populum, inquit, perfecte hujus transgressionis pcenitet, 
primo conversi ad Dominum promittamus correctionem, ac 
postulemus veniam; deinde ad nosipsos reversi, omnem 
a nobis patrati facinoris et radicem extirpemus et fruticem, 
ejectis videlicet uxoribus cum omni sua sobole non licitis ; 
hoc est enim quempiam veraciter agere pcenitentiam, et 
totum intus in corde ad Dominum converti, et foris omnes 
peccandi materias ab ipsa origine resecare. Quodque sub- 
jungit : 

Surge, tuum est decernere, &c.| Decentissime docet quo- 
modo sit apud majores in consilio agendum, ut videlicet 
quisque pro suo sensu quod optimum intellexerit, sive 
intellexisse sibi visus fuerit, dicat ; et tamen ei qui potest, 
locum decernendi relinquat, paratus obtemperare omnibus 
que ille secundum voluntatem ac legem Dei agenda dis- 
posuerit. 

Et surrexit Ezras ante domum Dei, &c.| Eliasib erat 
summus sacerdos temporis illius, si quidem post Jesum 
filum Josedec, Joachim filius ejus, et post eum Eliasib 
filius illius, summi sacerdotii gradu functus est; et ut 
sequentia hujus sacre historiz, et Judaica Josephi probat 
historia. 

Panem non comedit, &c.| Exemplum hic habebunt exi- 
mium non solum flendi et orandi, verum etiam jejunandi 
pro his qui peccaverunt; et cum beati sint lugentes, qui 
propria deflent peccata, quoniam accepta remissione con- 
solantur, quanto esse beatiores credendi sunt, qui etiam 
fraternis lugent erratibus ; et hoc in tantum, ut ne panem 
quidem et aquam, que abstinentium est refectio, contingere 
velint, neque domum suam ingredi, vel in lectum sui 
stratus ascendere, sed in atriis domus Domini potius oran- 
tes pernoctare gaudeant. Ibi enim erat domus sacerdotis, 

quam vespera superveniente Ezras perhibetur ingressus. 
Denique alia editio pro cubili Johanan, pastophonam 
Johanan habet, quo nomine solet spe scriptura porticus 
illas cognominare, quibus templum erat undique circum- 
datum, et in quibus ministri et custodes eyusdem templi 
manere consuerant. Lugent etiam nunc In transgressione 
eorum qui de captivitate venerant, qui dolent eos qui 
nuper a peccatis poenitendo erepti erant, rursus ad ea 
peccando esse prolapsos, per quze denuo a diabolo possint 
captivari. De quorum seductoribus quasi de parentibus 
uxorum immundarum, loquitur Apostolus Petrus: Superba 
enim vanitatis loquentes, pelliciunt in desideris carnis 
luxurize eos qui paululum effugiunt. Et paulo post de eis 
qui velut de captivitate ascendentes, nihilominus per luxu- 
riam sunt capti: Si enim, inquit, refugientes coinquinationes 
mundi, in cognitione Domini nostri et Salvatoris Jesu 
Christi, his rursus implicati superantur, facta sunt eis 
posteriora deteriora prioribus. 

Et missa est vox in Juda et Hierusalem, &c.) Dum 
dicuntur filii Juda et Benjamin convenisse, manifeste patet, 
quia hi qui alienigenarum uxorum connubio polluti sunt, 
de prima transmigratione fuerant, que de his tribubus 
erat, ac per Jesum et Zorobabel domum revocata est, sicut 
et superius diximus. 

Ipse est mensis novus, vicesimo die mensis, &c.| Nonus 
mensis ipse est, qui ab Hebreis Casleu, a Romanis voca- 
tus December, quem in medio hyemis venire et esse pluvi- 
alem ac tempestivum, mirum quis nesciat. Unde dili- 
gentius notandum, quia cum in medio hyeme populus 
convenerit, tremere a peccato et pluviis memoratur. Cum 
enim pluvias ipso etiam tempore pluviarum ultra solitum 
cadere cernerent, reversi ad conscientiam, intellexerunt 
hoc ob sua scelera factum, iramque superventuram celes- 
tem, ex ipsa aeris perturbatione admonititimuerunt. Ideo- 
que non in privatis domibus sua negotia agere preesumpse- 
rant, sed in platea domus Domini, assumpto peenitentiz et 
humilitatis habitu, consederunt. Hoc propter eos qui 
turbatis licet elementis, et vel ventorum fragore, vel in- 

undantia pluviarum, vel nivium acervis vel ardore siccitatis 
vel etiam exitio hominum sive animalium desuper in- 
gravescente, atque ipso judice per aperta indicia vim suze 
ire minitante, nihil omnino de correctione morum, qua 
judicem placent, plagamque impendentem evadant, in- 
quirunt; sed tantum seduli pertractant, qua arte adversa 
quz exterius propter peccata deszviunt, aut evitent aut 
superent. Sedit autem populus in platea domus Dei, hoc 
est circa atrium sacerdotum, quo ipsa domus Dei undique 
versum erat circumdata, ut supra docuimus; habens circa 
se ex omni parte per quatrum edes atriorum amplissimas, 
in quibus etiam populus, si quando propter pluvias opus 
esset stare poterat, et nihilominus ea que in templi januis 
gerebantur, vel circa templum, videre. Habebant namque 
interiores parietes juxta terram in columnis factos, exterio- 
res solidos. 

Et surrexit Ezras sacerdos, et dizxit, &c.| Hic locus 
respondet ad hoc quod supra dictum est, Et surrexit Ezras 
ante domum Dei, et abiit ad cubiculum Johanan filii 
Eliasib, et ingressus est illuc, panem non comedit, et 
aquam non bibit; lugebat enim. Ubi notanda devotio 
pontificis, qui lugens, orans, ac jejunans pro transgressione 
populi, per triduum in atriis templi permanebat ; nec prius 
domum suam volebat intrare, quam accepta consensione 
populi ex toto illum corde pcenitentem, conversumque ad 
Dominum videret. Cujus devotionis etiam reliqui princi- 
pes fuisse consortes videntur, cum dicuntur et ipsi finita 
synodo abiisse in domos patrum suorum. Nam si non 
voluit hoc hac sententia sacree scriptor historiz significare, 
quid opus fuit scribere, quod expleto colloquio Ezras 
et principes familiarum in domos patrum suorum de 
templi septis exeuntes abierint, cum eos hoc facturos, 
etiam si scriptura non dixisset, nemo non sciret? Quid 
opus addere, Et omnes per nomina sua, cum et hoc esset 
omnibus notissimum; nisi quia tales eos voluit intelligi 
quorum nomina et actus merito in memoria tenerentur, ac 
posteris noscenda traderentur ? 

Et sederunt in die prima mensis decimi, &c.| Nota nume- 

rum ternarium figuris mysticis esse usitatissimum. Supra 
dictum est, quod in tribus diebus omnes filii transmigratio- 
nis venire deberent in Hierusalem; et nunc in tribus 
mensibus, decimo videlicet, undecimo, et duodecimo, casti- 
gantur ab uxoribus alienigenis. Tres namque sunt virtu- 
tes, sine quibus ad vitam pervenire nequimus, fides, spes, 
et caritas. Tertio tempore seculi veniens in mundum 
Dominus, gratiam nobis evangelii contulit. Primum nam- 
que tempus ante legem in patriarchis, secundum in pro- 
phetis sub lege przemisit, in tertio ipse cum gratia venit ; 
quia sua nos passione redimens, tertia die resurrexit a 
mortuis; per cujus gratiam, quia et consortio sancte 
ecclesiz copulamur, et a vitiorum expurgamur illecebris, 
apte fill transmigrationis, et in tribus diebus castigandi ab 
erroribus suis Hierosolymam convenerunt, et in tribus 
mensibus ipsi castigandi opus compleverunt. Sed et juxta 
literam opportune satis ac salubriter elaboraverunt princi- 
pes familiarum et Levite, ut ante initium mensis prim! 
consummarentur omnes qui profano erant connubio ma- 
culati; id est, a'tali scelere purgarentur, quatenus ipsum 
mensem primum in quo erat pascha faciendum, mundi 
intrarent, mundi paschalia festa peragerent, mundi annum 
quem mundi inchoassent, ad finem usque perducerent. 
Quod etiam nos omnibus annis in Quadragesima pasche 
convenit imitari; ut instantibus solenniis Dominicz re- 
surrectionis, mundemus nos ab omni inquinamento carnis 
et spiritus, quo et ipsi participes resurrectionis esse 
valeamus. 

Cap. xiv. Et inventi sunt de filiis sacerdotum qui duxe- 
rant, &c.| Hebrzi huic loco aptant illud Zacharie pro- 
phetz : Et ostendit mihi Dominus Jesum sacerdotem 
magnum stantem coram angelo Domini, et Satan stabat a 
dextris ejus, ut adversaretur ei. Et paulo post: Et Jesus 
erat indutus vestibus sordidis, et stabat ante faciem angell. 
Et respondit, et ait ad eos qui stabant coram se, dicens : 
Auferte vestimenta sordida ab eo. Et dixitad eum: Ecce 
abstuli a te iniquitatem tuam, et indui te mutatorils. Et 
ponite cydarim mundam super caput ejus. Recte, in- 

quiunt, stabat Satan a dextris illius et a sinistris, ut 
adversaretur el, quia vera erat accusatio, eo quod et ipse 
cum czteris alienigenam accepisset uxorem. Quod autem 
dicitur, quia Jesus erat indutus vestibus sordidis ; triplici- 
ter interpretatur, vel ob conjugium illicitum, vel ob peccata 
populi, vel propter squalorem captivitatis. Angelus autem, 
ante cujus faciem stabat Jesus, praecepit czeteris angelis ex 
persona Domini, ut auferant ab eo sordida vestimenta, 
de quibus diximus. Qui cum preceptum opere com- 
plessent, rursus idem angelus loquitur ad Jesum: Ecce 
abstuli a te iniquitatem tuam; hec sunt sordida vesti- 
menta ; et indui te mutatoriis, hoc est, Israelitem tibi 
conjugem copulavi. Quodque sequitur, Ponite cydarim 
mundam super caput ejus; que mitra a plerisque dicitur ; 
in hac volunt intelligi sacerdotii dignitatem, quod, ablutis 
sordibus peccatorum, mundum habuerit sacerdotium. Sed 
intuendum, quod non scribit Ezras, Jesum ipsum alieni- 
genam duxisse uxorem, sed quosdam de filiis et fratribus 
ejus hoc facinore dicit esse pollutos. Quamvis et culpa 
filiorum ad patrem respiciat, nec perfecte possit esse Justus 
qui filios delinquentes, dum potuit, corrigere neglexit. 
Unde aiunt quidam prefatam de Jesu prophetiam non ad 
fillum Josedec, sed ad Dominum Salvatorem esse referen- 
dam. Qui cum sit splendor gloriz, et figura substantiz 
Dei, sordida ad tempus vestimenta acceperit, ex com- 
passione nostrz fragilitatis, dicente Esaia: Ipse autem 
vulneratus est propter iniquitates nostras, et infirmatus est 
propter peccata nostra; cul Satan stabat a dextris, ut 
adversaretur ei, quzerens semper dextris ejus, et virtutibus 
contraire, ut sacra evangelii refert historia. Et apostolus: 
Est, inquit, per omnia pro similitudine absque peccato. 
A quo sordida vestimenta auferuntur, et induitur muta- 
toriis, cum laverit nos a peccatis nostris in sanguine suo; 
ut sit quod apostolus ait, Quicunque ergo in Christo bapti- 
zati estis, Christum induistis. -Vel qui sordida habuit 
vestimenta in passione, mutatoria accepit in resurrectione, 
ita ut de illo veraciter dicere possimus: Qui etsi nove- 
ramus Christum secundum carnem, sed jam nunc non 

novimus, Cydarim quoque accepit in capite, quia sempi- 
ternum habere probatus est sacerdotium, juxta illud Psal- 
miste: Tu es sacerdos in eternum. Quod vero dicit 
Ezras, fratres quoque Jesu filii Josedec uxores duxisse 
alienigenas ; non fratres ejus carnales, sed more sanctz 
scripture cognatos oportet intelligi: neque enim fratres 
ejus germani eatenus in carne vivere, et voluptati operam 
dare potuerunt, cum centum et eo amplius anni essent 
transacti, ex quo Cyrus regnare incipiens, Jesum et Zoro- 
babel cum transmigratione Juda et Benjamin, ad con- 
struendam domum Domini Hierosolymam remisit. Se- 
quitur : 

Et dederunt manus suas, ut ejicerent uxores, &c.] Primo 
a se uxores abjiciunt illicitas, et sic pro se arietem offerunt, 
ut ablato scelere mundi ad altare accederent. Difficile 
namque est ejus acceptam Deo esse victimam, qui non 
prius culpam, pro qua offert, relinquere contendit, dicente 
Esaia: Quiescite agere perverse, discite bene facere. Et 
quia filu vel fratres fuere summi sacerdotis, qui primi 
peccaverant, recte in castigationem sceleris, arietem de 
gregibus offerunt, ut tali hostia designent, quia seipsos qui 
doctores populi ac principes quasi duces gregum sequen- 
tium esse videbantur, a pristina vita mactare, ac purgatos 
dignam peenitentiam Deo per meliorem vitam offerre dis- 
posuerant. Notandum inter ea, quanta arte pugnandi 
diabolus fideles semper impugnet, quam nullum eis un- 
quam securum a certando tempus relinquat. Ecce enim 
qui adversitatibus superari non poterant, superantur blan- 
dimentis; vincebant hostes publicos zdificato templo Do- 
mini ac dedicato, sed vincebantur amore mulierum genti- 
lium, ne templa cordium vel corporum suorum Deo in- 
habitatore digna servarent. Cujus rei temporibus nostris 
manifestissime est figura completa, cum videamus animos 
fidelium multo periculosius nunc interius tentari, a concu- 
piscentia sua abstractos et illectos, quam tentabantur quon- 
dam extrinsecus, cum immanis adversarius contra eorum 
constantiam ferro et igne seviebat. Sed aderit pietas 
Domini, que sicut tunc illis adversus aperta furentium 

certamina, virtutem patientie largita est; ita et nobis 
adversus surripientium laqueos blanditiarum cautele donet 
custodiam. Denique agente industrio pontifice et his qui 
timebant Dominum cunctis compuncti sunt corde qui 
peccaverant, et ejecerunt uxores alienigenas; sicque ex- 
pulsa turpitudine luxuriz, rediit decus castimoniz, atque 
in civitate Domini ejecto rudere vitiorum, respersi sunt 
flores et aromata virtutum. Hucusque verba Ezre, quibus 
et primo Zorobabel ac Jesu, et deinceps sua facta de- 
scripsit. Et ipse autem typum Domini Salvatoris mani- 
feste tenuit, in eo quod sanctam renovavit scripturam, 
quod populum de captivitate Hierosolymam revocavit, qua 
domum Domini majoribus donis sublimavit, quod duces 
trans flumen Euphratem, ac presides qui legem Dei nos- 
sent, constituit, quod filios transmigrationis ab uxoribus 
castigavit externis. Restauravit enim Dominus scripturam 
sacram, quia quam Scribe et Phariszi, vel per traditiones 
suas foedaverant, vel juxta literam tantum intelligendam 
esse docebant, ipse spirituali sensu plenam, prout a Moyse 
vel prophetis scripta erat, ostendit. Sed et novum testa- 
mentum misso desuper Spiritu Sancto per apostolos sive 
apostolicos viros fecit describi. Eduxit populum de Baby- 
lonica captivitate, et ad Hierosolymam, terramque repro- 
missionis liberatum induxit ; quia et semel passus in cruce 
mundum suo sanguine redemit, ac descendens ad inferos, 
quoscunque ibi veros Israelitas, id est, electos invenit, 
abductos inde ad meenia superne civitatis adduxit, eisque 
gaudia olim promissz hereditatis concessit. Et quotidie 
fideles a perturbatione mundi hujus congregans, ad con- 
sortium sanctz ecclesiz regnumque perenne convocat. 
Auxit ornatus templi auro et argento et vasis pretiosis, 
quze vel populus Israel, vel principes Persarum illo per 
eum miserant; quia in se credentes de utroque populo, 
Judzo videlicet et gentili, in ecclesiam introducens, clari- 
tate fidei et operis eorum hanc semper ornare ac glori- 
ficare non desistit. Constituit duces ac presides omni 
populo trans flumen, qui legem Dei nossent ac docerent ; 

quia in sancta ecclesia, qu et flumine sacri baptismatis 
abluta est, et flumen Babylonium, hoc est, perturbationem 
seculi fluctuantis fidei sinceritate transcendit, apostolos, 
evangelistas, pastores posuit, et rectores. Castigavit filios 
transmigrationis ab uxoribus alienigenis, quia illos qui pro- 
fessione fide1 mundo abrenuntiaverant, illecebris mundi 
ultra servire prohibuit. Ejecit et filios talium genitricum 
de coetu transmigrationis, ne forte adulti perfidiam potius 
earum, quam fidem sequerentur patrum ; quia opera nostra 
etiam quz hominibus bona videntur, si carnalibus sint 
delectationibus permixta, si originem de contagio humani 
favoris sumpserint, reprobasse docuit, neque ilorum con- 
sortio digna, qui mundum perfecte relinquentes, tota mente 
ad coelestia transeunt; qui non blandimentis enervari tem- | 
poralibus, sed adversitatibus magis exerceri, atque ad 
requiem sempiternam gaudent preparari. Quod si quis 
objicere voluerit, non esse scriptum, quod filios adultera- 
rum, sed tantum ipsas mulieres ejecerint; quamvis supra 
suggerente Sechenia, ac dicente: Percutiamus foedus cum 
Deo nostro, et projiciamus universas uxores, et eos qui de 
his nati sunt; subjunctum sit continuo, et dictum: Sur- 
rexit ergo Ezras, adjuravit principes sacerdotum et Levita- 
rum, et omnem Israel, ut facerent secundum verbum hoc, 
et juraverunt; intelligat, quia si non projecerunt hos filu 
transmigrationis liberos, quos sibi mulieres alienigenz 
pepererant, illa fuerit causa, quod eos abrenuntiare ma- 
terne infidelitate docuerunt, et consecratos Domino per 
circumcisionem et hostiam salutarem, suze fidei et casti- 
tatis consortes esse fecerunt. Cujus profecto rei in promptu 
esse mysterium constat, quia bona opera, que intuitu tem- 
poralis commodi, vel favoris, vel delectationis agimus, aut 
inter mala sunt opera reputanda, aut infima intentione 
secernenda, et pro ceelesti solum retributione sunt facienda. 
Qui enim, verbi gratia, jejunat, orat, eleemosynam dat illa 
intentione, ut videatur et laudetur ad hominibus, talis 
nimirum proles bone actionis, quasi de immunda genitrice 
nata est conscientiz sordidantis; ideoque transmigrantium 

in coetu, qui de Babylone Hierosolymam ascenderunt, par- 
tem habere non potest, quia nimirum justitia, vel potius 
simulatio justitiae, quze in presenti mercedem suam recepit, 
futura in coelis mercede carebit. At si talis auctor operis 
mentem ad meliora convertens, pro ccelesti retributione 
facere coeperit, qu pro inanis appetitu laudis faciebat, 
quasi sobolem suam, tametsi indigne editam, Domino con- 
secrans, civem Hierosolymitanam facit; quia opus male 
inchoatum corrigens ex tempore, perpetua in ccelis mer- 
cede dignum reddit. 


FINIS VOL. VIII. 


